
REZISTENTA ANTICOMUNISTA DIN 

(NOTE SI STUDII COMPARATIVE PE MARGINEA DOCUMENTELOR 
DIN ARHIVA C.N.S.A.S.) 


CUVÂNT ÎNAINTE 
Scurt istoric al rezistenţei armate anticomuniste din România 


Pentru români, totdeauna comunismul a fost un lucru străin de sufletul lor, atât ca 
ideologie, cât şi ca regim politic. In partidul comunist din România, înainte de 1944, nu s- 
au încadrat decât foarte puțini membri, mai toţi fiind de origine etnică străină. 


Partidul Comunist a fost impus la guvernare, de armata sovietică, şi apoi de forţa 
celor mai declasați indivizi din societatea românească: securitatea. 


Noi românii, am ieşit din război ca un popor învins, şi tratat ca atare, şi de sovietici, şi de 
democrațiile apusene. Jertfele noastre împotriva Germaniei naziste, au fost zadarnice. 
Soarta României, ca de altfel şi a celorlalte ţări vecine, Cehoslovacia, Polonia, Ungaria, 
Bulgaria, a fost pecetluită, fără drept de apel la masa tratativelor, încă înainte de 
terminarea războiului. 


Odată cu impunerea la cârma țării a unui guvern comunist, al lui Petru Groza, în 
1945 a fost suprimată libertatea, instaurându-se treptat un regim de teroare, al bunului 
plac, al celor ce au profitat de ocazie, şi şi-au dorit puterea şi traiul bun, pe spinarea 
semenilor lor. 


Dacă la noi, teroarea a fost mai fără milă, şi nedreptăţile mai strigătoare la cer, 
decât în celelalte țări vecine, dacă am avut un fenomen Piteşti şi un Canal al morţii, se 
datorează faptului că în societatea românească s-au găsit atâtea suflete negre în stare de 
orice josnicie. Am fost de asemenea ţara, care prin aşezarea ei geografică, eram în cel mai 
înalt grad, rupți de apus, neavând graniță decât cu ţări comuniste. Intrasem în epoca 
comunistă după două dictaturi, carlistă şi antonesciană, în care poporul a fost dresat să fie 
supus, înfricoşat şi obligat să execute tot ce i s-a comandat. Trebuie amintit că în două 
rânduri (1938 şi 1941), alegătorii erau duşi să voteze pe faţă, „da” sau „nu”, în coloane, 
însoțiți de jandarmi cu baioneta la armă. 


Am devenit repede ţara de batjocură a Anei Pauker, Luca Laslo, Gheorghe 
Gheorghiu —Dej, Burăh Tescovici (Teohari Georgescu), Pantiuşa Botnarenco, Alexandru 
Nicolski, Walter Roman, Vincse, şi Aranici. 


Oamenii politici şi de cultură, fără coloană vertebrală, au dezertat repede, 
milogindu-se în faţa noilor stăpânitori, devenindu-le tovarăşi de drum, lăsând descoperiţi 
pe cei ce nu şi-au plecat capul, şi care au fost trimişi în temniţă sau la moarte. Pustiul, 
deznădejdea şi laşitatea s-au întins peste cuprinsul țării. 


Şi totuşi în această mlaştină a disperării, s-a închegat o rezistență armată 
anticomunistă. Ea a început în Bucovina, în martie 1944, când trupele sovietice au păşit 


pe pământul țării noastre. Acţiunea a fost organizată de Armata Română, de ofiţeri cum a 
fost Lt. Motrescu, şi a continuat în acest colţ de ţară prin Cenuşe, Macoveiciuc, 
Vatamaniuc, când mocnit, când în flăcări, până în 1962, cu Vasile Motrescu. 


Rezistenţa armată s-a întins apoi în toţi munţii României. În toamna anului 1944, 
şi iarna ce a urmat, au fost lansați în ţară de germani, grupuri de paraşutişti, cu misiunea 
de a acționa la un moment favorabil, împotriva armatei sovietice, moment care nu a mai 
venit. Unele grupuri, cunoscute de regimul comunist, s-au autodesființat, intrând în 
legalitate,altele care nu erau cunoscute de regim, au rămas în munţi, până în 1948, când 
au devenit active. Aşa a fost grupul de la Sâmbăta de sus - Făgăraş, din care făceau parte 
scriitorul Constantin Gane, şi Gheorghe Pele, grup care s-a mutat la Arnota. 


Insuşi fostul ministru de interne din guvernul Sănătescu, generalul Aldea, a inițiat 
o rezistență armată, imediat ce şi-a dat seama că altă cale spre salvarea României nu mai 
era. 


În 1946, evenimentele s-au potolit oarecum. Se mai spera în alegeri libere, şi 
ajutor apusean, speranţe zadarnice. Începând de la această dată s-a accelerat organizarea 
rezistenței militare anticomuniste, implicându-se în ea ofițeri superiori, ca generalii 
Coroamă, Mitrea, Carlaonţ, amiralul Horea Măcelaru, col. Arsenescu. 


În 1947, exista o înţelegere între toate forțele anticomuniste, din care făceau parte 
P.N.Ţ. (ing. Pop), Partidul Liberal (ing. Bujoi), Mişcarea Legionară (prof. Niculae 
Petraşcu, Nistor Chioreanu, George Manu), grupurile din Armata română, organizațiile 
studenţeşti, şi alte forțe. 


S-a format şi un Comandament unic al rezistenţei. În toată ţara s-au alcătuit 
grupuri înarmate cu scopul de a acţiona la momentul potrivit. A fost anunţat Consiliul 
Naţional Român de la Paris (gen. Rădescu), despre această realizare. El a anunţat 
guvernele apusene despre ce s-a iniţiat în România. 


Din cauza defecțiunilor din serviciile secrete apusene, (în care erau infiltrați 
agenți sovietici de grad înalt ca Filby şi alţii), regimul comunist din România a fost 
informat de ce s-a realizat, şi în 1948, primăvara, în urma unor masive arestări, 
comandamentul a fost pierdut. În toamna anului 1948, în noiembrie, a avut loc un proces 
mamut al „Marii Trădări”, finalizându-se cu sute de ani de închisoare pentru cei arestaţi 
(autorul acestor rânduri fiind inclus printre cei acuzați). 


În mai 1948, s-au făcut arestări masive în rândurile oamenilor politici, studenți, 
elevi, militari, muncitori, cu scopul de a preveni orice rezistență. Au rămas doar un număr 
mic de nearestaţi, poate 20%, dintre cei ce erau decişi să se încadreze în rândurile 
rezistenţei armate, care, fie că nu erau cunoscuţi de regim, fie că au reuşit să se eschiveze 
de la arestare. Din aceşti puțini rămaşi, s-a format rezistența armată din România, atâta 
câtă a fost. 


Fără un comandament unic pe ţară, care să coordoneze acțiunile, fără o legătură 
externă permanentă, cu tactici şi strategii diferite, rezultatele nu au putut fi de amploare. 
Se poate vorbi de o rezistență anticomunistă pe întreaga țară, până în anii 1962, când a 
fost distrusă. A fost încă o înfrângere în istoria României, istorie, care pare că este 
alcătuită mai mult din înfrângeri, şi doar din puţine victorii. Învinşi au fost: loan Vodă, 
Mihai, Horea, Tudor, învinse revoluțiile de la 1848, învinşi în cele două războaie 
mondiale. Numai că aceste înfrângeri ne-au ţinut conştiinţa națională trează, prin ele am 
supraviețuit prin veacuri şi stăm astăzi pe pământul țării. 


Prin lupta de rezistență armată şi jertfele acestor grupuri (bande, cum ne-a numit 
regimul comunist), alături de rezistenţa creştină, a celor din închisori, şi a emigrației 
româneşti, poporul român şi-a spălat onoarea, murdărită de atâtea laşităţi şi trădări. 


Câte grupuri de rezistență armată anticomunistă au fost? Numărul exact nu se ştie. 
În arhivele securităţii nu am găsit un inventar complet, ci numai tabele parţiale, tot altele 
de la an la an. Un studiu istoric pe această temă, nu s-a făcut. Fundaţia Luptătorii din 
Rezistenţa armată anticomunistă, a numărat peste 200 de grupuri. 


Un grup înarmat de rezistenţă anticomunistă, trebuie să aibă următoarele 
caracteristici: 


1. Un număr de doi sau mai mulți luptători (189 —în banda Lupşa Victor-Vrancea, 250 
—în banda Dunca Vasile — Maramureş, etc), hotărâți să se opună cu arma, orânduirii 
comuniste, pentru a o dărâma. 


2. Un număr de oameni de sprijin al luptătorilor, care ajunge până la ordinul miilor, 
oameni ce au dat adăpost, hrană şi informații grupurilor de luptători. 


3. Un sector muntos sau păduros, în care să activeze, şi un număr de localităţi unde 
să-şi exercite influenţa asupra populației. 


4. Forțe ale securității şi miliției, de la un pluton până la o armată de multe batalioane 
sau regimente, cu tehnică de luptă, care au acționat după toate regulile războiului, 
împotriva grupului, câteva zile, câteva luni, sau ani în şir (20 de ani în munţii Bucovinei). 


5. Un număr de câţiva luptători din grup ucişi, sau prinşi răniți în ciocnirile cu forţele 
securităţii. 


6. Un număr de câţiva dintre luptători sau dintre sprijinitori, ucişi în anchete în 
securitate. 


7.  Neapăratunul sau mai multe Iude, care i-au vândut pentru bani sau avantaje 
materiale, pe luptători, pentru a fi prinşi vii sau răniți. 


8. Un proces sau mai multe procese publice, sau secrete, în care s-au dat zeci, sute sau 
mii de condamnări (cazul zonei Făgăraş), dintre care multe la moarte şi confiscarea 
averii. 

9. Execuţii ale celor condamnaţi la moarte, în locuri dosite, aruncarea cadavrelor în 
gropi comune, necunoscute până în ziua de azi, sau execuţii fără condamnare, în locuri 
publice, pentru a înspăimânta populația (la Cîmpeni, a rudeniilor episcopului Valerian 
Trifa). 


10. Ucideri, a celor condamnaţi la închisoare, în afara Penitenciarului, în condiţii 
necunoscute. 


11. Instalarea unui regim de teroare asupra familiilor, sprijinitorilor şi populației din 
localităţi (bătăi, chinuri, confiscarea averii, familii distruse, alungarea din case, 
strămutarea lor forţată, copii neprimiţi la şcoli, servicii militarii în unități de pedepsire de 
muncă forțată, sate întregi dislocate în Bărăgan, (de exemplu satul Segacea din munții 
Apuseni.) 


12. Arogarea dreptului de viață, libertate sau moarte, de către câțiva ofiţeri de securitate, 
care puteau face în sectorul lor, orice crimă şi fărădelege, fără a da socoteală nimănui. 


GRUPURI DE REZISTENȚĂ ARMATĂ, mai cunoscute (după documente din arhiva 
securității) 

În Banat: col. Uţă Ion, Spiru Blănaru, comandor Domăşneanu, Popovici Nicolae (Ionescu 
Gheorghe), Ambruş Petru, Tănase Ion, Işfănuţ Dumitru (Sfârlogea), Vernichescu, Doran 


Nicolae, Vuc Liviu; 


În Apuseni: Dr. Capotă, Şuşman Teodor, Col. Dabija - Macavei, Popa Ştefan, Sandu 
Maxim, frații Spaniol; 


În Hunedoara: Caragea Lazăr, Vitan Petru; 

În Rodna: Bodiu Leonida (organizaţiaCruce şi Spadă) 
În Vâlcea: Pele Gheorghe, Şerban Secu, Jijie; 
În Craiova: gen. Carlaonţ, Dumitraşcu Marin; 
În Gorj: cpt. Brâncuşi; 


În Dobrogea: Gheorghe Fudulea, Gogu Puiu, Nicolae Ciolacu, Trocan Nicolae; 


În Crişul Alb: Gligor Cantemir, Luluşa Ion, Mihuţ Adrian; 

În Maramureş: Popşa, Zubaşcu Ilie, banda de preoţi greco-catolici; 

În Vrancea: fraţii Paragină, Lupşa Victor; 

În Bârlad: Dan Constantin; 

În Bacău: Corduneanu Vasile; 

În Cluj: Paşca Gheorghe, Podea Alexandru, Pop, Oniga, Deac Cornel; 

În Suceava: Hazmei Silvestru; 

În M-ții Făgăraş-sud: col. Ghe. Arsenescu, fraţii Petru şi Toma Arnăuţoi, Apostol; 


_ _  _ “nord: Dumitriu (lonele Ion), Faina, Cândea Ion, şi GRUPUL 
CARPATIN FAGARAŞAN. 


Într-un raport al securităţii a fost dată cifra de 1300 bande. În arhiva securităţii nu 
se găsesc date despre grupurile paraşutate în România de puterile apusene, decât ce a 
apărut în presă cu prilejul procesului din noiembrie 1953, deci nu le ştim numărul. 


Între grupurile de rezistență din munţi, este numărat şi grupul făgărăşan, la 
început sub numele de banda Haşu, banda Haşu-Gavrilă, banda Gavrilă. Noi ne-am numit 
Grupul Carpatin Făgărăşan. 


GRUPUL CARPATIN FĂGĂRĂȘAN 


Eram prin 1947, câteva sute de făgărăşeni, gata de a ne opune cu arma stăpânirii 
comuniste impusă de Armata Roşie. Era vremea când Braşovul urma să se numească 
Oraşul Stalin, din raionul Stalin, din regiunea Stalin, unde era instalat la securitate 
consilierul sovietic Alexandru Filipov, ajutat de colonelul de securitate Ambruş Coloman, 
căpitanii Deitel Ernest, Averbuch Izu, Moritz, Gergely Francisc, Nagy Alexandru şi alții 
cu nume de aceeaşi rezonanță, dar şi de colonelul Gheorghe Crăciun, căpitanul Cârnu 
Ion, Alexandrescu Stelian, şi Stoica. Cei dintâi comandau, iar ceilalți executau treburile 
murdare. 


Eram la Făgăraş, încadrați într-o organizație condusă de tânărul inginer Gheorghe 
Toader, şef de promoţie a Politehnicii din Bucureşti. Eram în legătură cu rezistenţa 
militară din garnizoana Făgăraş, prin cpt. Sabin Mare, precum şi cu organizația 


studenţilor şi muncitorilor din Braşov, prin Gheorghe Jimboi, şi fraţii Alexandru şi Ion 
Fulicea. Ştiam de existenţa la vremea aceea a unui comandament unic pe ţară a tuturor 
forțelor anticomuniste. La Sâmbăta de Sus se afla cu domiciliu obligatoriu, prof. Nicolae 
Petraşcu, secretar al Mişcării Legionare, iar în Recea se afla gen. în rezervă Vasile 
Mitrea. 


La arestările din 1948, am pierdut pe cei mai mulți dintre studenții făgărăşeni, 
între care, pe Iancu Morar, Moise Bărcuţean, Ion Ivan, Gheorghe Peptea, Gheorghe 
Bulgăr, Octavian Tomuţa, Octavian Crişan, Octavian Popa, Aurel Nuţiu, Nelu Muntean. 
Dintre cei arestaţi atunci urmau să fie ucişi la închisoare: ing. Gheorghe Toader, dr. Petru 
Săbăduş, Gheorghe Jimboi şi muncitorul Ion Fulicea. De asemenea au fost arestați 
majoritatea fraţilor de cruce de la Liceul Radu Negru, în frunte cu Victor Roşca. În 
timpul arestărilor de la Braşov a fost împuşcat şi ucis în stradă, în plin oraş, studentul 
Isac. 


Trebuie amintit că arestările din 1948 s-au făcut de către comisarii Siguranţei, 
Poliției, şi ofiţerii Jandarmeriei, care nici măcar peste un an, urmau să fie la rândul lor 
arestați şi condamnați. 


Puţinii studenți şi elevi, scăpaţi de arestare, au pus bazele grupului de rezistență 
de pe versantul nordic al munţilor Făgăraş. 


În partea răsăriteană a județului Făgăraş, s-a organizat grupul „Vultanul”, sub 
conducerea învățătorului Pridon, din Părău, cpt. în rezervă, fost voluntar în armata 
română în primul război mondial. Alături de el se afla studentul Cornea Marcel, înv. 
Boamfă loan, şi tânărul Buta Ioan. 


Frații de cruce Ion Mogoş şi Niculae Mazilu, ieşiţi din închisoare, au adunat într-o 
organizație tinerii din satele din jurul Făgăraşului, şi prin Victor loan Pică, au reînființat 
frăția de la Liceul Radu Negru. 


Au urmat apoi ani lungi de înfruntări cu forțele regimului: miliţie, securitate, sau 
chiar cu armata activă. În cele 146 dosare de urmărire ale securității, am numărat 108 
acțiuni întreprinse împotriva noastră, iar dintre noi au căzut pe rând, după cum urmează: 
primul ucis în luptă în noiembrie 1950, a fost studentul MARCEL CORNEA, în satul 
Părău, şi a fost prins rănit studentul GILU RADEŞ. A urmat în decembrie, feciorul 
TOMA PIRĂU (Porâmbu), căzut în luptă în satul Ileni, în şura lui DUMITRU CORNEA. 
În Sărata, a fost împuşcat, învățătorul ION CÂNDEA. În ajunul Crăciunului, mor 
vânduți, luptând, elevii: ION MOGOȘ, şi NICULAE MAZILU, în satul Pădureni, judeţul 
Timiş, în casa lui MURARU TRAIAN. Sunt prinşi răniţi într-o ciocnire în Râuşor, elevul 
SILVIU SOCOL, ţăranul GHEORGHE ARSU, studenții GHEORGHE DUMINECĂ şi 
NICOLAE STANCIU, din Aluniş — Olt. Toţi aceştia împreună cu plt. PARTENIE 
COZMA, DUMITRU CORNEA, TRAIAN MURARU, înv. PRIDON, Cpt. activ 
MONEA TRAIAN, sunt condamnaţi la moarte în anul 1951. Sute de oameni sunt arestaţi 
şi condamnaţi la mulţi ani de închisoare. Este arestat studentul MAGA MIHAI, piere fără 
urmă slt. FRÂNCU. 


Pleacă dintre noi în străinătate, Cpt. MARE SABIN, cu angajamentul că se va 
întoarce paraşutat. 


Sunt ucişi în condiţii necunoscute, membrii grupului de paraşutaţi, lansat la Sărata 
- Făgăraş: CONSTANTIN SĂPLĂCAN, ILIE PUIU, SPIENDLER WILHELM, BOHN 
MATHIAS, şi BÂRSAN GHEORGHE. În legătură cu ei sunt condamnaţi la moarte şi 
executaţi, fraţii de cruce: MIRCEA COMAN, şi ILISIE SERAFIM. 


În 1951, în decembrie, este rănit grav, căzând în mâinile securităţii, luptătorul 
DUMITRU MOLDOVAN, din Lisa, Făgăraş, şi este prins tatăl său, VASILE 
MOLDOVAN. Este prins NOVAC PETRU, tatăl lui NELU NOVAC. 


În februarie 1952, în satul Voievodeni, este vândut şi ucis, ANDREI HAŞU 
(Baciu), conducătorul de fapt, al grupului nostru. 


Spre finele anului 1952, în Poiana Sibiului, este ucis în luptă, It. „DUMITRIU”, 
pe numele său real GHEORGHE IONELE din Arieşeni - Alba. Este prinsă în Avrig, a 
doua zi de Crăciun, LENUȚA FAINA. 


Timp de doi ani n-a mai murit nimeni dintre noi. Rămăsesem 11 inşi, venind şi 
POP IOAN din Lisa, în rândurile noastre. In 1953, a murit sau a fost prins Cpt. MARE 
SABIN, alături de POP GAVRILĂ, care a venit să ne întâlnească. 


În 6 august 1954, cad în luptă cu forţele securităţii la Obreja, jud. Alba: 
GHEORGHE ŞOVĂIALĂ şi GELU NOVAC. 


În 20 august, cade la Avrig, grav rănit în mâinile securităţii, elevul ION ILIOI. 
Este prins rănit în Porumbacu de Jos, preotul greco-catolic DAVID IOAN şi cumnatul 
său BĂRDAŞ CANDID. În Porumbacul de Sus, este prins dr. CISMAŞ CONSTANTIN. 


În iunie 1955, REMUS SOFONEA, rănit grav, şi HAŞU LAUREAN, hotărăsc să 
se sinucidă, pentru a nu cădea vii în mâinile securităţii. HAŞU LAUREAN, nu moare, ci 
e salvat şi vindecat de prof. OLIMPIU BORZEA. 


Sunt prinşi prin vânzare, pe rând, în anul 1955, studenții ION CHIUJDEA şi 
LAUREAN HA ȘU, elevii IOAN NOVAC şi VICTOR METEA, iar în primăvara anului 
1956, POP IOAN. Aceştia, împreună cu prof. OLIMPIU BORZEA şi dr. NICULAE 
BURLACU, sunt condamnați la moarte şi executaţi la Jilava în noiembrie 1957, mai 
puţin ultimii doi, cărora li s-a comutat pedeapsa în muncă silnică pe viaţă. VICTOR 
METEA, care a refuzat să facă cerere de recurs şi grațiere, drept pedeapsă, a mai fost 
ținut viu în lanţuri, până în aprilie 1958. Dr. STANCIU POMPILIU, a murit în arestul 
securităţii, în condiţii suspecte. 


Niciunul dintre noi nu a căzut mort în luptă în munţi. Răniţi am fost, dar morți, 
nu. În spatele fiecărui mort a fost o vânzare. 


N-am fost singuri în această luptă. Alături de noi a fost populația din regiune, care 
ne-a ajutat şi ocrotit. Peste 1000 de familii (căci am fost ajutaţi de familii), au avut de 
suferit în urma răzbunării securității. Dintre acestea amintesc: fam: BORZEA —Viştea de 
Jos, BUCELEA —Viştea de Sus, fraţii ELISABETA MALENE şi REMUS BUDAC din 
Cârța, fam. VASILE MUREŞAN din Dăişoara, BÂRSAN — din Retiş, ARONEASA, 
COMŞA, GAVRILĂ, IFTIM din Cincu, AUREL DĂIŞOREAN din Merghindeal, 
IERONIM MIHAI din Bărcut, IERONIM ALBU din Crihalma, GHEORGHE şi ION 
BUTA din Jibert, medicii GHEORGHE BRESCAN şi VASILE MUNTEANU, ION şi 
NICULAE GRECU din Şoarş, sute de familii din toate satele din Țara Oltului, care se 
găsesc ca bănuiţi în arhivele securităţii. Nu trebuiesc uitaţi sutele de ciobani din Argeş şi 
Muscel, ca şi pădurarii din zona Făgăraş. 


Caracteristic pentru toți aceşti oameni, e declaraţia preotesei VALERIA RAITA, 
dată la securitate: „Declar că niciodată nu voi fi în stare să-i vând pe METEA şi pe 
GAVRILA, care-mi sunt dragi, ca şi copiii mei. 


Nu numai noi am făcut rezistenţa anicomunistă. Înaintea noastră au fost preoţii 
ortodoxi sau uniţi cu Roma, în frunte cu ARSENIE BOCA, starețul Mănăstirii Sâmbăta, 
preot DAVID ION din Scorei, STANISLAV AXENTE din Lisa, DASCĂLU din Arpaş, 
BĂLESCU din Ucea de Sus, MOLDOVAN din Recea, RAITA şi MOTOC din Săsciori, 
CORIOLAN BURACU din Făgăraş, şi alţii care au luat calea închisorilor sau a 
Canalului. 


Aceeaşi atitudine demnă au avut-o intelectualii din regiune, în special profesorii şi 
învățătorii. Lista lor începe cu prof. NICOLAE PETRAȘCU, VIRGIL MATEIAŞ, 
ROMULUS URSU, VALER LITERAT, MIHAI NOVAC, SĂBĂDUȘ, notarul 
CÂLŢEA MOISE. 


Ce-au fost toţi aceştia în acest colţ de ţară? Un dram de demnitate creştină şi națională, şi- 
un picur de speranţă în viitor. „l-am întrebat, scrie unul din martori, într-o declaraţie în 
arhiva securității, dacă ei mai cred într-o cădere a regimului comunist din țară. Mi-au 
răspuns, ce nu e cu putinţă la oameni, e cu putință la Dumnezeu.” 


Rezistenţa făgărăşană ca de altfel întreaga rezistenţă anticomunistă pe ţară, lucru ce reiese 
din documentele de atunci, a avut trei caracteristici: 


la Caracter naţional, indiferent de cine a fost inițiată şi constituită, 
militari, legionari, ţărănişti, intelectuali, studenți, elevi, ţărani, muncitori, preoţi, scopul 
rezistenței era SALVAREA ROMÂNIEI DE REGIMUL COMUNIST, sau măcar 
salvarea demnității poporului român. Drapelul sub care se lupta era tricolorul. Toţi aveau 
conştiinţa că reprezintă adevăratul stat român, şi nu cel impus de Armata Roşie, şi 
consilierii sovietici. În acuzaţiile ce s-au adus şi pentru care am fost condamnaţi, era şi 
aceea că ne-am însuşit atribute ale statului român. Adevărat, aşa a fost. Cu această 
conştiinţă s-a luptat şi s-a murit! De asemenea aveam conştiinţa că reprezentam adevărata 
armată română, şi nu cea silită să cânte pe străzi, „O, Moscova, patria mea”. 


2: Al doilea caracter a fost cel creştin. Luptând pentru neamul românesc, 
aveam credinţa că luptăm pentru prezenţa lui Hristos în sufletul neamului nostru, pentru 
valorile creştine, pentru adevăr şi dreptate, pentru ca neamul nostru să rămână creştin aşa 
cum a fost în cei 2000 de ani. 


3. Caracter monarhic, luptam pentru o Românie regală, cu o constituție 
democratică, în care să se prevadă: drepturi, obligaţii şi libertăți pentru toți cetățenii țării, 
de orice neam şi de orice stare socială. 


Tactica şi strategia Grupului Carpatin Făgărăşan 


Aveam la dispoziție cel mai compact masiv muntos din România, lung de 100 
Km. şi lat de 60 Km. fără căi de comunicaţie, împădurit. 


Grupul era format din tineri cu dragoste de Dumnezeu şi de ţară, ce ne cunoşteam 
de mici, crescusem împreună, ne ştiam calitățile şi defectele, ne născusem la poalele 
munților şi în munţi ne simțeam ca acasă (,,...pe ei îi ocroteşte natura,” recunoștea şi It. 
Moritz Alexandru.) 


Ne-am extins activitatea pe o suprafață cât mai mare: toți m-ţii Făgăraş şi Perşani, 
pădurile de pe Ardeal, până la Racoş, Sighişoara, Mediaş, Sibiu, pentru a dispersa forțele 
trimise împotriva noastră. Nu ne-am construit un punct central de rezistență, greşeală ce- 
au făcut-o majoitatea grupurilor din ţară, chiar cele conduse de militari, unde odată 
descoperit centrul de rezistență, securitatea aducea atâtea forţe, încât putea să distrugă 
grupul. Cît timp nu era zăpadă eram peste tot şi nicăieri, tot timpul în mişcare. 


Am fost iubiţi şi sprijiniți de o populaţie minunată. Ne-am încadrat totdeauna în 
morala creştină şi onoarea militară. Ţineam să nu rămână în urma noastră nici o acţiune 
de care să ne fie ruşine în viitor. Nu am tras niciodată primii asupra ostaşilor trimişi după 
noi. Tragedia luptei noastre a fost că nu ne întâlneam cu adevărații vinovaţi, care numai 
conduceau represiunea de la distanţă, ci eram puşi în situaţia tragică, de a ne întâlni şi 
ucide român cu român pe crestele munților. Am tras doar atunci când am fost înconjurați 
şi pentru a ieşi din încercuire. 


Istoria acelor ani am scris-o încă de atunci, în munte, în câteva caiete, cu titlul 
„Brazii”, şi-n câteva testamente. O parte din ele au ajuns în mâinile securităţii, altele s-au 
pierdut. Câteva se află în dosarele securităţii, bătute la maşină, sau fotografiate. De altfel, 
toate dosarele au fost micro filmate, ceea ce înseamnă că mai există încă o arhivă 
microfilmată. 


După Revoluţie, am rescris istoria acelor ani din memorie, în trei volume, sub 
titlul „Brazii se frâng, dar nu se îndoiesc”, ultimul în colaborare cu Lucia Baki-Nicoară. 


In prefața de la volumul III, am spus că pentru a scrie o istorie a grupului, pe 
lângă amintiri e nevoie de documentele securității. 


Astăzi le avem. Nu toate. La C.N.S.A.S a sosit de la securitate dosarul operativ 
846. 873, înregistrat aici sub nr. 770. Sunt în total 124 de volume, ce cuprind 49.890. file. 
Din acest număr 30 volume au fost alcătuite de miliție, restul de securitate. Tot aici se 
mai află un dosar penal, format din 16 volume, cuprinzând procesul din 1957, şi 
condamnarea luptătorilor la Sibiu. Se mai găsesc câteva dosare provenite de la 
regionalele securităţii, altele decât cea din regiunea Stalin. Nu se află dosarul cu 
evenimentele din 1950 şi cu procesul din oraşul Stalin din iulie 1951, cu pronunţarea a 17 
condamnări la moarte. Nu se află informaţii despre paraşutaţii de către puterile apusene în 
anii 1950-1953, decât în măsura în care a fost nevoie, pentru condamnarea grupului 
nostru ca spioni ai imperialiştilor americani, englezi şi francezi. Nu se află nici o referire 
la modul cum a fost arestat şi anchetat autorul acestor rânduri, şi nici despre urmărirea sa, 
ulterioară. Nu se află dosarele cu legăturile noastre externe, despre avionul american 
venit să ne ajute în 1951, ci doar informaţii în urma cărora am fost acuzaţi de legături cu 
imperialiştii, pentru a fi condamnați pentru spionaj şi trădare. Cândva, când dosarele nu 
vor mai fi în mâna celor ce le-au alcătuit, se va face lumină completă în istoria rezistenţei 
anticomuniste. 


Materiale care se află în dosarele studiate la C.N.S.A.S. 


Ca volum de pagini scrise, sunt notele informative ale diferiților informatori. De altfel 
trebuie ştiut, că orice acțiune desfăşurată de securitate, a avut la bază o informaţie, 
adevărată sau falsă, despre noi. 


Cum au fost recrutaţi şi cine au fost informatorii? Primii informatori ai miliției şi 
securităţii au fost vechii agenţi ai jandarmeriei, poliției şi siguranței. Stăpânii s-au 
schimbat, dar uneltele au rămas. În multe cazuri au rămas şi stăpânii. Jandarmii au 
devenit milițieni, comisarii şi ofițerii au devenit ofițeri de miliție şi securitate, tot atât de 
zeloşi şi de slugarnici ca şi înainte, ba chiar mai mult. Ca exemple îl dau pe plutonierul de 
miliție Gheorghe Mureşan, care a trimis la moarte şi închisoare sute de oameni. De altfel 
lucrurile s-au petrecut la fel şi în eşaloanele superioare: şeful Sigurantei antonesciene, 
Eugen Cristescu, condamnat la moarte odată cu mareşalul, n-a fost trimis în faţa 
plutonului de execuţie, ci cocoţat la Direcţia Securităţii, unde şi-a adus aportul, la 
distrugerea „duşmanilor regimului”. Că după un timp, când nu au mai avut nevoie de ei, 
au fost arestați şi condamnaţi şi ei la rândul lor, acest lucru face parte din morala 
comunistă. De obicei, într-un fel, informatorii nu erau numai informatori, ci erau oameni 
tari, mai ales în sate şi oraşe, care puteau dispune de semenii lor, pentru satisfacerea 


propriilor lor interese. Erau cunoscuţi de toată lumea, şi ei voiau ca oamenii să le ştie de 
frică. De multe ori se poate vorbi, chiar de dinastii de informatori. lată un caz pe care-l 
cunosc bine: Informatorul nr. 1, a fost primar în timpul stăpânirii maghiare, trimiţându-şi 
consătenii la închisoare, mai zelos decât jandarmii maghiari. După Unire, n-a pățit nimic, 
s-a înscris în Partidul Liberal, şi a fost tot primar. S-a purtat la fel cu sătenii, de data 
aceasta cu ajutorul jandarmilor români. Nr. 2, fiul primului, a fost mare şi tare în timpul 
dictaturilor carlistă şi antonesciană. Se lupta să ajungă primar. Pe pâra lui, au fost ridicați 
consăteni, şi trimişi din post de jandarmi în post de jandarmi, cu mâinile legate. Nr. 3, fiul 
nr. 2, a fost un zelos agent al securităţii, făcînd pâri mincinoase la adresa consătenilor. 
Doi oameni pârâţi de el, au murit în urma bătăilor primite de la securitate. Nr. 4, fiul nr. 
3, a ajuns ofiţer de miliţie, şi apoi de poliţie. 


Altă categorie de informatori erau cei care prin funcția lor aveau tangenţă cu noi. 
Pădurarii, paznicii de vânătoare, vânătorii din magazine, paznicii de câmp şi din sate, 
ciobanii, cabanierii, medicii, farmaciştii, postaşii, hornarii, învățătorii, preoții, vânzătorii, 
medicii veterinari etc, care erau obligaţi să-şi ia angajamentul că vor raporta tot ce au 
observat. Erau instruiți în acest sens şi uteciştii, şi pionierii, în şedinţele lor de 
îndoctrinare comunistă. Uneori copiii şi-au vândut părinţii şi vecinii, cu pasiune. O 
categorie aparte de informatori erau chiar membrii familiilor noastre, colegii de şcoală, 
prieteni şi sprijinitori de-ai noştri. Noi am sfătuit întotdeauna pe oamenii noştri să nu 
refuze propunerea securităţii de a deveni agenţi, pentru a nu fi arestați, şi să-şi ia 
angajamentul că ne vor vinde. Era singura modalitate, de a scăpa de arestare, şi de 
chinurile din beciurile securităţii. Pe ei i-am sfătuit să dea informaţii despre noi, lipsite de 
importanță. În multe cazuri, le spuneam noi ce să declare miliției, şi securităţii, pentru a fi 
crezuți şi pentru a-i deruta. Spera oare securitatea că va obține rezultate astfel? Aveau 
puţine speranţe, dar se mulțumeau cu ce se realiza. Trebuie spus că asupra oamenilor 
noştri, şi în general asupra populației, se făceau ameninţări mari, şi chiar se recurgea la 
ele. Ex. „vă vom duce cu toată familia, de nu va mai şti nimeni de voi!”, „te vom ucide în 
bătaie la securitate!” , „ai o fată, sau o soţie, o vom lua-o la securitate, şi câinii îşi vor 
bate joc de ea!”. Cu toate acestea nu am fost vânduți. 


Există în istoria grupului nostru însă, doar câteva cazuri, când sprijinitorii noştri, 
terorizați şi îngroziți, au cedat: fratele lui Toma Pirău, Ion Gălbingea, şi mai târziu, prof. 
Ion Grovu, care a vândut ultimul grup dintre noi. 


S-a vorbit mult după revoluție despre publicarea listei cu numele informatorilor 
securităţii. În cazul nostru, ar fi cel puţin, o mare greşeală. Nu faptul că ai iscălit un 
angajament te face vinovat. La vremea aceea refuzul de a fi informator, era egal cu 
chinuri şi cu urmări foarte grave, arestare, deportare, sau moarte. Majoritatea oamenilor 
noştri de sprijin au trebuit să iscălească un astfel de angajament. Nu poate fi socotit 
cineva informator dacă a declarat informaţii lipsite de valoare, ca de ex. „Părinții lui 
Metea Victor au fost la biserică”, sau dacă au spus lucruri pe care securitatea le ştia, ca de 
ex. am văzut-o pe mama lui R. cu haine cernite, deci ştie că fiul ei e mort. Informator îl 
socotim pe acela a cărui informaţie a ucis sau a produs un rău cuiva. Sunt zeci de mii de 
pagini în cazul nostru, conținând informaţii, care nu ne puteau face nici un rău. Oamenii 


le-au dat din cauza fricii, sau anume ca să deruteze securitatea. Ar fi o crimă ca numele 
adevărat al autorilor acestora să figureze într-o listă oarbă a informatorilor. 


Şi cu toate acestea, au fost oameni care au refuzat pe faţă să-şi ia un angajament. 
Un paznic de vânătoare a spus: „eu am fost angajat să ocrotesc vânatul, nu să vânez 
oameni”. Unui condamnat la 15 ani i se promite eliberarea, dacă promite că-l va preda pe 
nepotul lui. „Să-mi vând eu sângele meu? Ce vreţi să faceţi din poporul acesta? ,, 


Adevăraţii informatori, au fost aceia, care de bună voie şi nesiliţi de nimeni, 
pentru bani sau alte beneficii, şi-au trimis consătenii la arestare, condamnare sau moarte, 
ca bunăoară cei a căror informaţii, au dus la 17 condamnări la moarte, zeci de 
condamnări la închisoare, familii distruse, gospodării arse din temelii, informaţii 
răsplătite cu câte 1000 de lei de informator. Informatori vinovaţi au fost şi cei care s-au 
răzbunat pe semenii lor, pârându-i, că au legătură cu cei din munți, fără să fie adevărat. 
Pe vremea aceea nu puteai să te răzbuni pe cineva mai crunt, decît pârându-l că are 
legătură cu aceştia (ca bunăoară cel care s-a răzbunat pe vecinul său, Octavian Lazea, 
declarînd, că mama lui Gavrilă a fost văzută la acesta cu o traistă cu mâncare, lucru 
complect neadevărat. Cei doi au fost arestaţi, bătuţi şi aruncaţi în nesimţire pe marginea 
drumului). 


În dosare se găsesc pe lângă informaţii, rapoarte, telegrame, procese verbale, note, 
dispoziţii, hotărâri, etc, şi activitatea trupelor de securitate împotriva noastră din timpul 
anilor 1950-1956, şi chiar de mai târziu. Nu am găsit consemnate acțiunile de mai mică 
amploare ale miliției şi securităţii din anii 1948 şi 1949. De asemenea se găsesc 
consemnate doar acțiunile din regiunile Stalin şi Sibiu, şi numai tangențial amintite cele 
din regiunea Argeş, deşi ne-am ciocnit în multe rânduri cu trupele din regiunea Argeş.(ca 
de ex. În 1951 în Piscul Netorului, în 1952 pe muntele Moldoveanu, şi în 1954 la 
Izvoarele Topologului.) 


Două acțiuni, şi anume, cele de mai mare amploare, din vara anului 1951, şi din 
1952, nu sunt consemnate, ultima deloc, iar prima de abia tangenţial amintită. Cauza? 
Ultima, se pare că a fost condusă de Nicolae Ceauşescu, pe când era general la armată. 
De altfel din loc în loc, în volume, se găsesc file albe, (chiar scris cu cuvintele, filă albă, 
înlocuind desigur, ceva ce a fost extras.) 


Efectivul acțiunilor a variat de la grupa de 4 până la 10 ostaşi, până la plutoane, şi 
mai la urmă regimente, când grupul nostru carpatin, nu mai era numit „bandă”, ci a 
devenit „inamicul”. Deşi s-au folosit permanent avioane şi elicoptere, ele nu sunt decât 


parțial amintite. 


Desfăşurarea acțiunilor este consemnată amănunțit, unele chiar foarte amănunțit, 
fiind trecute, chiar şi numele câinilor care au participat la acţiune. 


În total am numărat 108 acţiuni ale miliției şi securităţii, repartizate astfel pe ani: 


-16 acţiuni în 1950 


-7 acţiuni în 1951 

-15 acţiuni în 1952 
-23 acțiuni în 1953 
-25 acţiuni în 1954 
-18 acțiuni în 1955 
-4 acțiuni în 1956. 


Desfăşurarea ciocnirilor cu grupul nostru, sunt consemnate destul de aproape de adevăr. 
De obicei sunt introduse elemente care să le scuze insuccesele: de ex. Se prezintă un 
număr mai mare de bandiți, se trec mai puţine forțe ale securităţii, armamentul blocat, 
acțiunile s-au petrecut seara când întunericul avantaja bandiții, şi bine înţeles au găsit 
totdeauna tapi ispăşitori, din vina cărora noi n-am fost distruși, şi ei au avut pierderi. 
Ofițerii incompetenți au fost dați afară, sau înaintați Tribunalului Militar. 


În ce priveşte adevărul şi minciuna din dosare: unele piese din dosar sunt 
adevărate aşa cum sunt prezentate, altele sunt cosmetizate, cu scuze şi elemente 
favorabile lor, altele sunt denaturate în parte sau complet, pentru ca vina să cadă total 
asupra noastră. În sfârşit, unele sunt în totalitate inventate cu bună ştiinţă, pentru a-şi 
motiva ineficienţa în fața forurilor superioare. Un astfel de caz, este cel al licenţiatei 
Elena Şofariu, a cărei viaţă a fost distrusă de securitate, bănuită a avea legături cu grupul 
nostru, fata neavînd nici cea mai mică legătură cu noi. 


Aici consemnez un mare noroc pentru grupul nostru făgărăşan. În majoritatea 
grupurilor din ţară, nu mai trăieşte nimenea din cei ce pot confirma cât adevăr şi câtă 
minciună se află în dosarele securităţii. În grupul nostru făgărăşan, au supraviețuit şi mai 
trăiesc destul de mulţi din cei ce au trăit acele evenimente, şi le pot judeca (luptătorii Ion 
Ilioi şi Gilu Radeş, Olimpiu Borzea, Ion Grecu, Victor Ion Pică, Dumitru Moldovan, 
autorul acestor rânduri şi alții, şi până de curând au trăit dr. Nicolae Burlacu, înv. Malene 
Elisabeta, şi preotul Victor Dâmboi.). Trebuie spus că în volumul dosarelor, documentele 
nu sunt aşezate după nici un criteriu logic, nici cronologic, nici tematic. În multe cazuri 
cuprinsul volumului nu corespunde titlului de pe copertă. Pentru sistematizarea 
enormului material ce l-am scos din arhive, am adoptat pe cât posibil ordinea 
cronologică, cu anul, luna şi data când a fost emis documentul. Astfel se face ca un 
document să nu aibă legătură tematică cu cel dinaintea lui, sau cu următorul document. 
Am consemnat fiecare document cu data, volumul, fila de unde provine şi autorul 
documentului. În unele cazuri, din neatenţie, am uitat să trec, unul sau două din aceste 
repere, şi mi-ar fi trebuit un timp enorm să repar greşeala. 


SCOPUL TIPĂRIRII ACESTUI VOLUM CU DOCUMENTE 


1. Să dovedesc că amintirile din cele trei volume publicate sub titlul „Brazii se frâng, 
dar nu se îndoiesc”, nu au fost nişte povestiri, ci realități crude, la care autorul, şi ceilalți 
amintiți în carte au participat efectiv. 


2. Să dovedesc că prin curăţia idealurilor pentru care am luptat, prin dăruirea de care 
am dat dovadă, prin păstrarea liniei de onoare şi morală creştină ce-am adoptat-o, prin 
tactica şi strategia pe care le-am folosit, prin acțiunile de luptă la care am participat, prin 
jertfele pe care le-am adus, prin efectivele forțelor duşmane care au acționat asupra 
noastră, prin influenţa pe care am avut-o asupra zonei din sudul Transilvaniei, grupul 
nostru carpatin de eliberare națională, poate fi aşezat cu cinste alături de celelalte sute de 
grupuri de rezistență anticomunistă din România. 


3. Toate cele de mai sus le pun în faţa istoricilor, să judece, să cântărească şi să se 
pronunţe dacă într-adevăr a existat o rezistență armată anticomunistă în România. 


4. M-a interesat mai puțin numele informatorilor şi ofițerilor care au făcut poliție 
politică şi au acționat asupra noastră. M-am oprit cu drag la chipurile luptătorilor, la 
sufletul lor curat, la cei ce şi-au jertfit pe altarul patriei tinerețea, libertatea, şi la urmă 
viața, fără a pretinde nimic pentru ei. Asupra acelora care nu au nici până astăzi, nici 
cruce, nici mormânt. Am adus în față de asemenea, chipurile oamenilor din acest colț de 
ţară, care au venit alături de noi, şi împreună am scris o pagină, de istorie, frumoasă, 
credem noi. Nu o istorie rece şi savantă, a forțelor de producţie, a conflictelor de interese, 
a centrelor de influență interne sau externe, a teoriilor seci inventate de oameni, ci a 
istoriei vii a poporului nostru, o istorie care suferă, care plânge, care speră luptă şi se 
zbate să supravieţuiască, ce-şi apără credinţa în Hristos, nevoile şi neamul, demnitatea 
celor înfrățiți cu râurile şi ramurile, pe scurt a acelor ce-au făcut şi vor face fapte istorice. 
A acelor care murind, au lăsat prin testament, ţării, cuvintele: MAMĂ ȚARĂ, IARTĂ- 
NE CĂ AM CUTEZAT SĂ LUPTĂM ŞI SĂ MURIM PENTRU TINE! 


Cu acestea, te las cititorule, să cercetezi documentele din carte, documente 
consemnate de duşmanii noştri, şi deci cu atât mai valoroase. 


8 noiembrie 2003, Sfinţii Arhangheli Mihail şi Gavril, 
Ion Gavrilă-Ogoranu 
NOTĂ 


Din motive de spaţiu, în cele mai multe cazuri, nu am publicat documentele în întregime, 
ci numai părțile care duc la scopul scrierii cărții. Am subliniat în unele locuri rândurile ce 


le-am socotit mai importante. Am comentat unele piese sub NOTA NOASTRĂ. Nu am 
inclus în documente, cele provenite de la Siguranţă, din anii 1945-1948, întrucât, cuprind 
o mulțime de date inexacte, de altfel documente neimportante pentru scopul lucrării de 
față. 


Am lăsat în unele cazuri, ortografia documentelor, şi am intervenit acolo unde nu erau 
clare. Am corectat şi limba şi ortografia documentelor, pentru a fi mai bine înţelese de 
cititor. În legătură cu aceasta, amintesc o întâmplare povestită de prof. OLIMPIU 
BORZEA. Când s-a terminat ancheta acestuia, anchetatorul, Cpt. Deitel Ernest, i-a 
înmânat prof. dosarul cu declaraţiile ce le-a consemnat, pentru a fi semnate. Prof. Borzea 
a luat un pix de pe masă şi a început să corecteze greşelile de ortografie. „Ce faci? a 
intervenit speriat anchetatorul. Corectez greşelile gramaticale, pentru ca atunci când eu 
nu voi mai fi, şi cineva le va citi, neştiind că nu le-am scris eu cu mâna mea ci numai le- 
am iscălit, să nu mă judece greşit, ca eu profesor de limba română să fi făcut atâtea 
greşeli de ortografie.” 


Pe unii cititori, titlul „Brazii se frâng, dar nu se îndoiesc”, i-a dus în ispită, sub motiv 
că nu ar fi literar, şi că brazii nu se îndoiesc, ci se îndoaie. În sudul Ardealului, grânele, 
copacii se îndoiesc în bătaia vântului şi nu se îndoaie. Am preferat să scriu cum vorbesc 
ardelenii, şi nu cum se pretinde că ar fi literar. 

Mulţumiri conducerii Consiliului naţional Pentru Studierea Arhivelor Securității, 
D-lui Gheorghe Onişoru şi D-nei Floarea Dobre, precum şi tinerilor cercetători pentru 
dragostea cu care am fost primit şi sprijinul dat în lunile în care am cercetat dosarele 


Grupului Făgărăşean. 


Mulţumiri D-nei Magdalena Suru şi Prof. Şerban Suru pentru sprijinul moral şi 
material dat în acest timp. 


Mulţumiri sponsorilor Dr. Florin Matrescu şi Dr. Mircea Alexe din Germania 


Autorul 


Nota: Tot materialul redactat, se află la Arhiva Securităţii în dosarul cu nr. 84. 687 

1950 


DECLARAȚIA lui HAŞU LAUREAN 
(Vol.64, fila 186) 


În ziua de 15 mai 1948, ducându-mă la facultate cu Lungu Valer, am observat poliţia la 
uşa căminului. Mi-am dat seama de situație, ne-am întors la gazdă şi l-am înștiințat pe 
Gavrilă loan, care plecase de dimineaţă la poştă. Gavrilă a venit mai târziu la gazdă. 


După câteva zile am plecat cu Gavrilă la un muncitor din Baciu (Braşov), legionarul 
Dragoş Nicolae. Eu am plecat acasă. Gavrilă a rămas cu studentul Isac. 


Mama lui Gavrilă m-a căutat în vară şi mi-a spus că Gavrilă se află la o fermă în Jibert. 
M-am dus la el, vrând să rămân şi eu acolo. Gavrilă a trebuit să se ascundă deoarece în 
presă a apărut numele lui în legătură cu procesul.(nota noastră Procesul Niculae Petraşcu 
— Nistor Chioreanu) 


În 1949 l-am reîntâlnit pe Gavrilă, care se întâlnise cu Chiujdea Ion, Şovăială Gheorghe, 
Novac Nelu, Maga Mihai, Radeş Virgil, Socol Silviu. Împreună cu Haşu Andrei ne 
întâlneam toţi din când în când. În 1950 ne-am constituit în bandă, aceştia plus Haşu 
Gheorghe şi mai puțin Maga Mihai, care fusese arestat ca fugar individual... 


NOTA NOASTRĂ 


Cele de mai sus, declarate pe scurt, au fost povestite pe larg în cartea de memorii „Brazii 
se frâng dar nu se îndoiesc”, de Ion Gavrilă-Ogoranu, Editura Marineasa, Timişoara 1993 
(vol. I) şi 2001 (vol. al II-lea), la paginile 56-100. 


DECLARAȚIE 


(vol.1, fila 92) 


Subsemnatul Şovăială Ilie, născut în anul 1895, ţăran mijlocaş, din comuna Berivoi, 
declar următoarele cu privire la fiul meu Şovăială Gheorghe, elev, la Şcoala Industrială 
Astra din Braşov. De Paşte, în 1948, împreună cu Novac loan şi cu alţi elevi, s-a dus la 
mănăstirea Sâmbăta de Sus. Venind de la mănăstire, fiul meu Gheorghe mi-a spus că s-a 
întâmplat ceva. El era în vacanță pentru 8 zile, după care urma să plece la şcoală în 
Uniunea Sovietică. În noaptea următoare a venit notarul din comună şi cu un agent de la 
siguranță. Notarul a întrebat de fiul meu. Eu i-am spus că doarme, şi ei au intrat în casă. 
Agentul de la siguranță 1-a spus fiului meu să se îmbrace şi să meargă până la primărie. 
După ce s-a îmbrăcat, l-a întrebat pe cel de la siguranță, dacă poate să meargă până afară, 
şi întrucât acesta a acceptat a ieşit afară cu agentul după el. După un timp, agentul s-a 
întors înapoi, spunînd că băiatul meu a fugit. De la acea dată până în prezent, fiul meu nu 
a mai fost pe acasă. Aceasta îmi este declaraţia pe care o dau şi semnez propriu. 


Şovăială Ilie 


Fişele individuale 


ROMÂNI, 

(daţi-l din mână în mână) 

(Vol. 1, fila 455) 

Ziua când suferințelor voastre li se va pune capăt se apropie. 


Munca ta furată, ţăran român, robia ta, muncitor român, umilinţa ta, intelectual român, 
vor avea sfârşit.- 


Pentru voi, cei bătuţi şi schingiuiți, purtați în lanţuri din temniţă în temniță, va sosi ziua 
eliberării.- 


Voi, ce aţi fost omorâţi în chinuri, împuşcaţi, arşi de vii, de către cele mai nelegiuite fiare 
care au călcat vreodată pământul românesc, veţi fi răzbunați.- 


Iar vouă, nemernici fără Dumnezeu şi fără ţară, vă spunem: ora răfuielilor se apropie, 
pentru voi toţi cei ce trăiţi din sudoarea unei țări, voi toţi cei ce primiţi bani, vânzând pe 
fraţii voştri, vă aşteaptă soarta trădătorilor. De răzbunarea neamului nu veți scăpa nici în 
gaură de şarpe. Dacă celor din închisori li se va clinti un fir de păr din cap, patru veacuri 
va huii istoria de răzbunarea noastră. 


ROMANI, pentru timpul cât i s-a mai dat Satanei să domnească în această ţară, veți mai 
fi poate supuşi la încercări, vi se pregăteşte ruperea de glie. Nu primiţi jugul robiei cu 
laşitate, semnând pentru colectiv, pentru ca mâine să nu vă pară rău. Mai bine o suferință 
scurtă azi, decât o viaţă de ruşine mâine.- 

Totodată vouă, scursori ale satelor, care v-aţi făcut unelte ale Satanei pentru a robi pe 
frații voştri, ţineţi minte că drumul pe care târâţi şi pe alții va fi astupat cu stârvurile 
voastre.- 

Când vă va suna ceasul, vă va suna şi scândura. 

ROMANI, cel tare nu plânge 

Răspunde sângelui cu sânge.- 

Averea de-ţi va lua-o cineva 

Şi nu o vei apăra 

Nu eşti vrednic să fie-a ta.- 

ROMANI, cu credință în Dumnezeul părinților voştri, pregătiți-vă pentru ziua cea mare.- 


Grupul 73 Carpatin, 


de eliberare națională. 


NOTA NOASTRĂ 
Manifestul a fost conceput de către Haşu Andrei (Baciu), în 1949 şi adoptat de către 
întregul grup. El a fost multiplicat cu ajutorul unui şapilograf, dăruit de căpitanul Mare 


Sabin. Era răspunsul nostru la acțiunea de colectivizare începută în anul 1949, în regiunea 
Făgăraş. Versurile au fost adaptate după o poezie de-a lui Aron Cotruş. 


Bucureşti, 25 martie 1950 
CIRCULARA NR. 2 
Legionari, trăim clipe de grea cumpănă. 


Niciodată în istoria sa sbuciumată, neamul românesc n-a cunoscut o mai sguduitoare 
încercare.- 


Uriaşe forţe se ridică să ne ucidă. 

Altarele, în jurul cărora ne-am strâns în vremuri de restrişte, sunt pângărite.- 
Tot ce avem mai sfânt este dărâmat.- 

Curge sângele din belşug pe pământul românesc. 


Camarazi, iureş ţâşnind din inima Căpitanului, vestitorul viitoarelor măriri româneşti. 
Mişcarea legionară s-a născut din suferinţele şi năzuinţele neamului nostru. 


La capătul unui sfert de veac, noi legionarii ne găsim pe acelați drum — linia vieții 
neamului, sfințit cu sângele martirilor căzuţi eroic, cu aceeaşi lozincă: TOTUL PENTRU 
ȚARĂ! 


În volbura vremii, sfârşiţi de prigoane, încercaţi de trădători şi ispite, la lumina vie a 
icoanei Arhanghelului, legionarii stau de veghe, hotărâți de luptă. 


Azi neamul se trezeşte şi ne recunoaşte, 
Vom fi chemaţi să dăm un crâncen examen. 
INAINTE! 


În duhul Căpitanului vom birui! 


NOTA NOASTRĂ 


Manifestul a fost primit la organizațiile muncitoreşti legionare din Braşov şi Făgăraş. 


Miliția judeţului Făgăraş 
Mai 1950 

DARE DE SEAMĂ 
(Vol. 51, fila 32) 


Strict secret 


„„„Starea de spirit este neliniştită în prezent, în vederea înscrierii în G.A.C., pe care nu le 
vor Nici într-un caz, adică sunt contra înființării G.A.C., care îi face să nu se prezinte la 
adunări. 


Circa Miliție Voila 
SINTEZĂ OPERATIVĂ 
(Vol. 51, fila 34) 
Strict secret 
Din informaţiile culese: fugarului Haşu Gheorghe i s-a găsit o armă cu lunetă. În prezent 
cu alți indivizi, se află în munţi. In Voila se află 30 chiaburi. Alţi duşmani ai regimului: 
din verificările pe teren toţi mijlocaşii sunt contra regimului şi contra colectivului, 
nedorind să se înscrie în G.A.C., nu vin la şedinţe când sunt chemaţi. 

Măsuri luate: pentru fugarii din munţi s-au creat reţele informative, pentru a putea 
fi localizati şi distruşi. Chiaburii sunt urmăriți de aproape de organele fiscale. Prin 


țărănimea săracă se îngrădeşte acțiunea chiaburilor şi duşmanilor poporului. 


Slt. de miliție Zahorneanu Mihail 


Circa Miliție Voila 

12. 08. 1950 

NOTĂ INFORMATIVĂ Nr. 150 

(Vol. 51, fila 42) 

Strict secret 

„În 6 August, anul curent, în comuna Netotu, au apărut 11 indivizi înarmaţi, care sunt 
fugiți în munți, şi urmăriți politic. Printre aceştia se află Haşu Laurean, care a stat de 
vorbă cu oamenii. Acesta a spus că poate să le spună la comunişti că ei sunt acolo şi dacă 


au curaj să meargă după ei. 


Preşedintele Comitetului provizoriu din Netotu, nu este străin de aceşti indivizi, nici cel 
din Breaza. 


Slt. de miliţie Zahorneanu Mihail 


NOTA NOASTRĂ 


In primii ani, şi în 1950, circulam de multe ori, ziua prin sate, sau chiar cu căruţa. Uneori 
şi cântam. Eram convinşi că în satele noastre nu sunt informatori. De altfel miliția a aflat 
de prezenţa noastră acolo, de-abia după şase zile. 


NOTĂ 
Strict secret 


„.„In comuna Ileni, o parte din locuitori au dispărut de la domiciliu, pentru motivul că nu 
vor să se înscrie în G.A.C. 


În 22 august 1950, orele 23:50, în comuna Ileni, necunoscuţi au tras două focuri de armă 
asupra Plt. Maj. de miliţie, Oncescu Stelică, care a fost rănit grav. 


NOTA NOASTRĂ 


Astfel au primit făgărăşenii campania înființării colectivelor. Cel care a tras asupra 
plutonierului de Miliție, a fost Niculae Mazilu. Fiind somat cu foc, a răspuns cu foc. N-a 
fost rănit grav, pentru că putonierul a revenit repede la post. 


MENȚIUNE DESPRE BANDELE DIN M-ții RETEZAT 


(vol.27, fila 165) 

Până în prezent avem informaţii despre: Socaci Teodor, din Sălajul Superior, fost 
legionar, Socaci David, zis Dedu, din Băieşti, Itu Niculae, legionar din aceeaşi comună şi 
ofițerul Caragea. Ca sprijinitoare a fost arestată femeia Pius Elisabeta din Pui. În urma 
acțiunii miliției, ofițerul Caragea a fost prins, iar Socaci David a fost rănit grav. Din 
anchetă rezultă că banda din Retezat acționează sub conducerea colonelului Dumitriu. 
Acţiunea securităţii s-a desfăşurat de către col. Dulgheru. 


În regiunea Dobra — Hunedoara, acţionează organizaţia „Z”, formată din 15-16 ţărani, 
care s-au aşezat în munte, la locul Faţa Roşie. In localitatea Sălişte, studentul Pătruţ 


Niculae, legionar, este dispărut de la domiciliu. In prezent avem informaţia că s-ar afla în 
munți. 


Mr. de securitate Briceag Niculae. 


26. 08. 1950 

NOTĂ INFORMATIVĂ 

(Vol. 51) 

Strict secret 

Asupra misiunii executate în 22, 23, 24 şi 25 August 1950, în regiunea de munte. Apariția 
unor bandiți în zonă. Se propune: milițieni îmbrăcaţi în uniforme de turist, bine îmbrăcaţi, 
să nu fie cunoscuţi nici de ciobani, nici de cabanieri, să facă naveta în special pe versantul 
„Ferestre”, unde deseori fac legitimaţii şi jefuiesc turişti. Această navetă să se facă zilnic, 
până la atingerea scopului. Actele de legitimație, asupra milițienilor, să nu fie reale, 
pentru a nu fi demascaţi de cabanierist, unde trebuie să se legitimeze şi să se înscrie în 


registrul de evidenţă al turiştilor. 


Plt. al miliției Ss indescifrabilă 


NOTA NOASTRĂ 
Episodul e povestit în volumul I, din cartea „Brazii se frâng, dar nu se îndoiesc, capitolul 
Domnule Petrică, pagina 136, în care grupul de turişti (5 bărbaţi şi o femeie), se dădeau 


drept grupul Arnăuţoi, cu scopul ca noi grupul făgărăşan, auzind acest lucru, să ne 
ducem să ne întâlnim cu ei, căzând astfel în capcană. 


RAPORT 
(Vol 3, fila 303) 


Strict secret 


„În 27 august, banda Gavrilă, a coborât din munte în comune, ca urmare a acțiunii 
batalioanelor de Securitate ale D.S.S.R. regiunea Stalin. Aici au luat legătura cu alte 
elemente fugare legionare care nu fuseseră cu ei în munte, şi care au intrat în bandă, 
numărul lor crescând astfel până la 20, elemente naţionaliste din şcoli, fabrici şi sate. 


Conform dispoziţiilor date de Gavrilă loan, care era şeful bandei, s-au împărțit în trei 
grupe, pentru a acţiona mai operativ. 


Prima grupă a fost pusă sub comanda fugarului Mogoş loan, şi cuprindea pe: Mazilu 
Niculae, Socol Silviu, Novac Gelu, Duminecă Ioan, Stanciu Niculae, Arsu Gheorghe - 
zona Mîndra, Toderiţa, Ileni, Râuşor, Făgăraş. 


A doua grupă a fost pusă sub conducerea legionarului student Cornea Marcel, în regiunea 
Părău — Ohaba. Cuprindea pe: Metea Victor, Chiujdea Ion, Novac Ion, Şovăială 
Gheorghe, Pirău Toma, Radeş Virgil. 


Grupa a treia, sub conducerea lui Gavrilă loan, avea în componență pe Haşu Andrei, 
Haşu Gheorghe, Haşu Laurean, Sofonea Remus şi Ilioi Ioan. 


Sarcina era de a procura arme şi a acționa în scop terorist în eventualitatea unui război. 


Grupul a avut legături cu căpitanul Monea Traian, care le-a furnizat arme şi echipament 
militar. 


Duminecă loan avea legături cu Marinescu Mircea din Bucureşti, şi cu Gheran loan din 
Gherla. 


Grupul condus de Mogoş, a recrutat pe Aron Comşulea, Cosma Partenie, plutonier la 
centrul de infanterie Făgăraş, Pop Zaharia, agricultor, Juncu Iacob, agricultor, Pică 
Nicolae, fierar, Pică Ioan, elev, Marcu Vichente, agricultor, Dragoş Gheorghe, agricultor, 
Pică Valer, muncitor, Roşca Matei, Metea Elvira, Traian Socaci, casier, toți din Râuşor. 
În Toderiţa, Vichente Norel, agricultor, Balaban Vasile, agricultor, Duşa Dumitru, 
agricultor. În Mândra, Ilie Zara, agricultor, fost legionar. 


ORGANIZAŢIA F.D.C. 


Elevul Pică loan, urma să formeze în continuare Frăția de Cruce, la Făgăraş şi în satele 
din jur. El a recrutat pe Sasu loan, Roşca Ioan, Vlad Octavian, Vlad Cornel, Mija Cornel, 
Balaban Ion, Florea Ioan, Balaban Octavian, Toma loan, Comşulea Nicolae, Pică Ioan, 
Coman loan, Ghizdavu Simion, Cornea Sabin, Blebea Toma, Mardan loan, Cornea Dorel 
şi Chichercea loan. 


Țineau şedinţe la Crepuri, noaptea. La aceste şedinţe participau fugarii: Mogoş, Mazilu, 
Socol, Duminecă şi Stanciu. Se făcea instrucție şi educaţie legionară (n.n. învățau cum să 


se comporte, să meargă la biserică, să fie economi la bani, să adăpostească pe fugari). 
Cântau cântece naţionaliste şi legionare). La câteva şedinţe a participat şi Gavrilă loan. 
La despărțire i-a influenţat pe aceştia să mai aducă şi alți băieți atât de la liceul Radu 
Negru, cât şi din comună. 


În concluzie: scopul acestei organizaţii era tot un fel de ajutorare a elementelor legionare 
urmărite. Dintre aceste elemente care luau parte la aceste şedinţe, se găsesc în prezent 
arestate cinci persoane. 

Grupa a procurat armament prin intermediul plutonierului Partenie Cozma, de asemenea 
sticle incendiare şi fumigene,(8 lăzi), depozitate la Pop Zaheu şi Comşulea Aron. Au 


depozitat şi cinci bombe de avion, de 50 Kg, fără focos, dar încărcate cu trotil, la 
Munteanu Ion şi Pop Zacheu. 


ORGANIZAȚIA VULTANUL 

(Vol.3, fila 307) 

„Fugarul student Cornea Marcel, cu învățătorii Pridon loan şi Boamfă loan, din Părău, 
au ajuns la concluzia să pună bazele unei organizaţii noi, au hotărât să recruteze membrii 
din rândul țăranilor inteligenţi. S-au adunat în casa locuitorului Buta loan, şi au depus 
jurământul de credință, cu mâna pe armă şi pe inimă. Jur să apăr interesele organizației 
Vultanul, şi să păstrez secretele ei. 

Punctele de bază ale acestei organizații: 

1. Organizaţia se numeşte Vultanul 

2. Vultanul trebuie să fie un bun român 


3. Vultanul trebuie să fie un bun creştin 


4. Vultanul trebuie să de-a adăpost şi hrană elementelor urmărite, dacă acestea nu au 
crime la activul lor 


5.Vultanul trebuie să păstreze secretele. 


Iniţial, au fost recrutaţi următorii: Buta Ion, Buta Iacob, învățătorul Ciurilă din Grid, 
învățătorul Gubernat Rusalim din Comăna de Sus. 


Miliția Judeţului Făgăraş 

SINTEZĂ INFORMATIVĂ 

(Vol 51) 

Strict secret 

În seara zilei de 28 august 1950, au fost surprinşi de o echipă a securităţii din Făgăraş, un 
grup de opt indivizi înarmaţi, în casa locuitorului Comănici loan din Ludişor, socrul lui 


Haşu Gheorghe. Pândele au dat rezultat negativ. A fost ridicat Comănici loan, socrul 
fugarului Haşu Gheorghe, şi soția fugarului. S-au dispus pânde, la locuinţa fugarului. 


NOTA NOASTRĂ 


Întâmplarea nu s-a petrecut în seara zilei de 28 August, ci în dimineaţa acelei zile, Nu au 
fost opt indivizi înarmaţi, ci numai Haşu Gheorghe, care s-a dus să-şi vadă copilul de 
curând născut. Securitatea prezenta întâlnirile cu noi, totdeauna în prag de seară, şi în 
număr mai mare, pentru a-şi putea scuza insuccesele față de şefi. Vezi episodul povestit 
în Brazii se frâng... vol. 1, capitolul intitulat „Cuncă-te tată, cuncă-te!”. 


Miliția judeţeană Făgăraş 


02. 09. 1950 





CĂTRE DIRECŢIA G O0 NERALĂ A MILIȚIEI BUCUREȘTI 











Transmis prin morse 
(Vol. 51, fila 53) 
Strict secret 


Raportăm că: azi 2 Septembrie 1950, orele 9, una din echipele de informatori, formată 
din Plt. maj. Păiş Gherase, Plt. maj. Bârsan Aurel, şi doi informatori, care au plecat în 
acțiune informativă, pe ruta Valea Sebeşului — Sâmbăta de Sus, ajungând la vârful 
Gălăşescu, au fost atacați de doisprezece indivizi înarmați, care i-a încercuit şi somat. Cu 
echipa mai erau şi doi turişti evrei, un bărbat şi o femeie. Au înpuşcat mortal pe Plt. Maj. 


Păiş Gherase, un informator şi doi turişti. Pe Plt. maj. Bârsan Aurel, l-au bătut grav şi i-au 
dat drumul. 


Armamentul a fost luat de bandiți. Grupul de bandiți face parte din Câmpulung Muscel. 
Acţiunea de urmărire se face în comun, cu organele de securitate. E nevoie de mărirea 
efectivului. 


Comandandantul Miliției Făgăraş, 


Cpt. Ciupu Alexandru 


NOTA NOASTRĂ 

Tot grupul de falşi turişti înarmaţi, a fost al securităţii. Ei s-au recomandat față de 
adevărații turişti, pădurari şi ciobani, drept grupul Arnăuţoi (cinci bărbaţi şi o femeie), cu 
scopul de a atrage grupul nostru în capcană. Securitatea ştiind că noi doream mult să ne 
întâlnim cu grupul Arnăuţoi s-a gândit că acest plan ar putea da rezultate. 

Nenorocul lor a fost că: noi am fost informaţi, de către căpitanul Mare Sabin, am coborit 


la poalele munţilor şi în zonă au apărut adevărații Arnăuţoi. Vezi Brazii se frâng..., 
volumul 1, capitolul „Domnule Petrică”. 


CĂTRE DIRECŢIA GENERALĂ A MILIȚIEI BUCUREŞTI 

Strict secret 

În urma evenimentului din 2 Septembrie 1950, orele 9, de la vîrful Gălăşescu, s-a 
format o patrulă din 25 milițieni, şi trei patrule de securitate, pentru a ridica morții, şi a 
culege informaţii. Propunem organizarea unei razii generale de acord cu Miliția şi 
Securitatea Argeş. 

Comandantul Miliției judeţene Cpt: Ciupea Alexandru 

Plt. Maj. leremia loan 

NOTĂ 

(Vol 51, fila 78) 


Strict secret 


Plutonierul major Bârsan Aurel, (cel lăsat în viaţă de Arnăuţoi. n.n..), a arătat că nu a fost 
bătut de bandiți. 


Se ştie că atacul a fost dat de către banda Arnăuţoi. 

Cpt. de miliție: Ciupu Alexandru 

Miliția judeţului Făgăraş 

07. 09. 1950 

CĂTRE DIRECŢIA GENERALĂ A MILIȚIEI BUCUREŞTI 

Strict secret 

1...A apărut banda lui Mureşan Ion din Ohaba, Făgăraş, cu cinci indivizi din Bucureşti, 
un ofiţer deblocat, din Codlea, şi studentul Mogoş Ion din Toderiţa. Mogoş Ion a lansat 
un manifest în Toderiţa, Făgăraş, antidemocratic, referitor la colectivizare. S-a organizat 
serviciul informativ, s-au făcut patrulări în munți, pe Strâmba. 

2...Banda lui Haşu Andrei, restul necunoscuţi, în zona Netotu, Ludişor. 

3...Banda colonel Arsenescu şi frații Arnăuţoi. 

Bandele sunt simpatizate de populație, care îi informează, alimentează şi găzduieşte. 
Propuneri: să ni se dea urgent efective sporite, pentru a putea face față. 

Cpt. de miliție: Ciupu Alexandru 

Miliția regiunii Stalin 

PLAN DE ACȚIUNE 

(Vol. 28, fila 52) 

Strict secret 

Numărul de bande: 

-banda Lupşa Victor din Teliu, raionul Stalin 

-banda Mărginean Ion, Ohaba, Făgăraş 


-banda Deak Carol, Sânbenedic, Târnăveni 


-banda Arnăuţoi 

-banda Arsenescu 

-banda Capola Ştefan, Zărneşti, raionul Stalin 

-banda Faina Lenuţa, Mărgineni, Făgăraş 

-banda Udrea Slătinaru, Grid, Făgăraş 

-banda Lupea Niculae, Tiur, Blaj 

-Lene Vespasian, Merghindeal, Agnita 

-Bucşan Niculae, Sălişte Sibiu 

-Bratu Bucur, Răşinari 

-Cismaş Constantin, Porumbacu de Sus 

-Dobre Mircea, Sighişoara 

-Depner loan, hbert, Rupea 

Miliția nu a reuşit să se apropie de țărănimea săracă, deoarece această populație, încă este 
apropiată de chiaburime, şi mai mult, populaţia din această regiune mai este încă 
obsedată de religie. 


Nu avem încă o agentură recrutată pe baza materialului compromiţător, din rândul 
țărănimii sărace. 


Nu se va trece la nici o acţiune până nu se anunţă organele de securitate. 


Miliția judeţeană Făgăraş 

08. 09. 1950 

CĂTRE DIRECŢIA GENERALĂ A MILIȚIEI BUCUREŞTI 
Strict secret 


Raportăm că în ziua de 8 Septembrie , orele 17, au fost semnalaţi în marginea comunei 
Ludişor, trei indivizi, membri ai bandei Haşu. S-au organizat trei patrule a cinsprezece 


oameni, în colaborare cu efectivele securității. Bandiţii au fost încercuiți, dar au reuşit să 
dipară prin porumb, favorizându-i întunericul. 


Cpt. de miliție Ciupu Alexandru 
NOTA NOASTRĂ 


Am fost patru „bandiţi”, cei trei Haşu şi Gavrilă, Episodul e povestit în capitul „Eu îmi 
cunosc caii”, din Brazii se frâng, vol.I, pag. 133. Am trecut atunci printr-o situație foarte 
grea fiind surprinşi, când tocmai toți patru ne curăţam armele. Eu şi Haşu Laurean am 
reuşit din mers să ne asamblăm Z.B.-urile, dar Andrei şi Gheorghe Haşu s-au refugiat cu 
piesele pistoalelor mitralieră în foile de cort. 


Serviciul judeţean de securitate Făgăraş 

10. 09. 1950 

CĂTRE DIRECŢIE REGIONALĂ DE SECURITATE STALIN 
(vol. 2. fila 384) 


În ziua de 8 August 1950, bandiții Haşu Andrei, Haşu Gheorghe, Haşu Laurean şi Gavrilă 
loan, se aflau în porumb, între Dridif — Voila — Beclean — Ludişor. În aceeaşi zi la orele 
17:30-18:00, am operat o încercuire cu trei echipe a 15 oameni, bine înarmaţi cu puşti — 
mitraliere, pistoale —mitraliere, arme Z.B. şi grenade. Grupa I condusă de Lt. maj. Vlad 
Leonida cu informatorul, a intrat prin hotarul Dridif. Grupa a II-a condusă de Lt. maj. 
Stoica Octavian a intrat prin Berivoii Mici, cu obiectiv în direcția lui Vlad Leonida. 
Grupa a III-a condusă de Lt. de miliţie Blidaru, a intrat din Luţa în aceeeaşi direcție. 


Grupa lui Vlad Leonida a văzut bandiții la circa 800 m., însă a făcut greşeala de a nu 
trage. (N.N. în realitate au tras). I-au urmărit până s-a înnoptat. În drumul lor, bandiții 1- 
au întâlnit pe tănărul Barbu (n.n. informatorul Barbu). Bandiţii s-au retras către Breaza, 
favorizați de întuneric. Vor fi urmăriţi în continuare. (N.N. În realitate ne-am retras spre 
laşi — Făgăraş, Săsciori.) 


Cpt. de securitate Teodosiu loan 


Miliția Judeţeană Făgăraş 


12. 09. 1950 

CĂTRE DIRECŢIA GENERALĂ A MILIȚIEI BUCUREŞTI 

Strict secret 

„„„Pentru prinderea bandei Arsenescu s-au format trei patrule a câte 15 oameni, combinate 
cu efectivele securităţii pentru acțiune în Munţii Făgăraşului, unde fac pânde la punctele 


obligatorii de trecere, pentru 10 zile. 


Comandantul Miliției Făgăraş: Blidaru Gheorghe 


NOTA NOASTRĂ 


De fiecare dată când se acționa împotriva grupurilor de rezistență Arsenescu-Arnăuţoi, se 
trimeteau forțe ale securității şi miliției din regiunea Stalin şi Sibiu, de obicei pentru a 
bloca creasta munţilor Făgăraş. Pe de altă parte, atunci când se aţiona împotriva noastră, 
erau ajutaţi de securitatea din Argeş, tot pentru blocarea crestelor munţilor. Mai târziu, în 
anii următori, s-au format acţiuni comune între cele trei regiuni ale securității (Stalin, 
Argeş şi Sibiu), sub comandament unic. 


Miliția judeţeană Făgăraş,Post Lisa 

26. 10. 1950 

REFERAT 

(Vol. 51, fila 278) 

Strict secret 

În ziua de 22 Octombrie 1950, cei trei Haşu au fost văzuţi de Vulcu Constantin din 
Breaza, la stupina lui Jean din Lisa. De aici s-ar fi dus spre Pojorta. L-a văzut şi pe tatăl 
lui Haşu Gheorghe, cu mânecile pline (de mâncare). Alimentarea lor se face cu un cal al 
lui Hariton Moldovan din Pojorta. 

Stau la bordeiul lui H. Moldovan, (în pădurea lui). Informaţia a fost dată de Țarog Ioan. 
Bandiţii sunt ajutați de Gheorghiţă Şchiopului, (neam cu Haşu), Trâmbiţaş Mihai, Negrea 


Alexandru, Pop Jean, Cornilă Şerban, Haşu Victor, David Greavu (Ducă), Haşu 
Gheorghe, Vulc Ioan. 


Plt. Mureşan Gheorghe 


Plt. Eremia lon 


NOTA NOASTRĂ 


Aşa şi-a început activitatea de informator Vulcu Constantin din Breaza, fiu de cârciumar, 
poate cel mai zelos informator al securităţii, care cunoştea bine oamenii. 


Zeci de oameni au intrat pe mâna securităţii şi la închisoare, de multe ori pe informaţii 


inventate, ca în cazul de faţă. Nu ne-am folosit niciodată de calul şi coliba lui H. 
Moldovan. La fel a procedat şi fostul plutonier de jandarmi Mureşan Gheorghe. 


05. 11. 1950 
NOTĂ INFORMATIVĂ 
(Vol.122, fila 23) 

Metea Victor este un duşman înrăit al regimului. Ascultă posturi de radio străine. 
Nu discută cu membrii de partid. A căutat să arunce lâna de cotă pe apă. Vorbeşte că vin 
americanii. Se sustrage de la muncile voluntare şi şedinţele comunale. Zice că regimul 


comunist îşi bate joc de oameni, şi că el nu vrea să stea în colhoz cu dr. Petru Groza. 


Primită de la informatorii „Pasărea albastră” , „Cucu Ioan” şi „Colegiul”. 


30. 04. 1957 

DECLARAȚIE 

Dată în faţa noastră 

Sergent major Ichim Gheorghe, din Miliția raionului Făgăraş, declar următoarele: 
în 1950, luna Noiembrie, 14, am fost deplasat la acţiunea din satul Râuşor, raionul 


Făgăraş, în problema prinderii bandei Arsu, Socol, Duminecă şi alţii, care la deplasarea 
noastră din informaţiile date de fostul Plt. Maj. Oncescu Stelian, şef de post la Postul 


comunei Ileni, la care acţiune, s-a început la ora doisprezece până la trei, unde au fost 
bandiți găzduiți, în care am fost organizați pe grupe, unde a fost înconjurată casa, iar 
fostul Sergent Major Biliboc Valentin, a fost împuşcat în urma unor schimburi de focuri 
între bandiți şi organele noastre, care a căzut mortal în fundul grădinei, care era în post 
fix lângă un gard, unde după moartea lui, au dispărut bandiții, din care o parte au fost 
prinşi, iar o parte au fugit în comuna Mândra şi alte sate, unde s-a continuat urmărirea lor. 
Declar, susțin şi semnez propriu 

Serg. Maj. Ichim Gheorghe 


Slt. Maj. Averbuch Izu 


Grupul Operativ Făgăraş, 

18. 11. 1950 

RAPORT 

către Direcția Securității stataului din regiunea Stalin 

(Vol 3. fila 301) 

Strict secret 

Vă înaintăm pe numiții: Duminecă loan, Stanciu Nicolae, Arsu Gheorghe, Socol Silviu, 
Radeş Virgil, Cosma Partenie, Pridon Ion, Pop Zaharia, Gurălic Vasile, Pică Ioan, 
Comşulea Aron, Udroi Constantin, Cornea Maria, Dragoş Gheorghe, Nora Nicolae, 
Marcu Vichentie, Balaban Ilie, Muntean Gheorghe, Gubernat Rusalim, Gheran Ioan, 
Socaciu Traian, Pică Nicolae, Duşa Dumitru, Nora Ioan, Muntean Ioan, Roşca Matei, 
Balaban Vasile, Balaban Gheorghe, Juncu Iacob, Zară Ilie. 


Cpt. de securitate: Teodosiu Ioan 


Lt. Maj. Vlad Leonida 


PROCES VERBAL DE AUDIERE 


a lui TAMAŞ IGNAȚIU, din Cosmeni, județul Ciuc 


În 1950, Noiembrie, ziua 14, am plecat în misiune pentru prinderea bandiţilor în 
comuna Mândra, eu supravegheam geamurile unei locuințe. Dimineaţa la ora cinci, doi 
indivizi au apărut în partea opusă, şi au tras cu arma asupra mea, fiind rănit. Ambii 
bandiți erau de aceeaşi statură, îmbrăcați în haine lungi, şi au venit din direcția Toderiţa, 
şi au plecat pe şoseaua principală. 


Ss. Tamaş Ignaţiu 


SINTEZĂ OPERATIVĂ 
(vol 51, fila 338) 
Strict secret 


Pentru prinderea bandelor şi a elementelor din bandă, s-au format patru echipe de 31 de 
oameni fiecare. Serg. Maj. Biliboc Valentin, din aparatul politic, s-a oferit voluntar. Plt. 
Maj. Oncescu, a analizat terenul şi obiectivele, împreună cu informatorul lui, cu care 
ocazie a aflat, că în acele patru obiective „case”, ar fi ascunşi fugarii: studentul Mogoş 
Ion cu încă doi străini necunoscuţi. Întâlnirea s-a făcut la un kilometru de capul satului 
Râuşor. Aici efectivul s-a împărțit în două: unul având ca obiectiv, trei case care trebuiau 
încercuite odată. La primul obiectiv au acționat 25 oameni, formînd un cordon de 
încercuire. Fugarul Gheorghe Arsu, a fost prins în timp ce fugea din casă în stradă, unde a 
fost încercuit de milițieni. 


Trei fugari au ieşit prin grădină, deschizând foc asupra milițienilor, cu pistoale 
automate, cu care ocazie, au împuşcat mortal pe Serg. Maj. Biliboc Valentin, reuşind să 


fugă. 


La al doilea obiectiv, a operat o echipă de 7 oameni, prinzând pe individul 
Duminecă loan. 


În timpul scotocirii, indivizii Radeş Virgil şi Cornea Marcel au deschis foc asupra 
milițienilor, rănind grav pe milițianul Tamaş Ignațiu. 


Al treilea individ, anume Socol Silviu, s-a refugiat în Toderiţa, unde a fost prins. 
În timp ce era în captură, fugarul Cornea Marcel, a fost împuşcat mortal. A mai fost prins 
în oraşul Făgăraş, fugarul Stanciu Nicolae, găzduit la 13 Decembrie (cartierul 13 


Decembrie n.n.), care a încercat să fugă, fiind rănit. Au fost arestaţi găzduitorii. 


Comandantul de miliție Cpt: Blidaru Gheorghe 


NOTA NOASTRĂ 


Episodul a fost povestit în „Brazii se frâng...”, pag 162-165 în capitolul „Primul căzut — 
Marcel Cornea”. 


DECLARAȚIE 
(Vol. 54, fila 386) 


Subsemnatul Strunt Traian, declar că în 1950, Noiembrie, am participat împotriva 
bandiţilor din Râuşor, în această acțiune a căzut Serg. Maj. Biliboc Constantin. Ne-am 
deplasat la Mândra, urma să vină bandiții, în timp ce Slt. Petrescu, făcea percheziție, a 
fost împuşcat grav Plt. Tamaş Ignaţiu. A sosit imediat Col. Kalauseck cu Comandantul de 
Miliție Blidaru. Nu aveam mijloace de transport. Bandiţii au dispărut în întuneric. 


Semnat: Strunt Traian 


Anchetator, Lt. Maj. Averbuch Izu 


30. 11. 1950 
PROCES VERBAL 
(fila 157) 


Dresat astăzi, anul 1950, luna noiembrie, ziua 30, orele 19:30, în comuna Părău, la 
locuinţa lui Noră Gheorghe din Raionul Făgăraş. 


Noi: Stoica Octavian, Lt. Maj. de securitate, şi Roşca Ioan, Lt. Maj. de Miliție şi Plt. de 
securitate Frăţilă Horea, am descins la locuința numitului Noră Gheorghe, din comuna 
Părău, Raionul Făgăraş, unde după ce s-a pecheziţionat întreg imobilul, rezultatul este 
după um urmează. 


În şopronul cu pleavă s-au găsit bine ascunse: una pelerină tip germană, militară, una 
raniţă de vânătoare, un veston, un palton, o pelerină, un veston de stofă de casă, una 
scurtă îmblănită, binoclu, un sac merinde, un porthart de muşama, cu notițe şi scrisori, 
proprietatea lui Cornea Marcel, una Carte de rugăciuni, una carte „Cruce şi naționalism” 
de Lascarov Moldovan, una broşură din lumea legionară — Victor P. Gârcineanu, un 


carnet de însemnări, „Trilogia Cunoaşterii” de Lucian Blaga, „Jurnalul căpitanului Zelea 
Codreanu”, „Oameni aleşi”, de Simionescu, „Scrisori - Ghica către Alexandri”, „Basme 
din ţara lui Alb Împărat” de Lungeanu, „Un duşman al poporului” de H. Ipson, romanul 
„Printre vulturi”, de Carl May, „Revoluţia rusă” de Donici, Revista infanteriei din 
Ianuarie 1936, un Dicţionar german-român. Toate aceste obiecte arătate mai sus au fost 


ridicate. 


Interogînd pe numitul Noră Gheorghe, ne-a declarat că lucrurile găsite la el, precum şi 
cărțile, au fost lăsate de doi indivizi pe care nu-i cunoaşte după nume, pe care i-a găzduit, 
fiind aduşi la el de învățătorul Pridon. Amândoi au fost înarmaţi cu pistoale mitralieră, 
văzându-i înarmaţi, şi-a dat seama că sunt bandiți. 


Ss. Noră Gheorghe 


Lt. Maj. de securitate: Stoica Octav 
Asistent: Curcă Leonida 


Plt. de securitate: Frăţilă Niculae 


Miliția Judeţeană Făgăraş 
Postul de Miliție Ileni, 
REFERAT 

(Vol. 53, fila 132) 

Strict secret 


Asupra activității agenţilor informatori Roşca Vichentie, Țipu loan şi Roşca loan din 
satul Râuşor. Activitatea susnumiților, nu s-a mărginit numai în decoperirea bandei Arsu 
Gheorghe, Socol şi alţii, în satul Râuşor, Mândra, Toderiţa, Părău, şi în târgul porcilor 
Făgăraş. Susnumiţii au luat parte activă, ca călăuze în satul Râuşor, cauze desăvârşite în 
noaptea de 14 spre 15 Noiembrie 1950, dată de la care nu au mai adus aport pozitiv 
asupra bandelor, ci numai demascarea unor găzduitori din Râuşor. 


Vichentie Roşca şi Țipu loan, împreună cu loan Roşca, fiul lui Roşca Vichentie, au fost 
remuneraţi cu câte 1000 lei fiecare. (vezi raportul nostru 134 din 04. 12. 1950). Spre a se 
putea menține în viitor legătura cu aceştia, suntem de părere să apreciați sumele cu care-i 
pot remunera, deoarece numiții, până în prezent, au fost încunoştințați că procesul nu s-a 
judecat, şi la momentul (potrivit n.n.), Miliția Făgăraş îi va satisface mulțumitor. 


Comandantul postului Ileni Plt. Maj. Oncescu 


(fotocopia chitanţelor .................... ) 


Miliția raională Făgăraş 

Biroul bande 

NOTĂ INFORMATIVĂ 

(Vol. 53, fila 130) 

Strict secret 

Către Postul de Miliție Ileni. Veţi raporta ce aport au adus aceşti doi informatori în 
problema prinderii bandiţilor din Râuşor. Aţi primit pentru această lucrare o sumă pentru 


informatori, pentru ca munca acestora să fie răsplătită. 


Dumneavoastră veți face un referat, în care se va arăta toată activitatea acestora, dacă au 
sau nu dosare. 


Comandantul Raionului Făgăraş, Mr. Blidaru Gheorghe 


Miliția raională Făgăraş, Biroul judiciar 

06. 12. 1950 

PLAN DE ACȚIUNE PENTRU PRINDEREA BANDEI HAŞU 
(Vol.28, fila 34) 


Strict secret 


1. Instalarea a 3 posturi fixe, de cătrei trei oameni, cu câte o puşcă mitralieră şi grenade, 
pe liziera pădurii, în punctele obligatorii de trecere. 


2. Formarea de patrule din câte 6 oameni, pentru fiecare casă bănuită, cu scopul de a fi 
scotocită. 


3. În comuna Ludişor vor fi trimise 2 patrule, total 12 milițieni. 
4. În localitatea Breaza, 7 obiective, total 42 oameni. 

5. În Pojorta, 12 obiective, total 66 de oameni. 

6. În comuna Lisa, 5 obiective, total 30 de oameni. 

7. În comuna Netotu, 2 obiective, total 12 oameni. 


Acţiunea va fi condusă de Slt. de miliție: Moritz Alexandru, şi Lt. de securitate: Vlad 
Alexandru. 


Mai avem nevoie de 101 oameni. 


Comandant de Miliție Şeful biroului Miliţei Judiciare 
Blidaru Gheorghe Slt. de miliție: Moritz Alexandru 
NOTĂ INFORMATIVĂ 


În 7 aprilie 1951, m-am întâlnit cu secretarul organizaţiei de bază Roşca Vichente şi 
deputatul Țipu loan (între timp au înaintat în grad, căpătând şi funcţii n.n.), care s-au 
plâns că cu ocazia descoperirii bandei în Râuşor şi-au pus viaţa în pericol pentru a 
descoperii bandiții, cu speranţa că vor fi răsplătiți. Dar după ce au dat informaţii sigure, 
nu au fost răsplătiți după munca depusă, din partea securităţii, spunând că nu mai au nici 
o dragoste pentru a mai duce acea muncă contra acestor bandiți, dacă ei nu sunt răsplătiți. 


NOTA NOASTRĂ 


În adevăr au fost slab răsplătiți pentru informaţiile din luna noiembrie. 1000 de lei era pe 
atuci, doar preţul unui vițel. 


Că în urma „muncii lor”, au fost împuşcaţi mortal cinci tineri, 17 oameni au fost 
condamnaţi la moarte, alți zeci au fost condamnaţi la închisoare, că au fost incendiate 
două gospodării de către securitate, care au ars până în temelii, că au produs jale şi 
teroare în zece localități din Țara Făgăraşului, nu îi mustra cugetul. Ei erau nemulțumiți şi 
nu mai aveau dragoste de a servi miliția, că nu au fost recompensaţi pe măsura „muncii 
lor”. Nu-ţi vine să crezi că în satele noastre au trăit şi trăiesc atfel de fiinţe. 


Postul de Miliție Ileni 

CĂTRE MILIŢIA RAIONALĂ FĂGĂRAȘ 

(Vol. 53, fila 231) 

Numiţii Țipu Ion, deputat, şi Dormenco Simion, deputat referent financiar, au fost bătuți 
cu leziuni corporale, şi tăvălugiți în fața publicului, în stradă, în faţa cârciumei din 


Râuşor, de către Dragoş Vichentie, 21 ani, Stroe loan, 19 ani şi Arsu Dumitru, 19 ani. 


Şef de Post, Serg. Maj. Oncescu 


SINTEZĂ OPERATIVĂ 

(Vol. 51. fila 349) 

Strict secret 

În seara zilei de 22 Noiembrie 1950, o patrulă a postului de miliţie Drăguș, pe şoseaua 
Drăguş - Sâmbăta de Sus, a avut un schimb de focuri cu doi indivizi înarmaţi. Se crede că 
ar fi fost Ilioi Ion cu unul din Haşi. 

S-au format câteva patrule puternice, ce au scotocit terenul în haine civile, fără rezultat 
pozitiv. S-au format în decursul săptămânii patrule cu un efectiv de 10 + 15 subofiţeri de 
miliție. 


În Grid, s-a făcut o descindere, în noaptea de 24 spre 25, cu 55 de oameni, din care 15 
milițieni. 


Comandantul Miliției Raionale Făgăraş: Blidaru Gheorghe 


NOTA NOASTRĂ 


Nu erau Ilioi loan cu unul din cei trei Haşi, ci Metea Victor şi Toma Pirău, care căutau să 
se întâlnească cu ceilalți din grup. 


Direcţia Miliției Regiunii Sibiu 

NOTĂ 

Către Direcţia Generală a Miliției Judiciare Bucureşti 
Strict secret 


„.„ S-a hotărât organizarea unei pânde la ieşirea din comuna Berivoii Mari, în locul de 
trecere a banditului Chiujdea Ion şi alţii doi. 


„..Un efectiv de 20 milițieni, sub conducerea căpitalului Mărăscu Constantin, să se 
deplaseze Mândra-Valea Pojortei-Muntele Scărişoara în scopul găsirii eventualului 
bordei săpat în pământ. 


... Au fost încadrați la Raionul de Miliție, 9 milițieni din Mediaş, care au cerut prin raport 
scris individual să fie încadrați în acţiunea contra bandei. 


Nicolae Rădulescu 


07. 12. 1950 
PROCES VERBAL 


Azi, 1950, luna Decembrie, 7. Noi, Cpt. de miliție Mărăscu Constantin, din Direcțiunea 
Miliției Sibiu, Lt. Maj. de securitate din D.R.S. Stalin, ne-am deplasat cu un efectiv de 19 
milițieni şi un Serg. de securitate pe itinerarul Breaza-Valea Pojortei, până în dreptul 
Muntelui Scărişoara, unde pe versantul estic am descoperit unul din lăcaşurile bandei 
Gavrilă, în interiorul unei stânci mari. În locul bordeiului bandei, în interiorul unor stânci 
prăpăstioase, am descoperit următoarele: trei arme Z.B., în stare de funcționare, 170 
cartuşe, 2 flacoane de dinamită, 2 lopeţi Lieneman, un târnăcop, un aparat de radio cu 
galenă, material subversiv: Carte cu cântece legionare, volumul I pentru legionari, de 
Corneliu Zelea Codreanu, cartea „Medicul familiei”, una carte „Însemnări de pe front” 


de Niculae Totu, una carte „Noul Testament”, una carte „Drumuri de munte”, una carte 
„Imitaţia lui Hristos” de Thomas a Kempis, una busolă mică, un ceaun 6 litri, un ceaun 2 
litri, una foaie de cort 1,7/2,5m, una pereche opinci de cauciuc, una gamelă, una pătură 
civilă, un rucsac de casă, un sac de merinde militare, trei sumane de casă, maro, un 
suman de casă de culoare maro, patru căciuli de culoare neagră, un bidon de aluminiu, un 
maieu, două pulovăre, ciorapi, traistă de pânză, şervete de pânză, două pături, scurtă 
îmblănită, o prelată maghiară, o foaie de cort militară, săpun, tifon, pansamente, linguri, 
furculiţe, aţă, o piele de capră, o traistă de casă. Toate obiectele arătată au fost ridicate şi 
predate serviciului de Securitate al Poporului din Făgăraş, drept pentru care am încheiat 
prezentul proces verbal. 


Cpt. de miliție Lt. de securitate 
Mărăscu Constantin Brăilă Mircea 
NOTA NOASTRĂ 


Această captură a securităţii a fost cea dintâi pierdere de materiale de-ale noastre, în 
munte. 


MOARTEA LUI TOMA PIRĂU (PORÂMBU) 


Securitatea Poporului Făgăraş 

REFERAT 

Către Direcţia Securităţii Statului oraşului Stalin 

(Vol.8, fila 284) 

Strict secret 

„S-a trecut la răpirea fratelui său vitreg Blebea Vasile, s-a trecut la şantajarea sa ca în trei 
zile să afle unde este. In seara zilei de 18 Decembrie, Blebea Vasile, ne-a furnizat 
informaţia că Pirău Toma, s-ar găsi ascuns la un unchi de-al său, Cornea Dumitru din 


Ileni. S-a organizat o echipă de 20 de oameni, din organe de securitate şi miliție, şi s-a 
trecut la o descindere, la obiectivul indicat, înconjurat în mod perfect. 


O echipă de şase oameni, condusă de Lt. Amuza Teodor, a trecut la spargerea şi controlul 
obietivului. În casă a fost găsită numai gazda, Cornea Dumitru. Folosindu-se orice 
mijloace acesta a negat categorit, afirmând că nu l-a văzut de un an şi jumătate. A 
continuat operația de scotocire. 


În şură, gazda a fost împinsă pe scară. Când gazda a ajuns sus, s-a culcat imediat, 
stingând felinarul. Din paie s-a deschis foc de pistol-mitralieră în echipa de control, 
împuşcând mortal pe Lt. Poleac Dumitru. S-a deschis foc asupra şurei cu toate armele. 
Lupta a continuat o oră şi jumătate. A mai fost rănit mortal Serg. Maj. de miliție Voievod 
Mihai. În timpul luptei, banditul a fost somat continuu să se predea, la care s-a răspuns cu 
înjurături, strigând următoarele: Sunt român, şi român vreau să mor, şi n-am să mă 
predau vouă bandiţilor, decât mort. 


După încetarea focurilor, s-a trecut la verificarea şurei, pentru a se constata, dacă banditul 
a fost împuşcat. Ca măsură de precauţie s-a folosit stratagema, de a se introduce în şură, 
părinții lui, cu un felinar aprins, fapt care a confirmat că banditul a fost împuşcat. Ei au 
dat jos cadavrul. Ca armament a fost găsit un pistol-mitralieră Deimler-Puch, încă 24 
cartuşe şi o traistă cu 16 cartuşe. 


Persoane implicate: 


1. Cornea Dumitru, născut în 1899, trei hectare de pământ, P.N.Ţ. Maniu. A trimis după 
fratele lui Toma Pirău, Blebea Vasile, aceste a promis că vine, dar n-a venit 


2. Milea Valeriu, născut în 1911, secretar al Organizației de bază, s-a întâlnit cu Toma 
Pirău, cu care a discutat despre un pistol, de care ştia Toma Pirău 


3. Blebea Vasile, în urma angajamentului, deşi a fost chemat de fratele său, nu s-a dus, ci 
s-a dus la Miliție. 


Propunem ca Cornea Dumitru, să fie încadrat în Legea 16. 


Cpt. de securitate: Teodosiu loan 


NOTA NOASTRĂ 


Aşa a murit Toma Pirău (Porâmbu). Avea 21 de ani. Căpitanul de Securitate a uitat să 
consemneze, că la plecare, au dat foc gospodăriei lui Cornea Dumitru, care a ars în 
întregime, aşa cum, cu câteva zile înainte, i s-a dat foc gospodăriei lui Juncu Iacob, din 
Râuşor, socrul Plt. Cosma Partenie. 


DECLARAȚIE 
(Prezenta declaraţie se află în dosarul Nr. 1. 176 Vol. 1/55) 


Subsemnatul Cornea Dumitru, născut în anul 1899, în comuna Ileni, județul Făgăraş, 
plugar, declar următoarele: în seara zilei de 18 Decemdrie 1950, cam pe la orele 18:30, a 
venit la mine nepotul meu Pirău Toma, despre care ştiam că este fugit, fiind urmărit. A 
bătut la geam, şi i-am dat drumul în casă unde i-am dat de mâncare. Mi-a spus că a fost 
pe munte şi că a coborât la sate împreună cu Metea Victor, cu care urma să se 
adăpostească pentru iarnă. A mai spus că dacă vor veni englezii şi americanii, va scăpa de 
armată, iar de nu se va face vreo schimbare, în primăvară pleacă iar la munte. Pe la ora 20 
a plecat în şopru să se culce. Mi-a lăsat vorbă, dacă vine fratele său Vasile Blebea, să-i 
spun că este în şopru. După un timp, au venit organele de miliție, care m-au sculat din 
somn şi m-au întrebat de nepotul meu Pirău Toma. Eu am refuzat să recunosc că este la 
mine. 


Atunci am fost prins să merg cu felinarul în mână în şopru, acolo, m-am urcat ca să ajung 
unde era fânul sus, iar după mine, erau milițieni. Când am ajuns sus la capul scărei, 
numitul Toma Pirău, a dat un semnal spunând „pâs”, la care eu am stins lampa şi m-am 
băgat în fân. Pirău Toma a tras două focuri de pistol, nu ştiu pe cine a lovit, după aceea 
am auzit că a mai tras două focuri în curte. 

Mentionez că până în această seară Pirău Toma nu a mai fost la mine. Când a venit am 
văzut la el un pistol automat. Aceasta îmi este declaraţia pe care o dau, o susțin şi o 
semnez, propriu, nesilit de nimeni, după ce am citit şi am înţeles cuvânt cu cuvât. 

Oraşul Stalin 

16.01. 1951 


Cornea Dumitru 


MORTEA LUI MOGOŞ IOAN ŞI A LUI MAZILU NICULAE 


R.P.R. Tribunalul Militar Timişoara 


Parchetul Militar Timişoara 


REFERAT INTRODUCTIV 


De acord Procuror Militat Şef ss indescifrabil 
Comandantul Garnizoanei Timişoara ss indescifrabil 


Noi, Cpt. magistrat Argeşanu Gheorghe, Procuror Militar pe lângă Tribunalul Militar 
Timişoara, având în vedere delegaţiunea dată nouă de către Dl. Procuror Şef al 
Parchetului Militar, văzând actele alăturate, constatăm următoarele în fapt. 


În ziua de 16 Decembrie 1950, Parchetul Militar Timişoara, a fost sesizat printr-un raport 
telefonic al Postului de Miliție Pădureni, că în dimineaţa acelei zile, în timpul unei acţiuni 
de prindere a doi indivizi necunoscuţi, suspecți, adăpostiți la locuitorul Murariu Traian, 
din comuna Pădureni nr. 146, a fost împuşcat mortal Plt. Maj. de miliție Anton Jianu, 
precum şi cei doi indivizi urmăriți. 


Ne-am deplasat la fața locului, unde la locuinţa lui Murariu Traian, am găsit cadavrul Plt. 
Maj. de miliție Jianu Anton, şi alte două cadavre a unor indivizi tineri, care din cercetări 
au fost identificaţi în persoanele lui Mazilu Niculae şi Mogoş loan. 


Rezultă că indivizii: Mazilu Nicole şi Mogoş loan, condamnaţi pentru diferite fapte 
penale, au venit în comuna Pădureni, Timişoara, cerând găzduire lui Murariu Traian, pe 
care îl cunoşteau dinainte. 


Fiind informat de acest lucru, şeful postului de miliţie Jebel, însoţit de şapte milițieni, s-a 
deplasat în dimineaţa zilei de 16 Decembrie, la orele 4, la faţa locului, pentru a prinde şi 
identifica pe cei doi indivizi. 


Plt. Maj. Jianu Anton a format două echipe, după care el împreună cu milițienii: Nucea 
Ivan, Cojocaru Ilie, şi alți doi s-au dus la uşa bucătăriei locuinţei lui Murariu Traian, 
deşteptându-l pe acesta din somn şi întrebându-l unde sunt cei doi indivizi. 


La început Murariu Traian a negat, însă la insistenţele subofițerului, a luat o lampă, 
conducând pe milițieni în camera numărul 1 unde se aflau indivizii. Plt. Maj. Jianu 
Anton, a intrat primul în cameră, somând pe cei doi indivizi care stăteau în aşteptare, să 
ridice mâinile în sus. În acelaş moment Mogoş Ioan, care avea un pistol de buzunar în 
mână, a tras un foc de armă, lovindu-l pe Plt. Maj. Jianu, în regiunea gâtului. Subofiţerul 
s-a repezit asupra agresorului, apucându-l de gât şi căzând amândoi încleştați pe 
pardoseală. 


Întrucât al doilea individ, Mazilu Nicolae, se repezise în subofițer pentru a salva viaţa 
acestuia (a lui Mogoş), miliţianul Nucea Ivan, a tras un foc de armă în Mazilu Niculae, la 
un moment dat individul Mogoş Ion, a reuşit să-şi elibereze mâna dreaptă, şi a mai tras un 
foc de pistol în pieptul Plt. Maj. cu care se afla încleştat în luptă, subofițerul căzând mort 
pe pardoseala camerei. 


În acelaşi moment, individul s-a sculat într-un genunchi, a înarmat pistolul şi l-a ţăcănit 
spre milițianul Nucea Ivan, însă cartuşul nu a luat foc. Văzându-se în primejdie, 
milițianul a tras un foc de armă în pieptul agresorului, care a căzut jos. Intervenind 
energic, şi milițianul Cojocaru Ilie, a lovit cu patul armei pe individul Mogoş loan, din 
cauza loviturii, patul armei s-a rupt. 


Întrând şi ceilalți milițieni, aceştia au căutat să de-a primele ajutoare Plt. Maj. Jianu 
Anton, însă totul a fost zadarnic, întrucât acesta a murit. 


Faptele de mai sus, rezultă din declaraţiile martorilor şi învinuiților, din certificatul 
medico-legal, fila 26, şi din situația de la faţa locului, constatată de noi. 


S-a ordonat autopsierea cadavrelor agresorilor: Mazilu Nicolae şi Mogoş Ioan, şi 
examinarea cadavrului Plt. Maj. Jianu Anton. 


În ce priveşte pe Murariu Traian, a fost deferit Instanţelor Ordinare. 


Proc. Militar Cpt. Mag. Argeşeanu Gheorghe 


NOTA NOASTRĂ 


Corpurile celor doi luptători: loan Mogoş (20 ani) şi Niculae Mazilu (20 ani), au fost 
aruncate într-o groapă, la marginea cimitirului satului. 


O fetiță de doisprezece ani din apropiere, a urmărit din pod acest fapt. După 45 de ani a 
mărturisit ce-a văzut atunci. 


Osemintele celor doi luptători au fost găsite şi au fost înmormântate în cimitirul comunei 
Leu, lângă Craiova. 


19. 12. 1950 

SINTEZĂ INFORMATIVĂ 
(Vol. 53, fila 90) 

Strict secret 


„În ziua de 19 Decembrie 1950, la ora 21, a fost prins fugarul Metea Victor, tatăl 
banditului Metea Victor (care era fugit de acasă de 1 an, din cauza securității n.n.). 


În noaptea de 22 spre 23 Decembrie, a fost prins fugarul Gavrilă loan, unchiul banditului 
Gavrilă loan (era fugit tot din pricina securităţii, de 1 an N.N. ) 


În ziua de 16 Decembrie, 1950, în Raionul Deta, a fost împuşcaţi mortal Mazilu Niculae 
şi încă un individ care nu avea nici un act asupra sa. S-a stabilit că era Mogoş loan din 
Toderiţa. 

Aceşti bandiți au plecat din gara Perşani, în 8 Decembrie 1950, la Timişoara.(fila 86) 

În 18 Decemdrie 1950, în locul țarina, locuitorul Popa Octavian din Găinari, a fost somat 


de cinci bandiți şi înterogat. După cum a fost descris, se deduce că ar fi fost banditul 
Gavrilă loan. 


NOTA NOASTRĂ 


Gavrilă loan nu-şi aminteşte să fi fost la acea dată în zona Găinari.. 


S.J. S.S. Făgăraş 
29. 12. 1950. 
CĂTRE SECŢIA REGIONALĂ A SECURITĂŢII STALIN 

La cazarma militară „Constantin Brâncoveanu”, din cercetări a rezultat că: 
Balaban Ioan, Vlad Cornel, Cornea Nicolae, Duşa Emilian, toți din Toderiţa, lucrînd în 
cazarmă, au furat patru pistoale cu ajutorul lui Mija Cornel. Toţi făceau parte din 
organizația lui Mogoş loan. Vă rog luaţi măsuri ca aceştia, fiind militari în termen, să nu 
fugă la bandiții din munți. 


Cpt. de securitate Teodosiu loan 


Lt. de securitate Alexandrescu Stelian 


1951 


NOTA NOASTRĂ 


După dezastrul din toamna anului 1950, în munte am rămas numai unsprezece luptători. 
Am pierdut pe cei mai mulți dintre noi. Cei trei Haşu, au iernat în muntele Trăznita, 
ajutaţi de pădurarul Pop loan zis Jean, din Lisa. 


Gelu Novac a iernat la fostul secretar al Liceului Radu Negru, Comşa. 


În timp ce şapte inşi: Chiujdea Ioan, Novac Nelu, Sofonea Remus, Ilioi Ion, Gherghe 
Şovăială, Metea Victor şi Gavrilă Ion au iernat la familia Mureşan din Dăişoara. 


In decursul iernii, nu am fost conturbaţi de nici un eveniment neplăcut. Iarna a fost mai 
mult fără zăpadă, chiar şi la vîrful muntelui. Cei din munte, au colindat toate coclaurile, 
îndrăznind chiar să vâneze. 


Dezastrul s-a produs, numai în zona răsăriteană a județului, în grupurile lui Mogoş loan şi 
Cornea Marcel. Era sigur că în spatele acestei căderi se aflau nişte vânzători foarte 
pricepuţi. Am mers cu bănuielile atât de departe, încât i-am crezut pe singurii străini 
dintre noi: Duminecă Ioan şi Stanciu Nicolae, că ei ar fi fost vânzătorii. Nu ne-am 
convins de contrariu nici atunci când am aflat sentințele Tribunalului Militar din oraşul 
Stalin, când numele lor se aflau printre condamnaţii la moarte. 


Prin oamenii noştri de sprijin, care ne-au rămas credincioşi, am reuşit să ne strângem toți 
unsprezece, la bordeiul din Trăsnita, spre sfârşitul lunii martie, unde am trăit poate, unul 
din cele mai frumoase timpuri, până la începutul lunii mai. Aceste luni au fost povestite 


în cartea Brazii se frâng..., vol. I, pag 176, în capitolul „1951”. În acest timp l-am avut ca 
fugar printre noi şi pe Novac Petru, tatăl lui Nelu Novac. 


Făgăraş 

25. 01. 1951 

NOTĂ INFORMATIVĂ 

(vol. 2, fila 240) 

Strict secret 

„„„Stareţul Serafim, de la Mănăstirea Sâmbăta, ne-a spus: loviturile contra bisericii le dă 


prin numirea în posturi mari a unor oameni nedemni şi incapabili, cum este cazul 
Mitropolitului Rusan al Moldovei. Noi, mănăstirea, am primit o lovitură prin arestarea 


părintelui-stareţ Arsenie, care în prezent se află la Canal, dar până acum se simte sănătos, 
lucrând la ciocan. 


Securitatea, l-a arestat pe părintele Arsenie, datorită influenţei ce o avea în masa de 
credincioşi, şi prin această influență, ținea trează făclia Duhului Sfânt şi ideea naţională. 


După părerea mea (a informatorului n.n.) Mănăstirea Sâmbăta este un focar al reacţiunii, 
de unde cei din raionul Făgăraş primesc ştiri şi educaţie. de a persista ca reacționari. Este 
locul de unde primesc instrucțiuni, prin slujbă şi predică şi discuţii personale. 


Am trimis pe tovarăşul Cotea, după alimente, stareţul i-a dat imediat slănină, brânză, 
pâine, de unde rezultă că şi bandiții primesc alimente. 


NOTA NOASTRĂ 


Nu am apelat şi nu am primit niciodată, în toți anii aceia, ceva de la Mănăstirea Sâmbăta 
de Sus. Am evitat cu stricteţe să avem orice legătură, fie directă, fie indirectă, cu cineva 
din personalul mănăstirii. Am căutat să nu ne apropiem de mănăstire, cât ne-a fost 
posibil, pentru ca securitatea să nu aibă vreun motiv de a lua măsuri împotriva ei, sau de a 
o desființa. Am socotit întotdeauna că păstrarea făcliei credinţei nestinsă, era mult mai 
importantă, decât rezistenţa noastră armată. 


In schimb, mănăstirea era căutată de toţi oropsiţii regimului comunist, din zonă, începând 
cu membrii familiilor noastre. 


In primăvara anului 1951, a pornit o acțiune organizată, împotriva preoților din regiune, 
căutând să-i intimideze, pentru a nu mai predica Cuvântul Lui Dumnezeu. 


26. 01. 1951 
NOTĂ INFORMATIVĂ 


„„„Am primit de la agentul nostru informaţia că preotul greco-catolic din Voila, Radeş, a 
fost vizitat de preotul greco-catolic Turdeanu, din satul Grid. 


Am fost informaţi că numitul preot, face slujbă la domiciliul său. 


29. 01. 1951 

NOTĂ INFORMATIVĂ 

În seara zilei de 28 ianuarie, preotul Bălescu Nichita, a fost găsit de patrula noastră, 
făcând predică în Biserica din Viştea de Sus, la un număr de 30-40 de oameni şi femei. Şi 
le spunea să nu-şi piardă credința şi alte cuvinte de propagandă, pe care patrula (călare) 


nu le-a putut auzi bine. Acest popă face-ntruna propagandă populației şi-n Biserică, 
contra orânduirii socialiste. 


M.A.I. Făgăraş 

23. 02. 1951 

CĂTRE POSTUL DE MILIȚIE CÂRȚIŞOARA 

Strict secret 

...Vi se face cunoscut, că Miliția e informată, că preotul Ilarie Budac, din Oprea, 
Cârțişoara, predă lecții de religie în Biserică, şi face propagandă legionară. Luaţi măsurile 


cuvenite. 


Comandantul Blidaru 


NOTĂ INFORMATIVĂ 


(Vol. 49, fila 371) 











„„„Preotul Bic [1 loan, predă lecţii de religie la şcoală şi în Biserică. 





01. 03. 1951 
REFERAT 


(Vol. 49, fila 466) 


În comuna Breaza, informatorii noştri au aflat că locuitorii: Simen Victor şi Toma Traian, 
au văzut înainte de Crăciun, pe toți Haşii în Boldaua Lisii. Propunem două posturi de 
pândă în crestele de brazi şi din Scărişoara, cu binoclu, să observe. Propunem şi o 
vânătoare, care s-a înfăptuit cu 8 Sergenți-Majori, 3 vânători, 4 călăuze, 1 pădurar şi 
gonaci. 


10. 04. 1951 

NOTĂ INFORMATIVĂ 

(Vol. 53, fila 115) 

În satul Viştea, preotul Şandru, preot unit, adună în casa sa în mod clandestin, diferite 
persoane şi face slujbă. Date precise asupra comportării acestui preot se pot lua de la 
preotul ortodox din Viştea de Jos. Acest trântor caută să trăiască prin fel de fel de 
mârşăvenii. A fost discutat în şedinţa raională de partid. 


Propuneri: va fi supravegheat să fie prins în flagrant delict. 


Informaţie sigură de la informatorul „F6”. 


15. 04. 1951 
NOTĂ INFORMATIVĂ 
(Vol.10 fila 3) 


Ariton Moldovan, un foarte periculos om, duşman de moarte al actualului regim. 


20.04.1951 

TABEL CU PERSONALUL CE VA LUA PARTE LA ACŢIUNE 

(Vol.53, fila 658) 

Nouă sergenți majori sub conducerea Serg. Maj. Mureşanu Gheroghe. Prezentarea la 


orele 2. Armament: pistoale automate, 100 cartuşe sau puşti ZB cu 30 cartuşe si o 
grenada, armament pentru fiecare element. 


02. 05. 1951 

NOTĂ INFORMATIVĂ 

(Vol 49, fila 569) 

Preotul Ghindea, din comuna Drăguş, a interzis copiilor să intre în Biserică cu cravată 


roşie (de pionier n.n.). Această mârşăvie a fost demascată de copii, la întrebarea 
secretarului U.T.M. 


15. 05. 1951 

RAPORT 

(Vol. 69, fila 165) 

În seara zilei de 14 Mai, la orele 21, a fost auzite că trecea un avion, venise spre Ticuşul 
Vechi, iar la orele 0:16, a venit înapoi, care era fără lampă, când a ajuns deasupra pădurii 
Jibert, a făcut trei viraje, aceasta a fost când a venit prima dată. Nu după mult, a ieşit din 
pădure Jibert, cele doi indivizi, semnalat de noi anterior, care s-au interesat după un 
nume, lon, iar mai apoi au plecat înapoi. S-a intensificat acțiunea informativă, pentru a 


identifica toate elementele străine. 


Lt. Maj. Patachi lon 


NOTA NOASTRĂ 


Se pare că de data aceasta, Lt. Maj. Patachi Ion, a văzut bine avionul. Multă lume s-a 
întîlnit cu nişte oameni înarmaţi, îmbrăcaţi americăneşte, care au stat o vreme prin 
pădurile Jibertului, şi ieşeau din când în când la drum întrebând de Gavrilă, care era 
cunoscut în Jibert. Rostul acțiunii, era ca noi să credem că au fost lansat un grup de 
paraşutişti de către acel avion, şi să ne grăbim să luăm legătura cu ei. A fost prea cusută 
cu aţă albă, ca să nu ne dăm seama de capcana lor. 


Biroul Raional al Securităţii Statului, Racoş 

17.06. 1951 

CĂTRE DIRECŢIA REGIONALĂ A SECURITĂȚII STATULUI 

ORAŞUL STALIN 

„„Numitul Blidea Ioan, cioban în Lovnic, Făgăraş, a fost apariţie, celor doi indivizi, cu 
haine de piele, cum nu văzut în regiunea noastră. A doua apariţie, au venit tot în grădina 
G.A.S., trei indivizi, avea armă, şi au vrut să lăsa porcii afară, iară paznicul n-a lăsat. lar a 
doua oară purta cârpă de femeie, după ce au plecat, au spus că o să mai vină, însă până în 
prezent nu au mai apărut nimeni. 

În urma acestor semnalări, a fost deplasat în regiunea Făgărașului, pe marginea 
comunelor, trei divizii de armată, care a stat un timp de patru zile, care au scotocit 


întregul păduri, iar rezultatul a fost negativ, nu s-a găsit nici o urmă acestor bandiți. 


În ziua 10, trupele militare, s-au retras spre Făgăraş. 


Lt. de securitate Plt. de securitate 
Uzoni Dumnitru Szasz Adalbert 
NOTA NOASTRĂ 


Nu ştiu dacă a poftit cineva porcii lui Blidea, de la G.A.S. Lovnic, noi sigur nu! Dar în 
adevăr în iunie 1951, mai întâi în raionul Rupea, apoi Agnita şi la urmă Făgăraş,cale de 
trei raioane au fost inundate de armată. Faptul l-am povestit în Brazii... vol. I, pag 184. 


Patrulau ziua şi noaptea, în sate, pe câmp şi în păduri, în grupe foarte mari, arătându-se 
destul de paşnici. Pe noi ne-a surprins această invazie, în satul Jibert, şi ne-am îndepărtat 
spre munți. 


Atunci n-am înţeles rostul acestei manevre. Mai târziu, când ne-am lovit de aceleaşi 
manevre, în munţi, până spre satele Nucşoara, ne-am dumirit. Se urmărea să ne oblige a 


ne retrage într-o zonă liberă, formată din Valea Dejeanului, Berivoiului, Zârna, Leaota, 
Dara, unde eram aşteptaţi de banda Anghel-Boian. 


NOTA NOASTRĂ 


Uneori se găsea şi cîte un Pristanda, în rîndul securităţii. lată isprava lui Nemeș locob. 


RAPORT 


„Serg. Maj. Nemeş locob, făcea pândă în luncă, în Jibert. Pe la ora trei noaptea, a intrat 
în curtea casei numărul 20, şi s-a urcat pe un capăt de lemn, ce ieşea cu 10 cm. din zidul 
casei. Însă s-a produs un zgomot de la ruperea unei aşchi. Cei dinlăuntru s-au ridicat în 
picioare, şi Nemeș locob a ieşit în curte şi a fugit în luncă, unde s-a ascuns. Cei din casă 
au ieşit afară, şi doi străin, s-au urcat în grajdurile G.A.C., unde s-a dus şi Nemeș locob, 
dar a lătrat cînele, şi el a fugit, şi când s-a întors nu a mai văzut pe nimeni, numai 
fereastra se balansa. 


A înconjurat grajdul şi a văzut urme spre pădure. După 200m s-a întors înapoi fiindu-i 
frică, el fiind însoțit de agentul nostru Pulkrabek Carol. 


Lt. Maj. Patachi lon 


Miliția Raională Făgăraş 
03.07.1951 
REFERAT 


(Vol. 53, fila 293) 


Susnumitul Roşca Vichente din Râuşor lucrează şi în prezent cu organele noastre în 
domeniul informativ pentru prinderea şi depistarea bandiţilor. Să î se înapoieze permisul 
de armă de vânătoare şi să fie ajutat de autorităţile locale. 


Serg. maj. de miliţie Ieremia Ion 


NOTA NOASTRĂ 


Rezultă că informatorul Roşca Vichente a fost răsplătit mulţumitor pentru munca depusă 
în 1950 de vreme ce mai avea „dragoste” să lucreze în continuare ca informator. 


16. 07. 1951 

CĂTRE DIRECŢIA SECURITĂŢII STATULUI SIBIU 

(Vol.6, fila 215) 

La 1 Iulie 1951 la Cabana Podragul un individ în haine de miliţian fără epoleți a apărut 
zicînd că în urma lui vine şeful de post şi că el face postul de pândă pentru bandiți. A 
trecut creasta şi s-a dus la o stână pentru a cere de mâncare. Acesta avea la el o armă 
militară şi în timp ce vorbea cu paznicul a lăsat arma deoparte. Comşa Nicolae din 
Arpaşul de Sus a văzut la casa de adăpost o persoană cu aceleaşi semnalmente. Ar fi 
posobil ca acest individ să facă parte din trupele ce operează la munte însă atunci este 
necesară identificarea sa, întrucât s-a deconspirat faţă de cabanier cu unele lucruri pe care 
nu trebuia să le spună. 


Lt. Marina Alexandru 


Slt. Zăgan Traian 


SENTINȚĂ 


În 16 iulie 1951 s-a rejudecat procesul celor arestați în toamna anului 1950. 


Judecat în contumancie 


R.P.R. Tribunalul Militar Stalin 


Dosar Nr.533/1951 
Sentința Nr..687 
EXTRAS 


Tribunalul Militar al oraşului Stalin a pronunţat următoarea sentință: pentru motivele 
cuprinse în corpul sentinței şi-n unire cu concluziile. 


DI. Procuror Militar în numele legii hotărăşte: cu unanimitate de voturi declară culpabili 
pe Gavrilă Ion din comuna Netotu Făgăraş pentru crimă de uneltire contra ordinii sociale. 
p.p. de art.209, partea III, C.P. combinat cu art.pt. c, din D.L.199/50 si art.1 C.P. si 
L.856/1938 

De asemenea cu unanimitate de voturi, că nu are circumstanțe atenuante în favoarea sa. 
Făcând aplicațiunea art.209 pt.III c.p.comb cu art.1 D.L. 1 din L.199/50 art.C.P. si 
L.856/38 unanimitate de voturi îl condamnă la moarte prin împuşcare , cu confiscarea 
totală a averii. 

Cu drept de contestaţie în 10 zile de la comunicare. 

Dată si cetită în şedinţă publică astăzi anul 1951 luna iulie ziua 16. 


Preţedinte ss indescifrabil Membrii ss. indescifrabil 


Conform cu originalul 


NOTA NOASTRĂ 


Au fost date 17 condamnări la moarte printre care şi a mea. Pe celelalte nu le-am găsit în 
arhivă la C.N.S.A.S. 


M.A.I. Făgăraş 
CĂTRE DIRECŢIA MILIȚIEI REGIUNII SIBIU 


(Vol. 28, fila 44) 


„„„se propune organizarea unei echipe de 13 oameni care vor urca pe Valea Dejanului spre 
stâna de la cota 1.566 pâna in Vârful Langa. Inapoierea prin Budiu, Baba, Hârtoape. 
Plecarea 15 august orele 3 dimineata. 


Locţiitor operativ Cpt. Mărăscu Constantin 


NOTA NOASTRĂ 


E vorba de expediţia observată de noi şi povestită în „Brazii se frâng, dar nu se 
îndoiesc”, vol. I, pag. 193, în capitolul „La căprioare”. 


15. 08. 1951 
NOTĂ INFORMATIVĂ A LUI „L.M.” 
(Vol.10) 


Din nici o manifestare a familiei D. Comanici nu rezultă o desolidarizare sinceră de 
acțiunile ginerelui său (Haşiu Gheorghe). 


Felul cum ostaşii îşi făceau serviciul lasă de dorit. Nici o santinelă, ei sunt preocupaţi de 

Jocuri, plajă şi cântat cu patefonul. Făceau fotografii cu turiştii. Cabanierul spune că i-au 

fost furate din magazie cutii de conserve. Am trecut pe lângă postul de comandă şi nu m- 
a oprit nimeni. 


Chiaburul Constantin Vulcu, deşi fiul lui e informatorul nostru, e convins de victoria 
americanilor. 


Guşeilă Iordan vorbea favorabil la adresa partizanilor. 


NOTA NOASTRA 


Securitatea a infiltrat în zonă informatori, nebănuiţi de populație, în care lumea să aibă 
încredere, care raportau felul cum actionează trupele de securitate, cum iți face miliția 
datoria, ce gândesc şi spun oamenii. I.M. era unul dintre ei. 


Dosarele sunt inundate de note informative. lată un model de notă informativă a 
învățătorului Gheorghe Caţavei (Clean) din Lisa Făgăraş , care era informator voluntar si 
nu avea nume conspirativ, despre notarul Ion Bica 


NOTĂ INFORMATIVĂ 
(Vol.53, fila 551) 


„„Lon Bica, notar, a fost liberal ca Alecsandru Popa, a cărui frate din Bucureşti a distrus o 
pădure. Gheorghe Draghici si Alecxandru Gavrilă au fost legionari. Josim Greavu şi Pop 
Ion mari susținători ai Maniştilor, ei au strigat că Guvernul Groza e al țiganilor. Tatăl 
banditului Moldovan Dumitru e prieten cu Greavu loan, mari manişti, mari duşmani ai 
poporului sărac. Au case cu patru camere. Nu s-au asociat la frontul plugarilor ci s-au pus 
în fruntea clicii reacționare cu Gheorghe Broscăţian, Ghiorghe Dreghici, Alecxandru 
Gavrilă, Gheorghe Stroe şi Axente Stanislav în frunte cu Sorin Greavu. Nu-şi predau 
cotele şi nu lămuresc poporul să le predea. Nu şi-a pus bilet rosu la poartă că-i bolnav de 
boală molipsitoare. Are legături cu partizanii din munti si în scurt timp vom fi trădați ca 
călăul de Tito care a trădat poporul iugoslav. Toate le cunosc, căci am muncit ca secretar 
al celulei P.C.R., preşedinte al Frontului Plugarilor, Preşedinte al Reformei Agrare, 
Preşedinte al Tineretului, Preşedinte al ARLUS, deputat al sfatului popular, membru în 
comitetul executiv al P.M.R. Lisa. Acest Bica e duşman şi pe linie culturală. Trăiască 
prietenia româno-rusă. Trăiască Partidul Muncitoresc Român. Trăiască lupta pentru pace 
în frunte cu genialul conducător tov. Iosif Visarionovici Stalin. 


Postul de Miliție Berivoii Mari 

31. 08. 1951 

CĂTRE MILIŢIA RAIONALĂ FĂGĂRAȘ 
— Problemă- 


Raportăm cum că in ziua de 26 august 1951 am primi ordin telefonic referitor la unele 
rachete trase in cursul nopții de 25 spre 26 la munte. Ne-am trasnportat la postul de 
miliție Vaida Recea unde am luat legătura cu comandantul postului de miliție Balbuş 
Gheorghe. S-a dovedit că s-a tras de armata ce era pe raza postului Vaida Recea. S-a 
programat o patrulare de ambele posturi Recea si Berivoi. În ziua de 27. 08. 1951 la 
orele 7 dimineața am plecat la munte, însoțiți de oamenii postului, că-i lipsea unui 


prorpietar de stână 50 de berbeci. Am ajuns la stână unde am aflat că proprietarul se 
găseşte în căutarea lor. Ne-am deplasat la Creastă şi am luat legătura cu nişte ciobani din 
comuna Aninoasa care păşteau oile şi care ne-au informat că cu vreo săptămână în urmă a 
trecut pe acolo nişte călători cu raniţile în spate venind dinspre orşul Stalin şi care erau 
civili. Unul dintre ei era mai în etate ceilalți in număr de vreo şapte câţi erau, spuneau 
domnule colonel, ceea ce ar putea rezulta ca să fi fost tot fugari. La fel, ne-au mai 
informat aceşti ciobani că au auzit de la alți ciobani că la o stână de la Netotu cu câteva 
zile în urmă, la fel, s-au mai dus nişte indivizi, dar câte persoane, nu ştiau să precizeze, 
care au somat pe ciobani să le dea de mâncare că-i omoară altfel, iar un cioban a scăpat 
cu fuga. 


De aici am coborât spre vale şi fiind ceaţă am rătăcit drumul bun şi am mers pe firul văii 
râului Berivoii Mici iar spre seară am dat de nişte prăpăstii şi stânci mari de piatră şi am 
mers care pe unde am putut şi cum a putut. L-a sosirea spre pepiniera din poalele 
muntelui am găsit pe locuitorul care încărca nişte lemne şi care spunea că nu a văzut pe 
nimeni. Noi am stat câteva minute de ne-am repauzat fiind obosiţi, după care am plecat 
spre casă la vale. La un moment dat pe la orele 21 am auzit în dreapta pe cineva am 
strigat şi nu s-a răspuns. Ne-am aşezat în trăgători şi am aruncat o grenadă. Ni s-a răspuns 
cu focuri de automat în trei locuri diferite. Atunci am deaschis focul cu tot efectivul. 
Atunci pe drum a trecut o căruţă cu lemne a lui Cotorcea Virgil. Am alergat şi i-am spus 
să anunţe Miliția. 

Credeam că bandiții vor să ţină focul cu noi un timp aşteptînd să ne vină şi ceilalți în 
ajutor. Ne-am întors că era întuneric şi ne temeam să nu ne împuşcăm unul pe altul. A 
venit ploaia şi ne-am retras în tufe aştptând să ne vină întăriri. Dimineaţa a venit maşina 
miliției însă nu le puteam vorbi de frig fiind uzi până la piele. Eu am rămas acolo singur. 
Ei au crezut că eu am plecat şi de aceea au plecat. 


Serg. Maj. Balint Gheorghe 


NOTA NOASTRĂ 


Episodul vitejesc l-am amintit în Vol. I din Brazii pagina 287. Din greşeală l-am plasat în 
1952. 


M.A.I. Făgăraş 


29. 08. 1951 


DECLARAȚIE 


În 28 august 1951 în timp ce eram cu Fratu loan şi stam la pândă la vînătoare am auzit 
nişte puşcături în direcţia Dejani. Am auzit zgomot mare ca de brand şi din multe locuri 
focuri de puşcă şi pistol, timp cam de zece minute după care au încetat. Am auzit numai 
un car cu lemne. Am avut impresia că a tras numai armata. 


Ss Şuler Aurel. 


NOTA NOASTRĂ 


În realitate la ieşirea din pădure am întâlnit pe cei doi vânători şi am stat de vorbă cu ei. 
Am aflat că de dimineaţă grupa de miliţie s-a deplasat în Muntele Belia. 


03.09.1951 
NOTĂ INFORMATIVĂ NR.83 
(Vol.1, fila 145) 


În ziua de 3 septembrie 1951 cu ocazia serviciului prin satul Netotu am luat contact cu 
informatorul nostru care ne-a informat că în seara zilei de 2 septembrie 1951 a fost în 
satul Netotu un cioban pe nume Leabu Nicolae de la stâna din Gropile. Acest cioban i-a 
spus la informatorul nostru că Gavrilă Ioan şi alți fugari în număr de 50 persoane sunt în 
două tabere şi sunt instalați în Muntele Pietrele Popii şi au fost aprovizionaţi de ciobanul 
care le-a dat 4 oi şi un porc, care a fost mâncat de fugari împreună cu ciobanul cu pâine 
caldă adusă de populaţia din comuna Berivoii Mari. Acest cioban a văzut şi ştie unde sunt 
instalați fugarii în nişte jghiaburi şi care sunt îmbrăcați în uniforme de milițian şi aşteptau 
aprovizionarea şi au comandant pe un fugar din partea regatului, care sunt dotați cu 
armament special şi au un telefon fără fir cu care vorbesc ei. 


Acest cioban a primit şi el de la fugari un pistol de 9, lung. Acest cioban a stat de 
vorbă cu informatorul în ziua de 2 septembrie când au venit oile de la munte şi a plecat 
tot la munte. Această informaţie este dată de informatorul nostru Lazea Nicolae din satul 
Netotu care a stat de vorbă cu ciobanul când a împărțit oile în 2 septembrie. 


Comandantul grupului călare Serg. de militie Teban Andronic 


NOTA NOASTRĂ 
Întradevăr, ne-am întalnit cu Leabu Nicolae de la stâna din Hârtop dar nu i-am vorbit de 
prăpăstiile ce au ajuns la securitate. E posibil ca exagerările să le fi făcut informatorul 


nostru Lazea Nicolae. Noi, în realitate am fost doar 3 şi nu eram instalaţi în Pietrile Popii. 


In urma imprudenţei de a vorbi despre noi, ciobanul, a intrat pe mâna securităţii având 
mult de suferit. 


03.09.1951 

DECLARAȚIE 

Subsemnatul Fratu loan: Pe la orele 2130 am auzit focuri de armă automată şi grenadă, că 
se auzeau grozav de tare, şi mai multe. Mă gândeam că e armata. Aceste trageri au durat 


15 minute după care au încetat. Focuri se auzeau din 5-6 poziţii, din multe locuri. A venit 
şi Coman V. loan dinspre sat şi a spus că a fost miliția. 


CUM A APĂRUT BANDA „ANGHEL” ÎN REGIUNE, ÎN ZONA UNDE 
SECURITATEA DOREA SĂ NE SILEASCĂ SĂ NE REFUGIEM NOI. 


03. 09. 1951 

DECLARAŢIE 

(Vol. 2, fila 303) 

Subsemnaţii: Shehrmann Klaus, Onaca Petru şi Corodan Comşa, am fost atacați de tâlari 


în 2 Septembrie, în apropierea Cabanei Sâmbăta, care ne-au obligat să golim rucsacurile 
şi să ne culcăm cu fața la pământ. 


NOTA NOASTRĂ 


A se vedea documentul de la pagina 34, din 16. 07. 1951, Către Direcţia Securităţii 
statului Sibiu. 


Postul de Miliție Drăguş (cifrată) 

CĂTRE MILIŢIA RAIONALĂ FĂGĂRAȘ 
Birou bande 

(Vol.1, fila 129) 


La Nota informativă trimsă de noi cu nr.105/1951, alăturat înaintăm una declaraţie a 
pădurarului Antinie din comuna Drăguş în care declarație menţionează că în ziua de 3 
Septembrie 1951 aflându-se în apropiere de casa de odihnă P.M.R. fostă Vasu, ar fi văzut 
când cei 3 indivizi semnalaţi de noi prin nota informativă de mai sus ar fi luat legătura cu 
personalul venit cu maşina nr. 4 Piteşti. Menţionează că cu acestă maşină ar fi venit trei 
persoane şi ar fi dat anumite alimente celor trei indivizi, care au coborât de la cabană în 
Jos. Prin această declaraţie se deduce că acele trei persoane semnalate de noi ar fi fost ale 
securităţii Piteşti şi care s-a dat drept bandă față de populaţie. Rugăm a dispune calea 
legală. 


Comandantul Postului de Miliție Draguş, Serg. Răuţă loan 


NOTA NOASTRĂ 
Deci aprovizionarea bandei securiste Anghel-Boian se făcea la Sâmbăta de Sus la casa de 
odihnă P.M.R. de lângă Mănăstirea Brâncoveanu. Aşadar, şeful de miliţie Drăguş, chiar 


şi pădurarul Antinie ştiau că cei ce primeau mâncare erau securişti. Lucrul acesta l-am 
aflat şi noi în Septembrie 1951, din păcate, prea târziu. 


CĂTRE D.R.S.S. SIBIU 
(Vol.6, fila 214) 


Urmare la raportul din 7 august referitor la apariţia unor elemnente la stâna din Podul 
Giurgiului Muscel. Din cele declarate de pădurarul Iordan, paznic la Cabana Podragul, 


Făgăraş, reiese că a venit în zilele trecute, într-o seară un individ necunoscut, înarmat şi 
care, după ce a mâncat a stat la stână până dimineaţa. Dimineaţa a plecat de la stână 
împreună cu un cioban care ducea brânză, şi cu el şi străinul. După câteva zile văzînd că 
cel plecat nu s-a înapoiat, ceilalți ciobani au plecat să îl caute. Nu departe de stână l-au 
găsit pe acesta împuscat şi dezbrăcat de haine, asupra sa nemaifiind decât o bluză subțire 
şi toate actele pe care acesta le poseda. Ciobanii bănuiesc că a fost împuşcat pe la spate 
de acel individ. 

Lt. Marina Alexandru 


Slt.Zăgan Traian 


NOTA NOASTRĂ 


Astfel şi-a făcut apariția în Munţii Făgăraşului banda Boian-Anghel-Vrabie la care a fost 
trimis mai târziu Vasile Motrescu. 


M.A.1.S.S. Făgăraş 

10. 09. 1951 

CĂTRE DIRECŢIA REGIONALĂ A SECURITĂŢII SIBIU 
(fila 484) 


În 2 septembrie 1951, trei excursionişti au fost somaţi să stea cu faţa la pământ şi au fost 
Jefuiţi. Unul din cei trei bandiți avea albeaţă la ochi sau ochi de sticlă. 


Lt. de securitate Marina Alexandru 

Slt. Zăgan Traian 

DECLARAȚIE 

(Vol. 2, fila 29) 

Subsemnatul Costea Antinogen, contabil, declar: în ziua de 5 Septembrie, la orele cinci 
dimineaţa, la cabana Sîmbăta, am fost trezit de doi indivizi înarmaţi, care au strigat la 


mine „culcat cu faţa în jos”, şi m-au înghiontit cu pistolul. Unul care era chior, cu albeață 
la ochi, mi-a cerut hârtie şi creion, ei au jefuit pe turişti de ce aveau prin raniță. Mai târziu 


a venit şi un cioban care cerea găzduire, fiindcă stîna a fost jefuită de indivizi înarmaţi cu 
pistoale. Unul dintre ei avea albeaţă la un ochi. 


Ss. Antinogen Costea 


NOTA NOASTRĂ 


Cel cu abeaţă la ochi era ofițerul de securitate Anghel. 


DECLARAȚIE 


Schlega Wilhelm, în 5 septembrie, am fost jefuit la Cabana Sâmbăta. Cel care probabil 
era conducătorul lor, avea un ochi sticat, la care era orb. 


Schlega Wilhelm 


Direcţia Raională a Securităţii Statului Făgăraş, 
10. 09. 1951 
Către Direcţia Regională a Securității Statului, Sibiu 
Strict secret 

În ziua de 2 septembrie la 9:30 dimineaţa, la Cabana Sâmbăta, trei excursionişti 
au fost somaţi să se oprească de mai mulți indivizi, care i-au obligat să se culce cu faţa la 
pământ, şi care a luat de la excursionişri, 2 rucsacuri, 3 cuțite, 1 aparat fotografiat, haine, 
mâncare, tabacheră de argint. 

În 5 septembrie ora 8 dimineaţa, un număr de 3 indivizi înarmaţi au jefuit 6 
excursionişti, luând haine, bocanci, ceasuri, alimente. Unul dintre cei trei, făcea impresia 
că are albeaţă la ochi sau un ochi de sticlă. Jefuirea s-a făcut în acelaş mod. Alăturat 


înaintăm materialul informativ ce-l posedăm. 


Lt de securitate Marina Alexandru 


Slt. de securitate Zăgan Traian 


CĂTRE DIRECŢIA SECURITĂŢII STATULUI SIBIU 

În ziua de 5 septembrie, 4 bandiți înarmaţi au jefuit trei turişti originari din oraşul Sibiu. 
Turiştii: Iliescu Curt - Sibiu; Schnaider Trude - Sibiu; Lagher Vilhelm - Sibiu. Cei patru 
indivizi între care unul înalt, brunet,cred că ar fi orb de un ochi sau avea o pată albă pe 
ochi. După o ora şi jumătate jefuitorii au fost văzuţi de ciobani în „fereastră” şi 
identificaţi cu cele patru elemente trimse de Direcţia Generală. De aceea vă rugăm ca la 
întoarcere din munte să fie ridicate obiectele furate şi restituite celor în cauză. 


Col. Ambruş Coloman 


Cpt. de securitate Cîrnu loan 


D.G.A.S.S. Stalin 

07. 09. 1951 

CĂTRE D.G.S. BUCUREŞTI 
Strict secret 


Acţiuni operative în legătură cu banda, n-au fost întreprinse, pentru faptul că au fost 
oprite orice acțiuni din partea Direcţiei Generale a Securităţii Statului. 


In cazul când se va mai întreprinde vreo acțiune, de regiunile vecine, să fim sesizați 
pentru a nu fi derutaţi în munca noastră, pentru a evita unele rezultate nedorite, când se va 
întreprinde o acțiune din partea direcţiei noastre. 


Acţiunea întreprinsă de Direcţia Securității Piteşti, în regiunea noastră, la sfârşitul lui 
iulie-august 1951, prin care a trimis unele elemente în munti, a făcut să ne preocupe 
apariția lor, dedându-se, la unele acțiuni chiar banditeşti, terorizând astfel turiştii. 
Datorită acestui fapt s-a pierdut timp, pentru verificarea acestora, şi stabilirea realităţii. 


Col. Ambruş Coloman 


Cpt. de securitate Ion Cârnu 


PESTES fotocopie nr 25/7 Septembrie 1951 


D.G.S.S. Regiunea Sibiu 

13. 09. 1951 

CĂTRE D.G.A.S.S. BUCUREŞTI 

Strict secret 

În ziua de 5 septembrie 1951, la orele 8 s-au jefuit trei excursionoști, apoi, au fost jefuiti 
şase excursionişti, de tot ce aveau. Unul dintre bandiți, avea albeață la ochi, sau ochi de 
sticlă (şeful lor). Valentin Călinescu -inginer- oraşul Stalin, Dan Cristodorescu —elev- 
Bucureşti, Munteanu Ilie — Sinaia, Răduleascu Mircea —medic-Cluj, Popescu Titus-Cluj, 


Bobingescu Paul. 


Col. Ambruş Coloman 


Direcțiunea Generală a Securităţii Statului 

Regiunea Sibiu, Nr, 314/16.418 din 13 septembrie 1951 

CĂTRE DIRECŢIA GENERALĂ A SECURITĂȚII STATULUI 

Strict secret 

În ziua de 5 septembrie, orele 8:10 dimineaţa, 6 excursionişti au fost atacați şi jefuiti de 
haine, ceas, aparat fotografiat, tutun. Din cele declarate, excursioniştii susţin că unul avea 
albeaţă la ochi sau ochi de sticlă, şi după toate aparențele, era şeful lor. 

Menţionăm că cei trei muncitori din oraşul Sibiu, care au fost jefuiţi, au spus faptele 
petrecute în întreprinderea în care lucrează, în urma cărora se comentează nefavorabil, 


întrucât muncitorii care voiesc să meargă în excursie, nu mai au curajul. 


Col. de securitate Ambruş Coloman 


Cpt. de securitate Ioan Cârnu 


NOTA NOASTRĂ 


Toate aceste acțiuni comise pe versantul nordic al munţilor Făgăraş, aparţinînd de 
regionalele Stalin şi Sibiu ale Securităţii, se adaugă altora tot atât de numeroase, comise 
pe versantul sudic. Au fost înfăptuite de grupul de ofiţeri de securitate: Anghel-Boian, cu 
scopul de a ne discredita în fața ciobanilor şi turiştilor. Din fericire, n-au prea avut succes, 
deoarece majoritatea ciobanilor, ne cunoşteau cu ani în urmă, şi ne ştiau comportarea 
noastră în munți. 


Postul de Miliție Berivoi 
NOTĂ INFORMATIVĂ 
(Vol. 49, fila 806) 

Strict secret 


În seara zilei de 16 septembrie, m-am pomenit cu un cetăţean, la Postul de Miliție, Vaida, 
Recea, care vroia să vorbească cu securitatea, şi eu nu i-am dat voie până nu mi-a spus 
cine este. Acest cetăţean mi-a spus că e de la securitatea din Piteşti, şi a fost trimis de 
securitatea din Bucureşti pe munte, că au fost patru persoane, şi au fost prinşi de banditi, 
şi au fost dezarmaţi, din care unul a vrut să fugă, şi bandiții au tras după el, şi a împuşcat 
trei şi el a scăpat. După care a fost legat de mâini, şi atunci se afla în Valea Zârna, şi a 
venit cu el până în partea Făgăraşului, şi acolo l-au pus să se descalţe de bocanci, iar ei s- 
au dat după o piatră, şi el a fugit, şi a nimerit la postul de miliție Vaida, Recea. 


Eu am dat telefon, la securitatea Făgăraş, şi a venit o maşină, care l-a luat pe acest 
cetățean. Tov. Lt. de la securitate, mi-a spus să nu mai raportez la nimeni. 


Caporal Gâscă Constantin 
NOTA NOASTRĂ 


Deci astfel s-a prezentat Vasile Motrescu la Miliția din Vaida, Recea, vezi cap. din 
Brazii... vol I, pag. 211, „Fulgeră în Munţii Făgăraşului, şi tună în Munţii Bucovinei”. 


M.A.I. Făgăraş 
CĂTRE DIRECŢIA MILIȚIEI SIBIU 
(Vol. 53 fila 289) 


E nevoie de întărirea Posturilor de Miliție cu încă 5 elemente pentru patrulări în 
munți pentru distrugerea bandei Gavrila-Hasiu. 


Lt. de miliţie Blidaru Gheorghe 


Miliția Braşov 

24. 09. 1951 

CĂTRE DIRECŢIA REGIUNII SIBIU 

(Vol. 49, fila 780) 

În 18,19,20 septembrie s-a făcut o acţiune de scotocire în Munţii Făgăraşului de către 
Organele Securităţii din Sibiu sub conducerea Lt,. Maj. Vlad Leonida de la Securitatea 


Făgăraş. Efectiv 33 persoane. 


Am insistat să vină şi Slt. Moritz Alexandru şi alţii, dar Lt. Marina a refuzat sub 
motiv că sunt elemente tinere. 


Echipa s-a deplasat pe Valea Dejanului la stâna din Zârna, Tov. Căpitan (... nume 
acoperit) neputând suporta drumul pe mai departe a rămas acolo. Echipa rămasă sub 


conducerea Lt. Vlad Leonida a coborât în 20.09.1951 


Sergentul Metea trebuie să raporteze ce s-a petrecut. 


D.G.S.S. Regiunea Sibiu 


29. 09. 1951 

REFERAT 

(Vol.2, fila 479) 

Ca acțiuni operative s-a întreprins din partea organelor noastre una echipă de 35 oameni 
înarmaţi. S-a făcut o scotocire pe intinerariul parcurs de numitul Motrescu Vasile 


ajungând pănă la punctul Izvorul Zârnei. 


Tot cu o echipă de 30 oameni s-a făcut scotocirea muntelui Piscul Alb cota 1.551 
pentru a stabili adăpostul bandiţilor. 


Col. Coloman Ambruş 


Cpt. de securitate Ion Cârnu 


NOTA NOASTRĂ 


Pănă la această dată Col. Coloman Ambruş şi Cpt. Cârnu conduceau Securitatea Regiunii 
Stalin, iar acum au fost mutaţi la Sibiu în aceeaşi funcție. 


D.G.S.S. Regiunea Sibiu 
29. 09. 1951 
REFERAT 
Către Direcția Generală a Securității Statului 
(Vol. 2, fila 478) 
S-a stabilit ca om de legătură al bandei Popa loan, care a mijlocit întâlnirea 


echipei D.G.S.S. cu bandiții, în Muntele Zârna când au fost împuşcaţi trei din echipă de 
către bandiți, fapt raportat de noi cu raportul 314 din 17 septembrie 1951. 


S-a aşezat o echipă cu 2 oameni bine înarmați şi instruiți introdusă în noaptea din 
15 septembrie pe Valea Dejanului, cu scopul de a executa pânde pe potecile arătate mai 
sus pentru a distruge pe bandiți la apariţia lor. 

De asemenea am introdus în zonă un individ cunoscut de bandiți cu scopul de a se 
introduce în rândul lor. Acesta s-a întâlnit cu doi bandiți pe piscul Gălăşescu. A văzut la o 
distanță de 80-100 m un grup de bandiți, între care l-a recunoscut pe banditul Ilioi loan. 
Omul nostru a încercat să stea de vorbă cu bandiții dar aceştia au refuzat. 


Col. Ambruş Coloman 


Cpt. Cârnu loan 


NOTA NOASTRĂ 
Interesant este că noi am trecut în acel timp pe Valea Dejanului dar nu am observat să fim 


pândiţi de cineva. Cât despre individul, cunoscut de bandiți, nici eu, Gavrilă, nici Ilioi nu 
ne amintim de vreo întâlnire cu cineva pe piscul Gălăşescu. 


M.A.I Sibiu 


PLAN DE ACȚIUNE 
privind prinderea şi depistarea bandei de fugari din Munţii Făgăraşului şi Sibiu 
(Vol. 25, fila 26) 
....După retragerea trupelor să se organizeze o echipă de 20 persoane, doi vânători, 
5-6 câini de vânătoare, aparate de emisie cu care să se ţină legătura cu trupa de la Făgăraş 


la Porceşti (lângă Olt). Să se permită a vâna orice animal. Haine cu aspect vânătoresc, 
arme cu glonţ şi lunetă, grenade, pistoale rachetă, buletine noi. 


M.A.I. Sibiu 


NOTĂ 

Noua impărţire a sectoarelor 
(Vol. 25, fila 28) 

1.Avrig —Căp.Briceag Nicolae 
2.Arpaşu de Jos —Loc. Popescu Gheorghe 
3.Drăguş- Loc. Mărcuş Gheorghe 
4.Recea-Loc.Balaban 
5.Hârţeni-Loc. Dracea Nicolae 
6.Sercaia-Căp. Ispas Eliade 
7.Brui-Loc. Macavei Gheorghe 
8.Cincu-Loc. Paurtaşu Dumitru 
9.Şoarş-Loc. Kovacs Bella 


10.Jibert-Loc. Hegheduş Zoltan 


NOTA NOASTRĂ 


Începînd din anul 1950, zona de activitate a grupului nostru s-a tot împărţit şi reîmpărțit 
de către securitate 


M.A.I. Sibiu 
Notă 
(Vol. 2, fila 303) 
Măsuri dispuse de Col. Ambruş Coloman cu privire la activitatea de pănă acum. 
Metodele folosite de fostul Serviciu Judeţean Făgăraş au fost cele mai greşite, deoarece a 


bătut oameni care au fugit la munte. Astfel Haşiu Gherghe, fiind bătut să fie informator, a 
fugit în bandă 


Mare Florea Sabin, căpitan din Făgăraş, fiind bătut, a fugit peste graniță în 
Iugoslavia. 


Organele Direcției Generale a Securității statului în colaborare cu regiunea Piteşti au 
introdus o echipă în munti în regiunea noastră, fără a ne sesiza măcar, în schimb 


derutându-ne în activitatea noastră. 


S-a stabilit că bandiții în număr de 12, organizați în grupe mici nu-şi au locul 
stabil într-un punct fix, ci sunt într-o continuă mişcare. 


S-au instalat posturi de pândă pe potecile munţilor la Dejani, Berivoi, Pojorta. 


NOTA NOASTRĂ 
În sfârşit a ajuns şi la ei tactica noastră de a nu avea o bază fixa la care să revenim. Am 


adoptat tactica de a fi peste tot şi nicăieri, pe o suprafață cât mai mare, pentru a subția 
forțele trimise împotriva noastră. 


Direcţia Generală a Securităţii Poporului 
CĂTRE DIRECŢIA REGIONALĂ A SECURITĂŢII SIBIU 
(Fila 128) 
Luaţi măsuri stricte de supraveghere a profesorului universitar Tătaru Nicolae, str. 


Grozăvescu, Nr.4 Cluj si Ing. Dan Petru (în realitate Aurel) bănuit că întreţine legături cu 
Gavrilă, seful bandei din regiunea Făgăraş. 


Direcţia Regională Făgăraş 
05. 11. 1951 


REFERAT NR.4 


Coman Ion, membru P.M.R., atât la recrutare cât şi cu ocazia reţinerii, a refuzat să dea 
vreun indiciu despre bandă, precum şi cu ocazia cercetărilor directe întreprinse asupra lui. 


NOTA NOASTRĂ 


Coman Ion, pădurar, a fost unul din oamenii noştri de sprijin tot timpul. În cele din urmă 
a făcut închisoare pentru sprijinul dat. 


27. 11. 1951 

PROPUNERE 

Cu privire la banda de fugari 
(Vol.2, fila 453) 

Concluzie: elementele care au constituit referatul în numar de 17, au promovat 
interesele bandei continuîndu-şi activitatea subversivă de subminare a regimului. 
Activitatea acestor elemente are un caracter organizat, bine definit, ca organizație 
auxiliară a bandei, constituită după toate regulile unei organizații subversive. Credem că 
este necesar trimiterea acestui lot în justiție în cadrul unui proces public judecat în cel 
mai scurt timp. Să obținem o schimbare radicală a stării de fapt a populației din Făgăraş, 


centrul de activitate al bandei. 


Cpt. Mezei Gheorghe 


LISTA SPRIJINITORILOR BANDEI 
din satul Jibert, Raionul Rupea. 
(Vol.3, fila 228) 

Guist Ana, nr.34 

Orendi Ecaterina, 205 


Tonci Martin, nr.4 


Pongratz loan, nr.150 
Pongratz Ion, nr.95 
Goldner Gheorgh, nr.22 
Guist Ecaterina, nr.139 
Schorter Ana, nr.92 
Gheoltner Mihai, nr.141 
Sas Gheorghe, nr.146 
Schazer Martin, 
Gheoltner Ana, nr.28 


Albbrecht Aneta, nr.93 


Noiembrie 1951 
ANCHETA lui CHIUJDEA IOAN 
(Vol.60, fila 32) 


Am iernat în 1950-1951 cu Haşu Laurean, Haşu Gheorghe, Pop Jean şi Haşu 
Andrei. Am fost înconjurați la prima zăpadă, de armată multă. Noi ne-am retras în nişte 
Jgheaburi (stânci). Patrulele militare au trecut pe lângă noi, văzându-ne, dar nu au tras. 
Nici noi nu am tras în armată. Seara ne-am întors la bordei, pe care l-am găsit intact. 
Patrulele au trecut pe lângă el, sigur văzându-l. Bănuind că se va afla şi se vor întoarce, 
am dat foc bordeiului şi am plecat la Voivodeni. Armata nu s-a întors la bordei. L-am 
refăcut şi am rămas să iernăm în el. În 5 ianuarie, Haşu Andrei a plecat singur la poale, 
socotind că în felul acesta uşurează problema hranei la noi. Am rămas în bordeiul din 
Trăsnita, până în 15 martie 1952. Jos am aflat de moartea lui Haşu Andrei. Ne-am 
regrupat în primăvară cu Gavrilă şi ceilalți, ne-am împărțit în două şi am trecut creasta. 


Anchetator: Deitel Ernest 


Anchetat: Chiujdea Ioan 


NOTA NOASTRĂ 


Episodul a fost povestit în „Brazii se frâng, dar nu se îndoiesc”, sub titlul „Ne-am 
dat foc la bordei cu mâna noastră” pagina 230. 


D.S.S. Stalin 
27. 11. 1951 
REFERAT 
(vol.2, fila 453) 
În legătură cu banda de fugari au fost cercetaţi: 


. Coman loan, din Berivoi 

. Teţu Ioan din Hurez 
„Receanu Liviu, Dejani, 

. Matreş loan, Iaşi, 

. Lupu Aurel, laşi, 

. Beleaua Aurel, Berivoi 

. Peptea Gheorghe, laşi 

. Miloşan Pandele, Dejani 

. Opriş Dumitru, Hurez 

. Barbu Iosif, Săsciori, 

11. Buta Gheorghe, Jibert 

12. Mureşan Vasile, Dăişoara 
13. Baboia loan, Dăişoara 

14. Buta Ioan din Dacia 

15. Scârneci Gheorghe, Jibert 
16. Borcoman Iosif, Dacia 
17. Florea Gheorghe, laşi 

18. Rohar Nicolae, Recea 

19. Poparad Ion, Recea 

20. Munteanu Iosif, Făgăraş 
21. Micu Gheorghe, Săvăstreni 
22. Puia Toma, Ileni 

23. Socol Virgil, Berivoi 

24. Răduleţ Vichente, Berivoi 
25. Socol Dănilă, Berivoi. 


ZOO ANULWNRN = 


Concluzii: aceştia au promovat interesele bandei, acțiunea s-a produs organizat, bine 
definit. Propunem: trimiterea acestora în judecată, cu proces public, pentru a schimba 
radical starea de fapt a populației din raioanele Făgăraş şi Racoş. 


Cpt. de securitate Mezei Gheorghe. 


1952 


INFORMAȚIA LUI VULCU CONSTANTIN 
Informatorul securității 


După Crăciun, fiind împreună cu Ion Țarog din Breaza am văzut un om înarmat. Ion 
Tarog a dat imediat telefon la securitate, care în ziua următoare a făcut urmărire (Breaza) 
dar fără rezultat. Noi am bănuit că a fost Haşu Andrei. I-am deplasat la mine acasă (pe 
ofițeri) şi unde au bătut chiar si rudele mele. Acţiunea a fost condusă de un căpitan gras şi 
solid Cârnu. Oamenii spuneau că atunci când apărea acest om îi apuca groaza. Noi l-am 
supranumit „spaima judeţului” 


NOTA NOASTRĂ 


În adevăr omul înarmat, văzut în ajunul Bobotezii, de către cei doi informatori, a 
fost Haşu Andrei, (Baciu). A scăpat, cum am povestit în „Brazii”, vol. I, la pag. 243. 


14. 01. 1952 
PLAN DE ACŢIUNE 
(Vol.27, fila 304) 
În urma acţiunilor de informare s-a identificat ascunzişul bandiţilor. Pentru lichidarea lor 
în noaptea de 14-15 organizez un plan de acţiune operativ. S-a stabilit că adăpostul 
bandiţilor este în Muntele Trăznita pe versantul de vest al Brescioarei. 

1.140 tovarăşi ostaşi, sergenți şi ofițeri de securitate sub conducerea lui Cârnu 


Ioan şi Mezei Gheorghe. Se va împresura obiectivul în scopul patrulării. Echipa de 
patrundere 10 oameni. Focul va fi folosit la apariția bandiților. 


Tabel de tovarăşii care compun grupele de încercuire şi pătrundere în obiectiv: 


1.Cpt. Cârnu loan organizează la faţa locului grupele de incercuire a obiectivului şi a 
grupelor de pătrundere după cum urmează: 


Grupele de încercuire: 
Grupa I 

1.Lt. Maj. Vlad Leonida, 
responsabilul grupei 

2.Lt. Săbăilă 

3.Slt. Zilceag Otto 

4.Serg. Gheţii loan 

5.Slt. Truţu Alecsandru 
6.Slt. Mihăescu loan 

7.Serg. Maj. Strilă Alecsandru 
8.Serg. Nicoară 

9.Lt. Bonta Cornel 

10.Slt. Racea nicolae 

11.Slt. Manole Gheorghe 
12.Slt. Mirion Iosif 

13.Slt. Laslo Ioan 

14.Slt. Pricopeanu Gheorghe 
15.Slt. Vurpăreanu Vasile 
16.Slt. Boca Petre 


17.Slt. Bărduş loan 


18.Slt. Jelea Gheorghe 

19.Slt. Sălcudeanu Gheorghe 
20.Plt. Lasco Mihai 

21.Serg. Maj. Prişca Vasile 
22.Serg. Maj. Ghiţă C. C-tin 
23.Serg. Fătu Grigore 

24.Serg. Cristea loan 

25.Serg. Maj. Lichenţan Vasile 
26.Caporal Badanagiu Hescu 
27.Fruntaş Zingher Rafilă 
28.Fruntaş David Radu 
29.Fruntaş Cloşeanu Gheorghe 


30.Fruntaş Florea Ioan 


Grupa a II-a 

1.Lt. Maj. Alexandrescu Stelian 
responsabil 

2.Lt. Berta Iosif 

3.Slt. Ferezan Nicolae 

4.Slt. Călău Vilhelm 

5.Slt. Gorcea Remus 

6.Slt. Constantin Iosif 


7 Slt. Hofner Traian 


8.Slt. Fazecaş Ştefan 

9.Slt. Cioantă Pavel 

10.Slt. Tiţea Constantin 
11.Slt. Ceclea Ion 

12.Serg. Andrei Nicolae 
13.Plt. Tiglaru Octavian 
14.Plt. Orban Alecsandru 
15.Slt. Chirpereanu Alecsandru 
16.Slt. Ispas Roman 
17.Slt. Tiglaru Nicolae 
18.Slt. Rusu Nicolae 
19.Slt. Ene Nicolae 

20.Slt. Onisie Emanuil 
21.Caporal Aboş Adam 
22.Fruntaş Chivu C-tin 
23.Fruntaş Dragomir Florea 
24.Soldat Niţu Alecsandru 
25.Soldat Ivan loan 
26.Plt. David loan 

27.Slt. Munteanu Ilie 
28.Ostaş din Făgăraş 
29.Ostaş din Făgăraş 


30.Ostaş din Făgăraş 


Vârfurile echipelor de încercuire vor coborî din deal de deasupra obiectivului, încercuind 
obiectivul pe o rază de 300 m, pornind spre dreapta şi stânga, făcând legătura în vale sub 
obiectiv. 


Şefii de grupe răspund de plasarea tovarăşilor dând o importanţă deosebită asupra 
folosirii terenului camuflaj ca stânci, arbori de fag şi altă esentă tare cu o grosime de 
peste 20 centimetri. După ocuparea poziţiei tovarăşii rămân adăpostiţi cu atenția 
îndreptată asupra obiectivului urmărind orice mişcare de strecurare a bandiţilor. 

Este strict interzis ca tovarăşii din grupele de încercuire să facă uz de armă chiar 
dacă asupra obiectivului echipele de pătrundere fac uz de armă. Tovarăşii din încercuire 
rămân adăpostiți pe teren cu atenţia îndreptată asupra obiectivului şi în cazul când un 
bandit va căuta să iasă din cerc grupele de încercuire îl vor prinde viu fără uz de arme, 
dacă e posibil la nevoie vor deschide foc asupra lui numai tovaraşul în fața căruia apare 
banditul. 

În atenţia tovarășilor care execută încercuirea şi a tovarășilor care vor face uz de 
armă, focul să nu fie îndreptat asupra echipelor de pătrundere, fiindu-le interzis cu 
desăvârşire de a deschide foc direct asupra obiectivului unde operează echipele de 
pătrundere. 

Sefii de grupe Alexandrescu şi Vlad vor organiza în raza cercului echipe a 10 
oameni cu câte un responsabil care va răspunde de acoperirea sectorului limitat, de 
întrebuințarea focului, scopul fiind capturarea bandiţilor. 


In cursul zilei de 15 orele 7.30 încercuirea va fi executată. (n.n. în realitate nu au 
ajuns la obiectiv decât câteva ore mai târziu.) 


Echipele de pătrundere în obiectiv: 
Echipa nr.1 
1.Căpitan Cârnu loan responsabil 
2.Lt. Marina Alecsandru 
3.Lt. Neţ Nicolae 
4.Slt. Gergely Francisc 
5.Slt. Bălcăcianu 


6.Slt. Tache Marin 


7.Slt. Suha Gheorghe 
8.Slt. Pârvu Nicolae 


9.Serg. Maj. Solschi loan 


Echipa nr.2 din partea de sud a obiectivului 
1.Cpt. Mezei Gheorghe 

2.Lt. Drăgănoi Gheorghe 

3.Lt. Stancu loan 

4.Slt. Urzică Traian 

S5.Slt. Sabo Alecsandru 

6.Slt. Rupea Samoilă 

7.Slt. Livezean 

8.Caporal Buca Nicolae - puşcaş mitralior 
9.Funtaş Doană Tudor 


10.Caporal Munteanu Vasile 


Echipa nr.3 dinspre partea de nord a obiectivului 
1.Lt. Csillag Paul - responsabil 

2.Lt. Hegheduş Zoltan 

3.Slt. Nicoară Vasile 

4.Slt. Tinţoc loan 


5 Slt. Puia Romulus 


6.Slt. Ciugudean loan 
7.Lt. Tiugan loan 
8.Caporal Pereţeanu 
9.Fruntaş Baldevinescu 


10.Serg. Sebe Peter 


În dimineaţa zilei de 15 după ce echipele de încercuire au ocupat poziţia în jurul 
obiectivului. Echipa nr. 2 şi 3 de pătrundere interioară vor fi plasate în dreapta şi în 
stânga bordeiului la distanța de 20 m de adăpost. Echipa din dreapta va supraveghea 
iesirea din podul adăpostului, echipa din stânga intrarea în adăpost. Echipa nr.1 va trece 
imediat la acțiune ocupând intrarea la bordei prin folosirea strictă a terenului, care va 
deschide foc prin surprindere în adăpost, focul va fi dirijat de responsabilul echipei, Cpt. 
Cârnu pentru a evita orice incident. 


Concomitent cu aceasta doi tovarăşi din grupele de pătrundere vor ocupa stânca 
de deasupra bordeiului care vor interveni la nevoie cu foc asupra adăpostului. Dacă va fi 
grenadele şi puşca mitralieră, care se găseşte la echipa nr. 2. Se va căuta pe cât posibil a 
nu se da posibilitatea ca bandiții să iasă din adăpost, astfel dându-le posibilitatea să ia 
măsuri de apărare cu foc. 


Grupa nr.2 si 3 va face uz de armă la comandă şi nevoie. Le este interzis a 
deschide foc asupra obiectivului în moment ce grupa 1 operează. După cădere, bandiții 
vor fi imediat imobilizați, încătuşaţi cei vii, cei morți identificaţi, se va trece apoi la 
percheziționarea amanunțită a bordeiului, fotografierea adăpostului şi a bandiţilor, 
strângerea întregului material din bordei şi pus sub pază sigură pentru transportarea lui la 
postul de comandă. În caz că unii din bandiții cunoscuţi de organele statului lipsesc de la 
adăpost se vor întreprinde cercetări imediate asupra celor existenţi de către căpitanii 
Cârnu si Mezei pentru identificarea locului unde se află în scopul de a fi arestați. 


Scotocirea amănunțită a terenului din jurul adăpostului în scopul găsirii depozitelor de 
alimente şi alte obiecte care vor fi imediat fotografiate, ridicate şi se vor lua măsuri 
pentru transportarea lor la postul de comandă. 


In eventualitatea că un bandit va reuşi să iasă din cerc se va trimete imediat o echipă de 
tăria a 6 oameni în urmărirea lui flosindu-se urmele pănă la arestarea lui. 


Nici un tovarăş nu pleacă în urmărirea banditilor fără ordinul căpitanului Cârnu. La 
grupele de încercuire va fi prezent medicul unității, Lt. Maj. Chipară Traian şi fotograful 
Slt. Malcic Nicolae cu tot echipamentul necesar îndeplinirii sarcinilor. 


Tot la detaşamentul de încercuire şi pătrundere se găseşte echipa de agenți compusă din 
Slt. Silaghi Laslo, Plt. Răianu Ioan si Slt. Voineanu care în momentul când s-a stabilit 
prezența bandiților în adăpost va fi trimisă imediat cu raport la postul de comandă. 


In orice eventualitate bordeiul rămâne întreg. 


NOTA NOASTRĂ 

Toate bine puse la punct, numai că la ora aceea obiectivul nu mai exista. A fost ars de noi 
în toamnă. Bordeiul cu fraţii noştri se afla la câteva sute de metri distanţă, ci asistând ca 
„spectatori” la toată desfăşurarea acţiunii. Episodul e povestit în vol. 1 din „Brazii se 
frâng...” pag. 246 sub titlul „De Boboteaza veche, cerul s-a aprins a doua oară”. 

Singura corectură e că cei doi ciobani, ce au fost siliţi să conducă securitatea, nu erau din 


Răşinari ci din Corbi, Muşcel, dar păzeau oile din Răşinari. lonformaţia despre existența 
bordeiului a fost aflată de securitate la Răşinari 


15. 01. 1952 

TABEL 

Cu tov. din obiectivul Valea Brescioarei 
(Vol. 27, fila 308) 

Gruparea | compusă din: 

1) Lt. Maj. Ivan loan 

2) Slt. Cristea Constantin 

3) Slt. Luţenco 

4) Slt. Satmare 

5) Soldat Ilie Ghe. 


6) S. Câmpean Isailă 


7) S. Bordei Vasile 

8) Slt. Barabas Carol 

9) S. Toma Radu puşcaş mitralior 
10) S. Nichifor loan 

11) S. Sârbu Petre 

Gruparea a II-a compusă din: 
1) Slt. Bordi Dionise 

2) Slt. Fâciu 

3) Sit. Stoica 

4) Slt. Țifrea 

5) Sold. Trandafir Gheorghe — puşcaş-mitralior 
6)  S. Constantinescu loan 
7) S. Dima C. Mihai 

8)  S. Spiridon Mihalcu 

9)  S. Drăgamşa Marin 

10) S. Grosu Gheorghe 
Gruparea a III-a compusă din: 
1) Lt. Mera Emil 

2) Sold. Gârbaciu Simion 
3) S. Iordan Ion 

4)  S. Nicolau Tănase 

5) S. Oltean D-tru 


6) S. Pământ Vasile 


7) S. Popescu Vasile 

8)  S. Radu Vasile 

9)  S. Petrică Vasile 

10) S. Vşăseanu Ion 
Gruparea a IV-a compusă din: 
1) Slt. Solonciuc 

2) Sold. Păcurar Ion 

3) S. Grădinaru Nicolae 
4)  S. Roşca C-tin 

5) Plt. Geleru Ion 

6) S. Nicolae D-tru 

7) S. David Ion 

8) S. Homan Gheorghe 
9)  Slt. Hudişan Gheorghe 


Ordin de misiune: În 15 ianuarie 1952, la orele 7:00, toate grupările se vor găsi instalate 
pe laturile patrulaterului Valea Brescioarei, Valea lui Mogoş, Cabana Urlea, râul Pojorții. 


Ordin general: se va face uz de armă numai la apariția bandiților. Foc în plin la 


picioare. Glonţul va fi trimis în bandit şi nu în tovarăşii din jur. Bandiţii capturați vor fi 
trimişi spre comandament. 


NOTA NOASTRĂ 


Ceeace nu am ştiut până acum, a fost faptul că odată cu acţiunea din Trăznita, au 
fost ocupați de securitate şi munţii din jur. 


D.G.S.S. Raionul Făgăraş 
21. 02. 1952 

RAPORT 

(Vol.2, fila 427) 

Strict secret 


...Arătându-i-se lui Gălbingea, greutatea faptelor săvârşite, i s-a solicitat ajutorul 
de prindere a bandiţilor. 


Gălbingea a fost trimis în satul Voivodeni Mici, numărul 31, la Gheorghe Căbuz, 
arătând un bilet scris de fugarul Haşu Andrei, în 24 Decembrie 1951, bilet în care Haşu l- 
a rugat pe Căbuz să il ducă lui Gălbingea în zilele de 19 sau 20 Februarie 1952. 


Biletul suna astfel: „Cei trei vin până la sfârşitul lui Februarie. Le comunici să ne 
întâlnim la omul cu mielul furat, iar după 1 Martie, la femeia văduvă din Lisa.” (cei trei 
Haşu Gheorghe, Pop Ion şi Chiujdea loan, erau cei pe care i-a lăsat Haşu Andrei în 
bordeiul din Trăznita n.n.) 


Căbuz i-a spus (lui Gălbingea), că îl cunoaşte pe cel cu mielul furat, că este 
locuitor din Voievodenii Mici. Gălbingea întreabă pe Căbuz, ce-a făcut cu biletul, 


spunând că l-a rupt. 


S-a luat legătura cu Gălbingea la herghelia Sâmbăta de Jos, pentru prinderea celor 
trei bandiți, care urmează să vină la el, după 20. 02. 1952. 


Col. Ambruş Coloman 


Cpt. Cârnu Ion 


NOTA NOASTRĂ 


Deci, aşa a avut loc vînzarea lui Gălbingea. Cei trei au coborât în jurul lui 1 Martie. 
Abia sosiți, au aflat de moartea lui Haşu Andrei, şi de cine a fost vândut, şi nu s-au mai 
dus la Gălbingea. 


DECLARAȚIE 
-rezumat- 
(Vol. 40, fila 61) 


În anul 1952, ziua 6-7 Ianuarie, a venit şi m-a sculat din somn, Gheorghe Ramba, vecin, 

şi mi-a spus să-l urmez la el în şură, unde era un om necunoscut, cu cojoc, raniță şi armă. 
Acesta era fiul lui Rucăreanu (Haşu Andrei, frate cu Ghiţă, pe care îl cunoşteam de când 
eram fecior). 


„Măi fraţilor, când m-am tras din munte către Breaza, şi treceam drumul, au trecut 
doi inşi care au strigat după mine, am trecut pe lângă Pojorta, şi-am venit aici.” (n.n. Cei 
ce au strigat erau Vulcu Constantin şi Ţarog loan din Breaza, informatorii securității). Eu 
n-am vrut să-l primesc dar dimineaţa l-am găsit tot în şură. M-a rugat să nu spun nimic la 
femei, că mâncare (caldă), nu-i trebuie, ci numai pâine şi apă. Aşa l-am alimentat eu. 


Mi-a lăsat un bilet să il dau lui Gălbingea din Sâmbăta de Jos, acest bilet l-am 
ținut trei patru săptămâni, şi apoi i l-am dat acestuia: „Frate Ioane, de doi ani te-am 
supărat destul. Comunică la cei doi oameni care vin la tine până la 1 Martie, să întrebe de 
mine, la omul cu mielul furat, iar după 1 Martie, la femeia văduvă din Lisa. După ce 
citeşti, să rupi biletul.” A venit din nou Gălbingea să-i repet ce scria în bilet. Pe la 15 
februarie, Gălbingea a venit din nou şi m-a întrebat ce conţinea biletul. Am fost întrebat 
de Haşu Andrei, ce-am făcut cu biletul, şi i-am spus ce-am făcut. Haşu Andrei a spus că 
mai vrea să stea câteva zile, şi s-a dus la Ungherul (loan Ramba). A venit Gălbingea a 
treia oară să mă întrebe unde este Haşu Andrei, i-am spus că s-a dus la loan Ramba 
(Ungherul). A zis: mi-a dat un doctor medicamente să i le dau. Gălbingea a plecat la 
Ramba loan unde a vorbit cu Haşu Andrei. 


23. 02. 1952 
PROCES VERBAL 
(fila 427) 
Încheiat astăzi, 23 Februarie, orele 6, la Făgăraş. 


Noi, Cpt. de securitate Cârnu Ioan ajutat de Cpt. Mezei Gheorghe şi Lt. Marina 
Alexandru, şi un număr de toți, din cadrele Direcției Generale a Securității Statului, care 


potrivit informaţiilor ce le posedam, cum că banditul Haşu Andrei, legionar, dispărut de 
la domiciliu din anul 1948, membru al bandei de legionari Gavrilă, din raionul Făgăraş, 
se găseşte adăpostit de locuitorul Ramba Ion, din satul Voievodenii Mici, în incinta 
gospodăriei lui. 


În baza celor de mai sus şi la ordinul tov. Director al D.R.S.S. Sibiu, ne-am 
deplasat la locuinţa celui de mai sus, şi astfel la orele cinci dimineaţa, s-a trecut la 
descinderea domiciliară. 


În timpul percheziţiei, banditul Haşu Andrei, a sărit din şura cu fân, fugind în 
spatele gospodăriei, prin grădină. Deschizându-se foc asupra lui, a fost rănit din spate 
mortal, de un cartuş, fiind găsit culcat cu faţa la pământ, cu pistolul Parabelum în toc la 
curea, având cartuş pe țeavă. 


Atât la percheziţia corporală, cât şi la culcuşul lui în şură, s-au găsit următoarele: 
armament, muniţiuni, şi diferite alte obiecte. Una armă Z.B. german, seria 1193, treizeci 
şi opt bucăţi cartuşe Z.B., două bucăţi grenade „Kiessel”, un pistol Parabelum, 9mm, 
seria 9755, douăzeci bucăţi cartuşe 9mm., una bucată bosolă Berond, militară, un 
porthart, în care s-au găsit următoarele hărți. Una hartă turistică a regiunii Hațegului, pe 
care sunt însemnate câteva cote cu creion albastru, un cerc cu cifra 16, pe valea râului 
Bărbat un cerc cu cifra 15, o hartă a regiunii Câmpulung Muscel, o altă însemnare pe 
Râul Doamnei, la poiana fagul lui Iorga, şi mai multe însemnări. Una hartă a Europei în 
limba germană, una hartă a regiunii Braşov, o hartă germană a țărilor balcanice, un livret 
militar personal, 5 dolari şi 20 de lei vechi, un ghid al drumurilor, trei bucăţi Biblii, pe 
pagina unei Biblii este însemnat, Calea Plevnei, 68MB, o trusă de bărbierit, una raniță 
militară, diferite însemnări care se anexează la copil. 


A fost fotografiat atât cadavrul cât şi culcuşul banditului. Cadavrul a fost ridicat 
de noi, şi transportat la morga spitalului Făgăraş. 


Numitul Ramba Ion, gazda banditului Haşu Andrei, chiabur, fost P.N.Ţ. Maniu, în 
prezent neîncadrat, a fost ridicat de noi şi reținut pentru cercetări. Drept pentru care am 


încheiat prezentul proces verbal. 


Cpt. de securitate Cârnu loan Asistenţi:Cpt. 
Mezei Gheorghe 


Lt. Marina Alexandru 


NOTA NOASTRĂ 


Căpitanul Cârnu a uitat să consemne, că mortul a fost dus în fața Primăriei, legat pe o 
scară, cu arma după cap, alături de Ramba Ion, căruia i s-a dat o armă. Astfel au fost 
fotografiați, şi chemat tot satul să fie văzuţi, inclusiv de către copiii de la şcoală. 


REFERAT 
(Vol. 47, fila 106) 
Strict secret 


În ziua de 28 Aprilie 1952, orele 11, am fost înștiințat de către tov. Lt. Major de la 
tabăra M.F.A. Dejani, că în cursul nopţii de 26 Aprilie 1952, orele 1, indivizi necunoscuţi 
şi-au făcut apariţia în jurul taberei, venind din mai multe puncte, având asupra lor 
lanterne. Sentinelele au somat şi au deschis focul, la care indivizii au răspuns tot cu foc 
de armă. După ce s-au încetat, s-a auzit în partea adversă, unde apăruse cel cu lanterna, 
un fluier prelung, şi pe urmă un strigăt: Haideţi mă! După aceea a fost linişte. Acelaşi 
lucru s-a petrecut şi în cursul nopții de 27, cam la aceeaşi oră. 


Şeful postului, Serg. de miliție Capet Ilie 


NOTA NOASTRĂ 


Noi, am trecut de multe ori prin apropierea acestei tabere M.F.A. Dejani, dar nu 
am avut nici o ciocnire cu paza. Noi foloseam rar lanterne, şi sigur nu am folosit 
niciodată, în zona respectivă. De altfel la data respectivă îmi amintesc că, ne aflam pe 
Valea Brătila, la sud de creasta Făgăraş. Ceva îmi amintesc că în zona respectivă, 
Gheorghe Şovăială şi Metea Victor au avut un schimb de focuri cu securitatea în zona 
respectivă, dar nu mai rețin anul (1951 sau 1952) şi luna. 


Mai 1952 
ANCHETA lui METEA VICTOR 


(Vol. 60, fila 427) 


În anul 1952, primăvara, Gheorghe Şovăială, după o iarnă petrecută în zăpadă, a pus 
problema să trecem la o acţiune împotriva autorităţilor comuniste. Vom fi împuşcaţi şi 
noi, dar s-ar rezolva şi problema noastră, care tot se va sfârşi într-un fel asemănător. 
Părerea lui nu a fost acceptată de ceilalți membri. 


Anchetator: Sifferdecker Carol 


M.S.S. Regionala Stalin 

04. 05. 1952 

CĂTRE MINISTERUL SECURITĂȚII BUCUREŞTI 

(vol.26, fila....) 

În ianuarie 1952, grupul operativ a fost condus (călăuzit) de Nistor Cârstoi şi Popescu 
Constantin (Corbi-Muşcel) pentru lichidarea bandei G. Propunem a se aproba o nouă 
scotocire în munții de mai sus fiind timp potrivit. Propunem un batalion de trupe de 
securitate bine instruit, câîni de scotocire şi de urmărire. 

Trupele din regionala Piteşti să instaleze pe creasta munţilor cu o zi înainte, patrule şi 
posturi fixe. Operațiunea se va face de mine ajutat de tov. consilier (nota noastră: 
consilier sovietic). 


Col. de securitate Ambruş Coloman 


Lt. de securitate E. Erdeli 


NOTĂ INFORMATIVĂ 
(Vol.27, fila 69) 

„„Chiaburul Vulcu Constantin, agent veterinar, nu şi-a achitat nici impozitul, şi 
nici cotele de lapte şi carne. Acest chiabur are un frate agent fiscal. Nu le pune cote de 
lapte nici la alți cunoscuţi ai lui. Aceste lucruri durează de doi ani. Chiaburul a fost 
strecurat în rândul partidului. Acest chiabur este şi un fel de informator al securităţii, dar 


el duce în eroare organele. 


Semnat Oancea 


NOTA NOASTRĂ 


Vulcu Constantin, a fost informator al securităţii. Prin râvna cu care-şi făcea 
meseria, a fost cel care a adus cel mai mare rău în zonă. Zeci de oameni au făcut 
închisoare din pricina lui, şi foarte multe informaţii la adresa noastră au pornit de la el. El 
şi cu Ţarog Ion, l-au văzut pe Haşu Andrei când a coborât de la munte. În acelaşi timp se 
purta ca un dictator în sate, ştiindu-i de frică chiar şi autoritățile comuniste locale, 
crezând că nimeni nu-i poate face nici un rău de vreme ce are sprijinul securității. 


Nota iscălită cu numele propriu Oancea, ar fi putut fi făcută chiar la sugestia 
noastră. 


D.G.S.S. Regiunea Sibiu 

07. 07. 1952 

PLAN DE MĂSURI 

pentru prinderea şi distrugerea bandei Gavrilă 
(Vol.2, fila 342) 

Strict secret 


În vederea lichidării bandei, propun: un pluton să facă scotociri, în M-ții Groape, 
vârful Comisului (Slt. Dan Ion), vârful Trăznita, Bânda, Lacul Urlea. 


Un pluton va ocupa creasta Comes, lacul Urlea. O companie va scotoci valea lui 
Mogoş, Trăznita, Valea Pojorții (cel mai favorabil bandiţilor), Budiul. Un pluton, râul 
Sebeş (Lt. Ivan Ion şi Stoia Ion). Durata 10 zile. Armament: pistoale-mitralieră, puşti cu 
lunetă, puşti Z.B., grenade, echipament de vară, hrană rece şi de la stâne. Postul de 
comandă — casa părăsită din Telechirecea, la ieşirea spre Netotu. Medicii unității 
permanent la postul de comandă. Sanitarii de campanie la postul lor. Reactivarea celor 
treizecişişase informatori în scopul de a sesiza apariția bandiților, cinci câni de scotocire 
şi de urmărire. 


Lt. Marina Alexandru 


NOTA NOASTRĂ 


Totdeauna, unitățile de securitate, au jefuit cu adevărat stânele, se vede de aici că 
o făceau din ordin 


REFERINŢĂ 
asupra lui Radu Alexandru, detaşat la Miliția Făgăraş 
(Vol. 46, fila 451) 

Acţiune în Banat, în noaptea de 8 — 9 decembrie, anul 1949 a participat la 
prinderea bandițiţor: Horescu Nicolae şi a fiicei sale Horescu Ana, în Domajnea. A fost 
avansat caporal şi citat pe ordin de zi, pe direcția de Miliție, şi publicat în Gazeta Miliției. 
În noaptea de 30 ianuarie 1950, a făcut parte din plutonul comandat de noi, în pădurea 
Prisaca, şi a împuşcat mortal pe bandiții Duicu Ioan şi Cristescu Gheorghe din Domajnea, 
şi a prins vii pe Duicu Petru şi Roman Petru din Domajnea. Pentru abnegație, a fost 


avansat sergent, citat pe D.G. a Miliției şi numit Şef de patrulă. 


Slt. de miliție Căncescu Alexandru 


NOTA NOASTRĂ 


Majoritatea ofiţerilor şi subofițerilor din securitatea Făgăraş, au fost aduşi din regiunea 
Banat, dintre cei ce s-au remarcat la distrugerea grupurilor bănăţene. 


Miliția Raionului Făgăraş 
CARACTERIZARE 
(Vol.7, fila 89) 

Strict secret 


...1. Populaţia din raza acestui raion, susţine această bandă, deoarece 90% au făcut 
politică legionară, iar Horea Sima, şeful Gărzii Legionare, este din Mândra, Făgăraş, 


precum şi secretarul său Petrescu (Petraşcu n. n.), este din Sâmbăta de Sus, şi se dedau la 
acte ostile regimului nostru de democraţie. 


2. Bandiţii din acest raion sunt influenţaţi de majoritatea cetăţenilor, care au rude în 
America, de unde se lansează diferite zvonuri contrare regimului nostru. 


3. Din comentariile din 1952, s-a mai stabilit că aceste bande au elemente de susținere, 
care îi informează de toate mişcările ce se fac pentru urmărirea lor, punându-i în gardă. 
Chiar elemente strecurate în Partid, au sprijinit ace;ti bandiți şi i-au alimentat. 


Şeful Biroului judiciar Lt. Moricz Alexandru 


NOTA NOASTRĂ 


În această caracterizare, Lt. de securitate Moricz, a fost obiectiv. Înțelegerea dintre noi şi 
populaţie era aşa cum a caracterizat-o el. Mai putea fi adăugată o altă caracterizare, pe 
care o face tot locotenentul Moricz în altă parte: „...pe aceşti bandiți îi ocrotesc munții, 
căci au crescut în ei, şi acolo nu se simt străini. Pe câtă vreme noi, cât intrăm în munți ne 
simțim străini...” 


ANCHETA lui HAȘU LAUREAN 
-rezumat- 
(Vol. 64, fila 69) 


„„„De aici (Valea Rea), am urcat spre Argeş, intenționând să fim văzuţi de cineva, ca să 
putem duce în eroare organele de urmărire. Când eram la creastă pe Galbăna, sub vârful 
Moldoveanu, noaptea, am întâlnit armata. Am văzut doi soldaţi stând în genunchi, am 
schimbat direcția spre a-i ocoli, de la creastă s-a deschis foc. Am răspuns şi eu cu foc, 
apoi ceilalți. Ostaţii au aruncat o grenadă spre noi, apoi Ilioi a aruncat şi el grenadă. Am 
reuşit să ne retragem, iar ostaşii au continuat să tragă. Ne-am dus în muntele Leaota, de 
unde am coborât, când a plecat armata. Când ne-am întâlnit cu ceilalţi, ne-au spus că au 
jefuit cabana Bâlea. 


Ss Haşu Laurean 
NOTA NOASTRĂ 


Episodul l-am povestit pe larg în Brazii..., vol. I, în capitolul „Ciocnire pe Moldoveanu”, 
pag. 298. 


29. 07. 1952 
SENTINȚA 188 

a Tribunalului din Sibiu 
(Vol. 6, fila 30) 


Procurorul Lt. maj. Butunaru Nicolae, cere rejudecarea procesului, cu propunerea de 
majorare a pedepsei, pentru toţi inculpaţii. 


Novac Petru -20 ani 
Mareş Ion - 8 ani 
Lupu Aurel - 7 ani 


Roşca Gheorghe - 7 ani 
Coman loan - 8 ani 
Beleaua Aurel -7 ani 
Poparad Andrei -6 ani 
Răceanu Liviu -5 ani 
Miloşan Pandele -5 ani 
Cristea Vasile -5 ani 
Moldovan Dumitru - 5 ani 
Motoc Aurel - 4 ani 
Manta Dumitr -4 ani 
Aldea Andrei -3 ani 
Opriş Dumitru -3 ani 
Olteanu Matei -3 ani 


Şuler Virgil -3 ani 


Beleaua loan -2 ani 
Manta Radu -l an 


Beleaua Ghedeon -lan 


Pop Ştefan -lan 
Țipu Ştefan -lan 
Florea Matei -lan 


Lungoci Dumitru -1 an 


Zăgan Ion -l an 

Poparad Ion -8 luni 
Rohat Nicolae -8 luni 
Beleaua Matei -6 luni 


Procurorul acuzator Lt. maj. Butunaru Niculae, la 30 iulie 1952, la adresa nr. 6295, cere 
rejudecarea procesului cu propunerea de majorare a pedepselor pentru toți inculpaţii, iar 
pentru Novac Petru, pedeapsă exemplară. 

Rejudecarea s-a făcut la 17 Martie 1954. 

Col. Ambruş Coloman 


Cpt. Cârnu Ion. 


Miliția raională Făgăraş 
14. 08. 1952 
DARE DE SEAMĂ 


despre cum s-a îndeplinit directiva nr. 00905, în vederea distrugerii bandelor 


S-au verificat şi instruit informatorii existenţi. S-au verificat flotanţii şi suspecți. 
S-a întocmit o tabelă cu 702 foşti legionari. Se ţin sub supraveghere 55 foşti condamnaţi 
politic, pentru a nu se duce la bandă. S-au supravegheat 156 studenţi. S-au instruit 
pădurarii, paznicii, învățătorii. Am recrutata 6 informatori de adâncime şi o reţea de 
informatori de suprafaţă. 


Lipsuri: nu s-au ales oameni devotați, care să lupte cu dragoste şi devotament 
pentru lichidarea bandiţilor. Tov. Blaustein, a fost numai în trecere pe la noi, şi nu a 
analizat problema. Tov. şefi de post, nu cunosc oamenii din comune. De ex. Lenuţa 
Faina, a stat în public 8 luni în Avrig, fără a fi identificată. Urdea Slătinaru s-a stabilit la 
Fântâna, cunoscut de toată lumea. 


Comandant M.A.I. Raionul Făgăraş Lt. maj. Silaghi Iulian. 


Locţiitor politic Slt. Manolache Ion 


August 1957 
ANCHETA lui CHIUJDEA IOAN 
(Vol. 60, fila 36) 


La începutul lunii August 1952, data nu o mai rețin, am ieşit noaptea din Valea Rea, pe 
Galbena, spre Moldoveanul. Urcam degajaţi, când am auzit în față o şoaptă „Stai!” Ne-a 
făcut impresia că ostaşii voiau să ne facă atenți. N-am tras nici un foc nici noi, nici ei. 
Am ocolit să trecem creasta pe alăturea, dar am fost primiţi cu foc. Am răspuns şi noi şi 
Ilioi a aruncat o grenadă care a explodat pe creastă. Am observat că acei ce erau acolo, au 
fugit, iar noi am trecut creasta prin acel punct. S-au pornit focuri de automate şi 
mitraliere, şi rachete pe toți munţii. Ne-am retras în muntele Leaota, unde am rămas până 
când s-a retras armata. Ulterior, Gavrilă ne-a spus că în această ciocnire a fost împuşcat 
mortal, un ostaş. 


Anchetaori: Deitel Ernest 
Mezei Gheorghe 


Urzică Traian 


NOTA NOASTRĂ 


Episodul a fost povestit în „Brazii se frâng, dar nu se îndoiesc”, sub titlul „Ciocnire pe 
Moldoveanu”, vol.1, pagina 298. 


D.R.S.S. Stalin, secția Făgăraş 
03. 08. 1952 

REFERAT 

(Vol. 12) 


Menţionăm că bandiții nu iau legătura cu nimeni, şi îşi procură alimente, singuri, pentru 
iarnă. 


În Valea Padina, s-a găsit o ladă cu 40-45 kg. porumb stricat, cărţi legionare, 1 pistol 
Deimler-Puch, 1 armă Z.B., (obiectele par vechi), 1 putină de brânză, goală. La 150 m se 
află postul de pândă. 


Cpt. de securitate Cârnu Ion 


NOTA NOASTRĂ 


După 1 August 1952, în zona m-ţilor Făgăraş, de la Comis până la vf. Moldoveanu, pe 
ambele versante ale munţilor, a avut loc cea mai mare concentrare de forțe ale securităţii, 
din toți anii. Mai târziu am avut bănuiala că a fost condusă de însuşi Nicolae Ceauşescu, 
pe atunci fiind general responsabil cu munca politică în armată. 


S-au scotocit munții metru cu metru, şi au fost găsite aproape toate depozitele 
noastre cu alimente şi armament-echipament. Din fericire, deşi 5 din grupa noastră au 
fost înconjurați de securitate, în urma ciocnirii de pe Moldoveanu, noi nu am pierdut pe 
nimeni dintre noi. 


Această acţiune nu se găseşte relatată unitar în dosarele securităţii, ci numai ca elemente 
izolate. Episodul a fost relatat în Brazii... vol. I, pag 292. 


NOTA NOASTRĂ la Vol.79, fila 157 


În decursul anilor 1949-1954, am alcătuit o mulțime de scrisori-manifeste, către trupele 
de securitate care ne urmăreau, adresându-ne în special ostaşilor simpli. 


In dosarul 79, se află consemnat conţinutul uneia din aceste scrisori-manifest. 


„Soldat M.A.I! Uită-te bine la cei ce te-au trimis să ne ucidem român cu român, pe 
potecile munţilor. Cine sunt ei, care n-au nici o legătură cu ţara noastră. Tu poţi fi minţit, 
dar glasul sângelui din tine, nu minte. Ajută-ţi fraţii, (căci suntem frați cu tine şi tu cu 
noi), şi nu-i prigoni. Ajută-i cum poți, pe furiş, dar ajută-i. Nu-ţi murdări sufletul cu 
ucidere de frate! 


DECLARAŢIA 
lui Scărăbeţ Gheorghe, din Streza, Cârţişoara 
(Vol. 2, fila 347) 


În ziua de 17 August 1952, orele 9-10, urcam cu măgarii la cabana Bâlea Lac. Pe cărare 
am fost opriți de doi indivizi înarmați, şi conduşi într-o groapă unde erau alți circa 15 
turişti, bărbaţi şi femei. Aici erau alți trei indivizi înarmați, şi am fost întrebaţi şi ţinuţi 
arestați până la orele 16. Indivizii spuneau: „Să nu vă fie frică, că noi nu vă facem nimic, 
că suntem partizani. Şi noi am fost ca dumneavoastră, dar astăzi suntem în această 
situaţie, pentru că aşa sunt timpurile, şi nu am vrut să cădem în mâinile tâlharilor şi 
securiştilor, pentru că vrem să fim liberi, să nu ne comande nimeni.” Noi n-am răspuns 
NIMIC. 


În acest timp, ei au adus mereu turişti, care mergeau spre cabană sau în jos, vreo 50-60 
persoane, şi apoi toţi împreună, ne-am dus la cabană. Turiştii au fost legitimaţi. La câţiva 
le-au luat bocancii. La 300m de cabană au dat ordin să oprim. Cinci inşi dintre ei au 
plecat la cabană, şi după o oră au făcut semn la cei doi rămaşi să ne ducem şi noi. Am 
văzut tabloul tov. Gheorghe Gheorghiu Dej spart, şi în locul lui au pus un manifest al 
Regelui Mihai. Au dat ordin să dau bagajul de pe măgari, şi au pus bagajele lor. Cel cu 
barba a dat ordin să se strige: Trăiască România şi Regele! Nu am strigat tare, şi a zis vă 
este frică? Cu paturile la armă au dat în tablourile marilor dascăli, şi unul a tras în steaua 
de pe cabană. Ne-au spus că după o oră să mergem pe plai şi să găsim măgarii. Am găsit 
măgarii pe plai, şi am ajuns acasă la 12 (noaptea). Dimineaţa m-am dus la Miliție, unde 
erau doi tovarăşi, şi am dat declarația. 


Ss Scărăbeţ Gheorghe 


PROCES VERBAL DE AUDIERE 
(Vol. 63) 


În 17 august 1952, am făcut o excursie la Bâlea. Coboram de la cabana Bâlea Cascadă 
spre casă. Pe potecă ne-au ieşit trei indiviți înarmaţi, care s-au recomandat Carpatin, şi 
ne-au spus că sunt stăpânii acestor ținuturi. Am fost invitaţi să coborâm într-o prăpastie 
unde erau adunaţi 40-50 de turişti. Şeful bandiților au spus printre altele, că sunt obligaţi 
să facă astfel, având toate legăturile rupte. Ni s-au controlat hainele şi mi s-a luat un 
pulover, un prosop şi un săpun. Turiştii au fost apoi încolonaţi şi porniţi spre cabană, 
unde am fost opriți aproape de cabană. 


El a trimis trei bandiți la cabană, apoi ne-a dus şi pe noi. Toţi turiştii erau în curte, şi 
alimentele jefuite din magazii încărcate pe măgari. Ţin să arăt că ne-au cerut să strigăm 
„Trăiască Regele!”, pe care nimeni dintre turişti nu l-a făcut. La cabană am văzut că 
tablourile conducătorilor proletariatului, ce erau afişate pe arcul de triumf, erau date jos şi 
rupte. Toţi aveau armament asupra lor. 


Anchetator Averbuch Izu 


Martor Sebrea Rotislav 


Făgăraş 

19. 08. 1952 
DECLARAȚIA 

lui Lazăr Gheorghe 
(Vol. 51, fila 336) 


Lucrez la Intreprinderea de Construcții Făgăraş. Eram la cabana Bâlea la 4-5 după masă. 
Am auzit o împuşcătură şi strigăt: „Să iasă toată lumea afară din cabană!” Doi indivizi 
erau la ieşire, cu armele. După ce au ieşit, au separat de la ieşire femeile de bărbaţi, şi au 
întrebat dacă este printre noi vreun agent de securitate, să iasă afară şi să spună. Nimeni 
n-a răspuns nimic. A controlat toți bărbații, unul dintre ei a luat un portret al unui 
conducător al Uniunii Sovietice, pronunțând cuvinte injurioase. 


Au luat bocanci din ranite, şi câteva haine de ploaie, au chemat pe cabanier şi au umblat 
cu el prin cabană, luând alimente, bani, şi un aparat de radio. Între timp sosea o coloană 
de turişti excortați, şi aveau doi măgari. Au încărcat acestea pe măgari. Unul a spus că ei 
sunt de cinci ani pe acolo, şi că ei sunt condamnaţi la moarte, şi să nu mai trimită armată, 
că ei nu trag în aceasta, ci numai se apără. După aceasta au spus oamenilor, că sunt liberi, 
Şi să intre în cabană, şi să nu plece până a doua zi. 


Când au plecat, au tras câteva focuri de armă în steaua de pe cabană. Am coborât a doua 
zi pe la orele 10. 


Lazăr Gheorghe 


DECLARAŢIA 

unui inginer despre jaful de la cabana „Bâlea” 

din 17 august 1952 

(Vol. 81, fila 236) 

Ne-a ţinut un discurs (şeful lor), care ne-a spus să spunem celor ce ne vor cerceta să nu 


trimită contra lor soldați, ci să vină cei mari de la securitate, căci soldații nu vor trage în 
ei. Că pe ei nu i-au distrus frigul, foamea şi lipsurile, ci trădarea! 


11. 09. 1952 

NOTĂ 

(Vol 27, fila 64) 

Strict secret 

Semnalăm, că la 17 august 1952, a fost atacată cabana Padina, din munţii Bucegi, de nişte 


bandiți înarmaţi. Tot în aceeaşi dată, s-a devastat cabana Bilea Sibiu, au luat totul de la 
cabană, 6000 lei şi toate alimentele. 


NOTA NOASTRĂ 


Vizita noastră la cabana Bâlea am descris-o în cartea Brazii se frâng... la pag.302, 
capitolul „Mai există un colț”. 


Scopul nostru nu a fost jaful, deşi am dorit ca să fie taxat de securitate drept jaf. Am fost 
şase inşi din grup, dar urmăream ca securitatea să creadă că eram toți 11, şi să-şi retragă 
trupele din zona valea Pojorţii - Moldoveanu, unde se aflau ceilalți cinci fraţi, înconjurați 
de trupe, lucru ce s-a şi întâmplat. 


Am luat alimente puţine, încât a doua zi ne făceam reproşuri că nu am luat măcar nişte 
pâini pentru câteva zile. 


Cât priveşte banii: eram informaţi că la cabane erau instalate aparate de alarmare 
automată. Bănuiam că s-ar afla camuflate în camera cabanierului, lucru ce nu l-am găsit. 
În timp ce noi căutam, cabanierul a scos dintr-o saltea un teanc de bancnote, şi ni le-a 
oferit zicând că sunt economiile lui, adică ciubucurile, (am zis noi) şi le-am primit. Au 
fost zece mii de lei nu şase mii, cât a declarat el. Celelalte lucruri nu le-am luat cu forța 
de la nimeni. 


Am primit de la tineri în special atâtea obiecte inutile pentru noi: săpunuri, aparate de ras, 
paste de dinți, forfecuţe, chiar şi nişte sticle de parfum, pe care nu le puteam oricum 
folosi. 


Cabana Padina a fost vizitată în aceeaşi zi de grupul Arnăuţoi. Faptul că au fost vizitate 
două cabane în aceeaşi zi, a dat securității convingerea că acțiunea s-a făcut planificat, şi 
că există o legătură între cele două bande: Arnăuţoi şi Gavrilă. În istoria rezistenţei, s-a 
mai întâmplat un caz similar, când la mina de plumb Baia Sprie şi Nistrul, s-au produs 
două evadări reuşite în aceeaşi zi, şi la aceeaşi oră, şi practic în acelaşi mod. Totul fiind o 
simplă coincidenţă. 


08. 09. 1952 

REFERAT 

(Vol. 83, fila 288) 

În 6 Septembrie 1952, am fost la post la podul de peste Olt, Feldioara. La orele 23, au 
apărut trei trecători. Miliţianul Jabu Ion, i-a somat şi a deschis foc fără ordin, astfel am 


fost descoperiţi. 


Slt. de securitate Mirian Iosif 


10. 09. 1952 

REFERAT 

În seara de 9 spre 10 septembrie, m-am îndreptat cu o echipă de trei, la obiectivul 
menţionat. Caporalul Enescu, nu prezintă seriozitate. Căuta să-i sperie pe cetăţeni. 
Făcând semn la o maşină să ne ia, şi nu ne-a luat, caporalul Enescu a tras trei focuri după 


maşină. 


Slt. de securitate Mirian Iosif 


D.R.S.S. Făgăraş, Grup operativ 

19. 09. 1952 

REFERAT 

Strict secret 

În 13 septembrie, a fost găsit un bordei cu alimente şi îmbrăcăminte, în punctul Plaiul 
Runcului, şi s-a făcut un inventar al obiectelor, care s-au transportat la postul de 
comandă. 

S-a instalat un post fix, cu două grupe a patru puşti-mitraliere. În noaptea de 18-19 
Septembrie, patru bandiți şi-au făcut apariţia la ora 21, cu o lanternă aprinsă şi au zis: 
Vezi mă, mai este ceva acolo? 

S-a deschis foc asupra lor cu puşti-mitraliere, două grenade, dar bandiții au reuşit să fugă. 
Constatare, ordinul nu a fost respectat întocmai. Puştile-mitralieră care au tras s-au 
blocat, rezultă că bandiții au cunoscut faptul că bordeiul este descoperit şi alimentele 


ridicate. Urmează a se afla de unde ştiau bandiții acest lucru. 


Cpt. de securitate Cârnu Ion 


NOTA NOASTRĂ 


Episodul l-am povestit în capitolul „Brazii când se usucă”, pag. 305, vol I, din cartea 
„Brazii se frâng, dar nu se îndoiesc.” 


De altfel, noi eram informaţi de găsirea depozitului de alimente din Plaiul Runcului. 
Securitatea s-a făloşit, transportându-le în văzul lumii prin satul Breaza. Cât despre pânda 


de la bordei, un ostaş a scris un anunţ pe un stâlp de telefon: Nu vă duceți acolo, că 
terenul e minat! 


Cât priveşte paguba ce am avut-o, ea a fost foarte mare, pentru sărăcia noastră; era pâinea 


noastră pentru o iarnă. Pe viitor nu am mai pus niciodată atâtea alimente într-un singur 
loc. 


INVENTAR 


al lucrurilor găsite în 13 sept. 1952 în Plaiul Runcului 


(Vol. 36, fila 81) 


-30 cartuşe Z.B. -2 saci porumb 

-2 pistoale automate germane -1 sac făină mălai 

-2 carabine ungureşti -1 ladă grâu (aprox. 200Kg.) 
-2 încărcătoare Oriţa -3 tuburi medicamente 
-cinci cămăşi -1 sticlă ulei de puşcă 

- 3 perechi bocanci -1 cojoc ciobănesc 

-1 aparat fotografic -1 lanternă 

-1 Biblie -unelte diferite, alte haine 
-1 Noul Testament -2 cărți de rugăciuni 


Obiectele găsite au fost transportate. 


Lt. Mărginean 


RUGĂCIUNE 

găsită între materialele bandiților 

(vol. 36, fila 434) 

I 

Unde umbrează darul tău, Mihaile Arhanghele, 

de-acolo se alungă toată puterea diavolească, 

că nu sufere să vadă lumina ta, Luceafărul cel ce a căzut. 

Pentru aceasta ne rugăm tie, săgețile lui cele îndreptate împotriva noastră, 


stinge-le prin mijlocirea ta, vrednicule de laudă, Mihaile Arhanghele. 


II 

Doamne, cele ce în toată vremea şi-n tot ceasul eşti închinat şi slăvit, 

auzi-ne şi ascultă rugăciunea noastră a păcătoşilor. 

În acest ceas de grea cumpănă, ocroteşte-ne cu puterea crucii Tale, 

ca oarecând oştirea împăratului Constantin, împotriva lui Maxenţiu. 

Păzeşte cu sfinţii Tăi îngeri, pe comandantul nostru Horia, ţara, Legiunea şi pe noi. 
Dă-ne putere să punem pe fugă pe toți potrivnicii noştri, 

ca totdeauna să lăudăm şi bine să cuvântăm Prea Sfânt Numele Tău, 


Al Tatălui, al Fiului şi-al Sfântului Duh, acum şi pururea şi în vecii vecilor Amin! 


III 
Adu-ţi aminte Doamne de toți camarazii noştri. 


Primeşte-i sub scutul Tău, iartă-i şi odihneșşte-i. 


Dă-ne putere celor vii asupra celor potrivnici, 
spre înflorirea României creştine şi apropierea de Tine, 


Doamne a neamului nostru românesc, în vederea învierii lui. Amin! 


IV 

Doamne, stiu că biruinţa Căpitanului se va ridica peste voia oamenilor, 

căci biruinţa trimisului Tău e birunţa Ta! 

Rogu-mă Ţie Doamne, de trebuie să mor, dă-mi moartea, 

de trebuie să putrezesc în temniță, dă-mi temnita, 

iar de-i bine să fiu liber, luminează-mi Doamne mintea şi calea. 

Ajută-mi Doamne să fac voia Ta, ca oriunde şi oricând să-l pot privi în față, 


iar pentru greşelile mele nu-i îngreuia sarcina sa. Amin! 


De citat: „Stăruinţa în încercări” Evrei 12:4. 11:36; 


De citat: In numele neamului au vorbit şi i-au purtat onoarea nu masele robite, ci acei ce 
au luat flinta şi s-au retras pe potecile munţilor neprimind robia. 


De citat: loan 4:20,Il Corinteni 2:5, I Corinteni 13:1; II Corinteni 4:16.- 


NOTĂ INFORMATIVĂ 


(Vol. 36, fila 89) 
Informez, că în ziua de 24 Septembrie, anul curent, deplasandu-mă în muntele Comanda 
— Lisa, însoţit de un copil de 12 ani, într-o pădure deasă, sub un jgheab, am văzut şase 


brăduți aplecaţi într-o parte. Eu de frică nu m-am apropiat de acest loc, şi am fugit 
imediat, cred că acolo este ceva adăpost sau este ascuns ceva. 


NOTA NOASTRĂ 


În adevăr, acolo, informatorul Păiş, a găsit un adăpost bine camuflat, al lui Fileru (Pop 
loan). 


Secţia raională a S.S. Făgăraş 

26. 09. 1952 

GRUPUL OPERATIV 

(Vol. 36, fila 88) 

Strict secret 

Conform aprobării conducerii regiunii Stalin, am trimis un pluton în scopul verificării 
notei informative alăturate. A fost trimis un pluton de scotocire, din compania Orăştie, la 
punctul numit Comanda — Lisii, cu scopul cercetării terenului şi găsirii unui bordei al 
bandiţilor. Se va încercui obiectivul şi distruge banda. In caz că nu este nimeni, se va lăsa 
totul la loc, şi se va lăsa un post de pândă de tăria a două grupe. S-a găsit sub o stâncă un 
adăpost, unde erau: două cojoace, două pieptare, una pereche bocanci cu măsele, diferite 
haine, două brice Solingen, grenade, şi altele. S-au luat măsuri lăsându-se două grupe 


organizate de tov. Comandant al batalionului. De la adăpost nu s-a ridicat nici un obiect. 


Cpt. de securitate Cârnu Ion 


PROCES VERBAL DE AUDIERE 
(Vol. 63, fila 306) 


Martor Vulcu Constantin, din Breaza. 


În noaptea de 2 spre 3 octombrie 1952, am fost la pândă la mistreți, la Lisa, la Răstoaca. 
La ora 23 am observat un grup de oameni ce mergea spre pădure. Am observat că aveau 
arme şi raniţe încărcate. Unul din bandiți — Haşu Laurean, a venit la mine şi a chemat pe 
altul care mi-a spus: tu eşti, banditule? Eşti condamnat de tribunalul nostru la moarte. Am 
fost lovit de acest bandit, care bănuiesc că a fost Gavrilă loan. Bandiţii, văzând că am 
asupra mea o lopată, au spus să încep să-mi sap groapa. Am săpat 30 cm. adâncime, m-au 
întrerupt şi mi-au cerut să merg cu ei într-o pădure. Mi-au cerut să le spun ce face 
securitatea când vine în sat. Atunci m-a lovit şi Haşu Laurean. M-au amenințat să nu spun 
nimănui şi să le duc două sticle de rachiu în Poiana Smidei. 


Anchetator Averbuch Izu 


NOTA NOASTRĂ 


Pe acest episod s-a bazat securitatea, că aş fi putut fi încadrat în categoria crimă contra 
umanității. 


În adevăr, în seara acelei zile, din întâmplare, coboram din pădure. Am nimerit direct la 
pânda lui Vulcu Constantin. A fost înfricoşat rău, când a văzut că l-am recunoscut. În 
adevăr, i-am spus: „Vezi măi, cum Dumnezeu te-a scos în calea noastră, fără să poți 
măcar fugi? După câți oameni au murit şi au suferit de pe urma minciunilor tale, ai merita 
să fi ucis. Gândeşte-te bine la această întâmplare, ca să nu fi judecat mai târziu!” 


N-a avut nici o lopată la el, era la vânat, ce să caute cu lopata la vânat? S-a jurat pe ce are 
mai sfânt, că de aici înainte nu va mai face nici un rău, şi că ne va ajuta. l-am spus să 


ducă două sticle de rachiu la o cursă de jderi, construită de el, fără a ne gândi măcar să ne 
ducem să vedem dacă le-a adus. 


D.R.S.S. Regiunea Stalin, Miliția juridică 
PLAN DE ACȚIUNE 
pentru lichidarea bandelor din regiunea Stalin 


(Vol. 28, fila 52) 


Strict secret 


Situaţia bandei Gavrilă-Haşu la 20 octombrie 1952, la orele 19:30. Banda în număr de 11 
au atacat secția G.A.S. Veseud, raionul Agnita. Au culcat pe Zedler Gheorghe şi Ehrich 
loan. Au introdus personalul în camere, au sacrificat doi porci în greutate de 150 kg. i-au 
pârlit cu fân şi au servit masa la bucătărie. 


Personalul a fost silit să cânte cântece nemţeşti cu caracter fascist. Au mai furat: 5 kg. 
ulei, 15 kg. pâine, 4 bidoane goale, 1 oală smălțuită, cinci farfurii de tablă, o pătură de 
lână, au încărcat totul în două căruţe ale G.A.C. cu câte doi cai şi au plecat. 


La plecare au lăsat la bucătărie o fițuică: Bon de ridicare de la bucătărie 4 bidoane, 1 
oală, 2 purcei etc. Iscălind Rezistenţa Naţională 72. 


Cert este că această bandă nu are zonă stabilită, şi nu are granițe, deci acționează în trei 
raioane. 


D.R.S.S. Făgăraş 

12. 10. 1952 

CĂTRE D.R.S.S. STALIN 

A se preda tov. Col. C. Ambruş. 


Ieri, 11 octombrie, anul curent, la orele 21:30, a apărut la preotul ortodox Popa 
Alexandru, din comuna Lisa, un individ de circa 30 de ani, nebărbierit, cu păr mare, 
cerându-i acestuia miere de albine, afirmând în continuare, că mai este cu cineva, şi 
anume cu Pop loan, care se găseşte în grădină. 


Preotul i-a răspuns că nu-i dă nimic şi îi anunţă la Miliție. Necunoscutul i-a răspuns: să 
nu facă acest lucru întrucât viaţa lor este în pericol, el fiind din cei fugiți, după care a 
plecat. Preotul a trimis servitoarea de a anunţat organele de miliție. 


Organele de miliție s-au deplasat la faţa locului, cerând din nou relații de la preot, fără a 
se lua imediat pe urmele banditului care a plecat, după care au anunţat organele noastre. 


[n urma sesizării, s-au dispus măsuri imediate cu trupa, s-a încercuit satul Lisa, iar cu 
câinii de urmărire s-a luat urma necunoscutului din curtea preotului, pe care s-a mers 
până la apa pârâului, după care s-a pierdut. 


În cursul dimineţii de azi, întregul cordon de armată, a trecut la scotocirea unor 
părți ale satului, rezultatul fiind negativ. 


Lt. de securitate A. Marina 


NOTA NOASTRĂ 


Episodul este redat în cartea Brazii se frâng, dar nu se îndoiesc, vol.I, pag. 219. După zeci 
de ani de zile de la eveniment, am reținut greşit că faptele s-au petrecut în 1951 şi nu în 
1952. 


D.R.S.S, Regiunea Stalin 

25. 10. 1952 

URMARE LA RAPORTUL 

din 21. 09. referitor la jefuirea de către bandiți, a secției G.A.S. Veseud 


În ziua de 20 octombrie anul curent, numiții: Schaffer Gheorghe, şi Ehrich Iohann, 
maiştri de culturi, au fost opriți de indivizi înarmaţi, care i-au întrebat dacă gopodăria are 
porci. In total erau 7 bandiți. 


Au imobilizat personalul în camere, ceilalți au jefuit: 6 pături, 6 cearşafuri, 15 pâini, 10 
kg. sare, Skg untdelemn, 4 bidoane, 1 oală 16 kg, 2 porci a 150 kg. unul. Jefuirea a durat 
trei ore. 


Au tăiat porcii, i-au pârlit cu fân, au tăiat carnea-n bucăţi. Un bandit, care cunoştea limba 
germană (Gavrilă loan), a pus o parte din personalul de origine germană să cânte cântece 
fasciste (In der Heimat, şi Deutesland uber alles). Au pregătit două căruțe, au încărcat 
toate lucrurile. Au mâncat pe rând în bucătărie, au consemnat totul într-un bon iscălit: 
Rezistenţa națională, grupul 72. Bandiţii au părăsit gospodăria la orele 23. După urmele 
căruțelor au mers spre Merghindeal. Cele două căruţe au fost găsite dimineaţa. Una la 4 
km. de Sărături, în viile Dealul Frumos, iar a doua în faţa sfatului din Dealul Frumos. 


Numitul Gall Andrei s-a dus la Dealul Frumos la Franck Andrei, care a trimis pe fiul său 
la postul de miliție, care a anunţat raionul Agnita. Plutonierul Trancu a spus că nu crede, 
nedând nici un ordin. Organele noastre (regiunea Stalin) au fost sezitate la ora 5 
dimineaţa. 


S-au luat următoarele măsuri: o echipă de 35 milițieni şi organe de securitate cu şase 
câini, s-au deplasat la faţa locului începând scotocirea locului, pornind de la o raniță 
pierdută de Novac Gelu. (o raniță lăsată anume de noi, pentru a-i duce în eroare n. n.). 


S-a dispus imediat întărirea punctelor de trecere peste Olt (poduri, vaduri, bărci) pe 
distanța raionului Făgăraş şi Rupea. În cursul zilei de 21, 22 şi 23, şi în continuare, o 
companie de trupe de securitate au scotocit pădurile Cincu-Mergindeal, Veseud, Noul 
român, Feldioara, Rucăr. 


Asupra unui locuitor din Merghindeal ce se întorcea din Toarcla, s-au tras focuri de pistol 
automat, acesta reuşind să fugă. 


In cursul zilei de 22 octombrie, cu avionul regiunii de securitate, s-au făcut diferite 
recunoaşteri asupra pădurilor, unde bandiții, sigur pregătesc carne de porc. 


S-a trecut la dirijarea informatorilor din sectoare. Până în prezent nu s-a ajuns la nici un 
indiciu despre locul unde s-ar afla bandiții. 


Col. de securitate Ambruş Coloman 


Slt. de securitate Erdely I. 


NOTA NOASTRĂ 


Scopul acțiunii de la G.A.S. Agnita era următorul. Ca urmare a faptului că la 13 
Septembrie 1952, a fost descoperit în munte în Plaiul Runcului, depozitul nostru principal 
de alimente, pentru iarnă, voiam să le arătăm că neavând alimente, şi neputându-le 
procura din satele de sub munte, am fost obligați să facem rost de ele din averea 
socialistă, cu intenția de a le duce în aceiaşi munți. Între timp noi eram hotărâți să ne 
mutăm activitatea în alte zone muntoase, spre apus şi răsărit, unde să avem posibilitatea 
să ne facem depozite de alimente. 


In timp ce ne căutau prin păduri, noi pregăteam carnea în imediata apropiere a taberei 
securităţii din poligonul militar al Cincului, plecând de acolo când trupele s-au întors în 
tabără. 


Episodul este povestit pe larg, în Brazii... vol. I, la capitolul „Dacă vrei să nu te 
mănânce lupul, ascunde-te în vizuina lui”, pag. 322. 


D.R.S.S. Făgăraş 
Grupul operativ 
REFERAT 


Pentru a împiedica retragerea bandiților din nou la munte, propunem bararea trecerii 
peste Olt, cu trupe de securitate ce se găsesc în raionul Făgăraş. 


Cpt. de securitate Cârnu Ion 


NOTA NOASTRĂ 


Totuşi, am trecut Oltul pe la Rucăr, cu toată paza lor. 


M.S.S. Direcţia III 

13. 12. 1952 

PLAN DE ACȚIUNE 

PRIVIND MUNCA INFORMATIVA ÎN VEDEREA DEPISTĂRII ȘI LICHIDĂRII 
BANDEI GAVRILĂ IOAN 

(Dosar 770, Vol.1, fila 408-421) 

Strict secret 

Zona principală de activitate a bandei Gavrilă se află în raionul Făgăraş.(vol. 1, fila 412). 


În 5 octombrie 1951, la regiunea de securitate Stalin, a luat ființă un grup operativ, format 
din cinci ofițeri de securitate, sub conducerea căpitanului de securitate Cârnu Ioan. 


Din partea D.G.M. a fost delegat cu problema bande, Lt. de miliție Munteanu Nicolae. 
Grupul operativ nu şi-a continuat munca în forma inițială. 


...Şeful grupului operativ, Cp. Cârnu loan nu a dat importanţa cuventă formațiunilor din 
teren. 


Organele de miliţie au adus un aport slab în muncă....Munca s-a făcut fără un plan. Lt. de 
miliție Muntean Nicolae s-a complăcut în această situaţie... Datorită acestor lipsuri, nu se 
cunoaşte nici cel puţin cu aproximaţie zona în care s-ar afla banda. 

Idei operative: 

-stabilirea zonei de acţiune a bandei 

-identificarea tuturor rudelor şi elementelor de sprijin 


-izolarea bandei de elementele de sprijin 


-intreprinderea de acţiuni de diversiune (pânde, capcane, scotocirea pentru fixarea bandei 
într-o anumită zonă) până la acțiunea de distrugere a ei. 


-se va organiza grupul operativ de la Făgăraş astfel: comandantul grupului Cârnu loan şi 
Gergely Francisc. 


-zona va fi împărțită în 12 sectoare conform schiţei alăturate (vol. 1, fila 415) 


-ținându-se seama de caracterul religios specific legionar al bandei (vezi însemnările lui 
Haşu Andrei), se va trece la infiltrarea în rândurile preoților greco-catolici şi ortodoxi din 
regiune pentru a stabili o legătură cu banda. 


-vor fi supravegheați medicii, dispensarele, farmaciile, prin informatori. 


-întrucât majoritatea bandiţilor sunt elemente tinere, se vor studia legăturile şcolare avute 
de bandiți cu foştii colegi, în special cu femei. 


-se va da atenție elementelor arestate şi din închisoare, 


-pentru întărirea posturilor de miliţie, se va întări efectivele posturilor de miliție astfel: 6 
posturi cu un plus de 10 milițieni, 1 post cu 8 milițieni, 16 posturi cu 6 milițieni, 14 
posturi cu 5 milițieni. 


-subposturile: Netotu, Pojorta, Breaza, Sâmbăta de Sus, şi Sâbăta de Jos, Voivodeni, 
Viştea, Râuşor, Sebeş, Ucea, Arpaş se vor mări cu câte 6 milițieni proveniţi din 
absolvenții de bande Odobeşti. Se va ţine legătura cu batalioanele dislocate la Târgu 
Secuiesc şi oraşul Stalin. 


-la fiecare cabană se va instala un efectiv de 20 milițieni, din Şcoala de munte de la 
Sighet, sau 20 ostaşi din Securitatea de munte. 


-legătura cu grupul operativ se va face prin aparate G. 

-se vor deplasa 16 câini, de cercetare şi luptă şi 4 de urmărire, 

-o companie va rămâne la dispoziţia grupului operativ. 

-10 organe de securitate de la D.S.S. Stalin 

-5 organe de miliţie de la D.G.M. Bucureşti 

-60 milițieni din şcoala specială de bande Odobeşti 

-20 cadre miliţie din D.M.R. Timişoara, din efectivul sectorului Teregova 

-60 milițieni de la D.M.R. oraşul Stalin, înafară de efectivele existente la posturi. 

-se va controla permanent buletinul meteorologic, 

-echipament potrivit muntelui în vreme de iarnă 

-se vor instala 5 posturi radio emisie-recepţie 

-răspunderea prezentului plan o are Col. Ambruş Coloman, Mr. de securitate Cârnu loan, 
şi Leonida Alexandru, Mr. de miliție Pop C. Ion şi Cpt. de securitate Popescu Nicolae. 


(vol. 1, fila 423) 


Dotarea: fiecare cadru de securitate şi miliţie se va face cu pistoale automate şi două 
grenade. 


-posturile de miliție, 50% cu pistoale automate şi 50% cu armă Z.B. 


-de fiecare pistol 4 încărcătoare, şi 2 încărcătoare de pistolet, pistol de rachetă de fiecare 
grup. 


-echipament: bocanci de munte, pantaloni de drum, pufoaică, flanelă, mănuşi, căciuli, 
foaie de cort sau pelerină de ploaie. 


-la cabane: schiuri, rachete de zăpadă, ochelari de zăpadă, saci de merinde, ranite, 
bidoane, lanterne, binoclu. 


-turismele „„Willis” sau „Gaz”. 


-trupele de securitate se vor aproviziona prin grija Oraşului Stalin. 


-efectivele de la cabană se vor aproviziona de la raionul Făgăraş. 
-se va înființa un cod cifrat prin care se va ține legătura. 
-instructaje scrise 


-la fiecare două săptămâni se va ţine şedinţă de analiză a muncii cu cadre din grupul 
oparativ. 


-se va face asigurarea politică a misiunilor. 


-se vor reorganiza sectoarele, se vor studia şi pregăti elemente din rândul preoţilor, de 
asemenea din rândul greoco-catolicilor nereveniți. 


-se vor recruta 13 informatori în rândul legionarilor 


-săptămânal, şefii de sectoare, vor prezenta obligatoriu, materialul obținut. 


PLAN DE ACȚIUNE 
Privind recrutări de calitate 
(fila 357) 


Astfel, numitul Popescu Dumitru Serafim, stareţul mănăstirii Brâncoveanu, a fost 
recrutat. Recrutarea acestuia s-a făcut pe bază de convingere, neposedând material 
compromițător suficient. La recrutarea lui s-a procedat conform instrucțiunilor primite 
din partea tov. consilieri, arătându-1-se perspectivele pe care le poate avea mănăstirea al 
cărui conducător este. 


In urma stabilirii de către organele noastre că bandiții au legături cu elemente din 
mănăstire, Popescu Dumitru a acceptat să lucreze cu organele noastre, semnând şi 
angajamentul respectiv. 


După recrutare, au fost dirijaţi informatori în jurul lui, şi prin aceasta s-a stabilit că după 
recrutare, stareţul manifestă teamă, şi a devenit mai prudent în discuţiile ce le poartă. 
Organelor noastre au arătat că nu cunoaşte ca vreun călugăr din cadrul mănăstirii să aibă 
legături cu elementele duşmănoase ale regimului. Impresia noastră este că nu este sincer 
față de noi, şi ca atare se va lucra cu atenție. De rezultatele ce le vom obţine prin el, vom 
informa ministerul la timp. 


NOTA NOASTRĂ 


De la început, grupul nostru de rezistenţă a luat hotărârea să nu aibă nici o legătură cu 
Mănăstirea Sâmbăta, pentru a nu da securităţii motive să închidă mănăstirea. La vremea 
aceea, această hotărâre am şi anunţat-o conducerii respective a mănăstirii. Pe cât a fost 
posibil am şi evitat să ne apropiem de mănăstire. Am ținut această hotărâre până la 
sfârşit. 


Cu doi ani înainte, securitatea a încercat zadarnic să-l recruteze pe stareț. De data aceasta 
se vede că a reuşit. Interesant de ştiut ar fi cine erau tov. consilieri, după a căror 
instrucțiuni, starețul a fost obligat să semneze angajamentul. Oricum el ştia că noi nu ne 
vom apropia de mănăstire, şi deci nu avea ce raporta. 


PLAN DE ACȚIUNE 
privind recrutări de calitate 


Din verificănile şi studiul efectuat asupra numitului Stanistav Axente, preot greco-catolic, 
nerevenit, din comuna Lisa, raionul Făgăraş, propus în plan pentru recrutare, s-a stabilit 
aceasta pentru faptul că este un element dârz, iar materialul compromiţător avut asupra 
lui era insuficient. Din supravegherea lui informativă, s-a stabilit că în anul 1952 a avut 
întâlniri cu banditul Gavrilă loan, cu care a discutat situația celor din închisoare. De 
asemenea s-a stabilit că este naşul banditului Pop loan, cu care s-a avut în relaţii foarte 
bune. 


NOTA NOASTRĂ 
Mai târziu au încercat să-l compromită moral în sat, pe părintele Stanislav, dar fără 
rezultat. Oamenii ţineau la el. Era plănuit să îl fotografieze cu o femeie (cadru medical), 


care urma să-l sărute. Femeia l-a informat pe preot de planul securităţii şi compromiterea 
nu s-a realizat. 


NOTA NOASTRĂ 


TESTAMENT 


(Vol. 113, filele 212-214) 


Bănuind că am putea fi distruşi, adică să nu mai trăim până în primăvară, am lăsat 
profesorului Remus Budac, spre păstrare, următorul testament. 


„Întrucât s-ar putea să nu mai ajungem în ziua răfuielii, lucru ce apare tot mai 
probabil din zi în zi, las aceste scurte informaţii să nu se uite, rugând camarazii 
supraviețuitori: să nu uite că răul cel mai mare de care am suferit în aceşti ani nu vine de 
la duşmani, ci de la trădătorii care au stat mai mult sau mai puțin în rândurile noastre. Să 
lichideze trădarea pentru totdeauna (din rândurile noastre). Iată câteva cazuri: la Cluj: 
Otoi Nicolae, Eli Orzescu, Mureşan Tiberiu, Sănduleac... Să nu se uite bandiții de la 
securitate care au chinuit atâta lume: Stoica, Mureşan (Majuru), de asemenea de funesta 
meserie a lui Boian (Moisescu) şi alți doi ofițeri ticăloşi, care ne-au sărutat cu gândul să 
ne-npuşte-n Zârna. Numai Dumnezeu ne-a scăpat în 1951. Le-am găsit otrava, rapoartele, 
şi hârtiile din care reiese că au fost şi în Retezat. Să nu se uite nici de atâta foame ce am 
dus-o, am văzut uneori atâta zgârcenie! A fost de multe ori mai grea lupta pentru 
existenţă, decât cea de rezistență (unul ne-a cerut plata în dolari), să nu se uite că n-a fost 
sărac care solicitat nu şi-a împărțit pâinea cu noi. Păcatul cel mai mare al Țării 
Făgăraşului, e lăcomia (zgârcenia), şi va muri ţara cu astfel de oameni. 


Au fost însă atâția oameni cu atâta suflet, care ne-au ajutat cu atâta drag şi 
devotament. Şi câți n-au suferit pentru noi! Am găsit în unii atâta nobleţe sufletească, 
încât nu o viaţă, dar şi o mie de vieți dacă ai avea, ar merita să le jertfeşti pentru ei. Şi cei 
mai mulți, au fost flori ascunse, ce n-au făcut niciodată paradă. Nu-i uitaţi! Căutaţ-i! Nu-i 
uitaţi nici pe urmaşii lor! 


Am pornit pe drumul acesta cu credinţa că aceasta ne era datoria, altfel nu 
puteam! Dacă azi ar fi iar începutul luptei, am proceda la fel! Nu ne-am făcut nici o iluzie 
cu intervenție străină, şi de aceea moralul îl avem ca la început şi astăzi. Orice soartă ne 
va da Dumnezeu, suntem siguri că din jertfa şi truda noastră va ieşi un viitor mai bun 
pentru acest neam. 


Am simţit puterea Lui Dumnezeu de atâtea ori, în ocazii unde slabele noastre 
puteri pământeşti ne-ar fi dus la moarte sigură. Ca gânduri pentru cei vii, nu uitaţi că 
rădăcina neamului e F.D.C.(Frăţia de Cruce). Importanță de acelaş plan: la şcoli, fabrici, 
la sate, sunt atâtea suflete mari în tineret, aşa a fost Porâmbu (Pârău Toma). 


Nu vă închinați materiei, nu se poate sluji la doi Domni, nu vă încurcaţi camarazi 
sufletul, în mărăcinii avuţiei, îl veţi pierde! 


Dragă Cornele, de-i trăi şi vei fi literat, nu umbla după cai verzi pe pereți, fi ctitor 
de suflete. Ce nu zideşte, nu e artă! De am fi avut parte de o altă artă, nu putregai, astăzi 
ar fi munţii plini de tineret. 


Gândurile şi rugăciunea noastră se îndreaptă către Dumnezeu, să-l aibă-n paza lui 
pe Horia, să-i supună sub picioare pe tot duşmanul şi potrivnicul. 


Dragă Nelu, Ilie, Deli, Nick, Borzâc, frate lacobe, frate Manole, Lexe, am dorit 
atât de mult să lucrăm împreună pentru acest neam, dar căutaţi-ne. In cântece şi sufletul 


vostru vom fi cu voi! Trăiască Legiunea! Trăiască neamul românesc veşnic biruitor! 


Moşu 


NOTA NOASTRĂ 


Testamentul a fost făcut, după câte îmi amintesc, în pragul iernii 1952. L-am regăsit 
păstrat cu grijă în arhivele securităţii, în vol. 113, filele 213 — 214. 


Nelu=Nelu Muntean, Făgăraş 
Borzâc=Spătăcean Ion, Blaj 

Ilhe=intă Ilie, Amara, Ialomița 
Deli=Balan Iulian, Bistriţa, 

Frate lacobe =nu-mi mai amintesc 
Nick=ltu Niculae, Haţeg 

Frate Manole=Vlad Manole, Caransebeş 


Lexe= Alexe, Năsăud. Din păcate manuscrisul ajuns în mîinile securităţii, numele au fost 
identificate, toți având de suferit, pentru această imprudență a mea. 


1953 


„Începând să-ţi povestesc despre anul 1953, mă văd silit cititorule, să te anunţ de la 

început, că nu-ți pot aduce nimic nou față de anii precedenţi, decât întâmplări şi necazuri, 
cu totul asemănătoare celor prin care am trecut. Singura deosebire a fost numai că au fost 
mai dese, încât nu scăpai de una şi dădeai de alta. După căutări pe la locurile de întâlnire, 


şi semne puse, spre sfârşitul lui aprilie...” (din manuscrisul din muntele Buzduganul, 
1954) 


fragment din Însemnările lui Gavrilă Ioan, din iarna 1953-1954, din bordeiul de pe Laita, 
M-ții Făgăraşului, găsit în analele securițății la fila 204. 


MANUSCRISUL lui GAVRILĂ de pe LAIŢA 
-fragment- 
(Vol 100, fila 151) 


... si din nou nopți, săptămâni, şi luni nesfârşite de iarnă. In alte ierni, între mai mulți, cu 
cărți, creion, şi hârtie, radio şi poveşti, timpul trecea. Dar între puţini, lucrurile se 
schimbă. 


Ce şi-ar mai putea povesti trei inşi, care-şi cunosc unul altuia şi cea mai neînsemnată 
întâmplare din viață. 


Ce problemă n-a fost dezbătută în aceşti ani, şi pe față şi pe dos, ca să aducă ceva nou? 


„.„Plictisit de întunericul bordeiului, îţi iei cojocul, ieşi afară şi, după ce te aşezi între 
stânci, colinzi cu ochii şi cu sufletul nemărginirea. Aceleaşi creste mute, otove de zăpadă, 
aceeiaşi brazi tăcuţi, înmantelaţi în alb, acelaşi cer posomorât, pe care văluri subţiri de 
nori albi vin şi se duc, să nu se mai termine niciodată. 


Şi ochii îţi rămân aţintiţi asupra unui brad sau stâncă, ceasuri întregi, ca şi când ai căuta 
acolo dezlegarea unei enigme. Şi încolo nimic, nimic în imensitatea acestei tăceri, nici 
pasăre, nici izvor, nici gând, nici visuri, nici iluzii. Peste tot domneşte ca într-o cetate 
imensă, zăvorâtă, apăsătoarea, şi chinuitoarea tăcere. Şi sufletul cu doruri şi visuri, cu 
patimi şi dorinţi, ţi-l simţi pierdut, topit în apa chinuitoare ale aceleiaşi tăceri. 


Târziu, când ochii orbiţi de atâta alb şi nemărginire încep să lăcrimeze, te ridici şi 
porneşti pe veşnicul drum de la bordei la izvor. 


„„„Dacă şi ceilalți se preumblă pe aceeaşi cărare, lucrurile nu se schimbă cu nimic. 
Câteodată numai, când ochii a doi se întâlnesc, buzele schițează un zâmbet trist, ca o 
floare de toamnă. 


Şi dacă ziua totuşi trece, noaptea îţi pare nesfârşită. Ochii, acum nu-ţi mai sunt de nici un 
folos. Toată nădejdea ţi-o pui pe gând, pe chinuitul şi nesfârşitul tău gând, care nu mai 
ştie nici el sărmanul de unde să-ți mai scotocească ceva nou. 


Ţi-ai perindat în aceşti ani, şi cea mai firavă amintire a necăjitei tale vieți, cu copiii din 
sat alergând la scaldă, cu prietenii de şcoală, profesori, camarazi, bunici. Parcă toate au 
fost triste, şi sufletul ți se umple de chipul aceleia în carea fost încarnată toată dragostea 
din lumea asta pentru tine, de chipul mamei. O vezi şi acum, aplecată asupra pătucului 
tău, în care zăceai bolnav în copilărie. De câte ori te trezeai, fața ei era aplecată spre tine, 
şi te privea în ochi. 


O vezi îngenuncheată la icoana altei Mame, rugându-se pentru tine, şi zâmbeşti şi acum 
la vorba ta de atunci: „Mamă, dumneata sameni cu Maica Domnului!” Şi mama ţi-a 
răspuns atunci: „Numai dacă şi tu ai fi cuminte ca băiatul din icoană!” 


O vezi cum te privea cu drag când ţi-a cumpărat primul chimiraş. O vezi mai apoi 
desculță, cu picioarele şi mâinile crepate de praf şi muncă, făcând pe jos 30 km. cu traista 
în spinare să-ți aducă merinde la şcoală. Şi dacă i-ai spus odată: 


-Mamă, dumneata te faci tot mai mică şi mai slăbuţă, a zâmbit din nou. 


—Nu-i drept dragul mamei, tu te faci tot mai mare...şi cu degete bătucite mă pipăiai să 
vezi dacă flăcăul din faţă, e aievea flăcăul tău. 


Te văd apoi alergând de la închisoare la închisoare, silindu-ţi ochii după gratiile 
vorbitorului, să nu plângi ca să nu mă întristezi. Ca şi acum câțiva ani, într-o noapte de 
toamnă în mijlocul câmpului bătut de ploaie, dându-mă în grija Maicii Domnului. 


Şi acum te văd, te văd şi acum purtată-n lanţuri în aceleaşi închisori în care am fost şi eu. 
Nu chinuită de durere şi de foame, nu gârbovită de povara anilor, nici de loviturile de par 
ale securităţii, nici de tăria curentului electric, de care tot trupul tău slab tresărea ca o 
frunză, ci îngândurată de soarta mea. Şi eu mamă, nu ţi-am putut aduce nici o bucurie în 
cei treizeci de ani ai mei. Atâta timp cât te mai ştiu încă vie în vreo temniţă rece cu vuiet 
de vifor în zăbrele, primeşte în acest miez de noapte gândul ce ţi-l trimit: iartă-mă mamă! 


D.S.S. Regiunea Stalin 

03. 01. 1953 

CĂTRE D.S.S. BUCUREŞTI 

(Vol. 27, fila 168) 

Raportăm...în urma unor acţiuni informative pentru capturarea lui Dimitriu lon şi a 


Lenuţei Faina, Faina Lenuţa a fost arestată în 26 decembrie 1952 în Avrig. Banditul 
Dimitriu Ion se afla adăpostit în casa lui Rodean Nicolae, fost primar legionar în comuna 


Poiana Sibiului. Văzând că nu poate ieşi din încercuire, şi-a tras două focuri de revolver 
în piept, a sucombat în drum spre spital. 


Lt. Col. Gheorghe Crăciun 


NOTA NOASTRĂ 
Episodul se află descris în vol. I al Brazilor, în capitolul „Lenuţa Faina”, pag. 269. În 


realitate, nu a fost ucis Dimitriu loan, ci lonele Gheorghe, din m-ţii Apuseni, pe care 
securitatea îl comfunda cu Dimitriu loan. 


NOTA NOASTRĂ 
INFORMAȚII ȘI INFORMATORI 


Circa 70% din Dosarele care privesc Grupul făgărăşan de rezistență, sunt compuse din 
informații. Iată câteva. 


Informatorul CĂLIMARĂ (nume conspirativ) 
(Vol. 10, fila 486) 
Spune că Milea Gheorghe, secretarul Organizaţiei de bază (P.C.R. ), ar fi spus că el ar fi 


putut preda pe Gheorghe Haşu, care îi este naş, dar n-a vrut să i se tragă moartea din 
mâinile lui. 


Informatorul ARINE (nume conspirativ) 
(Vol. 10, fila 473) 
Spune că Varşavia, mătuşa banditului Haşu Gheorghe, a zis că banditul stă la munte. Ea 


minte, că banditul ar putea locui la ea. Propun pândă noaptea. S-a efectuat pânda, a fost 
anihilat câinele cu câlți. 


Informatorul ZIMBRU 


(Vol. 11, fila 18) 

Spune că cercetările (ale securităţii) erau superficiale, „cei mari, gradați, ofițeri, stăteau 
Jos, iar soldaţii care se urcau în şop (podul cu fân), băteau în coceni, să se audă jos că se 
caută intens. Concluzia: soldații nu au depus suflet în acţiune, sau nu au dorit să 
descopere ceva. 

In dosarul 11, sectoristul securist scrie: există suspiciuni că informatorul „Doru” nu e 
sincer. Spre el va fi dirijat informatorul „Jianu”. Informatorul „Jianu” spune, că în adevăr, 
informatorul Doru nu este sincer cu organele securității. Propune ca Victora Trâmbiţaş să 


fie urmărită pas cu pas. 


Informatorul „Jianu” spune: Zina Haşu, mama fugarului Haşu, a cumpărat o cămaşă, mai 
mult ca sigur a cumpărat-o pentru fugar (vol.11 fila 413). 


Informatorul „AGRICULTOR” 
(Vol. 11, fila 447) 


Numitul V. Negrea, venea cu o traistă cu porumb de fiert de la câmp. Sigur că s-a dus cu 
mâncare la Gheorghe Haşu. 


Informatorul „nr. 60” 
(Vol.3, fila 216) 


Spune: după ce se întunecă, nu mai vezi pe nimeni de la securitate prin sat, deoarece le e 
frică de bandiți. 


Informatorul „X” 


Spune: locţiitorul lui Gavrilă de la ferma Jibert, inginerul agronom Avram loan, a spus că 
el a fost prieten cu Gavrilă loan, şi că prietenia nu poate fi stricată, chiar dacă Gavrilă 
Ioan este fugar. 


NOTĂ INFORMATIVĂ 
(Vol.1, fila 450) 


In ziua de 27, în comuna Breaza, am văzut un cioban tânăr, cu 60 kg. porumb pe care l-a 
măcinat. 


Luptăm pentru pace! 


NOTĂ INFORMATIVĂ 

(Vol. 18, fila 50) 

La Leana Gavrilă, a venit o babă care a fost la mănăstire şi a stat o săptămână, ajutând la 
cânepă şi alte treburi. Două călugărițe au strâns 10.000kg. cartofi, pentru Mănăstirea 
Țigănești. Una Săricuţa, şi stareța mănăstirii, au stat la numita 2 ore. La plecare, Leana le- 


a spus că sufere de lipsa mamei arestate şi pentru fratele ei care este fugit. Ele au luat 
nume înscrise promițând că vor face rugăciuni. 


Grupul Operativ Făgăraş 
01. 02. 1953 

PROCES VERBAL 
(Vol. 29, fila 227) 


Pentru lichidarea bandei, se cere de la noi găsirea soluțiilor juste. Până în prezent nu am 
avut rezultate strălucite. Propunem să se de-a importanţă recrutării preoților şi medicilor. 


Cpt. de securitate Cârnu loan 


Grup Operativ Făgăraş 


06.. 02. 1953 

RAPORT 

(Vol. 37, fila 530) 

... A fost scoasă o ghicitoare, noi îi furnizăm ghicitoarei informaţii intime de-ale 
bandiţilor, ştiute şi de familie. Ulterior, familia era chemată de către ghicitoare, şi le 
spunea anumite amănunte, discuțiile dintre ghicitoare şi membrii familiei vor fi ascultate 
de un element de-al nostru. Tov. Lt. Gergelly Francisc raportează că lucrează cu 22 
informatori dintre care 16 calificaţi. E informat că mama banditului Gavrilă intenționează 


să meargă la Mănăstirea Vladimireşti- Tecuci. 


Lt. de securitate Cârnu Ion. 


M.S.S.Stalin 
07. 02. 1953 
PLAN DE ACȚIUNE 
(Vol. 1, fila 502) 
Întrucât în aceste locuri ar putea apărea bandiți, accesul în munte al turiştilor nu 
va fi oprit, în schimb vom folosi prilejul, introducând în grupuri informatori calificați, 


care să ne țină la curent cu apariţia bandelor. 


Pentru a tăia punctele de sprijin ale bandiţilor se vor prezenta dosarele personale (ale 
bănuiților sprijinitori, n.n.), pentru a hotărâ dislocarea lor, sau măsuri de arestare. 


Informatorii dubli să fie arestaţi, dar unii lăsați pe loc. O companie va rămânea permanent 
la Cabana M.F.A. 


Cpt. de securitate Popescu V. 


Col. de securitate Aranici Pavel 


M.A.I. Regiunea Stalin 

Grupul Operativ Făgăraş 

RAPORT 

în legătură cu ordinul 771 din 11 Sept. 1952 şi 22 Decembrie 1952 

( Vol. 37, fila 529) 

-fragmente- 

Organele de securitatea statului, îşi desfăşoară activitatea în colaborare cu oamenii 
muncii din patria noastră. In spiritul luptei de clasă, a urei față de duşmanii patriei noastre 
interni Şi externi, a dragostei față de partidul nostru, de patria noastră scumpă şi Uniunea 
Sovietică. 

Oamenii muncii, din ura ce o au față de duşmanii poporului muncitor, demască oriunde ar 
fi ei, bandele din munţi. Grupul operativ Făgăraş are sarcina de a distruge banda de 
legionari care activează în m-ţii Făgăraşului, care au influență asupra elementelor 
legionare şi chiabure, care menţin o stare de spirit încordată şi războinică. 

Lipsuri: nu cunoaştem încă locul de staţionare a bandei. 50% din elementele bandei au 
rude în țările capitaliste. Au fost lipsuri însă şi în grupul operativ: ex. Lt. Cosma Marcel, 


a mințit, s-a îmbătat şi a lovit în cap pe pădurarul Buţun loan, care era informator. 


Sarcini: îmbunătățirea muncii 100%. O muncă politică susținută, ziarele să fie citite 
regulat. Cerem repartizarea a încă o maşină jeep şi conducător auto. 


Cpt. Cârnu loan 


M.S.S. Direcţia a III-a 
07. 02. 1953 
PLAN DE ACȚIUNE 


(fila 388) 


...Se va studia aducerea la Mănăstirea Sâmbăta a informatorului nostru „Cornel”, 
care este în prezent la Mănăstirea Plumbuita. 


„..Trupele de securitate vor avea următoarele sarcini: o companie la cabanele M.F.A., la 
Dejani, prevăzută cu mijloace rapide de locomotie, va executa posturi de observaţie, 
posturi de pândă, pândă mobilă, echipe de patrulare şi echipe de tatonare. O grupă întărită 
va circula pe la cabanele: Urlea, Sâmbăta, Bâlea cascadă, Podragul, Negoiul, oprindu-se 
la fiecare 2-3 zile. La fiecare pluton, se va detaşa câte un ofiţer de securitate. 

„.„Se vor întări cu efective sporite posturile de miliție din toată regiunea, va fi 
supravegheată populația flotantă, vor fi supravegheate târgurile, urmărindu-se apariția 
elementelor străine, paza comunelor, unităţilor cooperatiste, a morilor, şi râşniţelor. Vor 
duce muncă informativă cu agentură proprie. 


Răspunderea pentru ducerea la îndeplinire a planului o are tov. col. Ambruş 
Coloman, Directorul Ministerului securității regiunea Stalin. 


Lt. de securitate Aranici Pavel 


10. 02. 1953 
NOTĂ INFORMATIVĂ 
(Vol. 43, fila 771) 
Nistor Victor, din satul Netotu, a povestit că a fost bătut grav la el acasă, pentru a 


spune ce ştie despre bandiți. La fel o femeie a spus că mama banditului a fost bătută de 
multe ori de securitate. Informator „Corbea”. 


Postul de Miliție Vaida- Recea 
10. 02.1953 
NOTĂ 


(Vol. 43, fila 393) 


Din satul laşi, este profesorul universitar Gavrilă loan, care în prezent lucrează la 
Facultatea de Medicină din Cluj. El este unchiul banditului Gavrilă loan, şi propunem să 
fie supravegheat de aproape. 


Şeful postului Vaida- Recea 


16. 02.1953 
RAPORT INFORMATIV 
de la informatorul „Fulger” 


Legăturile între Butnaru Nicolae şi alții, bănuiți a avea legătură cu banda Gavrilă. Acesta 
avea legături cu prof. Flondor, care ar fi fost refugiat la Bucureşti, prieten la rândul lui cu 
familia Cantacuzino. Acesta (Butnaru n.n.), avea legături de prietenie cu Denetraş 
Gheorghe, nume fals, fost ministru al României, moşier în Ştorojineţ. Denetraş a trecut 
frontiera în Iugoslavia. Între ei era o strânsă legătură cu Leoca Ion şi cu Terbea Roman 
din Jibert. Aceste elemente au avut legături cu banda Gavrilă. 


Plt. maj. Găman Emilian 


22.03.1950. 
CĂTRE MILIŢIA RAIONALĂ FĂGĂRAȘ 
(Vol. 14, fila 430) 


La poalele munților, în zona Sâmbăta de Sus, şeful postului de Miliție Drăguş, a ajuns din 
urmă doi indivizi, Răducă Marcel, născut în 1936 în Bicazul ardelen, Gheorgheni, 
regiunea autonomă maghiară şi Răhăian Laurenţiu, născut în 1937 în oraşul Sibiu, Str. 
Carpaţilor nr. 1. Au fost duşi şi cercetaţi la postul Voila. Au fost demascați ca făcând 
politică subversivă, cu alţi elevi de şcoală, şi că au voit să se înroleze în banda din Munţii 
Făgăraşului. 


Şef de post Voila, Serg. Dragomir Dumitru. 


Zona 2, postul Voila 

RAPORT INFORMATIV 

(Vol. 42, fila 538) 

Referitor la elevii Răhăian Laurenţiu şi Răducă Marcel...elevul Muntean Nicolae le-a 
spus că dacă se vor duce la Cabana Bâlea, vor găsi uşor partizani. Elevul Apolzan 
Nicolae, le-a adus cărți de citit, împreună acultă Vocea Americii. Din materialul lor 


rezultă că sunt mai mulţi elevi care vor să se înroleze la bandiți. 


Măsuri: patrule de miliţie în toate stațiile C.F.R., pentru a legitima şi controla călătorii, 
patrule pe traseul Olt-poalele munților. 


Slt. de miliție Rednic Vasile 


Miliția Cincu 

26. 02. 1953 

CĂTRE SECTORUL OPERATIV FĂGĂRAȘ 

(Vol. 50, fila 141) 

La Căminul Cultural Cincu, se juca piesa „Răscoala lui Doja”. La un moment dat, serg. 
Păscălău Gavrilă, pe când pe scenă era o tragere, a deschis fereastra şi a tras cu 


automatul, alarmând locuitorii. Rugăm luaţi măsurile cuvenite. 


SS. indescifrabil 


26.02-26.03.1953 
DARE DE SEAMĂ 


(Vol.37, fila 154) 


Conform planului ne-am deplasat la Cabana Urlea de unde am încercat în repetate 
rânduri să începem acțiunea pe Vârful Trăsnita, dar din cauza ninsorilor nu am putut 
ajunge la creastă. Nu s-au putut întrebuința nici schiurile şi nici rachetele. După 6 martie 
am avut posibilitatea să ne deplasăm în zonă urcând în Valea lui Mogoş unde ne-am 
îngropat pănă în gât fiind scoşi cu ajutorul frânghiilor. Nu vom putea continua 
operaţiunea de teama avalanşelor. În lacul Urlea, am dat de nişte urme vechi de zăpadă, 
locuri suflate de vânt. Ar putea fi şi urme de capre. Dacă au fost bandiți, au părăsit Valea 
Brescioarei în direcția Zârna. 


Propuneri:...suntem extenuaţi din cauza eforturilor, şi nu vom putea obţine nici un 
rezultat atâta timp cât nu ştim unde se află bandiții. 


Anul trecut, la fel am acţionat, după banda Marinescu-Arnăuţoi, fără rezultat. M-am 
săturat să încalec munții după o mână de borfaşi care aşteaptă venirea aliaților lor de 
peste ocean. Mie îmi este ruşine şi trebuie să le fie şi la alţii că de doi ani, nu am putut să 
prindem aceste două bande, care în mod precis le găzduieşte natura. Şi mai mult, am avut 
şi contact cu ele şi nu le-am putut distruge. Eu mă asociez cu hotărârea luată de D.T.G.0O. 
pentru ca în cel mai scurt timp să distrugem aceste bande. Propun: toată zona Făgăraşului 
să fie plasată de plutoane de cercetare cu armament uşor, şi echipament puţin, cu radio- 
telefon. Bandiţii cunosc în mod precis metodele noastre de acțiune şi au posibilitatea să 
se ferească. Vreau ca în 1953, să lichidez aceste bande, chiar dacă aş acţiona singur şi m- 
ar apuca şi iarna viitoare, dar nu cobor din munți până nu voi lichida precis aceste bande. 


Comandantul sectorului Urlea Lt. Pop Mihai 


Locţiitor politic Serg. Maj. Salapa Haralambie 


NOTA NOASTRĂ 
Nu am avut niciodată dorinţa de a reîntâlni vreun ofiţer de securitate, dar pe acest „viteaz 


apărător al regimului comunist”, aş dori să-l revăd şi să-l aud preamărind cu aceeaşi 
râvnă, de data aceasta alianţa cu prietenii de peste ocean. 


D.R.S.S. Stalin 
PLAN DE ACȚIUNE 


(Vol. 27, fila 178) 


S-a adus la cunoştinţa tov, director regional, înlocuirea planului informativ-operativ, 
privind problema 311, trasată de tov. general Nikolscki, şi tov. col Birtaş. Bandele să fie 
lichidate în timp cât mai scurt posibil. Problema trebuie să fie privită în mod revoluționar, 
aşa cum a discutat tov. consilier sovietic. 


D.R.S.S. Stalin 
PLAN DE ACȚIUNE 
(Vol. 27, fila 233) 


Privind activitatea companiei dislocate la Făgăraş. Scopul: capturarea sau distrugerea 
bandei Gavrilă, conform ordinului Ministerului Securităţii Statului, Direcţia trupelor de 
grăniceri şi operative. Se va instala batalionul Oraşului Stalin, la cabana Pionierul. 3 
ofițeri, 3 serg. maj., 69 militari. La Cabana Urlea, 1 ofiţer, 2 serg., 19 militari. 


Se vor intercepta şi bara căile de acces spre sat, ale bandiţilor. Se vor bloca căile de acces 
la Olt şi trecători, se va duce o muncă politică zilnică, cu cărți şi reviste. 


10. 03. 1953 
CĂTRE SECTORUL BANDE FĂGĂRAŞ 
(dosarul 770, vol. 45, fila 598) 


Rog să binevoiţi a se aproba, recrutarea ca informator pe linie de bande, pe 
numitul Comănici Victor, născut în comuna Drăguş, satul Sâmbăta de Sus, cu ultimul 
domiciliu în comuna Lisa, unde s-a stabilit prin căsătărie. Numitul a fost punctat ca 
informator, şi recrutat la data de 16 Februarie 1953, şi până în prezent a dat o serie de 
informații privitor pe banditul Pop loan, zis Jean, care după soţie îi este rudenie. Deşi 
membru de partid, este considerat (de lume) ca element duşmănos al regimului, şi atât 
familiile bandiţilor, cât şi rudele lor au avut o absolută încredere în el. Aceste lucruri se 
dovedesc prin aceia că în anul 1952, banditul Moldovan Dumitru, azi prins, a mers 
noaptea la el acasă şi i-a cerut pâine. Acest caz a fost adus la cunoştinţa Miliției, şi a doua 
seară, în urma unei pânde făcute la locul unde a cerut întâlnirea cu el, a fost prins 
banditul, care a rămas pe loc, grav rănit. 


Este un element care poate pătrunde în orice societate, fiind foarte inteligent, şi se poate 
descurca foarte repede, cu atât mai mult cu cât este şi curajos. Este materialist, şi pentru 
profituri, este în stare să-şi pună viaţa în pericol. Faţă de activitatea desfăşurată până în 
prezent, şi cercurile pe care le frecventează, ne promite că ne va duce în mod sigur pe 
urmele banditului Pop loan, zis Jean, în cazul că acesta şi-ar mai face apariţia pe raza 
postului. 

Şeful zonei III, bande Lisa 


Slt. Căncescu Alexandru 


NOTA NOASTRĂ 


Deci, se ştie cine l-a vândut pe tânărul luptător Moldovan Dumitru, care a făcut 
greşeala de a-i cere lui Comănici Victor, pâine. In loc de pâine a primit gloanţe. 


Martie 1953 

RAPORT 

privind recrutarea informatorului „LEU” 

(Vol. 45, fila 602) 

Recrutarea numitului Comănici Victor din Lisa, (informatorul „Leu”), a decurs normal. 
Este un element ataşat din 1951 clasei muncitoare şi regimului de democrație populară. 
Cu tragere de inimă, ne-a dat informaţii folositoare, cu privire la prinderea bandiţilor. 
Este punctual la întâlniri. 

Are posibilitatea de a face legături de prietenie cu elementele de sprijin ale banditului Pop 
Ioan, şi chiar cu banditul personal, fiind considerat ca om de mare încredere, şi situat în 
marginea comunei, în apropierea pădurii. Recrutarea s-a făcut pe baza consimțământului 


patriotic. Este pătruns de înaltă datorie de a ne da ajutor, în depistarea bandiţilor. 


Instructor de zonă Slt. de miliție Căncescu Alexandru 


Martie 1953 
CARACTERIZAREA 
informatorului „LEU” (Comănici Victor) 
De la data recrutării lui, ne-a furnizat cinci note informative, care au avut drept rezultat 
demascarea unor elemente de sprijin ale banditului Pop loan, zis Jean. Promite a fi un 


bun informator. 


Instructor de zonă Căncescu Alexandru 


Martie 1953 

FIŞA PERSONALĂ 

a informatorului „Leu” (Comănici Victor) 

(Vol. 45, fila 605) 

Comănici Victor, născut în Sâmbăta de Sus, comuna Drăguş, ţăran mijlocaş, are o casă, 4 
hectare pământ, este căsătorit, fără copii, membru P.M.R., domiciliat în Lisa, nr. 162, 


raionul Făgăraş. 


Instructor de zonă Căncescu Alexandru 


Martie 1953 

NOTĂ INFORMATIVĂ 
(Vol. 45, fila 607) 

Să se facă perchezitii la: 


1. Moldovan Savu, zis Bambu, din Lisa, fost bun prieten cu Pop Jean. În 1946-1947, 
făceau negoţ cu oi prin Muscel. 


2. Şerban Gheorghe, zis Todorel, a cărui nevastă este rudă cu banditul Pop Ioan, 
este foarte înstărit, creşte o fată a lui Alexandru Văcaru, zis Laţi, cel mai bun prieten al 
banditului. Are la casă 4 camere, pivniță, grajd, fân mult. 


3. Văcaru Alexandru, cel mai bun prieten al banditului, cu care a luat masa în casa 
secretarului de partid, la plecare. Poate adăposti pe bandit. 


Propunem ca înainte de percheziția domiciliară să se facă răpirea lui Moldovan 
Savu. 


Sursa „Leu” 


Martie 1953 

NOTĂ INFORMATIVĂ 

(Vol. 45, fila 610) 

Propunem să se facă percheziţie la: 

1.  Tarac Ion, din Breaza, care a vorbit cu Pop Jean 


2.  Pădurarul Pleşa Gheorghe, care a fost la familia banditului, şi a vorbit cu soția 
acestuia. 


3.  Caţavei Cornel, 
4.  Broscăţan Cornel. 


Sursa „Leu” 


Martie 1953 
NOTĂ INFORMATIVĂ 
Socrul lui Pop Jean, zis Cornilă, a fost în satul Rucăr, la unul Nicoară, şi altul Noian. Pop 


Jean are un prieten în comuna Nucşoara, raionul Câmpulung Muscel, pe Ulea Ioan, care 
făcea vizite la familia banditului. 


Informator „Leu” 


NOTA NOASTRĂ 


Precum se vede informatorul „Leu”, (Comănici Victor) s-a dovedit plin de râvnă, 
trimițându-şi consătenii la moarte şi închisoare. La ce va fi folosit oare banii primiţi pe 
cap de om? 


Sectorul Operativ Făgăraş 
15. 03. 1973 

ORDIN CIRCULAR NR. 18 
(Vol. 42, fila 23) 

Strict secret 


La unele posturi de Miliție, e o delăsare completă, se fac greşeli grave. La postul Ileni, 
şeful de post lucrează materialele secrete acasă în familie, face serviciul de patrulare cu 
căruţa, de la un obiectiv la altul. La Şinca Nouă, serg. Aldea lansează zvonuri alarmante 
prin sat. La postul Şercaia, sergentul Ivaşcu, pierde încărcătorul de pistol la restaurant. La 
postul Lisa, serg. Maj. Tudoran Emil este comod şi foarte îngâmfat. La postul Drăguş, se 
fură din rația militară. La postul Ticuşul Vechi, caporalul Sechelei Gheorghe, în ziua de 9 
Martie, zi de doliu pentru oamenii muncii, deoarece era mort tov. Stalin, în loc de 
patrulare, a intrat în cârciumă şi s-ambătat grav, a fost trimis tribunalului militar. Nu se 
merge la lecţiile politice. 


Remedieri: şefii de post răspund personal, dacă bandiții stau în raza posturilor lor. 
Intărirea vigilenţei, a disciplinei, ridicarea nivelului lor politic. 


Mr. de miliție Pop. D. loan 


M.A.I. Direcția a III-a, Bucureşti 

PLAN DE MĂSURI INFORMATIV-OPERATIVE 
în vederea lichidării bandei Gavrilă 

(Vol. 25, fila 45) 

Strict secret 


Este caracteristic faptul că banda în acţiunile ei caută să evite încordarea relaţiilor cu 
populația, nu jefuiesc gospodăriile din sectorul particular, iar în timpul atacurilor 
gospodăriilor din sectorul socialist, lasă numele şi acte justificative, în care consemnează 
toate obiectele şi bunurile jefuite... 


„„„Cunoscându-se faptul că unele din grupele de paraşutişti, lansate pe teritoriul R.P.R., au 
avut sarcina stabilirii legăturilor cu bandele din munți, şi însuşi Gavrilă loan, capul 
bandei din M-ții Făgăraşului, a intenționat în cursul anilor 1951-1952, să-şi creeze 
legătura cu cercurile imperialiste, se va pregăti lansarea a doi paraşutişti, în realitate 
ofiţeri de securitate bine pregătiți, şi cunoscători de una sau două limbi străine (franceză 
şi germană). Lansarea se va face în timpul nopții cu un avion cu multe viraje în regiunea 
Stalin, mobilizând organele politice şi administrative. Paraşutiştii echipați cu toate cele 
necesare, aparat de radio-emisie, vor fi dirijaţi spre obiective drept sprijinitori ai bandei. 


Şeful direcţiei III Col. de securitate Aranici Pavel 


Col. Ambruş Coloman 


NOTA NOASTRĂ 
Lansarea se pare că a fost făcută tot ca şi în 1951 în zona Jibert. Paraşutiştii s-au prezentat 


la oameni de-ai noştri de sprijin, şi la cine trecea pe drumul Jbert-Cobor. Apropape toți 
şi-au dat seama că e vorba despre o nouă acțiune-capcană a securităţii. 


Miliția Raionului Făgăraş 
16. 03. 1953 


CĂTRE POSTURILE DE MILIȚIE 


(Vol. 44, fila 166) 

În noaptea de 15-16 Martie, 1953, în jurul orelor 24, a fost semnalat un avion ce a trecut 
pe raza raionului Făgăraş. Patrulați imediat cu tot efectivul, ca să cuprindă tot teritoriul. 
Luaţi legătură cu paza obştească, se vor legitima persoanele străine găsite. Controlați 
gările. Raportaţi imediat. 


Comandant de miliție al raionului Făgăraş, 


Plutonier Silaghi Iulian 


22. 03. 1953 

RAPORT INFORMATIV 

(Vol. 50, fila 220) 

În legătură cu fugarul Bucur Ion, fost Lt. Maj. de aviaţie, fugit cu avionul în străinătate. 


Acesta este fiul preotului din Crihalma, există suspiciuni, că acesta şi ambii medici din 
Ticuş, să aibă legături cu banda Gavrilă. 


Sectorul Operativ Făgăraş, nr. 204 
23. 03. 1953, 
CĂTRE RAIONUL DE SECURITATE FĂGĂRAŞ 
(Vol.45. fila 311) 
tov. Cpt. Cârnu lon 

Din informația primită, numitul Lazea Octavian, din satul Netotu, comuna Vaida 
— Recea, ar fi găzduit pe Gavrilă loan şi pe Haşu Laurean. In nenumărate rânduri, mama 
lui Gavrilă loan, cară mereu cu coşul şi cu traista, duce lapte şi alte alimente la numitul 
Lazea Octavian, care are vaci cu lapte şi stă câte trei-patru ore. Lazea Octavian are 


pivniţă secretă-n şură cu ieşire spre munte. Se bănuieşte că el găzduieşte pe banditul 
Gavrilă şi Haşu Laurean. 


Pentru conformitate Serg. maj. de miliție D. Chiriţoaia. 


NOTA NOASTRĂ 


Informaţia este cu totul falsă. Mama, n-a fost niciodată la acest om. Pâra îşi avea scopul 
de răzbunare asupra lui Lazea Octavian, din partea informatorului. Mai mare zăzbunare la 
vremea aceea nu-i puteai face cuiva decât să-l pârăşti pe un om că găzduieşte bandiți. A 
urmat o percheziţie la miez de noapte. Lazea Octavian şi mama au fost ridicați, duşi la 
securitate, bătuţi şi chinuiți mai mult de o săptămână. Concluzia ofițerului de securitate a 
fost următoarea: „deşi s-au folosit toate mijloacele împotriva celor pârâţi, nu s-a putut 
dovedi că informaţia este adevărată.” Informatorul răzbunător care sigur nu locuia 
departe, putea fi satisfăcut că a realizat ceea ce-a dorit. 


R.S.S. Regiunea Stalin 

SINTEZĂ INFORMATIVĂ 

privind activitatea desfăşurată de bandă în cadrul regiunii Stalin 
(Vol. 29, fila 333) 


„.„„Banda în activitatea ei începând din 1948 a fost sprijinită de 130 elemente chiabure, 
foşti legionari, comercianți, dintre care 70 au fost arestaţi şi condamnaţi. În prezent sunt 
identificate circa 60 elemente de sprijin. În scopul lichidării bandei în Decembrie 1952 a 
fost organizat grupul operativ din 12 tovarăşi, împărțind zona de activitate a bandei în 11 
sectoare. 


„S-a pus la dispoziție: o companie de trupe de securitate, 20 ostaşi schori instalați la 
Cabana Urlea, pentru a supraveghea m-tele Trăsnita, 10 ostaşi la Cabana Bâlea cu 
aceleaşi scopuri, restul la Cabana Sâmbăta. Patrulare şi posturi fixe pe traseul Viştea - 
Mănăstirea Sâmbăta - satul Dejani. Post de pândă noptea, de 10 oameni, la întretăierea 
drumurilor Netotu-Lisa, Pojorta-Breaza. Având în vedere caracterul mistic, religios al 
bandei, care se spovedesc regulat la preoții greco-catolici Stroe Miron — din Ludişor, 
Stanislav Axente —Lisa, Cornea Samuilă din Dejani, aceştia au fost încadraţi informativ. 
Au fost arestate 70 de elemente de sprijin ale bandei, s-a revizuit agentura informativă. 
Din 249 informatori, la 1 Martie 1953, în prezent se lucrează cu 198 informatori, 32 
calificați, 166 necalificaţi, din rândul familiilor bandei, al rudelor şi elementelor de 
sprijin. Au fost propuşi pentru arestare 11 informatori, ca dezinformatori, rea credință şi 
ataşament față de bandă. Avem agentură informativă în 87 comune din zona de activitate 
a bandei. 


Aprilie 1953 

ORDIN CIRCULAR NR. 3 

(Vol 44, fila 468) 

Se vor înainta către şefii de posturi de miliţie: 

- tabel cu obiectivele ce prezintă interes pentru alimentarea bandiţilor, model 2 
- tabel cu obiectivele pe unde bandiții circulă sau trec 

-tabel cu rudele bandiţilor, model 4 

-tabel cu braconieri, ciobani şi alte elemente ce merg la munte, model 5 

-tabel cu gestionarii de la cooperative, M.A.T., pădurari, brigadieri silvici, model 6, 
-tabel cu văduvele şi femeile de moravuri uşoare, model 7 

-tabel cu elementele de sprijin şi duşmănoase, care ajută pe bandiți 


Lt. de miliţie C. Butunache 


NOTA NOASTRĂ 


Trebuie crezut că şefii de post, care mai aveau şi alte îndatoriri, nu puteau 
răspunde aşa de repede la atâtea tabele, ceea ce atrăgea asupra lor pedeapsa, ca în cazul 
de mai Jos: 


...Rugăm aplicaţi o pedeapsă cu două zile arest şefilor de post de mai jos, care nici 
până la această dată nu au trimis tabelele cu ordinul circular nr. 3. Postul Arpaş, Cârța, 


Drăguş, Viştea de Jos, Recea, Ileni, Şinca Veche, Şercăiţa, Felmer, Veneţia. 


Mr. de miliție Popcea loan 


Dacă unii erau pedepsiţi că nu dădeau rapoarte, alții în schimb, dădeau dovadă de prea 
mult entuziasm socialist. 


12. 04. 1953, Lisa 

CĂTRE SECURITATEA RAIONALĂ FĂGĂRAŞ 

(Vol. 26, fila 470) 

Informatorul nostru, spune că, Maria Greavu, soția lui Greavu Teofil, l-a întrebat dacă nu 
ştie undeva nişte penicilină, pentru soţul ei care este bolnav pe moarte, din cauza bătăii pe 
care a primit-o de la securitate. Îşi manifesta teama ca să nu moară şi soțul ei cum a mai 
murit şi femeia Alexandrina, din aceeaşi cauză. A mai adăugat: „ar fi bine dacă ar rămâne 


Lisa numai cu atâta...” 


Lt. de Miliție Căncescu 


NOTA NOASTRĂ 


În puţine locuri în documentele securităţii, se face referire la bătăile securităţii. Cei bătuţi, 
erau aruncați noaptea, în fața casei lor, spre a înfrica oamenii, cu ameninţarea de a nu 
spune nimănui ce au păţit, şi dându-li-se ordinul de a nu se duce la medic. Mulţi au murit 
astfel, neştiindu-se pricina morţii lor. Aşa au murit: Victor Nistor şi Niculae Dateş, din 
Gura Văii, zdrobiţi la securitate cu saci de nisip. Numiţii, erau nepoți de-ai ministrului 
din perioada comunistă Aurel Vijoli. Noi nu am avut legătură cu ei. 


Grup operativ Făgăraş 

PLAN DE ACŢIUNE 

PRIVIND SĂRBĂTORILE PAŞTELOR 1953 
(Vol 1, fila 426 şi vol 36, fila 284) 


Sarcinile trupelor de securitate: avem informaţia că bandiții vor cobori în sate să se 
împărtăşească şi să ia legătura cu elementele de sprijin. Se vor lua măsuri pentru 


interceptarea bandiţilor prin blocarea poalelor munţilor de la Sâmbăta la Sebeş, cu pânde 
fixe, patrule mobile, ziua şi noaptea. Se vor percheziționa locuitorii dacă au la ei 
prescură, împărtăşanie, cozonac, ouă roşii. Vor fi imediat reținuți. 


Se vor supraveghea preoţii, deplasările rudelor, se va da o atenţie deosebită preoților, vor 
fi permanent supravegheați. Orice deplasare şi vizită va fi sesizată cu ce scop se face. 


La postul de miliție un element permanent la telefon. Patrule în sat şi în jurul satului. 
Orice element găsit în timpul nopții intrând sau ieşind din sat, va fi oprit şi percheziționat 
şi dus la grupul operativ. Se vor face pânde la poduri şi pe malul Oltului. Personalul 
miliției nu va primi învoiri, permise sau concedii. La reşedinţă se va afla o echipă de 20 
elemente de miliție. Se atrage atenţia ca în această perioadă, toţi tov. care lucrează în 
problema bande, precum şi celellalte organe de la raion, să fie cu vigilența şi mai trează, 
să îndeplinească cu cinste sarcinile ce le primesc, pentru a se putea ajunge la depistarea 
bandei. 


Cpt. de securitate Cârnu Ion 
Lt. maj. I. Niculescu 

Lt. de securitate Marina D. 
Mr. de miliție Pop Nicodim 
Lt. de miliţie Silaghi 
NOTA NOASTRĂ 


În fiecare an, securitatea şi miliția au luat măsuri sporite de Paşti, în jurul satelor, la 
poalele m-ților, pentru a ne captura. Cu toate acestea am reuşit să ne mărturisim şi să ne 
cuminecăm la preoţi, fie uniţi, fie ortodoxi. Noi, cei din munţi, ca şi fraţii din închisori, 
am realizat unirea confesiunilor, atunci şi acolo, când ne-am împărtăşit din aceeaşi ostie, 
ba mai mult, ca unii ce umblam permanent cu moartea în raniță, am avut sfânta ostie 
permanent cu noi, în buzunarul de la piept. Pentru a ne cumineca în ultima clipă a vieţii. 


Povestind acest lucru unui preot habotnic, acesta s-a tulburat rău: „,...Cum împotriva 
canoanelor, aţi îndrăznit să puneţi voi mâna pe trupul Domnului? Nu v-aţi înspăimântat şi 
cutremurat? Preoţii, care v-au ajutat ar trebui caterisiți!” 


„Nu părinte, i-am spus, Isus s-a simţit foarte bine între noi. Pentru că şi El a fost toată 
viaţa în primejdie de moarte, şi noi eram convinşi că apărându-ne pe noi, îl apăram şi pe 
EI, ca Domn al Ţării, pentru care luptam cu viețile noastre...” 


În această primăvară 1953, de Paşte, s-a petrecut una din cele mai mari batjocuri ale 
securităţii, la adresa locuitorilor din satele de sub munte. Aici se obişnuieşte ca primăvara 
să se curețe şi grebleze fânețele, lucru ce se face mai ales de femei şi fete. Acestea au fost 


capturate de grupele de securişti, percheziționate, şi fiindcă după Paşti, sigur aveau în 
merinde colaci şi ouă roşii, au fost duse la securitate şi chinuite să spună cu ce bandiți 
urmau să aibă legături, unele fiind reținute luni de zile. 


20. 04. 1953 

ORDIN CIRCULAR 334 

(Vol. 44, fila 488) 

În zilele de 1,2,3 mai, bandiții se pot deda la acţiuni criminale, de asemenea pentru ziua 
de 10 mai. Toate posturile cu tot efectivul, vor lua măsurile necesare de supraveghere, 
patrulare cu înaltă vigilență, combativitate, conştiinţă de clasă, abnegaţie, pentru 


descoperirea şi distrugerea bandiţilor. 


Lt. de miliție C. Butunache 


30. 04. 1953 

CĂTRE M.S.S. 

(Vol. 3, fila 130) 

Confidențial 

S-a scotocit m-tele Trăsnita, împreună cu arestatul Novac Petru, (tatăl lui Nelu Novac, 
care fusese cu noi la munte într-un an ,n.n.). El n-a putut spune unde a fost bordeiul, deşi 
a stat în el. Propunem scotocirea muntelui cu un batalion de securitate, în legătură cu 


regiunea Piteşti. 


Cpt. Cârnu loan 


TABEL NOMINAL 


cu responsabilii de sectoare, din raza postului Hârseni 


(Vol. 44, fila 205) 

Ciocan Constantin - va supraveghea casele de la nr. 1-20. 
Bucureț Valeriu -de la nr. 20 la nr. 40... 

Biţan loan de la nr. — de la nr. 200 la 219. 


Plt. de miliție Hotorog loan 


NOTA NOASTRĂ 
Fiecare casa trebuia supravegheată de un informator. Acesta trebuia să treacă zilnic pe la 


fiecare casă dată-n grija lui şi să raporteze ce a observat. Măsura era identică în toate 
satele. 


M.S.S. Regiunea Stalin 

04. 05. 1953 

CĂTRE M.S.S. FĂGĂRAŞ 

(Vol. 29, fila 284) 

Strict secret 

Vă rugăm a interveni la grupul operativ de pe lângă secţia raională Făgăraş, ca să se pună 
la dispoziţie permanentă o companie trupe securitate din batalionul Oraşului Stalin, 
pentru distrugerea bandei. 

Trei subunități a cinsprezece ostaşi, la Bâlea, cu radio G, o grupă la Urlea, post de pândă 
la Sâmbăta cu 15 ostaşi. În munţi nu va fi în acest an nici o stână particulară. Toate 


stânele particulare vor fi în poligonul militar Cincu. 


Col. Ambruş Coloman 


15. 05. 1953 

PLAN DE ACȚIUNE, 

Privind măsurile ce se fac pentru distrugerea bandei Haşu-Gavrilă 
(Vol. 43, fila 193) 


Începând din 15 mai 1953, orele 20, Postul de miliţie Berivoi, va fi cu întregul efectiv pe 
teren. La post rămâne un singur militar, la telefon. 


Informativ: întregul aparat informativ va supraveghea rudele şi elementele de sprijin ale 
bandiţilor. Dacă rudele pleacă din sat, se va face filaj. 


Operativ: 2 posturi de pândă vor bara părăul Racoviţa, vor supraveghea terenul până la 
orizont, pentru a semnala ivirea bandiţilor. În timpul nopții vor intercepta drumurile. 
Armamentul purtat permanent vânătoreşte. La apariția a ceva suspect, pânda se 
transformă în patrulă ascunsă ce se va deplasa spre obiectiv. 


Slt. de miliţie Căncescu Alexandru 


Lt. de securitate Gergely Francisc 


M.S.S. Raionul Făgăraş 

20. 05. 1953 

CĂTRE M.S.S. REGIUNEA STALIN 

(Vol. 29, fila 78) 

Desfăşurarea acțiunii în m-tele Trăsnita. 

Un detaşament cu 9 companii puşcaşi, plus plutoanele de cercetare şi pionieri (batalionul 
de securitate Oraşul Stalin şi Orăştie). Batalionul O. Stalin, intră prin Perşani-Dejani, 
batalionul Orăştie, intră prin Sâmbăta de Sus. Acţiunea şi-a ajuns scopul, au fost 
descoperite bordeie vechi cu urme de bandiți. 


Lipsuri:indisciplină, gălăgie, teren nescotocit. 


Cpt. de securitate Cârnu Ion 


M.S.S. Făgăraş, Grup Operativ 

20. 05. 1953 

CĂTRE M.S.S. REGIUNEA STALIN 

(Vol. 29, fila 78) 

Raportăm rezultatele scotocirilor, de către trupele de securitate, în sectorul Trăsnita, 
Valea lui Mogoş. In cursul zilei de 16 mai, au fost descoperite 4 bordeie din anii 
precedenţi, foste locuri de adăpostire ale bandei în m-tele Trăsnita. In ziua de 18 mai a 
fost descoperit un adăpost de alimente sub o stâncă, cu două lăzi de porumb boabe, circa 
100kg, 1 sticlă goală, un bloc de sare şi scânduri. Pe una din scânduri, era trecut: „pe aici 
a trecut ilegalistul Moldovan V. Dumitru, 12 august 1952.” Cele de mai sus, sunt scrise 


pe scândură cu creion chimic. Alimentele şi obiectele au rămas pe loc, neatinse, 
instalându-se o pândă de 12 ostaşi, comandaţi de 1 ofiţer. 


NOTA NOASTRĂ 
M-tele Trăsnita e un munte mic ca suprafaţă şi înălțime, şi totuşi a rămas teren nescotocit, 


deşi au fost 9 companii, plus... Slabă treabă! Era normal deci, să se revină cu forțe mai 
mari. Depozitul cu porumb a fost al luptătorului Moldovan Dumitru. 


Postul de Miliție Jibert 
25. 05. 1953 
RAPORT 

(Vol. 114, fila 374) 


Conform ordinului nr. 771, al tov. ministru Drăghici, acționăm făcând patrule, controlând 
toate văile, luminişurile, intrările şi ieşirile din pădure. Rezultat negativ. 


Şeful postului de miliție Jibert ss. indescifrabil 


M.S.S. Raion Făgăraş 

22. 05. 1953 

CĂTRE MINISTERUL SECURITĂȚII STATULUI 

DIRECŢIA 3 BUCURESTI 

(Vol.37, fila 127) 

Pentru distrugerea bandei Gavrilă vă rugăm trimeteţi o companie dislocată în oraşul 
Făgăraş şi cazată în cazărmile M.F.A. pentru plasarea în trei subunități: cabana Urlea, 
Sâmbăta şi Bâlea. 


Col. Ambruş Coloman 


PLAN DE ACŢIUNE 
Mai-lunie 1953 
-rezumat- 


Pânde pe vârful Văcaria. Misiune: detaşamentul Făgăraş — supravegherea Valea lui 
Mogoş şi Trăsnita, cu pânde pe vârful Caţavei, vârful Bândea, Cabana Podragul, cota 
2404, vârful Ucea Mare. Spatele: detaşamentul Câmpulung. Asigurarea politică: editarea 
unei gazete de campanie, care să circule la fiecare pluton. Şedinţe de analiză săptămânale. 


Reguli şi prescripțiuni (idei). Mascare totală pentru a putea auzi inamicul ziua şi noaptea 
(la pânde). Sursa de apă aproape de pândă. Aprovizionarea seara şi noaptea pentru tot 
timpul zilei. Pentru necesități un loc acoperit. Nu se vor dezbrăca în cămaşă, nu se va 
aprinde lumina, nu se va fuma. Restul de ţigară îngropată. Cercetarea zonei cu binoclu. 
Se interzice circulația pe creastă. Se interzice cel mai mic zgomot, fiecare observator de 
pândă va avea un carnet în care notează tot ceea ce vede. 


Pentru patrule se interzice mersul la stâni, chiar dacă se sufere de sete sau foame. 


Se va evita vorbitul, trosnituri de crengi, să nu audă bandiții. La trecere peste râuri nu se 
vor lăsa urme pe nisip. Se va evita mersul prin iarbă deasă. Toate cutiile de conserve se 


vor îngropa. Lichidarea nepăsării. Pentru aprovizionare se interzice drumul coloanelor 
prin zona de nord a comunelor. Pentru m-ţii Făgăraş, se vine pe la vest de Cârţişoara, 
pentru Bâlea, prin est de Mărgineni. 


Ordinele şi rapoartele se vor face numai cifrat. Fiecare element va cunoaşte numai cât 
este necesar din plan 


Comandantul detaşamentului Făgăraş Cpt. Sidor Iacov 


M.S.S. Raion Făgăraş 

Grup Operativ 

CĂTRE M.S.S. REGIUNEA STALIN 

Ieri 10 Iunie, a încetat din viaţă, soldatul Tudor Ilie, postul Cabana Sâmbăta de Sus, care 
s-a prăbuşit prin zăpadă, prin stânci. Cadavrul a fost transportat la spitalul Făgăraş, de 
unde prin grija batalionului din oraşul Stalin, urmează a fi trimis familiei din raionul 


Spineni, regiunea Piteşti. 


Cpt. de securitate Cârnu Ion 


NOTA NOASTRĂ 


Soldatul Tudor Ilie, a fost o victimă a prostiei şi ambiţiei Lt. Pop Mihai, care 
ordona acţiuni prin locuri imposibile de mers, şi care se purta cu proprii ostaşi ca un zbir. 


VIAȚA DIN SATUL UNGRA, RAIONUL RUPEA, 
Aşa cum reiese din notele informative primite de la informatori 
de către plutonierul Vişan Vasile 


(Vol. 114, fila 92) 


Intre romii din Ungra s-au ivit multe cazuri de sifilis şi scabie, cerem săpun şi 
tratament, dar ei nu au ce mînca. 


(Vol. 114, fila 101) 


Nu s-a îndeplinit planul de însămânțări la cartofi, la C.A.P., transmite 
informatorul Fulop Bella. Orice alegere nu se face de popr, fiind numiţi de partid. 


(Vol. 114) 
La masă s-a distribuit câte o jumătate de kg. de mălai de familie de rom, numai la 


o parte din ei. Romii vociferau şi plângeau că sunt expuşi să moară de foame, mai rău 
decât în anii de secetă. 


(Vol. 114, fila 107) 


In Hoghiz, majoritatea locuitorilor nu recoltează nici sămânța semănată, aşa slabă 
este recolta. 


(Vol. 114, fila 118) 


Toţi cei care au primit ulei nu-l pot folosi, deoarece conţine motorină şi are culoare 
roşietică. 


(Vol. 114, fila 140) 


Unii locuitori, predând cota impusă nu mai rămân cu nici un bob de porumb. 


(Vol.114, fila 125) 


Lumea e nemulțumită de felul cum se repartizează pânza pe cartelă. 


(Vol.114, fila 127) 


S-a făcut aria în lunca Oltului, şi-a venit Oltul mare şi a inundat aria, cu toate acestea li se 
cere oamenilor cota de grâu. 


(Vol. 114, fila 129) 
La 14 August, de Sfânta Maria, 25 persoane au plecat la Mănăstirea Sâmbăta, în 


loc să muncească, au plecat cu tractorul Cooperativei. Vinovat este studentul Voicu lon, 
fiu de țăran înstărit (informator Ghiță) 


(Vol.114, fila 130) 


Locuitorului Leoca Dumitru, nu i-a ajuns grâul pentru cotă, femeile plângând, s- 
au întors acasă blestemând. 


(Vol. 114, fila 135) 


În Bogata Olteană, preşedintele, nu aplică lupta de clasă. Informator „Fănel” 


(Vol 114, fila 140) 


Lumea e nemulțumită că e silită să transporte lemne din pădure. Câte 4 vagoane 
de 1 atelaj. 


(Vol 114, fila 141) 


Nimeni nu se interesează de bunul mers al gospodăriei agricole. Informator 
„Pişta” 


(Vol 114, fila 145) 


Sunt unii locuitori ca Borzaş Gheorghe, 11 membri (9 copii), care nu mănâncă 
decât ce capătă de la alţii, şi aceasta foarte rar. Inainte trăiau din căpătat, dar acum nu le 
dă nimeni, că nici ei nu au. Informator „54. 


NOTA NOASTRĂ 


Aceasta era viaţa la ţară! De altfel aceste informaţii au fost ultimele semnate de 
Plt. de miliţie Vişan Vasile. 


05. 06. 1953 
ORDIN CIRCULAR NR. 2 
Pentru posturile de miliție 

Conform dispoziţiilor date de tov. consilier sovietic, începând cu acestă dată, în 
toate rapoartele, numele bandiţilor vor fi cifrate. Gavrilă va primi nr. 52, Haşu Gheorghe 
54, Haşu Laurean 56, Chiujdea Ion 67, Metea Victor 72, Sofonea Remus 69, Şovăială 
Gheorghe 58, Novac Gelu 65, Novac Ion 63, Pop Ioan 61, Ilioi Ion 68. 


Mr. de miliție Popcea loan 


NOTA NOASTRĂ 


Nu numai noi am primit numere conspirative, ci şi satele pe unde activam, şi oamenii 
bănuiți că ne-ar fi ajutat. Şi aceste numere s-au schimbat în decursul anilor. 


Mai jos voi da un model de raport găsit în vol. 114, fila 230 


M.S.S. Raionul Făgăraş 
PLAN DE SCOTOCIRE 


a terenului din partea dreaptă a Oltului, cu scopul de a se găsi indicii de lansări de 
paraşutişti. 


(Vol. 114, fila 111) 


1. Va fi scotocit terenul păduros şi locurile favorabile pentru ascunderea bandiţilor 
în terenul cuprins între satele şi comunele: Noul Român, Săsăuşi, Şomartin, Brui, 
Gherdeal, Cincul Mare, Cincşor, Rucăr, Feldioara. 


2. Găsirea de urme, indicii lansări de paraşutişti, manifeste şi elemente suspecte. 
3. Durata acțiunii de scotocire — 4 zile. 


Legătura cu raionul Făgăraş se va ţine în fiecare zi şi noapte, din satele în care se ajunge, 
prin telefon, aceasta în mod camuflat. 


Lt. maj. ss indescifrabil 


NOTA NOASTRĂ 


De multe ori am fost informați de către oamenii noştri că unități militare se 
deplasau în terenurile din partea dreaptă a Oltului, cu greble metalice,cu care în zilele 
următoare greblau terenul din păduri şi tufişuri, pentru găsirea gropii în care paraşutiştii 
şi-ar ascunde echipamentul. Interesant este că această manevră se făcea înainte de zborul 
unui avion străin. Atunci n-am înţeles sensul acestor deplasări, acum ştim că scuritatea 
era informată din timp despre paraşutaţii ce aveau să fie trimişi de către puterile apusene, 
luând din timp măsurile corespunzătoare. Cu toate acestea majoritatea paraşutaților nu au 
fost prinşi. 


MODEL DE RAPORT 

Strict secret 
Numai pentru tov. Comandant 
Raportez că am primit informaţia de la 17, 09, 19-23,05, că în 05, 41, au fost 12, 10, 22, 
35 înainte de Paşti. Seara de la 19, 10, 23, 05, 11. Sunt bănuieli că au fost la 07, 10, 09, 
06, al cărui soţ în zilele Paştelor nimic deosebit. Cea în cauză este bună prietenă cu soția 


lui 13. Deci să nu li se spună nimic. Am plecat la sfat, acolo unde este întâlnirea cu dvs. 


Plt. ss. Indescifrabil 


D.S.S. Regiunea Stalin 

11. 07. 1953 

DARE DE SEAMĂ 

(Vol. 36, fila 2) 

Asupra acțiunii informative, pentru planul de acțiune din 12 august, în scopul lichidării 
bandei Gavrilă. S-a înființat un grup operativ pentru ducerea la îndeplinirea sarcinilor 
prevăzute în acest plan. Agentura dispune de 23 informatori calificați, şi 49 necalificaţi. 
In scopul de a tăia baza de sprijin a bandiţilor, pentru a provoca descompunerea ei, s-au 
reținut 26 de elemente cunoscute de noi că au sprijinit pe bandiți, şi s-au trimis un număr 
de 11 în judecată. 

1. Dr. Brescan Gheorghe din Sâmbăta de Jos 

2. Bolovan Gheorghe din Sâmbăta de Jos 

3. Mândrea Victor din Sâmbăta de Sus 

4. Caraman Alexandru din Sâmbăta de Sus 

5. Gavrilă Ana, mama banditului Gavrilă Ion 

6.  Comănici Eugenia, sora banditului Chiujdea Ion 

7.  Rogozea Solomon, cumnatul banditului Sofonea 

8. Şerban Gheorghe, socrul banditului Pop loan 

9. Novac Mihai, tatăl banditului Novac Gelu 

10. Novac Gema, sora banditului Novac 

11. Haşu Maria, sora banditului Haşu Laurean 

Aceştia au sprijinit banda până în 1951, dată de la care nu mai cunosc nimic. 

Cu ajutorul Ministerului Securității direcția a IIL.-a, a fost dirijată informatoarea Didina, 
în Netotu, cu scopul de a stabili legătura cu familia Gavrilă şi a numitului Stroia Virgil. 


Nu s-a reuşit a se obține informaţii prea importante, decât lucruri care le ştiam. 


Preotul greco-catolic, Stanislav Axente din Lisa, avem cunoştinţe că are legături cu 
banda. Caracter ursuz, şi atitudini duşmănoase. Informatorul Albu, de lângă el, nu a dat 


rezultate. Se introduce alt informator lângă el, în scopul reducerii activității bandei. S-a 
permis numai 9 stâni cooperatiste la munte. S-au introdus informatori la stâne. Cabanele 
au fost prevăzute cu posturi fixe de pândă. 


A fost marşrutizat informatorul Popa, originar din comuna Netotu, şi dirijat în rândurile 
elementelor dușmănoase. Ne-a sesizat numai elemente ştiute de noi. (vol.36, fila 15). 


In Porumbacu de Sus, într-o casă, sub conducerea maiorului Briceag Nicolae, a fost 
instalată o echipă de 25 ostaşi, care să intervină îndată ce banda şi-ar face apariția. 


Informatorul nostru a primit de la numitul David, fost primar legionar din Avrig, suma de 
1.100 lei, pentru a procura făină necesară elementelor fugite. David va fi supravegheat şi 
pe alte căi. 


S-a instalat o capcană pentru banda Gavrilă, în Valea lui Mogoş. Se vor duce zilnic 
produsele de la stânele vecine, în Valea lui Mogoş, şi Valea Pojorții. Aici se vor instala 2 
posturi fixe puternice, bandiții vor veni la aceste stâne şi vor fi distruși. 


Plan special, dirijat de M.S.S., personal de tov. col. Ambruş Coloman. La stâna din Valea 
Pojorţii, pentru a atrage pe bandiți, se vor trimite 7-8 porci, pentru a fi îngrăşaţi. Bandiţii 
vor afla, şi conform obiceiurilor lor, vor veni să atace stâna. Se vor aduce alimente la 
stână numai pentru 10 zile. 


In caz că în perioada festivalului (al tineretului ), se vor organiza excursii, aprovizionarea 
să se facă-n mod normal, dar vom lua măsuri extreme pentru paza acestor cabane, cu 
trupe operative. 


Se cunoaşte că banditul Gavrilă loan suferă de ficat şi de anemie, din cauza slăbirii 
inimii, să nu se afle la cabane nicidecum, medicamentul pentru ficat Peptocolin, şi pentru 


anemie Extract de ficat. 


Pentru a se cunoaşte beciurile mănăstirii, se va trece la o percheziție pe bază de denunţ, în 
sensul că la mănăstire există armament din perioada 1944-1945. 


Pentru a pătrunde pe lângă starețul actual, va fi dirijat informatorul Cornel, al M.S.S. 
direcția a III.-a. 


Se înființează la direcțiunea noastră biroul bande, controlat direct de col. Ambruş 
Coloman şi cpt. Cârnu Ion. 


Col. Aranici Pavel 


NOTA NOASTRĂ 


N-am fost bolnav nici de inimă, nici de anemie. Informaţia le-a dat-o Stroia Virgil la 
cererea mea, pentru ca securitatea să creadă că va scăpa în curând de mine. Măsuri 
similare au fost luate la toate farmaciile din zonă încă din 1950 pentru un mare număr de 
medicamente de care securitatea credea că avem noi nevoie de ele, mai ales pentru 
antibiotice. Pentru a face rost de penicilină pentru cazul când am fi fost răniți l-am trimes 
pe Ilioi şi Metrea la Dr. Brescan. Dar penicilina nu se acorda decât celor bolnavi de 
sifilis. Dr. a facut rețeta pentru două nume fictive bolnave de sifilis şi astfel am obţinut 
câteva flacoane. Securitatea a aflat de această manevră şi în scriptele lor i-au catalogat pe 
cei doi luptători bolnavi de sifilis. Farmaciile din zonă erau în continuu controlate de 
către securitate iar farmaciştii obligaţi să dea rapoarte informative. 


M.S.S. Regiunea Stalin 

11. 07. 1953 

CĂTRE M.S.S. BUCUREŞTI 
(Vol. 20, fila 440) 

Strict secret 


Declaraţiile lui Novac Petru, tatăl lui Nelu Novac, la închisoarea de la Baia Sprie. 
Caracterizarea bandiților: 


Gavrilă Ioan este un om inteligent, milos, nu minte, foarte credincios, se ruga foarte mult, 
era legionar convins, nu era pentru acțiuni criminale, s-a certat cu Haşu Andrei, de ce să 
iei de la om ceea ce nu-i poți da, adică viața, evita situațiile periculoase pentru ei. Sfătuia 
pe ceilalți să se ferească, să nu facă vitejii. Spunea: să ne considerăm mai slabi decât 
adversarii noştri, că atunci ştim să ne păzim. Din cauza acestei atitudini era considerat de 
Haşu Andrei şi Chiujdea Ion, ca fricos. Ţinea foarte mult la mama lui şi la surorile lui. 
Sfătuia pe ceilalți să se poarte ordonat, să nu facă greutăţi la oameni, ca să nu spună 
oamenii că ar fi nişte derbedei. Din cauza comportării, era simpatizat şi iubit de Novac 
Gelu, Metea, Şovăială şi Ilioi. Sfătuia să citească orice găsesc. Nu era egoist. Ajuta pe 
fiecare cu ce avea el. Credea că prin 1955, se va rezolva situaţia lor prin înţelegerea dintre 
marile puteri. Chiujdea Ion şi Haşu Andrei, credeau că va izbucni războiul. Chiujdea Ion 
se înțelegea bine cu Gavrilă Ioan. 


Chiujdea Ion ținea mult la nepotul lui, Andrei Beleaua, ce locuieşte pe curtea părintească. 
Nu discutau despre gazdele lor. 


Haşu Gheorghe era foarte religios, ţinea foarte mult la soţie şi la copii. Îi plăcea 
vânătoarea, era sănătos şi rezistent. 


Haşu Laurean, fire liniştită, foarte credincios, nu vorbea aproape deloc. Când era ceva de 
lucru făcea singur, fără să i se spună. 


Gelu Novac, inteligent, fire liniştită, sănătos, robust, nu vorbea mult. 
Metea Victor, fire nervoasă, nu era bolnav, îşi compătimea părinții. 
Iloi Ion, fire foarte religioasă, îşi compătimea părinții, nu vorbea mult. 


Şovăială Gheorghe, fire deschisă, vesel întotdeauna, inteligent, nu supăra pe nici unul, 
sănătos, robust. 


Sofonea Remus, liniştit, inteligent, nu discuta, supărat că tatăl lui fusese arestat. 


Semnat Petru Novac. 


NOTA NOASTRĂ 


Nenea Petru Novac, a fost poate cel mai chinuit de securitate, dintre toți părinții noştri, 
pentru ca să ne trădeze, sau măcar să-l scoată pe fiul lui, Nelu, dintre noi. A petrecut 2 
luni, cu noi în martie — aprilie 1951, în Trăsnita. La despărțire, am alcătuit un plan de 
inducere în eroare a securităţii, care a funcționat o vreme, dând speranţe zadarnice 
securităţii. În cele din urmă a fost arestat şi condamnat la 25 ani muncă silnică, şi 
confiscarea averii. S-au făcut mari presiuni şi în detenţie, asupra lui. N-am fost noi chiar 
aşa de buni, precum a îndrăznit să ne prezinte securității. Oricum, îi mulțumim şi dincolo 
de mormânt după o jumătate de veac. 


M.A.I. Făgăraş 
01.08. 1953 
PLAN DE ACŢIUNE 


(Vol. 35, fila 100) 


Cu privire la două posturi de pândă la stânele din Valea Pojorţii şi Valea lui 
Mogoş. 


Postul pe Valea lui Mogoş: 1 ofiţer, 14 militari, 2 puşti-mitraliere, 4 automate, 7 puşti, 1 
pistolet parabellum, grenade. Postul din Valea Pojorţii: serg. maj. Vaida Andrei, 15 
militari, 1 puşcă-mitralieră, 5 automate, 8 puşti, 1 parabellum, grenade. 

Procedeu de acţiune: pânda în secret, unde nu circulă ciobanii şi turiştii. Nu se va 
construi adăpost. Supraveghere ziua şi noaptea. Nu se vor face cărări, nu se va părăsi 
postul. W.C-ul aproape. Se va acţiona imediat asupra bandiţilor. Anchetă sumară, 


imediat. Hrană pentru 10 zile. Nu se va face foc, nu se va fuma noaptea. 


Lt. maj. Miron Mihai 


M.A. I. Făgăraş 
02. 08. 1953. 
RAPORT 

(Vol. 35, fila 109) 


În 2 august, postul de pe Valea Pojorții a fost deconspirat de ciobani. În 10 august, 
au venit câinii peste ostaşi. Se va continua pânda chiar şi în aceste condiții. 


Lt. maj. Miron Mihai. 


D.S.S. Făgăraş 

20. 05. 1953 

TELEGRAMĂ 

(Vol. 26, fila 426) 

La orele 18, în 20 Iulie, Lt. Manea cu plutonul din batalionul Stalin, în punctul Valea 


Cârţişoarei a luat contact cu doi bandiți. S-a deschis foc de ambele părți, este un soldat 
rănit uşor. S-a pierdut contactul cu bandiții. Lt. Manea este în urmărirea lor. 


Lt. Marina Alexandru 


NOTA NOASTRĂ 


Lucrurile s-au petrecut puţin altfel. Au fost trei întâlniri cu securitatea, în dupămasa zilei 
de Sfântu Ilie (20 Iulie). Cei doi au fost Ion Chiujdea şi Ion Ilioi. Episodul este relatat în 
Brazii, sub titlul de „Sfântu Ilie” vol. II, pag. 15. 


D.S.S. Raionul Făgăraş 

27. 08. 1953 
TELEGRAMĂ 

Către M.S.S. regiunea Stalin 
(Vol. 25, fila 441) 

Strict secret 


La ora 8 dimineaţa, o patrulă formată din 12 elemente, ce patrula pe drumul către 
cabana Sâmbăta de Sus, s-a întâlnit cu un individ înarmat cu pistol automat, care a tras 
câteva focuri pe deasupra ostaşilor, după care a reuşit să fugă. Patrula care avea un câine, 
a plecat pe urmele individului, dar fără rezultat. 


Pe la ora 10:30 dimineaţa, de la cabană a coborât medicul lavorovski Vladimir 
împreună cu soţia, şi a văzut ostaşii ce-l căutau pe bandit. Trei bandiți înarmaţi l-au 
interceptat pe medic, şi l-au interogat de la 11 la ora 13. Banditul era slab la față, şi 
vorbea inteligent. În dimineaţa zilei de azi, medicul a anunţat pe secretarul raional, ce i s- 
a întâmplat. Nici medicul, nici soţia nu a recunoscut în fotografiile arătate pe banditul 
care i-a oprit. 


Lt. A. Marina 


NOTA NOASTRĂ 


Episodul este povestit în vol. II din cartea „Brazii se frâng, dar nu se îndoiesc”, în 
capitolul „Vă ordon, fugiți!” Individul era luptătorul Pop loan (Fileru). 


Pe medicul lavorovski, am avut bucuria de a-l reîntâlni la lansarea cărții „Brazii 
se frâng, dar nu se îndoiesc” în 1997, la Timişoara. 


ÎMPĂRŢIREA OFIŢERILOR PE SECTOARE 


Sector 1.Şef Maiorul Ispas Eliade. Căiceanu Gavrilă are satele: Berivoi, Săsciori, 
Săvăstreni. Locotenent Heghedusz Szoltan, satele Ileni şi Râuşor. Lt. Oprea Aurel, satele 
Hîrseni, Copăcel, Sebeş. Lt. Cotig Dumitru, satele Şinca Nouă, Bucium, Ohaba. 


Sectorul 2. Şef Lt. Maj. Balaban Gheorghe. Slt. Coşeriu Ion are satele: Voila, 
Cincşor, Ludişor. Lt. Vermesh Gyula satul Voivodeni. Lt. Matei Ion, satele Beclean şi 
Hurez. Lt. Rizea Craiu, satele Lisa, Breaza şi Pojorta. Lt. Ştirbu Tudose, satele Recea, 
Iaşi şi Netotu. 


Sector 3. Şef Lt. Sucaci Ion are satele Cârțişoara şi Arpaş. Lt. Ştirbu D. Are 
Viştea. Slt. Ganea Tudor, satul Drăguş 


Sector 4. Şef Lt. Munteanu Pavel. Lt. Drăguţ C-tin are satul Avrig. Lt. Samoilă 
Gicu satul Porumbac. 


Sector 5. Şef Lt. Panaitescu D-tru. Lt. Luis Vasile are Cincu. Lt. Gheorghiţă 
Ştefan, are satul Merghindeal. Lt. Dan loan, are satul Brui. 


Sector 6. Şef Lt. Chifa loan. Lt. Maj. laţeo Andrei, satul Lovnic. Lt. Florea C-tin, 
satul Dacia. 


Sector 7. Şef Lt. Ghiţă Alexandru. Lt. Uşurelu Roman satul Felmer. Lt. Gheorghe 
Alexandru, satul Mândra. Lt. Furnea Ion, satul Veneţia. 


Anchetatori: Lt. Doltu Pintilie, Lt. Boruţan Octavian, Lt. Dudaş Aurel, Lt. Covacs 
Carol, Lt. Curcă Leonida, Lt. Botu Victor. Slt. Nicuţ Niculae, Slt. Tamaş Iuliu. 


Sarcini speciale: Lt. Diaconu Ion, Lt. Coliban D-tru. 


Secretar: Finelaş Victor. 


PLAN DE ACTIUNE A 
DETAŞAMENTELOR FĂGĂRAŞ ȘI CÂMPULUNG 
în perioada 20-31 august 1953 pentru distrugerea bandei Gavrilă 
(Vol.37, fila 9) 
1.Scop: Capturarea şi distrugerea imediată a bandei „G” 


2.Sinteză informativă: Banda s-ar putea afla în zona Moldoveanu -Valea 
Cârţişoarei Lereşti 


3.Dislocarea efectivelor: 
Detaşamentul Câmpulung, posturi de comandă la Lereşti; efectiv Lt. Malaia Radu cu 53 
militari; Misiune: Supravegherea Văii Somnului, Muntele Leaota, pânde la Vărful Urlei, 


Lacul Urlea, stâna Zârna. 


Plt. Căpraru Constantin — pândă de supraveghere Valea Lăngii, pânde la Vârful Padinii şi 
Valea Vladului. 


Lct. Sebesch Ladislau — pânde la Vârful Scoarța, Vârful Scărişoara şi la muchia Pleşii. 
Plt. Ichim Ion cu 48 militari — pânde la Vârful Comis, Groape, Munţii Dracsin şi Caşcue 
Detaşamentul Făgăraş — bandiții nu şi-au făcut apariţia, bandiții se găsesc totuşi în zonă. 


Plan de acţiune: plutonul 1: la Cabana Urlea;Plutonul 2: la Cabana Sâmbăta; Plutonul 3: 
la Cabana Podragul; Plutonul 4: la Cabana Bâlea. 


Pregătire politică temeinică. Gazetă de campanie. La ivirea bandiţiolor se va deschide foc 
fără somaţie. Se interzice circulația turiştilor pe creastă. Rapoartele se vor trimite numai 


cifrat. 


Comandant de detaşament, Cpt. Sidor Iacob 


M.A.I. Regiunea Stalin 


25. 09. 1953 


PROPUNERI ALE CPT.CÂRNU PTR. GEN. NICOLSCHI 

la o şedinţă de prelucrare 

- Indepărtarea din muncă a ofiţerilor slabi: Balea, Schwartz, Toth şi Szalad 

- Recrutarea neapărată prin compromiterea Monahului de la Sâmbăta 

- Recrutarea preotului satului cu sarcina de a se infiltra în familia banditului Gavrilă 
- Cei condamnaţi să fie condamnaţi cu confiscarea averii şi cu dislocare. 

Nu s-a aprobat popunerea cu dislocare pentru ca să nu se ducă şi alții în bandă. 

- Tov. Col. Ambruş are o atitudine de orgoliu. 

- Alcătuirea unei bande din agenți intraţi în ilegalitate 


- Informatori la stâne, cabane forestiere. 


M.A.I. Batalionul 3/securitate 

Detaşamentul operativ Făgăraş, Lt. maj. Miron C-tin 
20. 10. 1953 

PLAN DE ACȚIUNE 

(fila 84) 


Începând cu data 20.10.1953 bandiții nu şi-au mai făcut apariţia în zona de 
acțiune. Bandiţii se găsesc totuşi în zona raionului Agnita, către m-ţii Făgăraş. 


Mod de acţiune: 
A. Pânde fixe la cabanele din sectorul fiecărui pluton. 
Plutonul I -Cabana Urleaa 


Plutonul II — Cabana Sâmbăta 


Plutonul III — Cabana Podragul 

Plutonul IV — la Cabanele Bâlea lac şi Bâlea cascadă. 
B. Pânde mobile pe liziera pădurii şi pânde fixe, 6 de fiecare pluton. Supravegherea 
cabanelor cu santinele ziua şi noaptea. La întâlnirea cu bandiții se va deschide foc cu cea 
mai mare intensitate. Raport după fiecare pândă. Aprovizionarea se va face cu maşina 
până în Arpaşul de Jos şi de aici cu căruţa, camuflat. Compania Făgăraş va aproviziona şi 
formațiunea Agnita. 


Comandantul batalionului Cpt. Alexandru Gomboş 


Locţiitor politic, Lt. maj. Emilian Marinescu. 


M.A.I. 

04. 11. 1953 

Către Cpt..PANAITE EMIL Şef de stat major al D.T.O.P.şi 

Col. AMBRUŞ Directorul regiunii M.A.I. STALIN 

(Dosar 16, Vol. 13, fila 201-202) 

Strict secret 

1.Banda Gavrilă a jefuit în ziua de 01.11.1953 o Cabană de pe Muntele Negoiu. În ziua 
de 02.11.53 orele 18 o patrulă de 4 militari a întâlnit bandiții la 3 km. sud de Arpaş. După 
un schimb de focuri bandiții au reuşit să dispară ascunzându-se într-o zonă necunoscută. 


2.Pentru lichidarea bandei Gavrilă se pun la dispoziţie următoarele forţe: 


- Btl. de securitate al Oraşului Stalin (subunitățile aflate în zonă) întărit cu încă un pluton 
în ziua de 3.11.1953 


- Btl. securitate Drăgăşani, (subunitățile aflate în zoză) plus o companie de puşcaşi 
dirijată în ziua de 04.11.53 la Bahna Rusului 


- 1 companie din Btl. Securitate Turnu Măgurele dirijată în ziua de 04.11.53 tot la Bahna 
Rusului 


- Btl. de securitate Orăştie dirijat în ziua de 04.11.53 la Arpaşul de Jos. 


- Btl. Securitate Floreşti dirijat în ziua de 04.11. la Arpaşul de Jos 
- Btl. Securitate Tecuci dirijat în ziua de 04.11.53 la Sâmbăta de Sus 
- Btl. Securitate Oradea dirijat în ziua de 04.11 la Viştea de Sus 


- Un număr de 50 câni de serviciu dirijaţi în ziua de 04.11 la Făgăraş (raionul de 
securitate) 


3.Comandantul acestor unităţi este Cpt. Panaite Emil, şeful de Stat Major al D.T.O.P. iar 
şeful operativ este Col. Ambruş Coloman , Directorul Regionalei Stalin. 


Responsabilitatea pentru organizarea şi conducerea acțiunii în vederea lichidării bandei 
Gavrilă revine în întregime Cpt. Panaite Emil, Seful de Stat Major al D.T.O.P. şi Sefului 
Direcţiei Regionale M.A.I. Col. Ambruş. 


4.Misiunea: unitățile din compunerea acestui detaşament au misiunea de a prinde sau 
lichida banda Gavrilă. 


5.Planul concret de operaţii va fi întocmit pe loc de Şeful de Stat Major al D.T.O.P. şi 
şeful Regionalei M.A.I. Stalin. 


6.Asigurarea materială a întregii acţiuni cade sub îndrumarea şi conducerea Locţiitorului 
pentru Aprovizionări al D.T.O.P. 


7.Rapoarte operative din 4 în 4 ore iar în caz de întâlnire cu bandiții imediat. 


Ministrul Adjunct M.A.I. Ministrul Adjunct M.A.I. 
Gen. Mr. Gheorghe Pintilie Gen. Mr. I. Vinţe 
NOTA NOASTRĂ 


A fost a doua concentrare de forțe de securitate cu cea mai mare densitate pe metru 
pătrat, după cea din august din 1952 condusă probabil de Nicolae Ceauşescu. 


Cu toate acestea între 4 - 17 noiembrie noi am trecut de două ori prin zona lor. Descrierea 
se găseşte în Vol II din cartea „Brazii se frâng, dar nu se îndoiesc” la paginile 51- 60. 


DECLARAȚIE 
(Vol.12, fila 93) 


Subsemnatul, Ghiţescu Andrei, născut la 23.03.1930 în Bucureşti, fiul lui Constantin şi 
Maria Eliza, de profesie desenator tehnic, domiciliat în Bucureşti str. Cobălcescu Nr.50, 
Raionul Gheorghe Ghiorghiu Dej declar următoarele 


SERI În ziua de 27 octombrie 1953 împreună cu Mihăilescu Vlad am început traversarea 
crestei Munţilor Făgăraş ajungând după 5 zile şi 4 nopti pe Vârful Negoiu în 31 
octombrie 1953. Din cauza viscolului a trebuit să ne coborâm la Cabana Negoiu de sub 
vârful Şerbota unde am fost găzduiţi la ora 16 într-o cameră cu 2 paturi. La Cabană am 
găsit pe băiatul de servici şi pe fata de la bucătărie. Cabanierul era plecat la Sibiu după 
alimente. De menţionat că în timpul serii şi a doua zi dimineaţa cânele de la cabană a dat 
semne de nelinişte lătrând mereu. 


A doua zi pe la orele 10 eram în camera noastră. A intrat fata de sevici şi ne-a spus că 
afară sunt nişte oameni care vor să stea de vorbă cu noi. În uşe a intrat un individ 
îmbrăcat ciobăneşte de circa 34 ani. Era îmbrăcat cu o şubă de oaie, cu o căciulă din 
blană de oaie cu urechi şi care ne-a spus să nu ne speriem că ei sunt un grup de partizani 
din munți şi vor să stea de vorbă cu noi. 


Ne-am îmbrăcat la repezeală şi ne-am îndreptat spre bucătăria din cabana veche. In 
dreptul bucătăriei am întâlnit alt individ cu aceeaşi îmbrăcăminte şi o manta lungă de 
culoare gri ca cele germane cu un pistol automat model sovietic. 


Acesta a întins mâna spre noi şi ne-a întrebat cu cine avem onoarea, la care noi ne-am 
prezentat. 


Au apărut şi alți indivizi înarmați care au cerut băiatului de la cabană cheile de la 
sufragerie (sala de mese). 


Am fost întrebaţi dacă avem arme asupra noastră dar nu am fost percheziționați. 


Am intrat în sala de mese unde au distrus portretele de pe pereți zicând: „Aceştia vă sunt 
sfinții?” În sală fiind frig am trecut cu toţii în bucătărie. La uşe era alt individ cu pistol 
automat german. Din prima magazie au fost scoase de către mai mulți indivizi alimente 
printre care am reținut bucăţi de slănină de porc, zahăr, paste făinoase. 


Dintre ei cel cu automatul sovietic în care am recunoscut pe şeful lor, căruia îî spuneau 
inginerul, a plecat cu băiatul de la cabană. Curând am fost invitaţi şi unul din noi să 
mergem. 


Individul căruia i se spunea inginerul m-a întrebat dacă lucrurile dinăuntru sunt 
proprietatea noastra. La răspunsul afirmativ mi-a spus să nu ne facem griji că nu se va 
atinge nimeni de ele. 


Ne-au luat totuşi o busolă, un cuţit de vânătoare şi o haină de vânt. 


Întorcându-ne în bucătărie fata pregătea o mâncare cu orez pentru 20 de porţii. De 
asemenea au silit-o să bage în cuptor o pâine pe care au luat-o cu ei la plecare. Între timp 
băiatul a adus măgarul împreună cu şeile. După aceasta s-a încărcat pe măgari tot ce se 
luase de la cabană. Fiecare mânca la locul unde se afla. 


În tot timpul cât au operat la cabană majoritatea nu mai purtau armă pe lângă ei, întreaga 
lor atitudine devenind o încredere şi siguranță foarte mare. Individul care ne-a păzit pe 
noi înainte de a mânca s-a descoperit, s-a închinat, a stat câteva clipe pentru rugăciune, s- 
a închinat din nou şi numai după aceea a început să mănânce. Menţionez că în tot timpul 
nu am auzit nici un fel de înjurătură din partea lor, făcându-se observată o evlavie foarte 
pronunţată. Mai menţionez că în timp ce stam lângă noua cabană băiatul de la cabană a 
fost lăsat de către individul poreclit inginerul să pună mâna pe arma cu lunetă a 
individului poreclit bătrânul pentru a o examina şi numai după aceea a pus-o la loc. 


Tot la cabana nouă unul dintre indivizi a apărut cu o sticlă de rom cu explicaţia că va fi 
singura care va fi luată. Vrând să o pună în buzunar a scos un revolver punându-l în toc si 
cu această ocazie am văzut că avea una sau două grenade. Toţi aveau câte un revolver, 
una sau două grenade, iar cei cu automate, încărcătoare de rezervă. La nici unul dintre ei 
nu am observat să aibă verighete. Prezenţa unei fete în mijlocul lor, care în mod normal la 
indivizi străini de civilizaţie şi contact feminin ar fi trebuit să-i tulbure, i-a lăsat complet 
indiferenți. La o discuţie pe care au avut-o cu fata de la cabană, mi-am dat seama că doi 
sau trei dintre ei, printre care şi inginerul, cunosc foarte bine Comuna Cârțișoara. 


În jurul orei 13 sau 14 şeful lor a venit cu mai mulţi în bucătărie şi cu un creion au scris 
în registrul de reclamaţii şi sugestii un bilet către securitate în general, către voi securişti 
care degerați pe la Turnu Roşu şi încă o localitate, şi care nu vă faceți datoria. V-am dat 
întâlnire aici în munţi si nu aţi venit. Am venit, am văzut, am luat, am plecat. Au semnat 
grupul 52 Carpatin Negoiu de eliberare naţională. Au urmat apoi o înşiruire a tuturor 
alimentelor luate. După ce a întrebat de câteva ori dacă s-a mai luat ceva, nouă ne-a spus 
că dacă vom da declarație la miliție să spunem ce am văzut pe cât posibil însă fără 
amănunte fizice şi să nu recunoaştem fotografiile. Au dat mâna cu noi spunându-ne 
„Doamne ajută!”, şeful completând pentru noi „Acesta este salutul nostru.” 


Au plecat în jurul orelor 15:45 


Mentionez că aveau o răfuială cu cabanierul pe care regretau că nu l-au găsit pentru a 
face cu el o instrucţie în zăpadă. Au repetat de două-trei ori să spunem scurității că de 
unul Neamţu şi altul Budac, falşi partizani. La întrebarea noastră „De ce?” ni s-a răspuns 
că există în Bucureşti o şcoală de falşi partizani dar ei au semnele lor de recunoaştere. 
Majoritatea dintre ei aveau toiege care le dădeau înfăţişarea de ciobani paşnici. 


Şeful lor a spus băiatului să coboare după două ore la Cascada Şerbotei pentru a-şi lua 
măgarii. 


Nu pot preciza numarul total al lor pentru că erau într-o continuă mişcare. Rețin câteva 
figuri: 


- şeful zis inginerul de statură mijlocie, nas ascuţit de fizionomie tăioasă, cca 30-34 ani 
- bătrânul cu plete pănă la umăr adunate sub o capelă militară, peste 45 ani 

- unul tânăr, înalt, brunet, bine făcut, 28 ani 

- altul cam 28-30 ani 

- altul cu o faţă ovală predispus la zâmbet, 30-35 ani 

- unul avea un dinte lipsă în față 

- altul cu un cap lunguicţ. 


Păreau bine hrăniți, numai aspectul îmbrăcămintei fiind jalnic. Deşi erau mai multe au 
luat numai 13 pături. 


La o exclamaţie mirată a băiatului cum puteţi duce atâta greutate au spus „de 6 ani de 
când umblăm prin munți avem gâturi ca de bivol” 


Prezentul proces verbal de interogatoriu după ce l-am citit cuvânt de cuvânt corespunde 
întrutotul cu cele declarate îl semnez 


Anchetator penal de securitate Lt. Maj. Averbuch Izu 


Martor: Ghiţescu Andrei 


PROCES VERBAL DE AUDIERE 


Mihăilescu Vlad, născut la 8 iulie 1931 în oraşul Stalin, fiul lui Virgil şi Marta, cu 
domiciliul în Bucureşti str. Kuibişev nr. 4 raionul Stalin. 


„în 31 oct. 1953 am coborit la Cabana Negoiul. În dimineaţa zilei de 1 noiembrie la ora 
10 fata de serviciu ne-a anunţat că nişte oameni vor să vorbească cu noi. Un individ s-a 
prezentat şi ne-a spus: suntem o grupă de partizani din munți şi am vrea să stăm de 
vorbă cu dv.” Ne-a dus în sala de mese unde au rupt în bucăţi lozincile şi portretele celor 
din R.P.R. 


Au dat dispoziţii fetei să le pregătească masa pe care au luat-o prin rotație. Alimentele 
jefuite au fost puse în saci şi încărcate pe patru măgari. Înainte de plecare şeful lor a dat 
un bon pentru toate lucrurile şi alimentele jefuite. 

Nu pot preciza numărul lor pentru că se schimbau. Toţi au fost înarmaţi cu pistoale 
automate, grenade, puşti şi pistoale mici. Bonul lăsat era intitulat „către voi,neghiobilor 
securişti” şi încă ceva ce nu îmi amintesc. 


După ce am citit procesul verbal de audiere am constatat că corespunde intocmai cu cele 
declarate de mine. 


Anchetator penal de securitate Lt. Maj Averbuch Izu 


Martor Mihăilescu Vlad 


NOTA NOASTRĂ 

Noi îi bănuiam pe cei doi turişti a fi agenţi ai securităţii. În realitate securitatea îi bănuia 
dacă nu cumva sunt în legătură cu noi. I-au anchetat în mai multe rânduri despre 
întâmplarea de la cabană. O astfel de declaraţie se află în vol. 90 fila 24. Astfel 
Mihăilescu Vlad completează declaraţia: 


- aveau accent ardelenesc şi erau la curent cu evenimentele politice recente 


- la întrebarea mea dacă ei văd o schimbare a regimului, au răspuns:”Ce nu e posibil la 
oameni e posibil la Dumnezeu !” 


- au discutat cu Silvia şi i-au promis că vor veni la nunta ei cu bocanci de fier 

- trebuie să menţionez că au fost foarte amabili cu noi, nu am fost bruscaţi sau înjurați 

- față de fată au fost cât se poate de omenoşi 

- n-au lipsit nici glumele când au spus că altă dată cabana să fie mai bine aprovizionată. 
Anchetator: Boba Traian 


Anchetat: Mihăilescu Vlad 


M.A.I. Stalin 


06. 11. 1953 

CĂTRE M.A.I. DIRECȚIA A III BUCUREŞTI 

În ziua de 1 nov. 1953 orele 10 a fost jefuită cabana Negoiul. Au fost audiaţi oamenii de 
la cabană şi cei doi turişti. După jefuirea cabanei s-au luat următoarele măsuri cu 
detaşamentul trupelor care acționau în zonă: 

- patrule mai dese la intrările spre munte 

- s-a format un detaşament din 30 ostaşi plus 20 cadre de miliție care să nu permită 
accesul bandiţilor pe Valea Bistrişoara, Sâmbata şi Brezioara prevăzuţi cu câini de-a lua 
urmele bandiţilor 

- am întărit paza la cabanele Urlea, Sâmbata, Podragul, Bâlea 

- 15 ostaşi s-au urcat la punctul lezer 

- la orele 17.30 o patrulă a luat contact cu bandiții la cota 786 sud de Arpaşul de Sus, 
câinele liber a semnalat prezenţa bandițiilor, patrula a atacat bandiții care au tras rănind 
câinele. Ostaţii s-au despărțit şi bandiții au reuşit să fugă cu bagajele. S-a stabilit că 
bandiții au fugit spre munte 

- au sosit batalioanele de trupe operative: Orăştie, Oradea, Tecuci, Târgu-Ocna, Floreşti, 


oraşul Stalin împreună cu detaşamentul Câmpulung Muşcel. A urmat blocarea şi fixarea 
zonei în care s-ar afla bandiții. Intre Valea Brescioarei şi Râul Mare Negoiul. 


06. 11. 1953 
NOTĂ INFORMATIVĂ 


Am fost întrebat în Voivodeni unde se duce atâta armată. Eu am spus că face manevră, ei 
au zis că îi caută pe fugari. Eu le-am zis că pentru 5-6 fugari nu ar veni atâta armată. 


NOTA NOASTRĂ 


Ca şi în alte dăți, odată cu armata au sosit în localităţi informatori care să raporteze 
despre starea spirituală a populaţiei cu privire la acțiunile armatei având totodată 


misiunea de a calma situaţia ducându-i în eroare, cum se vede fără rezultat. Oamenii 
cunoşteau bine realitatea. 


06. 11. 1953 
RAPORT 
(Vol.90, fila 1) 

S-a scotocit zona Trăsnita, teren foarte accidentat, cu patru batalioane. Rezultat negativ. 
In zilele de 7-8-9 noiembrie se va repeta operaţia în felul următor: se vor forma 62 de 
grupuri a câte 15 ostaşi, comandaţi de ofițeri, cu câini de scotocire, fiecare grupă, pentru 
un sector din munte. Intregul sector a fost blocat. Rezultate negative. 


Col. de securitate Ambruş Coloman 


Cpt. de securitate Cârnu Ion 


12. 11. 1953 

NOTĂ INFORMATIVĂ 
Informatorul „„Vasile” 
(Vol.18, fila 339) 


ie În 6 noiembrie am fost după lemne. 2 avioane au dat roată pe munte şi au aruncat 3 
rachete. Apoi un avion a aterizat în hotarul Brezei. Avionul a vrut să se ridice şi nu a 
putut. S-a adunat lume multă în jurul lui după care a venit un alt avion şi dădea roată în 
jurul avionului ce se afla jos. A stat doua zile acolo. A întebat pe locuitorul Polexe Ion, 
ce-i cu avionul. El a spus că a vrut să meargă după lemne, dar a fost întors că veneau 25 
camioane cu armată. 


Băiatul lui Cristian Gheorghe a văzut în Făgăraş în faţa Securităţii multă armată echipată 
de război şi urca în maşini cu câte un câine legat. 


Leana Gavrilă la cele auzite de Cristian Gheorghe, a spus: „Dacă au fost cu câini 
înseamnă că au căutat pe cei fugiți. Acum să nu vină armata îndărăt şi să se răzbune pe 
mine”. 


NOTA NOASTRĂ 
În rapoartele Securităţii se găsesc rareori informaţii despre avioanele şi elicopterele 


folosite de trupele operative în căutarea noastră. Mai multe informaţii dau notele 
informative. 


11. 11. 1953 

NOTĂ INFORMATIVĂ 

„„„Starea spirituală a cetăţenilor este alarmată din cauza mişcării trupelor care s-au 
observat pe şoseau principală şi prin păduri dinspre Noul Român. Avioane care zboară 


foarte des pe muchia dealurilor cu direcţia munte şi înapoi. 


M-am întâlnit cu un cetăţean pe pod care m-a întrebat ce-i cu atâta armată. Am 
răspuns că fac manevre, dar el zis că au apărut cei din munți. 


Se întreba de ce este armată la podul de peste Olt. Eu am răspuns că în urmărirea celor 
lansați cu paraşuta. Acum totul trece ca un fapt divers şi la ordinea zilei. 


M.A.I. Regiunea Stalin 

20. 11. 1953 

PLAN DE MĂSURI OPERATIVE 
în vederea lichidării bandei Gavrilă 
(Vol.25, fila 82) 


strict secret 


- se introduce sistemul de autorizaţie pentru locuitorii ce merg la lucru spre munte (în 
sarcina miliției) 


- se va studia atitudinea populaţiei 


- la data de 1 noiembriei a.c. banda formată din 13 elemente a jefuit cabana Negoiul de 
unde au luat cantități importante de alimente şi obiecte 


- în ziua de 2 noiembrie orele 17.30 o patrulă de 4 ostaşi au surprins grupul de 13 care îşi 
pregăteau mâncarea. Bandiţii au făcut uz de armă rănind câinele, lasând o parte din 
alimente. 


- din ordin superior au fost deplasate în raionul Făgăraş un număr de 6 batalioane de trupe 
operative care au blocat zona de circulație a bandiţilor, după aceea a început scotocirea 


- a fost descoperit pe Valea Laiţei aproape de Vârful Negoiul un bordei amenajat în care 
au stat 3-4 fugari. Lângă bordei a fost găsit un adăpost cu urme de usturoi, ceapă şi coji 


de ouă. S-au lăsat aici 16 ostaşi, un ofițer, organ al Securității 


- se poate trage concluzia că începând din 1952 banda Gavrilă şi-a schimbat zona spre 
Negoi cu trecerea peste Olt în comunele Brui şi Toarcla 


- informatorul „Neamţu” sesizează că pe când era fugar a observat 2-7 bandiți spre 
Porumbacul de Sus 


- în raionul Agnita la 11 septembrie 1953 au jefuit magazia din Şomartin 
- la 22 august doi bandiți au discutat cu doi paznici de câmp lângă Toarcla 
- la 1 septembrie trei bandiți au jefuit o stână din Poligonul militar în apropiere de Cincu 


- în 8 noiembrie lângă Brui, trei bandiți stăteau la marginea pădurii la ora 16. Au fost 
văzuţi de Szolosi I. şi Vulcu Galation. 


NOTA NOASTRĂ 


Întâmparile au fost relatate in vol. 2 din „Brazii se frâng dar nu se îndoiesc”la pag. 44 în 
capitolele „Am fost, am luat, am plecat”, „Către voi, nevlegilor” , „Ciocnire pe 
Arpăşel”,” „Inapoi în zona de foc” şi „Noaptea cea mai lungă”. 


În raportul lor, desigur, sunt multe inexactităţi: la cabana Negoiul nu am fost 13, ci doar 
8. În ciocnirea de pe Arpăşel au fost mai mult de 4 ostaşi, noi am văzut vreo 10. Lângă 
Brui nu am fost la data respectivă la marginea pădurii. Desigur, aveau nevoie de o 
justificare pentru neizbânda acţiunilor. 


21. 11. 1953 
RAPORT INFORMATIV 
(fila 27) 


„Începând din 6 noiembrie a început acţiunea de scotocire a munţilor de către trupele de 
intervenție M.A.I. 


Etapa 1: în 6-7 noiembrie acţiune în muntele Trăznita. Rezultat negativ. Batalioanele 
Oradea şi Tecuci nu au ajuns la dispozitiv la timp. 


Etapa 2: în 9 şi 10 noiembrie 1953 acţiune în Valea Râului şi Muchea Tunsului cu 76 de 
grupe din 4 batalioane. Rezultat negativ. 


Etapa 3: liziera pădurilor de la Valea Cârţişoara-Laiţa. În ziua de 12 noiembrie în raza 
batalionului Orăştie s-a descoperit un adăpost de 4/3 şi 5 metri, uşă şi fereastră, sobă cu 
plită, un aparat radio pentru căşti, un joc de şah. S-a instituit un post de pândă. 


Etapa 4: 15-16 noiembrie 1953 Valea Arpaşului, Cârţişoara s-au folosit 4 batalioane. 
Batalionul Tecuci a găsit un ceaun de tuci, 2 tigăi, 4 linguri. După cercetări erau ale unor 
țigani dogari şi le-au fost restituite. 


Etapa 5: s-au găsit 3 pături de lână, 1 cămaşă, 1 kg. orez, 1 kg. zahăr. Nu s-a lăsat pândă. 
In altă parte 1 cojoc, 1 căciulă, 3 traiste goale. Au fost trimise la Statul Major al grupului. 
S-a mai găsit 1 ladă veche cu resturi alimentare. Lada (grea) nu a putut fi adusă de pe 
munte. 


În sectorul batalionului Floreşti: o lopată obişnuită, o haină de cânepă obişnuită. 


În sectorul batalionului Stalin la Puntea Oii s-a găsit un încărcător puşcă mitralieră şi 15 
cartuşe (probabil de la ostaşii din acţiunile anterioare). 


În sectorul batalionului Orăştie pe Valea Arpaşului s-a găsit un sac de cânepă cu 70 kg. 
fasole. S-a lăsat un post de pândă cu 8 ostaşi şi un ofiţer. 


În sectorul batalionului Floreşti s-a găsit un buletin pe numele Cismaş Niculae din 
Arpaşul de Sus. Un tub de cauciuc cu un bilet: "Controlaţi Versantul de Vest!” 


La început s-a tras o rachetă la jumătatea dealului sub noi. S-au constatat lipsuri serioase 
în organizarea patrulelor. Au fost găsiți toţi ostaşii în jurul focului. E posibil ca cetățeanul 
de la casa lui Vărar să aibă legătură cu bandiții”. 


Lt. Ispas Eliade 


NOTA NOASTRĂ 


Deci 6 batalioane în 3 săptămâni au găsit un ceaun, tigăi, linguri, traiste goale, o lopată şi 
o haină mucegăită. Singurul lucru de care ne părea rău a fost sacul de fasole, pe care noi 
îl socoteam găsit de mult de la alte scotociri. Şi totuşi noi ne-am aflat şi am circulat în 
această zonă în acea perioadă (vezi cap.”Înapoi în zona de foc” şi "Noaptea cea mai 
lungă” din „Brazii se frâng” vol 2, pag. 55). 


Pentru a se cunoaşte felul cum se comportau securiştii în zona Făgăraşului iată 2 
declarații din anul 1953. 


NOTĂ INFORMATIVĂ 
Informatorul „T. B.” 
(Vol. 37, fila 92) 


Din informațiile găsite rezultă că în 10 septembrie 1953 tovarăşul locțiitor x, aflat în 
Rucăr în misiune specială în noaptea de miercuri 9 septembrie s-a dus la chiaburul Tătaru 
Iosif în stare de ebrietate. Intrat în casă s-ar fi legat de fiica acestui chiabur, căsătorită, al 
cărei soț era în armată. 


Se zice că susnumita nu ar fi vrut să se culce cu el şi a început să strige, iar mama 
sa şi tatăl au venit în ajutor. La venirea lui Tătaru Iosif în casă s-a iscat o ceartă, iar apoi 
acesta a fost bătut de tov. Lt. în aşa fel încât abia a ajuns la doctor. Cum a început bătaia 
nu ştiu. Se mai zice că tov. Lt. mereu bea la cazanul lui Copşa Vichente(Capra), şi este 
mereu beat. 


Pentru conformitate Slt.Micăluş Nicolae 


DECLARAȚIE 
(Vol. 37, fila 91) 


Subsemnata Gavrilă Elena, născută în 1915 în comuna Lisa, căsătorită declar: în ziua de 
15 noiembrie 1953 pe la orele 15 a venit la noi Lt. de securitate Burduloi sau Burdunoi, 
care a zis că de 4 luni n-a mai văzut casă omenească până a venit la noi şi voia să ia pe 
fetiţa mea la cercetări în cameră separată. Declar că sus numitul era în stare gravă de 
ebrietate şi înjura pe Pop loan şi pe toți cei fugiți în munţi că pentru ei rabdă de foame şi 
de ger. Şi el şi-a luat angajamentul că îi prinde până la 1decembrie şi că în Trăznita scrie 
de inginerul Silviu Gavrilă. Mai declar că m-a apucat de mână şi scrâşnea din dinți şi 
scotea pistolul şi-l punea pe masă. Eu i-am spus să nu mai scoată pistolul că nu mi-e frică 
că sunt cu un copil mic în braţe. Atunci iar m-a tras la el, iar eu l-am împins. A ieşit afară 
în curte şi a tras spre mine un foc. Mergând pe stradă a mai tras un foc şi altul mai 
departe. 


NOTA NOASTRĂ 
Se pare că e vorba de o rudenie a inginerului Gavrilă. Se poate vedea din aceaste 


declaraţii şi altele aflate în dosarele Securităţii cine teroriza populaţia din regiunea 
Făgăraşului. 


M.A.I. Direcția III 

23. 11. 1953 

PLAN DE MĂSURI INFORMATIV-OPERATIVE 
în vederea lichidării bandei Gavrilă loan 
-EXTRAS- 

(Dosar 70, vol. 1, fila 366-383) 

Strict secret 


Este caracteristic faptul că banda, în acţiunile ei, caută să evite încordarea relațiilor cu 
populația, nu jefuieşte gospodăriile din sectorul particular, iar în timpul atacurilor asupra 


gospodăriilor din sectorul socialist, lasă în numele ei acte justificative, în care 
consemnează toate alimentele şi bunurile jefuite. 


Munca în vederea descoperirii şi lichidării bandei, va fi dirijată după cum urmează: 
- se vor identifica locurile unde se ascund bandiții în munți 


- se vor creea canale artificiale (nelegale) în legătură cu rudele şi elementele de 
sprijin ale bandei ce se găsesc în închisori şi colonii de muncă. 


- se vor lua măsuri represive față de rudele apropiate şi elementele de sprijin ale 
bandiților 


- se va duce o acţiune de discreditare a bandei în faţa populației locale. 


- se vor folosi trupele operative în acțiuni intense (posturi de pîndă, posturi secrete, 
scotocire, în locurile unde s-ar afla banda sau pe unde ar trebui să treacă ea. 


- se va crea un Stat Major, în oraşul Făgăraş, compus din Col. Ambruş Coloman, ce 
poartă răspunderea lichidării bandei, Mr. Cernea Ion, locţiitor al Dir. III M.A.I., Cpt. 
Panaite I., Şeful Statului Major, al trupelor M.A.I., Lt. Maj. Marina Alexandru 


- Sectorul I Avrig: responsabil Mr. Briceag Nicolae , cu 9 lucrător de securitate 


- Sectorul II Arpaşu de Jos, responsabil Lt. Maj. Popescu Gheorghe cu 7 lucrători de 
securitate 


- Sectorul III Drăguş, responsabil Lt. Mircea Gheorghe cu 5 lucrători de securitate 

- Sectorul IV, Recea, Lt. Maj. Balaban Gheorghe cu 10 lucrători de securitate. 

- Sectorul V, Hîrseni, responsabil Lt. Dracea Niculae, cu 7 lucrători de securitate. 

- Sectorul VI, Şercaia, responsabil Lt. Ispas Eliade, cu 7 lucrători de securitate. 

- Sectorul VII, Brui, responsabil Lt. Macovei Gheorghe, cu 6 lucrători de securitate. 
- Sectorul VIII, Cincu, responsabil Lt. Panaitescu D-tru, cu 6 lucrători de securitate. 
- Sectorul IX, Şoarş, responsabil Lt. Kovacs Adalbert, cu 5 lucrători de securitate, 

- Sectorul X Jibert, responsabil Lt. Heghedus Szoltan, cu 4 lucrători de securitate, 


- Sectorul XI, Comăna de Jos, responsabil Lt. Chifa Ion, cu 5 lucrători de securitate. 


1954 


NOTA NOASTRĂ 


În iarna 1953-1954, eram pregătiţi să iernăm cu toţii în muntele Buzduganul, pe 
râul Sebeşului făgărăşan. Din cauza temerii că securitatea care pornise cu căutările de la 
Avrig va ajunge până la noi, ne-am împărțit în grupe mici. Ilioi, Sofonea şi Nelu Novac, 
au iernat la Bârsan Ion în Retiş, Victor Metea şi Gheorghe Şovăială au iernat în munţii 
Perşani, Gheorghe Haşu şi Ion Chiujdea au iernat în Pojorta, Haşu Laurean, Gelu Novac, 
Pop Ioan şi Gavrilă Ioan, şi-au construit un bordei în muntele Comisul mic. Întâlnirea de 
primăvară era programată în 7 mai în pădure la Şercăița. 


30. 01. 1954 
NOTĂ INFORMATIVĂ 
(Vol. 3, filele 314-337) 


Informatorul Gergescu loan din oraşul Stalin, informaţii obținute de la fiul 
chiaburului Bucurenciu Matei, student la Institutul Silvic, oraşul Stalin, fără frecvență. 


EI, Bucurenciu Matei, a fost coleg cu Ilioi şi Sofonea, bandiți din m-ţii 
Făgăraşului. Tatăl lui are legătură cu ei. 


Studentul Bucurenciu Matei, are legături strânse cu Raul Volcinschi, profesor de 
Economie politică la Univ. Babeş din Cluj, regiunea M.A.I. Cluj. Raul Volcinschi este un 
element duşmănos faţă de regimul nostru, şi a reuşit să strângă în jurul lui, mulți studenți, 
salvându-i când aveau neplăceri în consiliul profesoral. Au stabilit ca în luna Iulie, să facă 
cu ei o excursie în m-ţii Făgăraş, pentru ca prin ajutorul lui Bucurenciu Matei să facă 
legătura cu banda din munti. În 22 Iunie, Volcinschi a fost la Bucurenciu, şi a luat 
legătura cu Ambasada Americană. Volcinschi a ţinut mai multe şedinţe în biroul său, şi a 
cerut lui Bucurenciu şi celorlanţi sprijin pentru bandiți cu alimente, bani şi arme. Îşi 
propun să se alăture bandiţilor, când se va porni o acțiune contra regimului. 


Măsuri luate: se va forma o echipă de turişti, paralelă cu a profesorului 
Volcinschi. Ducerea la îndeplinire a aceastuia, se va face de către Mr. Popa Iacob. 


Mr. Popa Iacob 


M.A.I. Făgăraş 
07. 02. 1954 
RAPORT 
(Vol.3, fila 64) 
Înformatorul „Negustorul”, în ziua de 29 ianuarie a spus că fugarul David Ioan, se 
afla în casa învățătorului Cândrea, fost fugar politic, în prezent decedat. El a reuşit să 


scape, dar Cândea a fost înconjurat de organele noastre şi a fost ucis. Apoi fugarul David 
a stat ascuns la Dispensarul medical în pivniță, de unde a plecat. 


NOTA NOASTRĂ 


E vorba de preotul greco-catolic David loan, originar din Scorei. 


M.A.I. Făgăraş 

23. 02. 1954 

NOTĂ 

Privind agentura informativă, privind banda Gavrilă. 

Compoziţia agenturii: 

- 23 informatori - rude de gradul 1 şi 2 cu elemente din banda Gavrilă 
- 14 informatori din elemente de sprijin 

- 15 informatori, foste elemente prietene cu cele din bandă 

- 101 informatori recrutaţi din elemente duşmănoase 


- au fost abandonaţi 45 informatori, dovedindu-se nesinceri 


- au fost reținute şi trimise în justiție 223 elemente dintre care 5 elemente executate prin 
împuşcare în urma sentinţei, iar 5 elemente au fost împuşcate în acțiunea de prindere a 
bandei 


Cpt. de securitate Cârnu loan 


M.A.I. Stalin 
PROCES VERBAL 
(Vol. 22, fila 546) 
-rezumat.- 

Încheiat astăzi 23 Decembrie 1953. S-a ţinut o şedinţă cu responsabilii de sectoare 
din raza de activitate a bandei Gavrilă. Au participat Col. Ambruş Coloman, Mr. Cernea 
Ioan, Lt. Maj. Marina Alexandru şi tov. consilier sovietic de la regiunea M.A.I. Stalin. Au 
luat cuvântul Mr. Briceag, Lt. latzco Andrei, Lt. Popescu, Lt. Socaci Eliad, Lt. Mircea 
Gheorghe, Lt. Balaban Ghe., Lt. Ispas Eliade, Lt. Bonta Octavian, Lt. Oprea Aurel, Lt. 
Panaitescu, Lt. Covacs, şi Slt. David Călin. 

Lt. Brudiu Nicolae, nu corespunde. 

Lt. Tamaş Iuliu a fost desconspirat. 

Lt. Ungureanu Aurel, este slab şi necorespunzător. 

Lt. Postolache, nu face nimic, face capcane de prins păsărele. 
Lt. Botinc Carol, nu a dat rezultate. 


Slt. Taban Constantin s-a împuşcat în picior. 


Tov. consilier sovietic atrage atenţia ca atunci când se vorbeşte la telefon cu toţi 
sectoriştii, să se întrebuinţeze termeni convenționali. 


În încheierea şedinţei, tov. col. Ambruş Coloman a spus „trupele de securitate sunt la 
dispoziția noastră”. 


Tov. consilier sovietic întreabă dacă agentura a fost folosită înainte în sectorul respectiv. 
Trupele de securitate vor fi folosite în cazuri urgente. Seriozitate la locul de muncă. Se 
vor lua măsuri drastice, nu se va tolera nimic! Se dă citire planului general de activitate. 


Col. Ambruş Coloman 


M.A.I. Stalin 
29. 03. 1954 
FOLOSIREA TRUPELOR OPERATIVE 
(Vol.1 filele 338-343) 
Strict secret 
... Un batalion la dispoziția statului major cazat astfel: una companie la Făgăraş, 
una companie la Cincu, una companie la Glăjărie şi una companie la Pionierul — Sâmbăta 
de Sus. Ultimele vor executa sondaje în munți prin patrulări, pânde, şi acțiuni când vor fi 


semnalizări. Din ele se vor forma echipe turistice şi de geologi. 


Col. de securitate Ambruş Coloman 


Ministerul de Interne 

01. 04. 1954 

CĂTRE M.A.I. REGIUNEA STALIN 

(Vol. 8, fila 307) 

Strict secret 

Plan de măsuri operative, pentru identificarea şi distrugerea bandei Gavrilă. 

Colegiul Ministerului de Interne ascultând raportul statului major şi coraportul grupului 
de inspectori M.A.I. a constatat că planul nu a fost îndeplinit. Munca informativă a fost la 
un nivel scăzut. Lucrătorii statului major sunt de slabă calitate. Urmărirea s-a făcut fără a 


se lua în considerare existența bazei de sprijin a bandiţilor. S-au constatat lipsuri serioase. 
Cpt. Cârnu aruncă vina pe It. Marina şi invers. Col. Ambruş are atitudine de orgoliu. Va 


fi reluată acțiunea grupului de falşi partizani, care îşi vor construi bordeie, li se vor da 
arme, binocluri, şi care vor ataca turiştii. Surorile banditului Gavrilă vor fi dislocate. 


Gen. Nickolski. 


M.A.I. Grupul Operativ Făgăraş 
01. 04. 1954 
PLAN OPERATIV 
ptr. identificarea şi lichidarea bandei Gavrilă 
(Dosar 770, Vol. 1, filele 328 - 337) 
Strict secret 
Luând în considerare lipsurile în munca de depistare a bandei, zona de activitate a 
bandei va fi reîmpărţită în şapte sectoare, care vor activa sub conducerea statului major 
format din: Lt. col. Crăciun Gheorghe, Şeful statului major Mr. Cârnu Ion, locțiitor. Lt. 


maj Marina Alexandru, Mr. Goşan Iacob, din partea trupelor operative. 


Sector 1 Hârseni: responsabil Lt. maj Ispas Eliade, ajutat de patru lucrători 
operativi. 


Sector 2 Vaida-Recea: responsabil Lt. Balaban Ghe, plus cinci lucrători. 

Sector 3 Drăguş: 1 ofiţer plus trei lucrători. 

Sector 4 Porumbacu de Jos: I ofițer plus doi lucrători. 

Sector 5 Cincu: Slt. Panaitescu 

Sector 6 Jibert-Rupea:1 ofiţer plus doi lucrători. 

Sector 7 Mândra: 1 ofițer plus trei elemente. 

În cazuri urgente trebuie acţionat imediat. Ţinînd cont că bandiții sunt tineri, se va 
da o atenţie deosebită recrutării de informatoare, în vederea folosirii lor pe lângă bandiți. 


Seful serviciului T, împreună cu Statul Major, vor folosi tehnica în vederea prinderii 
bandei, organizîndu-se capcane în casele rudelor bandiţilor şi sprijinitorilor lor. Se va 


pune la dispoziţia Statului Major un batalion de securitate, cantonat în Cincu, Sibiu şi 
Sîmbăta de Jos. 


Lt. Col. Aranici P. Şeful Dir. M M.A.I. 


Lt. Col. de secritate Crăciun Gheorghe 


M.A.I. Grupul operativ Făgăraş 
11. 04. 1954 
RAPORT 
(Vol. 3, fila 86) 
Locuitorii din Sărata majoritatea au rude în S.U.A:, şi primesc ajutor bănesc şi 
medicamente, pentru care fapt nu caută să se achite la timp cu cotele obligatorii către stat, 


ceea ce credem că aşteaptă alte timpuri, şi nu iubesc regimul democrat. 


Sef de miliţie ss. indescifrabil 


M.A.I. Grupul operativ Făgăraş 

Aprilie 1954 

PLAN OPERATIV 

privind aplicarea măsurilor tehnice în scopul depistării bandei Gavrilă 

(Vol. 36, fila 116) 

1. Introducerea de aparate de ascultare la familiile şi elementele de sprijin ale bandiţilor, 
camuflate sub podea, sau aparate fără cablu. Statul major va pune la dispoziţia serviciului 
T, câte o cameră, situată de la 30-50 m de obiectiv. 

a) la fam Gavrilă Ioan, la surorile lui, mama fiind la închisoare, care nu vorbesc cu 


nimeni despre fratele lor. Se va face perchezitii, timp în care întreaga fam. va fi dusă în 
altă cameră, în care timp, tehnicienii vor implanta tehnica. 


b) De asemenea la vecinii Lazea Niculae şi Elena, aparate de radio-emisie 
permanentă. Tov. ascultători vor fi dirijați ca topografi, cu două zile înaintea percheziției. 
Informatorii „2 Fulger”, „Mioara” şi „Zmeul”, vor fi dirijaţi să discute în sat. 

c) La fel se va proceda la fam Metea Victor din Ileni, şi Pop Ioan din Lisa. 

d) La cabane se vor instala aparate de semnalizare cu buton camuflat. Se va înlocui 
cabanierul de la Suru, cu un ofițer de securitate. Vor fi retrase trupele sub motiv că vin 
turişti străini. In magazie se vor împrăştia substanţe cu miros persistent, pentru a da 
posibilitatea bandiţilor de a fi urmăriți cu câini. 


Lt. col. Aranici Pavel 


Mr. Szacsco Alexandru. 


M.A.I. Grup operativ Făgăraş 

04. 04. 1954 

PLAN DE ÎNTREBUINȚARE A TRUPELOR 
(aprobat de Al.Drăghici la 04 mai 1954) 
(Dosar 770, vol.1, fila 353-355) 

După atacul Cabanei Negoiu, banda s-a retras spre Arpaşu de Sus, de unde 
probabil a trecut Oltul în direcţia Veseud-Agnita. Pentru depistarea ei propunem pînde 
după cum urmează: 3 pânde pe râul Breaza, 4 pânde la Drăguş, efectiv 40 de militari; 
pândele se instalează la căderea serii; 3 pânde lîngă Cabana Sticlărie, 2 pânde la Arpaşul 
de Sus, 3 pânde la Arpăşel, 3 pânde la Sărata, 3 pânde la Veseud Agnita, 3 pânde în 


pădurea Brui, 2 pânde în zona Poligonului Militar Cincu. 


Scotocire între 1-15 mai, îm pădurile de la nord de Olt, cu efectivul batalionului 
Oraşului Stalin. 


Între 15 mai-15 iunie, vor acţiona pânde combinate cu patrule şi grupări de 
cercetare şi scotocire între Valea Dejanilor şi Porumbac. Vom organiza echipe de 
excursionişti la cabanele Negoiu, Bîlea şi Podrag . 


Lt. Col. Ghe. Crăciun 


Mr. Bosco lacab 


17. 04. 1954 
REFERAT 
(fila 336) 


Privind deţinutul Brescan Gheorghe, condamnat în 1953 pentru ajutor dat bandei 
„„G”. Brescan Gheorghe, medic, a ajutat pe bandiții Haşu Laurean şi Gavrilă loan, la 
Cluj pe când erau urmăriţi de organele de securitate. În august 1950, le-a dat bani şi 
medicamante şi apoi a făcut acest lucru din nou. A fost reținut şi s-a încercat recrutarea 
lui. S-a dovedit un element duşmănos şi de rea credinţă, nefurnizând nici un fel de 
material despre bandă, ba chiar având în acest timp legătură cu ea. A afirmat chiar că mai 
bine sufere el decât să trădeze pe bandiți. 


Concluzii: deținutul Brescan Gheorghe este un element duşmănos, reacționar, 
fanatic legionar. Propunem reanchetarea lui şi studierea în scopul de a putea fi folosit în 


forma unui canal de înăuntru-înafară. 


Lt. de securitate ss indescifrabil 


Grupul Operativ Făgăraş 
04.05.1954 
MĂSURI SPECIALE 
(Vol.1 fila 350) 
Strict secret 

La trei cabane: Urlea, Sâmbăta şi Bâlea se vor instala sisteme de alarmare 
automată. De asemenea se vor folosi în jurul magaziilor unele substanţe chimice care să 
permită urmărirea îndelungată a bandiţilor cu câini. Efectivele se măresc astfel: 2 
companii la Făgăraş, 2 companii la Cincu, 2 companii la Glăjărie, 2 companii la 


pionierul, 2 companii la dispoziţia statului major. Se vor mări numărul de pânde, acţiuni 
după informaţiile primite. 


Plan de întrebuințare a trupelor la 04. 05. 1954. Se impun prin pânde ieşirile spre 
munte şi stăpânirea unor puncte obligatorii de trecere. Drumul probabil al bandei este cel 
folosit în 1953: Arpaşu de Sus — Arpaşu de Jos — Oltul — Noul Român — Veseud — Chirpăr 
— Şomartin — Gherdeal — Cincu. Se vor aşeza trei pânde în zona Breaza, cota 683, ruina 
cetății Radu Negru, cota 657 Gura Văii. Patru pânde la cota 608 Sâmbăta de Sus, Drăguş, 
cu 40 de militari. Pândele vor fi aşezate la căderea serii. Trei pânde la cota 574, Cabana 
Sticlărie şi Mănăstire. Două pânde la Arpaşu de Sus — vezi schiţa. Trei pânde la Stermina, 
Lumini, Casa luncii pe Arpăşel. Trei pânde la Sărata (dealul Piciorul, Valea muntelui, 
Higiu). Pândele mai importante vor fi conduse cu ofițer şi sergent major, cu armamentul 
din dotare. Încă trei pânde pe viroagele Veseud Agnita. Trei pânde la cota 591 Gherdeal, 
două pânde în zona poligonului militar Cincu (30 militari). 


Col. de securitate Crăciun Gheorghe 


NOTA NOASTRĂ 


După cum se observă, planurile de operaţii se schimbau foarte des, blocându-se o 
suprafaţă tot mai mare. 


Grupul Operativ Făgăraş 

23. 04-15. 05. 1954 

PLAN DE OPERAŢII 

cu batalioanele Botoşani, Câmpina, Orăştie 


Se vor realiza blocarea ieşirilor spre munte. Întrucât bandiții intenţionează să 
treacă Oltul spre Veseud, Şomartin, Gherdeal, se vor efectua blocarea trecătorilor de pe 
Olt, pânde la cabane cu patruzeci militari. Douăzeci de pânde după cum urmează, la cota 
574 - trei pânde, la Arpaş două pânde, trei pânde la Arpăşel, (1 pândă cu 45 militari la 
Sticlărie), trei pânde la Sărata, trei pânde la Veseud —Agnita, trei pânde la Brui, două 
pânde în zona poligonului militar Cincu. 


Este caracteristic faptul că banda caută să evite încordarea cu populația din sate. 
Nu jefuiesc gospodăriile din sectorul particular. Iar în timpul atacului asupra sectorului 
socialist, lasă numele lor şi acte justificative în care consemnează bunurile jefuite. Au 
fost repartizaţi în zonă 44 ofițeri cu sarcini speciale conform schemei alăturate. (n.n. 
schema nu a fost găsită la arhivele securităţii) 


Lt. col. Gheorghe Crăciun 


NOTA NOASTRĂ 


Practic, întreg sectorul de la Arpaş la Veseud a fost blocat cu pânde. 


23. 04 - 15. 05. 1954 

MĂSURI OPERATIVE CU TRUPELE —rezumat- 

(Vol. 3 fila 357) 

Batalionul Botoşani a fost instalat cu pînde secrete la Breaza, Arpaşu de Sus, Drăguş şi 
Agnita. Ostaşii de sub comanda maiorului lacobescu nu au respectat instructajul. Pândele 
au fost descoperite. Ostaşii au ieşit la fetele ce lucrau la arii zicând că sunt paraşutişti. 


(n.n. Arii în luna mai?) 


Nici Mr. lacobescu nu era pătruns de importanţa pândei, ducând în eroare Statul Major. 
Soldații au fost găsiţi cu ouă roşii. 


5-17 mai batalionul Botoşani şi cel din oraşul Stalin şi apoi batalionul Câmpina şi Orăştie 
în acţiune de depistare în zona Berivoi-Râuleţ. Rezultat negativ. Lipsuri serioase. Deşi la 


fiecare element din bandă revin câte 14 ofiţeri (de la Securitate). 


Lt. Gheorghe Crăciun 


15. 05. 1954 
DECLARAȚIE 
(Vol.12, fila 2) 


Subsemnatul Botu Victor Lt. de Securitate născut la 1 iunie 1921, în comuna Câmpina 
regiunea Ploieşti fiul lui Ilie şi Maria, căsătorit, cu doi copii declar următoarele: 


În ziua de 6-7 mai 1954 pe la ora 1 am fost transportat cu maşina de la punctul de 


comandă „Bistriţa” împreună cu 3 ostaşi şi un sergent major care formau pânda nr. 6 până 
bă 5 


la circa 5 km. distanță unde am instalat pânda de blocare. Până în apropierea locului 
pândei am fost călăuzit de un pădurar al cărui nume nu-l cunosc. 


În 7 mai 1954 la orele 3 am instalat pânda la o distanță de 1 km. spre zona alpină de locul 
de împreunare al râurilor Berivoi şi Râuleţ. Am supravegheat până la orele 19.30 când 2 
ostaşi pistolari au plecat după apă, iar restul efectivului a rămas la pândă. 


La reîntoarcerea celor doi ostaşi de la apă, la o distanță de 150 metri de locul pândei, cei 
doi ostaşi au fost întâmpinați de către bandiți. Ostaşii observând bandiții au deschis foc 
asupra lor trăgând trei rafale de automat în care timp eu împreună cu restul pândei m-am 
deplasat în timpul cel mai scurt în direcția de unde s-au tras focurile de automat. 


Ajuns la faţa locului ostaşii au raportat că au apărut bandiții. După aceasta au plecat în 
urmărirea lor circa 300 metri spre pârâul Râuleţ în luminiş fără a prinde vreun bandit, 
fiind întuneric. 


După aceasta cu întreg efectivul pândei am revenit la locul pândei unde am supravegheat 
până în dimineaţa zilei de 8 mai 1954 când din nou am revenit cu jumătate de efectiv din 
pândă la locul unde se luase contact cu bandiții şi unde am găsit în desiş o pălărie de 
pădurar şi un ciomag pe care bandiții l-au pierdut în timpul când au fugit. După găsirea 
acestor obiecte am revenit la locul pândei unde am aşteptat ca din moment în moment să 
apară dispozitivul de scotocire căruia să îi raportez apariția bandiţilor. 

Dispozitivul de scotocire a sosit în 8 mai orele 15. Tovarăşul Mr. lacobescu în loc să 
întreprindă o acțiune de scotocire a rămas la pândă până în 9 mai la orele 14 când a sosit 
tov. col. Crăciun. 


Nu s-a respectat regulamentul pândei în oameni şi armament. Nu am avut câine să 
urmărim bandiții. Ar fi trebuit să descompletez efectivul pândei. 


Raportez această lipsă de raportare, la timp mai scurt. 


Lt. de Securitate Botu Vasile 


NOTĂ 
(Vol. 12, fila 13) 


Întâlnirea cu bandiții a avut loc în 7 mai, orele 19:30. Statul major a fost informat în 8 
mai, orele 20. 


- Serg. Maj. Mitu Ilie şi Zebil Istin declară ca cel de mai sus 


- au tras soldații Părăluţă Ioan şi Jurcă Iosif 

- vinovaţi de nereuşita acțiunii: pădurarii Motoc Ion şi Aldea Ion au văzut bandiții în 
4 mai, orele 20:30 şi au informat Miliția care nu a raportat la timp, astfel statul major a 
aflat în 5 mai, orele 9. In 6 mai, s-a făcut prelucrarea planului de acțiune cu comandanții 
de batalioane şi şefii de stat major. 

- Lt. Botu a spus că nu ştie unde e punctul de comandă 

- batalionul Botoşani a început operaţiunea la ora 21 

- batalionul oraşul Stalin a întârziat 3 ore 


- operațiunea nu s-a desfăşurat conform planului 


- în 8 mai orele 15:30, s-a găsit o gamelă nemţească cu cuie şi citate din Biblie, o 
pătură, o lădiță de marmeladă goală, oțet, măcriş proaspăt, o jumătate kg. făină grâu, 


- aparatele radio de dirijare a trupelor în ziua de 8 mai nu funcționau 
- Lt. Botu a dat dovadă de laşitate, a consumat băuturi alcoolice 


- Mr. lacobescu din batalionul Botoşani, deşi a auzit rafalele şi avea un pluton lângă 
el, nu a luat nici o măsură 


- Serg. Maj. Nitu Ilie nu a raportat, 


- Lt. Căiceanu Gavrilă, Lt.Covaci Bela, Lt.Mircea Gheorghe şi Slt. Răianu C-tin, au 
părăsit locul pândei 


- batalioanele Orăştie şi Câmpina au sosit deabia în 10 mai la orele 9:00, cu Mr. 
Panait, 


- acțiunea se desfăşura cu mult zgomot, fără acţiuni de camuflaj, scotocirea s-a făcut 
în unele locuri superficial. 


Col. Crăciun Gheorghe 


NOTA NOASTRĂ 


In urma ciocnirii, noi am avut convingerea că totul s-a datorat unei întâmplări 
neprevăzute. In realitate, noi am fost semnalaţi cu trei zile înainte, şi acțiunea a fost bine 
pregătită-n jurul nostru. Cu toate acestea Dumnezeu ne-a ajutat să ieşim relativ uşor din 


încercuirea lor. Ciocnirea de pe Rîuleţ am povestit-o în episodul „Între Râu şi Râuleţ” 
pag. 79 din cartea „Brazii se frâng...” vol. II. 


10. 05. 1954, orele 20:00 

PLAN DE MISIUNE 001 

al Grupului operativ Făgăraş 

(Vol. 15, fila 58) 

Strict secret 

În scopul urmăririi şi nimicirii bandei Gavrilă, au fost dislocate în zonă: batalionul 
Orăştie şi batalionul Câmpina. Am hotărât să scotocim zona pe sectoarele blocate, front 
de capacitate pentru două - trei batalioane. Blocarea sectorului Valea Sebeşului — pârâul 
Breaza, ce cuprinde: pârâul Berivoi, valea Dejani, Budiul, Runcul,Stâna din Picioare, 


Valea Pojorţii, Izvor. 


Punctul de comandă: cetatea lui Radu Negru. Comandant de eşalon de scotocire: Mr. 
Marinescu loan. 


Batalionul Oraşului Stalin blochează latura de est, cu compania întâia şi a doua. 
Batalionul Botoşani blochează latura de vest. 


Batalioanele Orăştie şi Câmpina, scotocesc sectorul blocat. 


Plecarea la scotocire, orele 06. În nici un caz nu se vor aprinde focuri pe timp de noapte. 
Noaptea, întegul efectiv execută pândă. 


Comanda grupării operative Mr. Panaite Emil 
Şeful statului major Stănescu Gheorghe 


Şeful grupului operativ Lt. Col. Crăciun Gheorghe 


13. 05 1954 


PLAN DE MISIUNE 002 
(Vol. 15, fila 60) 
Strict secret 


Inamicul, ca în plan 001.Continuarea operaţiunii în zona Ruinele Mănăstirii, Scoarța, 
Armeniş, Baba. 


Comandantul grupării operative Panaite Emil 
Şeful statului major Stănescu Gheorghe 
Comandantul eşelonului de scotoire Lt. Mocanu Ioan 


Şeful grupului operativ Lt. Col. Gheorghe Crăciun 


13.05 1954 orele 8:40 
PLAN DE MISIUNE 003 
(Vol. 15, fila 78) 

Strict secret 


E posibil ca bandiții să se afle în zona blocată, deci continuarea operațiunii în zona Stâna 
din Hârtop, pârâul Berivoi, Gruiul lui Vlădău — Comoare, cu aceeaşi grupă operativă. 


Lt. Gheorghe Stănescu 


Lt. Socoleanu Mihai. 


12. 05. 1954 
PLAN OPERATIV 


din zona N. a m-ţilor Făgăraş 


(Vol. 15, fila 173) 
-rezumat- 
Strict secret 


În concluzie este posibil ca la venirea primăverii banda Gavrilă să-şi înceapă 
circulația în zonă, sprijiniți de stâni şi exploataţi forestiere. Scopul planului operativ: 
mobilizarea întregului obiectiv de executare, cu hotărâre, inițiativă, curaj, spirit de 
sacrificiu, întărirea disciplinei. Încontinu pregătirea tematică, tactică şi politică. Se 
interzice cu desăvârşire fumatul şi facerea focului. Se va folosi lozinca: „Orice întâlnire 
cu bandiții, înseamnă capturarea sau distrugerea lor totală.” O muncă susținută la radişti 
şi conducători de câini. Comuniştii prin exemplul lor va trebui să fie fruntea luptei, 
mobilizând masa de utecişti. 


Ca metode: şedinţe de partid cu ordine de zi, sarcinile vor fi date comuniştilor, pentru 
executarea cu succes a planului de operaţiuni, pentru capturarea şi nimicirea bandei 
Gavrilă. 


Şedinţe ale organizaţiei de bază U.T.C. Perioada de desfăşurare: recomandare 
permanentă a modului de comportare. Fiecare şef şi organizator de grupă va avea ziarul 
Scânteia şi Scânteia tineretului, şi le vor citi în cantonamente şi staţionări. Se vor 
populariza rezultatele obţinute. Se va ţine evidența militarilor evidenţiați, pentru a fi 
decoraţi, înaintați în grad şi recompensaţi. Se va analiza la întoarcere cum a fost executată 
misiunea încredinţată în şedinţa de partid. Trasarea sarcinilor colegilor de redacție pentru 
popularizarea militarilor evidențiaţi şi combaterea lipsurilor. Fiecare companie va avea 
un organizator de grupă, activist cultural, gazetă de campanie, grupă de învățământ. Se 
vor folosi 10 ore (1 de predare, 7 de studiu, 2 ore seminarii) . Deviza generală: „Laşitatea 
şi trădarea, cele mai grave crime față de patrie!” 


Comandantul Gr. Operativ Mr. Martiş Luigi 


Cpt. Bilanici Vasile 


Grupul Operativ Făgăraş 
13. 05. 1954 
ORDIN DE MISIUNE 004 


Strict secret 


„..Din informaţii 6 bandiți şi-au făcut apariția între Râuleţ şi Rîul Berivoi.Batalionul 2 
Botoşani, şi batalionul 3 Oraşul Stalin, vor acționa la sud de Mărgineni, Vârful Padina. 
Batalionul oraşului Stalin minus compania trei, blochează zona de acţiune . Compania 
trei a batalionului oraşului Stalin, blochează ruinele cetății Radu Negru - Valea Pojorții. 
Compania trei din Botoşani, blochează Valea Sâmbetei. Hrană rece pe trei zile. Puncte 
medicale: la ruina cetății Radu Negru şi la Râul Mănăstire. 


Lt. Col. Gheorghe Crăciun 


Ajutor Cpt. Bosco lacob 


Mai 1954 
PLAN DE ACŢIUNE 


Cu privire la modul de acţiune al celor două posturi de pândă secrete, instalate la stânile 
din Vale Pojorții şi Valea lui Mogoş. 


Misiune: distrugerea bandiţilor ce şi-ar face apariţia la stână. Organizare: Valea lui 
Mogoş, un ofițer, 14 militari în termen, 2 puşti mitraliere, 4 automate, 7 puşti, 1 pistolet, 


muniție '£ unitate foc, plus o grenadă de fiecare militar. Postul de pe Valea Pojorţii: 1 
sergent, 15 militari, 1 pistol mitralieră, 5 automate, 8 puşti, 1 pistol rachetă. 


13. 05. 1954 

RAPORT 

Cu privire la reorganizarea stânilor cooperatiste 

-rezumat- 

1. Stâna din Hârseni, cu 534 de oi, în poligonul militar Cincu. Brânza se transportă din 
două în două zile, în Rotbav, pe traseul indicat. Schema stânii: Neamţu Ion — 
administrator, membru P.M.R., verificat, domiciliul în satul Sebeş. Matei Dumitru — 


cioban utemist, răspunzător Lt. de securitate Oprea Aurel. 


2. Stâna din Ileni, conform ordinului F3. Vitele sunt numărate în fiecare zi. Accesul 
bandiţilor este minim. Răspunde Lt. de securitate Hegedusz Szoltan 


3. La Râuşor, locuitorii va duce personal vitele la câmp, predându-le paznicului de 
vite. Seara la fel, va veni propietarul să le ia. 


4. La Felmer, se propune post de pândă permanent. 


5. La stâna de la Berivoii Mari, Lt. maj. Avram Andrei, care a fost prelucrat de Lt. 
maj. Balaban, precum şi ciobanii, ca în circa două ore să fim informați de apariția 
bandiților. 


Cum a procedat banda Gavrilă la stână. La stâna lui Vasile, Şovăială Gheorhe a furat şase 
oi, dintre care trei ale părinţilor lui şi ale unui cunoscut de-al lui. A lăsat semnele oilor 
atârnate de un brad. Mențiuni: pe lângă fiecare stână să se creeze câte o pândă bine 
camuflată cu 1 sau 2 ofițeri de securitate. Se va da o atenţie deosebită la transportul 
cotelor de brânză către stat, care sunt atacate cu predilecție de către bandiți. Se va lua 
angajament scris pentru ciobani, că vor anunţa imediat securitatea(fila 26). La Cincşor a 
fost propus spre recrutare ciobanul Aldea Vasile, în 1953, pe când se afla cioban, a venit 
la el fugarul Jubleanu Constantin din banda Arnăuţoi, şi a fost alimentat şi găzduit. 
Răspunde Lt. Vaszmaş Gheorghe. 


La stânele din Breaza, se vor face pânde mobile în urma oilor. Angajament: 
subsemnatul... îmi iau angajamentul de a informa organele de securitate privind 
comportarea ciobanilor şi a mea cu privire la elementele duşmănoase ce ar încerca să fure 
oile sau alimentele. Voi căuta să fiu vigilent, ca în cazul apariţiei elementelor suspecte să 
pot sesiza organelor de securitate, ziua şi noaptea. Voi număra în fiecare zi câte oi am şi 
la orice lipsă să fac un proces verbal. Îmi iau angajamentul, ca şi-n anul trecut, să dau 
dovadă de sinceritate şi încredere. În caz dacă voi divulga chiar şi rudelor sau prietenilor, 
cer să fiu pedepsit conform legilor în vigoare. Răspunde San Niculae. 


Sectorul 5 Brui (vol. 33, fila 314). Stâna din Brui, a lui Boghear Ioan, născut în Biborţeni, 
regiunea autonomă maghiară 1910, căsătorit cu 5 copii, 50-60 oi, locuieşte în Brui, 
raionul Agnita, cu familia. Răspunde Lt. de securitate Szoltan Pintilie. 


Interesează şi membrii familiilor ciobanilor, unde sunt, ce politică au făcut şi fac în 
prezent, ce categorie socială au, câte hectare de pământ, dacă îşi achită regulat cotele de 
carne, lapte, cereale, fructe. Dacă a fost, unde a fost deplasat din comună. Ce şcoală au, 
rudenii în străinătate, unde a făcut armata. 


NOTA NOASTRĂ 


Boghear loan ne-a ajutat în toţi anii. Noi l-am poreclit „Feri”. La stâna lui poposeam de 
câte ori trecem prin regiune, fiind serviţi cu brânză şi informaţii. Era secui şi credincios 
catolic. L-am amintit în „Brazii” de vreo câteva ori. 


M.A.I. Oraşul Stalin Grupul operativ Făgăraş. 
14. 05. 1954 

TELEGRAMĂ 

Către M.A.I. Bucureşti 

„„„ s-a găsit un bordei al bandiţilor 


- pe traseul postul de Miliție Berivoi - punctul de comandă, firul telefonic a fost tăiat deşi 
pe traseu se face patrulare. Pe acest traseu firul a mai fost tăiat. 


Col. Gheorghe Crăciun 


M.A.I. Grupul operativ Făgăraş 
17.05.1954 
Telegramă către M.A.I. Bucureşti, tov. ministru Drăghici. 

Raportăm că acţiunea dusă de trupele operative a luat sfârşit cu rezultat negativ. 
Pentru continuarea operaţiunii e suficient batalionul Botoşani, restul propunem să fie 
retrase. În urma apariţiei avionului duşman, am luat măsuri de blocare, în pânde 
camuflate a drumurilor de acces la munte. De modul cum a decurs întreaga operaţie vom 


raporta pe baza analizei ce o facem. 


Col.Gheorghe Crăciun 


M.A.I. Făgăraş, Grup Operativ 
20. 05. 1954 


RAPORT 


(Vol.3, fila 352) 
Cu privire la desfăşurarea muncii pentru lichidarea bandei Gavrilă 
-rezumat- 


- Au fost repartizați în zonă un nr. de 44 ofiţeri cu sarcini speciale, în loc de 59 câți 
erau până în prezent, 


- Avem 207 informatori calificaţi şi necalificaţi, dintre care foarte mulţi nesinceri. 
Am păstrat doar 131 informatori, 


- Vor ţine săptămânal şedinţe pe sectoare unde vor participa şi membrii statului 
major 


- S-a constatat între ofiţeri indisciplină şi abateri grave, 


- Lt. Rizea Craiu şi-a uitat servieta cu documente informative, care a fost găsită de 
un ospătar şi predată miliției 


- Lt. Goiceanu G. a stat 5 zile neînvoit, tocmai când bandiții şi-au făcut apariția în 
sectorul lui. 


- Lt. Botu Victor a săvârşit beţii fiind cercetat de organele de miliție. 
- Lt. Ilias Alexandrescu element bolnăvicios iar Mirian Iosif element betiv. 


- Mulţi informatori au fost desconspiraţi dovedindu-se elemente nesincere față de 
organele noastre (Stroie Virgil, Ioanes Ion). Au fost dați afară 17 ofiţeri (slabi, lipsiți de 
tact, afemeiaţi) dând dovadă de comoditate şi interese personale, timiditate, beții repetate, 
desconspirare. În urma scotocirii în 11.05.1954 nu s-a găsit vreun bordei. 


- S-a format o grupă turistică de 40 de persoane (30 bărbaţi şi 10 femei) care vor 
alimenta pe militari cu măgarii. Se vor instala pânde de 10 militari îmbrăcați civil. 
Militarii îngropați în pământ vor supraveghea permanent ciobanii. 


- Numitul Ladea Vasile din Corbi, Piteşti, a semnalat apariția banditului Jubreanu C- 
tin din grupul Arnăuţoi, care a vrut să se angajeze cioban în satul Cincşor. 


- Vulcu Constantin a sesizat că la W.C-ul din Gara Făgăraş a fost scris: în noaptea 
de 10 mai, pe aici a trecut partizanul Haşu Laurean. S-a dovedit că a scris Haşu Victor, 
muncitor la Braşov. 


- Statul major a hotărât la un număr de 14 ofițeri să se repartizeze un element din 
banda Gavrilă. 


Lt. Col. Gheorghe Crăciun 


RAPORT 

Privind acţiunea desfăşurată în urma semnalizării a şase bandiți la cota 648 
(Vol. 15) 

-rezumat- 

- acțiunea celor 4 batalioane s-a terminat în ziua de 17 mai cu rezultat negativ. 


- pădurarul Aldea Ion, informator, a raportat că la Grosul Cornei, 6 bandiți se îndreptau 
spre Râuleţ. El a raportat Cpt. de Miliție Mihăilă N. care nu a raportat mai departe. 


- după schimbul de focuri dintre ostaşi şi bandiți, din data de 7 mai, Mr. lacobescu a 
raportat mai departe în 9 mai 


- s-a reluat scotocirea între Râu şi Râuleţ cu găsirea unei gamele şi o pătură. În 10 mai au 
sosit batalionul Câmpina şi batalionul Orăştie 


- s-a găsit o groapă goală, o lamă de ras şi plete bărbăteşti tunse 
- acțiunea a avut lipsuri serioase 


- Lt. Botu Victor a dat dovadă de laşitate. Nu a avut pistoale rachetă. Va fii înaintat la 
direcția cadre M.A.I. pentru a se lua măsurile corespunzătoare. 


- acțiunea celor 2 batalioane s-a făcut cu zgomot mare, se striga unul pe altul, câinii lătrau 
- nu au fost suficiente 2 batalioane 


- Lt. Găiceanu Gavrilă a plecat în sat după alimente. A bătut pe paznicul de vite Mesaroş 
Ion cu ciomagul şi l-a amenințat cu moartea. 


NOTA NOASTRĂ 


Deci a existat şi o coadă de topor cu ei ca să-i ajute. In ziua de 6 mai, spre seară, 
ne-am strecurat la o ladă ce o aveam la poale într-un desiş de unde am luat gamela cu 


cuie pentru încălțăminte. Când ne-am întors de la ladă ne-am întânit cu 4-5 locuitori din 
Berivoi cu care am stat de vorbă obţinând informații prețioase. Aceştia n-au vorbit. 


Pe pădurar nu l-am văzut dar pesemne ne-a văzut el şi ne-a vândut. Ce o fi 
câştigat? 


NOTĂ 
(Vol.14, fila 8) 
Din pândele executate până în prezent pentru prinderea bandei Gavrilă s-a constatat că 


militarii nu respectă prescripţiile regulamentare, ceea ce duce la deconspirarea pândelor şi 
la nereuşita acțiunii. Astfel la Arpaş au reţinut 3 vânători culcați 3 ore. 


Pândele din compania a doua Botoşani din zona Cincu au ameninţat şi au râs de 
cetățenii paşnici şi i-au bătut. 


Au legitimat pe Mitropolitul Ardelului, care circula cu maşina. Când s-a luat 
contact cu bandiții, de frică nu au deschis foc eficace şi nu i-au urmărit. 


Nu au venit în ajutorul vecinilor lor când au auzit foc. 
Ofițerii au trimis în sate militari după țigări şi alimente. 


Prelucrarea a fost făcută de către Mr. Bosco Iacob. 


NOTA NOASTRĂ 


Şi la securitate avea trecere povestea acarului Păun. 


Statul Major al Grupului Operativ Făgăraş 
03.06.1954 


ORDIN DE MISIUNE 005 


HARTA 1/100000 STALIN 
1. Un bandit din banda Gavrilă, înarmat, a apărut în seara de 28 spre 29 mai 1954 în satul 
Berivoi. Banditul şi eventual ceilalți membrii ai bandei trăiesc undeva în apropierea 


satului Berivoi şi din când în când iau legătura cu satul. 


2. Compania a doua (batalionul Oraşului Stalin) întărită cu 2 câini de urmărire va acționa 
cu 9 pânde la 1 km. vest de Berivoi şi cota 634 est de Râuleţ, pe liziera pădurii. 


Comandantul elementelor Lt. maj.Bosco Iocob, 3 ofiţeri, 3 subofiteri, 80 soldați. 
Armament: pistoale 11, automate 44, puşti mitralieră 9, puşti 18. 


Muniţiuni: Y v.f., 45 grenade, 10 rachete albe şi 10 roşii, binocluri 4, busole 9, 9 
portharte, 9 lanterne. 


Misiunea pândelor: observarea dacă trec bandiții spre sat. 
Întâlnirea cu bandiții: rachete roşii pentru alarmarea imediată a Statului Major. 


Punctul P.O. al companiei 2 va fii la Miliția Berivoi cu o grupă de rezervă şi 2 câini de 
urmărire. Deplasarea se va face noaptea cu farurile stinse. Se va şterge orice urmă. 


Lt. col. Gheorghe Crăciun 


Mr. Bosco Iacob 


M.A.I. Regiunea Stalin 

22.05.1954 

NOTĂ 

Privind planul de acțiune în legătură cu Novac Petre 

Novac Petre, condamnat la 20 de ani închisoare, originar din Berivoi. S-a studiat 
posibilitatea folosirii lui în poziția de evadat din închisoare în scopul de a restabili 
legătura cu banda Gavrilă. Condamnatul Novac Petru a afirmat că prin condamnarea la 
20 de ani a fost nedreptăţit deoarece nu merita mai mult de 7 ani. A motivat că nu se 


angajază la sarcinile de care i s-a vorbit pentru că dacă nu le va îndeplini va fi pedepsit. 


Față de această situație am lăsat ca procesul să fie rejudecat, contând ca în urma 
condamnării la o pedeapsă mai mare îşi va schimba atitudinea. 


Novac Petre a fost rejudecat şi pedeapsa a fost majorată la 25 de ani cu 
confiscarea averii. 


Lt.Gheorghe Crăciun 
Nu s-a aprobat acțiunea deoarece Novac Petre nu prezintă nici o garanţie. 


Col. Ambruş Coloman 


NOTA NOASTRĂ 


Se vede limpede că Securitatea dispunea de anii la care erau condamnaţi inculpații. 


Secţia 1 Hârseni 
26. 05. 1954 
REFERAT 
(Vol. 18 fila 50) 


Pentru colectarea a 7000 kg. răşini, angajaţi oameni din Podul Dâmbovicioarei, începând 
cu 10 mai 1954. Se va parcurge pădure cu pădure, brad cu brad. 


Acţiunea s-a amânat din cauza acţiunilor întreprinse de Securitate în munte. Când se va 
relua îşi vor face depozite de alimente fără pază la început, ca să fie furate de bandiți. 


Discret se va fixa un post de pândă de care să nu ştie colectorii (de răşină). Să se 
popularizeze existenţa depozitului de alimente. In echipă să fie introdus un organ de 


Securitate . 


Lt. Maj. Ispas Eliade 


NOTA NOASTRĂ 


N-am fost informaţi de nimeni despre existenţa echipei de răşinari. Chiar de am fi ştiut nu 
ne-ar fi tentat mâncarea unor bieţi răşinari. Cel mult poate i-am fi contactat să aflăm de la 
ei mişcările trupelor de Securitate. 


09. 06. 1954 
RAPORT 

Despre declarația doctorului Brescan Gheorghe la colonia de muncă 
Peninsula. ....Nu-şi recunoaşte declaraţia..... Acuză organele de Securitate...... 


Anchetatorul scrie ce vrea şi te pune să semnezi.”.... Nu-şi mai recunoaşte semnătura. 


Este un element nesincer, menţinându-se pe aceeaşi poziție fanatică, nu regretă activitatea 
duşmănoasă şi nu poate fi folosit în interesul muncii noastre. 


Lt. de securitate Deac Ioan 


NOTA NOASTRĂ 
În decursul detenţiei li se flutura oamenilor noştri de sprijin eliberarea în schimbul 


conlucrării cu Securitatea. Răspunsurile au fost asemănătoare cu cel al doctorului 
Brescan. 


M.A.I. Făgăraş Grup Operativ 
04.06.1954 

PLAN DE COMBINAȚIE 
(Vol 30 fila 244 albastră) 


Pentru întărirea poziţiei informatorului Maier în vederea depistării banditului Metea 
Victor: 


- secția financiară Făgăraş va trimite în judecată pe Metea Victor, tatăl banditului Metea 
Victor, pentru neplata a 16.000 de lei 


- Metea Victor să fie arestat la fel ca Metea Samoilă, fratele său, 
- amândoi vor fi duşi la închisoarea Făgăraş 


- informatorul Maier va merge la familia lui Metea, şi îi va întdrepta spre avocatul 
Cioloboc 


- avocatul Cioloboc va obţine eliberarea lui Metea Victor senior 


- acesta îi va fii recunoscător avocatului, se va împrieteni cu el şi astfel se va ajunge la 
banditul Metea Victor. 


NOTA NOASTRĂ 


Planul nu a reuşit deoarece avocatul Cioloboc nu a vrut să le facă jocul. 


M.A.I. Grup operativ Făgăraş, sector IV 

08. 06. 1954 

SITUAŢIA PĂDURARILOR CARE NU CORESPUND 

Pojorta: Guşeilă G. Gheorghe, ar putea întreţine legături cu bandiții. 


Lisa: Toma Traian, maistru brigadier, posibil legătură cu bandiții. Mureşan Vasile, 
recrutat informator, n-a dat nici un rezultat. Duce în eroare organele de securitate. 


Hârseni: Grecu Gheorghe, s-a întâlnit cu bandiții şi nu a declarat. 


Cincu: Crăciun Victor - legionar, a refuzat să de-a informaţii. Prieten cu Comşa C-tin, se 
duce la biserică duminica. Are două vaci şi oi. 


Sebeşul de Sus: Trifan D-tru, nu este ataşat regimului nostru. 
Sebeşul de Jos: Popa Ioan şi Popa Miron, elemente duşmănoase regimului nostru. 
Porumbac: Tatu loan, înconjurat de elemente legionare. 


Nucet: Pria Toma, manifestări duşmănoase la adresa colectivizării. 


Sărata: Pralea Victor, simpatizant legionar, manifestări ostile regimului. 


Porumbacu de Sus: Gritu Vasile, sprijinitor al dr. C-tin Cismaş. Informatorul „Florea”, 
spune că a afirmat că pe partizani n-o să-i prindă niciodată. Căpăţână Irimie, membru 
P.N.T.C. Maniu. Roman Gheorghe, prieten cu legionarii, capabil de a întreţine legături cu 
bandiții. 


Avrig: David Pantelimon, membru P.N.T.C. Maniu, şi Vlad Ion, membru al Mişcării 
legionare, nu priveşte cu ochi bun regimul nostru, capabil de legături cu bandiții. 


Vor fi îndepărtați din funcție. 


Lt. col. Ghe. Crăciun. 


NOTA NOASTRĂ 


Nu numai cei de mai sus, ci toți pădurarii, brigadierii silvici, şi alți oameni ai pădurii, ca 
şi paznicii de vânătoare, au fost sprijinitorii noştri ştiuți şi neştiuţi. De-abea unul sau doi, 
au devenit prin 1954 uneltele lor. 


PROCES VERBAL DE INTEROGATORIU 
al lui HAŞU LAUREAN 

(dat în 1957) 

(Vol.65, fila 240) 


La o întâlnire cu ceilalți, l-am găsit pe Şovăială Ilie, fratele lui Gheorghe Şovăială. 
Acesta ne-a spus că a fost silit de securitate să plece în munte făcând pe fugarul să ne 
găsească şi să ne vândă. Am stabilit ca în zona respectivă noi să nu trecem. Mai târziu am 
aflat că şi fratele lui Pop Jean, adică Pop Mihai, şi cumnatul lui Ion Chiujdea (Beleaua), 
se află în aceeaşi situație. Mai mult, securitatea le-a cerut să-şi construiască un bordei, 
întocmai ca noi. Am convenit cu ei ca noi să nu trecem prin zona în care le-a dat-o 
securitatea, şi să păstrăm legătura cu ei în altă parte. 


M.A.I. Făgăraş, Grupul operativ 
15.05-20.05 1954 
DISPOZIȚIE 


Se vor retrage militarii de la cabana Pionierul, deoarece se comentează 
nefavorabil, prezenţa lor în apropierea Mănăstirii Sâmbăta, şi pentru a putea organiza mai 
bine munca informativă. 


Lt. Col. Ghe. Crăciun 


Mr. Bosco lacab 


M.A.I.Făgăraş Grupul operativ 
01. 07. 1954 

RAPORT 

către tov. ministru Drăghici. 
(Vol. 15, fila 143) 


Jaful de la I.F.E.T. Rucăr, magazia Caşcue situată la 18 km. de Rucăr. În ziua de 30 Iunie 
1954, între orele 14-17, magazia a fost jefuită de 17 bandiți. Şase bandiți au urcat 
alimentele pe cai. Alţi cinci bandiți, rezultă că sunt din banda Arnăuţoi, au făcut pânde pe 
râul Dâmboviţa. Unul din bandiți a spus: „Voi nu vedeţi că regimul vă impune cote mari 
la lapte, lână... Trăim de şase ani de zile pentru voi. Peste două - trei zile se va schimba şi 
ne vom vedea mai des.” Găsind drapelul roşu cu secera şi ciocanul, unul a spus: „Cu 
secera vă taie gâtul şi cu ciocanul vă dă în cap!” . La plecare au dat mâna cu muncitorii 
zicând „Doamne- ajută!”. 


În aceeași seară, au jefuit de la stâna din Tămaş: 8 burduşi de brânză, 70 kg. mălai şi 20 
kg. sare. Le-au luat ciobanilor doi măgari. Tot timpul, bandiții nu au prezentat semne de 


teamă, un indiciu e că banda Arnăuţoi sunt împreună cu banda Gavrilă. 


Lt.Maj. Doldu Pantelimon 


NOTA NOASTRĂ 


Totdeauna securitatea raporta că am fost mai mulți. În realitate nu am fost decât şase ingi 
din grup. lată declarația lui Ion Chiujdea la anchetă:. 


Întrucât piciorul mi s-a vindecat, am luat iar drumul pădurilor. Peste vreo două săptămâni 
am plecat cu Gheorghe şi Laurean Haşu, să-i întâlnim la 20 iunie, pe Victor Metea, Gelu 
Novac şi Gheorghe Şovăială la Bucium, la un loc fixat anterior. Cu aceştia împreună am 
discutat problema iernatului. S-a pus problema procurării alimentelor de la I.F.E.T pe 
valea Dâmboviţei. Am luat din magazie: 2 găleți unsoare, slănină, făină, pâine, trei 
pelerine de ploaie şi trei cai. Am cerut muncitorilor să nu plece până în ziua următoare. 
Am lăsat un bon pentru cele luate. Am plecat spre Piscul Turcului, de unde am jefuit 
circa 90 kg. brânză, 90 kg făină mălai şi sare. Le-am cărat pe doi măgari. Am depozitat o 
parte din alimente în m-tele Ciocanul, pe râul Bârsa. Aici am părăsit caii şi măgarii. Pe 
vf. Ţaga, în drum spre poalele m-ţilor, ne-am ciocnit cu armata, care a deschis focul de 
puşcă mitralieră spre noi. Folosindu-ne de întunerecul nopții, ne-am îndreptat spre 
pădure. Aici ne-am pierdut de Gheorghe Haşu. Ne-am oprit într-o muchie a Bârsei, aici 
am fost surprinşi de o patrulă. Doi ostaşi ne-au observat, însă n-au zis nimic, făcându-se 
că nu ne observă, şi s-au îndepărtat de noi. Nimeni n-a tras, nici noi, nici ei. Plecând spre 
poalele munţilor am mai văzut ceva ostaşi, însă nu ne-am mai ferit, căci vedeam că sunt 
destul de paşnici. S-a făcut iar seară, noi am continuat drumul, ajungând dimineaţa în 
hotarul comunei Şinca Veche, unde am poposit toată ziua. Aici ne-am despărțit de 
Gherghe Şovăială şi Gelu Novac, care spuneau că merg să treacă frontiera. Unde, nu ştiu. 
Cei trei rămaşi ne-am dus la Pojorta, unde l-am găsit prin părinții lui pe Haşu Gheorghe. 
Am hotărât să iernăm toţi patru împreună, într-un bordei pe care l-am construit pe iazul 
dintre Pojorta şi Voievodeni. Cele de mai sus le-am recitit şi după ce am constatat că 
corespund cuvânt cu cuvânt, celor declarate de mine, semnez propriu. 


Anchetator Deitel Ernest 


Anchetat Chiujdea Ion 


NOTA NOASTRĂ 


În mare, lucrurile au fost prezentate aşa cum s-au întâmplat în realitate. La întâlnirea cu 
Gavrilă, în 29 august, Chiujdea a dat mai multe amănunte despre oamenii de la magazie 
şi de la stâni, care i-au ajutat. De asemenea, în anchetă nu a dat amănunte despre 
întâlnirea cu grupurile de militari, pentru a nu fi descoperiți şi pedepsiţi. Amănuntele sunt 
povestite în Brazii se frâng dar nu se îndoiesc, vol. II, pag. 105. 


01. 07. 1954 
NOTĂ INFORMATIVĂ 
(Vol.2, fila 240) 


La Mănăstirea Sâmbăta, călugării au cântat un cântec cu înţeles „Ridica-voi ochii 
mei la munţi, de unde va veni ajutorul meu? De la Dumnezeu.” 


Vorbind cu maica Eva, o călugăriță venită de la Mislea, mi-a spus că dacă veneam 
mai devreme mi-ar fi făcut legătura cu băieții din munți, tot ea mi-a arătat o fată care 
caută aur în munte, dar să ştiu că e de la securitate. 

Când 1-am cerut starețului Serafim să-mi facă el legătura cu cei din munţi, a 
răspuns: noi, mănăstirea nu ne ocupăm cu întâlniri de nici un fel, dar du-te prin munţi şi 


vei găsi pe cineva. 


Informatorul „Ghişe” 


NOTA NOASTRĂ 
Starețul a fost informat din timp de noi, că noi nu vom implica Mănăstirea în nici 


un fel în acţiunea noastră. Dar se pare că stareţul l-a crezut sincer pe informatorul 
„Ghişe” 


01.07. 1954 

NOTĂ INFORMATIVĂ 

(Vol. 2, fila 240) 

După părerea subsemnatului (probabil tot a informatorului „Ghişe”), Mănăstirea Sâmbăta 


este un focar al reacţiunii. Aici soseşte lume multă şi primeşte ştiri şi educaţie 
reacționară, prin slujbe de predicare şi chiar discuţii personale. 


M.A.I. Grup operativ Făgăraş 


02. 07. 1954 

TELEGRAMĂ 

Către M.A.I. Bucureşti, a se preda tov. ministru Drăghici 
(Vol. 12, fila 23) 


În 2 Iulie la cota 1640, bandiții veneau grupaţi, având un bandit înainte. Soldaţii 
din vârful Ţaga nu s-au putut orienta. Primul bandit a trecut, dar soldaţii au deschis foc 
asupra celorlalţi, însă bandiții au reuşit să dispară, lăsând unele obiecte. Bandiţii s-au 
retras spre valea Bârsa Mare. Câinele nu a reuşit să ţină urma. În dimineaţa zilei de 2 
iulie, orele 7, s-au auzit focuri de armă spre cota 1640. În ziua de 2 iulie, la orele 15, a 
fost tăiat firul telefonic, care lega postul de comandă cu comuna Sebeş, autorul Ilie 
Ciotiş, locuitor din Sebeş. 


Din cercetări au acționat 17 bandiți la I.F.E.T. Caşcue. Sigur banda Gavrilă şi 
banda Arnăuţoi au acţionat împreună. 


Obiecte părăsite de bandiți: 2 găleți cu untură, 2 burduşe brânză, o hartă militară, 
o raniță, un cojoc oaie, o pelerină kaki, o piele oaie proaspătă, două cămăși, o Biblie, 
făină mălai, şuncă. 


Col. Gheorghe Crăciun 


04. 07. 1954 
NOTĂ 
(Vol.3, fila 342) 


Rezultă că Gavrilă s-a ascuns în Şirnea Până în 1953, obişnuia să spună că nu este singur, 
că este colonel şi moşier, că a avut vilă în Buşteni. Acest fugar, l-a dus pe Mitre Ion şi 
soția acestuia, în Piatra Craiului, unde i-a arătat un număr de 24 partizani. La jaful de la 
I.F.E.T., ar fi fost şi fugarul Gavrilă. Moise Conga şi alți muncitori au declarat că acest 
fugar era cel mai curat şi mai bine îmbrăcat decât alți bandiți. El se găseşte încadrat fie în 
banda Gavrilă, fie în banda Arnăuţoi. 


Actualul fugar a făcut parte din banda Sfârloagă (Banat), dar a fost folosit în anumite 
acțiuni informative în munţi, şi în vara 1952. Gavrilă a fost trimis într-o misiune în M-ții 
Severinului, s-a deplasat în regiunea Ploieşti şi Stalin. Mr. Popovici loan, îl cunoaşte de 


când a lucrat ca informator la Timişoara. Înainte de dispariţia lui, în apropiere de 
Caransebeş, a trimis un bilet colonelului Moiş, în care-i cerea să-i trimită o grupă de 
oameni pentru prinderea lui Sfârloagă, întrucât cunoaşte exact locul în care se ascunde. 
Când s-a deplasat grupa, Gavrilă nu era, şi de atunci a dispărut. 


NOTA NOASTRĂ 
Apariţia acestui Gavrilă din Banat în Bran, s-a făcut probabil de către securitate, cu 
scopul de a fi introdus, fie între noi, fie la Arnăuţoi. În anii următori securitatea se va 


folosi de numele acesta pentru compromiterea lui Gavrilă loan de la Făgăraş. Oricum, la 
vremea aceea noi nu am ştiut nimic despre existenţa lui. 


04. 08. 1954 

NOTĂ INFORMATIVĂ 

(Vol.38, fila.535) 

Soriţa Haşu, soţia lui Virgil Haşu, fratele lui Laurean Haşu, a spus că soțul ei este grav 
bolnav, că a fost bătut rău la o percheziție şi că ei i-au dat cu patul puștii în spate. Surorile 


lui Gavrilă, cu mama la inchisoare, sunt mereu cercetate şi chinuite. 


Informator „Sese Preda” 


NOTĂ INFORMATIVĂ 
Informatorul „Corbul” din Braşov (foarte inteligent) a fost introdus cu Haşu 


Virgil în închisoarea Codlea. Haşu Virgil a avut încredere în el şi i-a destăinuit mai 
multe. El a fost liberat şi a continuat să-l viziteze pe Virgil Haşu, acasă în Breaza. 


M.A.I. Făgăraş Stat Major 


ORDIN DE MISIUNE 05 


(Vol. 15 fila 5) 
-ca urmare a aparitiei unui bandit in localitatea Berivoi- 


Compania a 2-a (Batalionul Stalin) va acţiona cu 2 câini. Va acţiona cu 9 pânde la 1 km 
vest de Berivoi — Râuleţ. Componenţă: 3 ofiţeri, 3 subofiteri , 30 ostaşi. 11 pistoale 44 
automate, 9 puşti mitralieră, 45 grenade, 10 rachete albe, 10 roşii, 4 binocluri, 9 busole 
şi 9 lanterne. 


Misiunea pândelor. Observarea dacă trec bandiții spre sat. Întâlnirea cu bandiții - rachete 
rosii. Alarmarea imediată a Statului Major. La puctul de comandă al Comp.2 se va afla o 
grupă de rezervă cu 2 câini de urmărire. 


Lt..Col. Gheorghe Craciun 
Mr. Bosco Iacob. 

06. 08. 1954 

DARE DE SEAMĂ 


Asupra acțiunii de la Obreja, pentru capturarea bandiţilor Novac Gelu şi Şovăială 
Gheoghe 


(Dosar penal nr. 16, vol.5, fila 196-197) 


În ziua de 6 August 1954 ora 02, două plutoane sub comanda Lt. maj. Sandu 
Teodor, îmbarcate în trei autocamioane au plecat din cazarma Orăştie spre Mihalţ, 
Obreja, la confluența râului Secaş cu Tîrnava Mare. S-au debarcat la 04:15. La fața 
locului se afla comandantul M.A.I. Alba Tulia, cu trei călăuze. La 5:00, obiectivul a fost 
complet realizat. Am pornit prin albia pârâului Secaş, la 150 m. Am găsit cadavrul 
caporalului de miliție împuşcat de bandiți în noaptea de 5 spre 6 august, de asemenea 1 
raniță a bandiților cu diferite obiecte. La 120m de confluență am găsit un foc vechi, 1 
cană de 1 Kg. cu ouă, lemne de foc, 1 cojoc de oaie, o altă raniţă cu materiale de 
îmbrăcăminte, 1 Biblie şi o carte de rugăciuni. La 6:15 s-a auzit o rafală de automat trasă 
asupra militarilor. Un bandit se adăpostea în mărăcini. M-am deplasat cu trupa de atac 
într-acolo. Banditul s-a retras 35 m. Într-o altă adâncitură de teren. Fiind somat să se 
predea nu a răspuns. Am ordonat Lt. Vatcu şi sergentului Bunea să tragă rafale asupra 
banditului. Banditul a fost rănit la umărul drept. Serg. Bunea s-a ridicat în genunchi vrând 
să tragă asupra lui. Serg. Bunea a deschis foc, asupre lui cu puşca lovindu-l în cap 
deasupra ochiului drept. Am ordonat soldaților Olteanu Ioan, Gerea Nicolae şi 
caporalului Cioată Valerian să facă un salt asupra banditului. Banditul era în agonie, cu 
mîna pe trăgaciul automatului gata să deschidă foc. Militarii i-au luat automatul din 
mână. Am găsit asupra lui următoarele: 1 automat Demler-Puch, cu încărcător în care mai 
avea 9 cartuşe, 2 încărcătoare cu 26 şi 30 cartuşe, un carnet cu însemnări, o hartă cu 


regiunea Făgăraş Oraşul Stalin. Toate obiectele găsite precum şi cadavrul au fost predate 
organelor operative M.A.I. Deva. 


Comandantul Unităţii militare 0199 Lt. Maj. Sandu Teodor 


Pentru conformitate Cpt. Burghelea Vasile 


NOTA NOASTRĂ 


Luptătorul Gheorghe Şovăială a fost ucis în seara zilei de 5 august de către 
miliţie, prin vânzarea lui Răzăilă. În cartea „Brazii se frâng,” am descris după spusele 
oamenilor din Obreja, destul de exact, felul cum s-a dat lupta. Am inversat însă din 
greşeală soarta luptătorilor. Cel ucis seara a fost Gheorghe Şovăială, iar cel ce a dus lupta 
în noaptea de 5 spre 6 a fost Gelu Novac. Din sat, care era destul de aproape, sătenii din 
Obreja au urmărit desfăşurarea acţiunii. Cadavrele au fost târâte cu tractorul până în 
marginea satului. 


08. 08. 1954 

INTEROGATORIUL lui RĂZĂILĂ VASILE 
-Rezumat- 

(Vol 40 fila 102) 


In seara zilei de 4 august 1954 pe la orele 20:30 mă aflam la cărămidăria din marginea 
comunei Obreja. Am întâlnit lângă Târnava un individ, i-am cerut foc şi țigări. Nu avea. 
Am stat de vorbă cu el. L-am invitat la cărămidărie, dar nu a vrut să vină. A apelat să-i 
aduc mâncare. l-am promis că-i aduc dimineața. Dimineaţa de 5 august m-am sculat la 3, 
am plecat spre sat pentru a mă duce la agentul (fiscal n. n.) să anunţ că el cu bicicleta să 
anunţe pe şeful de post al miliției Mihalţ, dar el nu era acasă. Pe drum m-am întalnit cu 
secretarul Sfatului Popular şi referentul Sfatului. Ne-am deplasat la arie asteptând pe 
şeful de post, care era deja anunţat de secretar (n.n. prin cine l-a anuntat secretarul?) 


Seful postului s-a înapoiat la Mihalţ. Eu şi secretarul sfatului am făcut mâncare pentru 
fugari la indicatiile şefului de post. Când s-a înapoiat şeful de post ne-am deplasat 
aratându-le de departe locul indicat. Eu m-am dus cu mâncarea la fugari. Ei s-au îmbrăcat 
femei (seful de post si secretarul n.n.) Am fluierat de 3 ori consemnul convenit. Un fugar, 
Gheorghe a iesit din porumb si a dat mâna cu mine. L-am întâlnit şi pe celălalt fugar. Le- 
am dat țigări şi chibrituri. Gheorghe mi-a spus că are încredere în mine. l-am spus că eu 


am ură pe partid. Mi-a spus că îmi aduce bani, dar ii pare rau că în momentul de față nu 
are nici un leu. Ne-am despărțit şi la orele 14 m-am dus iar cu mâncare şi ne-am întâlnit 
la fel. Apoi m-am dus la arie unde era şeful de post. Au venit autoritățile M.A.I. şi eu am 
fost însărcinat a mă duce la locul de întâlnire cu bandiții. După semnalul făcut a ieşit 
banditul Gheorghe şi l-au luat în primire organele de securitate. 


Anchetator Lt. de securitate Bucerzan Constantin 


NOTA NOASTRĂ 


Când s-a făcut reconstituirea întâmplării în 1996 de către D-na Lucia Hossu Longin, au 
venit de faţă şi femeia la care s-a făcut de mâncare şi cea care a împrumutat hainele de 
femeie pentru şeful de post şi secretar, şi cel cu bicicleta care a dus porunca la şeful de 
post. Destui oameni aveau cunoştinţă de vânzarea lui Răzăilă. Nu s-a găsit nimeni dintre 
dumneavoastră care să se strecoare prin porumbişte şi să-i anunţe că sunt vânduți de 
tiganul cărămidar? a întrebat d-na Hossu. Cel cu bicicleta a răspuns: „Porunca era 
poruncă doamnă, nu se putea!” La aceasta cineva a răspuns trist: „lobagul a rămas tot 
iobag şi după 100 de ani de la desfințarea iobăgiei.” 


M.A.I. Alba Nr. Cabinet 19703 
08. 08. 1954 

Catre M.A.I. Bucuresti 

Tov. Drăghici —personal- 
(dosar 22, fila 92) 


În zilele de 1 august 1954, ora 23, nişte indivizi necunoscuţi şi-au făcut apariţia în jurul 
satului Cistei. În noaptea de 4 spre 5 august, Ciungu Vasile din Obreja (aceaşi persoană 
cu Răzăila), văcarul gospodăriei, a sesizat postul de militie din Mihalţ că un individ 
necunoscut i-a cerut alimente şi țigări în ziua de 4 la orele 21. Ciungu V. i-a promis că a 
doua zi îi va aduce. Semnalul era fluierături şi strigătul: Gheorghe. Şeful de post Homana 
Traian, l-a instruit să ducă alimentele cerute, iar el a raportat la raionul de militie. În ziua 
de 5 august spre seară, şeful de post Serg. maj Tudor Ştefan, împreună cu 7 milițieni şi 
secretarul sfatului popular, Pop Sigismund, au incercuit zona. A sosit de faţă şi Lt. maj. 
Staicu Ion. S-a perfecționat cercul în jurul bandiţilor şi strângerea cercului în colțul 
Târnava, la vărsarea Secaşului. Este instruit Ciungu Vasile, să țină legătura cu Lt. maj. 
Bann Emeric. Ciungu Vasile face semnele convenţionale, apare un singur bandit, fiind 


obligat a trece prin faţa Lt. maj. Bann Emeric şi Lt. Staicu. A fost somat la 15 m. 
Banditul a încercat să-şi ia grenada de la brâu. În acest moment Lt. Bann Emeric a 
deschis foc, împuşcându-l în frunte şi omorându-l pe loc. Al doilea bandit, a deschis foc 
asupra organelor noastre cu pistol automat. Echipele de încercuire au strâns cercul în 
jurul banditului, care a încercat să treacă râul Secaş, dar a fost silit să se întoarcă în desiş. 
Menţionăm că secretarul sfatului popular Pop Sigismund, se găsea deghizat în femeie şi 
observa mişcările banditului. În urmărirea acestuia era caporalul Bălan, care este ochit în 
inimă, fiind rănit mortal. Lt. maj. Ban Emeric, a dat ordin să înceteze urmărirea şi să-l 
forțeze pe bandit să se retragă. Slt. Oprişan, cere ajutor de la regiune la orele 19:30. S-au 
deplasat două maşini mici la faţa locului. La orele 23 au sosit întăriri: 2 plutoane de la 
Orăştie. Menţionez că în timpul nopții, banditul folosindu-se de întuneric a încercat în 
câteva rânduri să iasă din cerc. O încercare mai clară prin care banditul a vrut să iasă a 
fost la orele 23-24, prin apa Târnavei. Cpt. Starez şi Lt. Staicu au descis foc însă fără 
rezultat. În timpul nopții nu a mai avut loc nici o încercare de ieşire din cerc. 


Incă înainte de ziuă, s-a deschis foc în cerc, de ambele părti. S-a repetat focul între 
bandiți şi ostaşi, în câteva rânduri, banditul trăgând la orice mişcare, când nu era sigur, în 
serii mai lungi, iar când observa ostaşii trăgea foc cu foc. 


În această situaţie, s-a dat ordin ca un grup de ostaşi voluntari să se strecoare în imediata 
apropiere a banditului, pentru a-l prinde viu. Astfel Serg. Buna Ştefan, cu un grup de 
utecişti, a ajuns în apropierea banditului. Banditul observându-l, încearcă să deschidă foc, 
însă nu i-a luat foc pistolul. Serg. Buna a tras, ochindu-l drept în frunte. Astfel se termină 
în 23 de ore întreaga operaţie. 


Menţionez că în luptă, a tras foc cu foc şi asupra noastră, deoarece ne aflam în apropiere 
şi banditul ne observa. 


Medicul a constatat că fusese rănit la picior, încă din seara zilei de 5 August, aceste răni, 
l-au împiedecat pe bandit de a se strecura din cerc. Materialele au fost predate Lt. col. 
Crăciun Gheorghe. Din afirmaţiile Lt. col. Crăciun Gheorghe, rezultă că aceşti bandiți 
făceau parte din grupul de rezistență Făgăraş. S-a găsit asupra lor: un pistol automat 
Deimler-Puch, una armă Z.B. cu 69 cartuşe, una grenadă, una busolă Bezard, un rozar cu 
perle negre, şi o cruciuliță fără valoare, o pelerină de ploaie, două perechi bocanci, două 
ranițe cu cojoace, un sac făină mălai, şi până la 2,5 kg. caş, o oală de făcut mămăligă, 
diferite schiţe cu frontiera Iugoslaviei, o Biblie, o rugăciune scrisă cu creionul, diferite 
carnete, şi 2 fotografii de femei (recunoscându-se a fi mama banditului). Cadavrele au 
fost fotografiate şi conservate provizoriu. A fost înmormântat serg. Bălan Teodor. 
Majoritatea tov. au avut o comportare bună. Doi însoțitori de câini, au dat dovadă de 
teamă, manifestând frică şi spirit neputincios. Când li s-a dat dispoziţii să acţioneze cu 
câini, aceştia au motivat că nu vor putea acționa cu câini, fiindcă îi vor împuşca bandiții. 
Mai mult, au primit ordin să plece imediat în partea unde se semnala prezenţa bandiţilor, 
iar ei nu au ajuns la timp, cu toate că au avut timp suficient. În acest caz, am hotărât 
îndepărtarea lor din cadrele miliției. 


Lt. Col. Gheorghe Crăciun 


ÎNSEMNĂRI 

din carneţelul unuia dintre bandiții împuşcaţi în 5 Aug. 1954, în raionul Alba 

(n.n. probabil al lui Gheorghe Şovăială) 

(vol.21, fila 4) 

4 Iulie — plecarea , duminica seara. Pierdut centura cu muniţie, probabil Şinca Veche. 


5 Iulie - seara am căutat centura, n-am găsit-o. M-am necăjit foarte tare, nu mai puteam 
nici judeca. 


6 Iulie — ne-am oprit pe vale la P. Timpul coasei, oamenii coseau în jurul nostru. 


7 Iulie — pe malul Oltului, am trecut cu luntrea la ora 10 seara. Am intrat în Crihalma, am 
făcut rost de şase ouă. 


8 Iulie, am stat pe valea Ticuşului, am căutat o stână şi n-am găsit-o. Seara am intrat în 
sat, am găsit grâu, ceapă şi sare. Noaptea în drum spre Dacia, o ploaie mare, fiind uzi 
până la piele. Ne-am oprit în desiş. 


9 Iulie — am făcut cartofi cu apă din drum. Seara am vizitat Dacia. Am căutat mălai. N- 
am găsit decât pită şi o oală de fasole verde. Am mâncat-o cu mâinile. 


10 Iulie — în pădure la Dacia spre Jibert, mâncat cartofi şi am dormit bine. Seara am 
încercat să găsim ceva de mâncare şi n-am găsit. Ziua în acelaşi loc, seara am plecat spre 
Viscri. 

12 Iulie — poposit spre N. de Viscri într-o tufă. 

13 Iulie — Marţi, în aceeaşi tufă, am stat pentru a găsi un om, să luăm ceva informaţii. Am 
ieşit la doi saşi bătrâni, ne-au dat o gustare, seara am plecat spre Buneşti. Am trecut de 


Buneşti şi de Crizbav şi ne-am oprit lângă drum. 


14 Iulie — la Criţ într-un părău seara la 6 am găsit un sas, părea om de treabă, şi a rămas 
ca a doua zi să ne aducă ceva alimente şi o hartă. 


15 Iulie — am aşteptat nu chiar degeaba, puţin mălai, fasole şi slănină. Numele nu-l ştiu. 


16 Iulie — Vineri între Criţ şi Daia, lângă stână. Am făcut bine că am stat. Seara am plecat 
la Daia. 


17 Iulie — Sâmbătă am trecut pe lângă Worbau, ne-au luat câini şi oameni, au început să 
tipe după noi, dar am intrat în vii. Am ieşit bine. 


18 Iulie — Duminică lângă Sighişoara. Umblau oamenii la ciuperci, noi am scos-o bine. 
19 Iulie — am mers prin pădurile Sighişoarei toată ziua şi am ajuns seara lângă Daneș. 


20 Iulie — Sfântu Ilie, am stat lângă Daneş. Seara am ocolit Daneşul până la şosea. Am 
mers pe şosea, şi am trecut pe Hoghilag, apoi ne-am oprit în tufe pe Târnava. 


21 Iulie — miercuri, când ne-am trezit vorbă mare, gălăgie, căruţe pe lângă noi. Bănuiam 
că este un şantier. Seara am ocolit oraşul şi am trecut de un sat. 


22 Iulie — joi, am stat pe Târnavă la al patrulea sat de la Sighişoara, la Atel. 


23 Iulie — am trecut pe lângă Bratei şi am stat în pădure. Seara am plecat spre Mediaş. 
Ploua pe când ocoleam satul. 


24 Julie — lângă Târnavă. Aproape de Dârlos. Noaptea am ocolit Mediaşul. Am trecut şi 
prin oraş, cu mare greutate. 


25 Iulie — Duminica, am mers prin pădure. Noaptea am trecut de Proştea. Ceva legume 
din grădina colectivei. 


26 Iulie — într-o tufă pe marginea apei, am dormit bine. 


27 Iulie — trecut de Copşa, am stat bine lângă apă. Către dimineaţă am dat de un şantier şi 
ne-am oprit lângă linia ferată. 


28 Iulie — miercuri , între linie şi şosea. Ne-am făcut mâncare la ora 1, şi ne-am tras lângă 
Târnavă. Seara am plecat către sat. Era satul Lunca. 


29 Iulie — joi, pe Târnavă, lângă Mânărade, am făcut baie, seara am trecut Blajul. 
30 Iulie — lângă Blaj în cucuruz. 


31 Iulie — sâmbătă, lângă Crăciunel, aproape de aria satului. Am mâncat mâncare rece. 
Aici chestia cu milogul. Seara o ploaie cum rar am văzut. 


1 August - duminică, undeva pe Târnava, între sate. Seara am intrat la un om, şi s-a făcut 
mare scandal. 


2 August — luni, lângă un sat, apoi ne-am tras lângă Târnavă. Satul Obreja. Omul bun o 
duce bine. 


3 August- marţi, în acelaşi loc. 
4 August- miercuri, în acelaşi loc. 


Pentru conformitate Lt. maj. A Marina 


07. 08. 1954 

CĂTRE M. A.I. 

Personal tov. ministru Alexandru Drăghici 

Întrucât cei doi banditi au fost îngropaţi, au fost dezgropati, şi i-am dus la morgă pentru a 
fi identificați. S-a făcut inventarul nr. 153. S-a găsit un buletin de identitate pe numele 
Tirba Stan, luat de la Cabana Bâlea. Cerem aprobarea ducerii la Alba Iulia a lui Novac 


Petru. 


Lt. Col. Gheorghe Crăciun 


M.A.I. Grupul Operativ Făgăraş 

08.08. 1954 

TELEGRAMĂ către M.A. 

Tov. ministru Drăghici Alexandru 

(vol. 40, fila 118) 

Cu privire la cei doi bandiți împuşcaţi în raionul Alba Iulia, raportăm că în cursul zilei de 
azi, am transportat pe deținutul Novac Petru, la Alba Iulia, pentru identificarea cadavrelor 
celor doi bandiți împuşcaţi. Deţinutul a recunoscut întâi cadavrul banditului Şovăială 


Gheorghe din Berivoi, Făgăraş, iar celălalt a fost recunoscut a fi Novac Gelu din Făgăraş. 
Intrucât asupra lui Novac Gelu, s-a găsit un rozar cu bobiţe negre, Novac Petru, era sigur 


că a fost a lui Novac Gelu. S-a încheiat prezentul proces verbal, urmând ca raionul de 
securitate Alba Iulia, să ia măsuri de îngropare a cadavrelor. 


Mr. Cernea loan 


M.A.I. Regiunea Stalin, 

10. 08. 1954 

TELEGRAMĂ către raioanele Mediaş şi Sighişoara 
Personal, confidenţial, foarte, foarte urgent. 

Să fie primită personal de Şeful raionului 

(fila 76) 

Strict secret 


Vă semnalăm mai jos, drumul parcurs de bandiții Şovăială Gheorghe şi Novac Gelu, care 
au fost împuşcaţi în comuna Mihalţ, raionul Alba Iulia, regiunea Deva. Se presupune că 
ceilalți bandiți din banda Gavrilă, vor urma acelaşi drum. Pe harta raionului dvs. 
însemnați cu săgeți traseul parcurs de susnumiții, urmând a se lua măsuri urgente şi 
anume: se vor face patrulări şi pânde fixe pe traseul respectiv. Vor fi mobilizată toată 
agentura informativă (pădurari, vânători, brigadieri silvici, din raza raionului dvs.), iar 
orice semnalare primiţi să fie treansmisă regiunii la cabinet, personal tov. dir. sau 
locţiitorului său, la orice oră din zi sau din noapte. Toţi sectoriştii să fie instruiți, ca să se 
ocupe activ de orice semnalare a oricărei persoane suspecte ce apare în sectorul lor. Vă 
atragem atenţia că este cu desăvârşire interzis de a cunoaşte conținutul acestui ordin de 
vreun alt tov. din raion, exceptând şeful raionului. La trasarea sarcinilor, trebuie arătat 
tovarăşilor importanța misiunii ce li s-a încredinţat, fără a li se arăta că este vorba de 
banda Gavrilă. 


Prezentul ordin se aplică imediat după primire. 


Şeful regiunii M.A.I. Stalin Col. Ambruş Coloman 


M.A.I. Grup Operaţional Făgăraş 


14. 08. 1954 
CĂTRE M.A.I. BUCUREȘTI 
(fila 86) 
a se preda imediat tov. Col. Aranici 

Între vârful Padina şi Izvor, într-un loc prăpăstios, s-a găsit o ladă de dimensiunile 
100/50/70 cu porumb stricat, haine şi un bilet cu următorul conţinut: „Stalin a coborât de 
pe pereți. Miliția păzeşte şoseaua naţională şi C.F.R-ul. Noi vrem să luăm brânză de pe 
aici şi plecăm mai departe. Bândea — Valea Pojorţii — Muşuleasa. Cioban la liber — 
agent.” Lada merită să fie văzută de cât mai mulți, şi studiat modul ingenios cum a fost 


camuflată. S-a lăsat pândă. 


Lt. Col. Crăciun Gheorghe 


NOTA NOASTRĂ 


Lada era a noastră din 1951. Am mai folosit-o drept cutie poştală în anii următori. 


M.A.I. Grup operativ Făgăraş 

16. 08. 1954 

CĂTRE M.A.I. regiunea Deva 

(vol. 40, fila 100) 

Strict secret 

Având în vedere că unele elemente se interesează de locul unde au fost îngropaţi cei doi 
bandiți, împuşcaţi în raza dvs. de activitate, rugăm a se lua măsuri în vederea muncii 


informative în rândul medicilor, persoanelor din cimitir, din raza raionului Alba, pentru a 
stabili elementele care se interesează unde au fost îngropaţi cei doi bandiți. 


Rugăm a se lua măsuri pentru a identifica persoanele originare din Făgăraş şi care 
domiciliază în comunele prin care au trecut bandiții. 


Lt. Col. Ghe. Crăciun 


NOTA NOASTRĂ 


De necrezut cum Gelu Novac şi Gheorghe Şovăială, au avut încredere în tiganul 
cărămidar Răzăilă, şi nu s-au îndepărtat imediat de satul Obreja. Într-un fel, ei au fost 
victimele principiilor umanitare ale lui Gheorghe Şovăială. Era preocupat de viața 
țiganilor, cunoştea chiar, limba lor, şi voia dacă va scăpa, să contribuie la îmbunătăţirea şi 
civilizarea vieţii lor. Avea încredere în ei. În adevăr în cei 8 ani cât am stat prin munți, nu 
am fost pârâţi la securitate de nici un țigan, deşi ne-am întâlnit foarte des cu ei. Iarăşi este 
adevărat că ţiganii din zona Făgăraşului, nu sunt țigani ci sunt urmaşi ai unor mineri 
bănăţeni care au fost aduşi în zonă de către administraţia austriacă. 


18.08. 1954 

TELEGRAMĂ 

Către M.A.I. personal Tov. Mr. Szacsco 

Rugăm ca aceste scrisori să fie scrise cu creion chimic sau negru, pe hârtie obişnuită în 
aşa fel încât să dea impresia că sunt scrise în penitenciar. Scrisoarea va fi adresată astfel 
„Dragă mamă” şi va fi semnată de Samoilă Maria , iar a doua „Dragă Gilu” şi va fi 
semnată de Mărioara. Textul este anexat la textul ce vi l-am trimes pentru plastrografiere. 


Scrisorile nu vor fi introduse în plicuri. 


Lt. Col. Crăciun Gheorghe 


NOTA NOASTRĂ 


Mărioara era sora lui Haşiu Laurean şi a lui Haşiu Virgil. La acest serviciu s-au 
plastografiat multe scrisori. 


19. 08. 1954 
REFERAT 
(Dosar penal nr. 16, Vol. 5, filele 198-199) 


Asupra acţiunii elementului de servici comandat de Lt. Rariş Nicolae, din U.M. 0487, în 
ziua de 19. 08. 1954. În timp ce o grupare cu puşca-mitralieră, aflată sub comanda 
sergentului în termen Sârbu Ilie, se îndrepta spre uşa stânii, siguranţa bandiţilor care se 
afla ascunsă în brazi, a deschis foc asupra militarilor. Lt. Rariş a ordonat prin semn 
soldaţilor Orosz loan şi Haido Bella, să se deplaseze pentru a tăia retragerea bandiților 
care au ieşit din stână. Bandiţii aveau cojoacele ciobanilor în spate şi s-au îndreptat spre 
pădure. Lt. Rariş a angajat lupta cu unul din bandiți, trăgând şase focuri de pistol şi o 
grenadă asupra banditului, somându-l să se predea. Banditul a răspuns: ”Predă-te tu!” şi a 
fugit spre pădure, lăsând cojocul pe pământ, fiind urmărit de aproae de către ofițer. 


Caporalul Bucur Radu, a deschis foc asupra celui de-al doilea bandit care fugise din 
stână, dar n-a reuşit să tragă decât un cartuş, după care s-a produs o dublă alimentaţie şi 
banditul profitând de incident, a lăsat şi el cojocul şi a fugit în pădure, după ceilalți. Un 
bandit ieşit dintr-un grup de brazi, a apărut în faţa soldatului Orasz loan, care încercând 
să deschidă foc, n-a reuşit fiindcă automatul PPS a făcut dublă alimentație, iar banditul 
care se afla la 5 m a tras rănind mortal pe soldatul Orosz în piept şi în mână, fiind găsit 
acolo de soldatul Haido Bella. Din acest moment, bandiții folosindu-se de ceață şi ploaie 
au dispărut în pădure, pe direcția N-V. 


În noaptea de 19-20 elementul de servici al Lt. Rariş, şi plutonul de rezervă al companiei, 
au executat blocarea la originea izvoarelor, iar a doua zi s-a scotocit raionul unde s-a dat 
lupta. 


Din cercetările ulterioare, au rezultat că cei doi bandiți din stână au fost Gavrilă Ion şi 
Pop Jean, iar siguranţa lor a fost formată de Sofonea, Novac Petre şi Ilioi. 


Pentru conformitate Cpt. Burghelea Vasile 


NOTA NOASTRĂ 


Lucrurile nu s-au petrecut aşa cum a relatat Rariş. Dacă ar fi fost anunţat Rariş de către 
ciobani de existenţa noastră, sigur ar fi apărut la dosar declaraţiile ciobanilor. Nu a fost o 
grupă, ci cel puţin un pluton (un Lt. nu comandă o grupă), care urcau fără grije pe cale. 
Pop Jean şi Ilioi, au tras pe deasupra a doi ofiţeri care se îndreptau spre stână, pentru a ne 
anunţa pe noi de pericol. Îmi amintesc că la repezeală a fost şi o discuţie „amicală”, peste 
vale, cu Lt. Rariş, când am fost somat să mă predau. 


Ostaşul Orosz, a fost victima Lt. Rariş, care i-a ordonat să prindă pe Sofonea Remus viu. 


DECLARAȚIA DE LA ANCHETA A LUI NOVAC IOAN 

În 19 august 1954, pe Valea Topologului, în timp ce Gavrilă şi Sofonea se aflau în stână, 
iar eu cu Pop Jean şi Ilioi eram de pază, am văzut amândoi pe firul văii soldați. Atunci 
amândoi am tras două-trei focuri de armă pe deasupra soldaţilor. Soldaţii s-au culcat în 
albia văii, Gavrilă şi Sofonea au ieşit din stână. Sofonea, după cum mi-a povestit ulterior 
a tras într-un soldat care s-a repezit la el. Soldații deschiseră toţi foc, Gavrilă a tras şi el 
două-trei focuri de pistolet, apoi am reuşit să fugim cu toţii. 


-Ancheta observă că-ncerci să minimalizezi faptele. Foloseşti verbul a lua, şi nu a jefui. 
Aţi luat prin bună înţelegere? 


Răspuns: Nu vreau să aduc în puşcărie oameni care ne-au ajutat. 


Anchetator Mr. Mezei Gheorghe 


M.A.I. Regiunea Stalin 

20. 08. 1954 

FIŞĂ PERSONALĂ 

(vol.19) 

Strict secret 

În ziua de 19 August 1954, banditul Sofonea Remus, însoțit de banditul Gavrilă Ioan, au 
intrat în stâna de pe Izvorul Scara. Întrucât stâna era supravegheată de către alți doi 
bandiți, la apariția ostaşilor din trupele operative, bandiții au deschis foc pentru a pune în 
gardă pe Sofonea Remus şi Gavrilă loan, ce erau în stână. Aceştia când au ieşit afară, au 


deschis foc asupra ostaşilor şi a ucis pe unul din aceştia. 


Lt. Col. Crăciun Ghe. 


NOTA NOASTRĂ 


Episodul a fost povestit în vol. 2 al Brazilor, la pag. 90, cu titlul: Ciocnire la Izvorul 
Topologului. Stâna a fost supravegheată de Pop Ioan (Fileru) şi Ion Ilioi, care au tras pe 
deasupra soldaților, ca să ne atragă nouă, celor din stână, atenția. La ieşirea din stână nu 
noi am fost primii care am deschis focul, ci ostaşii. Remus Sofonea (Brâncoveanu) a tras 
în ostaşul care s-a repezit la el să-l prindă viu. 


20. 08. 1954 

REFERAT 

Asupra acțiunii Lt. Maj Hotăran Alexandru, din U.M 0106 
(Dosar penal nr. 16, Vol. 5, fila 200-201) 

Strict secret 


În ziua de 20 August 1954 la ora 17, la cota ... elementul de servici comandat de Lt. Maj. 
Hotăran Alexandru, se deplasa cercetând în formația romb. Soldatul Mandu Ioan, 
cercetaş, a văzut în faţa sa un bandit care voia să tragă asupra lui. Militarul a deschis foc 
asupra banditului. Cu întreaga grupă, condusă de Lt. maj. Rădulescu D-tru, s-a trecut la 
urmărirea banditului, pe râul Zibri. Bandiţii au coborât. Au fost alertat întregul pluton. 
Bandiţii au fost înconjurați pe trei părți şi de grupa comandată de Lt. Damaschin Iosif. 
Bandiţii au fost angajați în luptă şi au deschis foc, siliți să tragă la întâmplare, în toate 
părțile. Grupa 1 şi grupa 2 au aruncat grenade între bandiți, dar fără rezultat. În fața 
grupei Lt. maj. Hotăran, au apărut doi bandiți, pentru distrugerea cărora, ofițerul a dat 
ordin să deschidă foc. Întreg plutonul a început să tragă. Unul din bandiți a răspuns cu foc 
automat, în direcția în care se afla puşca mitralieră a grupei şi conducătorul câinelui. Al 
doilea bandit, a tras şi el două focuri de armă asupra câinelui, după care a fost rănit grav, 
căzând în genunchi. Din această cauză întregul pluton a încetat focul. Restul bandei a 
reuşit să dispară. Deşi s-a organizat urmărirea lor, nu au mai fost găsiți. 


Rezultatul acţiunii: a fost rănit şi capturat banditul Ilioi din banda Gavrilă, asupra căruia 
s-au găsit o puşcă Mauser, calibrul 7,92mm, un pistolet calibru mare, una cartuşieră plină 
cu cartuşe Z.B., o pătură de lână, un cojoc, o raniță şi un cuțit. Pentru capturarea 
bandiţilor s-au consumat 63 cartuşe F.P.S., 70 cartuşe Z.B., 2 grenade, 5 rachete. Banditul 
Ilioi a declarat că împreună cu el au fost: Gavrilă, Pop Jean, Sofonea şi Novac Petre. 


Pentru conformitate Cpt. Burghelea Vasile. 


NOTA NOASTRĂ 


Episodul a fost relatat în vol. II din Brazii se frâng, în capitolul 20 August 1954. 
Lucrurile s-au petrecut în aşa fel încât, din nefericire am ajuns chiar în plasa securității, 
într-un loc unde nu ne-am putut apăra. De mirare este că am reuşit să scăpăm patru dintre 
noi. Ilioi loan a fost lovit de un glonţ, ce i-a trecut prin ficat, plămânul drept , ieşind din 
corp prin spate, pe lângă coloana vertebrală şi inimă, ceea ce l-a paralizat momentan. 
Sofonea Remus, care era lângă el, l-a crezut mort, în momentul când a plecat de lângă el. 
Securitatea a făcut tot posibilul, ca Ilioi să se vindece, pentru a afla mai multe informaţii 
despre noi. Asupra lui s-au folosit cele mai sofisticate metode de chinuire fizică şi 
morală, ducându-l până în pragul nebuniei şi al orbirii. Ion Ilioi a supravieţuit şi închisorii 
de la Aiud, ieşind în 1964 în urma unui decret de grațiere. În prezent locuieşte la Făgăraş, 
purtând sechelele chinurilor prin care a trecut. 


M.A.I. Grupul operativ Făgăraş 

21. 08. 1954 

TELEGRAMĂ 

Către M.A.I. Bucureşti, tov, ministru Drăghici 

(Vol. 66, fila 188) 

Raportăm: la o scotocire a trupelor operative, în seara zilei de 20 August, s-a luat contact 
cu cinci bandiți la Porumbacu de Sus. S-a deschis foc împotriva bandiților, fiind rănit 
banditul Ilioi loan, care a rămas pe loc. Ceilalţi patru (Gavrilă loan, Novac Ioan, Pop Jean 
şi Sofonea Remus) au dispărut. Banditul Ilioi este internat în spital şi i se aplică tratament 


necesar. 


Lt. Col. Ghe. Crăciun 


M.A.I. Grupul Operativ Făgăraş 
20. 08. 1954 


CĂTRE M.A.I. BUCUREŞTI 


(Vol. 66, fila 84) 
Urgent 


-În vf. Lăngii, cota 2275, s-au găsit multe urme de focuri acoperite cu pietre, un 
ceaun de 4-5 kg, o oală emailată. 


-pe Valea Pojorții s-a descoperit o putină cu carne de vițel sau căprioară, 
conservate recent, două vetre de foc şi-un cap de cerb mic. În timpul nopții s-a organizat 
o pândă de tăria unei grupe. S-au introdus încă doi ofițeri în acest sector. Semnele arată 
că aici bandiții au stat mai mult. La faţa locului s-au dus Lt. Balaban şi Averbuch Izu. 
Vom raporta. 


Lt. Col. Gheorghe Crăciun. 
NOTA NOASTRĂ 


În adevăr în zonă am stat deseori în anii anteriori. În 1954, poate au poposit pe 
aici Ion Chiujdea şi Haşu Gheorghe. 


M.A.I. Făgăraş 

24. 08. 1954 

CĂTRE M.A.I. R III 

a se preda personal col. Aranici 
(vol. 66, fila 90) 


Până la această dată, Ilioi loan n-a dat nici o gazdă, ordinul lui Gavrilă era de a nu avea 
gazde (fila 92). În consfătuirea cu conducerea trupelor şi tov. consilier sovietic de la 
oraşul Stalin, trupele au prevăzut să organizeze o pândă secretă la fântâna de la 
Porumbacu, şi interceptarea căilor, pe unde ar putea să meargă grupul Gavrilă spre 
celălalt grup. Este necesară paza crestei munţilor, pe unde Gavrilă ar încerca să treacă în 
Argeş. Scotocirea pentru găsirea celor 70 kg. brânză, ascunsă în m-ţii Topolog, cu pânda 
camuflată. Se urmăreşte păstrarea adăposturilor din iarnă ale bandiţilor, intacte. 


Lt. Col Ghe. Crăciun 


Oct. 1954 

PROCES VERBAL DE INTEROGATORIU 

Învinuitul Ilioi Ioan declară: am refuzat să mai avem legături cu oamenii, deoarece, 
Gavrilă spunea că dacă până în 1951, am fi procedat aşa, nu reuşea securitatea să aresteze 
atâția oameni. 


-Ce discuţii aţi purtat în bandă, în cazul când unul din voi ar fi fost arestat? 


-De a nu mai trece prin locurile cunoscute de cel arestat. Dacă ar fi fost alimente, trebuiau 
mutate, şi dacă era fixat locul pentru iarnă, să se găsească unul cât mai departe. 


-În ce loc trebuia să vă întâlniți, dacă vă împrăștiați? 

-Nu aveam fixat un asemenea loc. Aşteptam la locuri cunoscute, ca de ex. la o fântâniță 
între Porumbac şi Avrig, la o tufă de arine, tot acolo, în hotarul Brezei, la baraje, la 
Netotu, la un pârâiaş spre Dejani, la o pădurice cu tufe şi brazi. Dacă aş merge cu dvs. v- 
aş arăta. 


-La adăposturi te-ai fi dus? 


-Nici într-un caz. Aş fi lăsat bilete la acele locuri. Biletu-l introduceam într-o sticluță şi-l 
îngropam în pământ în zona respectivă, punând o piatră deasupra. 


-Cât aşteptaţi unii după ceilalți? 
-Două, trei nopţi. 
-Ce semnale de întâlnire aveaţi? 


-Fredonam „Pe umeri pletele-i curg râu” „Ghiorghiţă, muri-ţi-ar calul” „Imnul lui 
Mazilu”. 


Anchetator: Averbuch Izu 


Oct. 1954 


PLAN DE MUNCĂ 


Petru exploatarea depoziţiilor făcute de Ilioi loan 
(n.n. depoziţii derutante) 


1.  Adăposturile din Comis şi Ţiganul să fie păzite încontinuu. (n.n. Ion ştia ca şi noi, 
că ele au fost descoperite). 


2. Să se găsească brânza îngropată în Mâzgavu.(n.n. brânza nu era îngropată în acest 
munte). 


3. Se vor ocupa cabanele: Suru, Urlea şi Bâlea. (n.n. Ion ştia că nu aveam de gând să 
atacăm cabanele). 


4. Coborârea oilor să se facă cu pază. (n.n. niciodată nu am atacat stânile particulare). 


5.  Controlarea stânilor pentru a nu lăsa alimente la plecare. (n.n. noi nu mai foloseam 
acest procedeu). 


6.  Pândă la cabanele I.F.E.T., Tălmaci, şi Sadu, de lângă Sibiu.(n.n. Ion urmărea să-i 
dirijeze în direcția aceea). 


7. Paza Porumbacului de Sus, de unde Gavrilă a adus alimente. (n.n. nu aveam pe 
nimeni în acest sat). 


8. Pază la fântâna din Porumbacu de Sus. (n.n. nu l-am folosit niciodată ca loc de 
întâlnire). 


Mr. Cârnu lon 


M.A.I. D.T.O.P. Grupul Operativ Făgăraş 
01. 10 1954. 
PLAN DE OPERAȚIUNI 
(rezumat) 
Scopul operaţiunii: închiderea Oltului de la nord la sud, prin instalarea de 


capcane, inducerea în eroare a bandei. Forțe: batalionul Orăştie, care va sosi în zonă în 
31. 10. 1954. 


Scotocirea pădurilor Tălmaci, Sadu, Cisnădie. Forțe: regimentul 1 securitate şi regimentul 
6 de securitate vor asigura pânda la poalele munților, plus batalionul Orăştie, minus o 
companie. Compania independentă va asigura paza trecerii peste Olt. Batalionul Dej, plus 
batalionul R.O.B. vor scotoci pădurile de la N de Olt. Miliția din zonă va controla 
intrările şi ieşirile din localităţi. Blocarea Oltului se va face noaptea de 30-31 Noiembrie. 
Sfârşitul operaţiunii în 07. 11. 1954, orele 14:00. Inamicul va fi lăsat să se apropie de 
pândă, apoi distrus. Hrană rece pe tot timpul celor opt zile. Punct de comandă, gruparea 
Făgăraş la Sâmbăta de Jos, regimentul 6 la Sighişoara. Regimentul 1 la Veştem. 
Batalionul 3-27 la ...., batalionul 1R/6 la...., şi batalionul 3-ROB la .....Rapoarte zilnice la 
ora 07 şi la 18. 


Comandantul grupului Făgăraş Lt. Col. Mocanu loan. 


Mr. Bosco lacab, nr. 07689 

CĂTRE RAIONUL SECURITĂȚII FĂGĂRAŞ 

(Vol.55, fila 77) 

Am fost informaţi de către gruparea de sud (N.N. gruparea securităţii din regiunea 
Piteşti), că în ziua de 14. 10. 1954, pe Pârâul Topolog s-a descoperit un bordei în care au 
locuit probabil două persoane, cu 5-6 luni înainte. S-au mai găsit o pătură şi-o bucată de 
sac, în parte putredă. La circa 3 km. sud de bordei, s-a descoperit o armă Z.B., încărcată 
cu 3 cartuşe, în stare de funcționare. 

În ziua de 17. 10. 1954. orele 11, un element de servici din batalionul Dej, a descoperit la 
1 km. N-E de cota 1159, un cadavru, probabil de femeie, în stare de putrefacție, două 
ziare „Scânteia” din 24 iunie, 1 carte tehnică sovietică, şi-o cutie de chibrituri. La 300m, 


N-V de cadavru, s-au găsit 5 cartuşe de puşcă. 


Mr. Bosco lacab 


NOTA NOASTRĂ 


Pe fila aflată la arhivele securităţii se află scris de mână: „Problema este a securității din 
Piteşti, deoarece terenul se află pe raza lor”. 


PROBLEMA CPT. MARE SABIN 


? 1954 
DECLARAȚIE 


Subsemnatul Mare Sabin, născut în anul 1920, ziua 17, August, în comuna Pătău, 
jud. Satu-Mare, fiul lui Florian şi Ana, licenţiat în Academia Comercială, de profesie 
cofetar, stagiul militar satisfăcut cu gradul de căpitan, căsătorit, cu 1 copil, în prezent 
domiciliat în Făgăraş, Piaţa Republicii nr. 19, declar: 


Din anul 1949, am auzit că în judeţul Făgăraş, sunt câțiva studenţi condamnaţi şi care 
stau ascunşi, printre ei fiind şi unul Chiujdea, Novac şi Socol. De la un soldat din 
Voivodeni, Cornea, am aflat că printre fugiți, se află şi unul Haşu, fost sergent, la Centrul 
de exploatare Făgăraş. Într-o zi a venit la mine un ţăran, de vreo 45 de ani, care mi-a spus 
că de la Haşu ştie că am fost ofiţer, şi că am posibilitatea materială de a-i ajuta. Fără a 
mă gândi prea mult, l-am întrebat cine l-a trimis, şi mi-e răspuns că Chiujdea. Eu i-am 
spus să revină mai târziu, în care timp am scos un pantalon, veston şi-o pereche de 
bocanci, o fiolă de penicilină, şi le-am pus într-o desagă. Când a venit de le-a luat, i-am 
dat şi 10.000 de lei. Aceasta s-a petrecut prin lunie. Eu am plecat cu copilul meu la Satu 
Mare, şi după întoarcere, a venit iar acel cetățean, şi mi-a spus că Chiujdea vrea să mă 
cunoască. Eu am acceptat. Ne-am întâlnit pe drumul dintre Breaza şi laşi. Am făcut 
cunoştinţă cu Chiujdea, cu el mai erau trei inşi, dar nu ştiu cum îi chema. Am stat de 
vorbă cu ei următoarele: ne-au spus că umblă prin sate pe câmp. Nu mi-a indicat nici o 
gazdă. Am fost solicitat să-i ajut cu echipament şi armament. Eu le-am dat un sul 
hectograf nou cu cerneală şi hârtie specială. Mi-au spus că dacă vor fi prinşi vor fi 
împuşcaţi, că dorm pe unde apucă prin pădure, prin casele oamenilor, care habar n-au că 
stau la ei. Le-am dat 5000 de lei şi am plecat. 


La câteva zile am dat lucrurile unui om, pe care nu l-am cunoscut. Am mai fost chemat 
de un alt om, dar nu m-am dus. Am aflat apoi ce s-a întâmplat, am aflat că au fost răniți şi 
prinşi la Râuşor. 


SS. Mare Sabin 

Prezenta copie este conformă cu originalul care se află în dosarul nr. 301/1954 
Lt. Maj. ss indescifrabil 

NOTA NOASTRĂ 


În ziare s-a anunţat în Octombrie 1953, că Mare Sabin, a fost împuşcat în casa elevului 
Iuhas, în Satu Mare. În altă versiune a securităţii, Mare Sabin, a fost ucis într-o mirişte de 
secară, în zona Făgăraşului. Din declaraţia de mai sus, rezultă că ar fi căzut viu în mâna 
securităţii. Declaraţia, ce cuprinde lucruri cunoscute de securitate, s-ar putea să fie 
plastografiată de securitate, eventual pentru a convinge pe arestaţi că el trăieşte. În dosare 
nu se află declaraţia sa în original. Originalul s-ar afla în dosarul 301/1954. 


28. 10. 1954 
PLAN DE MĂSURI 
(vol.55) 


Privind introducerea prin inf. „Vasiliu Ion”, un substitut al spionului, Rada Ilie în cadrul 
bandei Gavrilă, ce acționează în raza regiunii Stalin, ca telegrafist, cu un aparat de emisie 
recepție, instruit în mod special, şi trimis în ţară, paraşutat, de către anglo-americani, în 
cursul anului 1953. Informatorul Vasiliu Ion, de profesie medic cu domiciliul în Făgăraş, 
a fost recrutat la 25 octombrie 1953. Cioloboc Grigore, l-a solicitat pe medic, să facă 
legătura cu banda, legătură necesară spionilor paraşutaţi în R.P.R. în 1953, în frunte cu 
Mare Sabin, element cunoscut de informatorul nostru, înainte ca acesta să fugă din ţară. 
În urma acestei însărcinări, primite de la Cioloboc Grigore, informatorul „Vasiliu loan” a 
luat legătura cu Grovu loan, căruia i-a comunicat cele cunoscute de la Cioloboc Grigore, 
şi anume: că Mare Florea Sabin, a fost paraşutat în R.P.R., cu un grup de parașutiști, 
având şi un aparat radio-emisie. 


Grovu loan, i-a comunicat informatorului „Vasiliu loan” că a luat legătura cu 
banda şi că aceştia au acceptat întâlnirea cu delegatul grupului Mare Sabin, care să se 
efectueze până la 3 octombrie 1953. Legătura urma să aibă loc astfel: informator — Grovu 
- delegatul bandei. Ulterior informatorul a anulat întâlnirea întrucât delegatul grupului 
Mare Sabin a dispărut. Din anchetarea lui Ilioi loan, în Oct. 1954, rezultă că banditul 
Gavrilă loan, era permanent preocupat în a stabili legătura cu străinătatea. Pe baza 
aceasta, bandiții Gavrilă Ioan, Sofonea Remus şi Ilioi loan, cu ocazia întâlnirii în toamna 
1953 cu omul lor de încredere Borzea Olimpiu, i-au solicitat acestuia sprijin, în scopul 
legăturii cu străinătatea. Borzea Olimpiu le-a promis tot sprijinul. La întâlnirea din 1954, 
dintre Sofonea, Ilioi şi Borzea Olimpiu, acesta le-a comunicat că Grovu loan, are legături 
cu un medic, care cunoştea un individ ce era în legătură cu străinătatea. 


Menţiuni: Rolul ca om de legătură al grupului de diversiune Mare Sabin, l-a avut 
Cioloboc Grigore (informatorul „Poiana”, arestat, care în realitate a fost elementul direct 
de legătură al spionului Mare Sabin, fiind recrutat de acesta cu misiunea de a lua legătura 
cu banda). Faţă de cele de mai sus, propunem continuarea combinației începute, prin 
exercita această misiune. Să cunoască perfect radio-telegrafia, şi persoana substituită 
(Rada Ilie), calităţi, caracter şi activitate legionară. Introducerea se va face prin „Vasiliu 
Ion” în cadrul bandei (legătura se va face în realitate cu organele noastre conform unui 
cifru cunoscut.) Banda, după ce va intra în posesia aparatului, va fi dirijată prin aparatul 
emisie-recepție. Substitutul lui Rada Ilie, după ce va instrui delegatul bandei, în 
cunoaşterea cifrului şi mânuirea aparatului, îşi va manifesta multumirea şi intenția, în 


sensul că este satisfăcut şi şi-a îndeplinit misiunea, iar pe de altă parte, că se retrage 
pentru a încerca să treacă frontiera, dar continuă să aibă legătura cu ei, prin folosirea 
aparatului emisie-recepţie. Urmărim derutatrea bandei, ca ei să nu creadă că e vorba de o 
cursă, ci o reală legătură de încredere. Menţiune: Ilioi loan, arestat, afirmă că banditul 
Gavrilă, nu acceptă primirea în rândul bandei, a vreunei persoane străine, decât a acelora 
cunoscute de el în amănunt, dar şi acestea cu rezerve. În caz de reuşită a introducerii 
substitutului nostru cu delegatul bandei, şi în urma aplicării combinației, vom lua măsuri 
de paraşutare a unui grup fictiv de diversionişti, la locul indicat de bandă, prin aparatul 
emisie-recepție. 


În caz de nereușită, a introducerii substitutului Rada Ilie, se vor lua măsuri, de a fi 
prins viu, unul sau doi bandiți, prin legătura cu informatorul „Vasiliu”, prin legătura ce o 
are cu Grovu. Punerea în aplicare se va face imediat după ce în prealabil se vor satisface 
toate condiţiile necesare, şi anume: omul care reprezită legătura spionului, cifrul, 
instruirea acestuia în mod temeinic, aşa cum s-a menţionat mai sus, pentru a cunoaşte 
întreaga problemă asupra grupului, ce a fost paraşutat în 1953. 


Şeful serviciului 3, Mr. Cârnu loan 


De acord, şeful regionalei M.A.I., Lt. Col. Moiş Aurel. 


Noiembrie 1954 
Din declarația dr. BURLACU NICOLAE 
(vol.61, fila.1) 


„„„Avocatul Cioloboc a susținut că are legătură cu Mare Sabin, care s-a întors din 
străinătate şi are misiunea de a se întâlni cu banda din M-ții Făgăraşului. El a fost trimis 
la mine, de Col. Dr. Muţiu Ioan. Cioloboc urma să ia legătura cu învățătorul Şofletea. I- 
am comunicat lui Cioloboc, că banda e de acord să se întâlnească cu un paraşutat, dar să 
precizeze locul şi data. Din ziare am aflat că Mare Sabin a fost ucis. De asemenea 
Cioloboc a dispărut. În Decembrie 1953, Cioloboc Grigore a reapărut şi mi-a mărturisit 
că a fost arestat de securitate de trei săptămâni, şi a fost pus în libertate cu condiţia să 
ajute securitatea pentru prinderea celor din munţi. Mi-a spus că din grupul paraşutat a 
scăpat numai Rada Ilie, radiotelegrafistul grupului, căruia i-a adus un aparat la mine. 


Anchetator: Ivan loan 


Noiembrie 1954 
Din declarația lui BURLACU NICOLAE 
(vol.61, fila 18) 

Eu urma să fac legătura lui Rada Ilie cu grupul din munţi, prin profesorul Grovu, 
lucru ce nu s-a făcut. La 25 Octombrie 1954, am fost reținut de securitate şi m-am angajat 
să servesc securitatea. In Noiembrie 1954, m-am întâlnit cu Grovu, şi i-am făcut 
propunerea să plecăm în străinătate. Pentru asta, eu (Burlacu), voi încerca să i-au legătura 
cu comandamentul legionar din țară, să-l găsesc pe Rada Ilie, să iau contact cu Ambasada 


S.U.A. să văd cum am putea trece granița. 


Anchetator Ivan loan 


NOTA NOASTRĂ 
Planul nu a fost pus în aplicare, din cauza dr. Burlacu Niculae (informatorul „Vasiliu”), 


care dându-şi seama că prof. Grovu a devenit omul securităţii, a refuzat să mai joace 
acest rol, fiind arestat. 


M.A.I. Serviciul Raional Făgăraş 
03. 11. 1954 
NOTĂ 
Către tov. Col. Mocanu, comandantul trupelor M.A.I.. 
(fila 51) 
Strict secret 
Din ordinul tov. Lt. Col. Crăciun, vă semnalăm următoarele. Comuna Beclean 
raionul Făgăraş, se află la o depărtare de 1,5 km de Olt, în partea stângă a cursului apei. 
La locul numit Fundătura, şi după Baltă, apa este mică, până la genunchi, şi se poate trece 


în bune condițiuni. In partea cealaltă a Oltului sunt numai case locuite vara, când se duc 
cetăţenii la vii. Tot acolo lângă Olt se află 4 barăci ale cetăţenilor din Beclean. Urmează 


ca dumnevoastră să luați măsurile necesare, ținându-se cont că prin aceste locuri bandiții 
se pot ascunde sau trece Oltul. 


Cpt. de securitate Balaban Gheorghe. 


RAPORT 
(vol.23, fila 138) 


Dosar personal Maga Aurel — funcționar la sfatul popular Făgăraş. În discuţii, 
Maga Aurel, a dat dovadă de un calm desăvârşit şi încăpățânare. Mi-a spus: „Înainte de 
arestare, banditul Chiujdea Ion, avea relaţii cu o fată din apropierea Blajului. Mi-a arătat 
fotografia, nu-i cunosc însă numele”. Şi-a luat angajamentul că ne va ajuta în munca 
informativă. După aceea a completat: Cred că nu mai scapă acuma cei din munți, după 
câtă armată îi urmăreşte. Nu mai au nici o şansă de aprovizionare, şi vor căuta să iasă, dar 
se vor ciocni cu armata. La urmă a spus: Cine poate şti realitatea? Anii aceştia pot fi o 
istorie, şi dacă ar fi fost scrisă zi de zi, poate s-ar cunoaşte cândva realitatea. 


Lt. Maj. de securitate Ispas Eliade 


NOTĂ INFORMATIVĂ 
despre Maga Aurel, dată de Octavian Chiriţă 
Este o fire retrasă, tăcută, nesociabilă. Nu cred să ştie ceva direct, de bandiți. În 


convorbirile noastre, nu s-a manifestat contra regimului, dar nici nu s-a afirmat ca un 
comunist în devenire. Îşi duce viaţa ca un modest funcționar. 


NOTA NOASTRĂ 
Aurel Maga, văr cu Ion Chiujdea, a fost un om de sprijin, de încredere deplină. 


Declaraţiile lui şi a celor din jurul său, despre el, pot fi luate ca modele, care nu spun 
nimic folositor securităţii. Ion Chiujdea n-avea nici o fată în jurul Blajului. 


Detaşamentul „Viscolul” 


10. 11. 1954 

DARE DE SEAMĂ 

Asupra operaţiunii de scotocire efectuată în întreaga zonă de operație 
10.11. 1954-28.11.1954 

-rezumat- 


Situaţia operativă: inamicul — banda Gavrilă. În urma acţiunii executate de unităţile de 
securitate în cooperare cu organele M.A.I., o parte din banda Gavrilă a fost distrusă. Este 
posibil ca banda să-şi reia activitatea până la căderea zăpezii. Terenul: muntos, 
prăpăstios, acoperit de păduri. Forțe şi mijloace: regimentul 7 securitate (- batalionul 
întâi). Batalionul 1/R securitate. Hotărârea comandantului: am hotărât să interzic 
aprovizionarea bandiților cu alimente. Prin: cercetarea şi scotocirea permanentă a 
terenului, ocuparea de către subunități a cabanelor şi a crestei Urlea, Podragu, Bâlea, 
Negoiul, Surul; acţiunea de lichidare a bandei se execută de militarii de rezervă a 
organelor noastre. Desfăşurarea acțiunii: în 23. 11. 1954 la ora 11:50, s-a găsit lângă o 
vatră de foc trei haine de culoare neagră, uzate. Fiecare companie are o zonă de 
responsabilitate precisă. Noaptea se instalează pânde. Din cauza căderii zăpezii, 
operaţiunea se mută la poalele pădurilor şi la N de Olt. 


Pregătirea politică (rezumat): se va folosi lozinca „Orice întâlnire cu banda înseamnă 
capturarea şi distrugerea ei totală”. Comuniştii şi uteciştii mereu în frunte. Şedinţe ale 
organizației de bază şi U.T.C.. Lecturi din Scânteia şi Scânteia tineretului. O gazetă de 
campanie. Sarcini precise trasate colegiului de redacție. Grupe de învățământ cu 
prelucrarea temei: laşitatea şi trădarea cea mai gravă crimă faţă de patrie. 


Comandantul detaşamentului „Viscolul” Mr. Martiş Luigi. 


Cpt. Bilanici Vasile 


M.A.I. Raion Făgăraş 

14.12.1954 

RAPORT ÎN PRIVINŢA MUNCII OPERATIVE 
(vol 38 fila 239) 


Strict secret 


În raionul Făgăraş a fost identificat un număr de 2115 elemente legionare, 47 şefi de 
garnizoane, 140 şefi de cuib, 4 şefi de plasă. Majoritatea dintre ei sunt morţi pe front! 


Şeful serviciului Raional Făgăraş Mr. Popa Iacob 


Gruparea operativă Făgăraş 

15.12 1954 

PLAN DE OPERAȚIUNI 

în zona N. a m-ților Făgăraş 

(vol. 36, fila 453) 

-rezumat- 

Scopul: distrugerea sau capturarea bandei Gavrilă. Forțe şi mijloace: batalionul 2 
securitate Oradea, dizlocat în zonă; batalionul 3 securitate Dej, în rezerva grupării. 
Batalionul 2 securitate Oradea, va acționa pe valea Brescioarei, Sebeşului, Dejanilor. 
Mod de acţiune: grupe cu câini de urmărire sub comanda Lt. Bobeică loan. Forţele 
politice vor fi repartizate proporțional. Dotare: frânghii, sonde, piolete, ochelari de soare. 
Persoanele ce vor fi reținute, vor fi trimise la comandantul batalionului. Se va crea 
impresia retragerii trupelor din zonă. Parola se va schimba zilnic. Puncte de comandă: 
Sâmbăta de Jos şi Sticlărie. La întâlnirea cu inamicul se va acţiona hotărât, energic, fără 
menajamente, pentru distrugerea lui totală. 

Comandantul trupelor operative de pază: Gen. Maj. Staicu Stelian. 

Locţiitor de stat major: Nicolau Ilie 

Comandantul operațiunii Făgăraş: Martiş Luigi 


Locţiitor politic Bilanici Vasile 


Şef birou operaţii Szilaghi Dezideriu 


NOTA NOASTRĂ 


Se vede că am înaintat în grad, am devenit „inamicul”, şi nu „banda”.Era normal să fie 
aşa, deoarece până atunci ne-am confruntat cu sublocotenenți, locotenenți, căpitani, 
maiori, cel mult locotenenţi-colonei, dar cu general a fost prima dată când am avut de-a 
face. Am devenit „inamici” măcar pentru orgoliul de general, se cădea să fim şi noi 
cineva importanți. 


Unitatea militară 011 

EXTRAS DIN JURNALUL DE OPERAŢII 

CU OPERAȚIUNILE DUSE DE TRUPELE DE SECURITATE 
PENTRU URMĂRIREA ȘI CAPTURAREA BANDEI GAVRILĂ 


Strict secret 


I. Forțe ce au acționat: 1 companie din U.M. 0301, dislocată permanent în zona sud 
Făgăraş. Operaţiunea a început în 26.02.1953 şi s-a terminat la 03.11.1953 când a 
inceput altă operațiune. 


Descrierea acţiunilor de luptă 


Misiunea companiei a fost interceptarea căilor de acces dinspre sate spre munte şi invers, 
pentru a captura bandiții ce circulau în zona sud Făgăraş. 


În ziua de 20.07.1953, ora 18, plutonul comandat de Lt. Manea Gheorghe, a luat 
contact cu doi bandiți, sub 50m şi deşi s-a deschis foc, nu s-a reuşit să se distrugă nici un 
bandit. Bandiţii au lăsat pe teren 2 raniţe cu alimente, muniţiuni şi echipament. În noaptea 
de 5-6.08.1953, bandiții au jefuit stâna din Bândea şi stâna din Nisipuri, luând circa 100 
kg. brânză şi o oaie tăiată. În ziua de 29.08.1953, ora 10, o patrulă din subunitatea de la 
cabana Sâmbăta comandată de Serg. maj. Lăzărescu D. A luat contact cu un bandit la 
distanţa de 60-70m. După un schimb de focuri, banditul a reuşit să dispară. 


Rezultate ale operațiunii 


Pe timpul unei scotociri executate pe m-tele Trăsnita, s-a găsit un adăpost al 
bandiților, cu circa 100kg. porumb şi mai mulți bulgări de sare. 


Pierderi proprii 


În 10.06.1953. Sld Toader Ilie din U.M. 0301, a căzut de pe o stâncă în punctul 
Fereastra Mare, şi a încetat din viaţă. 


Documente de bază 


Registrul jurnal de operaţii al U.M. 0111, pag. 25. Sinteza asupra operațiunilor 
din anul 1953, dosar 166 din 1954, vol II, fila 352. 


II. Forțe ce au acționat: o grupare operativă formată din U.M. 0301; U.M. 0136; U.M. 
0199; U.M. 0433; U.M. 0377; U.M. 0204. 


Descrierea operațiunilor de luptă 


În ziua de 01.11.1953, ora 10, banda Gavrilă a jefuit cabana de pe m-tele Negoiu, 
ridicând circa 380kg. alimente şi diferite materiale de îmbrăcăminte. 


În ziua de 02.11. 1953, ora 18, o patrulă de patru militari din U.M. 0301, a luat 
contact cu bandiții la 3km. sud de Arpaşu de Sud. După un schimb de focuri, bandiții au 
reuşit să dispară. În scopul capturării bandiţilor s-au organizat blocarea şi scotocirea 
pantelor. 


Rezultate ale operațiunii 


Pe timpul scotocirii s-a descoperit în punctul Vârful Muntelui un bordei cu 
alimente, munițiuni şi obiecte casnice. 


Pierderi proprii 
La întâlnirea cu bandiții din ziua de 02.11. 1953, aceştia au împuşcat câinele de serviciu. 
Documente de bază 


Registrul jurnal de operaţii al unității militare 011, pag. 61; sinteza asupra 
operațiunilor din anul 1953, dosar 166/1954 vol. II, fila 553. 


III. Forțe ce au acționat: idem cele anterioare 


Descrierea acţiunilor de luptă 


În scopul capturării bandiţilor s-au organizat blocarea şi scotocirea pantelor de N. a m- 
ților Făgăraş între Apa Râului şi Râul Mare. Pe timpul scotocirii, a fost găsit de U.M. 
0199 în punctul 520 un adăpost al bandiţilor, conţinând diferite materiale şi indicii că 
adăpostul fusese părăsit de 7-8 zile. 


Rezultatele operaţiunii 


La 18.11.1953, U.M. 0136 a găsit mai multe obiecte de îmbrăcăminte, alimente şi 
munițiuni, aparținînd bandiţilor. 


Pierderi proprii 
Nu au fost. 
Documente de bază 


Raportul grupării nr. 5 din 04.11.1953, dosar 166/1954, voll, fila 80. 


IV. Forțe ce au acţionat: o grupare operativă compusă din U.M. 0301; U.M. 0199; U.M. 
0377; U.M. 0433. Operaţiunea a început la 28.11.1953 şi a durat până la 10.04.1954, 
când unităţile s-au retras fiind înlocuite cu U.M. 0247. 
Descrierea acţiunilor de luptă 

Pentru operațiunile de capturare a bandei, unităţile au fost dislocate în localităţi, şi 
au dus acțiuni prin elementele de servici, în sectoarele de responsabilitate repartizate. In 
ziua de 17.01.1954 în cooperare cu organele M.A.I. a fost descoperit şi capturat într-o 
casă din comuna Porumbacu de Sus, banditul Cismaş loan. Restul acțiunilor executate în 
această etapă a avut rezultate negative. 
Rezultatele operaţiunii 

Prinderea banditului Cismaş loan şi ridicarea a 10 gazde de sprijin. 
Pierderi proprii 


Nu au fost 


Documente de bază 


Registrul jurnal de operaţii pag. 69. Planul operațiunii dosar 166/1954, vol.I, fila 
434. Darea de seamă asupra operaţiunii, dosar 166, vol. I, pag 469. 


V. Forțe ce au acţionat: U.M. 0247 dislocată permanent în zona Făgăraş, a continuat 
acțiunile de descoperire a bandei de la 10.04.1954 la 15.11.1954. 


Descrierea acţiunilor de luptă 
La 07.05.1954, ora 20, 2 militari din U.M. 0247, care executau pândă pe pârâul Râuleţ, 
cota 648, harta Sibiu, au observat 6 bandiți, au deschis foc asupra lor, însă bandiții au 
reuşit să dispară în pădure. Pentru blocarea şi încercuirea zonei s-au trimis în zonă încă 3 
unități de securitate: U.M. 0204; U.M. 0301; şi U.M. 0199, care au dus acțiuni în 
perioada 06.05.1954-21.05.1954, în zona cuprinsă între Valea Dejanului şi Valea 
Pojortei. Nu s-a luat contact cu bandiții în această perioadă. La 21.05.1954, cele trei 
unităţi s-au înapoiat la reşedinţă, în zonă rămânând în continuare numai U.M. 0247. 
Rezultatele operaţiunii 

În timpul scotocirii a fost decoperit un bordei cu obiecte de îmbrăcăminte şi 
veselă în Valea Pojortei. S-a descoperit un bordei cu cinci culcuşuri şi un adăpost 
subteran pentru alimente, pe vf. Berivoi. 
Pierderi proprii 

A fost tăiat şi s-a furat de mai multe ori cablul din rețeaua telefonică a unităților. 


Documente de bază 


Registrul jurnal de operaţii pag. 72; Dare de seamă asupra operațiunii, dosar 166, 
vol.II, pag 145. 


VI. Forțe ce au acţionat: 1 grupare operativă compusă din U.M. 0247; U.M. 0301; U.M. 
0487; U.M. 0446; U.M.0199, au acţionat de la 24.06. 1954-30.06.1954. 


Descrierea acţiunilor de luptă 


În ziua de 23.06.1954, ora 11, un grup de bandiți au jefuit stâna de la izvorul Mâzgavului. 
Pentru prinderea grupului de bandiți au acționat 5 unităţi timp de 5 zile, executând 


blocarea şi scotocirea zonei, între Arpaşul de Sus şi Râul Mare. Bandiţii nu au fost 
descoperiți în această zonă, astfel că la 30.06.1954 unităţile s-au înapoiat la reşedinţă. 


Rezultatele operaţiunii 


S-a descoperit pe valea Laiţa un adăpost în care s-a găsit armament, munițiuni, obiecte de 
uz caznic, îmbrăcăminte şi alimente. 


Pierderi proprii 
Nu au fost 
Documente de bază 


Registrul jurnal de operaţii, pag.91 şi Sinteza operaţiunilor din zona Făgăraş, dosar 166, 
vol.II, pag. 357. 


VII. Forțe ce au acţionat: 1 grupare operativă compusă din U.M. 0301; U.M.0247; 
U.M.0199; U.M. 0487; U.M. 0446; U.M. 0153; şi U.M. 0362. Au acţionat de la 
02.07.1954-10.07.1954. 


Descrierea acţiunilor de luptă 


În ziua de 30.06.1954, ora 14, un grup de 8 banditi, au jefuit cabana I.F.E.T. de pe 
Valea Caşcue, (15km N-V de Rucăr), luând alimente şi patru cai. În noaptea de 
02.07.1954, grupul de bandiți a luat contact cu un element de servici, şi deschizând foc 
asupra militarilor au fugit, lăsând pe teren materialele jefuite. Pentru capturarea bandiților 
s-au dislocat în zonă 7 unităţi de securitate, care au executat blocarea şi scotocirea zonei: 
Bârsa Fierului, Piatra Craiului, Gura Rudăriţa, Vf. Ţaga. În noaptea de 06-07 şi 07-08 
1954, mai multe pânde din dispozitiv au deschis foc asupra unor indivizi ce ar fi încercat 
să iasă din zona blocată. 


Rezultatele operaţiunii 


Banda a reuşit să se sustragă din zonă. Au fost capturate o parte din obiectele şi 
alimentele jefuite de bandiți de la cabana I.F.E.T. de pe valea Caşcue. 


Pierderi proprii 


Cu ocazia operaţiunii, s-au consumat cantități apreciabile de muniţiuni, carburanți 
şi diferite materiale, evaluate la aproximativ 72.000. 


Documente de bază 


Registrul jurnal de operaţii, fila 94. Referat asupra modului cum s-a executat 
operațiunea, dosar 166, vol.II, pag 208. 


VIII. Forțe ce au acţionat: 1 companie din U.M. 0199; care a acţionat la cererea 
D.R.M.A.I. au acționat la 05.08.1954 


Descrirea acţiunilor de luptă 

La. 05.08.1954, bandiții Novac Gelu şi Şovăială Gheorghe, au fost semnalaţi în marginea 
comunei Obreja, raionul Alba —Iulia. Unul din bandiți a fost împuşcat de organele M.A.I., 
iar celălalt s-a ascuns şi a fost împuşcat de Serg. Bunea Ştefan. 

Rezultatele operaţiunii 

Au fost distruşi doi bandiți şi s-a capturat armament şi muniţiuni de ale bandiților. 
Pierderi proprii 

Nu au fost. 


Documente de bază 


Registrul jurnal de operaţii, pag. 106, şi Dare de seamă dosar 166, vol.III, pag. 80. 


IX. Forțe ce au acţionat: o grupare operativă compusă din: U.M. 0446; U.M. 0487; U.M. 
0301; U.M. 0433; U.M. 0247 şi U.M. 0106. Au acţionat de la 10.07.1954-08.11.1954 
când unităţile au fost înlocuite. 


Descrierea acţiunilor de luptă 


Unităţile au fost dislocate în anumite zone de responsabilitate, acționând prin elemente de 
servici. În ziua de 19.08.1954, ora 16, un element de servici comandat de Lt. Rariş 
Niculae, din U.M. 0487, a luat contact cu un grup de bandiți, la o stână de pe Valea 
Scara, care au deschis foc şi au fugit. În timpul urmăriri, soldatul Orosz Ioan, a fost 
împuşcat mortal de către bandiți, bandiții printre care Gavrilă, Pop Jean, Ilioi Ion, Novac 
şi Sofonea, au reuşit să dispară folosind ceața şi ploaia. 


În ziua de 20:08. 1954, ora 17, elementul de servici comandat de Lt. Maj Hotăran 
Alexandru, din U.M. 0106, a luat contact cu un grup de cinci bandiți, la o cabană pe râul 
Zibri. In urma luptei ce a a vut loc, a fost rănit şi capturat banditul Ilioi. 


Rezultatul operaţiunii 

A fost capturat banditul Ilioi, asupra căruia s-a găsit o puşcă, un pistolet, munițiuni şi alte 
obiecte. Ceilalţi bandiți au reuşit să dispară, datorită acoperirilor şi terenului foarte 
accidentat. 

Pierderi proprii 

A fost împuşcat de către bandiți, soldatul Orosz Ioan, din U.M. 0487. 


Documente de bază 


Registrul jurnal de operaţii, fila 96, şi planul operaţiunii, dosar 166, vol II, pag. 392, 
Referatul asupra acțiunii dosar 166, vol. III, pag. 180. 


X. Forțe care au acţionat: o grupare compusă din U.M. 0377; U.M. 0329; şi U.M. 0199. 
Au acționat de la 13.11.1954-14.09.1955 când unităţile au fost înlocuite. 


Descrierea acţiunilor de luptă 


S-au executat acţiuni pe elemente de servici, în sectoarele de responsabilitate 
repartizate, cu misiunea de a descoperi şi captura banda Gavrilă. În această perioadă, s-au 
executat mai multe operaţiuni, care au avut ca rezultat, descoperirea unor bordeie, 
adăposturi, armament, şi munițiuni folosite de bandiți. A fost prins la o casă de pe dealul 
Arşiţa Sibiu, într-o casă nelocuită individul lorivaş Vasile, care a avut legătură cu banda 
Gavrilă. După 14.09. 1955, operațiunile au fost continuate de U.M. 0204 până la 
26.02.1956, după care în zonă a rămas o companie din U.M. 0301. 


Pierderi ale bandiţilor: s-au descoperit pe pârâul Ursului, Sibiu, 5 bordeie. În sălaşul 
individului Moldor, din comuna Boita, s-a găsit un revolver şi munițiuni. S-a descoperit 
un bordei la 3 km. V de satul Găinari Sibiu. 

Pierderi proprii 


Nu au fost. 


Documente de bază 


Registrul jurnal de operaţii, fila 173; Planul operaţiunilor, dosar 140/955, vol.IV, fila 283; 
Dare de seamă, dosar 140, vol. IV, fila 130 şi fila 191. 


Corespunde cu documentele originale. Slt. Nicolau Ilie. 


1955 


Grup operativ Făgăraş 

9-20 lan 1954 

PLAN DE OPERAȚIUNI în raionul Breaza 
(vol.37, fila 72) 


Inamicul: banda „G” sau elemente din ea se ascund în Breaza. Scopul: 
interceptarea tuturor ieşirilor din Breaza. În interior acţiune de scotocire. Interzicerea 
bandiţilor de a ieşi din Breaza. Urmărirea şi capturarea lor. Durata: 2 zile. Forțe: 
compania 2 din batalionul 2 regimentul 7; efectiv: 6 ofițeri cu 42 de militari, 2 câini, 30 
automate, 16 puşti mitraliere, 4 puşti, 20 grenade. Compania 3 din batalionul 3 regiment 
7; sub comanda Lt. Maj Ghiorghe Ioan; cu acelaşi efectiv. 8 elemente cu misiunea lor. Se 
vor instala 8 pânde dispuse pe traseu. Deplasarea la ora 02, cu câini de urmărire. 


În ziua a doua: punct de adunare la Postul de miliţie Vaida Recea. Parola: „Steaua 
furtună.” Măsuri speciale în zonă: evitarea localităţilor. Ziua nu vor fi legitimate decât 
persoanele suspecte; noaptea va fi reţinută orice persoană din afara localităţii. În caz de 
nesupunere se va deschide foc. Nu se va lua contact cu populația. Agitatorii vor pregăti 
şedinţe operative. În cursul nopții s-a blocat parţial comuna Ohaba, în timp ce organele 
operative scotoceau interiorul acestei localităţi. Rezultat negativ (n.n. vol. 36, fila 419). 


Lipsuri: Lt. Maj. Păcurar Teodor a deviat traseul. Lt. Maj. Paraschiv, s-a rătăcit de pluton. 
Coloana auto a funcționat defectuos. În ziua a doua, aprovizionarea cu alimentele s-a 
făcut cu mare întârziere. Slt. Craiu C-tin, din transmisiuni, a pierdut codul telefonic, care 
a fost găsit după 2 zile. 


Şeful gr. operativ Dănăghiu Ion 


Lt. Maj. Gheorghe Ion 


M.A.I. Raionul Făgăraş, Grup Operativ 

19. 01. 1955 

DARE DE SEAMĂ 

Asupra acţiunii executate în 19-20.01.1955, în m-tele Țiganu 


Din informaţii rezultă că membrii din banda Gavrilă s-ar afla ascunşi în două adăposturi 
situate în m-tele Comis şi m-tele Țiganu. Scopul: distrugerea adăposturilor şi a bandiţilor. 
Forțe şi mijloace: D.G.S. nr.1, comandant Mr. Marinescu Eustațiu, cu 30 militari, o stație 
radio şi 2 câini de servici. D.G.S. nr.2 comandant Mr. Damaschin loan, cu 30 militari, 1 
staţie radio şi doi câini de urmărire. Elementul de servici aflat dislocat pe valea Sebeşului, 
1 ofiţer, 17 militari, 1 staţie radio şi 1 câine de servici. Alt element compus din 2 ofițeri şi 
20 militari la cota 843 pe Valea Sebeşului. 


Desfăşurarea operaţiunii: în ziua de 18 ian. La cota 843, Valea Sebeşului, s-a 
făcut instructajul elementelor. Plecarea în misiune la 19 ian. 1955, orele 3, pe itinerarul: 
Groape-vf. Comesului. La ora 13, dis cauza viscolului, am rămas până a doua zi. 
Scotocirea a durat de la ora 7-11, rezultat negativ. 


D.G.S.2 pe itinerarul 843-vf. Sebeşului, stâna din Ţiganul. Rezultatul scotocirii negativ. 
În 20 ianuarie s-a reluat scotocirea. La ora 13 a fost descoperit bordeiul bandei. Bordeiul 
este situat la 10 m de marginea pădurii, lângă un izvor. Bordeiul este îngropat, compus 
din 2 camere 3/3 m, din care numai o cameră este acoperită. Acoperişul, din scânduri 
late, având un al doilea tavan din scânduri bine încheiate. Pereţii sunt făcuți din lemne 
rotunde bine încheiate. Dacă cineva vine dinspre vale, bordeiul nu poate fi descoperit, şi 
din vale nu se poate trage. Uşa este spre vale. În faţa uşii un talaz pe care stătea 
observatorul. Un pat comun pentru 4-5 persoane, o sobă de fier cu două ochiuri, ieşirea 
fumului mascată-n pod, un joc de şah improvizat, 4 perechi rachete de mers prin zăpadă 
din lemn şi fâşii de pânză, unsoare de armă, 2 oale de 2 şi 10 litri, într-un brad o antenă 
cu două fire pentru radio cu galenă, 2 farfurii de tablă smălțuită, 3 butuci de lemn servind 
ca masă. Toate obiectele au rămas la locul lor. Zăpada de 70-80 cm, moale. Am avut 
cinci cazuri de degerături, 1 caz de epuizare. 


Cpt. G.O.F. Mr. Damaschin I 


Delegat M.A.I. Cpt. Drăgănoi Gheorghe. 


NOTA NOASTRĂ 


Acesta a fost bordeiul în care am iernat în 1953-1954. N-am fost atât de naivi să ne 
întoarcem la el ştiind că a fost descoperit. 


M.A.I. Făgăraş 

25. 01. 1955 

PLAN DE ACȚIUNE 

Privind măsurile de depistare a bandei Gavrilă 
(vol. 36, fila 191) 


-Mureşan Anuţa, recrutată informatoare, n-a fost sinceră faţă de noi, astfel se propune 
abandonarea ei ca informatoare. 


-se vor identifica toate persoanele care intră şi ies din sate. Se vor instala posturi de pândă 
ziua şi noaptea în jurul satelor: Berivoi, Recea, Lisa, Drăguş şi Hârseni. 


-Persoanele care vin la mănăstire vor fi oprite şi li se va pune în vedere să vină duminica 
următoare. 


-Bararea podurilor peste Olt ziua şi noaptea. Va fi interzis pescuitul pe Olt. Bandiţii nu 
pot trece decât pe pod, deoarece Oltul este mare. 


-Patrule permanente pe ambele maluri ale Oltului. Două patrule grupe călare de la 
Făgăraş la Arpaş. 


-Posturile actuale vor rămâne pe loc şi vor folosi hrană rece. Orice indisciplină şi abatere 
de consemn va fi trimisă în faţa Tribunalului Militar.(fila 197). 


Mr.de miliție Popcea loan 


Lt. Maj. Silaghi Iulian 


M.A.I. Făgăraş 
26. 01. 1955 


PLAN DE COMBINAŢIE 


(Vol. 36, fila 24) 
Strict secret 


Ca elev, banditul Metea Victor a cunoscut pe eleva Moian Virginia de la Liceul 
Doamna Stanca, din Făgăraş, care i-a fost prietenă. In 1952 banditul Metea a vizitat 
părinții Virginiei, care au avut o atitudine binevoitoare față de el. 


Se va identifica Moian Virginia, căsătorită la Cluj, şi se va trece la recrutarea ei. Ea se va 
deplasa la părinții ei înscenînd un divorţ. Ea va face deplasări la târg la Făgăraş în aşa fel 
încât să afle şi părinții lui Metea şi alți bănuiți sprijinitori ai banditului. Moian Virginia va 
trece şi pe la colege de-ale ei. Banditul Metea va afla noua ei situaţie şi va veni la părinții 
ei să o caute. La cantonul C.F.R. se va instala un post capcană care va prinde pe banditul 
Metea Victor. 


NOTA NOASTRĂ 


Interesant cum securitatea poruncea chiar şi în cele mai intime situații ale 
oamenilor. În fața securităţii nu conta că Virginia era căsătorită, având şi un copil, că 
soțul s-ar putea să nu se învoiască şi ea de asemenea. Nu ştiu dacă Victor a aflat cumva 
de această capcană, dar sigur nu i-a dat curs. 


M.A.I. Raionul Făgăraş 
26. 01. 1955. 

PLAN DE COMBINAȚII 
(Vol. 36, fila 26) 

Strict secret 


Se ştie că Haşu Gheorghe ține la soţie şi la copii. Bănuim că are legătură cu 
familia. De formă, soţia a divorţat. Se va înscena în Ludişor o epidemie de febră tifoidă. 
Mai multe case vor fi cu bilet roşu: boală molipsitoare. Întreaga familie va fi declarată 
bolnavă. Întreaga familie va fi deplasată la Spitalul Făgăraş. Copiii vor fi daţi în grija 
cunoştinţelor. Cel ce va lua copiii va fi omul nostru. La el va fi postat un post fix de 
pândă. Comănici Eugenia (soţia banditului Haşu Gheorghe), va fi instalată izolat în spital, 
sub supravegherea oamenilor noştri, cu agentură de cameră. Acelaşi lucru se va face şi cu 


părinţii ei. Şase tovarăşi milițieni vor fi internaţi în spital în aceeaşi secție. Haşu 
Gheorghe va afla şi va veni fie la spital, fie să-şi vadă copiii. 


Se aprobă Col. Ambruş Coloman 


NOTA NOASTRĂ 


Nu ştiu dacă Gheorghe Haşu a avut cunoştinţă de această combinație. 


M.A.I. Grup S.S. Făgăraş 

03. 02. 1955 

SCHEMA GRUPULUI OPERATIV 

PTR. DISTRUGEREA BANDEI GAVRILĂ 
-Lt. col. Crăciun Ghe. —şeful statului major 
-Mr. Cârnea loan -locțiitor 

-Lt. Marina Alexandru 

-Mr. Goşcu Iacob, trupă operativă 


Lt. Gergely Francisc 


Sectorul Netotu 


Lt. Popovici Octavian 


Sectorul Berivoi 


Lt. Hegedus Szoltan 


Sectorul Ileni 


Lt. Disz Zaharia 


Sector Viştea de Sus 


Lt. Gheți loan 


Sector Copăcel 


Lt. Mărginean Vasile 


Sector Voila-Voivodeni 


Lt. Avram Dumitru 


Sector Viştea de Jos 


Lt. Szalat Iosef 


Sector Arpaş 


Lt. Stroilă loan 


Sector Felmer 


Lt. Popa Teodor 


Sector Cârța 


Se va acţiona informativ asupra lui Borzea Olimpiu, Grovu loan, Popa lov Octavian, 
Gemăn Victor, Dâmboi Victor, Logrea Gheorghe, Stermin loan, Burlacu Nicolae, Mihai 
Ieronim, Bârsan loan, Dăişorean Aurel, Leancu Ioan, Gavrilă Nicolae, Grecu Nicolae, 
Grecu loan, Malene Ioan, Krauss Gheorghe, Budac Remus, Malene Elisabeta, Matei 
Bucurenciu, (grupul contrarevoluționar Volcinschi Raul, care recrutează elemente pe 
linia rezistenţei armate), Dumitru Comănici, Haşu Eugenia, Comănici Octavian, Negrea 
Maximilian, Bărdaş Candid, Nicoară loan (din Rucăr), David loan, Şotcan Virgil. 


Mr. Popa Iacob 


Cpt. Balaban Ghe. 


SARCINI ptr. informatorul „PUIU” 
(vol. 85, fila 23) 
În legătură cu linia lui de conduită faţă de Borzea Olimpiu: sarcina principală este de a 
câştiga încrederea deplină a lui Borzea Olimpiu, să stabilească cu el mijlocul de legătură, 
să afle pe cine a punctat Borzea, pentru a-i folosi ca legătură a bandei în cazul unui eşec. 
Am luat cunoştinţă de conţinutul prezentului material 
Niculescu Constantin, Bucureşti, str. Theodor Aman. nr. 42, et. 1. 
M.A.I. Stalin 
18. 02. 1955 
CARACTERIZARE 
Asupra informatorului necalificat Neamţu loan „Giurigă Bujor” 
Strict secret 

Neamţu loan, domiciliat în Porumbacu de Sus a fost recrutat de Lt. Col. Briceag 
Niculae. Cu ajutorul lui a fost prins fugarul Cismaş Constantin şi gazdele acestuia Gritu 
Gheorghe şi Cismaş Gheorghe, în prezent arestați. Banda Gavrilă la Cabana Negoiu, ştia 
că Neamţu e informator. Drept urmare, fiind deconspirat, propun să fie abandonat 4-6 


luni, astfel încât elementele duşmănoase să aibă încredere în el. 


Lt. Köpe Ludovic 


19. 02. 1955 

REFERAT 

(vol.40, fila 366) 

Anchetata Raita Valeria, învățătoare, soția preotului Raita Gheorghe, născută în 


1906...Văzând fotografia lui Gavrilă s-a exprimat astfel: este un element eminent în 
calitățile personale (s-a referit la inteligența şi comportarea avută în timpul şcolii, şi 


întâlnirile ce le-a avut ca fugar); în general s-a declarat binevoitoare față de G.I. 
aducându-i elogii. Mi-a pus întrebarea: Ce se întâmplă cu el dacă va fi prins? ÎI omorâţi? 
„ÎL cunosc pe Gavrilă Ion de când era elev şi mi-a plăcut foarte mult. L-am reîntâlnit în 
1951 ca fugar şi l-am ajutat. Nu ştiu unde pleca. Am greşit odată întrebându-l, mi-a 
zâmbit şi mi-a spus: De ce-mi cereți ce nu pot să spun? Am ţinut şi țin la el ca la copiii 
mei şi mă doare sufletul că-i în situația de astăzi. Declar că dacă la-ş întâlni nu mă lasă 
inima să-l trădez. 


Lt. Maj. Gergely Francisc 


RAPORT 

de investigaţie privind pe Raita Gheorghe, preot în Săsciori, Făgăraş 

(vol.40, fila 388) 

A făcut frontul de răsărit ca preot militar greco-catolic. Inteligent, discută puțin, dar în 
anturajul său se manifestă duşmănos faţă de regim. Anturajul său: Motoc D. Iosif, fost şef 


de garnizoană legionară (condamnat), Barbu Iosif şi Comşa Gheorghe. 


Lt. Popovici Octavian 


M.S.S. Grup operativ Făgăraş 

22. 02. 1955. 

DARE DE SEAMĂ 

(vol.36, fila 419) 

A operaţiunii executate în raionul Sibiu, în perioada 15.02-22.02. 1955 

Strict secret 

„.„.Desfăşurarea operațiunii: în ziua de 16.02. 1955, unitatea s-a deplasat astfel: batalionul 
2 a început deplasarea la orele 01 de la Cabana Pionierul. Batalionul 3 în aceeaşi zi la 


orele 02. Elementul nr. 1 din gruparea batalionului 3 cu şeful de stat major al 
batalionului, a început deplasarea în 15.02.1955, la orele 22 până în Poiana Sibiului, unde 


a luat legătura cu lucrătorul operativ şi călăuza, la orele 03. La orele 07:30, a început 
scotocirea în toate unitățile. 


Raionul nr. 1 Jina - părăul Sibiel - Rod-Guga Mică - dealul Conei. Au fost aduse 
rezervele la ora 05 în Dealul Crinţii-Petriceaua. 


Batalionul 2 a scotocit Dealul lui Mihai - Sibiel - Dealul Crinţii. 


Ziua a Il-a 


La orele 06:30, subunitățile au ocupat linia Măgura - F.Mărului, la cota 452 s-a găsit un 
manifest în limba maghiară. 


Ziua a I-a 


S-a continuat scotocirea. La o casă s-a găsit un bidon militar unguresc. 


Ziua a IV-a 


A fost prins un individ pe nume lorivaş Vasile, care a avut legătură cu bandiții în 1949. 
Într-un pod la Otreaju s-au găsit 5-6 culcuşuri vechi. În casa unui cioban s-a găsit un 
manifest american şi un ochean. La Oprea Petru s-au găsit piei de vițel crude, puse la 
tăbăcit. A fost trimis la raionul M.A.I. Sibiu. Grupul s-a cantonat în Gura Râului. 


Ziua a V-a 


Scotocire spre râul Sadului - Sibişel. La o casă din pădure, nelocuită, s-a găsit un cufăr cu 
haine, alimente, pantaloni de schi. Aceasta aparţine chiaburului Micu din Răşinari. Nu 
erau urme pe zăpadă în jurul casei. S-a instalat o pândă în jurul casei. Rezultatul pândei 
negativ. 


Ziua a Vl-a 


S-a pornit la orele 07, s-au găsit 5 bordeie părăsite de 2-3 ani. Un cioban a arătat un fost 
bordei folosit de bandiții ofițeri, lichidat în 1950. Atitudinea ciobanului este suspectă. 


Ziua a VIl-a 

Între Sadu şi Olt - Tălmaci. Nu s-a găsit vreun indiciu de prezenţa proaspătă a bandiţilor. 
La saivanul lui Moldor Nicolae din Boita, s-au găsit: 1 revolver, 244 cartuşe, patru piei de 
vițel netăbăcite. Intr-o scorbură în pădure s-au găsit 42 cartuşe Z.B. La orele 19, unităţile 


s-au întors la Sâmbăta, reluând misiunile obişnuite. 


Lt. Col. Ghe. Crăciun 


NOTA NOASTRĂ 


E singurul loc unde este consemnată informația că a existat un grup armat de rezistenţă a 
unor ofițeri pe Valea Sebeşului. 


M.A.I. Raionul Făgăraş 

28. 02. 1955 

PLAN DE MĂSURI OPERATIVE 

(vol.83, fila 227) 

Se aprobă 

Şeful M.A.I. Stalin, Lt. col. Moiş Aurel 

Privind identificarea şi arestarea unor membrii din banda Gavrilă. 

Se vor organiza echipe sanitar-veterinare mobile, formate din 1 medic veterinar-lt. maj de 
miliție, sub acoperire Ivan Anton, Plt. de miliție sub acoperire — Enache D-tru. Vor fi 
dotați cu pistoale T.T. sau Parabelum. Echipa va controla animalele şi depozitele de 
furaje, unde s-ar ascunde bandiții. La 1-2km. va fi lăsat camionul cu 20 ostaşi, care vor 


face pândă pe liziera pădurii cu câini de urmărire. Pânda va fi continuată şi noaptea. 


Şeful R.M.A.I. Făgăraş Mr. Popa Iacob 


RAPORT 
(la planul anterior vol. 83, fila 245) 

În comuna Rotbav, echipa s-a dus la Brodea Gheorghe. Paralel cu echipa 20 
securişti, 20 milițieni şi 2 câini de vânătoare, au controlat pădurea. Prezenţa trupelor în 
pădure a fost motivată pentru prinderea unui dezertor. Misiunea ne-a fost uşurată (fila 


218) deoarece locuitorii dispun de foarte puţine vite, iar furajul este pe terminate. 


Lt. Maj Averbuch Izu 


03. 03. 1955 
NOTĂ INFORMATIVĂ 

În ziua de 26 Feb. 1955, a venit în comuna Merghindeal o comisie a Ministerului, 
care a umblat prin curți pe la diferiți cetățeni. Această comisie a intrat în curți, pivnițe, 
grajduri, fără să explice, răscolind totul. Felul de a proceda a alarmat comuna. Scotocirea 
s-a făcut în lipsa propietarilor. S-a produs o stare de spirit foarte proastă, agitând şi 


speriind populația. 


Pt. conformitate Lt. Manole Ghe. 


NOTA NOASTRĂ 


Cine teroriza populaţia? Noi sau ei? 


M.A.I. Grup operativ Făgăraş Stat Major 

08. 03. 1955 

PLAN OPERAȚIUNI DIN ZONA SIGHIŞOARA SUD 
(Vol. 36, fila 468) 


Strict secret 


Banda şi-a părăsit adăposturile vechi şi nu şi-au construit altele. Prin acțiunile 
noastre am interzis bandei de a se aproviziona. Este posibil ca banda să se ascundă în 
pădurile din sudul Sighişoarei. În 1954 au fost semnalate elemente din bandă în această 
zonă. Doi bandiți ce-au trecut prin zonă au fost nimiciţi la Obreja, judeţul Alba. 


Scopul operaţiunii: descoperirea, capturarea şi nimicirea bandei sau a elementelor din 
bandă. Scotocirea pe raioane succesive între Laslea — Ticuşul Vechi — Brui, direcția N-S. 


Se stabilesc următoarele raioane: raion 1 Laslea — Sighişoara — Apold - Noul Săsesc, 
raion 2: Noul Săsesc — Hendorf — Ruja - Apold, raion 3: Sighişoara — Mureni - Apold, 
raion 4: Mureni —Beia - Buneşti, raion 5: Apold — Saschiz - Meşendorf, raion 6: Dealul 
Frumos — Hendorf - Şoarş, raion 7: Agnita - Dealul Frumos — Cincşor — Cinc - Brui. 


Acţiunea în fiecare raion. Pentru fiecare raion 1 zi. Inceperea acţiunii în 14 martie 1955, 
orele 24. 


Forțe şi mijloace: Comandantul operațiunii- Mr. Martiş Luigi, Locţiitor Cpt. Bilanici 
Vasile, 3 ofițeri stat major, 2 ofiţeri secție politică, 15 militari în termen din compania 1, 
batalionul 2/7, 2 staţii radio, 2 autocamioane Zis 150, 1 auto Doodge, 1 Gas 67, 1 câine 
de urmărire Amon. 


Batalionul 3/7 din rezerva grupării, Comandantul bat. - Mr. Marinescu Eustațiu, 
Şef de stat major - Lt. maj. Lorencz Ludovic, 2 ofițeri stat major, 2 sergenți reangajați, 1 
câine Ema, 10 militari în termen, Locţiitor politic Lt. maj. Iordache Vasile, 2 ofițeri 
politici, 2 militari în termen, locţiitor pentru provizionare, Lt. Mocanu Valeriu, 1 ofiţer, 3 
sergenţi reangajaţi, 10 militari în termen, | autocamion Zis. 


Operațiuni, Cmdt.- Lt. maj. Rațiu Vasile, locţiitor politic - Lt. Lefter Leonard, 2 
ofițeri, 2 sergenți reangajați, 60 militari în termen, 15 grenade, '£ unitate foc, 15 rachete 
roşii, 15 rachete verzi, 3 câini de servici, o stație radio. 


Elemente de servici de tăria a 18-21 militari. Elementul 1 Lt. maj. Ionescu Paul, 
element 2 Lt. Păcurar Teodor, comandant - Lt. Iliescu Gheorghe, locţiitor politic - 
Herman Alexandru, 2 ofiţeri, 1 serg. maj., 21 militari în termen, 10 grenade, 1 câine 
urmărire, 2 autocamioane Zis, 2 elemente de servici, din 12-15 militari. Elementul 1 
comandat de Lt. Dogaru Teodor, element 2 - Slt. Tudor Eugen. 


Compania a III-a Cmdt. - Lt. maj. Bot Viorel, locţiitor politic - Zahorneanu Ion, 2 
ofiţeri, 2 sergenţi majori, 32 militari în termen, 10 grenade, rachete, 1 câine urmărire şi 1 
câine însoţire, 1 staţie radio, 2 autocamioane Zis, 2 elemente de servici, 15-18 militari în 
termen. Element 1 Comandant - Lt. Mihalaş Pavel, element 2 Cmdt.- Lt. Luluman 
Dumitru. 


Batalionul 3/1 securitate oraşul Stalin, Comandant - Cpt. Burghelea Vasile, 3 
ofițeri, 2 sergenţi, 10 militari în termen, 1 staţie radio, 1 câine urmărire, armamaent ⁄2 


unitate foc, rachete, 3 ofițeri din aparatul politic cu 2 militari în termen. Locţiitor 
aprovizionare - Mr. Paraschivescu Constantin cu 2 sergenți reangajați, 6 militari, 1 
autocamion. 


Compania 1: 3 ofițeri, 2 sergenţi, 30 militari în termen, armamanet 1⁄2 unitate foc, 
grenade, 3 câini, | autocamion. Compania a doua 2 ofiţeri, 2 sergenți, 50 militari în 
termen, 2 câini. Compania a treia: 2 ofițeri, 2 sergenţi, 50 militari în termen, 1 câine 
urmărire, | câine însoţire. 


Terenul deluros, acoperit. Misiunea: scotocirea zonei. Plecarea la orele 07. Masa la ora 
13. La 14:30 reluarea scotocirii. 


Mod de acţiune: se vor scotoci amănunțit stânile, colibele, saivanele, bordeiele, 
localităţile casă cu casă, persoanele suspecte predate punctului de comandă. Persoanele 
ce caută să fugă vor fi urmărite cu hotărâre, capturate sau nimicite. La întâlnirea cu 
bandiții se va acţiona cu hotărâre, fără manevre complicate. Linişte desăvârşită, 
asigurarea materială echipament de iarnă, hrană rece pe două zile. Puncte de comandă: 
Punctul Central - Miliția Daneş, P.C. batalion 3/R7 în Laslea, P.C. batalion 3/R1 în Daneş 
Est. Semnale: găsit bandiții — rachete roşii, urmăriți bandiții — rachete verzi. Parola: se va 
schimba zilnic. Rapoarte din două în două ore. Întoarcerea din misiune în 19. 03. 1955 
orele 15:00 la Cincu şi Cincşor. 


Comandantul operațiunii Mr. Martiş Luigi 
Locţiitor politic Lt. Opincaru Gheorghe 


Şef de stat major Damaschin loan 


M.A.I. Făgăraş 
14. 03. 1955 
CĂTRE DIR. REG. M.A.I. STALIN 
(vol.38, fila 293) 

În scopul urmăririi şi lichidării Bandei Gavrilă ... să nu se treacă încă la recrutarea 
profesorului Budac Remus ci numai să se efectueze un studiu asupra lui, bănuind a fi 
legătură principală a banditului Gavrilă loan. Atenţie asupra agenților dublii existenți. 


Aceştia au adăpostit pe bandiți la domiciliile lor în timpul când ei aveau legătură cu 
organele noastre. Nu este exclus ca aceştia să îi adăpostească şi în prezent. 


Intrucât se cunoaşte bine că banda a avut şi are sprijin din partea elementelor 
duşmănoase de naţionalitate germană (saşi) este necesar să se îndrepte atenţia spre aceste 
elemente. 


- Întrucât prin cele două linii informative create în grupul profesorului Volcinschi 
s-a stabilit că el caută legătura cu banda Gavrilă. 


Sef director Lt.Col. Aranici P. 


Şeful serviciului Mr. Popescu Nicolae 


Gruparea Operativă Făgăraş, 
16. 03. 1955 

PLAN DE OPERAȚIUNE 
M-tele Runcu 

(vol.36, fila 483) 


Situaţia operativă: posibil bordei al bandiţilor în zona Runcu — Valea Pojorţii - Valea 
Dejanului. În cursul luniilor ianuarie —februarie s-a semnalat fum în zona muntelui şi 
urme pe zăpadă. Scopul: descoperirea bordeiului, capturarea şi distrugerea bandei. 


Forțe şi mijloace: batalionul 3/7 sub formă de elemente de servici, comandat de Mr. 
Marinescu Eustațiu, batalionul 2/7 securitate comandat de Mr. Diaconescu Mihai, 
compania a II-a din batalionul B2 comandant Lt. Tache Aurel. Fiecare element 
cuprinzând 3 ofiţeri, 12 sergenți, 45 militari în termen, 5 puşti, 22 automate, 3 pistoale 
rachete, 1 câine urmărire, 3 câini de luptă, staţie radio. Element nr. 1 Cmdt. Lt. maj. 
Ionescu Paul, locţiitor politic Lt. Lefer Leonard, ajutor Lt. Uroşoviteanu Francisc. 
Element nr. 2 — Cmdt. Lt. Iliescu Gheorghe, Locţiitor politic Lt. Herman Alexandru, 
ajutor Lt. Dogaru Tudor; Elementul 3 Cmdt. Lt. Raţiu Vasile, Locţiitor politic Lt. Sofian 
Nicolae, ajutor Lt. Păcurar Teodor. 


Terenul: muntos, stâncos, acoperit. Blocarea zonei se face de către Mr. Diaconescu 
Mihai. Punct de comandă - Breaza. Punct comandă blocare - Cetatea Radu Negru. 


Planul asigurării politice (vol. 36, fila 418). Prelucrarea planului operativ, instructaj cu 
şefii de elemente, forțe politice, Lt. Draglea, instructor de partid, Lt. Cornea Aurel, Lt. 
Pop Teodor, Lt. Ciobanu Nicolae. 


Scopul planului: descoperirea adăpostului bandei „G”. Mobilizarea întregului efectiv. În 
post să nu se doarmă şi să nu se fumeze. Se interzice categoric contactul cu populaţia, 
păstrarea secretului, comuniştii să fie exemplul uteciştilor. La sfârşitul acţiunii se va 
analiza operaţiunea. Se vor trasa sarcini colegilor de redacţie a gazetei de campanie. 
Popularea elementelor evidenţiate. Întreaga operaţiune va fi dedicată în cinstea alegerilor 
organelor de conducere U.T.M. pe regiment. 

Trei elemete de aceeaşi tărie vor acționa din Valea Sebeşului până la Sâmbăta de Jos. 


Comandantul operațiunii Mr. Martiş Luigi 


Locţiitor politic Cpt. Bilanici Vasile 


25. 03. 1955 

PLAN DE OPERAȚIUNE 
În zona S Sighişoara 
-rezumat- 


Scopul: scotocirea pe raioane succesive a zonei: Laslea - Ticuşul Vechi — Mureni 
-Dealul Frumos — Agnita - Brui. 


Comandantul operațiunii: Mr. Martiş Luigi. Locţiilor politic Bilanici Vasile. 3 
ofițeri de stat major, 2 ofițeri secția politică, 15 militari în termen şi 1 câine ptr. urmărire. 
Comandantul batalionului Cpt. Marinescu Eustațiu. Şef stat major: Lt. Lorencs Ludovic. 
2 ofiţeri de stat major, 2 sergenţi reangajați, 10 militari în termen. Efectiv 20 elemente de 
servici. Un element de servici cuprinde: 50 militari cu puşti mitraliere, câini de urmărire 
şi luptă, grenade, stații radio, pistoale-rachete. Programarea se face pe sectoare, pe zi şi 
pe oră, cantonare, ore de scotocire şi de odihnă. Se vor scotoci extravilanele, localitățile 
vor fi postate noaptea. Persoanele suspecte vor fi reținute şi duse la comanda batalionului. 


Punct de comandă: Miliția Daneş 
Comandant Mr. Martiş Luigi 
Şef stat major Damaschin lon 


Locţiitor politic Lt. Maj Opincaru Ghe. 


REZULTATELE OPERAȚIUNII 
Sighişoara S 


S-au găsit: 1 tub gol de vitamine, 1 balon de lansare a manifestelor, 1 portofel cu 
un bilet de tren Apold - Iacobeni, din Martie 1954. În Dealul Magnezei s-a găsit o groapă 
acoperită cu bârne, veche de 2-5 ani. În Dealul Gold 2 bordeie de locuit îngropate în 
pământ, pentru 7-8 oameni. 


Mr. Martiş Luigi. 


09. 04. 1955 
SCRISOAREA LUI GROVU CĂTRE BORZEA 
(vol. 83, fila 274) 


Dragă Olimpiu, ţi-am trimis prin poştă o scrisoare. Ne vom întâlni la Sibiu în 12 
sau 13 aprilie. Te vei plimba prin faţa bulevardului între orele 17-18. Vei ţine în mână un 
caiet de limba română de clasa a VIII-a, şi vei purta doliu la rever. Aşa vei fi recunoscut. 
Doamne-ajută. 


Al tău, Grovu. 
12. 04. 1955 
NOTĂ 


Am ajuns la casa 24, m-a intâmpinat un bătrân. l-am spus că sunt aşteptat în casă. Borzea 
a venit cu Costică Niculescu. M-a îmbrățișat şi m-a sărutat. Mi-a spus că tot raionul ştie 
de soarta mea şi a lui Burlacu de dispariţia noastră. Burlacu e plecat în Dobrogea să 
aranjeze trecerea în Bulgaria. Celelalte lucruri le ştie Costică. L-a rugat pe Costică să ne 
lase singuri. Rămaşi noi doi, Borzea mi-a spus ca in ultimul timp a trăit clipe grele, că 
între noi există un trădător. Eu, Borzea am fost răpit de securitate şi am fost luat direct. 
Eu am spus că îl bănuiesc pe preotul Dâmboi. E posibil a zis el. Mi-a spus că a fost 
amenințat de securitate că-i împuscă şi familia dacă nu ascultă de ei. A precizat că va 
anunţa şi pe Gavrilă. În prezent nu are legătură cu bandiții. A zis că eu şi Burlacu să 
plecăm cât mai repede. 


Grovu loan 


NOTA NOASTRĂ 
Astfel a început în practică vânzarea profesorului Grovu loan. Pentru respectarea 
adevărului, din cele aflate în arhiva securității, Grovu a fost sincer până la arestarea lui, 


când, în urma amenințărilor, a trecut cu totul de partea securităţii, înşelând buna credință 
a doctorului Burlacu Nicolae şi mai apoi a lui Borzea Olimpiu. 


13. 04. 1951 
NOTĂ INFORMATIVĂ 
(vol. 83, fila 275) 

În 12 Aprilie la ora 17, Borzea Olimpiu a apărut la întâlnire. I-am spus că-l voi 
duce la Grovu. L-am dus la casa conspirativă, s-a îmbrățişat cu Grovu şi s-au sărutat. Eu 
m-am retras. Discuţia dintre ei a durat 25 minute, apoi Borzea Olimpiu a plecat. Totul a 


decurs după cum a fost stabilit. 


Informator „Puiu” (Niculescu Constantin) 


FIŞĂ PERSONALĂ A LUI BORZEA OLIMPIU 
(vol. 55, fila 9) 

Născut în 1921, Şcola Normală de învăţători „Andrei Şaguna” din Sibiu, 
absolvent în 1940, a activat în frăția de cruce, Şcola Militară Câmpulung-Muşcel, a luptat 


pe frontul antisovietic, comandant de pluton la nord de Iaşi, satul Păuţeşti. În 26 Aprilie 
1944 este rănit şi scos din luptă. A fost învăţător în diferite sate şi apoi în Viştea de Jos. 


M.A.I. Raion Făgăraş 


22. 04. 1955 


TELEGRAMĂ, 
Către M.A.I. Regiunea Stalin 
(vol.37, fila 448) 


În ziua de 21.04.1955 agentura informează că Babaru Lazăr din Găinari, braconier a găsit 
un bordei în pădure la 2 km de Găinari cu duşumea pe Jos, din lemn. Eşalonul de 
scotocire a descoperit în adevăr un bordei de 3/3,3/1.8 m înălțime făcut din bârne, 
acoperit cu pământ şi frunze uscate, pereți căptuşiți cu scânduri, podea din scânduri, un 
pat, o laviță, capacitatea 4 persoane, gaură la intrare deasupra bine mascată. Lângă ieşire 
la un metru WC-ul. Sobă din ţiglă cu burlane de tablă. În interior se adunase apă cam la 
nivel de 25 cm. O manta cauciucată nemţească, un sac cu 10-15 kg. cartofi, 10-15 kg. 
fasole, ceapă, sticle goale, bolovani de sare. Bordeiul era construit pe o ridicătură înaltă 
de 3-4 m flancat de 2 râpe. Lângă râpă un izvor. Traseul spre bordei nu se putea face 
decât printr-un singur loc bine mascat. Nu putea fi descoperit de trecători. Pe bordei erau 
plantați puieți cu frunzele uscate. Bordeiul construit în iunie-august. Probabil bandiții au 
părăsit bordeiul că au fost văzuţi sau a pătruns apa în el. Înclinăm spre a doua variantă. 


E foarte probabil că omul ce a găsit bordeiul să fi avut legătură cu bandiții. 


Mr. Marchiş Luigi 


20. 04. 1955 

NOTĂ INFORMATIVĂ 

Informatorul „Oprea Vasile” pentru Lt. Popa Teodor 

(vol.37, fila 451) 

În timpul vânătorii lui Babaru Lazăr acesta a observat cânii lătrând în continuu fără să 
observe nimic. Acest caz s-a întâmplat în mai multe rânduri. Babaru s-a dus la fața 
locului găsind cele de mai sus spuse. Babaru Lazăr este bănuit că s-a putut întâlni cu cei 


din adăpost dar fără să anunţe organele noastre. 


Măsuri luate: mai mulţi vânători să plece cu Babaru în pădure, ocazie cu care să 
afle din discuții mai multe amănunte. 


NOTA NOASTRĂ 


În adevăr acesta a fost bordeiul pe care l-am construit în luna noiembrie 1954 
împreună cu Pop Jan (Fileru) şi în care am stat pănă în 13 ianuarie 1955, când am fost 
descoperiţi de către băieşul Subţirelu din Colun, dar care deşi făcuse armata la securitate 
şi era sărac (era descult în galoşi de cauciuc) nu ne-a vândut. Am părăsit totuşi bordeiul 
mergând în altă parte. La vremea aceea pădurile erau înțesate de vânători şi braconieri, 
agenți ai securităţii, care aveau dreptul să vâneze orice cu condiția să anunţe prezența 
noastră. Desigur şi Babaru era unul dintre ei. Scena cu câinii, care lătrau besmetici s-a 
întâmplat în câteva rânduri şi când am fost noi în bordei. Pe semne că Babaru Lazăr a fost 
om cinstit şi nu a informat securitatea dar s-a destăinuit prietenului său „Oprea Vasile” 
care era informator autentic. Ţin să spun şi aici despre comportarea aşazişilor „băieşi” din 
zona Făgăraşului. Lumea îi socoteşte, şi chiar şi ei se socotesc țigani. Se ocupă cu 
rudăria, adică confecționarea obiectelor casnice de lemn. Vorbesc o frumoasă limbă 
românească în dialect bănăţean, trăiesc un creştinism autentic, sunt de o cinste exemplară. 
A fost grupul de oameni cu care ne-am întâlnit cel mai des prin pădure. Deşi ne-am 
întâlnit de sute de ori cu ei nici unul dintre ei nu s-a dus la securitate să ne pârască. 
Luasem hotărârea ca în caz că vom deveni liberi, să facem ceva pentru aceşti oameni, 
care şi azi, când scriu, duc o viață foarte grea. 


M.A.I. R Făgăraş 
16. 05. 1955 
CĂTRE M.A.I. REGIUNEA STALIN 
Tov. Col. Moiş Aurel 
(Vol. 36, fila 459) 
Strict secret 
În 13 Mai, orele 20:30, a fost instalată o pândă în fiecare noapte cu 4 tovarăşi 
milițieni, la un boschet între Olteț şi Viştea de Jos, între şosea şi linia ferată. Alăturat 


înaintăm ordinul tov. Lt. Col. Crăciun Gheorghe şi Cpt. Baustein L. 


Şeful raional M.A.I. Făgăraş Mr. Popa Iacob 


M.A.I. R. Stalin 
13. 05. 1955 
CĂTRE GRUPUL OPERATIV MILIȚIE FĂGĂRAŞ 
(Vol. 36, fila 459) 
Strict secret 
Pânda nu va fi văzută de oameni, chiar nici de miliție şi securitate. Instructaj scris 
şi semnat. Intrarea şi ieşirea din pândă numai pe întuneric. Prezentul ordin se va păstra în 
casa de fier a şefului raional M.A.I. Făgăraş. 
Căpitan de miliție Cpt. Blaustein L. 


Subdirector a regiunii M.A.I. Stalin Lt. Col. Gheorghe Crăciun 


Luat la cunoştinţă Plt. Giurgiu, Plt. Mitrache, Plt. Robu şi Plt. Timonca. 


07. 06. 1955 

NOTĂ INFORMATIVĂ 

La o horă în Şoarş, la Căminul Cultural, un ofițer de securitate a scos pistolul şi l-a 
amenințat pe un tânăr, care n-a vrut să-i de-a prietena să danseze. A trebuit să sară alți 


ofițeri ca să-i ia pistolul. 


Lt. Col. Crăciun Gheorghe 


09. 06. 1955 
NOTĂ INFORMATIVĂ 


(vol.54, fila. 100) 


De la soţia lui Ion Grecu, a aflat (inf. „Gălăţeanu Gheorghe” adică Kraus ) că 
bandiții nu vor mai veni în acest an decât în primăvara următoare, dar că până în prezent 
sunt în viață. Nota a fost primită de Lt. Maj Averbuch Izu. 


Inf. „Gălăţeanu Gheorghe” 


07. 05. 1955 
NOTĂ 
(vol.85, fila 18) 


Privind recomandările făcute de tov. ministru Alexandru Drăghici, asupra instructajului 
ce urmează a i se face informatorului „Petru Pavel” 


1. Organul nostru să nu fie deschis în discuţii faţă de Petru Pavel, privind măsurile ce 
intenţionăm să le luăm, ce cunoaştem noi, etc (intenţia noastră de a introduce 
medicamente în mâncare şi altele) 


2. Să se treacă încet, cu tact şi sigur la a-i sădi în conştiinţă situația clară, că atât sora 
lui cât şi el, sunt în mâinile noastre. Şi deci, el trebuie să meargă hotărât alături de noi, 
pentru a preda pe banditul Gavrilă, întrucât nu există două posibilități decât una. Sau cu 
banditul Gavrilă sau cu organele noastre. Altfel, îşi distruge sora cu copiii, soţia lui, şi pe 
el însuşi. 


3.  Săsetreacă la lămurirea lui cu tact, în sensul că poate a uitat unele lucruri. Să i se 
ceară date cât de multe, atât despre Gavrilă cât şi despre ceilalți bandiți, pentru a-l 
apropia de noi. Să i se arate că în cazul că ar vrea să plece la Gavrilă, acesta nu l-ar primi, 
sau ar putea să ia poziţie față de faptele demascate de el organului nostru, privind 
activitatea bandiților. Să se meargă direct, fără duritate şi amenințare, arătându-i clar că 
promisiunile ce le-am făcut se vor respecta cu condiţia ca el să fie sincer şi deschis faţă 
de noi şi că e necesar să arate totul, nu numai despre Gavrilă, pentru a nu se pune în 
situația ca noi să aflăm alte lucruri în plus despre el, pe care el le cunoaşte. Să vină 
deschis, să arate clar ce-l frământă, şi ce l-a determinat să pună întrebarea „Ce urmărim 
noi prin el”? 


4. Să seia măsuri ca aceste discuţii să aibă loc într-o casă, fie la Sibiu, Predeal sau 
Oraşul Stalin. Să se pregătească o masă, să servească împreună cu organul nostru, cu care 
ocazie se poate discuta. 


5.  Informatorul să fie pregătit în sensul că noi intenționăm să prindem pe banditul 
Gavrilă la sora lui. 


6. Să seducă o muncă serioasă de apropiere a informatorului de organul nostru în 
scopul de a lucra cinstit şi sincer cu organul nostru. 


7. Să fie sfătuit să rupă legăturile cu ? acesta fiind un element lipsit de seriozitate şi 
încredere. 


8. Se va lămuri cu informatorul asupra datei când i-a înmânat banditul Gavrilă spre 
păstrare, cele 7 caiete, întrucât el a declarat că i-au fost date în 1953, iar unul din caiete 
este scris în 1954. La 11 Mai 1955, i se va restitui materialul ce l-a predat organului 
nostru. I s-a dat numărul de telefon din oraşul Stalin 4043 şi urmează a i se dea numele 
tov. Haţeganu, cu care va menține legătura în intervalul întâlnirii. 


Lt. Col. Moiş Aurel 


NOTA NOASTRĂ 


Informatorul „Petru Pavel” nu e altul decât profesorul Budac Remus din Cârța, care 
încă din toamnă fiind dovedit că este sprijinitorul nostru, a acceptat să-şi ia angajamentul 
că va servi securitatea. Lucrul acesta îl ştiam şi noi, şi cu toate acestea, şi el şi sora lui 
Elisabeta Malene, au continuat să ne sprijine. La câteva zile după ce i s-a pus în vedere 
cele recomandate de ministrul A. Drăghici, am fost la sora lui Elisabeta Malene, dându-i 
o întâlnire profesorului Remus Budac. Profesorul mi-a răspuns că în situația în care se 
află nu poate veni la întâlnire, că fiecare pas este supravegheat de oameni din jurul lui, 
dar nu mi-a spus că a fost dus la securitate şi ameninţat în felul de mai sus, dar nici nu m- 
a vândut. Mi-a dat să înțeleg că situaţia este foarte serioasă şi să fiu foarte atent când mă 
aflu în zona Cârța. Cu alte cuvinte a acceptat mai degrabă să fie arestat şi condamnat la 
20 ani muncă silnică, decât să trădeze. 


MĂSURI 
ce urmează a fi incluse în planul de acțiune Budac Remus, Malene Elisabeta 
(vol. 85, fila 21) 


O învăţătoare în cadrul şcolii unde funcționează Malene Elisabeta, să ne sesizeze 
despre manifestările duşmănoase ale înv. Malene. Introducerea de tehnică operativă (de 
ascultare) la locuința Malenei Elisabeta. Studierea metodelor ce vor fi folosite în vederea 
capturării banditului Gavrilă Ioan, viu, la domiciliul Malenei Elisabeta. În general, 
acoperirea informativă a comunelor din sectorul Arpaş: Scorei, Porumbac, Viştea, 


Sâmbăta, Olteț, Voila, deoarece bandiții circulă nestingheriți pe marginea şoselei. 
Orientarea agenturii din rândul intelectualilor satelor, a intelectualilor legionari, pe care 
trebuie să-i luăm în supraveghere activă. Să se recruteze informatori, chiar şi dintre 
membrii de partid. Să se verifice în aceste comune: preoții, învățătorii, doctorii şi alți 
intelectuali ai satelor. 


Să se alcătuiască pânde mobile din 3-4 tov. îmbrăcaţi civil, din elemente ce au 
luat parte la prinderea de bandiți. Să li se de-a parole pentru recunoaştere. Să se 
prelucreze ca oamenii să ştie că cei care vor prinde pe Gavrilă sau alți membri ai bandei, 
vor primi premii mari în bani, evidenţieri, decorări, etc. Să se de-a atenţie Văii Arpaşului. 
Să se exploateze materialele din scrierile lui Gavrilă. Să se organizeze o întâlnire 
interceptată într-o casă, între Nelu Muntean şi Cristian. 


Lt. Col Moiş Aurel 


M.A.I. Gruparea operativă Făgăraş 

12. 05. 1955 

CĂTRE DIRECŢIA REGIONALĂ M.A.I. STALIN 
Ptr. tov. Lt. Col. Crăciun Gheorghe 

(fila 1) 

Strict secret 


Planul oerațiunii grupării operative va avea loc între 20.05 —15.06. Planul a fost 
stabilit pe baza indicațiilor dvs., având în vedere următoarele principii: dizlocarea în 
munte a întregului efectiv al grupării, inclusiv batalionul din rezervă. Eliberarea completă 
a hergheliei şi a satului Sâmbăta de Jos, menţinerea în rezervă a 40 militari în termen. 
Organizarea întregului efectiv în elemete de servici independente, bine dotate, încadrate 
de ofițeri cu experienţă, care să acționeze independent în raioane delimitate, pe o durată 
de timp mai lungă. Dispunerea de pânde în întreaga zonă în care scop se pune la 
dispoziția grupării, o comapnie de securitate din batalionul Oraşului Stalin. Cercetarea şi 
scotocirea locurilor grele. Evitarea întâlnirii cu populația paşnică, folosirea judicioasă a 
câinilor de servici. 


Batalionul 3 de securitate Dej va fi cantonat pe Valea Dejanului şi Pârâul 
Sebeşului. Inceputul prezentului plan în 20.05.1955. 


Mr. Martiş Luigi 


M.A.I. Gruparea operativă Făgăraş, Stat major 

12. 05. 1955 

PLANUL OPERAȚIUNII GRUPEI OPERATIVE FĂGĂRAŞ 
(fila 173) 

-rezumat- 

Strict secret 


Situaţia operativă: în cursul iernii 1954-1955 se pare că banda şi-a părăsit în grabă 
raioanele din toamna anului 1954. S-a interzis bandiţilor să se aprovizioneze şi să-şi 
construiască adăposturi. Cu venirea primăverii banda Gavrilă poate ieşi la munte unde are 
elemete de sprijin la stână. Zonele cele mai probabile: Mărgineni, Recea, Netotu, Breaza, 
Dejani, Lisa, Arpaş, Cârţişoara, Porumbac, Avrig. Scopul operațiunii: capturarea sau 
nimicirea bandei prin scotocirea metodică a zonei prin elemente de servici independente 
de tăria a 15-17 militari în termen. Instalarea a două linii paralele de pândă pe marginea 
de nord şi sud a pădurii, pe căile de circulație. Supravegherea zonei alpine prin elemente 
de la cabanele din zona alpină. Acțiuni de lichidare a bandei, când va fi semnalizată în 
zonă de către batalionul oraşului Stalin. Executarea de acțiuni demonstrative la nord de 
Olt cu batalionul oraşului Stalin. 


Forțe şi mijloace: I Batalionul 3 securitate Dej — Mr. Marinescu Eustațiu, Şef de 
stat major Lorencz Ludovic, Locţiitor politic Lt. maj. Iordache Vasile. Ofițeri implicați în 
acțiune: Lt. maj. Iordache Vasile, Lt. maj. Mocanu Vasile, Lt. Lefter Leonard, Lt. Raţiu 
Vasile, Lt. Păcuraru Teodor, Lt. maj. Constandache P., Lt. maj. Bot Viorel, Lt. 
Zahorneanu loan, Lt. Mihalaş Pavel, Slt. Duduman D. Lt. Oprescu C-tin, Lt. maj. Iliescu 
Gheorghe, Lt. Nedelcu Moise, Lt. Manda C-tin. 


Batalionul 2 securitate Oradea, Cmdt. Diaconescu Mihai, şef de stat major Lt. 
Gheorghe Ioan, Locţiitor politic Corner Aurel, Lt. maj. Murgu Florian, Lt. Călin 
Alexandru, Lt. maj. Dima Gheorghe, Lt. Ciobanu Ioan, Lt. maj. Iacob Vasile, Lt. maj. 
Pop Teodor, Lt. Seica Florian, LIt. Gal Emeric, Slt. Ungheliuc Vasile, Cpt. Fiilop Iosef, 
Lt. Dodescu Ilarie, Lt. maj. Cluciuc Victor, Lt. Crăiuţ Augustin, Lt. maj. Manolache 
Andrei, Slt. Bratu Eliade, Serg. maj. Magnea Mihai. 


Compania 1 batalionul 3 oraşul Stalin: 6 pânde a câte 6 militari de fiecare pluton, 
sub comanda unui ofițer. Organizarea cooperării: deplasare mascată, dotarea cu frânghii, 
sonde, piolete, ochelari de soare. Evitarea întâlnirii cu populația. În caz de întâlnire cu 


banda, elementele vecine se vor îndrepta spre locul întâlnirii. Linişte. Noaptea elementele 
se transformă în pândă. La apariția bandei, se vor lăsa să se apropie, apoi se vor nimici 
prin foc. Se interzice focul şi fumatul noaptea. Ziua foc cu lemne uscate, ca să nu iasă 
fum. Se va schimba zilnic parola. Se va evita pornirea avalanşelor. 50 gr. wodcă în 
zilele de misiune. 
Punctul central de comandă — Făgăraş. Punctul comandă B3 la Valea Dejani. Punctul 
comandă B3A la Pârâul Sebeş, Punctul comandă 2B2 la cabana Pionierul. Legături prin 
radio şi fir. Toate convorbirile strict cifrate. Plecarea la 07, oprirea la orele 20. 

Mr. Martiş Luigi 

Cpt. Bilanici Vasile 

Lt. Col. Moiş Aurel 


Cpt. Barbu Emil 


25. 05. 1955 
CĂTRE M.A.I. STALIN, 


Elevul Mardei din pânda Voila a descărcat un încărcător de 82 cartuşe într-o tufă pe 
malul Oltului, motivând că lui i s-a părut că sunt banditi. 


PLAN DE ACȚIUNE 
(vol.1, fila 296) 


Se va face blocarea Oltului pe timpul nopţii între Crihalma şi Avrig cu efectivul 
şcolii M.A.I. Sibiu. 


Cpt.Popa Alexandru 


TELEGRAMĂ 
Către Moiş Aurel 
(vol.12, fila 324) 


În ziua de 23 mai patru elemente au fost văzute în pădurea Vandului la 7 km. de 
Merghindeal. S-au luat măsuri de urmărire a lor. 


Mr. Popa lacob 


NOTA NOASTRĂ 

Noi, (Gavrilă şi Pop loan) nu am fost la data aceea prin pădurile Merghindealului. 
Dosarele securității sunt pline de false informaţii ale informatorilor. Intr-un fel acest lucru 
ne-a ajutat. S-au întâmplat însă şi cazuri când într-adevăr noi ne aflam în zonele 


respective. Din ancheta lui Victor Metea, rezultă că totuşi el, împreună cu Remus 
Sofonea şi Nelu Novac, au fost în mai în pădurea Merghindealului. 


14. 06. 1955 

RAPORT 

despre informatorul „Grigorescu Gheorghe” (Grecu Ioan) 
(vol.54, fila 122) 


De fiecare dată duc cu el muncă de lămurire şi educare. Constat însă că atât la 
recrutare, ca şi până acum, nu a spus tot ce ştie despre bandiți. 


Lt. Col. de securitate Crăciun Gheorghe 


14. 06. 1955 


RAPORT 


(vol.54, fila 130) 
Informatorul e sigur că va veni Gavrilă la el. 


Lt. Col. Crăciun Gheorghe 


Iunie 1955 
OBSERVAȚIE 
(vol.54, fila 135) 


Informatorul „Grigorescu” (Grecu loan), caută să-l convingă pe Crăciun să nu pună pază 
acasă la el pentru bandiți, şi nici în împrejurimi, ci să se bazeze pe el. Cred că nu e sincer. 


Lt. Col. Crăciun Gheorghe 


Iulie 1955 
NOTĂ INFORMATIVĂ 
(vol. 59, fila 57) 


Informator: „Sandu Vasile”, despre Gavrilă Emil din Cincu, unchiul banditului 
Gavrilă loan. Acesta s-a exprimat: „Săracii, cei fugiți la munte, dacă mai vine o iarnă 
peste ei e rău, că le-ajunge de 10 ani, mâncând ce-apucă şi îmbrăcaţi cum dă Dumnezeu. 
Acum e multă armată şi securitate, că eu lucrez la drumuri, şi în pădure e cale bătută de 
armată. E greu să trăieşti cu aşa viaţă!” 


Întrebând cum arătau cei din munţi, a răspuns: „Erau calmi şi nu le era frică de 
nimic. Pericolul era întotdeauna în fața lor. Eu aş vrea să-i văd odată deasupra, că ei sunt 
primii luptători pentru neam. Ei şi cu cei care suferă în închisori. Dumnezeu e mare şi le 
rezolvă toate!” 


Măsuri: nota informativă va fi trimisă Lt. Col. Crăciun Gheorghe. 


12. 06. 1955 
REFERAT 
(vol.54, fila 105) 

Informatorul „Grigorescu Gheorghe” (Grecu loan), trăieşte sub influența 
zvonurilor şi radiourilor imperialiste. Mi-a spus că vor fi în ţară alegeri de stil burgez la 
propunerea americanilor. Mi-a spus textual. Aşa suntem noi românii, ne mâncăm şi ne 
urmărim unul pe altul. Eu i-am vorbit că bandiții fac rău poporului şi uneltesc împotriva 
poporului. Informatorul este un duşman înrăit şi neserios. Lucrez cu răbdare cu el, pentru 


că avem nevoie de el, altfel merită să fie închis. 


Lt. Col. Crăciun Gheorghe 


19. 08. 1955 
NOTĂ 

I-am cerut părerea (eu col. Crăciun), dacă e bine să-l arestez pe Metea Victor, 
tatăl banditului Metea Victor, a spus că nu fac bine dacă-l arestez. Deci informatorul nu 


este sincer cu noi. 


Ptr. conformitate Lt. Col. Crăciun Gheorghe 


28. 07. 1955 
NOTĂ a informatorului „qui” 

Am venit cu acceleratul din Bucureşti la Ucea. Borzea m-a dus la o vâlcea unde 
erau partizanii. Eu n-am vrut să merg direct la ei şi am trimis numai buletinele. 
Deocamdată vor pleca numai doi. Trebuie reținut că bandiții au văzut buletinul meu, şi- 


mi cunosc numele şi fotografia. 


Informatorul „qui” 


M.A.I. Stalin 

09. 08. 1955 

CĂTRE M.A.I. Bucureşti 
(vol. 83, fila 272) 

Menţionăm că atât informatorul „Puiu” (Niculescu Constantin), cât şi Grovu loan, 
au dovedit sinceritate față de organul nostru, respectând întocmai instructajul ce le-a fost 
făcut. 

Ei şi Borzea, au stabilit metodele şi consemnul de menţinere a legăturilor dintre 
ei, precum şi căile de trimitere ale celor două elemente din bandă spre punctul de trecere 
al frontierei. 

Discuţiile dintre cei trei şi cele dintre Borzea şi Grovu au fost interceptate prin 
mijloace tehnice de către subsemnatul, dovedind că Grovu era sincer, iar Borzea este un 
element duşmănos, divulgând sarcinile trasate, iar pe de altă parte un element de 


încredere al bandiţilor. 


Şeful Dircţiei Regionale Lt. Col. Moiş Aurel 


NOTA NOASTRĂ 
Informatorul „Puiu” şi mai apoi „Qu'”, e prezentat ca o persoană din afara securităţii, 


fiind suspectat şi el. Dacă nu a fost un autentic ofiţer de securitate, a fost unul dintre cei 
mai mârşavi vânzători de frați din acei ani. 


August 1955 
NOTĂ 


(vol.45, fila 151) 


Din gara Viştea, am luat patru bilete până la Podul Olt. Eu am călătorit singur, 
bandiții şi Borzea în alt vagon. Din Piatra Olt am luat trenul spre Bucureşti. I-am dus 
acasă la mine, au făcut baie, le-am dat să mănânce, le-am dat două cămăși, i-am lăsat să 
se odihnească. Borzea le-a dat pentru drum 200 de lei. Pe drum cei doi bandiți au stat tot 
timpul cu mâna pe grenadă şi pistol. Din discuţia cu ei reieşea că trebuiau să scrie două 
ilustrate, una din Bucureşti, alta din Constanţa. Una mi-a dat-o în ziua de 27. Bănuiesc că 
între ei şi cei rămaşi există o parolă. Subliniez ca fapt foarte important: toți sunt hotărâți 
să moară, decât să distrugă pe ceilalți printr-o indiscreție. 


Pe tren Borzea mi-a şoptit că şeful bandiţilor nu era în regiunea Viştea, şi că 
băieții l-au căutat şi-l aşteaptă. 


Inforatorul „Qui” 


M.A.I. Făgăraş, Direcţia trupelor operative şi pază 
12. 09. 1955 

PLANUL OPERAȚIUNII ÎN ZONA FĂGĂRAŞ 
(Vol. 36, fila 452) 

Strict secret 


Bandei Gavrilă i s-a interzis de a lua legătura cu elementele de sprijin din raionul 
muntos. Au fost deconspirate numeroase bordeie părăsite de bandiți. Este posibil ca 
banda să-şi reia activitatea până la căderea zăpezii. Scopul: nimicirea bandei, 
deconspirarea adăpostului, (N.N. Securitatea nici după atâţia ani nu a sesizat că noi în 
perioada când nu era zăpadă nu aveam adăpost construit. Operaţiuni peste operaţiuni au 
fost întreprinse pentru descoperirea adăpostului, de asemenea sute de oameni anchetați, 
bătuţi şi chinuiţi, pentru a spune unde este adăpostul pe care noi nu-l aveam. Noi ne 
construiam adăpostul numai după căderea zăpezii), cercetarea şi scotocirea terenului, 
ocuparea cabanelor turistice. 


Forțe şi mijloace: batalionul 1 securitate Câmpina, cu o companie aruncătoare, o 
companie transmisiuni a regimentului 1 securitate, batalionul 3 de securitate a oraşului 
Stalin. 


Puncte de comandă la Sticlărie, Pârâul Sebeş, Valea Dejanului şi Pârâul Mare. 
Compania 4 aruncătoare a regimentului, ocupă cabanele Urlea, Sâmbăta, Podragul, 
Bâlea, Negoiul Suru. Rezerve: garnizoana Făgăraş, pregătită pentru orice cerere. 


Mod de acţiune: elemente de servici de 15 militari, stație radio,câine, 1 ofiţer , vor 
controla terenul accidentat. Deplasare mascată, pânde, observatoare, capcane, scotocire 
amănunțită, frânghii, sonde, piolete, ochelari de soare, etc. Se va întocmi un grafic pe zile 
şi ore. La întâlnirea cu banda se va acționa energic, până la lichidarea ei. Noaptea se va 
rămâne unde s-a ajuns, ! vor dormi, restul vor face pândă. Hotărâre, inițiativă, curaj, 
spirit de sacrificiu, înaltă disciplină, asigurare politică, forțe politice, membrii de partid şi 
uteciştii în frunte, vigilență sporită, ordine desăvârşită, aprovizionarea cabanelor pe întreg 
cuprinsul iernii. Asigurarea sanitară la îmdemână în permanenţă. Convorbirile telefonice 
codificate. Rapoarte orele 6:30, 18:30. Intrare în dispozitiv la 12. 09. 1955. 

Comandantul trupelor operative şi de pază Gen Mr. Staicu Stelian 

Şeful serviciului politic Cpt. Briceag Gheorghe 


Şef de stat major Cpt. Nicolau Ilie 


M.A.I. Stalin 

25.11.1954 

CĂTRE M.A.I. FĂGĂRAŞ 
Personal Maior Popa Iacob 
(vol.37, fila.211) 

Strict secret 


Vă trimetem alăturat trei planuri de acţiune asupra celor trei organizaţii legionare 
pe linie de ajutor legionar şi anume: 


- Org. Viştea de Jos în fruntea căreia este Borzea Olimpiu cu alte 11 elemente. 
- Org. din Com. Şoarş în fruntea căruia este Grecu Niculae cu trei elemente. 
- Org. legionara din Cârța, Budac Remus profesor în Cârța. 


Nu veți întreprinde nici o măsură fără aprobarea conducerii regionalei. Alăturatele 
materiale vor fi păstrate sub cheie cu cea mai mare conspirativitate. 


Şef Dir. Regionalei Şef Serviciu 


Col. Moiş Aurel Mr. Cârnu lon 


NOTA NOASTRĂ 

Aflarea celor trei centre de ajutor ale grupului nostru a fost o mare lovitură pentru 
noi. Desigur, nici noi şi nici ei nu ştiau încă acest lucru şi continuau să ne ajute chiar după 
ce au avut certitudinea ca sunt urmăriți de securitate. Nu erau organizații legionare 
propriuzise, printre ei erau şi legionari dar şi alţii nelegionari şi chiar membri sau 
secretari de partid. (cazul Şoarş). 


10. 11. 1954 

HOTĂRÂRE 

(se aprobă Lt. Col. Moiş Aurel) 
(vol.54, fila 79) 

Strict secret 


Din materialul informativ rezultă că banda Gavrilă este sprijinită organizat cu 
adăpost, alimente şi haine de următorii din comuna Şoarş: 


Grecu loan, fost legionar 
Puşcaş loan — secretarul organizatiei de bază al G.A.C. 
Grecu Nicolae — preşedinte al G.A.C. Şoarş 
Krauss Gheorghe — de origine germană 
Scârneci Dumitru —fost şef al garnizoanei legionare 
şi Scârneci Virginia. 
Rog aprobarea deschiderii acţiunii informative de grup în scopul urmăririi 
informative şi lichidării elementelor din bandă. De asemenea se va lucra cu cea mai mare 


conspirativitate. 


Şef Serviciu 3 Mr. Cârnu Ion 


M.A.I. Făgăraş 
DARE DE SEAMĂ 
(vol. 54) 
La adunarea de înlocuire ca preşedinte al C.A.P.-ului din comuna Şoarş s-a 
observat că Grecu Niculae se bucură de popularitate în rândul colectiviştilor români şi 


saşi. Are relaţii apropiate cu Grecu Ion (frate), cu Radu Ion, cu Piticaş fostul preşedinte 
G.A.C., cu Banciu Alexandru (inginerul agronom) şi cu saşii din Şoarş 


NOTA NOASTRĂ 
Securitatea a aflat că Grecu Nicolae era sprijinitor al nostru. A dispus schimbarea 


lui ca preşedinte al G.A.C. şi vroia să ştie cine îl sprijină şi de ce popularitate se bucură în 
sat. 


M.A.I. Stalin 
20. 05. 1955 
PLAN 
privind organizarea pândei la Postul de miliție Şoarş Făgăraş 
(vol. 36, fila 431) 
Scopul: a fi aproape de locul unde ar apărea elementele bandei Gavrilă şi a 
interveni imediat. Pânda va fi instalată în podul grajdului miliției, la 300m de locul unde 
sunt aşteptaţi bandiții, şi la 600m de locul unde trebuie să se de-a lupta cu bandiții. Am 


stabilit ca lupta să nu se de-a în curtea informatorului, ci după ce aceştia ies din curte, 
conform schiţei alăturate... 


Elemente ce compun pânda: -Lt. Lupea Samoilă-securitate, Plt. Mureşan, şef de 
post în Şoarş, Lt. Maj Dragomirescu, 2 milițieni, Lt. Tatu D-tru şi alte cadre. Postul va fi 
instalat la 27 Mai 1955. 


Conspirativitate totală, nici o mişcare, alimentaţia se va face numai noaptea, 
necesitățile prin geam din pod, fumatul şi alcoolul interzis. Armament: pistol automat, 4 
încărcătoare pline, 2 grenade, 2 lămpi portative, 1 câine de luptă, frânghii de legat. Se va 
acționa la semnale sau chemare verbală. Un semn însemnează 1 bandit, 2 semne 2 
bandiți, etc. Bandiţii vin în curte, alții aşteaptă la stâlp sau la o salcie. Grupa va ieşi în 
tenişi, şi va înconjura obiectivul. Bandiţii pe cât posibil vor fi loviți la picioare. 


Subdirector al regiunii M.A.I. Stalin Lt. Col Crăciun Gheorghe 


NOTA NOASTRĂ 
Semnalul prezenţei noastre în curtea lui Grecu loan, trebuia dat de el sau de soția 


sa Gica. Numai că acest lucru nu se va întâmpla, familia Ion şi Niculae Grecu, ne-au 
rămas credincioase până la sfârşit. 


NOTĂ 
(vol.38, fila 135) 

... Idomir Elena, elevă anul 4 la Şcoala Tehnică Administrativă Oraşul Stalin mi-a 
spus că dacă vreau pot să citesc piesa Vultanii a lui Cornea Marcel, piesa fiind ascunsă la 


mama lui Mălin Virgil. 


Ion Boeru 


NOTA NOASTRĂ 


Deci, a rămas de la Cornea Marcel şi un document literar ce s-ar putea afla astăzi 
în dosarele securității. 


31. 08. 1955 
PLAN DE MĂSURI 
în vederea depistării bandei Gavrilă 


În ziua de 1 Sept. 1955, ora 5, se va pătrunde simultan în locuințele surorilor lui 
Pop Jean, cu efectiv de 10 ostaşi şi un câine de urmărire. Echipele sunt formate din 5 
ostaşi. În 2 Septembrie 1955, se va face pătrunderea în casa lui Haşu Gheorghe din 
Breaza. În ziua de 3 Septembrie 1955, se va pătrunde cu echipa în locuinţa părinţilor 
banditului Remus Sofonea. 


Răspunde Mr. Iacob, şeful raionului Făgăraş 


PROCES VERBAL DE INTEROGATORIU 
A LUI BURLACU NICOLAE 


L-am întâlnit întâmplător pe Vanu Gheorghe în februarie 1955 cu care am discutat 

prin Bulgaria. Planul prin Bulgaria l-am destăinuit lui Grovu. lar cel prin Constanţa nu l- 
am spus, socotindu-l irealizabil. M-am gândit şi la unele căi indirecte. Astfel m-am gândit 
că prin unii evrei din comuna vecină satului meu natal să fac să parvină o scrisoare 
Legaţiei Americane prin Legația Israelului. M-am gândit la Haimovici, fost comerciant în 
Corbeasca Adjud. Acest evreu ştia că sunt legionar însă eram totdeauna în relații bune. 
M-am gândit şi la Legația Olandeză în care scop l-am rugat pe Leon Vidraşcu, care avea 
un cunoscut la acea legaţie să pot trimete scrisoarea mea. Dar acel cunoscut nu mai era 
acolo. A urmat ca Vidraşcu să ia legătura cu Legația Engleză unde avea un alt cunoscut. 
Problema era că ar fi trecut mult timp. Toate acestea le-am discutat cu Prof. Grovu. 
Pentru ca să nu fim arestați că nu servim securitatea, prin Grovu am cerut o scrisoare de 
la bandiți din care să reiasă încrederea lor în noi, dar şi informaţia că ei nu vor apărea 
decât în primăvară. Prin asta speram că securitatea nu ne va rearesta iar pănă atunci noi să 
avem timp să rezolvăm o cale de plecare. 


In 5 martie am plecat la Bucureşti cu o scrisoare încă nescrisă pentru a lua 
legătura cu Legația Americană. 


Semnat: Burlacu Nicolae 


Anchetator Deitel Ernest 


COPIE DE PE CEREREA FACUTĂ DE 
BURLACU NICOLAE LEGAȚIEI IMPERIALISTE: 


Subsemnatul Burlacu Nicolae, medic în Făgăraş, doresc să comunic direct 
reprezentantului legației SUA chestiuni extrem de importante în legătură cu grupul de 
partizani din Munţii Făgăraşului. Eu urma să fac legătura în septembrie 1953 între grupul 
din munți şi grupul paraşutat venit din Grecia condus de Mare Sabin. Prin persoane 
verificate de dvs. vă puteţi convinge de seriozitatea şi bunele intenţii ce le am. 


Din SUA mă cunosc Dr. Coşeriu Vasile din Detroit cu care am fost coleg la 
facultate din 1940 pănă în 1946 şi cu Stănculescu Eugen ... şi de asemenea din Londra 
cunosc pe Prof. Tiplic şi DI. Sandu Mihai, Lulu Andronescu şi Casapu Nicolae, ultimul, 
asistent de istorie la Cluj. Am făcut liceul la Iaşi 1932-1940. Facultatea la Cluj 1940- 
1946. Am fost crescut de Romeo Vidraşcu, proprietar din Vultureni Tecuci, fost fruntaşi 
liberal. Romeo Vidraşcu (cunocut de Vişoianu) socot că este o garanție necesară pentru a 
vă determina să acceptaţi o întâlnire. În caz că aceasta nu va avea loc în termen cât mai 
scurt posibil, pănă la 1 mai, voi fi obligat să încerc singur frontiera pentru a ajunge să pot 
comunica. 


NOTA NOASTRĂ 


Nu reiese cum a ajuns cererea Dr. Burlacu în mâna securităţii. 


30. 03. 1955 
PROCES VERBAL DE INTEROGATORIU 


Învinuitul Grovu loan, născut în 1924 în comuna Oprea — Cârțișoara, Raionul 
Făgăraş declar: în toamna anului 1954 Dr. Burlacu mi-a spus că a fost arestat şi cercetat 
în legătură cu banda şi că a fost lăsat liber cu condiţia de a colabora cu organele de stat în 
vederea prinderii bandiţilor, lucru pe care mi l-a spus că nu-l poate face. Analizând 
situația creată ne-am dat seama că nu ne rămâne altceva de făcut decât să încercăm să 
fugim din ţară. Pentru a nu se trece la arestarea noastră împreună cu Burlacu am luat 
hotărârea ca el să dea în continuare informaţii eronate precum că banda nu reapare decât 
în primăvară şi în felul acesta să se producă amânări pănă când noi vom aranja situația să 
reuşim să fugim din ţară. Informaţiile furnizate de el securității fiind aranjate de noi 
amândoi. 


Toate aceste manevre de-ale noastre conform înțelegerii cu Burlacu le-am 
comunicat lui Borzea, iar el la rândul lui bandiţilor. Bandiţii şi-au manifestat neîncrederea 
în ce priveşte fuga noastră din ţară, fapt ce i l-au comunicat lui Borzea. Au spus totuşi ca 
noi să încercăm şi dacă vom reuşi să găsim vre-o posibilitate sigură să le-o comunicăm şi 
lor prin Borzea ca să meargă dintre ei unul sau doi. 


Sarcina căutării şi-a luat-o Burlacu. 


Pentru ca securitatea să fie încredinţată că bandiții nu apar pănă în primăvară ei 
trebuiau să ne dea nouă prin Borzea două scrisori în acest sens. Lucru care s-a facut. 


Anchetator Deitel Ernest 


August 1955 
PROCES VERBAL DE INTEROGATORIU 


Învinuitul Chiujdea Ion, născut în martie 1921 în Berivoii Mici ... în toamna anului 1954 
am construit un bordei pe iaz între comunele Pojorta şi Voivodeni. La el am lucrat eu, 
Haşu Laurean, Haşu Gheorghe şi Metea Victor. Uneltele le-a procurat Haşu Gheorghe de 
acasă. Materialul lemnos l-am furat de la ferăstriele din apropiere. Alimentele le luam de 
pe câmp sau le aducea Gheorghe Hagu de acasă. Am pus un bilet convenit la stâlpul de 
înaltă tensiune pentru Sofonea Remus şi loan Novac spre a-i chema la întâlnire. În 2 
noiembrie Novac şi Sofonea au venit la stâlpul indicat şi i-am adus în bordei. Aceştia ne- 
au spus că cu câteva zile înainte s-au despărțit de Gavrilă şi Pop Jean care au plecat spre 
Ardeal. Ei au convenit să ierneze câte doi şi la nevoie să pună bilet la stâlpul în cauză 
când vor dori vreo întâlnire. Am continuat adunarea cartofilor de pe câmp, cca 700 kg, 
morcovi, ceapă, usturoi, varză, etc. Haşu Gheorghe a procurat o lampă de petrol şi cca. 40 
kg. petrol. Astfel am început iernatul în bordei. Nu ieşeam din bordei decât pentru 
spălatul rufelor la iaz, numai noaptea. La sfârşitul lui Martie era prea cald în bordei de 
aceea Sofonea, Novac şi Metea au ieşit să aducă alimente din depozitele ascunse şi să-l 
găsească pe Gavrilă. S-au întors după două luni şi ne-au povestit că au săpat un adăpost 
pentru iernatul viitor (unde nu ştiu). De Gavrilă spuneau că nu au aflat nimic. Tatăl lui 
Haşu Gheorghe ne-a relatat că se vorbeşte prin lume că un învăţător din Sâmbăta de Jos 
cu numele Grovu a fugit în străinătate împreună cu Dr. Burlacu din Făgăraş. Sofonea s-a 
dus cu Haşu Laurean să caute dacă nu cumva cei fugiți au lăsat vreo legătură şi vreo 
informație despre ruta lor ca să plecăm şi noi. Prima dată s-au întors fără rezultat. Peste 
vreo 10 zile au plecat iară. S-a întors după o lună numai Haşu Laurean. Ne-a relatat 
următaorele: Sofonea în timp ce stateau în holdă a fost rănit din inprudență la genunche. 
Au reuşit să între în sat încercând să-l îngrijească. Sofonea neavând nici o speranţă de 
vindecare au convenit ca amândoi să se împuşte. Sofonea şi-a tras un cartuş în cap cu 
pistolul şi a murit. Haşu Laurean a făcut acelaşi lucru, însă glonţul i-a trecut prin osul 


frontal şi a rămas în viață. Gazda l-a îngrijit şi s-a refăcut. S-a stabilit că există o legătură 
pănă la Grovu prin care s-a creat posibilitatea ca doi dintre noi să plece din țară peste 5 
zile. Haşu Laurean şi Haşu Gheorghe au vorbit amândoi cu omul de legătură care era 
Olimpiu Borzea, învățător din Viştea de Jos cunoscut de Sofonea. La o nouă întâlnire 
Borzea ne-a spus că de la Grovu din Grecia au sosit nişte scrisori convingătoare. Cu 
această ocazie am aflat că Borzea şi Grovu erau sprijinitori importanţi a lui Sofonea incă 
dinainte. Am hotărât ca doi dintre noi Novac Ion şi Haşu Laurean să plece primii. În caz 
de reuşită în scrisorile trimise din Grecia, aduse de călăuză să se afle de 3 ori cuvântul am 
plecat. Cei doi au plecat trimiţându-ne o scrisoare cu amănuntele convenite, fapt ce ne-a 
determinat să plecăm şi ceilalți trei care am mai rămas. Ne-am procurat haine şi am plecat 
pe drum, iar acum în loc de Grecia am ajuns aici. 


Am citit cele relatate de mine cuvânt cu cuvânt si semnez Chiujdea Ioan. 


Anchetator Deitel Ernest 


26. 09. 1955 
DECLARAȚIA LUI NELU NOVAC 
(vol. 26, fila 461) 


Ultima întâlnire cu Gavrilă a avut loc în octombrie 1954 în pădurea Şoarşului. Ne- 
a spus că dacă nu avem unde să iernăm (eu si Sofonea) să venim la locul indicat de el şi 
acolo vom găsi un bilet care ne va pune în curent cu situaţia lor, adică unde i-am putea 
găsi (Gavrilă şi Pop Jean) şi vom împărți necazul în patru. 


Apoi eu şi Sofonea am luat legătura cu grupul celălalt compus din Haşu Laurean, 
Haşu Gheorghe, Chiujdea loan şi Metea Victor. Le-am povestit de despărțirea de Gavrilă 
şi Pop Jean şi de modul cum putem să dăm de urma lui Gavrilă. Chiujdea cunoştea locul 
acesta deoarece a mai trecut pe acolo cu Gavrilă. Nu ştiau precis locul, ci doar despre 
existenţa lui. Nici eu, nici ceilalți nu am mai controlat niciodată acest loc. Consideram că 
este periculos deoarece în toamna anului 1954 Borzea i-a povestit lui Sofonea că un om a 
fost prins în păduri la Feldioara. În primăvara anului 1955 eu cu Sofonea şi Metea am 
plecat de la bordei trecând pe malul drept al Oltului. Am aflat că prin luna noiembrie 
1954 armata a controlat toate pădurile din zona unde urma să ierneze Gavrilă. Întrucât 
Gavrilă nu a trecut pănă la 20 mai pe la nici o gazdă de pe malul drept al Oltului ne-a 
întărit bănuiala că lui Gavrilă şi Pop Jean li s-a întâmplat ceva sau că ei nu se mai găsesc 
în acel loc. 


Un alt motiv care ne-a determinat să trecem repede înapoi în Țara Oltului era 
faptul că am fost informaţi că vine armata pentru manevre. De unde am fost noi, pănă la 


locul cu biletul drumul ar fi durat vreo 10 zile, eu fiind bolnav cu piciorul. Eram dealtfel 
convinşi că ar fi un drum în zadar deoarece Gavrilă n-a trecut pe la gazda cunoscută cum 
era obiceiul în fiecare primăvară. 


Aşteptam ca el să restabilească legătura în vreun fel. Noi aveam un alt loc de 
întâlnire cu Gavrilă la un stâlp între Voivodeni şi Sâmbăta de Sus. Haşu Gheorghe a găsit 
acest bilet datat din 17 mai 1955. În bilet era trecut: vă voi căuta pe alte căi. Biletul 
integral era asa: „Fraţilor v-am căutat la toate locurile în care am fost înţeleşi şi nu am 
gasit nici un semn de la voi. Vă voi căuta pe alte căi”. Alte căi după părerea noastră era în 
alte locuri unde aveam înţeles de pus biletul. Aceste locuri erau: o fântână în hotarul 
comunei Pojorta, şi o altă fântână lângă comuna Netotu. Gheorghe Haşu a căutat la aceste 
locuri şi nu a găsit nimic. Eu cu Haşu Laurean am pus un bilet la stâlpul de înaltă 
tensiune dintre Sâmbăta şi Voivodeni în care stabileam o dată în care vom trece pe acolo 
din nou. Nu am mai trecut pe la acest loc deoarece atunci când am pus acel bilet ni s-a 
părut că în acel loc ar fi căutat cineva. Am aşezat biletul într-o anumită poziție cu un fir 
de iarbă să ne dăm seama dacă a umblat cineva pe acolo. 


Haşu Laurean şi Sofonea trebuia să îl controleze dar ei nu s-au mai întors la 
bordei iar ziua fixată trecuse. Haşu Gheorghe s-a dus să controleze locul. Era după 17 
iunie 1955. Nu am mai gasit biletul lăsat de mine şi Haşu Laurean, în schimb a găsit 
biletul lui Gavrilă din 17 iunie 1955 în care scria că a trecut pe acolo dar negăsindu-ne, ne 
va căuta pe alte căi. Ne-am explicat că biletul nostru fost găsit de Gavrilă şi el a greşit 
scriind 17 iunie în loc de 17 mai. Nu ne-a fixat o nouă întâlnire, probabil că nu putea sta 
în regiunea aceea mai multe zile. Toţi am crezut că el a greşit data. Am continuat să 
căutăm Şi la alți stâlpi dacă nu cumva el a greşit stâlpul. 


Noi credeam că biletul pus de noi a fost ridicat de Haşu Laurean cât timp a lipsit 
dintre noi şi am rămas nedumeriţi când a spus că nu el a ridicat biletul. Apoi discuţiile au 
trecut pe alte planuri şi nu am mai analizat problema. Cu vreo două-trei zile înainte de 
plecarea noastră de la bordei 22-23 iulie 1955, Haşu Gheorghe a găsit în aceeaşi poziție 
biletul pus de el pentru Gavrilă. 


Prezentul proces verbal îl susțin şi semnez propriu Nelu Novac 


Anchetator Mezei Gheorghe 


26.08.1955 
DECLARAȚIA LUI METEA VICTOR 


(vol.60, fila 297) 


„„„.Din 10 pănă în 13 septembrie 1954 (n. n. — 29 aug.1955) fiind cu Haşu Laurean 
în porumb am fost găşiți întâmplător de Gavrilă, Pop Jean şi Nelu Novac. Ei veneau de 
la Rucăr şi se ascundeau în cucuruz. Cu această ocazie am stabilit să ne întâlnim la Şoarş 
în 23 sau 24 octombrie şi la un stâlp electric să punem bilet. A fost ultima întâlnire cu 
Gavrilă şi cu Pop Jean. Auzind că Gheorghe Şovăială şi Novac Gelu au fost prinşi nu ne- 
am mai dus la întâlnire ci am rămas ca să ne întâlnim la biletul de la stâlp. ... 


10. 09. 1955 
ANCHETA LUI METEA 


În 26 martie 1955 am părăsit bordeiul de la Pojorta împreună cu Novac Ion şi 
Sofonea Remus cu intenţia de a trece Oltul spre Ardeal în pădurile de la Ţelna, Hendorf, 
Grânari, unde aveam ceva cartofi. Am rămas o zi în hotarul Berivoiului pe Dumbravă. 
Patru zile în pădurea vadului deoarece ne-a prins zăpada. Două zile la Grid apoi în holde 
la Veneţia de Jos. Patru zile în pădurea Jalca şi la Felmăr o zi. La Bărcut am stat 3 
săptămâni. În 11 aprilie ne-am dus la Grecu Ioan şi am întrebat de Gavrilă. Ne-am întors 
la Bărcut unde am stat pănă la 24 aprilie 1955. Am apelat la o casă din Văleni pentru 
alimente. Ne-a dat putin că le era frică. Am plecat în pădurea Țelna pănă la 1 mai şi de 
aici în pădurea Meschindorf unde am săpat un bordei pentru 1955-1956. Ne-am întors iar 
la Bărcut şi iar la Grecu întrebând de Gavrilă. De aici în pădurea Movile, unde aveam 
cartofi depozitaţi şi apoi la Merghindeal unde aveam cartofi şi un bidon de zahăr. 


Din sat Sofonea şi Novac au adus vestea că se fac manevre militare. Am trecut 
înapoi Oltul la bordei unde am ajuns pe 1 iulie. Eu am aranjat să merg acasă în Ileni 
printr-un bilet. Acolo am rămas pănă când am fost chemat de sora lui Haşu Gheorghe 
pentru a pleca în Grecia. 


Semnătura: Victor Metea 


DECLARAȚIE — BORDEIUL DE LA MESCHINDORF 


De la izvorul pârâului, ce merge în sat, la 200 m la vale, pe partea stângă sub un 
surpis, la 2 m pe surpis se afla uşa bordeiului. La uşa bordeiului sunt 5, sau 6 fagi aplecati 
peste pârâu, iar mai la vale o pădurice de brazi. Bordeiul e săpat în pământ, uşa e astupată 
cu lemne. Am lasat în el: sare, o bucată de slănină şi uneltele cu care am lucrat. La Grecu 
am fost pentru ultima dată prin 24-25 mai. Nu ştia nimic de Gavrilă şi ne-a spus să nu 
mai trecem pe la el că e urmărit de securitate. Nu ştia sigur dar presimţea. (n.n. La data 


aceea el era cu angajamentul dat securităţii şi trebuia să-l determine să rămână la el până 
a doua zi.) 


Semnatura Victor Metea 


25. 05. 1955 

NOTA INFORMATIVĂ 

„Grigorescu Gheorghe” 

În seara de 19 mai a venit Metea Victor la mine. L-am întrebat ce doreşte să-i dau şi a zis 
sare. Numai atât l-am intrebat eu ? A răspuns că nu mai îndrăzneşte să ceară altceva. I- 
am dat 6-7 kg făină, sare şi slănină. M-a întrebat dacă nu a fost Gavrilă şi i-am spus că 
nu. Daca e armată pe aici? I-am spus că nu. S-a mirat că pe aici nu era armată. A adus 
vorba de intilnirea celor 4 şefi de state. Am fixat ca la fiecare 1 şi 15 ale lunii să caut la 
un stâlp electric un bilet. Dacă găsesc să-i aştept la salcie. Eu aş fi vrut să-l țin până a 


doua zi dar el nu a vrut. 


Primită de Loc. Col. Crăciun Ghe. 


NOTA NOASTRĂ 


A fost un mod ingenios de a fi ajutati sub ochii securitații 


SCRISOAREA LUI GROVU 
(vol.103) 
Dragă Olimpiu. 


Cred că ai aflat şi tu cele întâmplate în legătură cu mine şi Burlacu în ultimul 
timp. Printr-o minune dumnezeiască am reuşit să ne salvăm libertatea... Gândul meu e la 
salvarea lor şi fără o legătură sigură nu se poate. Consider ca o datorie din partea ta ca în 
aceste momente grele să primeşti. Va trebui să laşi la o parte pericolul, familia şi totul, să 
treci peste orice sentiment de conservare. 


Băieţii o să te înveţe totul. Inceputul va fi greu dar sperăm ca timpul să fie scurt, 
şi eu voi putea aranja salvarea lor. Dumnezeu să ne ajute la toţi. 


Grovu. 


NOTA NOASTRĂ, 


În momentul când Grovu s-a decis să treacă de partea securităţii a desvăluit că el 
şi Burlacu aveau intenţia să fugă în străinătate. Securitatea a inițiat următorul plan: l-a 
arestat şi izolat pe Dr. Burlacu care a refuzat să le facă jocul şi împreună cu Grovu au 
făcut un plan de atragere a lui Borzea si a celorlalți de a merge pe acest drum. 


Grovu l-a anunţat pe Olimpiu Borzea că pleacă în Grecia pe o cale sigură. Grovu 
urma să trimeată o scrisoare din Grecia cu anumite semne convenite pentru a confirma că 
au ajuns acolo. De asemenea trebuia să se vorbească la Radio Atena şi la Radio Paris 
două subiecte anume. Toate aceste lucruri au fost îndeplinite, bineînţeles de către 
securitate. 


După aceea Borzea a primit scrisoarea de mai sus. 


ANCHETA LUI BORZEA OLIMPIU 
(vol 55, fila 358) 


In toamna anului 1954 Grovu mi-a spus că este în legătură cu un doctor, 
Burlacu, din Făgăraş, care fiind urmărit de securitate a hotărât să plece din ţară şi că l-a 
convins şi pe Grovu să plece şi el. Sofonea urma să scrie nişte bilete fictive prin care să 
arate ca bandiții nu vor veni din iarnă decât prin iunie. Sofonea ne-a dat aceste bilete în 
dec.1954 şi eu i le-am dat lui Grovu. În 6 martie 1955 eu am fost arestat de securitate. I- 
am transmis şi lui Remus Budac ce s-a întâmplat pt. ca Sofonea Remus să nu mai vină la 
mine. În aprilie 1955 am fost anunţat de Grovu să mă întâlnesc la Sibiu cu o persoană 
străină. M-am întâlnit cu Niculescu şi cu Grovu într-o casă particulară. Urma ca 
Niculescu Constantin să-i călăuzească spre Grecia iar eu să-l anunţ pe Sofonea de acest 
lucru. Deoarece Sofonea murise la mine în casă am discutat problema cu Haşu Laurean şi 
apoi cu Haşu Gheorghe si Chiujdea, ei plecând în 2 eşaloane. La 8 octombrie 1955 cu 
aceaşi călăuză am plecat şi eu, fiind arestat la Bucuresti. 


Borzea Olimpiu 


Atena 
28.04.1955 
Dragă unchiule 
(vol. 103, fila 7) 


De câteva zile am sosit împreună cu Niculina la Atena, venind din Casa Blanca. 
Am fost supuşi la un tratament de carantină, dar natural, la domiciliul nostru. Acest 
tratament se aplică tuturor străinilor, pentru a nu aduce boli contagioase. Nu a fost greu 
drumul, şi am ajuns cu bine. Sper că vom pleca la Paris, unde vrem să ne stabilim. Gazda 
noastră ne-a sugerat să vorbim cu Radu. Gazda noastră nu-l prea agrează pe Radu. Mi-e 
dor de sora mea Viorica şi de cei doi copii ai ei... Am simţit din plin ce înseamnă să fi 
sănătos. 


Cu drag, Gabriela. 


Plicul scrisorii arăta astfel: 


Exp. Niculescu Gabriela D-lui Niculescu C. Constantin 
Attiny Palace Str. Theodor Aman, nr. 42, et. I 
Lombardi 109 Bucureşti, România 
AEPOIIOPIKGE 

Par avion 

25. 04. 1955. 


NOTA INFORMATIVĂ 


Borzea m-a intrerbat dacă Grovu şi Burlacu au trecut. I-am arătat scrisorile de la Grovu. 
I-am explicat că Burlacu şi Grovu îmi vor scrie pe numele Gabriela Niculescu. (Borzea 
are tot mai multă încredere în mine). 


Informator „Puiu Costică“ 


11. 05. 1955 

CĂTRE M.A.I. STALIN 
(vol.28, fila 338) 

Strict secret 


Trebuie să se răspândească zvonuri în regiune că dr. Burlacu şi cu Grovu au fugit 
din Făgăraş. Familiile lui Grovu şi Burlacu, vor trebui să fie convinse că amândoi sunt 
fugiți şi nu arestaţi de securitate. Se va pune post de pândă la casa lui Burlacu, pentru ca 
lumea să ştie că e căutat. 


Ambii să fie căutaţi în zonă şi în toată țara. Să fie anchetată soția lui Grovu loan. 
Grovu va scrie o scrisoare către soţie şi copii, arătând motivele pentru care a dispărut (că 
ar fi fost mai rău să rămână, să fie arestat). Să se facă percheziţii şi anchete în Cârțişoara 
şi în satele din jur, la Nistor Chirilă şi Ecaterina. De asemenea să se facă percheziţie şi 
anchetă la prof. Comănici Niculae, prieten cu dr. Burlacu.(fila 398). 


Mr. Popa Iacob 


19. 05. 1955 
NOTĂ INFORMATIVĂ 


Întâlnire cu Borzea la hotel Bulevard. În cameră i-am dat scrisorile de la Grovu din 
Grecia. Borzea după ce le-a citit a zis ca aceste scrisori sunt chezăşia ce-a mai importantă 
că băieții au ajuns cu bine. Am căzut de acord ca băieții, când îi va găsi Borzea, să vină 
înarmaţi cu arme mici, nu prea voluminoase şi cu haine obişnuite. 


Mi-a spus că fam Grovu e urmărită. Cred că Borzea are legături permanente cu 
bandiții. Mi-a luat nr. de tel. 


Informator „Puiu Costică” 


24. 06. 1955 
NOTĂ INFORMATIVĂ 


Informatorul „Radu Pădure”, (adică Borzea Olimpiu), a venit cu două bilete găsite 
de la bandiți. Aceştia ar vrea o scrisoare de la Grovu şi Burlacu, despre care erau 
informați că ar fi trecut în Grecia. (Credem că este o verificare dacă nu cumva este o 
cursă a noastră, a securității). Bandiţii vor scrie de acum înainte prin poştă. 


Conţinutul biletului: „Nu ştim când o să mai apărem, căci regiunea este foarte 
controlată, spre deosebire de alţi ani când în zonă era linişte. Impresia noastră este că 
„Radu Pădure” caută să căştige timp. Ne-am format impresia că bandiții nu sunt decişi să 


plece, sau real, aşteaptă ceva schimbări în situaţia internațională. 


Măsuri speciale: Borzea să fie încă o dată prelucrat, cu sprijinul lui Grovu, pentru 
a preda acest grup la proxima întâlnire. 


Concluzii: informatorul, adică „Radu Pădure”, continuă să dezinformeze, şi vrea 
să plece cu unii bandiți. Biletele au fost scrise de el sau de bandiți, la cerera lui. Biletele 


au fost trimise la M.A.I. Bucureşti, pentru expertiză. 


Pentru conformitate Lt. Col. Moiş Aurel 


M.A.I. Stalin 
14. 06.1955 
CĂTRE M.A.I. BUCUREȘTI 
Tov. Col. Aranici Pavel 
Raportăm că la 14 iunie 1955, seara, au apărut din direcția Piteşti în muntele 
Groapele, 4 bandiți, cioban fiind Muşat loan din Rucăr, Muscel. I-au luat ciobanului un 


miel şi-o sută lei, şi-au întrebat de armată. Unul avea puşcă cu lunetă, ceilalți pistoale 
sovietice şi grenade. Trei din bandiți au aprins țigări, vorbeau cu acceant ardelenesc 


Direcţia regională M.A.I. Stalin Lt. Col. Moiş Aurel 


NOTA NOASTRĂ 


Dintre noi sigur n-au fost, eram cu toţii în altă parte la data aceea. Nu fumam nici 
unul dintre noi, şi nu ne-am comportat niciodată aşa. Nici Arnăuţoii nu au fost. Probabil 
era o grupă falsă de securişti cu scopul de a testa comportarea ciobanilor. 


15. 06. 1955 
NOTĂ 
(vol.83, fila 41) 


În 14 Iulie a sosit în Bucureşti la mine, Borzea Olimpiu, la orele 21. L-am dus la 
mine acasă. Vrea să ia legătura cu Dobrotă, din Calea Piscului 89, Bucureşti, legătură ce 
i-a fost recomandată la plecarea lui Grovu şi Burlacu. Mi-a spus că partizanii ştiu, că el 
lucrează cu securitatea şi că aceştia îi dau bilete şi instrucțiuni ce să spună colonelului de 
securitate. Mie mi-a dat trei scrisori pentru Grovu şi Burlacu. A stat la mine până la 
23:20, a luat masa cu mine şi soția mea. M-a verificat după plecare la telefon. Azi vine la 
cârciuma la care lucrez pentru a mă verifica. 


Borzea are încredere deplină în Dobrotă. Dobrotă va aduce două buletine şi alte acte. Vor 
pleca doi partizani şi Cristian, care urma să vină paraşutat. Pe 19 Iulie 1955, Borzea, are 
întâlnire cu partizanii pentru a discuta plecarea lor. Înainte de a muri, partizanul rănit, i-a 
dat o scrisoare lui Borzea, pe care acesta să o de-a securității. Cel mort a fost îngropat în 
curtea lui Borzea, de doi veri de-ai lui. Cel de-al doilea, rănit la cap, a stat la Borzea trei 
săptămâni, fiind îngrijit de Borzea şi soția lui, apoi a plecat iarăşi în munţi. Pe 21 va veni 
să se întâlnească cu Borzea. Avem un consemn, unde avionul venit trebuia să le 
paraşuteze ajutoare. A rămas ca eu să raportez şefilor mei ce am hotărât cu Borzea. 


Informator „Qui” 


NOTA NOASTRĂ 


Grovu, în momentul când a trădat, i-a recomandat lui Borzea ca om de încredere, 
pe Niculescu Constantin, de la Bucureşti. Borzea, s-a deplasat la Bucureşti şi a fost primit 


în familia lui Niculescu, ceea ce l-a făcut pe Borzea să aibă mai multă încredere în 
Niculescu. Mă întreb ce fel de femeie era soția lui, ştiind că soţul său pregăteşte uciderea 
oaspeților săi? 


15. 07. 1955 
NOTĂ INFORMATIVĂ 
(vol.83, fila 46) 

S-a prezentat la mine Borzea, ca fost legionar. M-a întrebat dacă îl cunosc pe 
Gavrilă. l-am spus că nu. El ar fi vrut să ştie ce e cu doctorul (probabil dr. Burlacu). El a 
fost căutat de un coleg de la Blaj, Simu Silvestru, din Ciufud, unde are un prieten, pe 
Spătăcean Ion. M-a surprins vizita ce mi-a făcut-o. A cunoscut chiar legionari, care-mi 
erau prieteni. 

Informatorul „Dobrotă” 


NOTA NOASTRĂ 


Acesta a fost cea de-a doua persoană recomandată de Grovu şi Niculescu, pentru 
ca Borzea să aibă mai multă încredere că nu este vorba de o capcană a securității. 


M.A.I. Stalin 
02. 08. 1955 
NOTĂ SINTEZĂ 
Privind rezultatele obţinute pe baza planului din 11 Iulie 1955 
(vol.79) 
Prin folosirea în orb a informatorului dublu „Radu Pădure” şi a informatorului 
„Puiu” (Niculescu Constantin). Conform sarcinilor trasate informatorului „Puiu Costică”, 


„Radu Pădure” şi „Călinescu”, acţiunea s-a desfăşurat conform măsurilor prevăzute. Şi s- 
a soldat cu capturarea a două elemente din bandă. Astfel la 14 Iulie, Borzea s-a deplasat 


Pb 


la Bucureşti la locuinţa lui „Puiu Costică”, şi i-a comunicat că peste două săptămâni vor 


pleca doi inşi în Grecia. Totodată i-a mărturisit că el are legătură cu securitatea. Faţă de 
„Puiu” a afirmat că el şi bandiții au hotărât să-l răpească pe organul cu care lucrează (col. 
Gheorghe Crăciun). 

La 15 Iulie „Radu Pădure” (Olimpiu Borzea), l-a vizitat pe „Puiu Costică”, atât la 
locul de muncă cât şi la domiciliu. I-a comunicat lui Puiu că a fost şi la „Dobrin”, cel 
indicat de orgnele de securitate (prin Grovu), care la început i-a făcut o impresie proastă, 
dar mai târziu a avut încredere în el. 


La întâlnirea cu organele noastre (Lt. Col. Gheorghe Crăciun), „Radu Pădure” 


(Borzea) nu a semnalat că l-a vizitat pe „Puiu Costică” (Niculescu C-tin). 


În 21 Iulie, „Puiu” a fost vizitat de profesorul Bucelea Ioan cu o scrisoare de la „Radu 
Pădure” (Borzea). 


În 26 Iulie, „Puiu” va pleca din Bucureşti cu acceleratul şi în staţia Ucea Făgăraş, va 
primi trei-patru bandiți, pe care el „Puiu” îi va trece frontiera. 


Scrisoarea era următoarea (fila 94) ...”Îţi trimit 3-4 pachete, cu acceleratul de Bucureşti, 
ŞI să-ți iei bilet până la Ucea. 


„Puiu” s-a dus la Ucea, şi de aici lângă Victoria, unde le-a dat buletinele (false) 
bandiților. La ora 18:10, Olimpiu Borzea a sosit în gara Viştea de Jos cu doi bandiți. La 
ora 19:25 s-au suit în tren. Cei doi bandiți erau cu mâna în buzunar pe armă. 


În 27 Iulie, cei doi bandiți au fost conduşi la domiciliul lui „Puiu”. Organul nostru a 
pregătit un autobuz, în parte ocupat de organele noastre travestite. La un moment dat 


organul nostru a strigat „Stai!”, cei doi bandiți au fost imobilizați şi dezarmaţi. 


Lt. Col. Moiş Aurel 


NOTA NOASTRĂ 


Astfel au fost arestaţi Haşu Laurean şi Nelu Novac. Regimul a realizat un film artistic pe 
această temă, cu artişti consacraţi, cu lozinci comuniste, cu batjocuri la adresa luptei de 
rezistență a imperialiştilor americani şi a Bisericii. 


In zilele noastre, aceiaşi oameni realizează alte filme artistice, de astă dacă cu ironii la 
adresa securităţii şi cu elogii la prietenii noştri americanii. Convingeri, idealuri, ruşine... 


nu se împiedică nimeni în asemenea fleacuri. Filmul „Autobuzul” rulează şi azi (2003). 


Bani să iasă, glorie personală, aplauze şi premii! 


Din gropile comune unde au fost aruncaţi cei doi luptători condamnați la moarte, şi nu 
numai ei, n-au cum să protesteze. Pentru că nimeni nu ştie şi nimeni nu s-a căznit să afle 
unde au fost aruncați, după ce au fost împuşcaţi. Să nu ne mirăm însă, că poporul în sânul 
căruia se petrec astfel de lucruri, va trebui să plătească cu dezastre şi suferinţe. 


ANCHETA LUI HAŞU LAUREAN 
(fragment) 
(vol.65, fila 224) 


Anchetator: - Ştiaţi că Borzea Olimpiu lucrează cu securitatea? Ce v-a determinat 
să mai aveţi încredere în el? 


Faptul că ne-a spus singur. M-a ținut pe mine trei săptămâni, grav rănit, până m- 
am vindecat. L-a înmormântat pe Sofonea în curtea lui. S-a manifestat ca un om cu 
credinţa hotărâtă în Dumnezeu. Propunerea lui îndrăzneață în legătură cu împuşcarea Col. 
Crăciun de la oraşul Stalin. La o întâlnire ne-a făcut propunerea să-l răpim pe Col. 
Crăciun cu care se întâlneşte, şi să-l ducem în munți. N-am făcut acest lucru, asta 
însemnînd lichidarea familiilor noastre şi a legionarilor din Făgăraş. 


Anchetator Deitel Ernest 


Anchetat Haşu Laurean 


21. 05. 1955 
REFERAT 
(fila 373) 


Privind unele împuşcături ce se aud prin pădurile Fofeldea, Colun, Glâmboaca. 
Raportez că-n ultimul timp prin aceste păduri se aud împuşcături spre seară. Vânătorii din 
aceste sate nu au ieşit la vânătoare. Pot fi fugari care caută prin vânat să-şi asigure 
alimentaţia. În 28 aprilie asupra unui Lt. şi 3 soldaţi din M.F.A., ce făceau măsurători 
topometrice între Colun şi Glâmboaca, s-a tras un foc de armă, cartuşul fiind de război şi 
nu de vânătoare. În 15 mai 1955, un păzitor de capre, rrom din Glâmboaca, la locul numit 


Frivalt, a întâlnit doi străini între 28-30 de ani ce aveau în spate arme cu glonţ. În ziua de 
7 mai s-a tras un foc de armă în pădurea Repause lângă Glâmboaca, iar în 17-18 mai, 
personal am auzit foc de armă lângă Glâmboaca. Până în prezent nu am stabilit cine 
trage. Ar putea fi şi indivizi din Glâmboaca sau Fofeldea. În Olt se varsă câteva pâraie cu 
teren stâncos, pădure deasă, în aceste pâraie au stat ascunşi în trecut răufăcători. L-am 
dirijat pe informatorul Vlad I. — vânător, să cerceteze aceste pâraie, dacă întâlneşte 
străini, sau elemente din banda „G”. 


Lt. de securitate Vaideş Mihai 


NOTA NOASTRĂ 


În perioada respectivă, ianuarie-iunie 1955, împreună cu Pop loan (Fileru), am stat într- 
un bordei la Colun, tocmai în triunghiul Colun-Glâmboaca-Fofeldea, la marginea unui 
astfel de pârâu. Noi, deşi seara şi noaptea ieşem afară din bordei, n-am auzit nici o 
împuşcătură şi nu am tras vreun foc de armă. Nu ne-am întâlnit nici cu rromul cu caprele. 
Am văzut în schimb în câteva rânduri grupe de ostaşi trecînd destul de aproape de noi. În 
toamna 1954 ne-am întâlnit odată cu vânătorii din Colun, noi bănuiam c-au informat 
securitatea, însă în dosare nu am găsit nici o notă informativă în acest sens. E posibil ca 
vânătorii să fi creat această psihoză, ei fiind agenţi ai securității, pentru a fi lăsaţi să 
vâneze în voie. Abia acum îmi dau seama în ce pericol am locuit în bordeiul de la Colun, 
până am plecat spre nord. Am lipsit totuşi din zonă de la 1-21 martie, şi din 22 mai până- 
n 1 iunie. Din fericire nu s-a întâmplat nimic rău. Perioada a fost povestită în volumul al 
II-lea din „Brazii se frâng, dar nu se îndoiesc”, la paginile 126-146. 


M.A.I.Regiunea Stalin, Grupul operativ Făgăraş 

31.08.1955 

ORDIN DE LUPTĂ 

-rezumat- 

(fila 170) 

Strict secret 

Suntem informaţi de posibiliatea ascunderii bandei în pădurea Berivoiului. Au fost 


semnalate mişcări ale elementelor de sprijin, în Berivoi, Netotu şi Breaza. Scopul 
operațiunii: distrugerea bandei. Concepţie: supravegherea drumurilor Lisa - Breaza şi 


Netotu - Breaza, cu pânde independente pe drumuri şi poteci. Forțe şi mijloace: 
batalionul 2, comandat de Lt. Col. Diaconescu M., Locţiitor politic Cpt. Corner Aurel, Lt. 
Tache Aurel. Batalionul 3 securitate Orăştie comandat de Mr. Marinescu Eustațiu, 
Locţiitor politic, Cpt. Iordache Vasile. Terenul: împădurit. Măsuri: batalionul 3 de 
securitate Orăştie, va bloca latura de sud a raionului. Se interzice cu desăvârşire 
persoanelor civile de a pătrunde în pădure. Cele prinse vor fi ţinute la comandament. Se 
va scotoci zona blocată. Intrarea în dispozitiv se va face în 02. 09. 1955. ora 4. 


Comandantul grupului operativ Mr. Martiş Luigi 
Instructor cultural Cpt. Alexe Gheorghe 
Şef de stat major Cpt. Barbu Emil 


Şef birou operaţii Lt. Silaghi Desideriu 


M.A.I. Serviciul raional Făgăraş 
31. 08. 1955. 

PLAN DE MĂSURI 

(fila 115) 

Strict secret 

-se aprobă- 


În ziua de 1 Septembrie anul curent, ora 5 dimineața, se va pătrunde simultan la 
locuinţele surorilor lui Pop Ioan din comuna Lisa. Percheziție amănunțită. Surorile vor fi 
aduse la raion pentru anchetă. Echipa I: Cpt. Dragomirescu Niculae, Plt. maj. Corneanu 
Matei, însoțitor de câine, Serg. maj. Râvnic Barbu, Plt. Dianu C-tin şi Plt. Manolescu Ilie. 
Echipa a II-a: Lt. Peltz loan, Plt. Diaconu Marin, însoțitor câine, Plt. Tuta Alexandru, Plt. 
Simonea Ilie, Serg. maj. Dobeş Terente. În ziua de 2 Septembrie ora 5, se va pătrunde la 
locuinţa lui Haşu Gheorghe, zis Samoilă, din Breaza, care va fi adus la Făgăraş pentru 
anchetă. În ziua de 2 Septembrie se va pătrunde în locuinţa numitei Grecu Ludovica din 
Berivoi, care va fi adusă la anchetă. 


Grupare Operativă Făgăraş 
3.11-7.11. 1955 

PLANUL DE OPERAȚIUNE 
din zona S a m-ților Făgăraş 
(vol.37, fila 543) 

Strict secret 


Este posibil ca banda G. Să se ascundă pe pantele de s ale m-ţilor Făgăraş. Din informații 
precise M.A.I., bandiții stau ascunși în această zonă. Scopul: descoperirea de adăposturi 
în această zonă. Cooperarea permanentă cu forțele operative Făgăraş de la N de creastă. 
Batalionul 2/1 securitate, sub conducerea Cpt. Anăstăsoaia Niculae, va bloca zona şi şef 
stat maj. Lt. Litan Gheorghe. 3 companii de puşcaşi, 2 plutoane a 30 militari în termen, 2 
staţii radio, 4 pistoale rachetă. Batalionul 2/1 va executa scotocirea văilor Cumpăna, 
Buda, Valea Rea, Zârna, Dâmboviţa. Plecarea elementelor de scotocire la orele 7. Pânde 
noaptea până unde s-a ajuns. Reluarea scotocirii pentru a doua zi. Formaţia de scotocire 
în lanț. Toate persoanele întâlnite vor fi duse la statul major. Persoanele care caută să 
fugă vor fi capturate sau nimicite. În caz de întâlnire cu bandiții, se va acţiona cu 
fermitate, fără manevre complicate. Semne şi semnale: rachete albe numai noaptea, 
pentru luminarea zonei. Rachete verzi: direcția de deplasare a bandiţilor. Rachete roşii: 
luarea contactului cu bandiții. Punct de comandă Cabana Podragul. Centrul trupelor 
operative de pază: Gen. Mr. Staicu Stelian. Şef stat major: Cpt. Nicolau Ilie 


Comandant Mr. Marinescu loan 


Locţiitor politic: Lt. Maj Crăciun loan 


ACȚIUNI RECIPROCE 


Intreprinse de bandă şi de centrele de spionaj imperialiste în vederea stabilirii de legături 
cu scopul activităţii lor contrarevoluţionare. 


1. Stabilirea legăturii între organizația subversivă „Vultanii” şi Buta Serafim, 
funcționar al ambasadei S.U.A. din Bucureşti. 


2. Acțiunea intreprinsă de Gavrilă loan, şeful bandei, pentru stabilirea de legături cu 
aşa zisul comitet naţional din S.U.A. 


3. Acțiunea grupului de spioni în frunte cu Mare Sabin, parașutați pe teritoriul R.P.R, 
pentru a stabili legături cu banda din m-ții Făgăraş 


4. Încercarea învinuitului Burlacu Nicolae, de a stabili legături cu Ambasada S.U.A. 
din Bucureşti. 


Extras din declaraţia lui Buta loan —cantorul, aflat în dosarul M.A.I. nr. 384, vol I, II, 
nr.54. 


În faţa noastră 16 Oct. 1951, cpt. Mezei Gheorghe. 


Subsemnatul, Buta Ioan, născut în 1924, satul Părău, raionul Făgăraş, agricultor, 3 
clase de liceu, căsătorit, avere personală 0,83 hectare . Declar următoarele:înv. Pridon mi- 
a propus să plec la Bucureşti la unchiul meu Buta Serafim, cu o scrisoare prin care Pridon 
făcea cunoscut unchiului meu de la legația americană existenţa organizației subversive, 
create de el, cerându-i sprijinul. În aceeaşi seară am depus jurământul de credinţă în 
această organizaţie alături de ceilalți care au fost prezenți. El mi-a predat scrisoarea 
pentru Buta Serafim. Am plecat la legaţie la unchiul meu, mi-am cerut audiența, am fost 
primit de unchiul meu, şi i-am întins scrisoarea spunându-i că este de la înv. Pridon, pe 
care-l cunoştea. El a desfăcut scrisoarea şi a citit-o... Aceasta este declaraţia pe care o dau, 
semnez cu mâna proprie, nesilit de nimeni. 


Ss. Buta loan 


Extras din declarația 
lui Pridon loan aflată la dosarul M.A.I. vol 12, fila 148. 


Subsemnatul Pridon Ioan, născut în 1899, în com Părău, Făgăraş, învăţător, în prezent 
deținut şi condamnat declar:... eu am predat o scrisoare lui Buta Ioan, formulată de 
Cornea Marcel, pentru a fi predată lui Buta Serafim, funcționar la legația americană din 
Bucureşti, şi care era unchiul lui Buta loan-cantorul. Textul scrisorii nu-l ştiu, dar deduc 
că era o încercare de a face legătura cu legația americană şi era vorba şi de organizația 
noastră. Aceasta îmi este declaraţia pe care o dau susţin şi semnez propriu. 


Sibiu, 25 lan 1952 


Ss. Pridon Ioan 


27.02 1957 
PROCES VERBAL 
de interogatoriu al arestatului Câlţea Moise 


Câlţea Moise , născut în 1903, în comuna Şona, ultimul domiciliu în Felmer 351. La 
începutul anului 1952, într-o seară, am fost căutat de Grecu loan. M-am dus la el în casă 
unde am văzut doi cetăţeni, dintre care unul era fugarul Gavrilă loan, iar celălalt era un 
băiat tânăr necunoscut de mine. Pe Gavrilă îl cunoşteam înainte de a fi fugit. Gavrilă mi-a 
spus că este cineva din com. Şona, care merge în S.U.A. M-a rugat să stau de vorbă cu 
acel tânăr şi să-i predau o scrisoare, care deja era scrisă de Gavrilă loan pe o bucată de 
hârtie. Acel tânăr, ajungând în S.U.A. urma să predea scrisoarea respectivă Consililui 
Naţional Român din S.U.A. Am luat scrisoarea, am promis că voi încerca. A doua zi am 
citit scrisoarea. În ea era relatat că sunt circa 35-36 persoane, fugite în m-ţii Făgăraşului, 
care roagă ca C.N.R. din S.U.A. să-i ajute cu alimente şi îmbrăcăminte, ce urmează la 
date fixate să fie paraşutate într-un anumit loc. Era dat şi punctul de paraşutare, pe care 
nu-l mai rețin. Tânărul care trebuia să plece, era nepot de-al meu, cu numele Capătă loan 
din Şona. El în Martie 1952, a şi plecat, întrucât tatăl său era cetăţean american. Băiatul 
avea vârsta de 21-22 ani. Eu am ars scrisoarea şi i-am transmis numai conținutul. El mi-a 
spus că nu ştie dacă va putea face ceva cu cele solicitate de fugari, pentru că nu ştie cum 
va fi primit acolo, şi nu cunoaşte nici limba engleză sau alte limbi străine. După ce am 
citit prezentul proces verbal, am constatat că conține tot ce am declarat. 


Anchetator Lt. Maj. Schieferdecker Karol 


Anchetat Moise Câlţea. 


PROCES VERBAL 
de interogatoriu al arestatului Pop Gavrilă 
Născut în 1928 în com Pir, reg. Baia Mare. 


10 Sept. 1953, Bucureşti. După terminarea pregătirii noastre pe linie de spionaj, 
Mare Sabin, a fost desemnat şeful echipei, iar echipa a primit denumirea de „Fiii patriei”. 
După aceasta, Mare Sabin, şi Raul au primit misiuni care mi le traduceau şi mie. 
Misiunile au fost acestea: după paraşutarea în R.P.R. şi instalarea la gazdă, urma să 
trecem la acțiuni de recrutare de agenţi în rândul elementelor duşmănoase regimului din 


R.P.R., ca apoi prin ei să facem legătura cu fugarii din munţi. După ce luam legătura cu 
aceşti fugari, eu personal, trebuia să iau contact cu ei, să-i instruiesc să găsească un teren 
pentru paraşutarea materialelor de care aveam nevoie ca: aparat radio-telegrafic, 
alimente, armament, etc. 


Trebuia să-i instruiesc cum trebuie făcut balisajul T şi cum se semnalizează cu 
farul mare, cum se trage cu pistolul-mitralieră şi cu grenade defensive. După aceasta să le 
duc lanterne pentru balisajul T, şi o lanternă mare cu trei baterii pentru semnalizare în 
timpul paraşutării. 


Corespondențţa noastră trimisă în ţară prin poştă, trebuia scrisă cu cerneală 
simpatică. În caz de pericol, trebuia să trecem frontiera în Iugoslavia, în care scop am 
primit parola „Carpaţii”. S-a accentuat de asemeni ca Mare Sabin, să facă legătura cu 
fugarii din m-ții Făgăraş, cu care avusese legătura şi înainte de fuga lui din ţară (1950). 
Misiunile ce le-a avut Mare Sabin ca şef, nu le cunosc. După ce am citit prezentul proces 
verbal, am constata că corespunde celor declarate de mine, susţin şi semnez. 


Lt. Maj de securitate Perlea Gheoghe 
Anchetat Pop Gavril. 


Originalul se găseşte în dosarul 15557, vol III, fila 78-83, aflate în arhiva 
M.A.I.Bucureşti. 


NOTA NOASTRĂ 


Pop Gavrilă a fost coechipierul căpitanului Mare Sabin, paraşutat în ţară de 
puterile apusene, odată cu acesta şi cu telegrafistul Rada Ilie. 


11. 04. 1957 
PROCES VERBAL DE INTEROGATORIU 
Anchetat Cioloboc Grigore 


Născut în 1923, în comuna Râciu, raionul Sărmaş, regiunea Cluj, licenţiat în 
Drept în 1947, la Universitatea din Cluj, avocat în Făgăraş, str. Titu Perţea, nr.5, 
necăsătorit, părinții posedă 3 ha de pământ, sublocotenent de rezervă, condamnat la 20 
ani muncă silnică, pentru complicitate la crima de înaltă trădare. Eu am luat legătura cu 
grupul de spioni parașutați, în frunte cu Mare Sabin. În ziua de 10 August 1953, am fost 


acostat de un tânăr, care ulterior din ziare am aflat că-l chema luhas, şi care m-a întrebat 
dacă eu sunt Cioloboc. I-am răspuns: Da! 


Tănărul a venit cu mine la Târgu Mureş, aici mi-a spus că are să-mi spună ceva 
important. E vorba de un prieten de-al meu cu numele Mihai, de la care avea o scrisoare 
pentru mine. A scos din buzunar un plic şi mi l-a dat. Am desfăcut plicul, şi am găsit 
câteva rânduri scrise de Mare Sabin, prin care mă ruga să mă duc cu acel băiat până la el 
şi să-i duc veşti despre soţia şi copilul lui de la Făgăraş. Îmi cerea să nu întreb nimic pe 
tânăr, unde se află el (Mare Sabin), ci să mă duc cu el. Tânărul mi-a spus că voi merge cu 
el la Satu Mare. Știind că Mare Sabin, era din Satu Mare, m-am gândit că el poate fi 
ascuns pe la fam. sa de acolo, şi am acceptat să mă duc cu luhas la Satu Mare. Am plecat 
la Satu Mare în aceeaşi zi. Am ajuns la marginea comunei Piru, într-o pădure la orele 20. 
După 2 ore, a venit Mare Sabin, pe care l-am recunoscut după parola dată de luhas. Era 
însoțit de un individ, care după proces, am aflat că se numea Pop Gavril. Ne-am deplasat 
în interiorul pădurii unde era instalat un cort. Pop Gavril s-a dus după un al treilea 
individ, despre care spunea că este radiotelegrafist. I-am spus veşti de la fam. lui şi despre 
diferiți prieteni, cunoscuţi la Făgăraş. După o oră, s-a întors Pop Gavril cu telegrafistul şi 
am stat circa încă 1 oră cu ei. M-au întrebat ce ştiu şi ce am auzit de fugarii din m-ţii 
Făgăraş. Le-am spus ce ştiam că în 1952 au jefuit Cabana Bâlea şi o stână. Am rămas din 
nou singur cu Mare Sabin, unde am dormit peste noapte. Dimineaţa, Mare Sabin mi-a 
spus să caut să-i fac legătura cu fugarii din Făgăraş, şi anume cu Gavrilă şi Chiujdea, pe 
care eu nu-i cunoşteam. Atunci Mare Sabin, mi-a indicat pe un oarecare învăţător cu 
numele de Şofletea Gheorghe, din com. Recea. De asemenea mi-a recomandat pe un 
oarecare Şovăială Ilie, salariat la M.A.T. Făgăraş, despre care spunea că are un frate în 
bandă. Pentru a ajunge la Şofletea, Mare Sabin, mi-a spus să mă adresez lui Zorca 
Mircea, care ne era prieten comun, şi rudă cu Şofletea. Mi-a dat un bilet către Şofletea, 
pentru a-l convinge că într-adevăr eu sunt trimis de el, în care a scris: „Adu-ţi aminte 
când ai venit la mine în cofetărie cu pachetul din America.” 


Mare Sabin mi-a spus că după ce-l voi cunoaşte pe Şofletea el îmi va trimete un 
curier cu care să-l trimet la el pe Şofletea şi atunci îmi va da unele intrucțiuni cu privire la 
unii oameni din Sibiu. Ne-am despărțit şi eu am plecat la Sibiu. 


La câteva zile l-am întâlnit pe Zorca Mircea pe stradă şi am adus vorba de Mare 
Sabin. La început nu a avut încredere în mine dar în cele din urmă ne-am hotărât să 
întreprindem o acțiune de-a lua legătura cu Şofletea. În 11 septembrie 1953 un curier de 
la Mare Sabin mi-a adus o scrisoare că prin acest curier îmi trimete un pachet pe care să-l 
păstrez la mine. De asemenea am primit un stilou cu pastă. Acest pachet l-am primit 
crezând că în el sunt medicamente pentru fiul lui. Desfăcând pachetul am văzut că în el se 
găsea un aparat de radio-emisie. Ulterior m-am întâlnit cu Col. Dr. Muţiu căruia i-am 
povestit despre întâlnirea mea cu paraşutiştii şi despre cererea lor de a stabili legătura cu 
fugarii din munți. 


Dr. Muţiu mi-a spus că dacă vreau să iau legătura cu Dr. Burlacu din Făgăraş 
care-mi poate da relații despre banda din munți. Am luat legătura la Făgăraş cu Dr. 
Burlacu căruia i-am povestit despre întâlnirea mea cu Mare Sabin şi despre cererea lui de 


a-i face legătura cu banda de fugari din munți. Dr. Burlacu mi-a spus că el nu are legături 
cu banda însă se va interesa şi după o săptămână va veni personal la Sibiu unde îmi va 
comunica dacă a aflat ceva despre fugari. M-am înapoiat la Sibiu. Iar după scurt timp s-a 
produs arestarea spionilor parașutați şi la 3 noiembrie 1953 am fost şi eu arestat. 


Între mine şi Mare Sabin au existat relaţii de prietenie. Am vorbit atunci în 1949 
si 1950 şi despre banda din munţi în general, lucru despre care se vorbea în tot oraşul. 
După ce am citit cuvânt cu cuvânt prezentul proces verbal şi am constatat că el conţine 
întocmai cele declarate de mine îl susțin şi semnez. 


Anchetator Lt. Stoica Ilie 


Anchetat Cioloboc Grigore 


NOTA NOASTRĂ 


Dr. Burlacu avea legătura cu noi prin profesorul Grovu şi Borzea Olimpiu. Prin ei 
am fost informați că Mare Sabin a sosit în țară şi vrea să ia legătura cu noi. Am fost deci 
la un pas de această legătură pe care am pierdut-o prin arestarea sau uciderea lui Mare 
Sabin. Desigur dacă am fi putut avea legătura cu străinătatea şi ajutor material şi moral de 
acolo situaţia noastră ar fi devenit alta. Totuşi răul ar fi putut veni tot din străinătate 
deoarece toate acțiunile de paraşutare în România şi în celelalte ţări de după Cortina de 
Fier se făceau cu ştirea lui Filbi, agentul sovietic din serviciile secrete engleze. Deci 
securitatea urma să fie informată despre tot ceea ce provenea din străinătate. 


M.A.I. Comandamentul Trupelor de Pază 
FRAGMENT DIN ANCHETA LUI CHIUJDEA IOAN 


În 2 noi. 1954 Novac Ion şi Sofonea au revenit. Între timp ne-am construit un bordei între 
Pojorta şi Voivodeni pe malul Iazului. Novac ne-a spus că întâlnirea cu Gavrilă era 
posibilă în primăvară. Haşu Laurean a lăsat un bilet pentru Gavrilă la un stâlp de înaltă 
tensiune. 


Prin iunie 1955 Haşu Gheorghe căutând la stâlp a găsit biletul lui Gavrilă cu 
următorul text: "Fraţilor v-am căutat zadarnic. Suntem îngrijorați de voi, vă căutăm pe 


alte căi.” 17. 05. semnat Vili (o poreclă a lui Gavrilă). 


Ss. Chiujdea loan 


NOTA NOASTRĂ 


Erau puțini cei care-mi spuneau Vili, cel ce m-a botezat cu acest nume era colegul 
de liceu Ludu Gheorghe, din laşi, Făgăraş, mai mare cu 3 ani ca mine, şi el fiind frate de 
cruce. Mergeam Sâmbăta împreună acasă. Era orfan de tată, care fusese plutonier şi 
dorise ca fiul lui să devină ofiţer. Câţiva ani n-am mai ştiut nimic de Ludu. În aprilie 
1944, când eu ca recrut mergeam la unitate, l-am întâlnit în Sibiu sub înfăţişarea unui 
chipeş locotenent. Venise cu o scrisoare a comandantului său de regiment de pe frontul 
de Moldova, adresată generalului Macici. Mi-a mărturisit foarte fericit că e logodit cu 
fiica comandantului său. ..."”-Mă grăbesc că mai pot sta doar câteva ore, fug la logodnică, 
trec pe la mama şi poimâine sunt pe pozițiţie”. Am aflat apoi cum a murit pe frontul de la 
Iaşi. În 18 August 1944, regimentul a primit ordin să se retragă lateral pe altă poziţie şi 
prin spărtura făcută a intrat Amata Roşie. Regimentul s-a întors încercând să oprească 
puhoiul dând asalt după asalt. A murit în fruntea regimentului colonelul, apoi maiorul, 
printre ultimii morți fiind şi locotonentul Gheorghe Ludu. Azi cine-i mai cunoaşte 
numele? 


OPERAȚIUNI TRUPE 
(Vol.6, fila 452) 
-rezumat- 


Pănă la 12.09.1955 s-a interzis bandei Gavrilă de a lua legătura cu elemente de 
sprijin din raionul muntos. 


Scopul operaţiunii: capturare bandei, scotocirea terenului, ocuparea obiectivelor 
turistice şi creasta muntelui. 


Forțe şi mijloace: 


1) batalionul 1 securitate Câmpina, compania aruncătoare de mine, o companie de 
transmisiuni a regimentului | 


2) Batalionul 3 securitate Oraşul Stalin 
Mod de acţiune: nu se va face focul, nu se vor mişca din locul de pândă. În caz că 


inamicul va veni spre pândă se va lăsa să se apropie căt mai mult după care se va acţiona. 
O rezervă de 10 militari cantonată la centrul dispozitivului. Noaptea nu se va face nici o 


deplasare. Hrană rece pe timpul acţiunii. Puncte de comandă la Sâmbăta de Jos. Raport 
zilnic la orele 07 si 18. In caz de urgenţă imediat. 


Comandantul Grupării Făgăraş Lt. Col. Mocanu loan 


M.A.I. Regiunea Stalin 

08. 08. 1955. 

RAPORT DE ACTIVITATE 
(Vol. 82, fila 150) 


La stâna din Viştea Mare, s-au jefuit două oi, de către patru indivizi înarmaţi. Am 
constatat că aceştia n-au fost bandiți, ci militari. De asemenea militarii au furat de la stână 
15 kg. de brânză. În acţiunea de scotocire, nu am dat înapoi nici pe timp de ploaie. 
Pândele au locuri potrivite, dar sunt prea lungi şi ostaşii adorm în pânde. 


La Cabana Negoiul a apărut un manifest scris de mână: „Trăiască partizanii până 
vin americanii!” Am constatat că autorul ar fi un militar din elementele de pândă 
Negoiul. 


Lt. Maj. Gergely Francisc 


21. 07. 1955 
NOTĂ 


Agentul „Qui” (Niculescu Constantin) către col. Aranici. Când a venit la mine 
Bucelea Ion cu scrisoarea şi fotografii, nu eram acasă. Soția l-a condus la locul meu de 
producţie, a dat mâna şi a spus parola: „Am venit după cursul de limba română, clasa a 
VII-a”. Mi-a spus în 26 Iulie, orele 5:50, trebuie să plec cu acceleratul din București ca să 
ajung la 13 la Ucea, şi să primesc 3-4 partizani pentru a-i trece frontiera. Bucelea Ioan, 
ajutat de partizani, alături de Borzea. Sofonea Remus, înainte de a muri de față fiind 
Borzea, Bucelea şi soția acestuia le-a spus: „Să nu vă lăsați fraților, să luptați aşa cum am 
luptat şi eu!” Sofonea rănit, şi Haşu Laurean au fost descoperiți de o țărancă într-un lan 
de grâu, şi le-a adus de mâncare. Prin ea, au trimis un bilet către Borzea. 


După moartea partizanului, soția lui Borzea a început să plângă, dar Bucelea 
Vasile i-a zis: „Nu te boci femeie, acesta este un erou!” Acest Bucelea Vasile, se spune că 
este un om foarte hotărât şi periculos. Tatăl lor, tot Bucelea Vasile, este implicat cu cei 
doi fii ai lui în legături cu partizanii, începând din 1952. Bucelea Ioan este ofițer de 
rezervă de 27 de ani şi nu este căsătorit. 


„Qui” 


10. 08. 1955 
ANCHETA LUI CHIUJDEA IOAN 
(fragment) 


În 10 August 1955, înainte de a pleca (spre Grecia), în acelaşi loc i-am lăsat lui 
Gavrilă un bilet, cu următorul conţinut: „Frate, pe noi nu ne mai găseşti aici! Să nu ne 
mai cauţi că nu mai trecem pe aici. Te interesezi la oamenii tăi, unde am dat piciorul de 
purcel. Semnat M.” (M, însemna magistru, porecla mea din ultimul timp). Am lăsat o 
scrisoare detaliată pentru Gavrilă, lui Borzea, cu scopul să o ducă acelui om chiar dacă 
nu-l găseşte pe Gavrilă. Scrisoarea conţinea: "Dragă Moşule (porecla lui Gavrilă), ţi-aduc 
aminte de anumite lucruri din trecut. Fiind dispus, m-am gândit să ţi le scriu şi ție, poate 
te mai înveseleşti. M-am gândit de exemplu la Mutu, fostul nostru diriginte din clasa a 
VII-a şi de dificultăţile ce le-am avut cu el, când nu i-a plăcut că ne-a pus să dăm 
declaraţii, şi a fost surprins că noi nu voiam, şi a fost nevoit să renunţe. Nu ştiu dacă te-ai 
mai aranjat sau eşti tot aşa, (era mereu neglijent şi dezordonat), mi-aduc aminte că aveai 
un pulover rupt de tot, iar o fată cosea la el de zor (fata lui Gheorghe Buta din Jibert, de 
față fiind Gavrilă şi cu mine). Ştiu că nu-ţi prea plăcea să te laşi condus de nimeni, dar de 
omul care-ţi va înmâna această scrisoare, ai putea să te laşi condus, dacă vrei să ajungi la 
noi. Îţi doresc mult bine. 


Voiam să-l conving pe Gavrilă că eu sunt acela care-i scriam în mod benevol, şi 
să ia legătura cu Borzea, pentru a pleca şi el în Grecia. 


Anchetatorul: -Ce crezi, dacă primeşte Gavrilă scrisoarea, pleacă în Grecia? 


-Sunt convins că da, dacă mai este în Făgăraş. Inafară de mine, nimeni nu 
cunoaşte pe omul cu piciorul de purcel. Pop loan, mai mult ca sigur că nu-l cunoaşte. 


Anchetator: Deitel Ernest 


09. 11. 1955 
RAPORT 


În 7 octombrie 1955 a venit la mine Borzea Olimpiu şi de la el am aflat din 
discuţii următoarele: 


1. O fată din Viştea s-ar fi întâlnit cu Gavrilă în Sibiu. 

2. Gheorghe şi Vasile Bucelea au fost colaboratori ai bandei. 
3. Borzea are adresa Petronelei din Bucureşti. 

4. Borzea are o scrisoare lăsată de bandiți pentru Gavrilă. 


5. Cu Remus Budac era înțeles să ducă în eroare organele de securitate în consecință 
Remus Budac e un trădător cu toate că şi-a luat angajamentul față de noi. Probabil deja l- 
a şi anunţat pe Gavrilă să plece. 


„Qui”. 


11.09. 1956 

PROIECT SCRISOARE 

expediată de Haşu Gheorghe, tatălui său 
(Vol. 38, fila 212) 


„Dragă unchiule m-am bucurat de scrisoarea dumitale, dar de ce nu-mi scri de 
copii nimic? Ţi-am trimis medicamentele, le-ai primit? De mine să nu duceţi grijă, că am 
reuşit cu examenul. La fel şi ceilalți fraţi sunt foarte bine fiind toţi împreună. Numai 
Gabriela lipseşte. Trebuie să o caute la rudele şi prietenii ei. Mihăiţă să mai stea un timp 
locului că nu poate veni oricine când vrea. Când va fi momentul eu voi vorbi pentru el, 
dar asta mai târziu. Aş vrea să ştiu ce s-a făcut cu adresele acelea pe care eu le-am dat în 
scrisoarea trecută. Noi de aici am mai trims adrese prin mătuşa Constanţa. Faceţi tot 
posibilul pentru această cauză. Scrieți-mi dacă aveţi nevoie de ceva ce se poate trimite, 
căci eu acum am bani puşi deoparte. S-ar putea să primiţi ceva de la mine prin vreun 
prieten de aici. Eu vă doresc multă sănătate şi vă sărut cu dor, al dumneavoasrtă nepot 
Titus. 


NOTA NOASTRĂ 


Scrisoarea nu a fost scrisă de Haşu Gheorghe, dealtfel nici nu-i stilul lui, ci a fost 
plastografiată de specialiştii Ministerului de Interne. 


11. 09. 1956. 

PROIECT DE SCRISOARE 

expediată de banditul Metea Victor către părinți 
(Vol. 38, fila 135.) 


„Dragii mei, iată că iar am ocazia să vă scriu câteva rânduri.M-au liniştit foarte 
mult ştirile voastre cum că toți sunteți bine şi aveţi mai puţine griji. 

Mă miră însă faptul că nu mi-ați răspuns în legătură cu Gabriela. A trecut mama 
lui Ito pe la rudele ei? Acestea s-au dus să o viziteze că e bolnavă. Eu vă rog să nu uitaţi 
îndatoririle voastre de adevărați oameni. Mie-mi merge cu mult mai bine ca înainte, am 


început să prind limba şi astfel reuşesc mai bine peste tot. S-ar putea să primiţi curând 
veşti de la mine pe o cale mai apropiată.Vă sărut cu drag, Victor. 


NOTA NOASTRĂ 


Scrisoarea a fost plastografiată tot de Securitate. Gabriela = Gavrilă 


PROIECT DE SCRISOARE 
expediată de Borzea Olimpiu 
(Vol 38, fila 196) 


„Camarade Cristian, ne miră faptul că în ultimul timp nu mai suntem ţinuţi la 
curent cu evenimentele aşa cum aşteptam de la dumneata. Am trims o serie de 
adrese. Vrem să ştim ce s-a făcut cu acestea. S-a deplasat cineva acolo? Ce relaţii ați 
obținut? Ar fi bine să se deplaseze şi tatăl lui Gigi cu dumneata spre a rezolva mai bine 


lucruri. Aştept scrisoarea detaliată şi exactă pentru a vă da mai multe îndrumări eventual 
necesare. 


Doamne ajută! Borzea. 


NOTA NOASTRĂ 
Şi acestă scisoare a fost plastrografiată. Scopul acestor scrisori era ca părinţii lui 


Haşu Gheorghe, Cristian şi alţii să se intereseze la adresele date de securitate la familii şi 
în alte părți, să ia legătura cu Gavrilă şi să îl expedieze şi pe el. 


PROCES VERBAL DE INTEROGATORIU 
AL LUI HAŞU GHEORGHE 
(Vol 62, fila55) 
-Ce decorație ai primit şi în ce unitate militară ai luptat pe frontul antisovietic? 
-Am luptat în Armata Română, Reg. 90 Infanterie cu gradul de sergent, 
comandant de grupă pe frontul antisovietic în zona Iaşului. Am fost rănit la umărul stâng 
şi am fost decorat cu ordinul Bărbăţie şi Credinţă cu Spada, clasa întâia. 


Anchetator Cpt. Daitel Ernest 


Anchetat Haşu Gheorghe. 


NOTĂ 


Lui Stanislav Axente i s-a propus să treacă ca preot ortodox în satul Lisa. A spus 
că nu va face acest lucru nicidecum. El are un jurământ pe care îl va ținea. Cu toate 
încercările de a-l convinge, cu argumente raţionale, a spus hotărât că nu vrea. Mai repede 
face ca Hariton Moldovan care s-a apucat de cărăuşie cu pietriş şi bolovani de la Pojorta 
la Voila, decât să se compromită. Dacă vor să-i ia postul de învățător, pot să il ia. 


MENŢIUNI 


Se va supraveghea în permanenţă de agentul „Bicaz loan”. Se va crea o situaţie în 
care să fie fotografiat împreună cu Iliescu Iuliana la dispensar într-o poziție indecentă 
pentru a fi compromis şi obligat să fie agent. 


Lt. Col. Gheorghe Crăciun. 


NOTA NOASTRĂ 


Iliescu Iuliana l-a prevenit pe părintele Stanislav de capcana care i se pregătea. 


Informatorii din celulă 


Imediat ce luptătorii din munţi au fost arestaţi, atăt la securitate, căt şi în penitenciare, au 
fost cazaţi în celule în care se aflau informatori, bine instruiți din timp, de felul cum 
trebuie să se comporte faţă de noii arestaţi, astfel ca noii veniți să aibă încredere în ei, şi 
să-şi descarce sufletul în faţa lor. 


Cine erau aceşti informatori? 


1. Deținuți politici şi de drept comun (care se dădeau drept deţinuţi politici), unii cu 
stagiu vechi în închisoare, care au decăzut, ajungând nişte unelte docile ale securității. 


2. Ofiţeri de securitate, care au acționat pentru distrugerea altor grupe de rezistență din 
munți, şi care se dădeau drept luptători. Aşa a fost cazul unui ofiţer de securitate, introdus 
cu Popa Ioan (Fileru), care a acționat împotriva grupului de la Chisindia, Arad. Pare 
incredibil cum aceşti oameni care supravieţuiseră atâtor încercări şi capcane ale 
securităţii s-au lăsat păcăliți atât de copilăreşte. Aceasta datorită faptului, că aveam o 
foarte bună părere despre frații noştri din închisoare. Ne rugam pentru ei, îi aveam 
permanent în gând şi aveam credința că luptăm pentru eliberarea lor. Cu timpul, şi-au dat 
seama pe cine aveau în față, dar au continuat să-i informeze, cu speranţa că ceea ce vor 
spune aceştia va rămânea consemnat în dosarele securităţii. 


Astfel Chiujdea Ioan, îi spune colegului lui de celulă, informator: „Ştiu că eşti 
informator, am bănuit din primul moment când ai fost adus cu mine. Am continuat să-ţi 


spun lucruri, convins că vor rămâne consemnate în dosarele securităţii, şi-odată, şi-odată 
se va şti, atunci când noi nu vom mai fi, care au fost ultimele noastre gânduri!” 


Unii din informatori, au relatat lucrurile aşa cum au fost auzite de ei, dar alţii au făcut 
exces de zel, şi au spus şi minciuni, numai pentru a fi pe placul securităţii. 


11. 03.1955 
NOTĂ 
(Vol. 55 fila 507) 
Doctorul Burlacu a spus că după arestare i s-a propus de Securitate să colaboreze pentru 
prinderea fugarilor în schimbul libertății lui. El a acceptat cu gândul de a compromite 
această acțiune deoarece ține de zeci de ori mai mult la aceştia decât la propria viață. A 
declarat ceea ce el ştia că Securitatea ştie deja. 

E îngrijorat de soarta lui Grovu loan, să nu fie arestat şi el. Speră să treacă iarna şi 
să dea frunza şi atunci nu vor mai fi prinşi. Crede că este imposibil ca fugarii să nu fi aflat 
că el este arestat că totdeauna ei au ştiut de măsurile ce le plănuia Securitatea. Tactica lui 


este de a face pe prostul. 


Grigoriu Aurel (informatorul din celulă, n.n.) 


17. 04. 1956 
DECLARAȚIE 
(Vol. 98, fila 1) 


În urma anchetei din 13. 04. l-am întrebat pe Haşu Gheorghe, care venea de la 
anchetă abătut. 


„L-au prins pe Gavrilă?” 


Mi-a răspuns că nu l-au prins şi nici n-o să-l prindă, adăugând că pentru el viaţa nu mai 
contează, că oricum s-ar purta cu el tot o să-l împuşte. „Pot să-mi facă ce vor: să mă 


umfle, să mă facă păstramă, dar din ce sunt, nu d-au nici un milimetru. (se referea la 
principiile lui). 


Informator Stănescu I. Tudor 


DECLARAȚIE 
(Vol. 98, fila 2) 


De la Haşu Gheorghe am aflat că Gavrilă căuta să aibă legături cu spionii veniţi. 
Mareş Sabin (Mare Sabin), a venit pentru el. Dacă unul dintre ei ajungea în străinătate, 
trebuia să vină înapoi şi să i-a legătura cu tatăl lui Gheorghe Haşu, Andrei. În 12. 05. a 
fost anchetat cu scopul de a scrie tatălui său despre căsuţele poştale cu Gavrilă. A refuzat 
categoric, motivând: „...nu vreau ca părinții mei să-l vândă pe Gavrilă!” Eu l-am sfătuit să 
scrie o scrisoare tatălui său dar fără consemnul ce-l are cu el. A spus că nici acest lucru 
nu-l poate face. 


Informator Stănescu I. Tudor 


Martie 1955 

PROCES VERBAL DIN ANCHETA 
LUI BORZEA OLIMPIU 

(dosar 16, vol.5, fila.47) 


„În luna martie 1955, după ce am fost arestat şi m-am întors de la securitate, fiind 
decis să nu servesc organele securității aşa cum mi-am luat angajamentul, m-am deplasat 
în comuna Cârța la profesorul Budac, căruia i-am spus: D-le Budac, am fost trădat de 
cineva, şi m-a descoperit securitatea. Am fost dus în oraşul Stalin, unde am recunoscut 
legăturile mele cu bandiții. Mi s-a propus să colaborez cu securitatea spre a-i prinde pe 
băieți. Bănuiesc că părintele Dâmboi a fost acela care a divulgat acest lucru. Vă rog să 
comunicaţi lui Gavrilă să transmită băieţilor că Viştea a căzut şi să vină cu grijă pe la 
mine. 


Mi-a spus că Gavrilă, din decembie 1954, nu a dat nici un semn de viaţă şi nu i-a 
dat nici un fel de întâlnire. 


L-am rugat că în caz că apare Gavrilă, să mă anunţe şi pe mine. 


În luna iunie 1955, am fost trimis de Haşu Laurean la Budac Remus, cu o 
scrisoare din partea lui Haşu Laurean, pentru a fi înmânată sorei lui, D-na Malene. 
Dânsul nu mi-a luat scrisoarea, spunând că el nu are nici o veste de la Gavrilă. În 
continuarea discuţiei, i-am spus şi că veştile de la Grovu sunt bune, şi că cei din munţi ar 
putea să se salveze pe această cale. 


În august 1955, la consfătuirea cadrelor didactice din Făgăraş i-am spus lui Budac 
Remus: „Băieţii s-au salvat, reuşind să plece din țară datorită mijloacelor făcute de 
Grovu.” Cu această ocazie l-am întrebat iar de Gavrilă, pentru că aveam sarcina de la 
Chiujdea să-i transmit un bilet. Lui Budac Remus nu i-am spus nimic de bilet. Mi-a spus 
şi de data aceasta că nu are nici o veste de la Gavrilă, m-a mai întrebat dacă această 
trecere este fără risc şi dacă ruta e sigură. I-am răspuns că am primit consemnele de la cei 
plecaţi. 


În luna septembrie, am fost căutat eu de Budac Remus. Pe drumul gării l-am întrebat dacă 
nu cumva a pățit şi el cu securitatea cum am păţit şi eu. Budac mi-a răspuns că s-ar putea 
să fie aşa cum cred eu. A promis că dacă va avea veşti de la Gavrilă, mă va anunţa. L-am 
reîntâlnit din nou, şi cu această ocazie mi-a povestit cum a fost anchetat în oraşul Stalin, 
la securitate. Mi-a mărturisit că la început el credea că eu vreau să-l trag de limbă şi că aş 
fi fost trimis de securitate la el. Apoi mi-a spus că de data aceasta el a fost trimis să mă 
spioneze pe mine, că şi el se întâlneşte cu comandantul securităţii. I-am spus totodată că 
în urma probelor pe care le aveam, nu preotul Dâmboi a fost cel care ne-a vândut, şi că 
probabil securitatea a aflat de noi de la Ilioi loan (luptător de rezistenţă, care a căzut rănit 
în mâinile securităţii la 20 august 1954). I-am mărturisit încă o dată lui Budac, că sunt 
presat de comandantul securităţii Crăciun, să dau informaţii despre băieţi, şi i-am arătat 
chiar nota informativă pe care urma să i-o dau comandantului. După ce a citit-o, mi-a 
spus că e bună, şi am rămas înţeleşi să ne limităm pe viitor la informaţiile ştiute de 
securitate. În cele din urmă i-am spus că şi eu sunt gata să plec. A insistat să ştie dacă eu 
plec la sigur, zicând: „Frontiera nu se trece aşa uşor!” La sugestia de a veni şi el, a 
răspuns că pentru el acest lucru este imposibil. Eram convins că nu putea pleca din cauza 
soției care era infirmă, având ambele picioare amputate. Cu această ocazie i-am 
comunicat că dacă eu voi pleca, şi Gavrilă va veni pe la dânsul, să-i comunice lui Gavrilă 
să treacă pe la locul de corespondenţă convenit cu Haşu Laurean, unde va găsi veşti. l-am 
promis lui Budac Remus, că în cazul că reuşesc să trec, îi voi expedia o scrisoare simplă, 
care va conţine câţiva termeni de pescuit, (cuvintele pescuit şi păstrăvi). 


Anchetator: Deitel Ernest 


Anchetat: Borzea Olimpiu 


16. 05. 1957 


INTEROGATORIUL LUI REMUS BUDAC 
(vol.55, fila 352) 


„.În Decembrie 1954, pentru prima dată m-am dus la Borzea Olimpiu, la cererea 
lui Gavrilă, să mă interesez care din Novaci era mort. Eu i-am comunicat lui Gavrilă 
acest lucru, în mai 1955. Înainte de a comunica lui Gavrilă, în luna martie 1955, Borzea a 
venit la mine să se intereseze de Gavrilă. A revenit în mai sau iunie 1955, pentru ca să se 
intereseze din nou de Gavrilă. În ambele rânduri, i-am răspuns că nu ştiam nimic recent 
despre Gavrilă. 


Anchetator Stoia Ilie 


Anchetat Remus Budac 


NOTA NOASTRĂ 


Olimpiu Borzea şi Remus Budac, ne sprijineau fără să ştie unul de altul. Într-un fel era de 
înțeles că aveau rezerve unul față de celălalt, mai ales că amândoi au fost o vreme arestaţi 
de securitate. La sfârşitul lunii mai 1955, Budac Remus mi-a transmis prin sora lui 
Malene Elisabeta, vestea despre moartea lui Gelu Novac, şi că „Viştea a căzut!”, fără alte 
amănunte. La cererea mea de a mă întâlni ca de obicei cu Remus, el mi-a răspuns că îi e 
imposibil să iasă noaptea din sat, fiind urmărit de aproape. Din expresia „Viştea a 
căzut!”, eu am rămas cu părerea că ceva grav s-a întâmplet cu ceilalți (Chiujdea, 
Sofonea), din moment ce nu am găsit nici un semn pe la locurile de întâlnire. Cu aceeaşi 
nelămurire s-a întors peste câteva zile şi Pop Jean, venind de la Lisa. 


16. 08. 1955 
NOTĂ 
(Vol. 60 fila 91) 


Chiujdea lon când a fost adus în celula mea n-a întrebat cum mă cheamă, pentru ce sunt 
condamnat şi pentru ce sunt adus aici. Mi-a spus că e partizan şi a fost prins prin trădare. 
Pronunţă acest cuvânt cu multă ură şi obidă. Mi-a spus că pot fi deschis, că el nu e agent. 
M-a intrebat de mulţi condamnaţi. Oare de ce ne va fi pus pe noi doi în celulă? Mi-a spus 
că Gavrilă şi cu alt fugar erau în altă parte şi că ei nu s-au mai văzut din octombrie 1954. 
Îi pare rău că a scris cu mâna lui o scrisoare lui Gavrilă pe care a lăsat-o la un om. E 
bănuitor să nu existe în celule aparate de ascultat. M-a întrebat dacă băieţii din închisoare 
mai au credință în Dumnezeu. M-a întrebat despre mănăstirile din Moldova. 


Îl macină gândul la Gavrilă. Dacă Gavrilă a plecat undeva departe şi va ajunge 
când se va şti de ei, va fi bine. N-are părere bună despre americani şi în genere despre 
capitalişti. Nu se aşteaptă la nimic bun nici în cazul unor alegeri libere. Putregaiul e mult 
mai adânc la noi în ţară. Ei nu au tras în ostaşul care nu e vinovat, căci e mânat de la 
spate şi-l aşteaptă acasă sau soţia cu copiii. L-am întrebat cum stă Gavrilă cu sănătatea. E 
slab, dar tare şi călit ca oţelul. 


Informator Virgil Oniţiu 


14. 11. 1955 
NOTA despre HAŞU LAUREAN 
(Vol. 60 fila 96) 


„ Mai sunt doi rămaşi dintre noi care vor ajunge şi ei aici şi apoi: „finis Polonie!, s-a 
sfârşit cu Făgăraşul nostru!” 


S-ar putea ca Gavrilă să nu poată trece Oltul că în zonă sunt manevre militare şi 
Oltul e păzit. 


A mărturisit că a avut împărtăşanie la el de la un preot care a dat-o unei bolnave. 
Cât s-au bucurat „ăştia” că au pus mâna pe noi! Se roagă culcat şi plimbându-se. E mistic 
profund. Victoria comunismului o vede ca o pedeapsă a lui Dumnezeu. Despre Gavrilă 
spune că are un simţ asemănător fiarelor din pădure, care presimt primejdia şi dacă 
Dumnezeu i-a arătat şi de astă dată primejdia, atunci e sigur că Gavrilă nu se va mai arăta 
niciodată prin țara Făgăraşului. 


Informator Virgil Onițiu 


29. 07. 1955 
DECLARAȚIE 


(Vol.60, fila 85) 


Ne-am încrezut prea repede în spusele lui Borzea, fără a mai cântări multe 
chestiuni suspecte. El ne-a câştigat încrederea prin credinţa sa în Dumnezeu. Trebuia să 
verificăm pe cât putem, acest lucru. Venirea lui Niculescu la Ucea, trebuia să ne pună pe 
gânduri. Toate acestea le puteam judeca cu toții, şi desigur n-am fi luat hotărârea pe care 
am luat-o. Eu personal, m-am hotărât să plec, nefiind pe deplin convins, ci numai că 
trebuia să plece cineva şi să nu renunțăm aşa uşor la această posibilitate. I-am acordat mai 
mare încredere acestora, decât camarazilor mei, cărora nu le-am spus unele lucruri, 
asupra cărora Borzea mi-a atras atenţia să nu le spun. Am spus prea târziu aceste lucruri, 
deşi până la urmă tot trebuiau spuse. Deci eu am luat o hotărâre pripită. În urma 
bănuielilor născute după plecare, nu mai puteam face nici o întorsătură, şi m-am lăsat în 
voia sorții. 


NOTA NOASTRĂ 


Această notă - declaraţie scrisă de mână şi nesemnată, putea fi scrisă doar de doi: 
Haşu Laurean sau Nelu Novac. După scris şi după stil, pare a fi mărturisirea lui Haşu 
Laurean. 


DECLARAȚIE 
(Vol.61, fila 458) 


În legătură cu părul unde s-ar afla un bilet de-al lui Gavrilă. Novac spune că el nu 
poate să-l descrie precis, pentru că a fost o singură dată acolo, dar va face în aşa fel să-i 
poarte pe alt hotar, la un alt păr asemănător, unde sigur nu se va găsi nimic. Trebuie evitat 
locul, sau măcar să treacă timp. Dacă Gavrilă are vreo bănuială cât de mică se dă la fund 
până la primăvară şi totul este în regulă. Dacă va fi dus de securitate, va găsi un păr 
asemănător, în locul celui adevărat. L-am întrebat de ce n-a încercat să fugă atunci când a 
fost scos pe teren. N-avea nici un rost, n-aş fi reuşit. Trebuie lungită povestea părului. 
Dacă Gavrilă a scris că e vorba de păr, atunci la păr are să vină şi nu în altă parte. Îi e 
teamă ca securitatea să nu pună în regiune un batalion de securitate şi să-l găsească, după 
ce vor epuiza toate posibilitățile de a-l trage pe Gavrilă pe acest fir. 


Informator Marinescu 


02. 08. 1955 


PROCES VERBAL DE INTEROGATORIU 
A LUI NOVAC IOAN 
(Vol. 61, fila 290) 


Pentru reuşita trecerii în străinătate urma să trimitem o scrisoare în care să apară 
de trei ori verbul „a sta”. În caz de eşec trebuia să recunoaştem tot ce securitatea ştia, 
chiar şi consemnul stabilit în caz de reuşită. Alt semnal de alarmă era să declarăm 
securităţii că avem o ladă folosită de noi pentru corespondenţă, pe care să o divulgăm 
securității. Securitatea se va grăbi să o caute, căutând va lăsa urme, pe care ceilalți le vor 
observa, şi vor trage concluzia că ne găsim în mâna lor. Lada era pusă în grădina lui 
Ariton Moldovan din Pojorta. 


Anchetator Averbuch Izu 


Anchetat Novac Ioan 


03. 08. 1955 
ANCHETA lui NOVAC IOAN 
(vol.85) 


„..Haşu Laurean a povestit că Borzea Olimpiu, a primit o scrisoare de la Grovu Ioan din 
Grecia, prin intermediul lui Niculescu Constantin din Bucureşti, şi că tot prin Niculescu, 
am putea trece în Grecia. Am hotărât ca Borzea să se ducă-n Bucureşti la Niculescu să 
aranjeze problema. La întoarcere Borzea ne-a spus: că a aranjat cu Niculescu să ne ducă 
până-n Dobrogea. În urma consfătuirii tuturor, a rămas că eu voi pleca întâi cu Haşu 
Laurean, urmând în caz de reuşită, să trimitem o scrisoare cu semne convenţionale. O altă 
scrisoare urma să o trimitem lui Borzea. Borzea ne-a predat biletele de tren până la Podu 
Olt, unde ne-a aşteptat Niculescu. De aici am plecat cu el la Bucureşti. Aici toată ziua am 
stat la Niculescu acasă. În 28 iulie, am plecat la Constanţa cu autobuzul, fiind arestaţi 
lângă Bucureşti. 


Anchetator: Deitel Ernest 


Anchetat: Novac loan 


06. 08. 1955 

RAPORT 

-realizat de Niculeascu- 
(Vol.85, fila 81) 


M-am întâlnit cu Borzea în gara Făgăraş, i-am povestit amănunțit drumul făcut de 
băieți de la Viştea la Constanţa, unde ne-a aşteptat un comandant legionar din Dobrogea. 
I-am arătat biletul scris de ei la frontiera greacă. Am convenit să merg la Constanţa şi să 
procur lucruri şi bani pentru ceilalți băieți, de asemenea să aduc scrisori de la băieți şi de 
la Grovu. Borzea are încredere deplină în mine, el este pârghia care ne va face jocul 
nostru (fără să ştie). Plecarea lui Grovu şi Burlacu, scrisorile primite din străinătate cu 
semnele convenite, au ajutat la încrederea lui Borzea. Să nu uităm că Borzea are judecată 
limpede, este intelectual, are rafinament de mare bandit, şi îi va determina şi pe ceilalți să 
plece. Datorită acestui fapt, din experienţa pe care am câştigat-o de când sunt în contact 
cu ei, îmi iau obligaţia ca pe ziua de 13 august 1955, ceilalți trei bandiți vor merge cu 
mine. Cer să se respecte toate dorinţele lui Borzea. I-am spus că eu nu decid totul, dar am 
cuvânt greu la comandamentul din Dobrogea. Eu am evitat să am contact cu bandiții, 
lăsându-l pe Borzea să discute cu ei. Am hotărât ca plecarea să fie pe ziua de 13.08.1955, 
urmând ca eu să-i aştept la Podul Olt. Îmi iau răspundere pentru reuşita acţiunii. Dar rog 
aprobarea totală a tot ce am cerut. 


Bandiţii au primit şi un bilet de la Grovu, pentru încredere totală. 


Semnat „Qui” 


26. 08. 1955 
DECLARAȚIE 
(Vol. 60, fila 510) 

Victor Metea recunoaşte, că nu au fost prudenţi. De exemplu, Niculescu, le-a dat 
bani greceşti în România. De ce Niculescu le-a dat bani greceşti în România? Aceasta a 
fost o imprudență maximă. Dacă Gavrilă va fi îndrumat spre Niculescu, sper că el va 


mirosi cursa. 


Informator: Virgil Oniţiu 


26. 08. 1955 

DECLARAȚIE 

(Vol.60 fila 89) 

Pe Haşu Gheorghe îl interesează felul cum au fost trădați. Joi, 25 august 1955, a venit 
foarte îngrijorat aflând de la anchetatori că Gavrilă a dat semn de viaţă. Dacă este în 
împrejurimi înseamnă pierzania lui. (Eu i-am spus anchetatorului că nu-l cred pe Gavrilă 
atât de naiv). Dar el a răspuns că nu are de unde să bănuiască toată grozăvia lucrurilor 
care s-au întâmplat. Cred că numai Dumnezeu îl poate scăpa. Din discuţie reiese că nu 


doreşte să se întâmple acest lucru. Îl bănuieşte pe Haşu Laurean ca trădător. 


Despre mine crede că sunt om cinstit şi că poate să-mi spună ce trebuie să se 
cunoască când ei nu vor mai fi. 


Informator Virgil Onițiu 


NOTA NOASTRĂ 


Sfântă prietenie, cât eşti de proastă, să-ți bănuieşti camaradul, şi să ai încredere 
într-un informator. 


31. 08.1955 

NOTĂ 

(Vol. 60 fila 90) 

Haşu Gheorghe îl crede în continuare pe Haşu Laurean ca trădător. Nu ştie ce să creadă 
de Borzea. Cum ar fi putut lua Haşu legătura cu securitatea fără ştirea lui Borzea? Gavrilă 
are mare încredere în Haşu Laurean. Dacă Gavrilă află că vor fi arestați oameni, va pleca 
de nu i-ar mai da nimeni de urmă. 


Informator Virgil Onițiu 


29. 08. 1955 


NOTĂ 
(Vol. 60 fila 88) 


L-am abordat pe Chiujdea loan să-mi spună ce trebuie să se ştie dacă vor fi executaţi. 
Zice că nu-l interesează ce se va întâmpla cu el, îi pare rău numai de faptul că vor fi 
arestaţi şi alți nevinovaţi care l-au ajutat numai din milă şi ruşine. 


Crede că Gavrilă dând de scrisorile lăsate va veni şi el că-n ultimii ani Gavrilă a 
dat dovadă că nu se gândeşte prea mult la acțiunea la care porneşte. El le face cam pe 
negândite şi din această cauză am avut chiar neînţelegeri. 


Informator Virgil Oniţiu 


09. 09. 1955 
PROCES VERBAL DE INTEROGATORIU 
A LUI NOVAC IOAN 1954 


Incidentul de la Sebeşul de Sus a fost aşa: pe la 20 iulie, am trecut printr-o grădină 
spre munte. Noi aveam în mână o scândură mare, ce intenționam să o folosim pentru 
confecționarea unei lăzi. Ne-am întâlnit cu doi cetăţeni cu arme ce veneau către noi, şi i- 
am somat. Primul a lăsat arma jos, al doilea nu. Pop Jean i-a luat-o din mână; cei doi erau 
pădurari în Sebeşul de Sus, şi au spus că erau la pândă la mistreți. Am povestit cu ei, şi 
ne-au spus că în urmă cu 1 an, tot pe aici s-au întâlnit cu un fugar şi o fată. Trei-patru 
pădurari veneau din pădure. Dumitriu văzându-i cu arme, i-a somat să arunce armele. Ei 
au aruncat armele. Unul din pădurari s-a aruncat cu capul în Dumitriu, cu scopul de a-l 
doborâ la pământ. Acesta a tras în el şi l-a împuşcat. Pădurarii ne-au spus că nu e armată 
în regiunea Sebeş. Numele pădurarilor nu îl ştim, sau dacă erau pădurari, dar aveau puşti 
de vânătoare. 


Anchetator: Mezei Gheorghe 


Anchetat: Novac loan 


01. 10. 1955 


DECLARAȚIE 
(Vol. 60, fila 495) 


„..EL, (Metea Victor), este supărat că este anchetat de un locotenent, probabil 
evreu, şi spune că e o ruşine a acestei nații, ca el naționalist român, să fie anchetat de un 
străin, care nu cunoaşte bine limba română. Când se vor schimba lucrurile, vor râde şi 
străinii despre acest fapt, pentru că e convins că aceste secrete vor fi cercetate şi 
declarațiile din anchete, vor rămâne drept mărturie. 


In nici o altă ţară nu s-a mai pomenit ca un străin să trimită oameni la moarte, cum 
se întâmplă la noi. Va cere un anchetator român, fie el, oricât de înfocat comunist. 


Faptul că sunt ţinuţi atât de secret, îl pune pe seama faptului, că cei vinovaţi vor să 
şteargă urmele crimelor ce le-au făcut, atunci când nu o să mai fie. Mi-a cerut dacă ies 
din închisoare, să fac cunoscută ţinerea lor în secret. 


Li s-au prezentat în securitate, ziare, în care se spune că deţinuţii politici vor fi 
puşi în libertate, dar ei îşi dau seama că aceste ziare sunt false, şi sunt tipărite anume 
pentru ei. 


Informator Duţă Marin 


14. 10. 1955 
DECLARAȚIE 
(Vol.60, fila 262) 


Victor Metea a venit foarte nervos de la anchetă, că se pun în seama lui Gavrilă 
fapte imorale, care nu sunt adevărate, şi vor ca el (Metea) să le recunoască. Orice 
strădanie de a descoperi aşa ceva va fi zadarnică. Acelaşi lucru i se impută şi lui. Nu se 
mulțumesc numai să-i ucidă, ci vor să îi şi compromită moral. Vinovat pentru prinderea 
lor îl crede pe Grovu. El nu mai urăşte pe nimeni, nici pe cei care au dat informaţii false 
despre el şi familia lui. Multe necazuri au fost cauzate de informatorii, care au dat 
informații false. Despre Niculescu, spune că şi-a jucat foarte bine rolul, ca un ofiţer de 
securitate. Mă bănuieşte a fi agent, dar ce-mi spune mie, ştie mai bine anchetatorul. 


Ss indescifrabilă 


NOTA NOASTRĂ 


În toate cazurile securitatea căuta ca anchetatul să recunoască fapte imorale. 
Colonelul Tudor Vladimirescu (Averbuch Izu) îmi spunea la Securitatea din Rahova în 
1976: „V-am acăţat la fiecare tinichele de coadă să le fie urmaşilor ruşine de voi” 


15. 10. 1955 
DECLARAȚIE 
(Vol. 55 fila 469) 


„.„ Stând de vorbă cu Radu Gheorghe spune că adevăratul său nume este Borzea Olimpiu, 
şi mă roagă când voi ieşi afară să anunţ pe un frate al mamei sale că el este arestat cu 
împreună cei ce au plecat în Grecia. Dorea ca astfel să fie anunţată soţia sa, dar să 
păstreze acest secret să nu afle nimeni. Trebuie însă salvaţi Gavrilă, Pop loan şi Petronela 
Negoşanu care trebuie să ştie adevărul şi să nu mai plece (prin Bucelea Vasile). 


Pentru a avea încredere ai casei în mine, mi-a spus amănuntul că el şi Borzea l-au 
îngropat pe Sofonea şi nişte arme. Vroia să le mai fac cunoscut că dl. Constantin 
Nicolescu este agent al securității şi nimeni să nu mai plece cu el. Adresa lui Constantin 
Niculescu: str. Teodor Aman nr. 42 et. 3, de meserie casier la ospătăria Teleajen din Gara 
de Nord. Bănuieşte că Gavrilă ar fi prin regiunea Făgăraş, Avrig (din Potcoava Olt). 


Informator Duţă Marin 


20. 10. 1955 

DECLARAŢIE 

(Vol.54 fila 229) 

„„.Haşu Gheorghe crede că dacă Gavrilă a văzut că ei nu au mai dat nici un semn şi că nu 


au fost investigaţii de amploare ale securităţii, a ajuns la concluzia că lor li s-a întâmplat 
ceva şi atunci a părăsit locurile cunoscute de ei. 


Spune că în primăvara 1955 Gavrilă i-a căutat şi că a venit până într-o regiune situată 
numai la 1,5 km de locul unde se aflau ei. 


25. 10. 1955 
DECLARAȚIE 
(Vol.85, fila 104) 

Borzea îşi manifestă îngrijorarea cu privire la Gavrilă, zicând: „Acum este greu, 
pe unde ar putea să treacă Gavrilă” (Budac, Trandafir, d-ra Şofariu). Dar el se îndoiește 
ca aceasta să fi avut legături cu Gavrilă, pentru că o ştie ca mincinoasă. Totuşi Gavrilă 
ştie că gazdele au fost filate şi se va feri. Venind de la anchetă supărat a spus:” Eu nu voi 
face ce-mi cer ei nu vreau să fiu socotit un trădător nici chiar aici şi copiii mei să fie 


socotiți fii de trădător!” 


Informator Duţă Marin 


26. 10. 1955 

DECLARAȚIE 

(Vol. 85 fila 114) 

...Borzea Olimpiu crede că eu, Duţă Marin, voi fi eliberat. Mi-a cerut să scriu o scrisoare 
lui Remus Budac:” Vezi că toţi cei plecaţi sunt arestați. Ai grijă de Gavrilă să nu fie 


arestat şi el!” 


Ss Duţă Marin 


31. 10. 1955 


NOTĂ 


(Vol. 97, fila 60) 


Lui Haşu Laurean nu îi plac glumele deochiate. Nu cred că mă bănuieşte pe mine 
că îl studiez. Când nu e vorba de el, se poartă normal şi-i chiar prietenos. 


Informator Virgil Oniţiu 


04. 11. 1955 
NOTĂ 


Haşu Laurean continuă aceeasi tăcere şi discreţie. Discută puţin şi stă gânditor. 
Odată a început să recite din Decebal către popor: 


„Din zei de-am fi coborâtori 
C-o moarte tot suntem datori 
Totuna e daca-i murit 
Flăcău ori moş îmbătrânit 
Dar nu-i tot una leu să mori 
Sau câine înlănţuit!” 


Informator Virgil Oniţiu 


09. 11. 1955 
DECLARAȚIE 
(Vol.55, fila 528) 


...E absurd, Borzea a spus, să credem că din 1954 Gavrilă nu a mai fost la Budac, dar 
Budac foloseşte o prudență exagerată şi nu spune la nimeni. 


Odată Sofonea i-a spus lui, că Gavrilă scrie o carte care e pusă la loc sigur despre 
pelegrinajul lor de pe munte. 


Informator Duţă Marin 


01. 11. 1955 
DECLARAȚIE 
(Vol. 55 fila 529) 


Borzea plănuieşte o posibilitate ca un unchi de al lui să meargă la doamna Malene să o 
avertizeze că dacă vine Gavrilă să-i spună că ce se pregăteşte este o cursă. 


Duţă Marin 


06. 05. 1956 

NOTĂ 

(vol 85 fila 100) 

Pop loan vorbeşte de un rom care i-a găsit în pădure şi nu i-a denunţat. Banda lor a 
posedat o moară de măcinat mălai de 60 kg. Este mereu îngrijorat de un bilet pe care l-a 
lăsat la un bordei şi care dacă va fi găsit e periculos pentru Gavrilă. El numeşte pe domnii 


anchetatori — tâlhari. El va căuta să reziste cât va putea. 


Informator Şofron M. 


08. 06. 1956. 
NOTĂ 


(Vol 97 fila 92) 


M-am împrietenit cu Pop Jean. A povestit din viața lui de pe front şi din Bucureşti. L-am 
lăsat să spună multe şi apoi am pornit atacul. În cele din urmă mi-a spus că e adus pentru 
lucruri mari, va fi omorât şi că despre ce au făcut ei se va vorbi în viitor. Au fost 11 fraţi. 
Unul singur nu-i prins. A pronunțat nume: Haşu, Gavrilă. Spune că ei au fost trădaţi, dar 
nu de cei din munte. Eu i-am spus că era la Gherla unul Radeş Virgil. Dar el nu-l 
cunoştea. A vorbit de Gavrilă. Acum îi pare rău că s-a despărțit de Gavrilă. Mi-a spus că 
la 7 martie 1955 şi-a fracturat piciorul şi cu Gavrilă au fost siliți să stea acolo 3 
săptămâni. Gavrilă l-a îngrijit şi păzit. De trei ori a încercat să rămână cu Gavrilă la 
despărţire. În trădarea lui spune că sunt amestecați 4-5 oameni. Primii sunt cinstiţi. El nu 
a fost prevăzător. 


La fel ca Haşu şi Chiujdea doarme mai bine ziua. Mi-a mai spus că înainte de 
arestare era agentul miliției ca pădurar, dar cu ştirea lui Gavrilă. 


Informator Huţuleac V. 


NOTA NOASTRĂ 


Huţuleac îmi pare cel mai silitor şi perfid informator. Se vede că avea o lungă experienţă. 


16. 11. 1956 

DECLARAȚIE 

(Vol.55 fila 536) 

Borzea mă roagă dacă ies afară să fac să ajungă o scrisoare la Ion Bucelea. „Dragă Onică, 
noi suntem arestați toți şi forţaţi să lucrăm cu securitatea. Ai grijă de toate.Doamne 


ajută!” 


Informator Duţă Marin 


13. 11. 1956 


DECLARAȚIE 


(Vol. 55 fila 537) 


...Borzea spune că dacă ar fi trecut s-ar fi întors paraşutat pentru a continua rezistenţa 
armată în condiţii mai bune. 


Informator Duţă Marin 


Mai 1956 
DECLARAȚIE 
(Vol. 55 fila 551) 


...Borzea auzind că a fost arestat Cristian şi Pop Jean spune:” Mi-e teamă ca Cristian să 
nu spună de preotul Bălăşescu pentru că el ştie unde sunt îngropate cărțile şi armele.” 


Ss indescifrabil 


15.11.1955. 
DECLARAȚIE 


Haşu Gheorghe a venit foarte mânios de la anchetă, spunând „Vor să mă bage cât mai la 
fund. Vor să ajungă la Tribunal să arăt că mi-am bătut familia şi ofițerii care sunt şi astăzi 
în securitate. N-am putut suporta orânduirea socială, de aceea am plecat în pădure știind 
că acolo sunt oameni adevărați care ştiau să lupte pentru adevăr.” 


Informatorul T. Stănescu. 


NOTA NOASTRĂ 


De mirare cum cei arestaţi rezistau tuturor chinurilor suportate la anchetă şi nu spuneau 
secretele avute. În schimb le mărturiseau de bună voie şi nesiliţi de nimeni informatorilor 
din celulă. Eu, care am cunoscut comportamentul acestor oameni în libertate, bănuiesc că 
pe lângă chinurile morale şi fizice, li s-au administrat şi droguri. 


31. 10. 1955 
NOTĂ 
(vol 97 fila 12) 


Haşu Laurean s-a lansat într-o caracterizare a comunismului motivând acţiunea 
lor din munţi. 


Informator Virgil Onițiu 


28. 10. 1955. 
DECLARAȚIE 
(Vol.62, fila 222.) 


Subsemnatul Stănescu Tudor din discuțiile avute cu Haşu Gheorghe declar că 
Haşu Gheorghe consideră ancheta încheiată. Procesul întârzie pentru că nu a fost prins 
Gavrilă. Se aşteaptă la condamnarea cea mai mare. Zice că nu-i drept să fie condamnat. 
Tot ce a făcut a fost determinat de regim să facă, prin măsurile ce le-a luat. Cu toate că 
armata a tras în ei, ei nu au tras în armată, cu toate că aveau această posibilitate. Au tras 
numai când nu au avut altă posibilitate de a se apăra. E supărat de cărțile care i se dau aici 
la securitate, că în ele este atacată Biserica. Crede nelimitat în Biserica Catolică şi în 
Papa. 


Informator T. Stănescu. 


DECLARAȚIE 
(Vol.60, fila 497) 
EI, (Metea Victor), este supărat că se urmăreşte discreditarea lor în faţa opiniei 


publice, în legătură cu femeile. Se va reuşi poate în faţa oamenilor care nu-i cunosc. El se 
simte curat în fața lui Dumnezeu. Vor scrie şi romane, că am fost nişte derbedei şi oameni 


uşuratici. De asemenea a spus că au avut un program, de care s-au ținut permanent, dar 
care ştiut de anchetatori le va îngreuia situația. Ei aveau un ideal bine fixat, pentru care 
luptau, un program şi o activitate deosebit de morală. Ei au trebuit să lupte împotriva 
unor ostaşi conduşi în lupte de generali sovietici. Ei nu au forțat pe nimeni să le de-a 
haine şi mâncare, oamenii le-au dăruit lucrurile de bună voie, au consemnat când au 
jefuit, pentru ca oamenii să nu aibă de suferit. 


Informator Duţă Marin 


25. 11. 1955 
DECLARAȚIAE 
(Vol. 60, fila 485) 
Metea Victor a spus: ”Am scris o scrisoare acasă, la cererea anchetatorilor, pentru 
ca părinții să ştie că sunt în Grecia, pentru a le scurta chinul. Cred că totuşi ei vor afla 


adevărul.” Sunt convinşi că cei puşi alături de el în celulă sunt informatori. 


Informator Şofron Mihai 


DECLARAȚIE 
(Vol.60, fila 500) 

Probabilitatea de a fi prins Gavrilă: „Poate aşteaptă rezultatele conferinţelor celor 
mari, şi apoi să vrea să plece în Grecia.” Spune că în viitor, nu politica va rezolva 
problemele neamului nostru, ci credința în Dumnezeu. Gheorghe Şovăială l-a convins de 
mult, că toți oamenii sunt fraţi şi egali în faţa lui Dumnezeu. Inafară de credință, totul 
este deşertăciune. Nu se gândeşte la răzbunare împotriva nimănui, nici chiar împotriva 


vânzătorului Niculescu. 


Informator Duţă Marin 


16. 12. 1955 
DECLARAȚIE 


(Vol. 55 fila 514) 


Borzea mi s-a adresat: „Dacă aş şti că şi tu eşti un agent al securităţii şi m-ai trădat eu nu 
aş mai avea încredere în oameni. Dacă ei m-au vândut, intr-adevăr ei au fost bandiți şi 
ticăloşi”. 


Informator Duţă Marin 


DECLARAȚIE 


Haşu Gheorghe a afirmat că numai unul din cei arestaţi l-ar fi putut găsi pe 
Gavrilă dacă ar fi fost scos pe teren. 


Nu înţelege cum Haşu Laurean care se pare că a fost scos nu l-a putut prinde. Fie 
că nu a vrut sau securitatea a făcut vre-o greşeală şi Gavrilă a mirosit ceva. In acest caz 
Gavrilă nu va mai fi prins aşa uşor. Mai degrabă Chiujdea l-ar fi putut prinde, dar 


Chiujdea n-ar fi acceptat acest lucru. 


Informator T. Stănescu 


14.05.1956 

DECLARAȚIE 

(Vol 98) 

Haşu Gheorghe crede că-i mai bine ca tatăl lui să nu afle adevărul că-i arestat. Eu l-am 
sfătuit să accepte să trimită o scrisoare tatălui său cu consemnul stabilit. A spus că nu 
vrea să-şi bată joc de părinții lui şi să facă cine ştie ce, ca ei să fie socotiți trădători, iar ei 
să fie copii de trădători, etc. E hotărât să nu mai declare nimic. Facă cu mine ce vor, dar 


de părinții mei să nu se atingă! 


Informator Stănescu Tudor 


NOTA NOASTRĂ 


La anchete i-au făcut să creadă că cel care i-a vândut a fost Haşu Laurean. 


07. 08. 1956 
DECLARAȚIE 
(Vol 98 fila 5) 

Haşu Gheorghe declară: „Degeaba s-ar duce cu biletul la Gavrilă, acesta îşi dă 
seama că nu a venit din străinătate.” Eu l-am întrebat de ce? El a răspuns că „un bilet din 
străinătate nu poartă dată, nu poartă adresele celor la care să meargă părinţii să îl caute pe 
Gavrilă.” S-a supărat pe mine că eu l-am sfătuit să facă acest lucru. Mi-a reproşat că eu 
sunt cel care l-am vândut la securitate şi are să ceară să ne despartă. Eu i-am răspuns că 


nu e cum vrem noi, numai dacă face scandal mare. 


Informator Stănescu Tudor 


17. 08. 1956 
NOTĂ 
(Vol. 72 fila 60) 


Pop Jean face într-una planuri de evadare. Să-l imobilizeze pe planton, să ia cheile 
„să dea drumul la toţi arestaţi şi să treacă cu toţii peste ei. 


Informator Huţuleac 


20. 09. 1956 

DECLARAȚIE 

Pop Ioan este preocupat de gândul evadării. Chiar cu riscul de a fi ucis. A confecționat 
din pâine un pistol. Mi-a spus că dacă nu va mai avea ocazia să vorbească cu mine de-l 


voi întâlni vreodată pe Gavrilă să îi spun că el a păstrat secretul. 


Informator Huţuleac 


NOTA NOASTRĂ 


In adevăr, locul adevărat unde am rămas înţeleşi să fie căsuţa poştală, Pop loan nu 
l-a spus niciodată. De asemenea că scopul meu la Cluj, era să aflu veşti despre soarta 


celorlalți, la cineva care era în legătură cu Chiujdea. De mirare e cum de a avut încredere 
în Huţuleac să-i spună că există acest secret şi că el l-a păstrat. 


25. 10. 1956 
DECLARAȚIE 
(Vol. 72, fila 55) 
Pop Ioan s-a întors de la anchetă cu cătuşe la mână şi i-a răspuns d-lui căpitan 
obraznic. Era foarte agitat. Mi-a poruncit să mă culc să nu-l mai suspectez. Striga cât 


putea să-l împuşte acum, să nu-l mai chinuiască. A fost scos din celulă. Când s-a înapoiat 
era liniştit şi s-a purtat ca înainte având încredere în mine. 


DECLARAȚIE 
(Vol. 55 fila 520) 
Borzea Olimpiu îşi dezvăluie planul de a propune securității să fie eliberaţi el şi Grovu, 


pentru a merge la Budac să-l găsească pe Gavrilă. Atunci le-ar face semn că totul e o 
înşelătorie şi i-ar salva. Borzea e mereu preocupat de salvarea lui Gavrilă şi a celorlalți. 


30. 04. 1957 
DECLARAȚIE 
(Vol85) 
Arestatul Pop Jean mi-a mai relatat. Biletul din bordei l-a lăsat într-un borcan pe o plită. 
La Cabana Bâlea a rupt tablourile şefilor de partid că şi ei i-au rupt fotografiile lui. S-a 
spovedit la un preot greco-catolic. 

- Cu ocazia morţii generalissimului Stalin, auzită de la radio cu galenă, a tras cu 
pistolul de bucurie. Pe atunci ei erau la un bordei în munte. Banda lui s-a împărțit în 
grupuri şi sectoare. Intr-un afiş în 1949 a scris la adresa organelor de stat „Pănă aici 


tlharilor!” 


Nesemnat 


13. 08. 1958 

NOTĂ 

Arestatul Harai Pavel are ascunsă o carte anticomunistă de rugăciuni scrisă în latineşte. A 
botezat în ascuns cu apă sfinţită. Discută cu personalul de pază. Spune că singura 


rezistență de acum a rămas biserica. 


Informator Şofron Mihai 


31. 01. 1959 

DECLARAȚIE 

(Vol. 93, fila 110) 

Arestatul Gavrilă Nicolae (n.n. unchiul lui Gavrilă Ioan), la început a fost recalcitrant, 
apoi a acceptat să discute cu mine. li este dor de fiica Victoria care era bolnavă, şi de fiul 


ei Cristinel. El spune că nu se va răzbuna pe nimeni, nici pe membrii de partid. 


Informator Şofron Mihai 


DECLARAȚIE 

(Vol. 93, fila 138) 

Arestatul Gavrilă Nicolae mă roagă că dacă mă voi elibera să am bunăvoința să merg la 
Cincul Mare, str. Avram Iancu, nr.549 şi să-i încunoştinţez pe-ai lui de starea sa, că este 


anchetat din nou. 


Informator M. Şofron 


NOTA NOASTRĂ 


Sunt o mulțime de declaraţii la fila 9, fila 14 şi fila 22 despre arestatul Secaşiu 
Ion. La fila 9 vol 93 fiind vorba de Secaşiu Ion care nu a făcut parte din grupul nostru, nu 
am copiat declarațiile. 

De altfel, mai sunt şi alte declaratii de acest fel. De obicei toţi arestaţi treceau 


prin celula lui Huţuleac, despre care el dădea informaţii. Astfel au fost şi Hodorog, 
Halalambie, Diaconescu Ilie, Constantin Emilian. Declaraţiile lor se găsesc în vol. 94 


12. 05. 1958 

CĂTRE PREZIDIUL 

MARII ADUNĂRI NAŢIONALE BUCUREŞTI 

(Vol 94, fila 43) 

Subsemnatul Huţuleac Ion născut la 18 februarie 1923 în Iaşi, student la drept... sunt fiu 
de muncitor ... în 1951 în închisoare m-am hotărât să-mi repar greşelile. Am meritat 
pedeapsa dată, rog să-mi aprobați grațierea. 


Trăiască Republica Populară Română 


Trăiască pacea. 


NOTA NOASTRĂ 
Se pare că stăpânii lui n-au rămas impresionați de serviciile pe care informatorul 


Huţuleac le-a făcut cu privire la colegii lui din închisoare pentru că a rămas în continuare 
ŞI în anii următori ocupându-se de aceeaşi meserie. 


21. 01. 1957 
DECLARAȚIE 


(Vol. 94, fila 81) 


Arestatul Negrea este foarte suspicios. A stabilit cu deținutul Sărăţeanu să-şi anunţe 
familia de soarta lui. (n.n. e vorba de preotul Negrea Simion din Pojorta) 


Informator Stănescu Tudor 


DECLARAȚIE 
(Vol. 94, fila 110) 


Arestatul Metea Victor din banda Gavrilă a avut legături cu Juncu din Râuşori. A spus că 
Gavrilă a scris un roman „LUDA” care se află undeva ascuns. 


Nesemnat (n.n. dar scrisul este al lui Huţuleac) 


NOTA NOASTRĂ 


La filele 113 şi 115 din volumul 94 sunt o mulţime de informaţii cu privire la arestaţi: 
Trăistaru şi Moldoveanu Ion. Se pare că faţă de legionarii închişi, Huţuleac ar fi avut 
duşmănii personale. El sfătuieşte organele de stat să nu dea drumul legionarilor ci să-i 
țină în închisori pănă la moartea lor. Declară că Moldoveanu are încredere deplină în el 
(fila 116). (n.n. De mirare cum toţi arestaţii au încredere în acest informator.) Declară că 
soția lui Agapie, este ajutată de unii din legionarii din apropiere. Despre cineva Mănăitoi 
(sau aşa ceva ?) scrie că a stat de vorbă cu ostaşi de pază la 11 decembrie 1956 


La fila 1 din volumul 94, la 6 septembrie 1958 tot Huţuleac îi spionează pe 
Hodorog Haralambie, Lica Gheorghe şi Mănăiloi Macavei. 


La fila 50 îl demască pe Ştiurmer Victor, şeful unei organizații de spionaj care a 
ilustrat cărțile lui Berghel Hans. 


La fila 114 volumul 94, repetă propunerea către organele de stat să nu de-a 
drumul legionarilor din închisoare. 


Huţuleac declară o mulțime de informaţii şi mulţumeşte organelor de stat pentru 
întâlnirea cu părinții şi primirea unui pachet.(vol 97 fila 13) 


DECLARAȚIE 


(Vol. 94, fila 89) 


Arestatul preot Negrea Simion din Pojorta, îl sfătuieşte pe Coţofană Ion chemat la 
anchetă să nu declare nimic în plus şi să nu se încreadă în promisiunile anchetatorului. 


Informator Stănescu Tudor 


NOTĂ 
(Vol.61,fila 460.) 

Novac loan spune că a fost ameninţat că dacă nu spune locul de întâlnire cu 
Gavrilă şi Pop, va avea de suferit familia lui. Eu (informatorul) cum am fost instruit l-am 
sfătuit să spună locul că şi aşa îl vor găsi sigur. El a cerut să fie dus pe teren, dar cu 
gândul să ducă securitatea în altă parte. După ce s-a întors din nou în celulă a venit vesel 
spunând că au căutat în multe locuri şi nu au găsit nimic. Eu am ajuns la concluzia că nu 
a fost sincer. Am căutat să-l conving că securitatea va căuta şi fără el şi-l va găsi. Mi-a 
spus textual „lasă să caute, asta înseamnă timp, luna asta vine zăpada şi-atunci s-a 
terminat.” 


Informator M. (n.n. probabil Marinescu). 


18.11.1955. 
NOTĂ 

Dacă situaţia internaţională se înrăutățește va fi un proces mare cu public mult, iar 
condamnările vor fi exemplare. Dacă situația este bună, va fi un proces obişnuit, poate 


secret iar condamnările mai mici. 


Informator Tudor Stănescu. 


09. 11. 1955. 
NOTĂ 
(Vol. 62, fila 235) 


Haşu Gheorghe a spus „În ultimul timp guvernul caută o politică de apropiere de mase. 
Până nu se renunţă la regimul de teroare existent, cu puşcăriile pline şi altele, poporul nu 


va fi de partea lor!” După părerea lui, alături de regim nu sunt decât maximum 5% 
(vol.62, fila 239). Spune că nu mai poate răbda fățărnicia şi minciuna de la anchete.” Mint 
de nici ei nu cred iar de mine îşi bat joc. O să-i scuip în ochi, că nu sunt oameni!” L-am 
sfătuit să nu facă prostii. 


NOTĂ 
(Vol.62, fila240.) 
Haşu Gheorghe îşi face rugăciunea liniştit, ţine post. 


Informator M. Crăciunescu. 


08. 10. 1955. 
DECLARAȚIE 


Subsemnatul Stănescu Teodor declar: Haşu Gheorghe se ruga în genunchi. 
Domnul ofiţer a intrat în celulă şi l-a întrebat ce face. El a răspuns că se roagă lui Hristos. 
Ofiţerul i-a interzis să se mai roage în genunchi. Haşu Gheorghe nu i-a răspuns nimic dar 
a continuat să se roage în picioare. 


30.09.1955. 
NOTĂ 


Chiujdea loan spune că el, la proces va cere să fie condamnat la moarte dar să nu 
fie condamnaţi oamenii care l-au ajutat. Va cere şi celorlalţi să facă acest lucru spunând 
că au fost ajutați de milă sau prietenie şi nu din convingeri politice. Din faptul că e pisat 
într-una cu amănunte despre Gavrilă, înseamnă că nu-i prins. Dacă Gavrilă află că noi am 
plecat, atunci ar putea să se intereseze şi să vină şi el după noi. Pe mine mă suspectează a 
fi ofițer de securitate. Spunându-i că vin de la Gherla i s-a părut curios, dar şi ceilalți: 
Şofron Mihai, Crăciunescu, Cristea, i-au spus că vin tot de la Gherla. M-a întrebat de mai 
mulți făgărăşeni pe care i-am cunoscut: Florea Ioan, Pieptea, frații Roşca, Popa Octavian. 


Vrând să se convingă dacă sunt într-adevăr bucureştean a început să mă întrebe despre 
Bucureşti. 


17. 08. 1955. 
NOTĂ 
(Vol.62.) 


În noaptea de 16 spre 17 august, Haşu Gheorghe stătea întins în pat şi a zis că nu s-a 
gândit niciodată să ajungă viu în mâinile securității. 


Informator Adam loan 


21.10.1955. 
DECLARAȚIE 
(Vol.61, fila 423) 

loan Novac a spus: "Am dat schiţa ce mi-au cerut-o cu aproximaţie. Pot să o caute 
mult şi bine că le va fi foarte greu să o găsească că el a mai dat o schiță cu o lună înainte 
şi nu au găsit-o (schiţa unde se afla o ladă cu corespondenţă). Şovăială Gheorghe dacă a 


ajuns la Timişoara, desigur s-a dus la un unchi de-al său Răduleţ, decanul Politehnicii”. 


Informator Şofron M. 


27. 10. 1955. 
DECLARAȚIE 
(Vol. 61, fila432.) 


Metea Victor a înjurat de mamă pe dl. locotenent anchetator și a luat în derîdere 
felul cum se exprimă. 


Informator Şofron Mihai. 


NOTA NOASTRĂ 

În volumul 99 se află o mulţime de note informative din închisoare fără nici o 
legătură cu dosarul meu. Astfel e ponegrit în toate felurile Trăistaru Gheorghe care ar fi 
făcut toate relele de pe lume. De asemenea de la fila 166 până la fila 200, volumul 99 


sunt o mulțime de note informative despre Teodor Biriş, Varză, Creangă, Răduţ, Caba, 
Turtureanu, Lupoaie Constantin, etc. Sub toate este iscălit Huţuleac. 


1956 


19. 01. 1956 
NOTĂ 
(Vol 97 fila 18) 
Haşu Laurean nu citeşte cu atenţie cărțile ce i le-am dat. 


Semnat: Virgil Oniţiu 


31. 01. 1956 
DECLARAȚIE 
Haşu Gheorghe a declarat că a plecat la munte ca să caute adevărul şi dreptatea. 


Informator: T. Stănescu 


M.A.I. Serviciul raional Făgăraş 


07. 03. 1956. 
CĂTRE M.A.I. Regiunea Stalin 
Tov. col. Crăciun Gheorghe 
Strict secret 
În urma comentariilor făcute de pădurarul Mureşan Octavian, raportăm: în 
dimineața zilei de 7 Martie 1956, cu trupele operative am întreprins acțiunea cu un 


efectiv de 40 ostaşi şi 4 câini. Rezultat negativ. 


Şef R.A.I.M.A.I. Făgăraş Mr. Popa Iacob 


M.A.I. Serviciul Raional Făgăraş 
01. 01. 1956 — 31. 03. 1956 
PLAN DE ACŢIUNE INFORMATIVĂ 
strict secret 
Se va urmări preotul Negrea Liviu din Pojorta Făgăraş şi se va studia fostul preot 
greco-catoric David loan din Scorei. Va fi adus marşrutizat în regiune informatorul 


Niculescu Ispas. 


Răspunde Lct. Major. Averbuch Izu 


martie-mai 1956 

PLANUL MĂSURILOR INFORMATIV OPERATIVE 
În vederea lichidării bandiţilor Gavrilă şi Pop Ioan 
(dosar 29) 


... În urma arestării celor cinci bandiți rămași în viață, şeful bandei Gavrilă Ioan şi 
banditul Pop Ioan nu au fost prinşi. Din declaraţiile bandiţilor arestați rezultă că în 


octombrie 1954 banda a fost divizată în grupe mici de 2-3 elemente pentru a se ascunde 
în iarna 1954-1955. Bandiţii arestaţi nu au dat nici un fel de indicii în legătură cu locul 
unde se află Gavrilă si Pop loan. Arestatul Novac Ion a declarat că la despărțirea de 
Gavrilă loan au stabilit ca unul din locuri unde vor putea găsi veşti despre Gavrilă ar fi o 
ascunzătoare dintre comunele Feldioara şi Noul Român. În ascunzătoare s-au găsit două 
bilete din partea lui Gavrilă Ion, una din 13 mai 1955 iar a doua fără dată şi un bilet din 
partea lui Pop loan cu data de 24 iulie 1955. Judecând după textul biletului Gavrilă şi Pop 
au căutat să stabilească legătura cu restul membrilor şi au fixat o întâlnire în locul 
cunoscut de Novac Ion. Iar Pop loan în mod direct a scris că daca în ziua de 6 iulie 1955 
nu vor fi găsiți atunci la rădăcina părului vor găsi un borcan în care va fi indicat locul 
unde pot fi găsiţi. Însă cu ocazia celei de a doua deplasări a grupei operative la faţa 
locului, Novac Ion s-a comportat în mod suspect afirmând că el nu se poate orienta precis 
unde a fost fixat locul de întâlnire. 


Astfel, că borcanul cu indicaţiile respective nu a fost găsit. În alte locuri stabilite 
pentru schimburi de bilete nu a fost descoperite nici un fel de urmă. 


În legătură cu combinaţia legendei întoarcerii în primăvara 1956 a unei grupe de 
bandiți. 


Se va renunţa la introducerea în zonă a banditului „Laura” şi lucrătorului nostru 
operativ în casa unui sprijinitor a lui Gavrilă. Se va continua difuzarea legendei despre 
plecarea bandiţilor. Soţiei lui Olimpiu Borzea să i se creeze impresia că Borzea Olimpiu 
este căutat în continuare. Acelaşi lucru se va proceda şi cu soția lui Grovu loan. Se vor 
face descinderi la familiile bandiţilor. Va fi luat în acţiunea informativă numita Şofariu 
Elena din Sibiu pentru a stabili dacă aceasta are legături cu banditul Gavrilă. 


(doasr 29 fila 459) — se va studia posibilitatea marşrutizării informatorului 
conspirativ „Grigoriu” care înainte a funcționat ca preot în comuna Cincu. Răspunde Lt. 
Maj. Gherghei Francisc 


Să se întreţină corespondenţă din Grecia pentru familiile Haşu şi Borzea. 
Răspunzător Cpt.Balaban şi Deithel Ernest. 


Se vor continua întâlniri regulate cu informatorul dublu „Petru Pavel” lăsându-i 
impresia că M.A.I. are încredere în el. Se va revizui problema folosirii lui Grecu Ion 
(„Grigorescu”) şi Krauss Gheorghe (informatorul „Gălăţeanu Ion”) ca şi informatorul 
„Bicaz”. Se va studia posibilitatea folosirii informatorului „Dinescu” care va căuta direct 
legătura cu Gavrilă Ion (vol 29 fila 485). 


Pănă la 10 martie 1956 se va studia posibilitatea folosirii lucrătorului nostru 
operativ ce acționează sub acoperământul de diplomat la legația Americană cu căpitanul 
deblocat din Făgăraş, Tutea, a cărui soţie este originară din comuna Cincu, unde 
domiciliază şi unchiul banditului Gavrilă loan, pentru a se da sarcină lui Tutea de a stabili 
legătura cu banda Gavrilă. 


Răspunde şeful serviciului 2 Lt. Maj. Erdeli Elemer. 


Se vor întreprinde următoarele măsuri de către seful direcției Col. Crăciun 
Gheorghe: 


Întrucât Malene Elisabeta, învăţătoare în Porumbacu de Jos, împreună cu fratele 
ei Budac Remus, au ajutat activ pe banditul Gavrilă se va studia trimiterea la Malene 
Elisabeta a banditului Haşu Laurean care în noiembrie 1954 a fost împreună cu Gavrilă 
loan la locuinţa ei. Pentru asta se va instala la locuinţa lui Malene Elisabeta tehnici 
operative de ascultare. Se vor supraveghea Cristian Ion, Raita Valeria, Trandafir loan, 
Banciu Aurel, Miron şi Ludu Sorin, Dăişoreanu Aurel, Comşa Dumitru, Mihai lronim, 
Bârsan Ion, Dr. Crăciun Iosif, Comşa Dumitru, Leabu Ion, Dr. Medrea, Prof. lustim 
Marcu, Dr. Stanciu, Bucşa Petre din Cluj, Mârza Pavel din Galtiu Alba, Ciocan Dumitru 
din Poiana Sibiului. 

Se va insista asupra lui Novac Ion prin anchete şi agentură de cameră pentru a se 
obține exact locul unde se află ascunzătoarea în care se află borcanul cu informația despre 
Gavrilă şi Pop Jean. 

Se va lua în studiu pastorul adventist Miron din Voivodeni şi Ludu Sorin. 

Răspunde Averbuch Izu. 


Mr. Cârnu va studia agentura din jurul familiei Gavrilă loan. 


Col. de securitate Crăciun Gheroghe 


M.A.I. Banat 


RAPORT 


S-a găsit un Gavrilă loan în Arad care este născut la Segarcea în Oltenia. Alte 
persoane cu numele Gavrilă Ioan nu sunt. 


Semnat, indescifrabil 


M.A.I. Serviciul raional Făgăraş 


04. 04. 1956 
PLAN DE OPERAȚIUNI 
(Vol.14, fila 9) 

Pentru scotocirea pădurii Găinari, unde cu un an în urmă au stat Gavrilă şi Pop 
Jean. Scotocirea se va face cu trei elemente (trei locotenenți, trei câini, trei puşti 
mitraliere, treizeci militari şi trei grenade de fiecare element de lucru.) 

Scopul: capturarea şi distrugerea bandei G. 


Deplasarea noaptea. 


Comandantul grupării operative, Cpt. Tiugan loan. 


30.11.55 

NOTĂ INFORMATIVĂ 

Primită de Lt. Maj Zăgan Traian 

Strict secret 

Duminica 27.11 am fost la Drăguş şi l-am întâlnit pe Cristian Ion care mi-a spus că va 
trebui să plece în străinătate, că sigur vor fi arestaţi cei care au făcut o dată închisoare. 
L-am întrebat dacă are veşti de la Borzea, şi dacă ştie ce l-a determinat să plece. 
Cristian: „el era în legătură cu partizanii şi a trebuit să plece, primind şi un ordin de la un 
comandament de-al nostru dar despre acest lucru te rog să nu vorbesti. Ai făcut 5 ani 
puşcărie şi ştii ce înseamnă. Eu aici în sat nu vorbesc decât cu cineva care are legătură 
directă cu Gavrilă si tu trebuie să-l cunosti.” 

Eu: îl cunosc din liceu. 

leşind afară din sat am văzut munţii şi am întrebat: cum or fi trăind ei acolo? 

Cristian: „nu mai sunt aici au schimbat locul imediat după plecarea lui Borzea. Am aflat 


de undeva că numai după ianuarie se vor face arestări. Intenţia lui Gavrilă este de a 
închega o armată de partizani, vor veni şi alții din străinătate, problema e să aibă arme.” 


Informator „Rădulescu Eliade” 


SARCINI TRASATE 


In mod discret se va insista pe lângă Cristian să spună cine sunt persoanele cu care el mai 
are legătură în ce priveşte bandiții şi în mod precis dacă au pe cineva la securitate. 


NOTA NOASTRĂ 


Acum apare pentru prima dată informatorul „Rădulescu Eliade” ce duce un plan 
ingenios al securităţii, în urma căruia a fost arestat Pop loan. 


01 02 1956 

NOTĂ INFORMATIVĂ 
Primită de Lt. Maj. Zăgan Traian 
Strict secret 


Lângă gară l-am întâlnit pe Cristian Ion şi i-am spus că vreau să discut ceva important cu 
el. L-am întrebat: Cristian tu vrei să pleci în străinătate. El a răspuns: „tu ştii bine că 
vreau să plec dacă e lucru serios.” Atunci i-am spus că am primit veşti că se poate trece 
graniţa, şi l-am întrebat pe unde mai este Grovu. Cristian a răspuns că a aflat precis că 
Grovu a ajuns la Paris, că a trebuit să plece împreună cu Dr. Burlacu, că urmau să fie 
arestați. Eu l-am întrebat: e om de încredere cine îţi dă informaţii ție? Cristian a răspuns 
să n-am nici o grije, că ştie de la cumnatul lui Olimpiu Borza, profesor la Cisnădie, care 
primeste de 2 ori pe lună veşti de la cei din Grecia. L-am rugat să vină duminică pe la 
mine să stăm de vorbă, şi am fixat ora de întâlnire la 10 la mine, la Drăguş. 


Pt. conformitate Lt.Maj Zăgan Traian. 


Informatorul „Rădulescu Eliade” 


ARESTAREA LUI POP IOAN 


11. 04. 1956 
NOTĂ INFORMATIVĂ 
Primită de Lt. Col. Crăciun Gheorghe. 


Conţinutul: În ziua de 9 Aprilie 1956, a venit la mine Ion Cristian, cu veşti interesante. 
Mi-a mărturisit că a aflat că Sofonea Remus din Drăguş (de la noi din sat), este mort de 
un an de zile şi a fost îngropat în curtea lui Borzea. Mi-a cerut ca lucrul acesta să nu-l 
spun nici tatălui lui Remus Sofonea. 


Mi-a zis apoi că a primit o scrisoare din Grecia, de la cei plecaţi peste graniţă, 
pentru tatăl lui Haşu Gheorghe, şi m-a întrebat dacă-l cunosc. A spus apoi că cel care i-a 
dat biletul (agentul Qui —adică Niculescu Constantin), i-a zis că tatăl lui Haşu, nu are un 
deget la mână şi poartă mustață. Am hotărât să ne întâlnim altă dată în Făgăraş, şi să-mi 
comunice dacă a stat de vorbă cu tatăl lui Haşu. Mi-a arătat scrisoarea, scrisul era 
neuniform şi neregulat. Iată conţinutul: „Dragi părinţi, aflaţi despre mine că sunt sănătos 
şi în prezent o duc bine. Să nu-mi purtaţi de grije, pentru că am reuşit examenul. În ceea 
ce priveşte boala mea, nu mai este gravă, că am medicamente la dispoziţie şi am tot ce-mi 
trebuie. Am vrut să vă trimit un pacheţel, dar acum e foarte greu, poate mai târziu o să vă 
trimit. Căutaţi pe Gavrilă şi îi spuneţi că-l aşteptăm. Semna un nume ce nu l-am putut 
descifra.” 


Cristian mi-a spus că şi soția lui Borzea a primit o scrisoare de la Olimpiu. Eu m- 
am arătat curios să ştiu pe unde s-a trecut şi Cristian mi-a spus foarte bucuros că s-a 
trecut prin Bulgaria, prin curieri speciali, toţi legionari, care i-au condus până în Grecia. 
Atunci am zis: „Trebuie să ne pregătim şi noi de plecare”, el mi-a răspuns, trebuie căutat 
Gavrilă şi cel care a mai rămas, ca să-i mijlocească şi lui trecerea. Mi-a cerut să nu 
vorbesc cu nimeni, şi în special cu preotul de la mine din satul Drăguş, preotul Dâmboi. 
El era convins că preotul Dâmboi este agentul securității. 


Informator „Rădulescu Eliade” 


Menţiuni speciale ale securităţii: agentul va trebui să facă legătura lui Cristian cu tatăl lui 
Haşu Gheorghe în Făgăraş sau în altă parte, pentru a avea contolul asupra lui Cristian şi 
familiei lui Gheorghe Haşu. 


Ptr. conformitate Lt. Col. Gheorghe Crăciun 


M.A.I. Regiunea Stalin 


20. 04. 1956 
NOTĂ INFORMATIVĂ 

Strict secret 

A venit la mine din nou Cristian, foarte supărat că au trecut două săptămâni şi nu 
am rezolvat nimic. Am stabilit ca Duminica viitoare la 8:30, să vină la mine în Drăguş şi 
ne-am fixat punct de întâlnire crucea de la marginea satului, pe drumul către Viştea de 
Jos. 


Informator „Eliade Rădulescu” 


Ptr. conformitate Lt. Maj Averbuch Izu 


27. 04. 1956 
NOTĂ INFORMATIVĂ 


Azi 26 aprilie 1956 m-am întâlnit în piața Făgăraş cu bătrânul Haşu Andrei şi cu fata lui 
Victoria Trâmbiţaş. 


Haşu - am fost la Metea în Ileni şi Berivoi. Lor le-a făcut perchezitii serioase. 

Eu - nenea Haşu să fi prudent. 

Haşu - de asta nu purta grije. Voiam să plece şi băiatul. 

Eu - dacă luăm legătura cu Gavrilă pleacă şi el. Tocmai atunci prin piaţă a trecut şi tatăl 
lui Remus Sofonea. Eu am zis — Cât a îndurat a fost şi la închisoare bietul om. Băiatul 
(fiul Victoriei Trâmbiţaş) mi-a spus că şi el ar dori să plece. L-am încurajat spunându-i să 
aibă răbdare. 


Informator „Radulescu Eliade” 


Primită de Lt. maj Avebuch Izu. 


09. 05. 1956 

NOTĂ INFORMATIVĂ 
Informator „Eliade Rădulescu” 
(vol. 83, fila 16) 


M-am întâlnit cu Cristian la locul stabilit, am trecut amândoi prin Drăguş, nu am 
intrat acasă sub motiv să nu ştie mama mea unde mă duc, am trecut prin Sâmbăta şi am 
ajuns în Pojorta. Am ajuns la Victoria Trâmbiţaş, la nr. 73, sora lui Haşu Gheorghe. A 
ieşit un tânăr solid, şi am întrebat: „Mama dumitale e fata lui d-nu Haşu?” Mi-a răspuns 
afirmativ, dar şi că nu era acasă. Am întrebat apoi cum putem vorbi cu dl. Haşu, şi mi-a 
răspuns că este acasă şi îl cheamă imediat. Tânărul se vedea că nu era plugar. El mi-a 
spus că a terminat liceul şi s-a înscris la facultate, dar din ianuarie e acasă. A adăugat că 
timpurile sunt grele. El l-a adus pe Andrei Hagu, tatăl lui Gheorghe Haşu. Eu am spus, 
nu-ți fie frică nene Hagu, noi îţi aducem o scrisoare de la băiatul dumitale. Cristian i-a 
înmânat scrisoarea. Eu am întrebat. Cunoşti scrisul? El a răspuns afirmativ. A spus apoi, 
de trei ori se află scrisă vorba „sunt”, scrisoarea e de la el. La locul unde scria despre 
Gavrilă şi Pop Jean, Haşu a spus, eu nu mai ştiu nimic de ei. Haşu a spus că a fost foarte 
neîncrezător în plecarea lor, şi că se temea să nu fie o cursă a securităţii. L-am rugat să le 
scrie celor din Grecia ceva despre Gavrilă. Haşu a răspuns că le va cere prin scrisoare să 
îi spună locul unde ei aveau întâlnire cu Gavrilă, că el se va duce să îl caute. Cristian a 
luat scrisoarea scrisă de Haşu - tatăl. Ea conţinea următorul mesaj: Veţi şti că am primit 
biletul de la voi şi m-am bucurat. Despre cei doi, de care m-aţi întrebat nu mai ştiu, de 
mai bine de un an. Vă rog trimiteţi locul unde aţi avut punctul de întâlnire. Eu mă rog lui 
Dumnezeu să mă ajute până la revedere. Haşu — tatăl a spus că nepotul său, regretă că nu 
a plecat cu ei. 


Ptr. confirmare Averbuch Izu. 


M.A.I . Regiunea STALIN 
11. 05. 1956 

NOTĂ INFORMATIVĂ 
Dosar 83 

Strict secret 


Agent informator „Eliade Radulescu” 


Azi, 11 mai 1956, am primit un telefon la şantier, care mi-a spus: „Vichente, vino 
te rog în oraş, te caută cineva şi vrea să vorbească neapărat cu tine.” În piaţă lângă liceu, 
se afla Haşu-tatăl şi cu fata sa Victoria Trâmbiţaş. M-a luat de-o parte şi mi-a spus 
bucuros. „A venit unul din ei, ori Gavrilă, ori Pop Jean.” 


Eu - nu mai spune, asta însemnează că vom pleca şi noi. Dacă e Gavrilă, spune-i că vrea 
să vorbească cu el, camaradul care i-a făcut legătura cu Cristian în Valea Arpaşului, şi 
care a adus scrisoarea de la băieţii din Grecia. Dacă e ceva urgent să mă anunţi repede. 
Eu am întrebat pe unde a venit. 


El - în bilet scrie că a venit peste podul de la Voila. Analizând situația, sunt sigur că 
vestea este adevărată. 


Pentru conformitate Lt. maj. Averbuch Izu 


M.A.I. Regiunea Stalin 

12. 05. 1956 

NOTĂ INFORMATIVĂ 

(fila 86) 

Informator: „Eliade Rădulescu” 


Azi, 12 Mai, pe la ora 10:30, m-am trezit cu Haşu, în biroul Mecanizări, la Complexul nr. 
4 Făgăraş, unde lucram eu. Am întrebat: care a venit? El a răspuns Pop Jean. L-am găsit 
foarte amărât şi abătut. A plâns când m-a văzut şi-am plâns şi eu cu el. Am întrebat iarăşi: 
v-a văzut cineva? Nu!, de asta fi sigur că nu, a răspuns el. De Gavrilă ce-a spus? Nu vine 
încoace? Haşu: tocmai aici e greutatea, el s-a despărțit de mult de Gavrilă, de aproape 1 
an de zile. Jean spune că Gavrilă a plecat către Timişoara pe la nişte prieteni, să vadă 
dacă nu poate trece în Serbia. Gavrilă a vrut să-l ia şi pe el, dar el i-a răspuns: Mă 
Gavrilă, dacă merg şi eu, e posibil să ne prindă pe amândoi. Eu nu pot merge cum 
trebuie, mai bine mergi tu şi eu rămân aici. Dacă reuşeşti să treci e bine, dacă nu o să ne 
mai întâlnim. Eu am întrebat, acum ce face Jean, are unde sta aici? Haşu: tocmai de aceea 
am venit repede să facem ceva, să-i aranjăm să plece. Eu i-am povestit de dvs. Cum mi- 
ați adus biletul de la băieți şi am spus că am toată încrederea, că am recunoscut scrisul şi 
semnele noastre care le-am avut. Jean m-a întrebat dacă am încredere în acei oameni. Eu 
i-am răspuns, cum să nu am, dacă mi-au adus acea scrisoare. Sunt oameni de la noi de 
aici, ŞI vor să ia legătura cu voi, cei rămaşi, ca să plecaţi şi voi în Grecia. Eu: o să plec 
chiar azi să-l caut pe cel ce trebuie să aranjeze lucrurile. Haşu: să mă anunțați repede, eu 
vin aici, nu ţin cont de drum, şi nici de nimic. Eu: să ai grije nene Haşu să nu se întâmple 
ceva până atunci. Caută şi-l încurajează, păzeşte-l bine, până reuşim să luăm legătura. 


Vom anunţa pe cei de sus, ca să intervină cât mai urgent posibil. El are haine şi adăpost? 
Haşu: haine are, mâncare-i aranjăm noi, însă adăpost nu prea are. A stat în nişte tufe. Era 
ud tot, cum a plouat ieri. Eu: nu-i nimic, nu e prea târziu nici acum. Ai grije de el, să nu 
ştie nimeni. Cine ţi-a adus biletul de la el? Haşu: Mi l-a adus băiatul morarului, şi nu l-am 
arătat la nimeni. Eu: dar băiatul morarului ce fel de om e? Haşu: n-avea nici o grije, nu e 
pentru prima dată când face asemenea lucruri. Eu: bine, atunci ştim tot ce avem de făcut. 
Doamne-ajută, şi la treabă! Mi-a mai spus: vă rog foarte mult faceți acest lucru, sunt în 
stare să merg şi eu cu dvs. Numai să facem ceva. l-am răspuns că nu e bine să mergem 
amândoi, că voi rezolva eu singur. 


Menţiuni: tot materialul furnizat de informatorul „Eliade Rădulescu”, de la luarea 
legăturii cu Cristian, să fie sintetizat într-un raport personal tov. ministru cu propunerea 
ca organele noastre, să ia măsuri, să organizeze fuga din ţară a banditului Pop Jean, prin 


canalul existent. Raportul să fie înaintat tov. ministru în ziua de 13 Mai. 


Primită de Col. Gheorghe Crăciun 


NOTA NOASTRĂ 


Cu câtă perfidie şi pasiune, trimitea imformatorul oameni la moarte, fără pic de 
milă, pentru un tată ce şi-a pierdut amândoi feciorii. 


M.A.I. Regiunea Stalin 
Nr.300/23466 
13. 05. 1956 
CATRE M.A.I. BUCURESTI 
Tov. ministru Gen. Drăghici 

strict secret 

Raportăm mai jos rezultatele obținute în munca informativă în cadrul combinației 
dusă cu privire la restabilirea legăturilor între bandiții plecaţi în străinătate şi cei rămaşi 
nearestați (Gavrilă Ioan şi Pop loan —Jean). 

S-a dus un bilet la părinții banditului Haşu Gheorghe prin legionarul Cristian, 
unul din oamenii de legătură ai bandiţilor, iar acesta cunoscându-se cu agentul nostru 


„Rădulescu Eliade” i-a cerut sprijin de a-l ajuta pentru legătura cu părinţii banditului. 
Agentul a stabilit legătura cu Haşu Andrei în ziua de 22 aprilie, căruia i-au dat scrisoarea 


„sosită din Grecia de la Haşu Gheorghe”. Haşu Andrei ca şi fiica lui şi-au arătat 
încrederea faţă de agent şi faţă de Cristian. 


În ziua de 12 mai, Haşu Andrei i-a comunicat că a avut o întâlnire cu banditul Pop 
Ioan care era foarte amărât şi abătut. Acesta a comunicat că este despărțit de banditul 
Gavrilă loan de circa un an şi că Gavrilă este plecat spre Timişoara la unii prieteni de ai 
lui, având intenția de a fugi în Iugoslavia. Gavrilă l-a invitat şi pe Pop Jean cu el, dar 
acesta datorită sănătăţii lui a refuzat să plece. 


Datorită acestei situații propunem: sistarea temporară a combinației „Laura”, 
organizarea fugii peste graniţă a banditului Pop Jean pe canalul existent creat de organele 
noastre. Bucelea Ion urmează ca în decurs de 3-4 zile să îl caute pe informatorul nostru 
„„Qui”. Biletele care le va înainta agentul „Qui” lui Pop Jean vor fi camuflate în 
interioarul unei chei şi a unui țigaret. Agentul „Qui” îi va cere lui semnalmentele sau 
eventual o fotografie în vederea procurării buletinului de identitate. Va cere procurarea 
unui costum de haine necesare drumului. Pop Jean urmeaza să se ascundă din nou în 
locul ce îl va crede de cuviință. Cu buletinul procurat Pop Jean va trebui să vină la 
Bucureşti spre a sta ascuns la agentul „Qui” pănă la ivirea ocaziei de trecere frauduloasă 
a frontierei. Întrucât şi legionarul Cristian Ion cât şi fiul numitei Victoria Trâmbiţaş, sora 
banditului Haşu Gheorghe intenţionează să fugă din ţară, li se va spune că el nu-i poate 
ajuta decât pe Pop Jean şi Gavrilă loan. Le promite însă că va cere deslegare 
comandamentului ca trecerea lor să se facă vara. 


Şef dir. regională Crăciun Gheorghe 


M.A.I. Oraşul Stalin 

14.05.1956 

NOTĂ INFORMATIVĂ 

Agent „Rădulescu Eliade” 

Strict secret 

Eu: Pop Jean şi-a făcut apariția la Pojorta. 
Cristian: A venit Pop Jean? De Gavrilă nu ştie nimic? 
Eu: Trebuie să anunțăm comandamentul. 


Cristian: Dar eu am nevoie de un bilet ca să mă creadă. 


Eu: Îl chemăm pe Haşu la Făgăraş. Vii şi tu şi stăm de vorbă. 


Sarcini: să se lucreze repede, Cristian să anunţe comandamentul 
Col. Craciun Gheorghe 


Lt. Averbuch Izu 


M.A.I. Oraşul Stalin 
09.05.1956 
NOTĂ INFORMATIVĂ 
Agent „Rădulescu Eliade” 
Strict secret 
În 09.05.1956 m-a căutat Cristian. 
Eu: Unde ai fost Ioane? 
Cristian: L-am căutat pe Trandafir, dar nici el nu ştie de Gavrilă. 
Am plecat amândoi în direcția serviciului meu. A venit Hagu - tatăl cu fata lui să-i dea 
lui Cristian un bilet spre a-l trimete fratelui ei Gheorghe în Grecia. In bilet Haşu şi fiica 
lui îi roagă pe cei de acolo să-i facă rost şi băiatului să plece. Băiatul mi-a stâns mâna şi 
s-a arătat bucuros că ne-am întâlnit. Le-am promis că voi face tot ce voi putea. Lui 


Cristian i-am spus că trebuie să aflăm neapărat locul unde îşi lăsau cei din munţi scrisori 
pentru a se întâlnii cu scopul de a da de urmele lui Gavrilă. 


M.A.I. Oraşul Stalin 


18.05.1956 


NOTĂ INFORMATIVĂ 
Agent „Rădulescu Eliade” 
Strict secret 

Azi 18 mai 1956 a venit Cristian la mine. 

Eu: Cum ai umblat loane? A fost greu cu bătrânul? 

Cristian: Am auzit că te logodeşti? Atunci cum vrei să pleci? 

Eu: Eu nu fac lucruri de plăcere, mama are 77 de ani. E ultima ei dorință. Dar mai 
întăi trebuie să-l găsim pe Gavrilă. Trebuie să aflăm unde este. Trebuie să discutăm cu 
Pop. Il chemăm pe bătrânul Haşu la Făgăraş. 


Cristian: Bătrânul mi-a spus că Pop Jean a plecat la locul lui vechi, dar putem să 
comunicăm cu el orice. 


Pentru conformitate Lt. Maj. Avarbuch Izu 


Sarcini trasate: Eliade Rădulescu să-l întrebe pe Cristian dacă este cazul să asiste 
şi el la întâlnire. 


Col. Crăciun Gheorghe 


M.A.I. Oraşul Stalin 
20.05.1956 
NOTĂ INFORMATIVĂ 
Agent „Rădulescu Eliade” 
Strict secret 
În 20 mai l-am întâlnit pe Haşu şi l-am rugat să-l ajute pe Pop Jean. 


Haşu: Pop Jean acum stă liniştit. Cei de acasă îi fac un rând de haine, eu îi dau o 
pereche de bocanci. Băiatul morarului îi dă 50 de lei. 


Pentru conformitate Col. Crăciun. 


M.A.I. Regiunea Stalin 

23. 05. 1956 

NOTĂ INFORMATIVĂ 

Agent informativ „Qui” 

(Vol. 26, fila 465) 

Cristian a spus că e mîndru că un comandant legionar are încredere în el. Chiar azi 22 
mai, a spus el la orele 9 am fost la coliba lui Jean şi am stat de vorbă cu el 2 ore. A făcut 
o scrisoare pt. Gavrilă în care îi transmitea plecarea lui şi-i da directive cu cine să ia 
contact dacă va veni. A mai lăsat un bilet pe care l-a lăsat într-o sticlă într-un loc 
necunoscut de mine. Acest Cristian este o fiintă exaltată, sinceră. Contez pe el mai mult 
decât pe Borzea că ne va face jocul. Dacă Gavrilă vine pe la fosta lui ascunzătoare, s-a 


ars. Binevoiţi a dispune. 


Primită de Col. Gheorghe Craciun 


PLAN DE ACȚIUNE 
Privind reținerea secretă a banditului Pop Jean, membru al bandei Gavrilă 
(Vol.23, fila 24) 


Din datele ce le avem Pop loan este hotărât să fugă din ţară pe canalul de trecere 
organizat de organele noastre. 


În momentul de față este ascuns în jurul satului Pojorta cu ştirea tatălui banditului 
Haşu Gheorghe, adică Haşu Andrei. 


„Fuga” se va face prin agenţii „Rădulescu Eliade” şi „Qui” şi folosirea în orb a 
legionarului Cristian loan şi a învățătorului Bucelea loan. 


Agentul „Qui” s-a întâlnit cu Bucelea Ioan şi au stabilit să-i expedieze o 
telegramă cu text convenit în care îl va anunța data sosirii la Rupea. 


Telegramă: „Sosesc marți, 22.05.56 pentru a prelua pachetul”. Agentul va veni în 
22.05.56 la Predeal unde va primi instructaj din partea Tov. Col. Crăciun şi va pleca la 
Rupea. 


Agentul „Qui” va purta discuţii cu banditul Pop loan pentru a se stabili 
următoarele: cum s-a despărțit de Gavrilă loan, felul cum şi-a stabilit consemnele de 
întâlnire pe viitor. Cum se poate face legătura cu Gavrilă. În gara Ploieşti Vest agentul 
„Qui” cu banditul Pop se vor da jos din tren şi se vor urca într-o maşină particulară sub 
motiv că vor merge prin Buzău spre Constanţa. Va staționa maşina Land cu următorii: 
Cpt. Balaban Gheorghe, Cpt. Ispas Eliade, Lt. Averbuch Izu, Lt. Efrimof Ion, pregătiți 
pentru intervenție. La momentul potrivit toţi vor acționa pentru reținerea banditului Pop 
loan care va fi imediat imobilizat, încătuşat în maşina Land şi transportat în Bucureşti. 
Operațiunea va fi condusă de Şef Dir. Gen. Col. Crăciun Gheorghe. 


Şef Birou 3 Cpt. Balaban Gheorghe. 


24. 05. 1956 
NOTĂ INFORMATIVĂ 
Agent „Qui” 


Azi 24 mai 1956, orele 6 am luat contact cu banditul Pop Jean în gara Oraşului Stalin. Mi 
l-a adus Cristian Ion. Plecarea s-a făcut de la staţia Sărata. Observând o stare de 
neîncredere la Pop Jean am căutat să-i întăresc încrederea, am rupt biletul şi l-am 
îndepărtat pe Cristian Ion. 


Mi-a spus că s-a despărțit de Gavrilă cu un an în urmă, acesta plecând spre Timişoara 
pentru a trece granița. El a stat într-o colibă aproape de Sărata, în colibă ar fi două caiete 
de-a lui Gavrilă. La plecare a lăsat o scrisoare pentru Gavrilă la bordei, îndrumându-l spre 
Mărcuş Toader. A scris o scrisoare lui Mărcuş Toader, Colun Făgăraş: „Bade Ioane, ai 
cerut prea mulţi bani pentru armăsar şi nici inginerul nu-ţi dă banii care ţi i-am dat eu. Te 
rog lasă biletul acesta şi spune-i povestea mea cu toată încrederea. Nu uita să vindeci 
mânzul cel mic la picior. Semnat gg. Vă mai scriu.” Această scrisoare înseamnă 
„Comunică lui Mărcuţ parolele ştiute că totul a mers bine.” 


Mi-a mărturisit că n-a avut încredere în Cristian şi nici în Bucelea Ion. De asemenea şi 
sora lui Gheorghe Haşu (Victoria) i-a spus să nu plece, deoarece are bănuieli. A mai 
adăugat că dacă Gavrilă nu trece în primăvara asta granița va veni la bandă. Mi-a spus că 
într-o luptă Gavrilă a fost împuşcat în picior. 


Sugestii: scrisoarea de la băieţii din Salonic cu confirmarea că Jean e la Salonic, va întări 
încrederea lui Gavrilă. Nu se vor distruge materialele din bordei. 


M.A.I. Oraşul Stalin 
12. 05. 1956 
NOTĂ INFORMATIVĂ 
Agent „Rădulescu Eliade” 
M-am întâlnit cu Bucelea Ion. 
Bucelea Ion: Vreu să te întreb ceva, însă te rog să fi foarte sincer. 
Eu: Ca întotdeauna poți să mă întrebi. 
Bucelea: Eu nu am nici un interes şi nu am nici o frică. Eşti chibiţul securității? 
Sursa: Eu? 


Bucelea: Ştii de ce te întreb? Şi eu am fost în situația aceasta. Şi pe mine mă 
trimetea securitatea pe la băieți să îi trag de limbă. 


Sursa: Credeam că mă întrebi altceva. 


Preluată de Averbuch Izu 


24. 05. 1956 

Oraşul Bucureşti 

PROCES VERBAL DE INTEROGATOR 
Primul interogatoriu a lui Pop Jean 


Interogatoriul a început la ora 15 şi s-a terminat la ora 7.30 în 25 mai 1956. 


Arestatul Pop loan zis Jean, născut în Ohio - Statele Unite, domiciliat în comuna 
Lisa, căsătorit având doi copii, originea socială: tatăl morar cu 2 ha de pământ, moară de 
apă, fierăstrău de apă şi casa familială. 


Am fost arestat pe şoseaua Ploieşti — Mizil, intenționam să fug peste graniță în 
Grecia, fiind urmărit din 14 septembrie 1951 de securitate. Am fost prieten din tinereţe cu 
Haşu Gheorghe şi cu fratele său Haşu Andrei. Când aceştia au devenit fugari, i-am ajutat 
cu mâncare şi haine şi i-am găzduit. 


I-am ajutat şi când au iernat în 1950-1951 în Muntele Trăsnita. În acest timp m- 
am întâlnit în câteva rânduri cu ei. Menţionez că-n 10 iulie 1951, fiind chemat la miliție 
am fost obligat să iscălesc un angajament că în calitate de pădurar să ajut organele de stat 
pentru prinderea fugarului Dumitru Moldovan. 


Am dat chiar o declaraţie că într-o noapte am auzit nişte împuşcături înspre 
marginea satului. Am dezvăluit celor din munți despre angajamentul meu, dar ei au 
continuat să aibă încredere în mine. M-au rugat să le fac legătura cu banda Arnăuţoi 
pentru care m-am deplasat în localitatea Corbi - Muşcel. Când mă întorceam din comuna 
Corbi pe creasta Muntelui Bândea m-am întâlnit cu 4 persoane înarmate, necunoscute de 
mine cu care am avut o discuţie. Convingându-mă că ei sunt întradevăr fugari am fost 
rugat de ei să îi transmit lui Haşu Andrei că îl caută Boian de la Aiud cu care să se 
întâlnească în ziua de 14 septembrie 1951 în Piscul Netotului. 


În noaptea de 15 septembrie 1951 am fost trezit din somn de Haşu Gheorghe care 
mi-a comunicat că cei patru au fost agenţi ai securității şi că eu trebuie să dispar imediat 
de la domiciliul meu spre a nu fi arestat. În dimineaţa de 15 septembrie 1951 am plecat la 
un loc de întâlnire unde i-am întâlnit pe cei trei Hasu, Gavrilă loan şi Chiujdea loan. Ei 
mi-au spus că trei dintre agenţii de securitate care au încercat să fugă au fost împuşcaţi de 
ei, numai unul mai era cu dânşii. Deci începând cu data de 15 septembrie 1951 m-am 
încadrat în bandă fiind înarmat cu: o puşcă semiautomată cu lunetă, un pistol calibru 9, o 
puşcă ZB şi cu acestea am participat cu ceilalți la toate ciocnirile cu armata, furturi, ... în 
general la toate acțiunile bandei pănă în octombrie 1954 când din motive de 
aprovizionare ne-am despărțit de Remus Sofonea şi Novac Ion, rămânând numai cu 
Gavrilă loan. Despărțirea a avut loc deasupra localităţii Glâmboaca. 


Am început să adunăm alimente din hotarul comunei Colun şi am depozitat fasole 
şi cartofi într-un tufiş unde mai târziu ne-am construit un bordei. Ne-am mutat în 
apropierea comunei Găinari. Din vreun sat de aici, nu ştiu de la cine, Gavrilă loan a adus 
alimente (făină de porumb şi slănină). Ne-am construit un bordei în pădurea de la 
Găinari. În 20 octombrie ne-am dus la o întâlnire în pădurea Rodbavului unde ne-am 
întâlnit cu Sofonea Remus şi Nelu Novac. Ceilalţi nu au venit din motive necunoscute de 
noi. 


Aici am stat două zile aşteptându-i. Gavrilă a intrat la un om de-a lui din comuna 
Rodbav, de unde a adus alimente, îmbrăcăminte şi bani, o piele de oaie, pieptar, slănină şi 
săpun. Am împărțit lucrurile cu ceilalți şi ne-am întors înapoi la bordei. 


Înainte de a ne despărţi de Sofonea Remus şi Nelu Novac, am fixat cu aceştia o 
întâlnire într-un loc între Feldioara şi Noul Român. A venit zăpada şi ne-am aşezat în 
bordei. Am coborât odată în satul Colun şi ne-a prins o ploaie şi am intrat în şura unui 
om. Am fost surprinşi de acest om care ne-a promis că nu ne va denunța şi am primit de 
la el făină de grîu şi porumb. În părăul Colunului ne-am întâlnit cu un vânător al cărui 
nume nu mi-l amintesc. Ne-a promis că nu ne va denunța, însă am bănuit că totuşi ne-a 
denunțat, deoarece am observat că în acel loc s-a înmulţit vânătoarea cu câini. Am stat în 
bordeiul făcut, pănă în 13 ianuarie 1955 când a dat peste noi un țigan, probabil din Colun, 
anume Subţirelu Alexandru pe care l-am rugat să nu ne denunțe. 


Noi totuşi am părăsit bordeiul şi ne-am dus la locul unde aveam depozitate ceva 
alimente şi am construit un alt bordei în care am stat pănă acum 1 săptămână. Bordeiul se 
află la cca 1,5km de comuna Colun înspre comuna Glâmboacă, pe malul drept al Oltului. 
Dacă de la Olt te urci pe dealul Colunului pănă ajungi la punctul topometric (Capra), de 
aici te uiţi spre SV, vezi un tufărişi de mărăcini de vre-o 8 m, pe lângă un pârâiaş, ce se 
varsă la vreo 300m într-un afluent al Oltului. Este exact cum l-am schiţat pe o coală de 
hârtie ce se anexează la declarația mea. 


Am stat în bordei pănă la data de 1 martie 1955 când am plecat la lada de cartofi 
de lângă Feldioara, însă nu am găsit nimic. În ladă am lăsat un bilet pentru ceilalţi. Acolo 
alunecând pe o coastă mi-am fracturat piciorul stâng şi am fost nevoiţi să stăm pe loc 21 
zile, după care am putut din nou să merg. Ne-am întors din nou la bordeiul nostru de 
lângă Colun unde am stat pănă la 27 aprilie 1955 terminând alimentele. Ne-am deplasat 
lângă comuna Bradu unde aveam depozitat un sac de cartofi. Aici am stat pănă la 9 mai 
1955 fără să luăm legătura cu cineva. 


Am hotărât să plecăm în căutarea celorlalți. Am căutat bilete la lada de cartofi de 
la Feldioara, la baza stîlpilor de înaltă tensiune dintre Sâmbăta şi Voievodeni şi la 
fântâniţele dintre Ludişor şi Netotu, însă nu am găsit nimic. Noi am lăsat la stâlpul de 
înaltă tensiune un bilet scris de Gavrilă pe data de 17 mai 1955. În acest bilet se scria: 
„Fraților v-am căutat zadarnic unde credeam că putem găsi un semn. De asta suntem tare 
necăjiţi. Revenim mai târziu să vă căutăm la locurile vechi. Semna V (Vili)”. Ne-am 
întors spre Colun. În drum Gavrilă loan s-a dus pe la Arpaş unde spunea că are un om şi 
că va sta o săptămână. Eu m-am întors la bordei, deoarece el nu a vrut să-l cunosc pe 
acest om. Însă după vreo patru zile, după ce eu am ajuns la bordei, l-am găsit pe Gavrilă 
recent sosit. Mi-a relatat că omul din Arpaş nu a vrut să-l primească deoarece i-a fost 
teamă. A adus totuşi de pe unde a fost o cămaşă, şi nişte haine. Am fost nevoiţi să plecăm 
din bordei deoarece în apropiere a venit o stână cu oile. 


În jurul zilei de 21 mai 1955 ne-am aşezat într-un părău unde am stat vreo zece 
zile. În timp ce Gavrilă loan era la omul său din Arpaş, am trecut din nou pe la lada de la 
Feldioara unde am lăsat un bilet cu următorul conţinut: „Veniţi la părul unde am făcut 


ciorbă acră cu pătlăgele şi am rupt crăci dintr-un păr. Dacă nu veniţi pănă în ziua de 6 
iunie veți găsi un borcan cu informaţii. Semnat Fileru”. I-am aşteptat cu Gavrilă în 
noaptea de 6 iunie 1955 la păr dar nu au venit. De aceea Gavrilă a mai scris un bilet ce a 
fost pus tot la lada cu cartofi de lângă Feldioara cu un conținut asemănător cu cel pus la 
stâlpul de înaltă tensiune. Am lăsat într-un borcan un bilet la părul indicat. 


Apoi ne-am deplasat cu Gavrilă spre nord văzând că în zonă suntem căutați cu 
echipe de ostaşi cu câini. Între timp Gavrilă era tot mai îngrijorat că ei nu dădeau nici un 
semn de viaţă şi am hotărât să ne îndepărtm spre nord şi să încercăm să trecem în 
Iugoslavia. Gavrilă mi-a cerut să am încredere deplină în el, să nu-l întreb nimic şi nici să 
nu mă înteresez de oamenii cu care va lua legătura în drum şi nici de timpul în care va 
lipsi din tovărăşia mea. Eu urma să stau în câmp pănă când el urma să se întoarcă de la 
oamenii cu care urma să ia legătura. M-am cam supărat pentru condiţiile puse de dânsul 
şi am spus că nu mă duc cu el. Ne-am luat rămas bun. S-a îndepărtat vreun km de mine 
când m-a apucat groaza de singurătate şi am strigat cu disperare după el. Inginere, 
inginere!!! El s-a oprit şi a venit o bucată înapoi. l-am spus că totuşi merg cu dânsul, nu 
mă las de el căci nu vreau să rămân singur. Am plecat împreună la drum în direcția 
Hosman spre Țichindeal. Aici ne-am oprit într-o pădure de arțari. M-a lăsat la bagaje şi a 
plecat pentru vreo 2-3 zile pentru a procura o hartă. Nu mi-a spus la cine se duce şi nici în 
ce comună, dar am văzut că a luat-o în direcția Cornățel — Țichindeal. A treia zi Gavrilă a 
venit cam abătut spunând că omul la care s-a dus la început a promis că îi procură o hartă, 
însă a doua zi l-a scos afară motivând că nu-l poate ţine la dânsul. 


Am plecat imediat mai departe. Intrând în satul Vurpăr am furat nişte alimente. 
După o zi am trecut pădurea dintre Vurpăr şi Buia ajungând în apropierea căii ferate 
Sibiu- Copşa Mică. Aici m-am răzgândit şi am spus că nu mă mai duc mai departe. Ne- 
am luat rămas bun, însă după câteva sute de metri am strigat iar după el. M-a aşteptat şi 
ne-am dus mai departe împreună. Am căutat ceva mâncare în Buia însă nu am găsit 
nimic. Am continuat drumul mai departe mergând toată ziua şi noaptea, am lăsat satul 
Stenea, ajungând în apropierea căii ferate şi a unui râu. Făcându-se ziuă ne-am ascuns 
într-o tufă de răchită şi trestie. Aici s-a ivit iar discuţia între noi pe tema despartirii. Am 
discutat ce anume să facem în caz dacă am vrea să ne mai întâlnim. Eu am propus să 
lăsăm drept căsuță poştală ultimul nostru bordei. El însă a fost de părere să fixăm ca loc 
pentru bilet un păr la cca. 400 m de bordei pe liziera pădurii, în acest sens întocmesc o 
schiță. Vreua să menționez totuşi că cu ocazia primei propuneri Gavrilă loan a propus 
drept căsuță poştală chiar tufa în care am dus aceste discuţii de despărțire, însă eu i-am 
spus că niciodată pe la tufa aceea nu voi mai trece. Am mai hotărît ca în caz de pericol 
spre a nu ne apropia de păr să rupem nişte crăci pe care să le aruncăm la rădăcina părului. 


Ne-am despartit în 17 iunie şi de atunci nu am pus şi nu am căutat niciodată la 
acel păr. M-am gândit că dacă dânsul vine la păr şi numai din curiozitate va trece şi pe la 
bordei. Şi deci nu i-am lăsat nici un bilet la păr ci la bordei. 


Chiar în seara când ne-am despărțit mi-a spus că de cumva îi întâlnesc pe ceilalți 
ŞI vor şi ei să ştie despre dânsul, atunci Nică ştie unde să-l caute la Cluj la cine merge. 
Alte detalii nu mi-a dat. 


La Cluj, Gavrilă intenționa să-şi procure nişte hirtii şi încălțăminte căci 
încălțămintea îi era total ruptă. Dacă nu va obţine la Cluj cele necesare drumului se va 
duce spre Timişoara la colegi de-ai lui cu care a făcut afaceri cu marmeladă. A amintit şi 
de posibilitatea de a trece în Ungaria, însă mai mult s-a gândit la Iugoslavia. A plecat spre 
Cluj, presupun pentru că acolo avea mai multe cunoştinţe, că eu l-am petrecut pănă la 
linia ferată Sibiu-Copşa Mică. Nu am stabilit vre-un mod de corespondenţă după ce 
Gavrilă ar fi ajuns în străinătate. Doar atât că într-o discuţie a spus că dacă el ar ajunge în 
străinătate şi va avea posibilitatea atunci va lansa dintr-un avion afişe verzi sau cu dungă 
verde. 


I: Eşti sigur că Gavrilă nu a lăsat pentru dumneata un bilet la părul indicat? 


R:Nu, nu sunt sigur de aşa ceva, n-ar strica dacă aţi căuta, însă nu aş crede că 
există ceva acolo. 


Cele de mai sus le-am recitit şi după ce am constatat că răspund întrutorul cu cele 
declarate de mine, semnez propriu. 


Anchetat Anchetator, 
Pop loan Deithel Ernest 
DECLARAȚIE 


Mărturisiri în celulă a lui Pop Jean 
(Vol. 40, fila 157) 


În mai 1956 a trecut Oltul pe la Voila şi s-a dus la morarul din Pojorta. Acesta i-a spus că 
băieții au trecut, că nenea Andrei Haşu e mai vesel. Atunci i-a trimes un bilet prin băiatul 
morarului la nenea Andrei. Acesta i-a făcut legătura cu Cristian. A avut câteva îndoieli în 
ce-i spunea Cristian. Cu acesta şi cu un oarecare Costică bun de gură, a plecat din halta 
Sărată. La Ploieşti a fost arestat într-o camionetă unde erau 10 inşi. N-a mai avut ce face 
decât să le strige: „M-aţi prins în capcană tâlharilor!”. A fost lovit peste față şi dus la 
Bucureşti. Au venit toți să-l vadă, rămânând cu gura căscată. Le-am spus tuturor: „Eu am 
suferit destul să-mi câştig libertatea. Ştiu că vă pricepeţi la schingiuit. Dar dacă mă 
schingiuiți eu am metodele mele să-mi iau viața. Dar nu uitaţi că va veni vremea când 
veți răspunde de viața mea!” 


Semnat, indescifrabil 


COMBINAȚIA „FETELE” 
VARIANTA I 
(Vol. 36, fila 183) 


Surorile banditului Gavrilă sunt foarte interesate de mama lor aflată la închisoare. 
Se propune următorul plan: 


1. transferarea mamei banditului la Sibiu, 


2. un informator călătoreşte cu trenul la Sibiu şi întâlneşte un alt informator din preajma 
surorilor, 


3. acest informator va spune că la un spital din Sibiu se află o bătrână bolnavă, care i-a 
încredinţat un bilet ca să-l ducă lui Lazea Octavian şi să-l de-a fetelor. 


4. acestea vor face pachete şi scrisori către mama lor în Penitenciarul Sibiu. 


5.In Penitenciarul Sibiu, mama banditului va fi izolată, se vor purta foarte frumos cu ea, 
ŞI i se va propune să scrie un bilet fetelor, în caz că nu vrea, i se va impune acest lucru. 


VARIANTA A II-A 


La Mislea, mama banditului a cunoscut o fată cu numele Ciora Elena, cu care se 
avea bine. Ciora Elena va fi studiată dacă poate fi recrutată şi se pretează să fie trimisă la 
mama banditului la Sibiu, pentru a ne face jocul. Ea domicilează în Bungard, raionul 
Sibiu. Ciora Elena a fost condamnată pentru activitate legionară. 


Şeful direcţiei regionale Col. Crăciun Gheorghe 


NOTA NOASTRĂ 


Combinaţiile nu s-au realizat, Ciora Elena refuzând oferta securităţii. 


25. 05. 1956 


NOTĂ INFORMATIVĂ 


Agent „Rădulescu Eliade” 
L-am întâlnit în oraş pe bătrânul Haşiu. 


Haşu: Rândul trecut spun drept nu am avut aşa încredere în Cristian pănă nu am 
primit al doilea bilet. Când am văzut cum se interesează de Pop Jean am toată încrederea. 


Sursa: Ţi-a venit alt bilet? 
Haşu: Mi-a venit alt bilet prin băiatul lui Bucelea, cumnat cu Borzea. 


Sursa: Vezi? După câte am înţeles Gavrilă nu a trecut. E în țară. S-ar putea să 
apară şi el. Să fi atent să anunți la timp ca să poată pleca şi el cât mai repede. 


18. 06. 1956 
SCRISOARE 
Din partea lui Pop Ioan, zis Jean trimisă lui Cristian şi Bucelea 


„Prietenii mei cu care m-am întâlnit le pare rău că nu mi-am făcut timp să iau şi pe 
Gabriela în aceiaşi şcoală cu mine. Cred că veţi face tot posibilul să vorbiţi cu Gabriela. 


» 


Ss. Silvestru. 


18. 06. 1956 
SCRISOARE 
-de la cei din Grecia — 


Camarade Cristian... în ceea ce priveşte pe verişoara noastră care a rămas, faceți tot 
posibilul să ia legătura cu noi. Sfătuiţi-vă cu Andrei a lui Rucăreanu. Doamne ajută! 


Olimpiu Borzea 


Menţiuni: Scrisoarea a fost primită de Cristian Ion de la curierul legionar din 
Bucureşti (probabil Qui). 


Pentru conformitate Lt. Maj. Averbuch Izu 


NOTA NOASTRĂ 


Scrisorile se află în original în dosar. Nici ca ortografie, nici ca stil nu puteau fi 
ale celor iscăliți. Sigur au fost plastografiate. 


18. 06. 1956 
SCRISOARE 
(Vol. 38, fila 269) 


Dragă unchiule, Janeta (n.n.Pop loan) spune că atunci când s-a despărțit de G. acum un 
an, la despărţire a spus că dacă vrem să vorbim cu el va şti Nică (n.n. Chiujdea) unde să-l 
caute înspre Cluj şi Timişoara. Nică şi ceilalţi spun despre G. că s-ar putea afla de la 
următorii: Spătăcean Ion fost student la Academia Comercială Braşov din Cifud Blaj. Lui 
Spătăcean 1 se zicea Borzâc. Săbăduş Petre, fost student la medicină, căsătorit cu o fată 
din Galtiu jud. Alba. În Vaida Recea pot fi găsiţi părinţii lui Chiş Octavian, medic 
veterinar. Dan Aurel din Gura Honţ jud. Arad. Pentru a-i găsi pe aceştia să vă consfătuiți 
între voi. Acestora să le spuneți cine sunteţi şi că la cererea voastră vreți ca Gavrilă să se 
exprime dacă cele întâmplate cu Janeta sunt curate. Îţi trimet dragă unchiule, 
medicamentele de care ai nevoie. Vă sărută al dvs. nepot, Titus 


Această scrisoare a fost primită de Cristian Ion în ziua de 17.07.1956 de la 
„curierul legionar” din Bucureşti. 


23. 11. 1956 
NOTĂ INFORMATIVĂ 


Agent „Rădulescu Eliade” 


-rezumat- 


Agentul în toamnă a reparat o presă necesară lui Metea - tatăl. E vorba de o presă 
mecanică de cărămidă. 


29. 08. 1956 

NOTĂ INFORMATIVĂ 
Agent „Sandu Vasile” 
(Vol.26, fila 283) 


Unchiul banditului Gavrilă, Gavrilă Emil spune că a auzit că Gavrilă a fost prins la 
Predeal. Ştirea o are de la un milițian. 


Sarcini: agentul să caute prietenia cu Emil. Să nu întrebe de Gavrilă ci să îl lase să 
spună el. 


Primită de Lt. Col. Gergely Francisc 


NOTA NOASTRĂ 


La Predeal a fost prins un fugar cu numele Gavrilă loan, care mai înainte ar fi fost 
în Banat şi Bran. Securitatea prin Col. Crăciun a căutat să facă confuzie între acest fugar 
şi Gavrilă loan de la Făgăraş. Miliţianul l-a informat pe Gavrilă Emil, având acest ordin. 


04. 09. 1956 


REFERAT 
(Vol. 38, fila 236) 


Tovarăşe colonel, arestatul „PJ” se află în a treia zi de greva foamei, extrem de 
slăbit. Este bolnav de colită de putrefacție. Regimul alimentar actual este contra - indicat. 
Medicul arestului spune că numai cu aprobarea conducerii ministerului i se poate aloca 
cele necesare arestatului. De asemenea arestatul pierde mult sânge din cauza hemoroizilor 


şi are nevoie de operaţie ce nu se poate face decât tot cu aprobarea ministerului. Arestatul 
are o atitudine extrem de recalcitrantă şi obraznică faţă de anchete. 


Cu această ocazie a spus că în celula învecinată lui, de 8 luni, geme un arestat 
cerând să fie operat, iar sergenţii de pază comentează nefavorabil acest fapt pe sală. De 
asemenea alimentarea artificială se poate face tot cu aprobarea ministerului, făcută la 
cererea dvs. Vă rog să dispunețţi. 

Şeful serviciului 3 Cpt. Deitel Ernest 
NOTA NOASTRĂ 
Bolnavul sigur e Pop Jean, iar căpitanul Deitel Ernest era anchetatorul lui. Acest referat 
arată modul cum erau tratați arestaţii în timpul anchetelor, fapt ce face să nu ne mirăm de 
rezultatul acestor anchete, când şi pentru un fleac era nevoie de aprobarea ministerului, 


dar şi acesta făcut la cererea col. Gheorghe Crăciun, care avea drept de viață şi moarte 
asupra arestaților ajunşi pe mâna lui. 


18. 09. 1956 
NOTĂ INFORMATIVĂ 
Agentul „Qui” 
(Vol. 38 fila 241) 
Conform înţelegerii cu Cristian Ion el urma să îi caute pe colegii lui Gavrilă şi să-i întrebe 
dacă ştiu ceva de el. A fost în Breaza şi Pojorta să afle ceva de Gavrilă dar nu a aflat 
NIMIC. 

Negustorul milionar grec care vrea să plece din ţară şi i-a ajutat pe legionari cu 
bani, desigur că şi el e un bandit care a lucrat pentru americani. Un negustor adevărat nu 
are curajul să înfrunte o trecere cu Petronela, deci rog dispuneți. 


Sarcini trasate: să caute pe doctorul care ştie de Gavrilă. 


Primită de Lt. Col. Petruc 


M.A.I. Braşov 

10. 10. 1956. 

PLAN DE ACŢIUNE 
(Vol. 77, fila 291) 

Se va lansa legenda că Grovu s-a întors din Grecia cu misiuni speciale. Pentru 
aceasta va lua legătura cu: familia Haşu, agentul „Eliade”, agentul „Qui”, agentul 
„„Grecia” , Cristian şi Bucelea. Cristian nu este sincer față de agentura noastră, plasînd 
informaţii neverosimile. 

Garanţii ce prezintă Grovu în vederea eliberării sale: de la primele cercetări 
secrete a fost sincer şi a acceptat colaborarea cu noi, a luat singur legătura cu Borza 
Olimpiu pe care a reuşit să-l convingă de legenda cu Grecia. A început corespondenţa din 
Grecia. A dat dovadă de sinceritate şi loialitate. Este legat de organele noastre. Se va 
creea legenda că a venit clandestin. 

Misiunea încredinţată lui Grovu: 

- să ia legătura cu toți cei interesaţi de grupul Gavrilă; 

- va merge cu tatăl lui Haşu Gheorghe la adresele date; 

- găsirea lui Gavrilă va fi o acțiune secundară; 

- va fi dirijat permanent de col. Crăciun; 

- va acţiona la Cluj, Alba, Timişoara; 

Unchiul lui Gavrilă (Emil şi familia) vor fi informaţi că Gavrilă loan a fost arestat la 
Predeal. Se va populariza această ştire. Se vor consemna toți cei interesaţi de acest zvon. 
De la „cei din Grecia” vor veni veşti că unii dintre ei au revenit în ţară. In acest fel toți 


vor fi antrenați spre a lua legătura cu Grovu loan. 


Şeful direcţieie regionale col. Crăciun loan 


NOTA NOASTRĂ 


Revenirea lui Grovu din Grecia, şi încercarea lui de a lua legătura cu oamenii 
noştri de sprijin şi familiile noastre, a creat repede bănuiala şi certitudinea că cei plecaţi 
se află în mâinile securităţii. Mihai Maga, pritenul intim a lui Chiujdea, contactat de 
Gavrilă, la Cluj, ştia că toți, înafară de Gavrilă, erau în mâna securității. 


16. 10. 1956 
SARCINI TRASATE 
Agentului „Qui”, pentru întâlnirea cu Cristian Ion 


Cristian să răspundă de unde o cunoaşte pe D-na Petraşcu. Care e adresa ei. Ce-a spus D- 
na Petraşcu despre Gavrilă? 


24. 10. 1956 
NOTĂ 
(Vol. 26, fila 364) 


În 20 Octombrie a.c., Mitropolitul Dr. Iustin Moisescu, Episcopul românilor din 
Ardeal şi consilierul Suciu, au avut o şedinţă. A avut loc o masă de 30 persoane. 
Consilierul Suciu a spus: America se găseşte la un pas de prăbuşire. În orice zi poate 
izbucni o criză care va aduce foamete mare. Valerian al Oradiei a zis: să vină că o 
aşteptăm de mult. Consilierul Suciu a continuat: conflictul dintre albi şi negri e acut şi-n 
orice clipă poate izbucni un război civil. 


Iulian Nicoară 


NOTA NOASTRĂ 


În cuprinsul dosarelor noastre se găsesc unele materiale ce n-au nici o legătură cu 
banda Gavrilă, ca bunăoară această notă, în care Consilierul Suciu, şi Înalt Preasfinţiile 
lor, nu mai puteau de grija că americanii vor muri de foame şi se vor bate între ei ca orbii, 
spre bucuria lagărului socialist. 


PLAN DE ACTIVITATE III 


(Vol.77, fila 187) 


Folosirea unui agent în căutarea fizică a lui Gavrilă. Există semnalări că Gavrilă 
şi-a schimbat numele şi lucrează la un G.A.S. Deoarece Gavrilă are un număr mare de 
cunoştinţe printre agronomi, vom dirija un cunoscător a lui Gavrilă, (delegat sindical, sau 
corespondent de presă din G.A.C., Ocoale Silvice, în scopul urmăririi fizice a lui Gavrilă 
în locurile cele mai aglomerate: gări, cantine, restaurante etc. 


(Vol. 77, fila 188) 


Măsuri pentru compromiterea lui Gavrilă loan față de sprijinitori şi de asemenea 
față de legionarii aflați peste graniţă. La jumătatea anului 1956 organele de securitate au 
depistat în m-ţii Predealului pe banditul care se găsea în situaţie ilegală, având acelaşi 
nume, şi anume Gavrilă loan. S-a răspândit zvonul că după predarea lui Gavrilă, 41 de 
persoane au fost predate de acesta organelor de stat. 


Folosind această situaţie, intenționăm să mărim suspiciunile, să lăsăm impresia că 
Gavrilă loan (de la Făgăraş) lucrează în continuare în folosul organelor noastre. 


1. Practic: la dispoziţia organelor de securitate se află vechiul agent verificat 
„Popovici”, care are legătură directă cu sora lui Borobaru Traian din centrul de comandă 
al legionarilor din străinătate. Borobaru Sofia are legătură ilegală cu fratele ei. Acesta va 
fi informat că arestarea partizanilor din Făgăraş s-a făcut prin trădarea lui Gavrilă. 
Agentul va fi instruit de şeful secţiei 3, Mr. Deitel Ernest. 


2. În Sibiu se află agentul verificat al secţiei III, cu numele „Vasiliu”. Prin 
participarea lui la sfârşitul anului 1956, a fost lichidată o grupare subversivă legionară şi 
au fost arestate şase elemente. El este cunoscut cu sora şi fratele lui Gelu Belu din 
Austria. Se vor răspândi în Austria aceste zvonuri. Răspunde Deitel Ernest. 


3. În celula lui Fâciu Niculae va fi închis Mr. Maier Lazăr, care personal a mai 
fost închis în celulă cu banditul Haşu Laurean. I se va sugera lui Fâciu, că Gavrilă a 
trimis pe Gelu şi Şovăială la o pândă a securității, şi au murit; că Ilioi a fost rănit şi 
Gavrilă nu. Fâciu va fi îndrumat la Haşu Gheorghe, tatăl lui Haşu Laurean, care împreună 
cu agentul nostru „Eliade Rădulescu”, căruia îi va povesti aceste lucruri. 


Şeful serviciului III Mr. Deitel Ernest 


Şeful biroului II Cpt. Balaban Gheorghe. 


03. 11. 1956 


NOTĂ INFORMATIVĂ 

Agent „Rădulescu Eliade” 

(Vol. 26, fila 272) 

Şti că biletul întreba ce am făcut cu adresele în vederea căutării lui Gavrilă. Eu am fost la 
Ciufud (lângă Blaj) la Spătăcean şi am întâlnit persoana despre care mi-au spus ei. Pe 
Săbăduş Petre. L-am găsit la câmp la foi de porumb. El s-a eliberat din închisoare de 2 
ani şi nu ştie de Gavrilă. 


Agentul: Avem lista cu 18 persoane eliberate din puşcărie din Raionul Făgăraş. 


Haşu: Azi fata mea s-a dus la mama lui Gavrilă că a auzit că a venit o scrisoare de 
la el. 


Cristian: nu mai spune, merg şi eu. 

Agentul: Să meargă nenea Hagu şi la Nicuţă care ştie că Gavrilă e singur. 

Cristian: Cine e Nicuţă ăsta? 

Haşu: E Poparad din Recea. Băieţii îl cunosc. 

Cristian: Cunoaşteţi situația din Ungaria? Ungurii primesc ajutoare din America. 
Au fost şi la noi manifestații la Timişoara, la Cluj şi la Bucureşti. Dacă primim ordin, 
pornim şi noi. 


Semnat Rădulescu Eliade. 


M.A.I. Regiunea Stalin 
04. 11. 1956 
CĂTRE M.A.I. BUCUREŞTI 
TOV. MINISTRU DRĂGHICI 
„.„„Ion Cristian în urma evenimentelor din Ungaria, caută să organizeze elementele 
duşmănoase pentru acțiune. Cristian Ion urmează să facă o listă cu elementele care vor fi 


prezentate comandamentului („agentul Qui”) prin agentul „Eliade Rădulescu”, pe listă va 
fi şi numele agentului nostru „Bicaz”, iar la Sibiu va fi trecut Andrei loan. 


Pentru a paraliza eventualele acţiuni a elementelor din Făgăraş, aceştia vor primi 
o scrisoare (plastografiată de la Haşu Gheorghe), care în numele legionarilor fugiți în 
Grecia cere să nu se treacă la nici o acţiune, sub legenda că oamenii să nu fie sacrificați 
zadarnic. Dat fiind că evenimentele se precipită timpul de parcurs a scrisorii va fi 
micşorat ca să ajungă la destinaţie în cursul săptămânii viitoare. 


Şeful direcției generale Col. Crăciun Gheorghe 


M.A.I. Raionul Făgăraş 
10. 12. 1956 

PLAN DE MĂSURI 
(Vol.111, fila 253) 

Se va face percheziție amănunțită la următorii: Geamăn Victor şi Fogoroş Liviu 
din Rucăr, Logrea Gheorghe din Viştea, Borzea Gheorghe, Gorun Gheorghe, Şandru 
Victor, Cotoros Matei din Hârseni, Ramba Gheorghe din Voievodeni, Popaiov Octavian 
din Sâmbăta de Sus, Dascălu Cornel din Arpaş, Mihai Aurel din Făgăraş, Muntean 
Octavian şi Muntean Vasile din Lisa, Negrea Simion, Drugă Gheorghe din Pojorta, 
Trandafir Niculae din Arpaşu de Jos, Câlţea Moise din Felmer şi Metea Gheorghe din 
Ileni. După percheziţie toţi vor fi reținuți. 

Lt. Maj Averbuch Izu 
Decembrie 1956 
ANCHETA lui BUDAC REMUS 
(Vol. 111, fila 208) 

Ultima dată l-am întâlnit pe Gavrilă, în 21 Decembrie 1954 la Colun. Cu Borzea 
Olimpiu m-am întâlnit cam prin aprilie 1955, mi-a spus să-i comunic lui Gavrilă că 
Viştea e zonă periculoasă, în continuare mi-a spus că fiind arestat de securitate a 
recunoscut că are legătură cu cei din munti. I-am comunicat surorii mele cele spuse de 


Borzea, nu ştiu dacă sora mea i-a spus lui Gavrilă. 


Anchetator Averbuch Izu 


22. 12. 1956. 


NOTĂ INFORMATIVĂ 
Agentul „Rădulescu Eliade” 


L-am chemat azi 21 decembrie 1956 pe Haşu Andrei — tatăl, să stabilim anumite lucruri 
în caz de arestare. 


Agentul: V-am dus groaza auzind că se fac arestări şi mă aşteptam şi eu din moment în 
moment să fiu arestat. M-am gîndit că dacă ajungem să fim cercetaţi noi nu ne 
cunoaştem. 


Haşu: Fii fără grijă, de la mine nu scoate nimica. Au încercat ei şi altădată şi nu au putut 
scoate nimic. 


Sursa: îmi dai curaj. Ai auzit ce s-a întâmplat la Viştea. Au găsit un cadavru în curtea lui 
Borzea, zic că e Remus Sofonea şi că a fost omorât de soţia lui Borzea şi de fratele ei. 


Haşu: Săracu, nu are pace nici în mormânt. 


Sarcini trasate: agentul a fost instruit să nu mai trimită după Haşu până nu va avea sarcini 
precise din partea organelor noastre. În cazul că vine banditul Gavrilă atunci să vină 
imediat să-l anunţe. În cazul că se va întâlni cu tatăl banditului Metea Victor să-și arate 
mulţumirea că l-a întâlnit şi să spună că s-a întâlnit şi cu Haşu din Pojorta cu care s-au 
înțeles ce să discute în caz de arestare. Să observe care este poziţia lui Metea Victor 
despre cele întîmplate în zonă fără să-l provoace la discuţii. Menţiuni speciale. Agentul să 
relateze în discuţiile purtate cu Haşu că arestările sunt la întâmplare şi nu au legătură cu 
banda. 


Pt conformitate Lt. Maj. Aberbuch Izu 


DECLARAŢIE DE ANCHETĂ 
A lui Pop Jean 
(Vol. 72, fila 10) 


Ultima informaţie despre Ilioi a fost în septembrie 1954. Eram cu Gavrilă, Sofonea şi 
Novac loan la Racoviţa (Sibiu). Ne-am întâlnit într-un porumb cu o femeie şi două fete. 
Din discuţiile avute cu ea a rezultat că armata cu vreo lună înainte a pus mâna pe un 
partizan şi l-a dus pe targă la fabrica Mârşa. De atunci Gavrilă era convins că Ilioi 
trăieşte. 


Anchetator Cpt. Deitel Ernest 


NOTĂ INFORMATIVĂ 
Informator „Eliade Rădulescu” 


Agentul: Ce faci nene Haşule, sunt aşa de neliniştit. Luni a început procesul partizanilor 
şi se spune că sunt mulți. 


Haşu: Am fost la Sibiu. Toţi spun că sunt şi băieţii noştri, dar parcă nu-mi vine să cred. 
Să fi fost o cursă oare? Cei din Colun spun că Cristian a fost omul securității. 


Agentul: Dracu să-l ia, dacă a făcut aşa ceva. Eu nu l-am cunoscut decât pe el. 
Haşu: Pe Bucelea l-ai cunoscut? 


Agentul: Şi pe el l-am cunoscut când a venit pentru Jean. În Drăguş se vorbeşte că Popa 
Dâmboi e şi el în proces. Te pomeneşti că el l-a vîndut pe Cristian. 


Haşu: Se prea poate dar de ce n-a spus nimic de noi. Se spune că şi Grovu e prins. 
Agentul: în tot timpul discuţiei Haşu a rămas convins că băieții sunt prinşi. 


Primită de Averbuch Izu. 


NOTA NOASTRĂ 
Nu-ţi vine să crezi că a putut exista un suflet atât de negru, ca acest informator “Eliade 


Rădulescu”, care şi-a bătut joc de durerea unui tată bătrân ce şi-a pierdut amândoi 
feciorii. 


1957 


25. 03. 1957 


RAPORT 


(Vol.79, fila 257) 

Malene Elisabeta, învățătoare în Porumbacu de Jos, deşi a fost recrutată ca agentă 
nu a furnizat nici un fel de informaţii în care să indice date despre existenţa banditului 
Gavrilă Ion, dovedindu-se astfel nesinceră. Va fi reanchetată şi la domiciliul ei se va 
instala T.O. 


Col. de securitate Aranici Pavel 


Mr. Solomon Dezideriu 


15. 04. 1957 
DIN ANCHETA LUI BURLACU NICULAE 


(Vol. 61, fila 41) 

Am urmărit să conving securitatea că am legătură cu banda, şi să obţin prin Grovu 
nişte bilete de la ei, să le arătăm securităţii, şi astfel să treacă timpul. Am săvârşit faptele 
relatate, că nu doream ca membrii bandei din M-ții Făgăraşului, care erau judecaţi şi 
condamnaţi la moarte să fie prinşi şi executaţi. Principala vină a mea, este că am divulgat 
lui Grovu că am fost anchetat de organele de stat. 


Procuror Dinu Gheorghe 


Mr. Mezei Gheorghe 


DIN ANCHETA LUI NOVAC IOAN 
(Vol. 61, fila 174) 


Î.Ce te-a determinat să nu spui adevărul?R. Am vrut să-i avertizez pe ceilalţi din 
grup că noi suntem prinşi şi ei sunt în pericol. 


Î.De ce ai înşelat ancheta? R. Am trăit ca fraţii împreună, am fost ajutat de ei. 


Anchetator Mezei Gheorghe 


PROCES VERBAL DE INTEROGATORIU 


al lui Novac Ioan din 19 aprilie 1957 
(Vol. 61, fila 400) 


„.„Prezentul proces verbal de interogatoriu mi s-a citit în întregime de procurorul 
militar şi declar că cele consemnate corespund adevărului. Am de făcut o singură 
obiecţie. ÎN LOCUL TERMENULUI „BANDĂ” DIN CUPRINSUL DECLARAȚIEI 
CRED CĂ ERA NECESAR SĂ SE ÎNTREBUINŢEZE TERMENUL „GRUP”, 
DEOARECE PRIN „BANDĂ” SE ÎNŢELEGE O ASOCIAŢIE DE BANDIŢI, DE 
TÂLHARI, DE DREPT COMUN. 


Procuror militar, Mr. de justiţie I. Stanca 


Nota noastră: 


Toţi luptătorii din Rezistență din grupul făgărăşan, ca de altfel şi colonelul Arsenescu şi 
frații Arnăuţoi au refuzat la început, unii perioade lungi să iscălească că ar fi făcut parte 
dintr-o bandă. Au urmat presiuni mari din partea anchetatorilor, până când anchetaţii au 
acceptat acest lucru. Şi mie, autorului acestui volum, Gavrilă loan mi s-a întâmplat la fel 
când am fost arestat şi anchetat de securitate în 1976, deşi nu am fost supus la nici o 
presiune fizică. Faptul că toţi am acceptat termenul de bandă era o judecată simplă că 
oricum s-ar fi scris situaţia juridică era aceeaşi: condamnarea nu depindea de acest cuvânt 
ci de cum o dicta Securitatea. 


09. 06. 1957 

CĂTRE DIR. II, 

Tov. Col. Holinger, Bucureşti 
(Vol.65, fila 107) 

Într-o combinaţie organizată de noi s-a prevăzut ca un agent verificat din regiunea 
Ploieşti, să interpreteze rolul unui curier legionar, sosit recent din Germania, din partea 
grupului Horia Sima, pentru a contacta pe soția comandantului legionar Petraşcu Niculae. 
Materiale: un geamantan, haine, obiecte, mijloace tehnice de ascultare. Sarcina lui este de 
a stabili următoarele: 


1.Care este situaţia soţului ei, că se stie dincolo că au fost unii eliberaţi din închisoare. 


2. Sunt unele zvonuri că „partizanii” din munţii Făgăraşului au fost arestați şi că unul sau 
unii dintre ei ar fi devenit trădători. O roagă pe d-na Petraşcu, să se documenteze asupra 


situației reale ale acestora, sau să-i facă legătura cu vreo persoană de absolută încredere, 
care cunoaşte situaţia lor şi îl poate lămuri. În cazul în care soţia lui Petraşcu îi va 
comunica unde se află adăpostit Gavrilă, agentul nostru o va ruga să-i mijlocească o 
întâlnire secretă cu acesta. Întâlnirea să se facă la locuinţa lui Herman. Agentul va fi 
echipat cu geamantan, cu instalaţie T.O. Agentul trebuie să cunoască bine limba germană. 
Agentul Herman din Sibiu, gazda, va fi instruit personal de Col. Crăciun Ghe. El, 
Herman, va da garanţie faţă de d-na Petraşcu, că turistul german este rudă de-a lui 
îndepărtată. 


Col. Ghe. Crăciun 


12. 06. 1957 
NOTĂ 
(Vol.65, fila 112) 

Privind sarcinile trasate lui Sandu Florescu, de Col. Crăciun Ghe. 
1) Sandu Florescu, va primi numele turistului străin Schuster Alfred. Va fi îndrumat 
spre Petraşcu Livia. Va întreba de soţ, copii, din ce trăieşte, necazuri. I se vor oferi 
ajutoare. 
2) Acolo în străinătate circulă unele zvonuri în legătură cu partizanii din m-ţii 
Făgăraşului, că ei sunt arestaţi şi că unul dintre ei ar fi cel care 1-a trădat. Care-i adevărul 


în această problemă? Ce puteţi dvs. Să ne spuneţi? 


3) Dacă are vreun om de încredere, care cunoaşte problema partizanilor, el, Schuster 
Alfred, este dispus să-l contacteze. O va sfătui pe soţia lui Petraşcu să nu vorbească. 


Sarcinile au fost însuşite de mine, azi 12 .06. 1957, Sandu Florescu 


M.A.I. Stalin 
10. 06. 1957 


TELEGRAMĂ 


Către M.A.I. Bucureşti, tov. Ministru Pintilie Gheorghe 


Pentru prinderea banditului Gavrilă loan, va fi trimis un agent din regiunea 
Timişoara, Althmann Iosif, str. Ştefan Octavian Iosif, nr. 58, ca turist german. Se va duce 
la soția lui Petraşcu, dându-se drept rudă a turistului Schuster Alfred, respectiv agentul 
Sandu Florescu. 


Col. Crăciun Gheorghe 


Iunie 1957 
NOTĂ INFORMATIVĂ 
(Vol.65, fila 56) 


Informatorul S. Florescu s-a prezentat d-nei Petraşcu, ca un excursionist neamţ. 
De la dânsa a aflat următoarele: soţul ei a fost condamnat la muncă silnică pe viaţă, la fel 
şi ea a stat din 1948 condamnată la 6 ani, fără a fi judecată. Sora ei a primit de la ea o 
telegramă în care cerea haine (n.n. cât timp era la închisoare d-na Petraşcu, a trimis acea 
telegramă). Sora ei a trimis hainele, dar hainele au venit înapoi. Acolo la închisoare, este 
ca în mormânt, nu ştim nimic de el. Când ea s-a întors din închisoare, a găsit copiii dați 
afară din casă, casa şi mobilele luate. Copilul cel mare era lucrător la o fabrică de 
pielărie. Despre partizani nu ştie nimic. Lumea vorbeşte de toate. A refuzat categoric 
cadourile oferite, spunând: „eu n-am nevoie de nimic, să se întoarcă soţul meu, şi atunci 
pot trage şi la jug şi la cărămizi. Numai Dumnezeu mă poate ajuta! Acesta este singurul 
ajutor de care am nevoie!” 


Informatorul E. Florescu 


M.A.I. Regiunea Stalin, nr. 8/55.184-Cabinet 
21. 06. 1957 

M. A. I. BUCUREŞTI 

Tov. gen. col. Alexandru Drăghici 


Strict secret 


Inaintez anexat la prezentul raport, copia concluziilor de învinuire privind banda 
legionară din m-ţii Făgăraş, rugându-vă să binevoiţi a da cuvenita aprobare pentru 
trimiterea dosarului cauzei istanței de judecată a regiunii a III-a militară Cluj. 


În legătură cu cele de mai sus raportez următoarele: întrucât prezenţa şi activitatea 
contrarevoluţionară desfăşurată timp îndelungat (1950-1955) de către banda Gavrilă în 
raionul Făgăraş, a creat o psihoză şi a dat naştere la diferite comentarii în rândul 
elementelor duşmănoase şi a unor cetăţeni sovăielnici, considerăm că pentru combaterea 
acestor stări de lucruri este necesar ca procesul să se desfăşoare la Sibiu, cu participarea 
unei asistenţe corespunzătoare, compusă din activişti de partid, de stat, şi a unor 
muncitori fruntaşi, membri de partid. Propun ca procesul să se judece între 2-10 Iulie 
1957. 


Director al regiunii M.A. I. Stalin Col. Crăciun Gheorghe 


M.A.I. Unitatea militară 0198 
Dosar nr. 350/957 
22. 06. 1957 


CONCLUZII DE ÎNVINUIRE 


Anul 1957, luna iunie, ziua 22, la oraşul Stalin. Mr. Alexandrescu Stelian, 
anchetator penal de securitate din M.A.I. U.M. 0198. Examinând actele dosarelor privind 
pe: Chiujdea loan, Haşu Laurean, Novac Ioan, Metea Victor, Ilioi loan, Haşu Gheorghe, 
Pop loan zis Jean, învinuiți a fi săvârşit infracțiunea prevăzută şi pedepsită de art. 1, lit. c 
şi d, din decretul 199/1950. 


Borzea Olimpiu, Grovu loan, Burlacu Niculae, Stanciu Viorel Lucian, Bucelea 
Ioan, Bucelea Vasile, Borzea Gheorghe, Cristian loan, Şandru Victor, Dâmboi Victor, 
învinuiți a fi săvârşit infracţiunea pedepsită de art. 121 din decretul 199/1950 şi decretul 
nr. 163/1950. 


Stabilim următoarele, în fapt: după eliberarea țării noastre la 23 August 1944, 
rămăşiţele legionare şi-au reluat activitatea subversivă în scopul răsturnării prin violență a 
regimului nostru democrat popular. Numiţii: Gavrilă loan, Chiujdea Ioan şi ceilalți, 
studenţi la diferite facultăți din ţară, activează în aceste centre universitare, paralel cu 
aceasta, se organizează grupări subversive în cadrul şcolilor medii din fostele judeţe 


Braşov, Făgăraş şi Sibiu. Studentul legionar Munteanu Alexandru, de la Academia 
Comercială din Braşov, organizează frățiile de cruce la Braşov şi Făgăraş, urmat în 1947 
la ordinul lui Gavrilă loan, de studentul Arapu Petre. La conducerea grupului F.D.C. de la 
Făgăraş, este elevul Roşca Victor. În „mănunchiul de prieteni”, printre alţii activează 
elevii: Novac loan, Novac Gelu, Mazilu Niculae, Mogoş loan, Ilioi loan, Sofonea Remus 
şi Socol Silviu. La unitatea F.D.C. de la Liceul Industrial Astra din Braşov, activează 
elevul făgărăşan Şovăială Gheorghe. Cu ocazia arestărilor din 1948, aceştia de mai sus, 
reuşesc să se sustragă măsurilor de urmărire şi dispar de la domiciliile lor. (n.n. Mazilu 
Niculae şi Mogoş Ioan au fost totuşi arestaţi şi condamnaţi la câte 1 an şi jumătate 
închisoare.) Tot atunci, evită arestarea şi părăsesc oraşul Cluj, studenții Gavrilă loan, 
Haşu Laurean, şi Chiujdea loan. Prin mijlocirea elementelor de sprijin, ei intră în legătură 
unii cu alții şi organizează întâlniri cu scopul de a se seustrage urmăririi organelor de stat. 
Activitatea lor nu se reduce numai la discuţii, ei trec la acţiuni în vederea creerii unei 
organizații subversive, procurării de arme şi recrutării de noi membri. 


Începând din toamna anului 1949, Mogoş Ioan şi Mazilu Niculae, recent eliberaţi din 
închisoare, împreună cu Metea Victor, desfăşoară o intensă activitate şi recrutare de 
membri din rândul elevilor şi tineretului din comunele Râuşor, Ileni şi Toderiţa, raionul 
Făgăraş. Lor li se alătură numiții Novac loan, Novac Gelu, Şovăială Gheorghe, Socol 
Silviu şi Pirău Toma, zis Porâmbu. Ei ţin şedinţe, fac educaţie legionară, inspirându-le 
ură față de regimul democrat popular, pregătindu-i pentru o viitoare luptă armată contra 
orânduirii de stat, scontând pe eventualitatea declanşării unui război de către forțele 
imperialiste. Îşi recrutează gazde pentru adăpostire şi îşi procură armament, lucru ce 
reiese din dosarul nr. 461 din 1951, al Tribunalului Militar Sibiu. (n.n. dasar M.A.I. nr. 
512, vol 15, filele 95-110). Paralel cu aceştia, studentul legionar Cornea Marcel din Şinca 
Veche - Făgăraş, în legătură cu cei de mai sus, creează împreună cu învățătorii Pridon 
loa, Boamfă loan şi alţii, în 1949-1950 o organizaţie subversivă, denumită „Vultanii”. 
Cornea Marcel, redactează un apel în numele studenților români, adresat studenților din 
S.U.A., în care calomniază regimul democrat-popular din R.P.R, cerând ajutor în lupta 
împotriva regimului. Această scrisoare a fost dusă la Ambasada S.U.A. din Bucureşti, de 
către numitul Buta loan, zis Cantorul, membru al organizației „Vultanii”, şi predată lui 
Buta Serafim, funcționar la Ambasadă. (n.n. vezi sentinţa nr. 157 din 8 Aprilie 1952, 
dosar 139/1952 a Tribunalului Militar Sibiu, dosar M.A.I. nr. 384, vol.1 şi 2.) 


II 


Studenții şi elevii urmăriţi, Gavrilă loan, Chiujdea loan, Haşu Laurean, Novac loan, Haşu 
Gheorghe, Haşu Andrei ş.a., în aprilie 1950 hotărăsc de comun acord să se constitue într- 
o bandă înarmată şi să se urce în m-ţii Făgăraşului, urcându-se pe Valea Pojorţii. Lor li se 
alătură studentul Haşu Laurean şi Pirău Toma, originari din comuna Ileni. Începând cu 
această dată acțiunile lor nu au mai fost izolate, ci coordonate de un şef, după anumite 
reguli. Se supuneau unor reguli de comportare militarist legionare. 


Învinuitul Novac Ioan declară (vol.1, fila 350), „toate acţiunile întreprinse au fost 
hotărâte în prealabil la consfătuire, unde fiecare şi-a spus părerea, apoi s-a luat o hotărâre 
de comun acord. Gavrilă loan, care era şeful bandei, putea să ia hotărâri şi singur sau să 
le contramandeze. Când acţionam pe grupe, conducerea grupei o avea întotdeauna cel 
mai în etate” 


Cu privire la scopul urmărit de bandă Haşu Laurean, declară: „ne-am înarmat 
pentru a putea opune rezistență armată împotriva organelor de stat, care vor încerca să ne 
aresteze. În cazul izbucniri unui nou război, urma să ne alăturăm forțelor antidemocratice, 
împreună cu care să luptăm pentru răsturnarea regimului.” (vol. 1, fila 83-83). 


In acelaşi sens, Metea Victor declară: „scopul nostru a fost de a duce lupta contra 
regimului actual, sub forma unui grup înarmat, deoarece doream schimbarea regimului, 
față de care nutream idei contrare.” 


La început şeful bandei a fost legionarul Haşu Andrei din Pojorta - Făgăraş, apoi a 
urmat o perioadă Chiujdea Ioan, şi pe urmă Gavrilă Ioan, începînd cu august 1950. În 
perioada mai-iulie 1950, membrii bandei s-au instruit din punct de vedere militar făcând 
şi unele trageri la ţintă, sub conducerea celor care au făcut Şcoala Militară de ofițeri 
(Chiujdea loan, şi Gavrilă loan), sau a celor care au făcut războiul (ca Haşu Laurean şi 
Haşu Gheorghe). Începând cu 1950, Chiujdea Ioan, prin intermediul lui Novac Petre 
(tatăl fugarului Novac loan), a luat legătura cu fostul ofiţer Mare Sabin, ulterior fugit din 
țară, şi apoi în 1953, reîntors, fiind paraşutat ca spion, care aproviziona banda cu bani, 
îmbrăcăminte, alimente, armament şi cu un şapilograf. (declaraţia lui Mare Sabin, vol.5, 
fila 33). 


Numiţii Haşu Andrei, împreună cu Gavrilă loan şi Haşu Laurean au alcătuit un 
manifest contrarevoluţionar, intitulat „Români” (fotocopia manifestului, vol.8, fila 30). În 
august 1950, banda din munţi s-a întâlnit cu organizaţia înființată de Mogoş şi Mazilu, 
precum şi cu organizaţia „Vultanii”. În noaptea de 22-23 august 1950, Mogoş Ioan şi 
Mazilu Niculae, încearcă să dezarmeze pe Plt. Maj. Oncescu Stelian, rănindu-l. Cei doi 
reuşesc să dispară. În luna august s-a alăturat bandei şi elevul legionar Ilioi loan din 
Sâmbăta de Sus, precum şi studenţii Stanciu Niculae şi Duminecă loan, din Aluniş - Olt. 
Tot atunci a intrat în acţiune şi studentul Radeş Virgil din Berivoi. 


În luna octombrie 1950, Mogoş Ioan şi Mazilu Niculae, împreună cu ceilalţi, au 
procurat de la numitul Munteanu loan din Făgăraş, două bombe de avion de câte 50 kg. 
cu scopul de a scoate trotilul din ele, şi a-l folosi ca explozibil. 


Pe baza indicaţiilor primite de la Plt. Cosma Partenie, unul din elementele noastre 
de sprijin, au furat din grădina incintei unei U.M. din Făgăraş, 10 lăzi cu sticle incendiare 
şi fumigene, cu care au făcut exerciţii noptea la câmp, şi le-au ascuns la numitul Balaban 
Vasile din comuna Toderița. 


Pe măsură ce organele de stat au intensificat măsurile de urmărire, a crescut şi 
agresivitatea bandei. Tot atunci Metea V. şi PirăuT. au deschis foc asupra unei patrule de 


poliţie care a vrut să-i legitimeze pe un drum la Drăguş. După un schimb de focuri, cei 
doi bandiți au reuşit să dispară. 


La 15 noiembrie 1950, organele de stat au efectuat descinderi în comunele 
Râuşor, Mândra, Toderiţa, Părău şi oraşul Făgăraş, reuşind să prindă pe Duminecă loan, 
Stanciu Nicolae, Socol Silviu, Arsu Gheorghe şi Radeş Virgil, răniţi în ciocnire. În timpul 
operației Cornea Marcel a fost împuşcat mortal, dar memebrii bandei au tras asupra 
organelor de urmărire, împuşcând mortal pe Serg. de miliție Biliboc Valentin, în Râuşor, 
şi rănind grav pe Plt. de miliție Tamaş Ignațiu, în com. Mândra. (vol. 5, fila 57-70). 


În seara zilei de 15-16 decembrie, Mazilu N. şi Mogoş 1., au fost surprinşi în casa lui 
Murariu Traian, din Pădureni, regiunea Timişoara. La somaţia organelor de stat bandiții 
au răspuns cu foc, împuşcând mortal pe şeful postului de miliție Pădureni, Plt. Jianu 
Anton. În timpul luptei au fost împuşcaţi mortal şi cei doi bandiți. (n.n. dosar M.A.I. nr. 
1176, vol.2, fila 87-88). 


În noaptea de 19 decembrie 1950, organele de stat au surprins la una din gazdele 
sale din Ileni, pe banditul Pirău Toma. La somaţiile făcute, acesta a răspuns cu focuri de 
pistol automat, împuşcând mortal pe Lt. de miliție Poleac Vasile şi Serg. Maj. Voevod 
Valeriu. Toma Pirău a decedat în urma ciocnirii. (n.n. vol.5, fila 87-110). 


În faţa acestei situaţii, bandiții au luat hotărârea să se despartă în grupe mici. În 
primăvară toți membri bandei s-au reunit în acest munte şi lor li s-a alăturat Novac Petru. 
La începutul lunii mai s-au împărțit din nou în două grupe. Gavrilă loan, Haşu Laurean, 
Metea Victor, Ilioi loan, Sofonea Remus şi Novac Gelu, au plecat spre Muşcel, pentru a 
lua legătura cu banda Arnăuţoi. Ceilalţi rămaşi au atacat stânile Oticu şi Luţele pentru a- 
şi procura alimente. În jurul datei de 29 iunie 1951, Haşu Laurean, trage cu pistolul 
asupra a doi pădurari, care voiau să-l legitimeze. Tot în vară, Chiujdea, Sovăială, Haşu 
Ghe. şi Novac loan, ameninţă pe brigadierul silvic Păiş Vasile, şi pe paznicul de 
vânătoare Chiujdea M. Ioan. (n.n. vol.5, fila 118-125). Acelaş paznic de vânătoare şi cu 
Motoc Mihai, sunt ameninţati din nou de aceeaşi bandiți în 7 Noiembrie 1952, sub motiv 
că sunt agenți ai securității.(n.n. vol.5, fila 129-154). 


Îm primăvara lui 1951, Gavrilă, Sofonea şi Ilioi, au legat spate la spate pe țăranii 
muncitori Ţeţu Petru şi Motoc C. Niculae, din com. Săsciori. (n.n. vol.5, fila 112). 


În 13 septembrie 1951, Gavrilă, Chiujdea, Haşu A.,Hașu L. şi Haşu Ghe., au ucis 
pe cetăţenii Boian loan, Vrabie loan şi Anghel Niculae, în m-tele Zârna, sub motiv că 
erau ofițeri de securitate. Legătura dintre bandiți şi numiții cetăţeni, a fost făcută de către 
pădurarul Pop loan zis Jean, crezând că şi aceştia erau bandiți fugiți în munţi.(n.n. vol.5, 
fila 158). A doua zi pădurarul Pop Ioan, a intrat şi el în bandă, pentru a se sustrage 
autorităților. 


Pentru iernare banda s-a împărțit în câteva grupe. La începutul anului 1952, 
Gavrilă şi Metea organizează o nouă legătură cu cercurile imperialiste şi cu Consiliul 
Naţional Român din S.U.A., trimițând o scrisoare prin tânărul Capătă loan din Şona, 


nepotul lui Câlţea Moise, care a emigrat în S.U.A. şi ajuns acolo urma să relateze 
persoanelor competente, conţinutul scrisorii. În această scrisoare, s-a relatat situaţia 
fugarilor din m-ții Făgăraşului, şi s-a făcut o cerere de ajutor, fixând şi coordonatele 
geografice unde să fie paraşutate ajutoarele trimise în armament, alimente şi echipament. 
(n.n. vol.5, fila 203-222). 


La 1 februarie 1952, este arestat Novac Petru, şi condamnat. Haşu A., este 
împuşcat mortal în comuna Vioevodeni, la 23 februarie 1952. Pe viitor membrii bandei 
devin mai precauți. 


În 5 iunie 1952, se despart iarăşi în grupe mici, fixând locuri şi date de întâlnire. 
Prima grupă era formată din: Gavrilă, Şovăială, Novac I., Pop I. şi Novac G, iar a doua 
grupă din Chiujdea I. Metea V., Ilioi, Sofonea, Haşu Ghe, şi Haşu L. Haşu L. declară în 
1957, că au hotărât ca de oamenii de la sate să nu se mai folosească, pentru a evita 
arestările, iar alimentele să şi le procure prin jafuri şi furturi de pe câmp. Astfel au fost 
jefuite stânele cooperatiste din Valea Vladului, Gropile, Comis, Muşuleaţa, Belia. La 
fiecare stână au lăsat bonuri în care au consemnat tot ce au luat, semnându-se „Rezistența 
națională” „Craii libertăţii”, „Vestitorii libertăţii”.(n.n. Col. evită să spună că brânza 
furată, era cota ce trebuia predată statului, de asemenea au fost trecute în general cantități 
mult mai mari decât ce s-a ridicat de la stână, pentru a deruta securitatea, şi în speranţa că 
ciobanii vor fi scutiți cu aceste cantităţi de la cotele obligatorii datorate statului). 


În 1952, banda a jefuit cabana Bilea, în 17 August. Au participat Gavrilă, Novac. 
I., Novac G, Sofonea, Ilioi, Şovăială, Pop, şi Metea V. Cu această ocazie, Gavrilă loan, a 
ținut o cuvântare duşmănoasă la adresa conducerii R.P.R., iar alți membrii ai bandei, au 
tras focuri de armă în steaua roşie şi stema R.P.R., distrugând şi tablourile conducătorilor 
statului şi partidului ce erau expuse acolo.(vol.6, fila 233-317).(n.n. După cum am scris şi 
în „Brazii se frâng, scopul adevărat al acestui jaf a fost de a despresura cealaltă grupă 
dintre noi, care se afla înconjurată de securitate în Valea Rea, dar voiam să lăsăm 
impresia că scopul a fost jaful). 


Celălalt jaf de proporții a fost cel de la G.A.S. Veseud, Agnita, săvârşit în seara zilei de 
20 octombrie 1952. La el au participat: Haşu L., Gavrilă, Pop, Ilioi, Sofonea şi Novac 
(vol.6, fila 319). (n.n. jefuirea acestui G.A.S. a fost un răspuns la jefuirea depozitului 
nostru principal de alimente de către securitate. Voiam să lăsăm impresia că nu avem 
alimente pentru iarnă). 


În vara anului 1953, banda jefuieşte din nou stânile de pe cele două versante ale 
m-ților Făgăraş. La 1 noiembrie 1953, un grup format din Gavrilă, Sofonea, Ilioi, Novac 
I., Pop, Şovăială, Novac G. şi Metea , jefuiesc cabana Negoiu, de unde ridică materiale şi 
alimente, lăsând un bon injurios la adresa organelor de stat.(vol.7, fila 137-191). 


La 2 noiembrie 1953, în dreptul localității Arpaşu de Sus, banda deschide foc asupra unei 
patrule de securitate, împuşcând câinele, şi reuşind să dispară.(vol.5, fila.186). 


În anul 1954, banda se împarte în trei.Gavrilă, Pop, Novac I., Ilioi I. şi Sofonea 
R., au trecut zona de la apus de râul Ucea. Metea Victor, Şovăială şi Novac G, se aflau în 
zona de la răsărit de Berivoi, Haşu L., Chiujdea I. şi Haşu Ghe, zona dintre Berivoi şi 
Ucea. Prima grupă a jefuit stâna cooperatistă din Mâzgavu, raionul Curtea de Argeş 
(vol.7, fila 193-215). 


La 30 iunie, celelalte două grupe unite, au jefuit magazia I.F.E.T. din Valea Dâmboviţei. 
In noaptea următoare au fost surprinşi pe vf. Ţaga de către armata securității şi 
înconjurați în această zonă, dar au reuşit să iasă din încercuire. 


În 5 august 1954, la satul Obreja raionul Alba, au fost surprinşi de organele 
noastre şi ucişi bandiții Şovăială Gheorghe şi Novac Gelu. În cursul acestei acțiuni a fost 
ucis caporalul de miliție Bălan Teodor. 


În 19 august 1954, grupul compus din Gavrilă, Pop, Ilioi, Novac I. şi Sofonea au fost 
surprinşi de o unitate a trupelor operative, la stâna din vf. Scara. Cu ocazia luptei ce a 
avut loc, bandiții au împuşcat mortal pe soldatul Orosz loan, reuşind să dispară. (vol.5, 
fila 189). 


În ziua de 20 august 1954, trupele operative au luat contact cu banda în Valea Avrigului. 
In urma luptei ce a avut loc, a fost rănit şi prins învinuitul Ilioi loan.(vol.5, fila 189). 


În iarna 1954-1955, grupul format din Haşu Gheorghe, Haşu L., Metea, Chiujdea, Novac 
I. şi Sofonea , au stat într-un bordei făcut în pământ în marginea comunei Pojorta. 


În iunie 1955, Sofonea, a fost împuşcat din imprudenţă la genunchiul drept, de Haşu L. 
Doi oameni din Viştea de Jos, Şandru Victor şi Borzea Gheorghe îi transportă într-un car 
acoperit cu fân la locuinţa lui Borzea Olimpiu. Deoarece rana lui Sofonea s-a înrăutățit, 
fără speranţă de vindecare, Sofonea R. a fost împuşcat de către Haşu L., după care şi-a 
tras şi lui un foc de pistol în cap. Borzea Olimpiu, împreună cu Bucelea Vasile şi cu 
Borzea Gheorghe, l-au îngropat pe Sofonea Remus în curte. De asemenea l-au îngrijit, 
împreună cu dr. Stanciu, pe Haşu Laurean, până la vindecare, timp de o lună. Haşu L. s-a 
întors la bordeiul din Pojorta, cu vestea că există o posibilitate de a trece clandestin 
frontiera ajutaţi de Borzea Olimpiu. 


În 28 iulie 1955, Novac I. şi Haşu L., sunt arestaţi la Bucureşti, iar la 15 august 1955, tot 
acolo sunt arestaţi şi Chiujdea I. Metea V. şi Haşu Ghe. 


În 24 mai 1956, este arestat şi învinuitul Pop Jean, în drum spre Constanţa. Precum s-a 
mai arătat, scopul bandei a fost de a opune rezistență organelor de stat, iar în 
eventualitatea unui război, să se alăture forțelor armate ale duşmanului, pentru 
răsturnarea regimului din R.P.R., dar banda nu a avut o atitudine pasivă până la ivirea 
acelui moment, ci dimpotrivă şi-a identificat activitatea contrarevoluționară. S-au 
împotrivit măsurilor luate de partid şi guvern pentru construirea socialismului la țară. 
Astfel Haşu L. declară în 1955: „scopul nostru era să oprim lămurirea țăranilor de a intra 
în gospodăria colectivă.” (vol.1, fila 165). Novac I. declară în 13 septembrie 1955 „am 


mai întâlnit o serie de alți cetățeni în jurul comunelor Scorei, Avrig, etc, bărbaţi, femei, 
tineri şi bătrâni cu care am stat de vorbă. l-am întrebat de cote, ce greutăți au şi le-am 
spus că situaţia se va schimba şi vor scăpa de cote şi alte necazuri.” Tot el a declarat „am 
urmărit câştigarea alături de noi a populaţiei, creerea unei atmosfere favorabile nouă, şi 
de neîncredere față de regim, în sânul populaţiei” (vol.1, fila 332). 


BILANŢUL ACTIVITĂȚII CRIMINALE 

CONTRAREVOLUȚIONARE ALE BANDEI 

1. Nouă crime de omor, 1 accident mortal 

2. 2 militari grav răniţi în luptele cu banda 

3. 40 de jafuri probate cu martori, pagubele cauzate se ridică la sute de mii de lei 
4.  Terorizarea cetăţenilor paşnici, şi a organelor de stat întâlnite în munţi sau sate 


5. Desfăşurarea unei agitaţii şi propagande contrarevoluționare, prin răspândirea de 
manifeste, bonuri şi prin viu grai. 


6.  Procurarea şi folosirea unei mari cantități de arme, muniții şi explozibil împotriva 
organelor de stat 


7. Stabilirea de legături cu reprezentanța diplomatică a unui stat imperialist şi cu 
organizații de spionaj a unui asemenea stat, în vederea primirii de ajutoare de materiale 
pentru activităţi teroristo-contrarevoluţionare. 


MI 


În cadrul prezentei concluzii de învinuire s-a documentat modul în care banda a luat 
legătura cu oficinele imperialiste. Această acțiune nu a fost unilaterală, deoarece şi din 
partea oficinelor de spionaj imperialiste s-au întreprins acțiuni cu scopul de a stabili o 
legătură cu banda de legionari din m-ţii Făgăraşului, pentru a-i folosi în lupta contra 
regimului democrat popular din R.P.R. 


Astfel în cursul anului 1953, serviciul de spionaj S.U.A. paraşutează în ţară un 
grup de spioni în frunte cu Mare Sabin, ofițer deblocat, care până în luna decembrie 
1950, când a fugit din ţară, a fost unul din elementele principale de sprijin ale bandei. 


Mare Sabin, trimite un curier, pe Iuhas Ioan, la numitul Cioloboc Grigore, fost 
judecător la Făgăraş, chemându-l la o întâlnire într-o pădure în apropierea oraşului Carei. 
Aici, Mare Sabin, trasează lui Cioloboc Grigore sarcina de a-i stabili legătura cu Gavrilă 
Ioan şi Chiujdea loan, conducătorii bandei din m-ţii Făgăraşului. Cioloboc Grigore se 
deplasează la înv. Şofletea Gheorghe din Vaida Recea, şi la Şovăială Ilie, care avea un 
frate în bandă.(vol.5, fila.224-229). Este antrenat în această acţiune şi Zorca Mircea, rudă 
cu Şofletea. De asemenea Cioloboc Grigore, se adresează dr. Col. Muţiu loan, medic 
militar din Sibiu, care îi promite că îl va căuta pe dr. Burlacu Niculae, despre care ştia că 
are directă legătură cu fugarii.(vol. 5, fila 252). Are loc întâlnirea dintre cei doi. Burlacu 
Niculae se adresează înv. Grovu loan, element de sprijin al bandei, iar acesta prin Borzea 
Olimpiu ia legătura cu Sofonea Remus şi Ilioi loan, în septembrie 1953. Membrii bandei 
s-au arătat de acord să ia legătura cu grupul de spioni, cu rezerva de a prezenta garanții. 
Între timp însă, grupul de spioni fusese arestat şi condamnat, lucru care s-a comunicat şi 
în presă. Grovu le-a promis bandiţilor că va încerca să ia legături cu radiotelegrafistul 
Rada Ilie, care nu era încă arestat.(vol.2, fila 260-262 şi vol.2, fila2-5). 


Această stare de fapt se află în sentinţa nr.32, dosar nr.19, din 1955, din 28 ianuarie, a 
Tribunalului Teritorial oraşul Stalin, prin care a fost condamnat Cioloboc Grigore. 
Organele noastre au avut suficiente elemente pentru anchetarea lui Burlacu Niculae, 
căruia 1 s-a dat posibilitatea de a se reabilita, luându-şi angajamentul ca pe viitor să ajute 
organele de stat pentru prinderea bandei. Învinuitul Burlacu Niculae, ca un legionar 
fanatic şi duşman de moarte al regimului democrat popular nu şi-a ținut angajamentul ci 
din contră a adus la cunoştinţa grupului de bandiți ce i s-a întâmplat şi a continuat să-i 
ajute, dezinformând şi derutînd organele de stat. Burlacu i-a propus lui Grovu loan să 
lucreze în sensul fugii din ţară. Pentru aceasta el urma să contacteze pe ing. Andrei loan 
şi Mihai Aurel din Făgăraş, pentru a ajunge la comandamentul legionar clandestin din 
țară. De asemenea prin alți oameni, încearcă să ia legătura cu legația S.U.A., concepînd o 
scrisoare pentru ajutorarea partizanilor din m-ţii Făgăraşului (conceptul scrisorii se află în 
vol. 5 fila 264). 


Borzea Olimpiu a fost de asemenea interogat de organele noastre în martie 1955. 
Şi lui i s-a dat posibilitatea de a se reabilita pentru crimele săvârşite ajutând organele 
noastre să prindă bandiții. Fiind însă un element făţarnic şi legionar notoriu, a indus în 
eroare organele securității. Imediat după eliberarea lui a comunicat profesorului Budac 
Remus din comuna Cârța, despre care ştia că are legături cu banditul Gavrilă loan să 
transmită bandei că securitatea a desoperit legăturile sale şi că trebuie să se ferească 
atunci când vor lua legătura cu Viştea. 


Remus Budac declară: mie mi-a comunicat Olimpiu Borzea să-i spun lui Gavrilă că 
„Viştea a căzut şi să vină cu grije la mine”. (vol 3 fila 43) 


Borzea Olimpiu a continuat mai departe legătura cu banda acordându-le ajutor şi 
dezinformînd organele de stat. 


Mai mult, a inițiat planul răpirii cu ajutorul membrilor bandei a comandantului regiunii 
M.A.I. Stalin, cu scopul de a-l lichida. (vol 1 fila 137) 


Planurile criminale ale învinuitului Borzea Olimpiu au fost dejucate, fiind arestat la 8 
octombrie 1955. Starea de fapt expusă în prezentele concluzii de învinuire constituie 
tabloul general al activității criminale desfăşurate de bandă şi complicii lor. 


Toţi învinuiţii şi-au recunoscut faptele săvârşite, ele fiind probate cu declarațiile 
martorilor şi probele materiale anexate la dosar. 


15. 07. 1957 
SENTINȚA 1369 
(Vol.10, fila 322) 


Apărătorul lui Chiujdea loan, avocatul Mânzăran Vasile cere circumstanțe atenuante 
pentru clientul său. Avocatul Frölich Max cere de asemenea circumstanţe atenuante 
pentru Novac Ioan, Ilie Vasile pentru Haşu Laurean, avocatul Micu Octavian pentru 
Metea Victor şi Şandor Victor. Avocatul Găvozdea Andrei cere largi circumstanțe 
atenuante pentru Haşu Gheorghe, Borzea Gheorghe şi Dâmboi Victor. Avocatul Micu 
Constantin cere circumstanţe atenuante pentru Pop loan (zis Jean), avocatul Petruc 
Constantin pentru Borzea Olimpiu, avocatul Bica Liviu pentru Bucelea Ioan, avocatul 
Iliescu Gheorghe pentru Cristian loan. De asemenea, avocaţii Rebega Virgil şi Neamţu 
Niculae, împreună, cer schimbarea acuzaţiei de complicitate în cea de favorizare. 


Procurorul militar Liciu Virgil intervine: „Apărarea se depărtează de realități când cere 
schimbări în actul de acuzare”. Se opune categoric aplicării de circumstanţe atenuante şi 
cererii de schimbare din complicitate în favorizare (fila 375) susţinînd că banda răspunde 
de totalitatea crimelor şi trimite apărarea să citească CUVÂNTĂRILE JURIDICE ALE 
TOV. A. VÂȘINSKI care la pagina 571 spune :”fiecare membru al bandei (inculpat) 
trebuie să răspundă de totalitatea crimelor făptuite de bandă pe care le cunoaşte chiar 
dacă personal nu a participat la făptuirea lor”. 


Avocaţii totuşi au cerut menţinerea cererii lor. 


NOTA NOASTRĂ 


Am ţinut să amintesc aici numele acestor avocaţi numiţi din oficiu, care în 1957, deci, în 
plină teroare comunistă, au avut îndrăzneala să ia apărarea unor „bandiţi” cerînd 
circumstanţe atenuante şi schimbarea încadrării juridice. 


23. 07. 1957 
PROCES VERBAL 
-rezumat- 

(Vol.12, fila 45) 


Noi, Lt. Popeia Mihai şi Lt. Maj. Lont Mihai din partea secţiei „C”, am predat şi 
primit următorul armament şi muniţiuni, corpuri delicte aparținând bandei din Făgăraş. 


1. 9 arme Z.B. 

2. l pistolet N.M.C. Oriţa 

3. 1 pistol-mitralieră P.P.S. 

4. 1 armă fără marcă, seria 74.410 

5. 2 pistoale automate Deimler-Puch 
6. 1 pistol mitralieră Smeizer 

7. 1 armă Flobert, marca Walter F.S. 
8. l pistol automat fără serie 

9. 1 armă mitralieră fără marcă 

10. 1 armă vânătoare cu 2 țevi 

11. 3 pistoale Bereta 

12. 3 pistoale Parabelum 

12. 1 pistol Femaru 


13. 1 pistol fără marcă 


14. 5 grenade Kiser 

15. 294 cartuşe diferite 

16. 1 busolă militară 

17. corp mitralieră bord 

18. 2 corpuri de fier armă Z.B. 

19. 2 arme militară 

20. 2 grenade ofensive 

21. 1 gamelă militară 

Toate au fost găsite în munții Făgăraşului. 


Am predat: Lt. Popeia Mihai Am primit. Lt. Maj Lont Mihai 


02. 08. 1957 
NOTĂ INFORMATIVĂ 
Agent: „Rădulescu Eliade” 
Stict secret 
Joi, 1 august 1957, a venit Haşu Andrei, tatăl banditului Haşu Gheorghe. l-am 
spus că un prieten de la Sibiu mi-a spus că s-a judecat lotul de partizani, unde mai pui că 


printre ei e şi Cristian. De atunci nu mai am linişte. 


Haşu: şi eu am auzit că ar fi fost judecaţi, şi le-a cerut condamnarea la moarte, dar 
parcă nu-mi vine să cred. 


Eu: mie mi-a spus precis camaradul acesta că primii se judecă la moarte. Procesul 
a fost numai cu invitați, nu a putut intra oricine. 


Haşu: am auzit şi eu, că Cristian vorbea tot aşa de tare, cum era el repezit, şi 
preşedintele ar fi zis că de ce strigă aşa. EI a răspuns că o moarte are omul, şi mai 
devreme sau mai târziu, tot trebuie să moară. 


Eu: ce curaj pe ei, şi în special pe Cristian. Dacă spunea o vorbă, noi eram 
arestați. N-ar strica şi dumneata să ai grijă la ce vorbeşti cu alţii, să nu scapi vreo vorbă. 


Primită de Lt. Maj. Averbuch Izu 


02. 08. 1957 

NOTĂ INFORMATIVĂ 
Informator „Rădulescu Eliade” 
Primită Lt. maj Averbuch Izu 


Haşu a venit foarte necăjit la mine, şi mi-a spus că a întâlnit pe Metea , tatăl lui 
Victor, şi i-a spus că sigur sunt prinşi, şi a mai zis că dumneata i-ai trădat. 


Eu: Am făcut eu asta? Nu-i e ruşine să afirme acest lucru? N-a văzut biletele din 
Grecia? Dumneata ai fost de faţă când au fost aduse de Cristian. 


Haşu: La fel crede şi fata mea. Ea i-a văzut când au coborât din tren în Bucureşti, şi s-au 
urcat într-o maşină, şi drept la securitate crede că i-a dus. 


Eu: (foarte mirat) Să fi fost o cursă? 

Haşu: Mă gândesc că i-a pus să scrie ca să-i poată prinde pe toți. 

Eu: Eu nu-i pot crede pe ei trădători. 

Haşu: Nici eu nu-i cred trădători, dar poate a scăpat unul dintre ei vreo vorbă. 

Eu: Cine a făcut asta, e sigur trădător, că au intrat atâţia în puşcărie, şi mă gândesc 
cu groază ce vom face noi acuma? Mă gândesc că nu-i e ruşine lui Metea să vorbească că 
eu i-aş fi vândut? 

Haşu: Nu te supăra, domnule Vichente. 

Eu: Nu mă supăr dar are să vorbeascsă către unul şi către altul că eu aş fi trădat 
până va auzi securitatea şi mă va lua la întreabări şi pe mine şi pe ei. Îţi dai seama ce 


complicaţie s-ar isca? 


Haşu: Am să trimit la el şi să-i spun şi fetei să nu mai umble cu vorbe din astea că 
pot ieşi lucruri rele. 


Pentru conformitate Averbuch Izu. 


Tribunalul Militar al regiunii III Cluj, 
în deplasare la Sibiu 

02. 08. 1957 

PROCES VERBAL 

(sentinţă minută nr. 1369) 

Astăzi, anul 1957, luna august, ziua 2, Tribunalul Militar al regiunii a I-a 
militare Cluj, în deplasare la Sibiu, compus conform art. 11 din Legea 2/1956, din 
preşedinte: Mr. de justiție Cojocaru Dragoş, asesori: Cpt. Folescu Constantin şi Cpt. 
Stănescu P. Aurel, deliberând în secret conform prevederilor art. 291-295 asupra 
culpabilităţii şi aplicaţiunea pedepselor în cauză privitoare pe inculpaţii: 

1.  Chiujdea Ioan, student, din com. Berivoii Mici, raionul Făgăraş, regiunea Stalin 


2.  Haşu Laurean, student, din com. Breaza, raionul Făgăraş, regiunea Stalin 


3. Novac loan, absolvent a şase clase de liceu, din com. Berivoii Mici, Raionul 
Făgăraş, regiunea Stalin 


4.  Metea Victor, absolvent de liceu, din comuna Ileni, raionul Făgăraş, regiunea Stalin 
5. Haşu Gheorghe, plugar, din comuna Pojorta, raionul Făgăraş, regiunea Stalin, 
6. Pop loan, zis Jean, funcționar, din comuna Lisa, raionul Făgăraş, regiunea Stalin 


Toţi şase învinuiți pentru faptele de: crimă de uneltire împotriva securităţii interne şi 
externe a R.P.R., prev. de art. 1, lit.c, din decretul 199 din 1950 şi crimă de acte de 
teroare şi constituire în bandă în scop terorist, prevăzute de art. 1 lit. d, din decretul 199 
din 1950. 


7.  Borzea Olimpiu, învățător din com. Viştea de Jos, raionul Făgăraş, regiunea Stalin, 

învinuit pentru faptele de: complicitate la crima de uneltire împotriva securităţii interne şi 
externe a R.P.R., prev. pen. de art. 121 pt.1-2 C.P. combinat cu art.1 lit.c şi art. 6 aliniat 1 
din decretul 199 din 1950. Complicitatea la crima de teroare şi constituire în bandă în 


scop terorist, prevăzut de pp. 121 şi pt. 1-2 C.P., combinat cu art. 1 lit.d şi art 6 aliniat 1 
din decretul 199/1950. Delictul de deținere ielgală de arme militare, pp. De art. 14, lit.a 
din decretul 163/1950. Deţinere ilegală de armă pp.art.13, lit.a, din decretul 163/1950. 


8. Burlacu Nicolae, medic, din oraşul Făgăraş, str. Republicii, nr. 126, raionul Făgăraş, 
regiunea Stalin. 


9. Bucelea Ioan, profesor din com. Rupea, str. Republicii nr. 12, raionul Rupea, 
regiunea Stalin. 


10. Borzea Gheorghe, agricultor, com Viştea de Jos, raionul Făgăraş, regiunea Stalin. 
11. Cristian Ioan, croitor, com. Viştea de Jos, raionul Făgăraş, regiunea Stalin. 

12. Şandru Victor, agricultor, com. Viştea, raionul Făgăraş, regiunea Stalin. 

13. Dâmboi Victor, preot, com. Drăguş, raionul Făgăraş, regiunea Stalin. 


Toţi aceştia şase, învinuiți pentru faptele de complicitate la crima de uneltire contra 
securității interne şi extrerne a R.P.R. pp de art.121 pt.1, 2 C.P. comb. Cu art. 1, lit.c şi 
art. 6 al.1 din decretul 199/1950 şi complicitate la crima de acte de teroare şi constituire 
în bandă în scop terorist pp. De art.121 pt.1,2 C.P. comb. Cu art. 1, lit.d, şi art.6 aliniat 1 
din decretul 199/1950. 


14. Bucelea Vasile, agricultor în comuna Viştea de Sus, raionul Făgăraş, regiunea Stalin, 
pentru faptele de: complicitate la crima de uneltire contra securității interne şi externe a 
R.P.R., pp de art. 121 pt. 1,2 C.P. comb. cu art. 1, lit. c, şi art. 6, al 1 din decretul 
199/1950, complicitate la crima de acte de teroare şi constituire în bandă în scop terorist, 
pp. De art. 121 pt. 1,2 C.P. comb cu art. 1, lit. d, şi art. 6, alin. 1, din decretul 199 71950 
şi delictul de deținere ilegală de arme militare pp. Art. 14, lit. a, din decretul 163/1950. 


Pentru motivele ce se vor arăta în corpul sentinței, şi în unire în parte cu concluziunile 
procurorului militar; Tribunalul, în numele poporului hotăreşte cu unanimitate de voturi, 
declară culpabili pe inculpații: Chiujdea Ioan, Haşu Laurean, Novac Ioan, Metea Victor, 
Haşu Gheorghe şi Pop loan zis Jean, pentru crima de uneltire contra securității interne şi 
externe a R.P.R. prevăzută de pp. Art.1 lit. c, din decretul 199/1950 şi pentru crima de 
acte de teroare şi constituire în bandă în scop terorist, pp. de art.1 lit.d din decretul 
199/1950. 


Pe inculpatul Borzea Olimpiu, culpabil pentru complicitate la crima de uneltire 
contra securității interne şi externe a R.P.R şi acte de teroare şi constituire în bandă în 
scop terorist pp. art.121, pt.1,2 C.P. art. 6, din decretul 199/1950 comb. Cu art. 1, lit.c, şi 
d din decretul 199/1950 şi art. 103 C.P. pentru delictul de deținere ilegală de arme 
militare prevăzut de art. 14, lit.a, din decretul 163/1950 şi delictul de deținere ilegală de 
arme pp. de art. 13, lit a, din decretul 163/1950. 


Culpabili pe inculpații: Burlacu Niculae, Cristian loan, Borzea Gheorghe, Bucelea 
Ioan, Şandru Victor, Dâmboi Victor şi Bucelea Vasile pentru complicitate la crimă de 
uneltire contra securităţii interne şi externe a R.P.R şi acte de teroare şi constituire în 
bandă în scop terorist pp. art. 121, pt.1,2 C.P. art.6, din decretul 199/1950 iar pe 
inculpatul Bucelea Vasile îl mai declară culpabil în plus şi pentru delictul de deţinere 
ilegală de armă militară, prevăzut de art. 14, lit.a din decretul 163/1950. 


Totodată declară că sunt circumstaţe atenuante în ceea ce priveşte pe inculpaţii: 
Cristian loan, Borzea Gheorghe, Bucelea Ioan, Şandru Victor, Bucelea Vasile şi Dâmboi 


Ioan, şi că nu sunt circumstanţe atenuante în ceea ce priveşte restul inculpaților. 


În consecință tribunalul, în unanimitate de voturi, făcând aplicaţiunea art. 1, lit.c, din 
decretul 199/1950, îi condamnă la moarte prin împuşcare pe inculpaţii: 


1.Chiujdea Ioan 

2. Haşu Laurean 

3. Novac loan 

4. Metea Victor 

5. Haşu Gheorghe 

6. Pop Ioan zis Jean 

pentru crima de uneltire împotriva securității interne şi externe a R.P.R. Tot cu 
unanimitate de voturi, făcând aplicaţiunea art. 1, lit. d, din decretul 199/1950, îi 
condamnă la moarte prin împuşcare pe aceiaşi inculpați pentru crima de acte de teroare şi 
constituire în bandă în scop terorist. Conf. Art.101, C.P. pedeapsa care se execută este 


moartea prin împuşcare pentru toți aceşti şase inculpaţi. 


Cu unanimitate de voturi, făcând aplicaţiunea decretului 199/1950, art. 103 din C.P., îi 
condamnă la moarte prin împuşcare pe inculpații: 


7. Olimpiu Borzea 
8. Burlacu Niculae, 


pe ambii pentru complicitate la crima de uneltire contra securităţii interne şi externe a 
R.P.R. şi acte de teroare şi constituire în bandă în scop terorist. 


Pe inculpatul Borzea Olimpiu îl mai condamnă la 8 ani închisoare corecțională, 
pentru delictul de deţinere ilegală de arme militare. În ce priveşte pe inculpatul Borzea 
Olimpiu, urmează să execute pedeapsa cea mai grea, adică pedeapsa cu moartea prin 
împuşcare. 


Cu unanimitate de voturi, şi cu acordare de circumstanţe atenuante, condamnă pe 
inculpaţii: 


9. Cristian loan 

10. Borzea Gheorghe 

11. Bucelea loan 

12. Şandru Victor 

13. Bucelea Vasile, pe primii doi, la muncă silnică pe viață, iar pe ultimii trei la 
câte 25 ani muncă silnică, pentru complicitate la crima de uneltire contra securității 


interne şi externe a R.P.R. 


Cu unanimitate de voturi şi cu acordare de circumstanţe atenuante, îl condamnă 
pe 


15. Dâmboi Victor, la 10 ani muncă silnică, pentru complicitate la crima de uneltire 
împotriva securităţii interne şi externe a R.P.R. cf. art. 25, pct. 6, C.P., se confiscă în 
întregime averea personală a inculpaţilor de mai sus şi îi obligă pe toţi inculpaţii la plata 
sumei de 1.000 lei cheltuieli de judecată. 

Dată şi citită în şedinţă publică , astăzi 2 August 1957, la Sibiu 

Preşedinte Mr. de justiţie Cojocaru Dragoş 


Asesori: Cpt. Constantin Folescu şi Cpt. Aurel P. Stănescu 


RECHIZITORIU 
Rezumat oral al Procurorului Militar Lt. Col. de justiţie Dinu Gheorghe. 


Filmul de lung metraj al activităţii criminale al acuzaților din boxă, a reuşit să fie turnat 
cu destulă competență de către predecesorul meu Cpt. Liciu Virgil. Mie îmi revine 
sarcina de a încheia azi concluziile de învinuire prin expunerea faptelor sub raportul 
normei de drept, adică a legii noastre penale. 


a) Problema participaţiunii şi încadrării faptelor în texte de lege corespunzătoare, 
deoarece nu toți acuzaţii au participat în egală măsură la săvârşirea crimelor ce au fost 


examinate în acest proces, unii participînd în calitate de autori, iar alţii în calitate de 
complici. 


b) A doua problemă este a răspunderii penale, adică măsura şi gradul în care sunt 
vinovaţi şi trebuie să răspundă fiecare dintre inculpaţi 


c) Pedepsele pe care le merită acuzaţii ținând seama de periculozitatea socială a 
inculpaţilor şi a faptelor săvârşite. 


Voi scoate şi eu în evidență periculozitatea socială pe care a prezentat-o fosta organizație 
legionară, ale cărei idei şi metode criminale au constituit crezul membrilor bandei 
contrarevoluţionare din munţii Făgăraşului şi a complicilor ei. Poporul nostru muncitor, 
nu a uitat încă suferințele şi consecinţele dezastruoase produse de politica legionară care 
urmărea menținerea în robia capitalistă a clasei noastre muncitoare, aservirea 
independenţei şi suveranităţii naționale jugului imperialist. 


Folosind cele mai reacționare şi declasate elemente ale societăţii, le-a educat în spiritul 
naționalismului şovin, al urii până la exterminare a minorotăţilor naționale, al urii 
împotriva orânduirii socialiste şi a partidelor clasei muncitoare în frunte cu P.C.R., al 
Uniunii Sovietice, care luptă pentru crearea unei societăți lipsite de exploatare şi 
exploatatori....După cel de-al doilea război mondial, ca rezultat al victoriei Uniunii 
Sovietice asupra fascismului german şi luptei clasei noastre muncitoare, orânduirea de 
stat burgheză a fost sfărâmată, poporul muncitor luându-şi soarta în propriile sale mâini, a 
fost instaurată dictatura proletariatului şi s-a trecut la construcția unei orânduiri noi 
socialiste. Aceste cuceriri revoluţionare au dat o lovitură de moarte legionarismului şi 
scopurilor sale, izolându-i de popor. Cu toate acestea unele elemente izolate, în ura lor 
față de regimul democrat popular, la ordinele stăpânilor lor imperialişti, au trecut la 
acțiuni de reorganizare, prin constituirea de bande teroriste, având ca scop înlăturarea 
prin violenţă a orânduirii noastre democratic-populare. 


În perioada 1950-1955, această bandă înarmată, a dus o activitate criminală pentru 
subminarea şi răsturnarea prin violență a orânduirii instaurate de poporul nostru muncitor, 
după 23 August 1944. ...Unii dintre acuzaţi au desfăşurat o activitate infracțională, iar 
ceilalți în calitate de complici au ajutat sub diferite forme activitatea bandei. Aceste fapte 
sunt de o gravitate deosebită, ce constituie unele din crimele cele mai grave față de 
orânduirea noastră de stat şi poporul muncitor. 


Această organizaţie contrarevoluţionară a dus o activitate de agitație şi propagandă 
împotriva regimului nostru democrat-popular sau prin legăturile pe care urmăreau să le 
stabilească cu oficinele imperialiste de peste hotare, sau cu elemente de spionaj, care au 
fost paraşutate pe teritoriul nostru, de puterea dolarului american. Pentru aceasta, prima 
acțiune a bandei a fost conceperea şi multiplicarea unui manifest cu caracter vădit 
contrarevoluţionar, intitulat ROMÂNI, care cuprindea atacuri directe la adresa regimului 
nostru democrat popular, a organelor de stat, îndemnuri fățişe a populaţiei împotriva 
colectivizării agriculturii. 


În urma strădaniei partidului şi guvernului nostru, prin lupta oamenilor muncii, s-au 
obținut rezultate de necontestat în transformarea socialistă, realizări cu care ne putem 
mândri — industria socialistă, socializarea agriculturii, constituie un adevăr pe care nici 
cei mai mari duşmani ai socialismului nu-l pot contesta. 


Aceşti nemernici criminali, au căutat să submineze acestă măreaţă operă a poporului 
muncitor, considerînd ca trădător organele de stat, partid şi oamenii cinstiţi ai muncii care 
luptă pentru realizarea socialismului. Când noi intreprinderi socialiste se dezvoltă pe 
întreg cuprinsul patriei noastre, când cooperativizarea agriculturii a căpătat caracter de 
masă, când oamenii muncii şi țărănimea muncitoare se bucură de un trai din ce în ce mai 
bun, cine au trădat oare clasa muncitoare? Au atacat întreprinderi cooperatiste şi obşteşti, 
s-au manifestat injurios şi au instigat la subminarea orânduirii noastre de stat. Au ţinut 
diferite discursuri atunci când au săvârşit fapte de jaf şi teroare, în care ponegreau 
regimul democrat popular, preziceau căderea acestui regim şi distrugeau cu ură tablourile 
conducătorilor de stat şi de partid şi au tras cu arma în steaua roşie care era arborată la 
intrarea în cabană. Sperau să se dezlănțuie un nou război mondial, de către forțele negre 
ale imperialismului, şi ei să se alăture acestor forțe pentru răsturnarea actualului regim. 
Au urmărit prin legăturile stabilite cu banda de spioni Mare Sabin, şi cu diferite legații ale 
statelor sau cu oficinele imperialiste de peste hotare, obținerea de ajutoare pentru a-şi 
duce mai departe activitatea lor contrarevoluționară... Activitatea lor criminală nu a putut 
fi curmată decât după aproape cinci ani, şi numai prin munca organelor de urmărire, care 
au reuşit să-i prindă în momentul când voiau să evadeze din ţară. 











Acuzaţii din rândul al doilea, au desfăşurat o activitate de ajutorare a [| rimilor acuzați. Ei 
au pus la îndemâna membrilor bandei alimente, îmbrăcăminte, bani, informaţii, legături 
cu banda de spioni Mare Sabin, cu legaţiile unor state imperialiste, sau oficinele acestora 
din afară. Unii din aceşti acuzaţi, ca Borzea Olimpiu, şi Burlacu Nicolae, fiind cercetaţi 
pentru activitatea lor în sprijinul bandei, deşi au promis că vor ajuta organele de urmărire 
în vederea prinderii bandei, când s-au văzut liberi, nu şi-au respectat angajamentul luat, 
ci au informat pe bandiți de măsurile de urmărire care se luau împotriva lor şi i-au 
sprijinit. Aceste elemente din rândul doi, sunt pe deplin vinovate de faptele pe care le-au 
săvârşit, care constituie o infracţiune de complicitate la crima de uneltire împotriva 
securităţii interne şi externe a R.P.R. Din punct de vedere juridic, fiecare membru al 
bandei, trebuie să răspundă de toate faptele bandei. 





În sensul răspunderii generale, adică a răspunderii fiecărui membru al bandei pentru 
totalitatea infracțiunilor săvârşite de bandă, academicianul Vâşinschi în cuvântări 
judiciare fila 579, spune că pentru stabilirea participaţiunii este necesar un element 
comun, care reuneşte pe participanţi la crima respectivă, este necesar să existe o intenţie 
criminală comună. 


Acţiunea lor criminală nu a fost îndreptată numai împotriva diferiților cetăţeni şi organe 
de stat ci au avut obiectiv însuşi fiinţa statului nostru democrat popular, pe care voiau să-l 
răstoarne cu orice preţ. Pentru aceste considerente, cer aplicarea pedepsei cu moartea 
pentru: Chiujdea loan, Haşu Laurean, Novac loan, Metea Victor, Haşu Gheorghe, Pop 
Jean, Borzea Olimpiu şi Burlacu Nicolae. Cer de asemenea pedeapsa cu moartea pentru 


acuzații Bucelea loan şi Cristian loan. Pentru ceilalți acuzaţi cer pedeapsa muncii silnice 
pe viaţă. 


Îi acuz tovarăşi judecători, pentru că au săvârşit crimele cele mai grave faţă de orânduirea 
noastră socialistă, au uneltit împotriva fiinţei statului nostru, împotriva securității interne 
şi externe a patriei noastre, urmărind instaurarea vechilor regimuri burgheze. Îi acuz 
pentru crimele şi actele teroriste pe care le-au săvârşit asupra organelor de stat şi asupra 
oamenilor paşnici, pe care urmăreau să-i demoralizeze în munca lor paşnică de 
constructori ai socialismului. Îi acuz împreună cu întregul popor muncitor, care înfierează 
cu indignare activitatea acestor odioşi criminali, care au scontat că vor putea întoarce 
înapoi roata istoriei şi să distrugă bunul cel mai de preț al oamenilor muncii, regimul de 
democraţie populară din ţara noastră. Poporul nostru muncitor, condus şi îndrumat de 
partidul său, angrenat în munca paşnică de deservire a socialismului, care luptă alături de 
ceilalți oameni ai muncii de pe glob pentru menţinerea păcii în lume, vă cere prin mine ca 
acuzator de stat să dați o sentință justă, care să reprime cu toată asprimea legii, crimele şi 
fărădelegile comise de acuzaţii din boxă. Sentința pe care o veți da, să fie o lovitură fără 
cruţare în duşmanul de clasă, care atentează la viața ființei statului, la care, oamenii 
muncii ţin ca la lumina ochilor din cap. Sentința să fie, şi avertisment pentru agenturile 
imperialiste de peste hotare, că visul şi speranţele pe care şi le-a pus în banda din m-ţii 
Făgăraşului, au fost definitiv spulberate, şi că astăzi m-ţii noştri oferă frumuseţile lor, 
oamenilor muncii, fără bande şi bandiți. 


M.A.I. Regiunea Stalin nr. 8/55-296 

08. 08. 1957 

CĂTRE M. A.I., DIRECŢIA VIII 

Urmare a raportului nostru nr. 8/63.823 din 14 Decembrie 1956, privind banda teroristă 
din m-ţii Făgăraşului, precum şi complicii acestei bande arestaţi până în prezent, 
raportăm: cercetările în această problemă fiind definitivate, pentru trimiterea în judecată a 
elementelor arestate în această cauză, s-a format un nr. de 4 loturi. 

Lotul nr. 1 compus din: 

1. Chiujdea Ioan 

2. Haşu Laurean 


3. Novac loan 


4. Metea Victor 


5. Ilioi loan 

6. Haşu Gheorghe 

7. Pop loan zis Jean 

8. Borzea Olimpiu 

9. Grovu loan 

10. Burlacu Niculae 

11. Stanciu Viorel Aurel 
12. Bucelea Ioan 

13. Bucelea Vasile 

14. Borzea Gheorghe 
15. Cristian loan 

16. Şandru Victor 

17. Dâmboi Victor 
Lotul nr. 2 compus din: 
1. Munteanu Vasile 
2. Munteanu Octavian 
3. Mihai Ieronim 

4.  Bârsan loan 

5. Albu Ieronim 

6.  Burdăruş Gheorghe 
7. Ramba Gheorghe 
8.  Drugă Gheorghe 


9.  Comănici Octavian 


10. Popaiov Octavian 
11. Trandafir Niculae 
12. Banciu Aurel 

13. Câlţea Moise 

14. Begrea Simion 

15. Geamănu Victor 
16. Dascălu Cornel 
Lotul nr. 3 compus din: 
1. Muţiu loan 

2.  Ostăcioaia Gheorghe 
3. Vulcu Constantin 
4.  Vulcu loan 

5. Oancea Virgil 
Lotul nr. 4 compus din: 
1.  Cotoros Timoftei 
2. Gavrilă Nicolae 
3.  Leancu loan 

4.  Deişoreanu Aurel 
5.  Câcit loan 

6. Clem Aron 

7. Cârstea Petru 

8. Toader loan 


9. Metea Gheorghe 


10. Fogoroş Liviu 
11. Nitu Gheorghe 
12. Andrei loan 


13. Logrea Gheorghe 


Lotul nr. 1 şi 2a fost judecat şi condamnat de Tribunalul Militar al regiunii a III militare 
Cluj, iar sentinţele de condamnare au fost trimise dumneavoastră cu raportul nr. 83.235 
din August 1957. Pentru lotul nr. 3 s-a fixat termen de judecată în ziua de 10 august, iar 
pentru lotul nr. 4, ziua de 12 august 1957. Din această problemă, au rămas netrimişi în 
Justiţie învinuiţii: Budac Remus şi Mihai Aurel. Cercetările cu aceştia doi deşi sunt 
definitivate, trimiterea lor în judecată urmează a mai fi amânată, întrucât prin trimiterea 
acestora în justiție s-ar putea ajunge la desconspirarea unor combinaţii informativ 
operative ce au fost luate în vederea depistării banditului Gavrilă. 


Şeful Regiunii Stalin Şeful serviciului anchete 


Col. Crăciun Gheorghe Mr. Alexandrescu Stelian 


M.A.I. Regiunea Stalin, secția raională Făgăraş 
27. 09. 1957 

NOTĂ INFORMATIVĂ 

Agent informativ „Grigorescu Gheorghe” 


În ziua de 20 Septembrie 1957 am plecat la București cu scopul de a face unele 
cumpărături familiale şi am stat 4 zile. În seara zilei de 24 septembrie în timp ce mă 
întorceam de la un film spre locuința sorei mele, m-am urcat la stația Sf. Gheorghe într- 
un tramvai, nu rețin exact numărul 12, 17 sau 21. Acest tramvai ştiam că duce spre stația 
Cuţitul de argint. Era în jurul orelor 24 până la 1 şi mă aflam în remorca tramvaiului. 


În staţia Podul Şerban Vodă s-a oprit tramvaiul şi jos era un cetățean cu încă trei 
fete care aşteptau tramvaiul. La oprirea tramvaiului s-au deschis uşile şi cetățeanul a 
întrebat taxatorul dacă tramvaiul merge spre Belu iar taxatorul a răspuns că merge spre 


depou. Atunci cetățeanul a spus către cele trei fete următoarele: „Acum fetelor, avem de 
mers”. Taxatorul 1-a spus cetățeanului că vine tramvaiul 12 sau 21 care merge la Belu. 


Când şi-a făcut apariția cetățeanul am observat că era Gavrilă loan. Era îmbrăcat 
într-un costum de culoare gri, cămasă de culoare bleu, cravată, ţinea în mână o pereche de 
ochelari, părul îl avea dat peste cap. L-am recunoscut şi după voce. 


Eram foarte emoționat, şi în tramvai nefiind nimeni, nu am putut să iau nici o măsură. 
Am coborât acolo şi m-am întors jumătate de stație pentru a reveni în stația Podul Şerban 
Vodă şi eventual să găsesc un milițian. Dar a trecut tramvaiul 12 în direcția aceasta. Cele 
trei fete erau în vârstă de circa 28 - 30 ani, îmbrăcate în balonzaide de culoare albă, înalte, 
bine legate. Pe una din ele am putut-o vedea mai bine deoarece era lângă uşa tramvaiului. 
Era o fată frumoasă cu faţa rotundă, părul ondulat de culoare între şaten şi blond. Gavrilă 
era proaspăt bărbierit . 


Sarcini: întrucât semnalarea este importantă, transmitem nota conducerii regiunii. 

Măsuri: Loc. Col. Mezei a chemat pe agent la regiune. 

Menţiuni speciale: Grecu Ioan ( agentul „Grigorescu Gheorghe”) a fost recrutat ca 
agent în anul 1955 în problema bandei pe baza materialului compromițător existent, 
respectiv pentru legăturile lui cu membrii bandei. După depistarea bandei în anul 1957, a 
fost abandonat fără să i se ia un angajament în scris. De la abandonare a mai furnizat 
câteva note fără importanță. Din discuțiile purtate cu Grecu loan acesta susține că 
elementul arătat în notă şi pe care l-a văzut la Bucureşti este banditul Gavrilă pe care l-a 
recunoscut după figură, voce, nas, fiind adus puţin de spate. 

Pentru conformitate, Lt. Maj. Averbuch Izu. 

Măsuri operative: Agentul „Grigorescu Gheorghe” (Grecu loan) va fi marşrutizat 
la Bucureşti pe 15 - 20 de zile, pentru a depista pe banditul Gavrilă. Lt. Maj. Averbuch 
Izu îl va însoţi. Agentul să fie echipat într-o formă să nu fie recunoscut de Gavrilă. 


Col.Crăciun Gheorghe 


Mr. Maier L. 


NOTA NOASTRĂ 


Desigur totul n-a fost decât o invenţie a lui Ion Grecu. De mirare că securitatea s-a prins 
de această informaţie. 


NOTĂ INFORMATIVĂ 


La 7 iunie 1957 Gavrilă a fost semnalat cu un altul în marginea comunei Beia 
aproape de tunelul CFR. 


NOTĂ INFORMATIVĂ 
Agenta „Muntean Maria” 


Şofariu Elena a auzit de la prietenul ei, că Gavrilă ar fi în serviciul Securității la Bacău 
dar ea n-a crezut această veste. 


M.A.I. Regiunea Stalin 
27. 09. 1957 
REFERAT 


Şeful direcției regionale Col. Crăciun Gheorghe vine cu propuneri informativ- operative 
pentru a contracara unele comentarii cu privire la modul în care s-a produs depistarea 
bandei Gavrilă. Unele versiuni ce circulă în opinia publică diferă de realitate şi ca atare 
sunt convenabile organelor noastre. De exemplu avocatul Remus Viorel din Sibiu afirmă 
că prinderea bandiților se datoreşte lui Gavrilă loan, care a trădat pe ceilalți bandiți. 


Altele sunt nefavorabile, ca de exemplu că Borzea Olimpiu a fost arestat la Bucureşti, 
tatăl lui Haşu Laurean afirmă că ei au fost prinşi acum doi ani şi că scrisorile din Grecia 
nu au fost reale. Asemenea comentarii, desigur ne vor îngreuia munca de depistare a 
banditului Gavrilă loan. Propunem lansarea următoarelor versiuni: 


1) fugarii au ajuns în Grecia, dar i-au suspectat a fi spioni şi i-au predat autorităților 
române; 


2) au fost trimişi împreună cu naționaliștii greci prin Ungaria spre România, Şi ungurii i- 
au predat autorităților române; 


3) răspândirea testamentului lui Haşu Laurean lăsat unui legionar recent eliberat din 
închisoare, din care rezultă că prinderea bandei se datoreşte şefului Gavrilă Ioan, care a 
trădat şi care 1-a trimes în grupe mici să fie ucişi, pe Pop Jean l-a lăsat singur şi a fost 
prins. În acest scop se propune plastografierea scrisului banditului Haşu Laurean, şi 
printr-o combinaţie scrisoarea să ajungă în posesia unui pădurar cu sentimente 
duşmănoase față de regim, ca acesta să transmită conţinutul aşa zisului testament, familiei 
lui Haşu Laurean şi a lui Metea Victor. De aici părinţii şi rudele vor răspândi în largă 
măsură testamentul. Se va creea astfel o atmosferă nefavorabilă banditului Gavrilă, în 
rândul eventualelor lui gazde. 


4) În cazul agentului „Rădulescu Eliade” care e suspectat de tatăl lui Metea, ca fiind 
vânzător, să continue față de Metea cu teama de a nu fi arestat. 


Şeful biroului 5 Cpt. Balaban Gheorghe 


Bucureşti 
08. 10. 1957 
DECLARAȚIE 


Subsemnatul Metea Victor, născut în anul 1929, 3 martie, în comuna Ileni, 
Făgăraş, fiul lui Victor şi Virginia, cu ultimul domiciliu în comuna Ileni, condamnat la 
moarte cu sentinţa nr. 1369 din 1957 a Tribunalului Militar Regiunea III Sibiu pentru 
crimă de uneltire şi acte de teroare. Luînd cunoştinţă azi, 8 Octombrie 1957, că 
Tribunalul Suprem, „Colegiul Militar” mi-a respins recursul ce-am făcut contra sentinţei, 
prin decizia nr. 498, din 12 Septembrie 1957, sentința rămânând definitivă, declar în 
prezența domnului procuror militar, că refuz să fac cerere de grațiere sau de schimbare a 
pedepsei, pentru că nu s-a avut în vedere starea de fapt care era în anul 1950, precum şi 
situația familială, fiind condiţionat să devin fugar. 


Dată în faţa noastră 


Procuror militar Cpt. de justiţie C. Părăianu 


Ministerul Justiţiei, 


Tribunalul Militar al regiunii a III Cluj 


16. 10. 1957 
CĂTRE MINISTERUL JUSTIŢIEI 
DIRECŢIA TRIBUNALELOR MILITARE 


Înaintăm alăturat cererile de grațiere sau comutare a pedepselor cu moartea, făcute 
de condamnaţii: Chiujdea loan, Borzea Olimpiu, Haşu Gheorghe, Haşu Laurean, Novac 
P. loan, Pop loan zis Jean, şi Burlacu Nicolae, care au fost condamnaţi la moarte de acest 
Tribunal Militar prin sentința nr. 1369 din 2 august 1957, spre a dispune. Odată cu 
acestea înaintăm şi o declaraţie a condamnatului Metea Victor, vizată de procurorul 
militar şi prin care declară că refuză să facă cerere de grațiere. ... Totodată raportăm că 
dosarul de fond nr. 1249 din 1957, privind pe susnumiţii condamnaţi, s-a înaintat 
Tribunalului Suprem, Colegiul Militar cu raportul nostru, nr. 7533, din 26 august 1957, în 
vederea soluționării recursurilor declarate în cauză, unde se găseşte şi în prezent. 


Preşedintele Tribunalului M.A.I]. Regiunea III Cluj 
Lt. Col de justiție Paul Finichi 


Secretar şef Jumate Alexandru 


R.P.R. Ministerul Jiustiţiei 

Tribunalul Militar al Regiunii a III-a Cluj 

Str. Buday N. Antal, Raionul Cluj, nr. 10.043/1249/57 

07. 11. 1957 

CĂTRE DIRECȚIUNEA M.A.I. STALIN 

Vă facem cunoscut că după cum ne comunică Direcția Tribunalelor Militare cu ordinul 
nr. 01798/05. din nov. 1957, prezidiul Marii Adunări Naționale a respins cererile de 
grațiere ale condamnaților Chiujdea Ioan, Haşu Laurean, Novac Ioan, Haşu Gheorghe şi 
Pop Ioan zis Jean, şi a comutat la muncă silnică pe viață pedepsele aplicate lui: Burlacu 
Niculae şi Borzea Olimpiu, care prin sentința Tribunalului Militar nr. 1369 din 2.08.1957, 


au fost condamnați la moarte. 


Aşa fiind, vi se trimete alăturat mandatele de executare a pedepsei în ce priveşte 
pe inculpații: Chiujdea Ioan, Haşu Laurean, Novac loan, Haşu Gheorghe şi Popa loan zis 


Jean, precum şi mandatul de executare a pedepsei în ce-l priveşte pe Metea Victor, care şi 
acesta a fost condamnat la moarte, dar a refuzat să facă cerere de grațiere, pentru a se lua 
măsuri de executare. Ni se va comunica imediat executarea lor prin procesul verbal ce se 
va dresa în cauză. Susnumiții deținuți se află în Unitatea Militară 0123/H Bucureşti. De 
asemeni se trimit şi mandatele privind pe: Burlacu Niculae şi Borzea Olimpiu, care se 
găsesc tot în U.M. 0123/H Bucureşti. 
Se anexează adresa numărul 10043 din 1957 către U.M. 0123/H. 

Lt. Col. de justiție Paul Finichi 


Secretar Şef: Jumate Alexandru 


R.P.R. Ministerul Justiţiei 
Tribunalul Militar R 3 M Cluj 
Str. Buday Antal Nr.2 Cluj 
Nr. 10043-1249-1957 

07. 11. 1957 


CATRE U.M. NR.0123-H Bucureşti 


Vă facem cunoscut că după cum ne comunică Dir. Tribunalelor Militare cu Ordin. Nr. 
01798 din 15 nov. 1957 prezidiul Marii Adunări Naționale a respins cererile de grațiere 
ale condamnaților Chiujdea Ioan, Haşu Laurean, Novac Ioan, Haşu Gheorghe şi Pop Ioan 
zis Jean, care prin sentința acestui Tribunal Militar nr. 1369 din 02 August 1957, au fost 
condamnaţi la moarte. Aşa fiind, puneti la dispoziția organelor M.A.I. direcția regională 
M.A.I. oraşul Stalin, pe condamnaţii Chiujdea Ioan, Haşu Laurean, Novac loan, Haşu 
Gheorghe şi Pop Ioan zis Jean, pentru executare. 


De asemeni, va fi pus la dispoziţia organelor M.A. I., şi condamnatul Metea 
Victor, care şi acesta a fost condamnat la moarte prin susmenţionata sentință, şi care a 
refuzat să facă cerere de grațiere, pentru executare. 


Şeful Direcţiei Tribunalelor Militare 


Gen. Mr. I. Moisescu 


PROCES VERBAL DE EXECUŢIE 
(Vol. 10, fila 462) 


Astăzi 20 noiembrie 1957, noi, Cpt. de justiția Cojocaru Gheorghe, procuror militar din 
Procuratura Militară Bucureşti, însoţit fiind de tov. Georgescu Dumitru, secretar la 
Tribunalul Militar al Regiunii a II-a Militară în baza delegaţiei nr. 0446/ 20 noiembrie 
1957 a Tribunalului Militar al Regiunii a II-a Militară în executare sentinței 1369 din 26 
august 1957 a Tribunalului Militar al Regiunii a III-a Militare Cluj, rămasă definitivă 
potrivit deciziei nr. 498 din 12 septembrie 1957 a Tribunalului Suprem, Colegiul Militar 
prin care s-a respins recursul declarat de condamnaţi în contra sentinței sus menționate şi 
executorie, potrivit adresei nr. 15779/ 1 noiembrie 1957 şi a Prezidiului Marii Adunări 
Naţionale către Ministerul Justiţiei, Direcția Tribunalelor Militare, ne-am transportat la 
Penitenciarul Jilava în vederea executării pedepsei cu moartea a condamnaților: 


1. Chiujdea G. loan, născut la 14 martie 1921 în comuna Berivoii Mici, raion Făgăraş, 
Regiunea Stalin, fiul lui Gheorghe şi Maria, necăsătorit, fără ocupaţie, cu ultimul 
domiciul în comuna natală 


2. Haşu A. Laurean, zis Laur, născut la 23 octombrie 1921 în comuna Breaza, raion 
Făgăraş, Regiunea Stalin, fiul lui Alexandru şi Maria, necăsătorit, fără ocupaţie, cu 
ultimul domiciliu în comuna natală 


3. Novac P. loan, zis Nelu, născut la 23 februarie 1930 în comuna Berivoii Mici, raion 
Făgăraş, Regiunea Stalin, fiul lui Petru şi Eugenia, necăsătorit, fără ocupaţie, cu ultimul 
domiciliu în comuna natală 


4. Haşu A. Gheorghe, zis Rucăreanu, născut la 29 aprilie 1921 în comuna Pojorta, 


satul Lisa, raion Făgăraş, Regiunea Stalin, fiul lui Andrei şi Zenovia, căsătorit, are doi 
copii, fără ocupaţie, cu ultimul domiciliu în comuna natală şi 


5. Pop I. Ioan, zis Jean, născut la 21 ianuarie 1908, în comuna Indiana — Harbor, Ohio, 
SUA, fiul lui loan şi Varvara, căsătorit, are doi copii, cu ultimul domiciliu în comuna 
Lisa, nr 29, raion Făgăraş, regiunea Stalin 


Ne-am transportat în comuna Jilava, unde se află Penitenciarul Jilava şi unde condamnaţi 
de mai sus sunt deţinuţi şi unde a fost ales locul de executare al pedepselor date prin 
sentința nr. 1369/ 26 august 1957 a Tribunalului Militar al Regiunii a III-a Militare Cluj, 


rămasă definitivă şi executorie astăzi 20 noiembrie 1957, orele 20, am sosit la 
penitenciarul Jilava, unde am găsit prezenţi pe Mr. Stanciu Dumitru, delegat din partea 
Administraţiei de Stat, doctor Enescu Mihai, medicul Penitenciarului Jilava şi pe tov. Lt. 
Col. Ghiorghiu Mihai, comandantul Penitenciarului Jilava. La ora 20:30 fiind fixată 
execuţia, înainte de această oră fixată însoțiți fund de secretarul Georgescu Dumitru şi de 
comandantul Penitenciarului Jilava Lt.Col. Ghiorghiu Mihai am mers la celulele unde se 
aflau condamnaţii Chiujdea G. loan, Haşu A. Laurean, Novac P. loan, Haşu A. Gheorghe 
şi Pop I. loan şi i-am încunostințat că a sosit timpul executării pedepsei pentru faptele 
săvârşite şi au fost întrebaţi dacă mai au ceva de mărturisit sau vreo dorinţă, la care 
condamnaţii au declarat că nu mai au nimic de spus. La ora 20:30, după ce s-a primit 
raportul comandantului grupei de execuţia, Cpt. Sălceanu Gheorghe s-a dispus să se 
citească oamenilor din grupa de execuţie de către secretar dispozitivul sentinței de 
condamnare şi expunerea faptelor săvârşite de condamnaţi. 


După aceasta s-a ordonat aducerea condamnaților care au fost aduşi sub excortă, 
care a însoțit pe condamnaţi până la stâlpii de execuţie, însoțit de comandantul 
penitenciarului. Condamnaţii au fost legaţi la ochi şi apoi de stâlpii de execuţie cu spatele 
către grupa de execuţie. 


După îndeplinirea celor de mai sus, am ordonat comandantului grupei executarea, 
care s-a efectuat prin împuşcare pe rând. 


Medicul Penitenciarului Jilava a constatat moartea condamnaților de mai sus. 
După 1 oră de la execuţie şi de la constatarea morţii de către medicul penitenciarului, 
cadavrele celor executaţi s-a dat în primire comandantului penitenciarului Jilava, pentru a 
proceda la înhumarea lor. 

Drept care s-a încheiat procesul verbal în 5 exemplare, unul rămânând la 
închisoarea Jilava, pentru a proceda la declararea morții condamnaților, pentru cauze 
legale, la ofiţerul stării civile, ale comunei Jilava. 

Procuror militar Cpt. de justiţie Cojocaru Gheorghe 

Secretar Georgescu Dumitru 

Medic dr. Enescu Mihai 

Delegatul administraţiei de stat Mr. Stanciu Dumitru 


Comandantul Penitenciarului Lt. Col. Gheorghiu Mihai 


Comandantul grupei de execuție Sălceanu Gheorghe 


R.P.R. M.A.I. Regionala Stalin 


12. 11. 1957 


CĂTRE SERVICIUL VIII, SC. 1176 


Strict secret 


Vă facem cunoscut că Tribunalul Militar Sibiu, i-a condamnat pe favorizatorii 


bandei „Gavrilă”, care fac obiectul dosarului de anchetă nr. 312 după cum urmează. 


4. 


5. 


Prin sentința nr. 1384/13 August 1957 
Vulcu Ioan condamnat la muncă silnică pe viață 
Muţiu loan condamnat la 20 ani muncă silnică 
Ostăcioaie Gheorghe condamnat la muncă silnică pe viaţă 
Oancea Virgil condamnat la 10 ani temniţă grea 


Vulcu Constantin condamnat la 25 ani muncă silnică 


Prin sentinţa nr. 1385/13 August 1957 


l. 


2. 


8. 


9. 


Leancu Ion, condamnat la 25 ani muncă silnică 
Gavrilă Niculae, condamnat la 20 ani muncă silnică 
Clem Aron, condamnat la 15 ani muncă silnică 

Andrei Ioan, condamnat la 10 ani temniță grea 
Deişoreanu Aurel, condamnat la muncă silnică pe viață 
Cotoros Timoftei, condamanat la 20 ani temniță grea 
Fogoroş Liviu, condamant la 10 ani muncă silnică 
Câcit Ioan, condamant la 10 ani muncă silnică 


Metea Gheorghe, condamnat la 15 ani muncă silnică 


10. Cristea Petru, condamant la 15 ani muncă silnică 


11. Toader loan, condamnat la 20 ani muncă silnică 

12. Nitu Gheorghe, condamnat la 10 ani temniță grea 

13. Petrişor loan, condamnat la 15 ani muncă silnică. 

Prin sentinţa nr. 1370 din 2 August 1957 

1.  Bârsan loan, condamnat la muncă silnică pe viață 

2. Muntean Octavian, condamnat la 20 ani muncă silnică 
3. Ramba Gheorghe, condamnat la 15 ani muncă silnică 
4.  Popaiov Octavian, condamnat la 10 ani muncă silnică 
5. Mihai Eronim, condamnat la 20 ani temniţă grea 

6. Dascălu Cornel, condamnat la 10 ani temniţă grea 

7. Albu Eronim, condamnat la 10 ani temniţă grea 

8. Munteanu Vasile, condamnat la 25 ani muncă silnică 
9. Comănici Octavian, condamnat la 20 ani muncă silnică 
10. Trandafir Niculae, condamnat la 20 ani muncă silnică 
11. Câlţea Moise, condamnat la 20 ani muncă silnică 

12. Geamănu Victor, condamnat la 10 ani temniță grea 

13. Banciu Aurel, condamnat la 20 ani muncă silnică 

14. Polexe Ioan, condamnat la 10 ani temniţă grea 

15. Burdăruş Gheorghe, condamnat la 15 ani muncă silnică 
16. Drugă Gheorghe, condamnat la 15 ani muncă silnică. 
Condamnările de mai sus, date de Tribunalul Militar Sibiu, sunt definitive, recursul 
declarat de condamnaţi fiind respins. Rugăm a ne comunica dacă sunteţi de acord cu 
sentinţele date de susnumitul tribunal. 


Şeful secției „C” Lt. Maj. Alexandru T. 


Ministerul Justiţiei, Tribunalul Militar Cluj 
07. 12. 1957 
Nr. 10043/1249/1957 Cluj 
CĂTRE M.A.I. Bucureşti 

La adresa noastră numărul 10043/11.11.1957 adresată U.M. nr. 0123/H Bucureşti, 
cu care am trimis mandatul de executare a pedepsei privind pe condamnatul Metea 
Victor. Inaintăm alăturat mandatul de executare a pedepsei nr. 2174 din 07.12.1957, 
privitor pe susnumitul condamnat pentru a lua măsurile cuvenite de executarea lui, 
întrucât până în prezent, acest Tribunal Militar, nu a primit nici o cerere de grațiere din 


partea acestuia. 


Pentru executare, rugăm a se cere un secretar de şedinţă de la Tribunalul Militar 
R. 2M Bucureşti. Rugăm a ne comunica executarea susnumitului condamnat. 


Preşedintele Tribunalului Militar regiunea III Cluj 
Col. de Justiţie Paul Finichi 


Secretar şef Alexandru Jumate 


M.A.I. Regiunea Stalin 

03. 08. 1957, ora 21:30 
TELEGRAMĂ 

Către M.A.I. Bucureşti, direcția a III-a 
(Vol.82,fila 175) 

Strict secret 


Raportăm starea de spirit manifestată de membrii bandei Gavrilă şi de legăturile 
lor cu prilejul dării sentinţelor. 


Chiujdea loan, la comunicarea sentinței nu a făcut nici o obiecţiune, a semnat 
cererea de recurs afirmînd: „Mulţumesc, să trăiți!”. 


Haşu Laurean, a afirmat că s-a aşteptat la această condamnare, a semnat cererea 
de recurs, solicitând apoi lămuriri suplimentare, în sensul dacă va putea participa la 
judecarea recursului, şi ce ar mai putea face în acest scop. Secretarul Tribunalului i-a 
făcut cunoscut că nu va putea fi de faţă la judecarea recursului, însă va fi anunţat de 
rezultatul judecării. 


Novac loan, a afirmat că nu a comis nici o crimă. Alte afirmaţii nu a făcut. 


Haşu Gheorghe, la comunicarea sentinţei a afirmat zâmbind: „Ce să-i faci!” apoi a 
semnat cererea de recurs. 


Metea Victor, a afirmat „Bine că a venit odată, întrucât acum s-a terminat! Mai 
bine la moarte decât 15-20 de ani în puşcărie, pentru a nu mai fi chinuit!” Şi-a exprimat 
apoi regretul pentru faptul de a nu fi cerut personal condamnarea la moarte, atunci când i 
s-a dat ultimul cuvânt. În continuare a afirmat că „De ce, aşa cum a spus Bulganin despre 
coexistență, comuniştii nu au putut trăi cu ei anticomuniştii? Nu am primit nimic de la 
regimul acesta, am fost scos din liceu, nu am primit servici, era urmărit şi tatăl meu care 
era socotit chiabur, fuga mea însă nu s-a datorat acestor cauze, cât atitudinii organelor de 
stat față de mine.” Toate aceste afirmaţii le-a făcut pe un ton aspru şi duşmănos. N-a 
semnat cererea de recurs. 


Pop loan, zis Jean, după comunicarea sentinţei a cerut lămuriri suplimentare cu 
privire la execuţie, solicitind să nu fie chinuit, ci împuşcat. A semnat cererea de recurs. 


Borzea Olimpiu la comunicarea sentinței nu a făcut nici o obiecţie. 


Dr. Burlacu Nicolae, după comunicarea sentinţei a dat din cap şi a întrebat dacă 
are dreptul la recurs şi cum se procedează? I s-a dat cererea de recurs, pe care a semnat-o 
dîndu-i-se şi lămuriri. 


Preotul Dîmboi Victor, s-a răzvrătit, spunînd că el a fost un om cinstit, şi greşeala 
care a făcut-o a făcut-o din teamă. A cerut să i se analizeze situaţia sa, semnând cererea 
de recurs. 


Din primul lot, restul de elemente nu au avut manifestări sau alte atitudini 
deosebite. Din cel de-al doilea lot, a avut manifestări preotul Dascălu Cornel, care cu 
ocazia dării sentinţei a afirmat că în conştiinţa sufletului său este împăcat, că ceea ce a 
făcut, a făcut bine, încheind cu cuvintele: „Frumos dar mi-aţi făcut. Vă mulțumesc! Era 
ziua mea!” 


În cursul zilei de azi v-am înaintat şi copii de pe sentinţele date în cele două loturi. 


Şeful regiunii M.A.I. Stalin 


Col. Gheorghe Crăciun nr.352/83051 din 03.08.1957 


NOTA NOASTRĂ 
CONDAMNAŢI LA CONFISCAREA AVERII 


În toată propaganda comunistă se făcea mare caz, că cei care luptau împotriva lor, 
erau oameni îmbogăţiți din sudoarea celor ce muncesc. Se spunea că posedau avere multă 
şi pentru aceasta luptau că să-şi apere averea şi situaţia socială. Din păcate această idee a 
fost larg răspândită şi după 1989. Se crede şi acum că rezistența anticomunistă a fost 
făcută de aşa zişi chiaburi, moşieri şi în general oameni cu o stare materială bună. Toţi 
condamnaţii cu pedepse mari şi la moarte erau condamnaţi în acelaşi timp şi la 
confiscarea averii. lată ce avere s-a găsit la condamnații din acest lot. 


Tribunalul popular al raionului Făgăraş 
Dosar 31/1957 
PROCES VERBAL 
DE APLICARE A SECHESTRULUI ASIGURATOR 

Noi, Petre Tăutu, executor judecătoresc al Tribunalului popular Făgăraş, avînd în 
vedere ordonanța de aplicare a sechestrului asupra averii mobile şi imobile a învinuitului 
Cristian loan, domiciliat în com. Viştea de Sus, nr. 169, raionul Făgăraş, deplasându-ne 
în com Viştea, am constatat că învinuitul nu posedă nici un fel de avere mobilă sau 
imobilă. Drept pentru care am încheiat prezentul proces verbal. 


Executor judecătoresc ss. indescifrabil 


Preşedintele sfatului popular ss indescifrabil 


Sfatul popular al comunei Berivoi, raionul Făgăraş 
ADEVERINŢĂ 

Se adevereşte de noi, comitetul executiv al sfatului popular al comunei Berivoi, că 
numitul Chiujdea Ioan, născut în anul 1921, luna martie, ziua 14, nu figurează înscris în 
scriptele sfatului popular Berivoi, cu nici un fel de avere mobilă sau imobilă. Prezenta s-a 
eliberat, în baza adresei 43308 a M.A.I. U.M. nr. 0198, oraşuul Stalin. 


Preşedinte ss indescifrabil 


Secretar ss indescifrabil 


Sfatul popul al comunei Lisa, raionul Făgăraş 
Nr.684 din 27. 05. 1957 
ADEVERINŢĂ 

Comitetul executiv al sfatului popular al comunei Lisa, raionul Făgăraş adevereşte 
prin prezenta că locuitorul Haşu Laurean, născut la 23 Octombrie 1921, în satul Breaza, 
comuna Lisa, fiul lui Alexandru şi Maria, nu figurează în registrele statistice agricole ale 
acestei comune cu nici un fel de avere mobilă şi imobilă. 


Preşedinte ss indescifrabil 


Secretar ss indescifrabil 


Sfatul popular al com. Berivoi, rai Făgăraş 
Nr. 696 din 25. 05. 1957 
ADEVERINŢĂ 
Se adevereşte de noi, comitetul executiv al sfatului popular Berivoi, că numitul 


Novac loan, născut în 1930, luna februarie ziua 23, nu figurează înscris în scriptele 
sfatului popular Berivoi cu nici un fel de avere mobilă sau imobilă. 


Preşedinte ss indescifrabil 


Secretar ss indescifrabil. 


M.A.I. Stalin 
25. 05. 1957 
PROCES VERBAL 

Astăzi 25 mai 1957, noi, Lt. Maj. de miliție Lonţ Mihai, asistat de Plt. de miliție 
Albu loan, ne-am deplasat la domiciliul învinuitului Metea Victor, născut în 3 martie 
1929, domiciliat în localitatea Ileni, nr. 281, în scopul de a pune sub sechestru averea 
mobilă şi imobilă ce o posedă. Din ivestigațiile intreprinse s-a constatat că învinuitul nu 
posedă averi mobile sau imobile asupra căruia să se instituie sechestrul, drept pentru care 
am încheiat prezentul proces verbal. 


Lt. Maj de miliție Lont Mihai 


Plt. de miliţie Albu Ioan 


Sfatul popular al com. Sîmbăta de Sus 
Nr. 360 din 26. 05. 1957 
ADEVERINŢĂ 

Prin prezenta se adevereşte că numitul Ilioi loan, născut în 1929, luna noiembrie 
ziua 24 în comuna Sâmbăta de Sus, fiul lui loan şi Ecaterina, nu figerează în registrele 
agricole cu nici un fel de avere mobilă sau imobilă, drept pentru care am eliberat prezenta 
adeverinţă. In baza adresei M.A.I., U.M. nr. 0198 oraşul Stalin. 


Preşedinte ss indescifrabil 


Secretar ss indescifrabil 


Sfatul popular al comunei Lisa 
Nr. 685 din 27.05.1957 
ADEVERINŢĂ 

Comitetul executiv al Sfatului popular al comunei Lisa, adevereşte prin prezenta 
că locuitorul Haşu Gheorghe, născut în 29 aprilie 1921, fiul lui Andrei şi Zenovia, 
domiciliat în satul Pojorta, comuna Lisa, nu figurează în registrele agricole ale acestei 
comune cu nici un fel de avere mobilă sau imobilă. 


Preşedinte ss indescifrabil 


Secretar ss indescifrabil 


M.A.I. U.M.0198 oraşul Stalin 
PROCES VERBAL DE SECHESTRU 
(Vol.8, fila 68) 

Astăzi 27 mai 1957, noi, Lt. Maj. Lonţ Mihai, asistat de secretarul sfatului popular 
Grecu Gheorghe, ne-am deplasat la domiciliul numitului Pop Ioan zis Jean, născut în 21 
ianuarie 1908 în localitatea Indiana Harbor, raionul Cleveland, Ohio, regiunea U.S.A, fiul 
lui loan şi Varvara, domiciliat în comuna Lisa nr. 125. Am pus sub sechestru averea 


mobilă şi imobilă a acestuia după cum urmează: 


1. 4 din 0.5 hectare livadă cu pomi. Menționăm că restul de avere aparține fostei lui soții, 
primită ca zestre de la părinții ei. 


2. Avere mobiliară nu posedă. 
Lt. Maj. Lont Mihai 


Secretarul sfatului Grecu Gheorghe 


Sfatul popular al com. Viştea de Jos, rai. Făgăraş 


Nr. 1008 din 20. 05. 1957 
ADEVERINŢĂ 


Adeverim prin prezenta că locuitorul Borzea Olimpiu, născut în 1921, luna iulie 
31, nu figurează în registrele agricole ale comunei cu nici un fel de teren agricol. 


Preşedinte ss indescifrabil 


Secretar ss indescifrabil 


Sfatul popular al com. Viştea de Jos 
ADEVERINŢĂ 

Adeverim prin prezenta că locuitorul Borzea Gheorghe, posedă 1,2 ha. teren 
agricol, 35 ari fânaţe, 2 bivoliţe, 1 porc, 1 şerpar, 1 pereche bocanci, jumătate din avere 
este a soției. 


Preşedinte ss. indescifrabil 


Secretar ss indescifrabil 


Sfatul popular Viştea de Jos 
ADEVARINŢĂ 

Prin rezenta se adevereşte că locuitorul Şandru Victor, nu are avere imobilă pe 
numele lui. Averea mobilă: 1 cojoc, cizme uzate, 3 oi negre, 1 juncă de bivol, 4 pielicele 
de miel, 1 căruţă şi 3 purcei. Jumătate revin soției lui. 


Preşedinte ss indescifrabil 


Secretar ss indescifrabil 


Sfatul popular al com Drăguş 
ADEVERINŢĂ 
(Vol.8, fila 176) 


Prin prezenta se adevereşte că preotul Dâmboi Victor nu are avere personală, ci 
averea este a bisericii din Drăguş. Avere mobilă: 1 căruță şi 1 iapă. 


Preşedinte ss indescifrabil 


Secretar ss indescifrabil 


Tribunalul popular al rai. Făgăraş 

Dosar nr. 243/1957 

PUBLICAŢIE DE LICITAȚIE JUDECĂTOREASCĂ 

Copie, ptr. conformitate cu originalul loan Şenchea 

(Vol.8, fila 106) 

Se aduce la cunoştinţă publică celor interesați că în ziua de 11 februarie 1957 ora 8 
dimineaţa, se vor vinde prin licitație publică, bunurile urmăritului Burlacu Niculae, 
domiciliat în Făgăraş, Piaţa Republicii nr. 26, în favorul reclamantului Şenchea Ioan. 
Bunurile sechestrate în mod definitiv prin procesul verbal de sechestru, în baza sentinţei 
civile nr. 1006 din 29 06 1957 a Tribunalului Făgăraş şi anume: 

1. un aparat de radio Mende 

2. una bicicletă uzată 

3. una plapumă veche 

4. cinci cearşafuri de pat 


5. patru cerşafuri de plapumă 


6. una față de masă albastră 


7. una pătură uzată, roşie 

8. 10 m. material cămăşi 

9. un preş de cânepă 

10. una față de masă 

11. una servietă uzată 

12. două costume. 

Vânzarea se va face prin procedură civilă pentru încasarea sumei de 2.085, 27 lei plus 
spesele ce se vor ivi cu ocazia licitației. Toţi acei care sunt amatori de a cumpăra aceste 
bunuri se vor prezenta în ziua şi ora indicată mai sus pentru a lua parte la licitaţie, iar 
bunurile se vor vinde aceluia care va oferi preţul cel mai mare, însă pe bani gata. 


Dată la tribunalul Făgăraş la 27 ianuarie 1958. 


Executor judecătoresc Maniu loan. 


Septembrie 1957 

PROPUNERI CĂTRE M.A.I. BUCUREŞTI 
Personal tov. Ministru 

(Vol.82) 


Nesiguranţa persoală ani de-a rândul, domina pe cei care intrau în raionul Făgăraş. 
În toată ţara se cunoştea că în m-ţii Făgăraş acționează banda lui Gavrilă. Multe activităţi 
subversive îşi găseau sprijinul moral în existenţa acestei bande. Banda a fost lichidată, 
rămânând nearestat numai banditul Gavrilă. 


Deoarece lichidarea a fost ținută secretă până în prezent, elementele duşmănoase 
au găsit în continuare sprijin moral în banda Gavrilă. Din cele de mai sus rezultă fie că 
banditul Gavrilă cunoaşte şi nu are încredere în canalul creat de noi, fie că e plecat din 
regiunea Stalin. Ca atare contiuarea combinației devine perimată. Propunem: lichidarea 
oficială a bandei Gavrilă şi arestarea a 33 de elemente principale. Rămân nearestate un 
important număr de elemente favorizante. Vom înainta un nou plan în vederea urmăririi 
şi arestării banditului Gavrilă. 


Şeful dir. Regionale M.A.I. Stalin Col. Ghe. Crăciun 


De acord Lt. Col. Zambussi H. 


M.A.I. raionul Stalin 
25. 10. 1957 
COMBINAȚII 
(Vol.77, fila 168) 


Suntem informaţi, că legionarul Lupu Niculae, se interesează de activitatea 
centrelor legionare din străinătate şi caută legături cu ele. Se va crea un canal de legătură 
fictiv sau real, controlat de noi. Va fi folosit în orb, agentul Săgeată Gheorghe, prin care 
vom plasa lui Lupu Niculae, pe agentul Popescu Viorel (al regiunii M.A.I. Constanţa), 
care în prezent este folosit în M.A.I. Stalin, într-o acţiune pe direcția II, drept un emisar al 
legionarilor din străinătate. 


Pentru realizarea acestei sarcini, agentul Popescu Viorel va contacta pe agentul 
Săgeată Gheorghe, să-i spună, că a fost trimis din partea unor camarazi de dincolo, şi să-i 
indice un om de încredere la Sibiu, care să-l ajute să rezolve probleme importante. 
Întâlnirea va avea loc la Hotelul Carpaţi, unde vom lua măsuri speciale pentru verificarea 
lor. Agentul Săgeată Gheorghe, a cunoscut pe Muscalu Niculae, din oraşul Stalin. 
„Emisarul” va fi îndrumat la adresa veche a agentului Săgeată Gheorghe (str. Traian 
Grozăvescu, nr.3,) adresă pe care Muscalu Niculae o cunoaşte, şi unde locuiesc părinţii 
lui Săgeată Gheorghe. Când agentul Săgeată Ghe. ne va anunţa de sosirea emisarului, şi 
ne va vorbi de Lupu, le va face legătura. Emisarul va spune, în vara anului 1957, 
camarazii de dincolo au trimis un turist la d-na Petraşcu, pentru a obţine informaţii despre 
soarta partizanilor. Deoarece d-na Petraşcu l-a primit pe emisar cu neîncredere, el, 
agentul Popescu Viorel va cere ca Lupu Niculae să discute cu d-na Petraşcu de acest caz, 
şi să-i recomande o persoană de încredere care ar putea să-l informeze. Chiar dacă nu se 
va afla nimic de la d-na Petraşcu nici de data aceasta, e destul să îl avem pe Lupu Niculae 
sub influența noastră. 


Col. Crăciun Ghe. 


Decembrie 1957 


PLAN DE MĂSURI 


(Vol.77, fila 161) 


Se vor lua măsuri informative cu privire la numita Şofariu Elana, care a trăit în 
bune relații cu banditul Gavrilă Ioan, intenționând chiar să se căsătorească cu el. Se va 
verifica corespondenţa ei, legăturile ei intime, manifestările cu privire la Gavrilă, relațiile 
ei sentimentale. Urmărirea informativă se va face şi asupra lui Boieriu Maria, pietena lui 
Şofariu Elena. Întrucât numita, se va deplasa la Bucureşti în luna decembrie 1957, cerem 
să fie supravegheată de aproape în toate mişcările ei. 


Cpt. Simtussi 


NOTA NOASTRĂ 


În anul 1941,eram elev la liceul “Radu Negru” din Făgăraş, clasa a VII, având 17 ani. În 
Făgăraş exista un Gimnaziu de fete, cele mai mari având 13-14 ani. După mai bine de 60 
de ani, îmi amintesc numele unei eleve Şofariu, dar nu şi figura. De atunci până la 
moartea ei în 1993, nu am mai întâlnit-o niciodată. În 1956, Şofariu Elena, de-acum 
absolventă a Academiei Comerciale, logodită cu medicul Cora din Braşov, face 
imprudența să spună într-un cerc de prieteni că ea m-ar fi văzut în piaţa Cibin din Sibiu. 
A fost pârâtă la securitate. Mărturisesc că nu am fost la acea dată în Sibiu. Începînd de 
atunci, 20 de ani, a fost permanent o victimă a securităţii. A fost încadrată informativ, 
urmărită pas cu pas. Corespondenţa i-a fost confiscată, şi cea trimisă şi cea expediată pe 
numele ei. Logodnicul ei a fost mutat disciplinar în Moldova, fiind urmărit şi el, şi de 
asemenea un frate de-al lui, ofițer. Scrisorile ei adresate doctorului Cora, le-am găsit în 
dosarele securităţii. În anii următori a fost logodită cu alţi tineri, probabil agenţi ai 
securităţii, care au stricat logodnele. Au intrat în atenția securității şi tatăl şi rudeniile ei 
cu percheziţii şi cu bătaie. În rapoartele securităţii Şofariu Elena a fost considerată la 
început, fostă colegă a lui Gavrilă, apoi prietenă intimă, logodnică, (ministrul securității 
întreabă securitatea din Făgăraş de ce nu s-a căsătorit cu Gavrilă?). În cele din urmă 
securitatea o socoteşte fostă concubină a lui Gavrilă. Şi toate acestea la adresa unei fete 
pe care nici n-am văzut-o din 1941. 


1958 


M.A.I. Regiunea Stalin Dir. III Serv, 5 


15. 01. 1958 


PLAN DE MĂSURI ÎN VEDEREA ARESTĂRII 


BANDITULUI ARSENESCU 
(Vol. 74) 
Strict secret 


Posedăm informaţii că banditul Arsenescu ar fi în Raionul Stalin la Nitramonia 
Făgăraş. Soţia banditului din Bucureşti călătoreşte în regiunea Stalin. Vor trebui urmăriți 
informativ următorii: Vasu Ghedeon — văr al banditului din Arpaş, Grebănaş Ion — văr al 
banditului din Braşov, 


Săndescu loan, Andronescu Virgil — legionar, Vlădescu D-tru — fost căpitan, din Sibiu, 
Taina Nicu Dan — văr cu banditul din Făgăraş. Vor fi infiltraţi în Combinat trei agenţi 
pentru a verifica angajaţii. Se vor preschimba legitimațiile. Vor fi introduşi Tereceanu şi 
Ungureanu Ghe. 


Pentru confirmare Cpt. Balaban Gheorghe 


22. 04. 1958 
PROCES VERBAL 


Astăzi 21 aprilie 1958, orele 22, noi, Cpt. de justiţie Cojocaru Gheorghe, procuror militar 
la procuratura militară Bucureşti, asistat de secretar Stănculescu Gheorghe de la 
Tribunalul Militar Regiunea 2 Militară Bucureşti, în baza ordinului Nr.5779 din 1958 din 
24. 03.1958 prin care se comunică respingerea cererii de grațiere de către Prezidiul Marii 
Adunări Naţionale a condamnatului la moarte Metea V. Victor ne-am deplasat la 
penitenciarul Jilava, pentru executarea sentinței nr. 1369 din 02.08.1957, a Tribunalului 
Militar Reg.3 Militară Cluj, rămasă definitivă şi executorie. 


Sosind la Penitenciarul Jilava la orele 21:45, am găsit prezent aici pe Dir. Penitenciarului 
Lt. Col. Gheorghiu Mihai, medicul Penitenciarului Dr. Enescu Mihai, delegatul 
Administraţiei de Stat, Mr. Radu Tudor, si pe comandantul grupei de execuţie Cpt. 
Sălceanu Gheorghe. 


Înainte de începerea execuţiei, condamnatul la moarte a fost identificat, starea lui civilă 
corespunzînd cu datele cuprinse în sentința Nr.1369 din 1957 a Tribunalului Militar 
Reg.3 Militară Cluj şi anume- Metea V. Victor, născut la 03.03. 1929 in comuna Ileni 
Raionul Făgăraş Reg. Stalin, fiul lui Victor şi Virginia, fără profesie, cu ultimul 
domiciliu în comuna natală. 


Susmenţionatul condamnat la moarte, a fost condus la locul de executţie de către excorta 
Penitenciarului şi sub supravegherea comandantului Penitenciarului Jilava Lt.Col. 
Gheorghiu Mihai. 


La locul execuţiei s-a dat citire de către secretar sentinţa de condamnare la moarte, şi 
dispozițiunilor de respingere a recursului şi a cererii de grațiere. 


După aceasta procurorul militar a ordonat începerea execuţiei. 
Condamnatul la moarte a fost executat prin împuşcare cu armă de foc, cu spatele spre 
groapa de execuţie. Execuţia a avut loc în ziua de 21 Aprilie 1958, între orele 21:45- 


22:00. 


După executare medicul penitenciarului a verificat cadavrul şi a constatat moartea celui 
condamnat. 


La 1 oră după terminarea execuţiei, cadavrul condamnatului la moarte, menţionat mai 
sus, a fost predat comandantului penitenciarului Jilava Lt.Col. Gheorghiu Mihai, pentru a 
dispune înhumarea lui. 

Drept pentru care am încheiat prezentul proces verbal în cinci exemplare. 

Procuror militar Cojocaru Gheorghe 

Medic Enescu Mihai 

Delegat al Administrației de stat Mr. Radu Tudor 


Comandant de execuţie Cpt. Sălceanu Gheorghe 


Comandant Penitenciar Jilava Lt. Col. Gheorghiu Mihai 


NOTĂ INFORMATIVĂ 
(Vol.72, fila 254) 


Părintele vicar Belaşcu, în predica dânsului de la Mănăstirea Sâmbăta, a spus că 
adevărații creştini, doresc pacea, şi luptă pentru pace, şi îşi fac datoria față de regimul 
nostru de democraţie populară, care ne-a adus fericirea. Nu acelaşi lucru îl fac, 
imperialiştii din apus, care întrețin şi susțin războiul rece, aceştia sunt duşmanii noştri, 
sunt oameni fără suflet de creştin, ei vor război, şi asupresc masele populare din acele 
țări. Etc,etc. 


NOTA NOASTRĂ 


În dosare sunt foarte multe note informative cu privire la preoţi şi la activitatea 
lor. Toate îi învinovăţesc pe preoți că sunt duşmani ai regimului de democrație populară, 
şi că îndeamnă şi pe credincioşi să fie la fel. Este descris mai sus singurul caz când în 
aceste dosare se află şi un preot vicar lăudat —vicarul Belaşcu. 


M.A.I. Regiunea Stalin 

352 din 06. 07. 1958 

MĂSURI INFORMATIV-OPERATIVE 
(Dosar 770, Vol. 77, filele 111-118) 


Pentru compromiterea lui Gavrilă, față de fam. bandiţilor condamnați, şi faţă de legionarii 
din ţară şi străinătate, cu scopul de a-i determina pe aceştia să contribuie în orb sau în 
mod direct la identificarea lui, propun aplicarea unei combinaţii. Ideea de bază a acestei 
combinații, ar fi următoarea: după condamnarea lor, membrii bandei, au fost determinaţi 
de organele noastre să adreseze câte o scrisoare testament rudelor apropiate, în care să le 
facă cunoscut că au fost arestaţi, fiind trădaţi de Gavrilă loan, care a rămas liber. Printr- 
un agent verificat şi cu autoritate în rândul legionarilor, vom lansa zvonul despre 
existenţa acestor scrisori - testament, pe baza legendei că ele se găsesc la un fost sergent 
din paza închisorii, scos din serviciu, pentru unele abateri disciplinare, şi cu ajutorul 
căruia, aceste scrisori au fost scoase din penitenciar. 


După ce agentul nostru va stârni curiozitatea celor interesaţi, inclusiv a membrilor de 
familie, prin legătura sa, direct sau indirect cu acest sergent, va obține una din scrisorile 
în cauză, care după ce va circula într-un cerc cât mai larg posibil, va ajunge la fam. 
destinatară, pentru a se asigura astfel şi autenticitatea scrisului. În acest fel, şi la diferite 
intervale, vor fi plasate şi celelalte scrisori. În cadrul combinației, se vor prevedea unele 
măsuri ca: copiile acestor scrisori sau ştirea despre conţinutul lor, să ajungă şi la 
legionarii din străinătate. 


Propuneri: pentru asigurarea desfăşurării în bune condiţii a tuturor măsurilor prevăzute, în 
prezentul plan de urmărire, propunem formarea unui grup operativ restrâns compus din 
Lt. col Mezei Gheorghe, locţiitor al regiunii M.A.I. Stalin şi un ofiţer cu autoritate 
corespunzătoare, delegat din partea direcțiunii a treia, care să ceară şi să-şi asigure 
sprijinul tuturor direcțiilor regionale vizate la îndeplinirea prezentului plan. Conducerea 
direcției a treia să controleze şi să asigure coordonarea acțiunii pe ţară. 


Şeful direcției M.A.I. Stalin Col. de securitate Crăciun Gheorghe 


Locţiitor Lt. col. de securitate Mezei Gheorghe 


NOTA NOASTRĂ 
În adevăr „agenţi verificaţi” au răspândit din 1958 acest zvon în rândul familiilor 
şi colegilor şi chiar în rândul emigrației româneşti. Unii o mai fac cu mult zel şi acum 


(2003), scriind chiar articole în ziare din ţară şi străinătate. Fac aceasta în mod voluntar? 
Dacă sunt plătiți, cine îi plăteşte? 


19. 07. 1958 

PLAN DE MĂSURI 

(Vol. 70, fila 181) 

În vederea depistării banditului Gavrilă loan, care ar fi pe raza regiunii Cluj. Banditul Pop 
loan ar fi spus că banditul Gavrilă, i-a transmis lui Chiujdea, că el ştie unde să-l caute la 


Cluj. Drept urmare se va transmite regiunii Cluj, sarcina de a-l căuta. 


Col. Crăciun Gheorghe 


VIAŢA ÎN ÎNCHISOARE 


NOTA NOASTRĂ 


Securitatea a continuat să se intereseze de oamenii pe care i-a băgat în puşcărie. lată care 
le era viaţa acolo în închisoare. 


RAPORT 


(Vol.14, fila 149). 


Deţinuţii Borzea Olimpiu, şi Roşu Vasile, a strigat cât puteau să aducem doctorul să facă 
injecție la un deţinut care era bolnav de nervi. Deţinutul Borzea Olimpiu, a ajuns până 
acolo, să strige la cadre, bandiţilor şi criminalilor. Pentru cele constatate propun să fie 
pedepsit cu 4 zile izolare. 


Propune Lt. Ştefan Vasile Aprobă: Col Crăciun Gheorghe 


15. 07. 1964 
RAPORT 
(Vol.14, fila 122) 


Borzea Olimpiu, a fost pedepsit cu 14 zile izolare, pentru că a înjurat organele de 
servici şi 1 s-a găsit o bucată de lemn scrisă. 


27. 02. 1963 
RAPORT 
(Vol.14, fila 195) 


La controlul făcut am găsit pe deținutul Bucelea V. Ioan, stând de vorbă cu alți deținuți. 
Propun patru zile izolare, hrană o singură dată, la 1. 03. 1963. 


Serg. Maj. Mureşan Petru 


10. 12. 1963 
RAPORT 


(Vol.14, fila. 138) 


Condamnatul Bucelea V. loan, comentează ordinele ce i se dau. Propun trei zile izolare. 


Serg. Maj. Panait loan 


4. 09. 1960 
RAPORT 
(Vol.14) 


Condamnatul Bucelea V. Ioan, a fost prins că mă urmărea şi făcea atenți pe ceilalți 
deținuți. Propun trei zile izolare. 


Serg. Rusu Vasile 


RAPORT 

(Vol 14) 

Deţinutul Bucelea V. Ioan, ţinea o convorbire în celulă, cu cât este mai uşoară politica 
S.U.A., faţă de politica partidelor comuniste şi muncitoreşti, făcând o serie de iluzii la 


adresa partidului statului şi conducători. 


Serg. Maj. Olaru 


21. 06. 1961 
RAPORT 
(Vol.15) 


Am găsit vorbind prin perete pe deținutul Cristian Ion, cu camera vecină, şi nici 
nu a recunoscut că a vorbit. Propun cinci zile izolare, cu regim sever. 


Serg. Covacs Ioan 


RAPORT 
(Vol.11, fila 67) 

Am găsit deţinut Cristian Ion, când ascultam pe la uşi, am prins pe el cântând şi l- 
am întrebat că de ce cântă, şi mea spus că cântat nişte doine. Eu ascultat că cântă „Dumă 
Doamne, dumă iară, pe un plai cu franza rară, In poiana cea rutată, să mai fiu ceam fost 
odată”. Propun şapte zile izolare cu regim sever. 

Serg. Covacs loan 
30. 03. 1961 
RAPORT 
(Vol.15) 


Deţinut Cristian Ion, a tăiat pâine cu o tablă ascuțită. Propun şapte zile izolare. 


Serg. Covacs loan 


09. 05. 1962 

RAPORT 

(Vol. 15) 

Deţinut Cristian loan, nerespectat programul. Propun cinci zile izolare. 


Serg. Cobacs loan 


RAPORT 
(Vol.15, fila. 189) 


Deţinut Cristian loan, a fost găsit culcat în pat ziua. Propun şapte zile izolare. 


Serg. Covacs loan 


RAPORT 
(Vol. 15, fila 261) 


Deţinutului Dâmboi Victor i s-a găsit o pelerină de ploaie confecționată de el din 
material plastic găsit pe câmp. Propun cinci zile izolare. 


12. 07. 1962 
RAPORT 
(Vol.15, fila 276) 


Deţinutul Dâmboi Victor, de la Penitenciarul Codlea, l-am izolat de ceilalți 
deţinuţi, că pare un element înrăit şi putea instiga şi pe ceilalți deţinuţi din cameră. 


RAPORT 
(Vol. 14, fila 14) 
Deţinutul Burlacu Niculae, a mai fost condamnat în 9 Martie 1949. În timpul 


deţenției a fost un deținut recalcitrant şi fanatic. A fost pedepsit disciplinar, totalizând un 
număr de 37 zile izolare. 


RAPORT 


(Vol.14, fila 25) 


Deţinutul Burlacu Niculae, a fost pedepsit cu 7 zile izolare, cu regim sever, în 23. 
01. 1961. 


NOTA NOASTRĂ 


Astfel erau tratați cei condamnați din rândurile noastre în închisoare. 


NOTĂ INFORMATIVĂ 
Agentul informativ „Luca Valer” 


Gavrilă Ana, mama lui Gavrilă loan, lucrează în echipa 4 din brigada 5. Are o 
gospodărie personală foarte frumoasă, participă la muncă cu fiica ei. Este o femeie 
inteligentă, destul de la curent cu evenimentele zilei, are păreri proaste de munca în 
colectiv, spune că de n-ar avea 170 lei pensie după soț, ar fi muritoare de foame. 


În legătură cu fiul, spune că a cheltuit foarte mult pentru şcoala lui, la două 
facultăți, că el a avut o activitate împotriva regimului, că a făcut şi ea închisoare trei ani, a 
fost bătută de Cpt. Cârnu de la securitate, să-l denunte pe fiul ei, dar ea nu şi-a putut 
vinde fiul. Ştia că fiul ei a fost condamnat la moarte şi atunci ea nu putea să-l denunțe, că 
nici o mamă nu şi-a trimis copilul, sângele ei, la moarte, că acest lucru, l-a spus şi la 
Tribunalul Militar, când a judecat-o şi condamnat-o. 


Mi-a spus că a ştiut de fiul ei, până a fost condamnat, că după aceea a dispărut şi 
nu mai ştie nimica de el. A spus că ar fi fericită dacă ar şti că trăieşte, dar crede că ori e 


mort, ori e înafara graniţelor, că altfel ar fi dat un semn de viață. 


Agentul „Luca Valer”, lucrează la U.R.C.A.P. Făgăraş, şi a fost repartizat la Gura 


Văii. 

Mr. Pârvan C-tin 
M.A.I. Stalin 
Iunie 1958 


PLAN DE MĂSURI 


(Vol. 86, fila 28, 91) 

Se va face percheziţie la următorii: 
1) Micu Aurel 
2)  Şofariu loan 
3) Moian Iosif. 
Vor fi anchetați din nou, numiții: 
1) Maga Virgil 
2)  Purice Viorel 
3)  Lazea Laurean 
4) Dr. Brescan Nicolae. 
Percheziția de mai sus se va face sub acoperire. Forțe: în noaptea de 11-12 iunie, 7 cadre 
de miliție, la 2:30 vor înconjura şi percheziționa locuinţele celor menţionaţi. La locuinţa 
lui Micu Aurel vor intra 4 elemente de miliție. Răspund: Cpt. Averbuch Izu şi Lt. Tutoran 
Emil 
La locuinţa lui Gavrilă Ana, se vor deplasa 8 elemente în 4 spre 5 iunie 1958. Vor rămâne 
pe post de capcană 3 zile în şură. Armament: pistoale automate cu două încărcătoare, 2 
grenade de fiecare membru. Pătrunderea la ora 3:40-4:00. Răspunderea: Cpt. Mezei şi 
Averbuch Izu. 

Se vor face percheziţii la locuinţele numiţilor: Lazea Laurean, Fărcăşan Gheorghe, 
Lazea Vasile, Vijole Victor, Cristian loan, Micu Aurel, Mesaroş loan, Vulcu Ioan, 
Muntean Vichente, Beleaua Gheorghe, Beleaua Ghedeon, Comănici Eugenia, Brescan 
Gheorghe, Şofariu loan, Nedelea Vichente, Maga Virgil, Raita Valeria, Cotoros Ioan, 
Gogota Aurel, Purice Viorel, Pucică loan, Popione Gheorghe, Haşu Andrei, Metea 
Victor. Deplasarea se va face cu două autocamioane, 50 tov. ofițeri plus efectivul 


raionului. 


Col. Aranici Pavel 


M.A.I. Regiunea Stalin 


29. 07.1958 
TELEGRAMĂ 
către M.A.I. Raionul Făgăraş 
Luaţi măsuri urgente de arestare a numiţilor: 
1) Grecu Nicolae 
2) Puşcaş loan 
3) Puia Niculae 
Totodată veți efectua percheziţia şi confiscarea averii. 
Şeful regiunii M.A.I. Stalin: Crăciun Gheorghe 


Şeful serviciului 8: Alexandrescu Stelian 


01. 08. 1958 
PROCES VERBAL 
(Vol.124) 


Noi: Lt. Maj. Gionca Ioan şi Lt. Maj. Baban Traian, secondaţi de Slt. Ciudea Ioan, 
am inventariat lucrurile numitului Grecu loan din Şoarş, raionul Făgăraş. 


1) Un ceas de masă în stare de funcționare 
2) Una pereche pantaloni bej, purtați 


3) Una pereche pantaloni gri, bună stare 





4) Una vacă de cinci ani 


Bunurile au fost predate în custodie soției arestatului, Grecu Eugenia. Drept pentru care 
am încheiat prezentul proces verbal. 


Am predat Lt. Maj. Gionca Ioan Am primit: Grecu Eugenia 


NOTA NOASTRĂ 


După Revoluţie bunurile confiscate nu au putut fi înapoiate sau despăgubite, sub 
motiv că au fost confiscate în baza unei sentinte legale şi în prezent. Ca urmare a acestui 
fapt foştii condamnaţi, între care si autorul volumului de față, şi azi în anul 2003 avem 
cazier în cazierul judiciar trecute toate sentințele dobândite în decursul timpului în 
perioada comunistă. 


M.A.I. Bucureşti 

01. 11. 1958 

PLAN DE MĂSURI 
(Vol. 86, fila 28) 


Se va face o percheziţie la locuinţa Gavrilă Ana, (mama banditului Gavrilă Ioan) 
întreaga familie va fi transportată la Postul de Miliție Recea şi anchetată. În lipsa lor se va 
instala în locuință mijloace T.O (de ascultare a convorbirilor). Se vor face percheziții la 
Drugă Victor, Vijoli loan, preotul Opriş Gheorghe din Merghindeal, la fam. Chiujdea, 
Novac şi Şovăială. Avem informaţie că Gavrilă loan este bolnav. Vor fi supravegheați 
medicii din regiunea Stalin. Vor fi încadrați ca informatori: ciobani, paznici de câmp, etc. 


Se va scrie rudelor din S.U.A., ca aceştia să răspundă dacă banditul e trecut sau nu 
de frontieră. Vor fi trimişi agenţii care să supravegheze mănăstirea Sâmbăta de Sus. Se va 
face percheziţie inopinată la învăţătoarea Tudor Ivan Viorica, la care ar putea fi ascuns 
banditul Gavrilă. Va fi trimis la cumnatul lui Gavrilă, Lazea Victor, informatorul Vulcu 
Constantin. Vor fi trimise probe de scris de-ale banditului la punctele de cenzurare a 
poştei din regiune. 


Col. Aranici Pavel 


1959 


M.A.I. Regiunea Stalin 
23. 01. 1959 

CĂTRE 

M.A.I. Raion Făgăraş 
(Vol.74, fila 42) 

Întrucât M.A.I. Piteşti, a întocmit un plan general în vederea urmăririi banditului 
Arsenescu, necesită urmărirea rudelor acestuia aflate pe teritoriul R.P.R. Prevedeți 
încadrarea informativă a lui Vasu Ghedeon, din Arpaşu de Jos, la locul de muncă Ucea 
Făgăraş. 


Executantul ordinului: Lt. maj Zilcsag Otto 


Col. de securitate: Aranici Pavel 


Direcția Miliției regiunea Stalin 
Direcția tehnico-ştiințifică 
Nr. 7676 din 20. 05. 1957. 
CĂTRE 
Regiunea M.A.I. Stalin 

La adresa dvs. Nr.8 din 1957, aţi trimis pentru studiu şi expertiză grafică, o filă de 
caiet provenită de la numitul Pop loan. După aceasta nu se poate executa comparare, 
rugându-vă să se caute un scris mai lung, cu creion chimic, tot în perioada scrisului cu 
litigiu. 

Şeful dir. de miliție: Mr. Nastea loan 


Şeful dir. tehnico-ştiințifice: Cpt. Tărâţă C-tin 


Direcția miliției regiunii Braşov 
Biroul tehnico-ştiințific 15.751. 
21. 02. 1961 Nr. 198.170 
CĂTRE M.A.I. Regiunea Braşov 

Raportăm că în urma examenului grafic, comparativ efectuat între cele două piese 
înaintate, rezultatul este pozitiv. Restituim cele două piese. În caz că necesită efectuarea 
expertizei grafice, vă rugăm să dispuneţi aceasta pe cale de ordonanţă. 


Locţiitor şef de direcție: Mr de miliție Ciupor Ştefan. 


Şef birou tehno-ştiințifice Lt. de miliţie Stângaciu Vasile 


05. 06. 1959 
PLAN DE MĂSURI 
(Vol.74, fila 307) 


În scopul depistării banditului Gavrilă loan. Numitul Vijoli Niculae, a iernat cu 
oile la Cincu, şi a fost văzut vorbind cu Streza Maria, verişoara banditului Gavrilă. 


În ziua de 5 iunie 1959, se va deplasa în Pojorta Lt. Czicom Armin şi Lt. Orban Ludovic, 
care vor instala mijloace T.O. la locuinţa lui Drugă Victor şi Vijoli Niculae. Camionul cu 
mijloacele de ascultare va rămâne în Pojorta sub motivul unei pene de motor, 24 de ore. 
În ziua de 6 iunie, o echipă operativă, va face percheziţie şi va ancheta pe Drugă Victor. 
Echipa va cuprinde pe Cpt. Balaban Gheorghe, Cpt. Urzică Traian, Lt. Popeia Mihai, Lt. 
Voinea loan, Lt. Maj. Balogh Geza, Lt. Balint Ignațiu, Lt. Maj. Brescu loan, şi Lt. Borş 
Traian. 


Echipa a doua va acționa la Vijoli Niculae. Ea va fi compusă din Cpt. Ispas Eliade, Cpt. 
Pricopeanu Gheorghe — anchetator, Cpt. Truţiu Gheorghe, Cpt. Ferezan Niculae, Cpt. 
Vintilă Ilie, Lt. David Rudolf, Lt. Maj. Debner Iosef şi Lt. Maj. Elges Eleodor. 


Echipa nr. 3 va acționa la Vijoli loan, va fi formată din: Cpt. Tiugan loan, Cpt. Stana 
Ioan, anchetator, Lt. Crăciun C-tin, Lt. Koseru Carol şi Lt. Chirilă Emilian. Va fi reținut 


Drugă Victor, care s-a dovedit a fi făţarnic cu organele noastre. După ce se vor retrage 
din obiectiv, se va repeta descinderea pentru a fi scoase materialele T.O. Instruirea va fi 
făcută de Col. de securitate Aranici Pavel. Armament: pistoale automate, lanterne, 
grenade, un câine de luptă de fiecare echipă. 


De acord: Şeful serviciului Col. Solomon Dezideriu 


1960 


CAZUL ELENA ŞOFARU 
29. 05. 1960 


O scrisoare a Elenei Şofariu, adresată vărului ei Borzea Marius, str. Costache Negri 29, 
Bucureşti 


..„.Mă lupt să plec de aici, trăiesc între oameni lipsiţi de orice caracter. E destul o referință 
pe unul din membrii familiei pentru a suferi. Am trecut prin clipe groaznice şi am ajuns 
să-i urăsc pe vişteni şi făgărăşeni. Sunt hotărâtă să plec din Regiunea Stalin, la unul din 
şantierele din Moldova. Marius, vreau să stau de vorbă cu tine. 


MENŢIUNI 
Va fi urmărit informativ legionarul Borzea Marius. 
Va fi încadrată informativ de aproape Şofaru Elena, funcşionară C.E.C., fostă 


intimitatea lui Şofaru Elena (fila 180) pentru a-i cunoaşte drumurile şi cunoştinţele. Se va 
prevedea compromiterea lui Şofaru Elena, anchetarea ei în secret şi recrutarea ei pentru 
prinderea lui Gavrilă. 


Ofiţeri răspunzători Cpt. Bucur Gheorghe 


Cpt. Pira Nicolae 


M.A.I. Stalin 

07. 04. 1960 

ACŢIUNE DE PRINDERE A FUGARULUI INTERN G.. 
FOST ŞEF AL BANDEI TERORISTE DIN M-ŢII FĂGĂRAŞ 
(Vol. 86, fila 11) 


De reținut următoarele date: la 20 octombrie 1954, Gavrilă s-a dus la un om în 
Rotbav, de la care a adus: haine, pâine şi săpun. 


La 1 decembrie 1954, Gavrilă s-a dus spre Cârța, pentru a întreba care din Novaci 
este mort. 


In primăvara lui 1954, s-a dus în Arpaş la un om care n-a vrut să-l primească. 


Concluzie: metoda folosită de Gavrilă era de a nu-i cunoaşte nimeni legăturile lui. 
S-ar putea ca Gavrilă să folosească în continuare aceste legături. 


Cpt. Gergely Francisc 


NOTA NOASTRĂ 


Datele de mai sus au fost date anume eronat de Pop loan, ca să deruteze 
securitatea. 


M.A.I. regiunea Sibiu 


20. 05. 1960 


CĂTRE M.A.I. Stalin 
Personal Lt. col. Aranici 


(Vol.89, fila 81) 


Din anchetă, dr. Cordea Niculae a spus că a auzit de la cineva că Gavrilă ar fi fost 
internat într-un spital în Bucureşti. La plecare ar fi lăsat un bilet: în patul acesta a stat 
Gavrilă loan. 


Se vor verifica şantierele din Moldova, unde este semnalat că s-ar găsi fugarul Gavrilă ca 
paznic de şantier. Informaţia ar proveni de la Şofariu Elena, prietenă bună a lui Gavrilă, 
colegă de liceu ce acesta, logodnică a lui Gavrilă, fostă concubină a lui Gavrilă. Să se afle 
de ce nu s-a căsătorit cu Gavrilă. 


Lt. Crăciun C-tin 
NOTA NOASTRĂ 


Şi doctorul Cordea, cât şi Şofariu Elena, în disperare de cauză au dat declaraţii 
false. N-am fost niciodată în spital în Bucureşti şi nici paznic de şantier. 


M.A.I. Regiunea Stalin 

01. 10. 1960 

PROCES VERBAL 

al şedinţei de analiză a problemei bandei Gavrilă 
(Vol.78, fila.31) 


Au participat: Col. Aranici Pavel, Col. Mihaly Alex. Şeful serviciului 3, şefii de 
raion Rupea, Codlea, Sibiu, Făgăraş, Agnita, Târnăveni. 


Mr. Szalman Desideriu anunţă că agentul „Stejarul” l-a văzut pe Gavrilă. De 
asemenea agentul „Grigore” l-a văzut ca cioban. Tov. Cpt. Cscormas Alex., a fost criticat 
că nu ştia de o întâmplare care a avut legătură cu Gavrilă. Cpt. Cziczeck Mihai, nu ştia 
nimic. Lt. col Alexandrescu Stelian, are rezultate slabe. S-a angajat că va intensifica 
munca. Mr. Pârş Niculae, n-a aflat nimic de la Şofariu Elena. Lt. maj. Patache Ioan, nu 
cunoştea bine problema, şi e criticat de Col. Aranici. Lt. Pârvu C-tin, nu posedă 
semnalmentele lui Gavrilă. Lt. Mercurion Mircea propune să fie căutat la preoții greco- 
catolici, netrecuţi. Cpt. Gergely Francisc, spune că în comună toată lumea îl crede pe 
Gavrilă mort. El e informat ca atunci când mama lui dă prescuri la biserică, ştie de el, 
când nu dă prescuri e tristă, şi atunci nu ştie de el. Propunem să se facă percheziţie în sat 
pentru a se vorbi din nou despre Gavrilă. Tov. Col. Aranici, spune că începând din ziua 
de astăzi, urmărirea lui Gavrilă constituie cea mai serioasă problemă a muncii noastre. 


Gavrilă este nu numai un fugar, ci este şi un conducător legionar, în jurul lui se creează 
un mit, şi acesta este un om tare. Trebuie să se muncească serios pentru prinderea lui. 


Chiar şi deţinuţii de drept comun, trebuiesc prelucraţi informativ. Se va studia 
materialul existent despre Gavrilă, în mod obligatoriu. Să se puncteze gările şi şantierele 
cu agenți de recunoaştere. La Târnăveni să se facă pândă. Mare atenţie la deplasările 


familiei Gavrilă. 


Şedinţa s-a sfârşit la orele 15:30. 


M.A.I. Regiunea Stalin 
16. 12. 1960 
NOTĂ INFORMATIVĂ 
primită de Cpt. Roşca Nicolae 
(Vol.118, fila 201) 

Agentul „Creangă I”, pe data 04. 12. 1960, a fost la mama fugarului Gavrilă Ioan, 
pentru a-i face o slujbă. Lazea Victor a fost rugat de mama fugarului să-i scrie pe cei vii 
ca să fie pomeniţi. Sursa a observat şi a auzit cum mama fugarului a cerut să fie trecut la 
vii, şi numele Ion, care este fugar, ceea ce înseamnă sigur, că Gavrilă loan trăieşte. In 


pomelnicele de până acum, numele lui era trecut la răposați. 


Primită de Cpt. Roşca Niculae 


16. 12. 1960. 
REZOLUŢIA 
Şefului de raion 
(Vol. 118, fila 201) 


Nota informativă primită este importantă. Se va face raport la regiune. Agentul să 
fie dirijat astfel încât cu ocazia sărbătorilor de Crăciun, când vine mama fugarului la 


spovedanie, să-i compătimească viaţa ei din cauza fiului. Pentru instruire mai completă, 
să mă cheme şi pe mine la întâlnire. 


Cpt. Gergely Francisc 


NOTA NOASTRA 

Astfel a început caruselul pomelnicelor pe care mama mea şi surorile le dădeau la 
biserică pentru mine. La data aceea, mama nu avea nici o informație despre mine, dar 
fiindcă eram căutat în continuare de securitate, a dedus că sunt viu. Mama mea deşi îmi 


făcuse slujba de înmormântare, s-a gândit că numai viu pot fi, că pe un mort nu îl mai 
caută nimeni. 


M.A.I Regiunea Stalin 
RAPORT 
(Vol.74, fila 42) 


Numitul Vasu Ghedeon, declară că el nu este rudă cu nici un colonel, dar că există 
un fost colonel Leon Vasu, care a fost coleg cu Gheorghe Arsenescu. 


M.A.I. Regiunea Stalin 
RAPORT 
(Vol.3, fila 78) 

În Făgăraş, a fost marşrutizat preotul Pozsony Iosif, în prezent agentul nostru, cu 
nume conspirativ „Ştefănescu Gheorghe”. Buturugă Gheorghe din Câmpulung, i-a cerut 
preotului slujbe. Acesta trebuie atras la spovedanie printr-un agent. Agentul „Stefănescu 
Gheorghe” va fi instruit de Averbuch Izu. 


Lt. maj Averbuch Izu 


Şeful problemei 3 Lt. maj Zsilcag Otto. 


NOTA NOASTRĂ 


Mănăstirii romano-catolice din Făgăraş, i s-a impus prezenţa pretinsului preot 
Pozsony losif. Acesta a început să facă slujbe de patruzeci de zile, pentru diferiți cetăţeni 
din zona Câmpulung şi Bran. 


În urma „slujbelor lui”, o femeie s-a împăcat cu soţul, alta şi-a găsit nişte lucruri furate, 
unei mame i-a venit acasă băiatul din închisoare, altei femei soțul. Securitatea urmărea 
prin agenţii ei să se facă vâlvă de aceste rezultate, care să ajungă la urechile rudeniilor 
col. Arsenescu. În special trebuia să fie atras la Făgăraş socrul colonelului. Acţiunea 


descrisă în dosarele securităţii, se încheie brusc la o anumită dată. Nu sunt descrise 
rezultatele ei. 


1961 


M.A.I. Regiunea Stalin 
25. 01. 1961 
PLAN DE MĂSURI 
(Vol. 112) 

Se vor urmări informativ următorii: Comşulea Vichente, Literat Radu, Rusu 
Elvira, Riţiu loan, Man Iuliu, Oţoi Nicolae, Boştean Dumitru, Petraşcu Gheorghe. 
Anchetarea fugarilor interni: Arnăuţoi Toma, Arsenescu Gheorghe, Budiceanu S., Ludu 
Sorin şi Ludu Maria din Mediaş, prin Vaiteş Eugen, Sasu Felicia din Făgăraş, Opriş 
Gheorghe, preot în Merghindeal, Bâră Alexandru din Ocna Sibiului, Malene Elisabeta din 
Porumbacu de Jos. 

Lt. Crăciun C-tin 


Lt. Col. Ungureanu Ion 


Mr. Vioreanu lon 


NOTA NOASTRĂ 


Care ar fi rostul includerii în această listă a lui Toma Arnăuţoi şi Arsenescu 
Gheorghe? Să nu fi fost ei executaţi la această dată? 


M.A.I. Stalin 
31. 03. 1961 
CĂTRE RAIONUL FĂGĂRAŞ 
(Vol.71, fila 112) 
Să se stabilească dacă se află în satul Recea un învățător cu numele Traian. zis 
Penciu, un individ Mititeanu, care are un fiu student la medicină, un preot cu numele 


Motoc, şi o individă cu numele Recean Georgeta şi cine are ca fiu pe dr. Haşu. 


Col. de securitate Mihaly A. 


Aprilie 1961 
NOTĂ INFORMATIVĂ 
(Vol.110) 
Mama fugarului Gavrilă trece în continuare pe fugar în rândul viilor. 


Mr. Zilesac Otto 


NOTĂ INFORMATIVĂ 
Informator „Comănescu Virgil” 


Ludu Maria, mi-a povestit că Ioana Grigoriu, măritată Baciu, soră cu Marilena 
Grigoriu, locuieşte la Bărăbanț, lăngă Alba-Iulia, şi aşteaptă să nască. Grigoriu Ioana, a 
fost studentă la Bucureşti, în anul II a fost exmatriculată şi prin Ludu Sorin a obținut un 
servici. Baciu Grigore, după ce a ieşit din închisoare s-a dus la Bucureşti, s-a căsătorit cu 


Ioana, în prezent locuiesc în Bărăbanț, lângă Alba-Iulia, fiind bine înstăriți.(fila 247). Se 
studiază posibilitatea ca la un moment prielnic, agentul nostru, să-şi exprime îndoiala 
asupra felului cum a scăpat Gavrilă, şi să se lase să se înțeleagă că Gavrilă ar fi facilitat 
arestarea celorlalţi, pentru a se pune bine cu comuniştii, şi astfel a scăpat. 


Primită de Lt. Crăciun C-tin. 


NOTĂ INFORMATIVĂ 
De la informatorul „Octav Chirilă” 


Informez că Şofariu Elena, pleacă la Bucureşti. Adaug că banditul Gavrilă o 
simpatiza. 


NOTĂ 
Şofariu Elena, va fi supravegheată de şase posturi. Se vor urmării legăturile pe 
care le are în Bucureşti. Postul „Selecta”, casnică, postul „Sofia”, casnică, postul 


„Sanda”, şi alte elemente. 


Şeful serviciului: Grozescu Augustina 


NOTĂ OPERATIVĂ 


Postul „Selecta” a predat-o postului „Ştefan”, apoi postului „Stan”, postului 
„Safta”, iar postul „Sonia” i-a pierdut urma. 


NOTA NOASTRĂ 


Zeci de pagini cuprind lucrurile pe care le-a cumpărat Şofariu Elena din 
Bucureşti, şi străzile pe care a circulat. 


NOTA NOASTRĂ 


Volumul 89 este dedicat aproape în întregime cu problema Şofariu Elena. Nu îmi 
amintesc să fi cunoscut această persoană mai mult decât din vedere, şi nici de aceasta nu 
sunt sigur, că-i atribui figura pe care o avea în realitate. Nu-mi amintesc să fi vorbit 
vreodată cu ea. Din liceu nu am mai întâlnit-o nici odată. În dosare am găsit-o pentru 
prima dată, când o informatoare o pârăşte că ar fi zis, că l-ar fi văzut pe Gavrilă în Sibiu, 
în piață. De atunci securitatea s-a ținut pe urmele ei încontinuu. 


Securitatea a aranjat să fie despărțită de logodnicul ei, dr. Cora, confiscînd corespondenţa 
ambilor. Scrisorile ei către logodnicul Cora, care a fost mutat în Moldova, se află la 
dosar. Odată cu ea a fost pus sub urmărire şi tatăl ei, şi întrega familie a logodnicului 
Cora. Fratele dr. Cora, care lucra ca ofițer în armată, a fost dat afară din serviciu. 


In schimb, în acţiunea de urmărire, este trecută de la colegă, la prietenă bună, logodnică 
şi chiar concubină, ce urma să se căsătorească cu Gavrilă. Tov. ministru Drăghici, dorea 
să ştie de ce nu s-a făcut acea căsătorie. 


Şofariu Elena, a fost încadrată informativ într-un cerc foarte strâmt de prietene, prieteni, 
admiratori, logodnici, fără ca ea să aibă cea mai mică ştire despre mine. A fost 
împiedicată să se căsătorească o viaţă întregă, securitatea sperând că eu mă voi întoarce la 
ea dacă ea nu e căsătorită, şi astfel să mă aresteze. Şofariu Elena a murit necăsătorită, fără 
să ştie din ce pricină. Dacă aş fi ştiut ce am citit mai târziu în dosarele securităţii, aş fi 
căutat-o să îi cer iertare că fără să ştiu i-am distrus viaţa. 


NOTĂ INFORMATIVĂ 
sursa „Octavian Chirilă” 


M-am întâlnit cu d-na Moga, soția fostului comisar de poliție Făgăraş. Mi-a spus 
că soţul ei este închis, şi a fost şi la Canal. De Gavrilă a zis: ,„ Bravo lui, mă bucur că le-a 


mai făcut o figură ăstora de la securitate!” 


Primită de Lt. Maj. Simtion Niculae 


M.A.I. Rupea 
05. 09. 1961 
NOTĂ INFORMATIVĂ 


Raportăm că în 4 Septembrie la Crihalma a apărut un suspect. 1,70 m înălțime, 
nas acvilin, ochi căprui, păr castaniu, foarte posibil că a fost urmăritul Gavrilă. 


NOTA NOASTRĂ 


Incă mai căutau pe un Gavrilă, cu ochi „căprui”, în timp ce adevăratul Gavrilă, 
avea ochi albaştri. 


NOTĂ INFORMATIVĂ 


Lazea V. Gheorghe, ginerele bătrânei Gavrilă, a fost abandonat ca informator, 
pentru că i-a descoperit soacrei sale tot ce i-a cerut lui securitatea. 


Corespondența din satele de sub munte se cartează în continuare la gara Voila, de 
către organele noastre. 


Lt. Crăciun C-tin 


M.A.I. Regiunea Braşov, 
Serviciul II 
30. 09. 1961 
ACȚIUNE 
(Vol.68, fila 309). 
Strict secret 

Din activitatea şi comportarea fugarului Gavrilă, se cunoaşte că el îşi creea 
legături pentru bandă, în rândul femeilor legionare, sau a soțiilor de legionari decedați. 
Din măsurile şi verificările efectuate în această direcție, s-a identificat soţia legionarului 
Săbăduş Petre, anume, Săbăduş Ana, care în prezent domiciliază în comuna Galtiu. Soţul 
acesteia a desfăşurat o intensă activitate cu Gavrilă, în G.S.L. din Cluj, până în anul 1947, 


când a fost arestat şi condamnat. În anul 1953, decedează în penitenciarul în Penitenciarul 
Jilava. 


Cât timp Gavrilă a stat la Cluj, a fost în relații bune cu Săbăduş, împrejurare în 
care i-a cunoscut şi soţia. De precizat este faptul că Săbăduş Ana, nu s-a recăsătorit, şi are 
doi copil. 

Printr-o deplasare la raionul Alba —Iulia, s-a solicitat organelor de securitate, să 


1. vu. 


trecem la anchetarea ei pentru a se stabili, eventualele legături sau cunoştinţe despre 
fugar. Termen 30 Septembrie 1961. Se aprobă. Locţiitor de direcţie Teriş Ştefan 


Răspunde Lt. Crăciun C-tin 


NOTA NOASTRĂ 

Cât de aproape a fost securitatea de locul în care eram ascuns... 

M.A.I. 

20.10.1961 

PLAN DE MĂSURI 
(Vol.112) 

Şeful postului Mica din Târnăveni, spune că preotul Creţu Emil nu primeşte pe 
nimeni în casă. Munceşte pământul împreună cu soția. Soţia e originară din Porumbacu 
de Sus. Ambii au făcut şcoala la Blaj. Sunt naționaliști şovini. Au legături cu preoții 
greco-catolici şi catolici români şi maghiari. Taie doi porci de Crăciun, la el ar putea fi 
ascuns un fugar. Vor fi încadraţi informativ următorii: Stan Ilie din Făgăraş, Traian 
Marian —Codlea, Chirilă Emil —Deva, Fodor loan —Braşov, (marşrutizarea lui la Netotu 
într-o comisie), Spătăceanu Ion la Blaj (în activitatea sa au apărut situaţii suspecte), 


Radocea Virgil, Maga Mihai, Itu Niculae, Roman Ion, Comănici Alexandru. 


Lt. Crăciun C-tin 


M.A.I. Târnăveni 
PLAN DE URMĂRIRE 


Se aprobă: regiunea Stalin, Col. Aranici Pavel 


Se vor urmări următorii din raionul Târnăveni pentru depistarea banditului 
Gavrilă loan: Spătăceanu Ion, din Ciufud Blaj, Cornelia Biriş, Dancu Ana, Mihailovici 
Eugenia, Zina Erimia, Macovei Minerva şi preoţii greco-catolici, la care poate merge 
Gavrilă la spovedit. Se vor supraveghea cadrele medicale, se vor reinstrui paznicii de 
noapte, se vor supraveghea deplasările cetățenilor, prezența de persoane străine, etc. 


Lt. Maj. Sintişan Iosif 


1962 


NOTĂ 

S-a aflat de la fostul student de la Conservatorul din laşi, Abăcioaiei Leon, că în 
1947 în timp ce se afla fugar în jurul Zalăului, Gavrilă l-a împrumutat cu 1.000.000 lei în 
următoarele condiţii: „Cumpără de ei drojdie de bere, vinde-o în sate pentru ouă, unt şi 


nuci, pe care le revinzi pe piaţa Clujului.” Au plecat amândoi la acest comerţ, şi 
Abăcioaiei a putut astfel să plece la Iaşi. 


NOTA NOASTRĂ 


Faptul este adevărat, s-a întâmplat în 1947, şi cred că informaţia a parvenit 
securităţii de la vreun informator din celula în care s-a aflat deținutul Abăcioaiei Leon. 


22. 11. 1962. 
NOTĂ 
de la închisoarea Aiud 
(Vol 59, fila 267) 
Sursa „Soare Z. loan”. 
Cu ocazia autoanalizei deținutului Leca D-tru de la dormitorul 2, deținutul Grecu 
Ioan, prin întrebările puse face apologia legionarilor. „Dacă vorbitorul cunoaşte 


masacrele făcute împotriva legionarilor la Miercurea Ciuc, asasinarea lui Codreanu, etc. 
Ce părăre are el despre aceste crime?” Intrebarea a stârnit indignarea deținuților de bună 


credinţă. Deţinutul A. D. A atras atenţia deţinutului Grecu loan, că aici nu suntem la 
şedinţe legionare. Deţinutul Grecu loan, a continuat cu asemenea întrebări. 


Col. Crăciun Gheorghe 


Noiembrie 1962 
NOTĂ 

Au fost marşrutizați în satele din regiune mai mulți medici, foşti colegi de-ai lui 
Gavrilă: Streza Ion, Cordea Nicolae, şi Păunescu Francisc. Au dat consultaţii medicale la 
colectivişti, între care şi mamei lui Gavrilă loan, Gavrilă Ana. De asemenea le-au dat şi 
medicamente. Dr. Streza Ion, i-a spus Anei Gavrilă: „dacă aş şti unde e, l-aş ajuta şi pe 


Ion”, la care bătrâna n-a răspuns nimic. 


Informator „Comănescu Virgil” 


NOTA NOASTRĂ 
Niciunul dintre aceşti foşti colegi de liceu, acum medici, n-a servit securitatea. 
Dar sub această formă au ajutat-o pe mama. De altfel pe medicul Păunescu Francisc, îl 


voi contacta peste 11 ani la Sibiu, când mă va ajuta material. (vezi vol. II din Brazii, pag. 
247). 


14.11.1962 

NOTĂ INFORMATIVĂ 

(fila 65) 

A fost descoperit cablul ce lega casa Gavrilă Ana cu sediul G.A.C. Gavrilă Ana a 
afirmat că stia demult că avea —urechi in casă - (microfoane ), încă de când au fost 


montate. 


Mențiuni- să fie determinată Gavrilă Ana să meargă cu soția agentului la o ghicitoare. 


Informator ,„L.I.” 


1962 
NOTĂ INFORMATIVĂ 
(fila 61) 


Deoarece Gavrilă Ana a refuzat să meargă la ghicitoare i se va aduce Eugeniei Gavrilă o 
ghicitoare din Făgăraş. 


1963 


NOTĂ INFORMATIVĂ 
Agent informativ „Adam Vela” 
Agentul a fost îndrumat spre Torje Desideriu, director general în Ministerul 


Agriculturii; Dan Aurel, în Consiliul Superior al Agriculturii, Kellner Erich, din Institutul 
central al agriculturii, pentru afla dacă ştiu ceva despre Gavrilă. Rezultatul a fost negativ. 


NOTĂ INFORMATIVĂ 
Agent „Muntean Maria” 


În 1961, Şofariu Elena ar fi spus că Gavrilă s-ar afla în Bacău la un şantier 
forestier. 


Primeşte Lt. Crăciun C-tin 


M.A.I. Braşov, serviciul II 


18. 11. 1963 


NOTĂ 
(Vol.110, fila 123) 
informator „Comănescu Virgil” 

Mama lui Gavrilă, mi-a spus că ea a fost chinuită mult de un Cpt. Cârnu. La 
proces a spus ce-a pățit, cum a fost bătută. Judecătorul a întrebat-o de ce n-a spus de lon?. 
Ea a răspuns că numai Iuda l-a vândut pe Domnul Hristos pe 30 de arginţi. Ea ca mamă 
n-a putut face acest lucru. La închisoare la Mislea, îi băga în cameră pe cineva să o tragă 
de limbă, dar ea s-a ferit. Odată i-a ridicat pe toți din casă, şi când s-a întors, a găsit la 
capătul patului un fir metalic ce ducea sub podea. Nu l-a rupt, aşa cum o învățase Ion, dar 
nu vorbeau de el, decât la câmp. M-a rugat să-i găsesc un servici fetei Eugenia, i-am 


promis că o voi ajuta. l-am promis şi medicamente pe care i le voi trimite. 


Menţiuni: agentul s-a comportat întocmai, pentru a obţine încrederea bătrânei, să 
ajute fiica să aibe servici la Mediaş, şi să-i trimită medicamente. 


Mr. Marta Tudor 


NOTA NOASTRĂ 


Astfel a reuşit doctorul Nicolae Cordea să-mi ajute familia, cu aprobarea 
securității. 


25.11.1963 
NOTĂ INFORMATIVĂ 
(fila 15) 


Agentul l-a văzut pe Gavrilă urcând în tren la Huedin spre Oradea. A dispărut din tren 
coborând la o haltă înainte de Tileagt. 


NOTA NOASTRĂ 


Multă zarvă s-a făcut în regiune pe această informație. N-am fost niciodată ascuns în 
zona Huedin. 


M.A.I. Braşov 
Decembrie 1963 
NOTĂ 

(Vol.110, fila.11) 


Agentul „Alexandrul Ştefan”, a fost marşrutizat la Făgăraş, pentru a afla de 
Gavrilă. Foştii deţinuţi: Pică şi Blebea, interogați, nu ştiau nimic despre Gavrilă. 


Cpt. Dăncilă Nicolae 


1964 


M.A.I. Braşov 
06. 03. 1964 
CĂTRE M.A.I. Hunedoara -Deva 
Vă facem cunoscut că organele noastre din Mediaş, au interceptat o scrisoare 
adresată numitei Secară Vlădica, din Petroşani, la Post restant, suspectă că aparţine 


fugarului Gavrilă loan ( scrisoare pusă în circuit). 


Avînd în vedere suspiciunea ce planează asupra numitei Secară Vlădica, cerem 
identificarea şi verificarea susnumitei, şi relații amănunțite despre ea. 


Lt. Col. şef de direcție Grozescu Augustin 


Şef servici III Mr. Ispas Eliade 


NOTA NOASTRĂ 


In adevăr scrisul era aproape identic cu al meu. La prima vedere chiar la securitate 
în 1976, am spus că-i scrisoarea mea. Dar conținutul „Mult adorata mea...” m-a ajutat să 


mă conving că nu-i scrisoarea mea. l-am spus colonelului Nagy „Imi tăiam degetele dacă 
a-ş fi scris-o eu!”. Scrisoarea se află la dosar în original. 


M.A.I. Secţia raională Alba 
06.06.1964 
NOTĂ 
Strict secret 

Către direcțiunea regională M.A.I. Hunedoara. Dispuneţi de a fi încadrată 
informativ, numita Săbăduş Ana, domiciliată în Alba — Iulia, strada 6 Martie. Susnumita 
este fosta soție a numitului Săbăduş, în prezent decedat, întim prieten a lui Gavrilă loan, 
fost şef al bandei care a activat în Făgăraş. Suspiciunile ce planează asupra acesteia sunt 
că ar putea să aibă legături cu Gavrilă loan. 


Col. Dinulescu 


Locţiitor Lt. Col. Ratuşnâi Mihai 


NOTA NOASTRĂ 
Norocul soției mele Săbăduş Ana, care între timp a fost înfiată de o mătuşă şi s-a 
numit Mârza Ana, a fost că securitatea a găsit o persoană Săbăduş Ana, domiciliată în 


Alba Iulia, strada 6 Martie, pe care au urmărit-o ani în şir până şi-au dat seama de 
greşeală. 


M.A.I. Secţia raională Alba 
NOTĂ 
Strict secret 


Săbăduş Ana, născută Ganga, în 04. 09. 1908, în Sebeş, nu este persoana căutată. 


Ministerul securităţii statului 
Direcţia I 
NOTĂ SINTEZĂ 
(Vol.113, fila 34) 
Strict secret 

S-au trimis probe de scris ale banditului în toată țara. Pentru a afirma cu 
certitudine că sora şi mama fugarului nu ştiu nimic de el, se vor face diferite legende. 
Agentura externă nu a aflat nimic despre el. Denotă că „Făgăraş” este deosebit de prudent 
şi nu se lansează în acțiuni riscante. La despărțire de Jean, avea trei buletine. Spionul 
Mare Sabin, paraşutat în 1952, a stat de vorbă cu fugarul în acel an.(n.n. inexact). 


Moartea lui „Făgăraş” e posibilă. 


Lt. Col. Florea Eremia 


24.10. 1964 

NOTĂ DE LUCRU 

PRIVIND PE LEGIONARUL BORZEA OLIMPIU 
(Vol.56, fila 8) 

Analizînd materialul informativ se constată că Borzea Olimpiu (eliberat din 
detenție), se menţine încă pe poziție duşmănoasă şi întreține legături cu elemente 
eliberate din detenție. Are amenințări duşmănoase la adresa lui Grovu loan. Agentul 
„Vasilescu Stelian” se bucură de încrederea lui Borzea Olimpiu şi este vizitat de agentul 


„Timaru Gigă”. 


Mr. Pârvu C-tin 


05. 11. 1964 
NOTĂ INFORMATIVĂ 


Agent „Nicu Oprean” 


(Vol.113, fila 38) 


-Cunoşti pe Gavrilă? I-am spus că-l cunosc de când era elev de liceu în Făgăraş. 
Imediat m-am gândit, că dacă mi se pune această întrebare, Gavrilă nu este prins. 


1965 


Consiliul securității statului Braşov 
28.03.1965 
MĂSURI INFORMATIVE 
în acțiunea „Făgăraş” 
Suspecţii care l-ar putea adăposti sau ar şti despre el. 
1)  Spătăcean Ion din Blaj 
2) Cordea Iancu, din Gura Văii 
3) Informatorul „Comănescu Virgil”, vrea să ne ducă în eroare că Gavrilă ar fi mort. 
4) Şofariu Elena din Sibiu 
5) Mărie Ion, profesor la Sibiu 
6) Malene Elisabeta 
7) Popa Codru Vichente 
8)  Borzea Ana 
9) Borzea Rozalia 
10) Ramba Octavian din Sibiu 
11) Hogaş Manole, 


12) Guist Ana 


13) Craiu Lina din Crihalma 
14) Borzea Olimpiu 

15) Florea Victor 

16) Burlacu Niculae 

17) Comşa D-tru 

18) Hulubei Ligia 


19) Motoc Ghoerghe din Săsciori ( a zis: „nu mă înscriu în partid, că mă vor întreba cei 
din munţi, de ce am făcut asta”) 


20) Paştea Eugen, prof. univ. Din Bucureşti, prieten cu Gavrilă 

21) Roşca Maria (trimite la Reciu, pachete şi medicamante) 

22) Dan Aurel, din Consiliul Superior al Agriculturii,( va fi urmărit unde se duce) 
23) Bica Octavian 

24) Motoc Aurel, preot greco-catolic, (a refuzat categoric colaborarea) 

25) Întreprinderea forestieră din Huedin 

26) Mănăstirea Sâmbăta de Sus (informatorul „Timaru Gică”) 

27) Bătrâni, mistici, ciobani, văduve, preoții greco-catolici fanatici, 

Cpt. de securitate Faur loan 

Cpt. Florea Eremia 


Lt. col. Cursaru loan 


Mr. Ispas Eliade 


NOTA NOASTRĂ 
Începând cu 1964, nu mai eram banditul Gavrilă, ci „Făgăraş”. 


16. 04. 1965 


NOTĂ INFORMATIVĂ 
(Vol.110, fila. 234) 
agent „L. I.” 
...Cînd am întrebat-o pe Leana Gavrilă ce mai ştie de Ion, sora banditului, a 


răspuns: „Acum Ion s-a întâlnit cu Gheorghiu Dej şi Kenedy să pună lumea la cale. Eşti 
mulțumit?” 


1966 


14. 06. 1966 
NOTĂ INFORMATIVĂ 
Agentul „L.I.” 
Strict secret 

Primită de Cpt. Ticuşan Gheorghe 
Mama fugarului Gavrilă are încredere în mine, soția mea a întrebat-o despre băiatul ei. 
Ea a zis: parcă nu-mi vine să cred că mai trăieşte, dacă trăia, trebuia de atâția ani de zile 
să de-a un semn de viață, să se intereseze dacă mai trăiesc, şi cum trăiesc. Ştie că sunt 
bătrână. Un semn, o vorbă, ceva, trebuia să apară şi de la el. De tatăl său, ştie că a murit, 
dar despre mine, cred că nu l-ar răbda inima să nu mă mângăie cel puțin cu o vorbă, după 


câte am suferit pentru el. 


Sarcini: agentul să rămână prin soția sa, în preajma mamei şi rudeniilor lui 
Gavrilă din Gura Văii. 


Cpt. Ticuşan Gheorghe 


M.A.I. Braşov 


22. 06. 1966 

PLAN DE MĂSURI 

Ptr. prinderea banditului Gavrilă 
(Vol.112) 


Forcoşan Gheorghe, din Gura Văii, a lansat zvonul că Gavrilă este în Elveția. 
Dateş Gheorghe, alt, prieten, fiul învățătorului, a lansat zvonul că este în Franţa. S-a găsit 
că inginerul Filip din Bucureşti, a fost prieten cu fugarul. Să se afle dacă mama fugarului 
extern Micu Gheorghe, a vizitat-o pe Gavrilă Ana. Se constată că fam. fugarului Gavrilă, 
se comportă excesiv de prudent. Agentul „Creangă Ion”, confirmă că în pomelnice, Ion se 
află întotdeauna la „vii”. 


Numita Lavinia Slăveanu, fostă prietenă a banditului, crede că acesta este în viață. E 
posibil ca Gavrilă să lanseze el însuşi zvonuri ca să deruteze organele noastre. 


Măsuri: intensificarea măsurilor informative, supravegherea elementelor suspecte, 
a familiilor, etc. Mama fugarului a decoperit instalația T.O. din casa ei, se va instala o 
alta. 

Legendă nouă: se creează o legendă nouă, soț şi soţie, chiriaşi la casa mamei 
Gavrilă, un ofițer de securitate, sub acoperire va fi permament în comună. Vor fi urmărite 
103 elemente ce au avut legătură cu banda în Raionul Făgăraş, în Rupea 19 elemente, iar 
în Sibiu 5 elemente. Va fi dirijat informatorul „Ghişe loan” pe lângă Borzea Olimpiu şi 
Ana Chivulescu din Sibiu. Acelaşi lucru la cei din jurul lui Metea, Chiujdea şi ceilalți. Va 
fi supravegheată Vaida Maria din Rupea, Opriş Traian din Deva şi dr. Stroia din Ilia, 
Hunedoara. 

Mr. Pârvu C-tin 


Lt. col. Florea Eremia 


Cpt. Dăncilă Nicolae 


24. 11. 1966 
PLAN DE COMBINAŢII 


(Vol. 75, fila 121) 


În acţiunea Gavrilă Ion, agentul „Cr. I”, îi va înmâna mamei fugarului un plic 
închis cu un bilet, scrisul lui Gavrilă Ioan, (plastografiat de organele noastre). În conţinut, 
Gavrilă Ana este invitată la Sibiu. Dacă mama fugarului nu va da importanță plicului, 
înseamnă că ştie că e viu. Dacă va desface plicul, înseamnă cu nu ştie defel de el. Se va 
urmări, la cine va merge, după citirea plicului, prin agenţii noştri. 

Biletul conține: Vă scriu ca un vechi prieten al fiului dvs. cu care am făcut 
facultatea. Eu am venit acasă de doi ani, şi am auzit multe lucruri de fiul dvs. Eu voi veni 
la Făgăraş în 20 mai, şi v-aş ruga să veniţi şi dvs. sau fiica dvs. şi să treceţi pe stradă prin 
fața cofetăriei, cu năframă albă dacă trăieşte şi cu năframă neagră dacă nu mai trăieşte. 


Cu deosebită stimă vă sărut mâna pentru bunătatea de a veni şi a aduce ştirea. Semnat 
Trifoi Nicolae din Cluj. 


NOTA NOASTRĂ 


Desigur mama era destul de înţeleaptă să nu primească astfel de oferte. Deşi 
scrisoarea a fost semnată de Trifoi Nicolae nu a fost el autorul. 


1967 
Direcția securităţii Braşov 
Serviciul III 
17. 03. 1967 
PLAN DE COMBINAȚIE 
(Vol.75, fila 99) 
Strict secret 

Pentru a o determina pe mama fugarului de a dezvălui dacă fiul ei trăieşte sau e 
mort, agentul „Cr. I.” îi va duce o scrisoare din partea unui prieten din Maramureş, al lui 
Gavrilă loan, în care o roagă să-i spună dacă este viu sau mort. Mama Gavrilă, e rugată să 
vină în Făgăraş, într-o zi de târg cu năframă albă, dacă trăieşte, şi cu neagră, dacă e mort. 
Nu trebuie să se întâlnească cu nimeni. Organele noastre vor observa cu ce năframă vine 


Gavrilă Ana. 


Mr. Neagoe loan 


Mr. Răceu Ştefan 


Lt. de securitate Ispas Eliade 


NOTA NOASTRĂ 


A fost o a doua incercare a securităţii pe lângă mama cu aceiaşi legendă. 


1969 

29. 03. 1979 

NOTĂ EXPLICATIVĂ 
(Vol.113, fila. 55) 


Comănici Alexandru, a fost chemat să spună dacă numitul Landauer Iosf, ar fi 
Gavrilă. A răspuns prin şi da şi nu. 

În ce priveşte pe inginerul Comşa D-tru din Bucureşti, care la încercarea de 
recrutare a afirmat categoric că nu va da material despre Munteanu Ion şi „Făgăraş” 
(Gavrilă loan). Se vor lua măsuri de încadrare informativă a lui, şi se va studia 
posibilitatea instalării măsurilor speciale, la domiciliul său, după care se vor creea 
condiţii în casă la susnumitul, pentru a se discuta despre „Făgăraş”. Menționăm că pe 
„Făgăraş” îl cunoaşte şi soţia acestuia. 


Şeful biroului 1 Faur Ion 


Şeful direcţiei I Lt. Col. Florea Eremia 


15.04.1969 
PLAN DE MĂSURI 


(Vol.112, fila 53) 


99, 


Întrucât mama banditului e bolnavă, va fi trimis informatorul „Timaru Gică” să se 
ocupe şi de pregătirea duhovnicească, în scopul ca prin spovedanie să se obțină date ce ne 
interesează despre fugar. 


Col. Nagy Tiberiu 


NOTA NOASTRĂ 


Timaru Gică era călugăr la Mănăstirea Brâncoveanu, Sâmbăta de Sus. 


1970 


Discuţii cu Petru Novac, tatăl bandiului Nelu Novac. 
-Ce şti de băieți, cum au murit? Dar de Nelu Novac ce ştii? 


-Nu ştiu nimic, ştiu doar că ar fi fost omorâţi. Eram la Jilava într-o cameră de triere, toți 
câți treceau pe aici îşi scriau numele. Am găsit numele fiului meu. 


-ÎI cunoşti pe Grovu? l-am întrbat. 
-Din nume. El este cel care ne-a vândut. 


Menţiuni: Novac Petru este luat în evidenţă ca suspect, a fost condamnat la 25 ani muncă 
silnică. 


08.04.1970 
RAPORT 
Informatorii pentru „Făgăraş” nu sunt buni. 


Pb 


„Timaru Gică” a refuzat să mai colaboreze cu noi. Comănescu Virgil, medic, a lansat 
ideea că e fugit în Franţa, şi mama fugarului a răspândit zvonul. 


Nu mai corespunde. „Dragomir lon”, învățător, fiindcă nu a semnalat nimic important. 
Au fost recrutaţi „Florescu Gheorghe”, inginer la C.A.P., şi „Georgeta”, factor poştal, 
preotul „Dinescu”, dar fără rezultat. Leabu Alexandru, susține că l-a văzut pe fugar în 
timpul treieratului din 1969. Mama fugarului, spune când este întrebată, Ion e plecat în 
Anglia, şi e căsătorit cu fiica mareşalului palatului reginei Angliei. S-a instalat în casa 
vecină un „frate” al inginerului de la C.A.P. (Col. Lupu Vasile din Bucureşti). 

Gen Mr. Bolintineanu loan 


Gen. Mr. Borsan Dumitru 


NOTA NOASTRĂ 


Prin anii 1950-1954 eram urmăriți de locotenenţi căpitani şi cel mult maiori, rar 
câte un colonel. Acum problema era studiată de generali-maiori. 


1971 
19. 02. 1971 
NOTĂ SINTEZĂ 
Privind cazul fugarului Gavrilă 
Se constitue un comandament compus din: Gen. Mr. Borsan D-tru, Col. Florea 
Eremia, Lt. Col. Slăniceanu Niculae, din ministerul securităţii statului, direcţia I. 


Inspectoratul judeţean Braşov: Gen. Bolintineanu I., Mr. Faur loan şi Cpt. Grecu Mihail. 
Inspecoratul Sibiu: Col. Gergely Francisc, Mr. Socaci Ion. 


29. 05. 1971. 
NOTĂ INFORMATIVĂ 
Informatorul „Dragoş” din Caraş-Severin 


„„„Am ajuns astfel să stau de vorbă cu Lazea Elena, sora fugarului Gavrilă loan. 
Eu am citat din Biblie, texte mişcătoare, şi am cântat „Domnul iubirii”, după aceea Lazea 


Elena, şi-a spus necazul ei, că are un frate partizan, de care nu ştie nimic. Mama ei a făcut 
trei ani puşcărie, şi ea la 15 ani a fost bătută să spună de fratele ei. El poate mai trăieşte, a 
spus lucrul acesta de trei ori. Numita Lazea, mergea la biserică în fiecare seară. Mi-a spus 
că-i plac cântările din Oastea Domnului. 


NOTĂ 
(Vol.113) 
Informatorul „Dragoş”, predicator adventist a reuşit să se infiltreze pe lângă Lazea 


Elena şi a insistat să o invite la Sibiu, unde se adună toți predicatori adventişti, dar ea nu 
s-a dus. 


NOTĂ INFORMATIVĂ 
(Vol.116) 
Lazea Gheorghe, a lui Vica, are o activitate duşmănoasă față de regimul nostru. 


Ascultă chiar la servici, posturi străine şi slujba de la Vatican. A râs când a murit 
Gheorghe Gheorghiu Dej, şi a mâzgălit buletinul la votare. 


Inspectoratul Constanţa 
DECLARAȚIE 
(Vol.116, fila 357) 


Inspectoratul Constanţa declară că nu sunt indicii că fugarul Gavrilă loan, s-ar 
află pe raza judeţului Constanţa. 


1972 


04. 04. 1972 


NOTĂ SINTEZĂ 

Privind activitatea ptr. identificarea fugarului „Făgăraş” (Gavrilă) 

Strict secret 

S-a efectuat căutarea pe întrg teritoriul țării în special la mănăstiri, schituri, exploatări 
forestiere, case izolate, etc. Sigur nu se găseşte la mănăstiri. Sora banditului, Lazea Elena, 
a fost la Băile Herculane şi încadrată informativ. Informatorul Dragoş cu mijloace 
speciale, a obţinut informaţia, că Lazea Elena, nu mai ştie nimic de „Făgăraş”. In locuinţa 
mamei fugarului, au fost instalate din nou, mijloace speciale. Nu s-a găsit nimic 
important. Lazea Gheorghe, cumnat cu banditul, Lazea Laurean şi Petrişor Ion, nu ştiu 
nimic. Un cadavru găsit în m-tele Viştea, nu semăna cu „Făgăraş”. 

Concluzia: să se caute în continuare pe întreg teritotiul ţării. 


Gen. Mr. Dumitru Borsan 


Col. Florea Eremia 


1973 

08. 05. 1973 
NOTĂ 
(Vol.107) 

Malene Elisabeta şi Budac Remus, au recunoscut o fotografie a unui cadavru, care 
era Gavrilă Ion. Profesorul Riscuteu, de la Institutul Antropologic Bucureşti, va executa 
un portret robot al fugarului, care se va compara cu fotografia cadavrului. 

Se va face o percheziţie secretă la domiciliul lui Vlad Manole, din Zerveşti, 
Caransebeş, apoi se va arăta şi lui fotografia cadavrului. Vor fi urmăriți de aproape 


Sadovan Ion şi Buzilă Elena din Aiud. 


Ofiţer specialist Lt. Col. Nagy Tiberiu 


1974 


23. 03. 1974 
Rep. din limba română Nr. 0032564 
ACȚIUNEA „NEGOIUL” 
(Vol.108, fila 89) 
Strict secret 
Anchetarea bătrânei Gavrilă şi a fiicei sale Eugenia zisă Geana. 


„...-Au venit şi m-au dus să mă puşte, şi m-o bătut şi m-o lăsat ca moartă pe marginea 
drumului. Plânge... 


Eu:- Lasă, nu-ţi mai aduce aminte de treburile astea. 

- Le-a luat şi pe fete şi le bătea, dar ele nu ştiau nimic. Eu dacă vine, nu-l cunosc. Is 20 de 
ani de când nu l-am văzut. Intră o doctorițţă chemată de anchetator şi îi dă bătrânei 
medicamente pentru inimă. I se arată poze dacă cunoaşte pe cineva (n.n. în realitate, 
droguri) 

Nu cunosc pe nimeni, răspunde bătrâna, fără a se uita prea mult. 

Eu: -Dar dacă vine acasă? 


-De unde să vie? Dar poate să vie? 


Geana: -Nici eu nu cunosc pozele. Că acasă n-am avut nici o poză, de când eram ca ăsta 
mic (copilul ei de patru ani), că au venit atunci şi au luat toate pozele, şi ale tatii. 


Eu: -Eu vă iau depoziția sub jurământ, că nu cunoaşteţi pe nimeni. Dar dacă nu spuneţi 
adevărul, pentru mărturie mincinoasă, închisoarea vă aşteaptă. Nu te juca cu asemena 


chestiuni, ai familie, copil. 


-Nu, domnule, nu cunosc pe nimeni. Acesta ar putea fi Şimonică fierarul care a murit de 
trei-patru ani. 


Întervine tov. Faur: -Nu seamănă cu fratele dumitale? 
-Eu aveam 8 ani când l-am văzut ultima dată. 
Petrişor: -Eu nu l-am cunoscut pe Gavrilă Ion. 


Intră un bătrân. E anchetat şi el. 


-Nu cunosc pe nimeni din fotografie, să mă omori! 


Înregistrarea s-a întrerupt că s-a luat două zile curentul. Ulterior nu s-a mai discutat 
despre fotografii. 


Ptr. conformitate anchetator Cpt. Averbuch Izu 


Poliția municipală Bacău 
16. 05. 1974 
RAPORT 

Inspectoratul de poliţie Bacău, a fost sesizat că un cadru didactic din judeţul 
nostru s-a căsătorit cu „Negoiu” (Gavrilă loan), având doi copii de 13 până la 15 ani. In 
legătură cu acțiunea „Negoiul”, am întreprins cercetări în rândul cadrelor didactice. Nu 


există nici o femeie căsătorită cu bărbat străin, cu doi copii. 


Col. Niţu C-tin 


NOTA NOASTRĂ 


Începând din 1974 am devenit „Negoiul” 


M.A.I. Mediaş 
REFERAT 

Ing. Gavrilă Nicolae, văr cu banditul Gavrilă, tată condamnat, este un element 
duşmănos regimului, încadrat informativ (rezultat negativ). Se propune ducerea ing. 
Gavrilă la Cipău, spre a fi prelucrat operativ. De asemenea transportarea lui la o întâlnire 
cu tatăl său. Va fi ameninţat că va fi şi el condamnat dacă nu devine informator. 
Refuzând propunerea, a fost arestat pe drum, şi transportat la anchetă. 


Mr. Florea Eremia 


1975 


13.05.1975 
NOTĂ DE SINTEZĂ 
(Vol.117, fila.4) 

Gheorghe Lazea, urmărit sub numele de „Zugravu”, nu aduce niciodată vorba de 
fugar. Mijloacele speciale nu au dat rezultate. Va fi în continuare supravegheat. Vor fi 
suspectați copiii de şcoală a lui Lazea Elena. Prin oameni trimişi de noi, „Zugravu” va fi 
incitat că soţia şi soacra îi cheltuiesc venitul lui. Va fi supravegheată familia, dacă duce 
alimente mai multe copiilor. 

Informatorul „Popa Mihai”, va urmări toate mişcările din curtea lui „Zugravu”. 
Elevul Lazea Ion, a fost urmărit la băi la Căciulata. Copiii Gheorghe şi Ion, au fost puşi 


sub supraveghere, sunt foarte prudenti în vorbe. 


Col. Forea Eremia 


M.A.I. Inspectoratul judeţean Braşov 
06. 06. 1975 
NOTĂ INFORMATIVĂ 
(Vol.107, fila 214) 

În 05. 06. 1975, am vizitat fam. Gavrilă, am făcut feştanie. Pe fiul ei Ion, l-a trecut 
la vii. Am întrebat-o dac-i bine să fie la vii, şi poate el e mort. A zis că e bine să fie pus la 
vii, că Domnul Dumnezeu le ştie pe toate. Am observat, că fam. e mai deschisă ca 


altădată. 


Informator „Timaru Gică” 


M.A.I. Inspectoratul județean Braşov 


NOTĂ 


(Vol.107, fila 217) 


După terminarea slujbei, a venit Lazea Elena cu un pomelnic. La „„vii” era şi Ion. 
Întrbând-o cine este acest Ion, a răspuns că fratele ei. Altădată era la morţi, am zis eu. 
Cred că e mai bine să-l trecem la vii, mi-a răspuns. l-am arătat că trebuie să fim atenți 
unde îi aşezăm pe cei vii şi pe cei morți. Ea a răspuns hotărât să-l trcem la vii. 


Tohăneanu Gheorghe 


15. 11. 1975. 
NOTĂ INFORMATIVĂ 
Informatoarea „Tatiana” 


Primită de Lt.Col. Vladimirescu Tudor (n.n. şi-a scimbat numele din Averbuch 
Izu în Tudor Vladimirescu) . 


...M-au chemat în camera lor (Gavrilă Ana şi fiica ei Eugenia). Au plâns de 
bucurie că suntem maici. Gavrilă Ana a zis: „domnitorii din trecut, după fiecare luptă 
construiau o mănăstire. Ăştia dărâmă bisericile şi închid preoții. Copiii cresc fără 
Dumnezeu şi religie. Cum îi rabdă Dumnezeu că au făcut atâtea nelegiuiri? 


Am cântat cântece religioase: „Isus cu ucenicii”, iar ele „Cina cea de taină”. 
Aveau la ele Psaltirea, în care bătrâna citeşte. Eu am adus picturile mele. I-am spus să-şi 
prezinte un pomelnic. La sfârşit a spus că are un băiat Ion, pe care îl trece la vii. De-o fi 
viu, Dumnezeu să-l aibă-n pază, de-o fi mort, să-l ierte. Menţionez că nu arăta tristă, când 
zicea că e mort. Am sfătuit-o să dea slujbe cât ce-aude de el. Am îndrumat-o la 
Mănăstirea Cozia, şi în 40 de zile se alege într-un fel. Mi-a promis că se duce. La plecare 
ne-a dat adresele şi m-au invitat la ele în Gura Văii. M-au întrebat cum locuiesc. Le-am 
spus că stau singură, am casa mea cu multe camere, mi-ar place să stau cu cineva, înainte 
am stat cu o altă călugăriță. Le-am spus că mă ocup cu pictura şi flori artificiale. 


Menţiuni: informatoarea „Tatiana” să continue, tot aşa. Să nu insiste de Ion, să-i 
câştige încrederea treptat sub acoperirea religiei, să afle prin pomelnice, dacă fiul ei 


trăieşte. Să identifice persoanele cu care bătrâna are legături. 


Lt. Col. Tudor Valdimirescu (Averbuch Izu). 


Căciulata camera 221 
22. 11. 1975 
NOTĂ INFORMATIVĂ 

...Măicutță, îmi deschid inima şi sufletul către dumneata. Văd că eşti credincioasă, 
m-ai învăţat să fac slujbe pentru băiat, mi dor să-l văd, dar dacă ar veni, l-ar lua 
comuniştii. Aşa mai bine, poarte-i Dumnezeu de grijă pe unde va fi. 


Eu: Nu i-am mai făcut rugăciuni să vină acasă. Am cântat cântece din Oastea Domnului. 


Informatoarea „Tatiana” 


NOTĂ INFORMATIVĂ 
(fila 182) 
La Cozia în pomelnic, Gavrilă Ana nu l-a mai trecut pe Ion. Eu am sfătuit-o să-l 


treacă, pentru că preoţii nu ştiu. I-am spus că să se ferească de maica Cipriana, care se 
numeşte Cojocaru Joița, legionară, ca să nu devină suspectă. 


NOTĂ INFORMATIVĂ 
(fila 183) 

Un cetăţean a oprit-o pe Eugenia în prezența Anei Gavrilă. Acesta a întrebat-o de 
unde este. In Recea şi eu cunosc pe cutare şi pe cutare....Cetăţeanul la plecare a salutat-o 
pe Gavrilă Ana, „bunăseara mamă!” Acesta a apărut ulterior la slujbă. La masă soția 
cetățeanului ne-a salutat. Cetăţeanul căuta încontinuu să fie văzut de Gavrilă Ana şi fiica 
sa Eugenia. Cetăţeanul se numeşte Lincar Augustin, iar soția Victoria. 


Informatoarea „Tatiana” 


Primită de Col. Vladimirescu Tudor (Averbuch Izu). 


NOTĂ INFORMATIVĂ 
(fila 184) 

Tatiana a făcut pomană pentru tatăl ei, cu ţuică. A băut puţin şi Gavrilă Ana. 
Gavrilă Ana a completat că îi e dor de băiat, dar nu vrea să vie. A povestit viața familiei 
lor, care vor să-şi adune comori în cer şi nu pe pământ. 


Informatoarea „Tatiana” 


Primită de Col. Tudor Vladimirescu (Averbuch Izu) 


NOTA NOASTRĂ 


Bănuiesc că-n ţuică erau introduse droguri. 


NOTĂ INFORMATIVĂ 

(fila 187) 

Pe fugar l-a trecut tot la vii. 
Informatoarea „Tatiana” 


Primită de Col. Tudor Vladimirescu (Averbuch Izu) 


NOTĂ INFORMATIVĂ 
(fila 188) 


Am folosit un procedeu cu mişcarea crucii pentru ca să-mi de-a câteva date despre 
Ion, ca să iasă bine rugăciunile, să fie date exacte, să nu mințim pe Dumnezeu. (Eu, 
„Tatiana” am fost stareță la Mănăstirea Gurasada din Botoşani). A mărturisit că cu trei 
ani în urmă, a primit veşti că Ion trăieşte în ţară. Vestea i-a adus-o cineva. l-am spus că 
prin viziuni, eu ştiu că fiul ei nu e slab. Era bucuroasă, de aceste rugăciuni profetice. 


Bătrâna Ana Gavrilă, mi-a mărturisit că a venit o maşină luxoasă şi a fotografiat casa lor. 
Ea nu s-a dus la maşină, se poate ca în maşină să fi fost fiul ei. 


Informatoarea „Tatiana” 


Primită de col. Tudor Vladimirescu. 


03. 12. 1975 
NOTĂ INFORMATIVĂ 
(fila 190) 


I-am promis că îl întreb pe Dumnezeu pentru fiul ei, dacă are doi copii, cum a fost 
vestea. M-am fotografiat cu Gavrilă Ana. 


Informatoarea „Tatiana 


Primită de Col. Tudor Vladimirescu 


NOTĂ INFORMATIVĂ 
(fila 192) 
Acum doi ani, a venit un cetăţean cu haine rupte, şi i-a cerut găzduire Anei 


Gavrilă, zicând că este fugar, şi întrebând de Ion. Nu l-am primit că am ştiut că e de la 
securitate. 


NOTĂ INFORMATIVĂ 


(fila. 193) 


A venit o altă călugăriță şi a cântat în prezența Anei Gavrilă „Suspinul unei 
mănăstiri”, al cărei autoare era maica Marilena. Era vorba de un nepot care a plecat 
ilegal din țară. Gavrilă Ana şi fiica Eugenia nu le-a dat nici o atenție. 


Informatoarea „Tatiana” 


Primită de col. Tudor Vladimirescu 


NOTA 
(Vol.109, fila.32) 

„„„Dacă e mort fratele, o să-l scot de la vii şi să-l trec la morţi. Când va să 
rânduiască D-zeu, o să vă fac o vizită că mi-e tare dor. Acum vă visez cum stam şi 
făceam rugăciuni şi cum povesteam. Dumnezeu să ne ajute să ne mai vedem şi să vă 
cunosc familia. Eu vă pomenesc pe toţi în rugăciuni. Vă doresc bătrâneţe uşoară. (Maica 


Tatiana) 


Lt. Col. Faur 


Serviciul I Braşov 
13. 12. 1975 
NOTĂ 

„eu am plâns în cursă, că despărțirea e tare grea, dureroasă, nu m-aş fi despărțit 
de dvs. niciodată, dar voia Domnului, fiecare cu cuibul lui. Eu mă duc la locuri sfinte la 
Ierusalim. Dumnezeu să vă îndeplinească dorinţele. 


Maica Teodora. 


Pentru conformitate Col. Faur 


1976 
M.A.I. Inspectoratul judeţean Braşov de securitate 


29. 04. 1976 


NOTĂ INFORMATIVĂ 
(Vol.107, fila.166) 


140.01/6476/0020 Duminică 18 Aprilie 1976, a fost la mănăstire Elena Lazea, 
sora fugarului Gavrilă Ion. În discuţii purtate la spovedanie şi cancelarie, sursa a încercat 
să afle, dacă fratele ei trăieşte sau e mort. Elena a răspuns că nu ştie, că n-a primit nici o 
veste dacă este viu sau mort. De aceea ei îl pun la pomelnic la morți, pentru iertarea 
păcatelor lui. I s-a sugerat să o aducă şi pe bătrână la mănăstire. Elena a răspuns, că 
mama ei e bolnavă. Sursa 1-a promis că-i va face maslu acasă. Cu acest prilej o să le 
transmit că „Ion Gavrilă” se poate întoarce acasă, că există o lege, care prescrie orice 
culpă după 20 de ani. În 30 Aprilie informatorul „Timaru Gică”i-a transmis Elenei 
problema prescripției. Elena a dat un pomelnic, trecându-l pe Ion la vii. Vor merge preoți 


instruiți la Gura Văii. 


Lt. Col. Olariu 


NOTA NOASTRĂ 


Exact peste 2 luni, în 29 iunie 1976, am fost arestat la Cluj, pe strada Sindicatelor, 
aşa cum am povestit în volumul II din cartea mea “Brazii se frâng, dar nu se îndoiesc” 


De atunci, de la acea dată, în dosarele securităţii nu se mai află nici o consemnare 
despre ce s-a întâmplat ulterior. Nu am găsit nici o referire la arestare, la împrejurările în 
care s-a făcut aceasta, la cele 6 luni petrecute la securitatea din Bucureşti pe calea 


Rahovei, nici cu privire la urmărirea şi chemarea mea lunară la securitatea din Sibiu, sau 
asupra cercetării mele, la Miercurea Sibiului. 


Drept ÎNCHEIERE, aşez aici la sfârşit, acest TESTAMENT, care rezumă însăşi esenţa 
luptei noastre. 

TESTAMENT 

Alcătuit de grupul carpatin-făgărăşan în primăvara anului 1954, 

în muntele Buzdugan 


-ciorna acestui testament a fost găsit de securitate la profesorul Remus Budac- 


Pe potecile munților, acest grup de tineri, n-am purtat numai arme. Alături de 
onoarea, mândria şi conştiinţa libertății neamului nostru, alături de durerea ceasului de 
față, în inima şi creierul nostru, am purtat ca o povară scumpă: visuri, doruri şi gânduri 
pentru vremile ce vor să vie. Visuri, doruri şi gânduri, izvorâte şi călite în dragoste pentru 
neamul nostru. 


Şi aşa am înţeles noi, neamul nostru: o dâră de foc sfânt, pierdută în negura 
vremurilor, în care din loc în loc strălucesc sori şi luceferi, într-o ploaie de stele, şi care 
izvorăşte din hăul trecutului, de dincolo de vremea dacilor nemuritori. Iar înaintea 
noastră, în continuarea dârei de foc, printre crestele de brazi, vedem aceeaşi dâră de 
lumină, din ce în ce mai puternică, terminată în visul nostru la picioarele Domnului 
Hristos în Ziua cea Mare. 


Şi-n această dâră de foc, din urma şi dinaintea noastră, noi, câţiva fii ai acestui 
neam, pe care destinul ne-a adunat pe aceste creste, ne aducem aportul nostru de foc, 
candela iubirii noastre de neam, jertfa noastră. 


Vrem să aducem pe altarul patriei tot ce se va găsi mai bun în slaba noastră ființă 
pământeană: libertatea noastră, tinereţea noastră, renunțările la o viaţă tihnită. Şi de 
candela ce-am aprins-o va cere pentru a lumina, însăşi viața noastră, nu vom ezita să o 
sacrificăm. Nu am luat arma în mână să luptăm pentru ambiţii deşarte de mărire 
omenească, nici din spirit de aventură, nici din ură pentru nimeni. 


Cu atât mai mult suntem departe de meschinele probleme materiale, de pofta de 
îmbogăţire în viitor. Niciunul din noi nu avem averi de apărat, nici interese de clasă. 
Niciodată, nici noi, nici părinții noştri, nu am exploatat munca şi viața nimănui. Din 
contră, suntem din rândul acelor care în viaţă au cunoscut mai mult foamea şi lipsurile, 
decât tihna şi belşugul. 


Ceea ce ne-a mânat aici, a fost dragostea de acest neam, liberă de orice 
meschinărie. Am învăţat să privim neamul nostru, ca de altfel orice în lume, prin prisma 
dragostei. EXIŞTI ÎN MĂSURA ÎN CARE IUBEŞTI; ŞI TE ÎNALȚI ÎN MĂSURA ÎN 
CARE TE JERTFEȘTI PENTRU ACEASTĂ IUBIRE: 


Noi nu admirăm neamul nostru, nici căutăm să-l înțelegem şi studia în virtutea 
nuştiucărui principiu scornit de mintea omenească. Noi îl iubim. Aşa cum e. Aşa cum îşi 
iubeşte copilul părinţii lui. Şi nu l-am schimba cu oricare altul, nici în gând, cum nici o 
mamă din lume nu şi-ar schimba copilul ei. 


In inima şi mintea noastră, n-au încolţit niciodată visuri şi gânduri de emigrare 
prin nu ştiu ce ţări fericite. Voim să rămânem aici părtaşi ai durerilor şi bucuriilor 
neamului, al destinului său, în valul căruia voim şi noi să ne contopim soarta noastră. 


Noi nu admirăm şi nu lăudăm în cuvinte deşarte pe Ştefan cel Mare. Nici nu-i 
folosim numele ca soclu, pe care să înălțăm statuia nimicniciei noastre, noi îl iubim cu 
iubirea oşteanului care s-a jertfit sub comanda domnului, pentru libertatea Moldovei, la 


Valea Albă. Şi ne plecăm spinarea alături de aprodul Purice, ca domnul să încalece. 
Auzim ca o adiere dulce cuvintele de mulțumire ale lui Ştefan. Întindem o mână de frate 
peste veacuri, apărătorilor Sarmisegetusei, arcaşului lui Ştefan, oşteanului în opinci, de la 
Rovine, pandurului lui Tudor şi moţilor lui Horea şi Iancu. Comunicăm de la suflet la 
suflet cu orice român de totdeauna, focul sfânt şi cald al familiei româneşti. 


În aceşti ani am găsit în suflete de români, adesea umili şi nebăgaţi în seamă, atâta 
nobleţe şi atâta frumuseţe, încât nu o viață, dar şi o mie de vieţi de ai avea, merită să le 
jertfeşti. Ne-am lovit însă şi de atâta răutate, ipocrizie, interese, ambiţie prostească, 
zgârcenie şi mai ales nepăsare, încât ni s-a umplut sufletul de durere, amărăciune şi 
dezgust. A trebuit să primim pe obrazul nostru, nu odată, sărutul scârbos a lui Iuda, şi nu 
odată, otrăviţi cu roadele amare ale josniciei omeneşti, am ajuns în pragul deznădejdii. 
Ne-am coborât atunci în adâncuri, şi din istorie ne-am luat din nou seva dătătoare de 
viață. Ne-am cuminecat din jertfa tuturor câtor şi-au dat viaţa pentru acest neam. 


Iar voi dragi camarazi căzuți din rânduri, ne-aţi legat prin jertfa voastră cu putere, în 
lupta din care nu putem să ieşim decât biruitori sau morți. 


Şi mai ales, am simţit în ceasurile negre, mâna lui Dumnezeu, atunci când slabele noastre 
puteri omeneşti ne-ar fi dus la moarte şi deznădejde. Aici pe crestele munților, am simțit 
cuvintele Domnului, care ne-a spus că fără El, nu putem face nimic. Şi noi, prin suferința 
noastră, am învăţat să-L iubim. Căci până nu vei suferi tu însuți, măcar o palmă sau o 
înjurătură pe nedrept, până atunci nu vei putea înțelege, drama de pe Golgota. 

Aceste gânduri, adânc frământate în nopți lungi de iarnă, îngropaţi în zăpezi pe crestele 
Carpaţilor, sau în ceasurile de veghe cu arma-n mână, vi le închinăm vouă, tineri din sate 
şi oraşe, ca semn al dragostei ce v-o purtăm, ca unora ce le va fi dat, când noi nu vom mai 
fi, să vadă şi să desăvârşească marea şi strălucita biruință românească. 


Grupul carpatin-făgărăşan, muntele Buzduganu, Săptămâna Mare, anul 1954. 


Tehnoredactare computerizata 
Fotea Petru 
Ciur Anamaria, 


Ciur Maria 


